
I. Preliminariile 


UNUI SIMBOL AL UNITATII-TOTALITATII 



A. Niveluri ale interpretării coincidenţei 
contrariilor în opera lui Mircea Eliade 


Nu există „operă” a unui om de cultură care să nu fie privită cu 
anumite „dioptrii” critice. însă, mai mult ca în cazul altor interpre¬ 
tări, exegeza despre Mircea Eliade este aşezată într-un fel de „pat 
al lui Procust” ideologic, distorsionat în acest sens, am putea vorbi 
despre „paradoxul Eliade”: cu cât este citit mai mult, cu atât este in¬ 
terpretat mai unilateral. Nu tăgăduim că aşa se întâmplă aproape cu 
orice autor. Dar parcă niciuna dintre interpretările vreunei gândiri 
nu se situează între două extreme atât de pronunţate, aşa cum se 
plasează exegeza operei lui Eliade. 

Astfel, o aşa numită „hermeneutică a suspiciunii”* este dublată 
de o exegeză „a exaltării” unei opere marcate de personalitatea pu¬ 
ternică a celui care a creat-o. Din prima tabără fac parte cei care îl 
suspectează pe Eliade de angaj ament ideologic antisemit de factură 
legionară. Acest grup destul de numeros de critici îl plasează pe 


Expresia a fost utilizată de Paul Ricoeur, cu privire la intenţionalitatea deme¬ 
rsurilor interpretative ale lui Marx, Freud şi Nietzsche. Hermeneutul francez 
subliniază faptul că în operele celor trei există un decalaj esenţial între gândire şi 
limbaj, astfel încât, în mod paradoxal, „limbajul nu spune exact ceea ce spune”, 
ci trimite către o semnificaţie ascunsă. A se vedea, Paul Ricoeur, De la text la 
acţiune. Editura Echinox, Cluj-Napoca, 1999, dar, mai ales. Eseuri de hermene¬ 
utică, Editura Humanitas, Bucureşti, 1995. 

Eliade în rândul gânditorilor totalitari, „duşmani” ai democraţiei, 
autor moral al „infamiei morale” de dreapta. Evident că, în cazul 
acestor acuzaţii, sunt luate ca mărturii cele câteva articole „legio¬ 
nare” scrise în revistele vremii de tânărul, pe atunci, Eliade, şi a 
căror paternitate nu poate fi contestată. Acuzaţiile s-au transformat, 
de-a lungul timpului, intr-un adevărat rechizitoriu, la „proces” fi¬ 
ind incriminată şi tăcerea lui Eliade vizavi de trecutul său politic, 
interpretată ca o probă la dosarul existent în spaţiul cultura româ¬ 
nesc şi mondial. Acestor acuzaţii academice li se adaugă criticile 
din rândul oamenilor de ştiinţă. Unii dintre aceştia consideră că 
întreaga operă a istoricului român al religiilor nu poate fi susţinută 
ştiinţific, deoarece metodele pe care le foloseşte acesta nu au nici 
măcar valoare euristică. Termenii utilizaţi de savantul român, în 
special cel de „sacru”, nu ar putea fi verificaţi empiric şi nu ar putea 
face obiectul niciunei cercetări serioase a unei ştiinţe „istorice”.* Ca 
urmare, având în vedere aspectul neştiinţific al modului de tratare 
a problemei religiozităţii şi a sacrului, opera lui Mircea Eliade nu ar 
avea valoare de „normă” de cercetare, fiind, dimpotrivă, un exemplu 
de inconsistentă ştiinţifică. 

* j y 

Hermeneuţii „exaltaţi” se plasează la celălalt pol distorsional 
al interpretării. Pentru unii dintre foştii studenţi ai lui Eliade, ca şi 
pentru o parte dintre membrii generaţiei sale, Mircea Eliade este 
unul dintre principalii reprezentanţi ai „tradiţiei sacre”**, alături de 

William Warren Bartley, Anthony Wallace, Edmund Leach, John Saliba sau 
Ivan Strenski vorbesc despre o inconsistenţă ştiinţifică a metodei utilizate de 
Eliade. în lipsa unei abordări metodologice unitare, interpretarea fenomenelor 
religioase practicată de savantul român s-ar desfăşura de pe o poziţie mistică, 

iraţională si ar cădea la un eventual test verificationist. 

> > » 

începând chiar cu primul exeget, Thomas J. J Altizer, textele lui Mircea Eliade 
au suportat „ajustări” ideologice, convenabile modei culturale a timpului. Astfel, 
dacă Altizer vedea în Eliade un reprezentant de seamă al nou înfiinţatei mişcări 
„dead-theology” William W. Quinn consideră că savantul român este continu¬ 
atorul, alături de Guenon sau Coomaraswami, al tradiţiei filosofice sacre, un fel 
de philosophia perennis. Biografia sa a constituit, de asemenea, un model pentru 
tinerii hippie sau pentru „spiritualiştii” teozofi ori misticoizi. 

un Julius Evola sau de un Rene Guenon. în această calitate, istoricul 
român al religiilor este un „iniţiat” în tainele unor adevăruri oculte, 
un savant „ezoteric”, mesager al lumii arhaice. 

Din convingerea că gândirea lui Mircea Eliade nu poate fi eva¬ 
luată din perspectiva unei singure interpretări, scrierea de faţă nu 
se plasează în niciuna dintre cele două extreme. Istoricul român ai 
religiilor este un gânditor ecumenic, ce pune problema din perspec¬ 
tiva unei „hermeneutici totale” a faptelor religioase. Fiind orientată 
către „totalitate”, aşa cum vom demonstra de altfel, ea nu poate fi 
„totalitară”, adică exclusivistă. Conceptele sale sunt cele ale unei 
istorii a religiilor, în adevăratul sens al termenului. Universalitatea şi 
orientarea către arhetip sunt consecinţele practicării unei asemenea 
hermeneutici. Aceasta, credem noi, are la bază două principii care 
fac legătura între diversele teme ale gândirii savantului român; pri¬ 
mul principiu se referă la perenitatea sacrului, din punct de vedere 
structural, prezent chiar în structura conştiinţei, iar al doilea are în 
vedere teza religiozităţii omului. Astfel, toate religiile sunt un fel de 
extensii ale sentimentului religios. Fudamentul religiilor îl consti¬ 
tuie religiozitatea, şi nu o anumită religie. Din ideea că omul este o 
fiinţă religioasă - şi nu practicant al unei anumite religii - rezultă 
toate conceptele şi ideile de bază ale istoriei religiilor aşa cum a fost 
înţeleasă de Eliade şi care conduc, inevitabil, la postularea unităţii 
indestructibile, absolute, a Spiritului uman. 

Iată de ce considerăm că o grilă corectă de interpretare a ope¬ 
rei lui Mircea Eliade trebuie să tină seama de caracterul „total” 
al gândirii sale. De aceea, pentru a depăşi neîncrederea şi naivita¬ 
tea reprezentanţilor celor două categorii de exegeţi, ambele dău¬ 
nătoare interpretării, trebuie practicată, în cazul operei lui Eliade, 
o hermeneutică a concilierii, în care toate conflictele şi patimile 
să se stingă. Conceptul utilizat în lucrarea de faţă oferă garanţia 
receptării autorului din perspectiva din care el însuşi şi-a abor¬ 
dat opera. Considerăm astfel că doar în orizontul unei totalităţi a 

semnificaţiilor se poate aplica dioptria corectă hermeneuticii operei 

autorului în discuţie. 

* 

Simbolul „coincidenţei contrariilor” constituie, în acest sens, 
cheia epistemologică ce ne oferă accesul către semnificaţiile operei 
lui Mircea Eliade. Ca simbol al „totalităţii”, acesta impune şi sensul 
interpretării, care nu poate fi decât „totală”. Coincidentia opposito¬ 
rum este o paradigmă a tuturor semnificaţiilor, în măsura în care ea 
se regăseşte în hermeneutica practicată de Eliade, în teoriile sale cele 
mai importante sau în biografia sa. Considerăm că Mircea Eliade 
nu poate fi înţeles în afara acestui simbol. 

Exegeza noastră uneşte explicaţia (dată de Eliade conceptului) 
cu înţelegerea (semnificaţiilor operei lui Eliade). Prin urmare, de¬ 
mersul nostru exegetic se plasează el însuşi sub semnul totalităţii. 
Coincidentia oppositorum este un simbol care explică şi care se lasă 

explicat, totodată. De aceea îl considerăm paradigma interpretării 
lui Mircea Eliade. 

Fiind un simbol al totalităţii regăsit în orice act al interpretării, 
coincidenţa contrariilor uneşte diversele niveluri ale hermeneuticii. 
La nivelul subiectiv al structurii unei opere, el se lasă interpretat de 
un autor sau altul. La nivelul intersubiectivităţii, unde se plasea¬ 
ză hermeneutica noastră, coincidentia oppositorum îşi luminează 
sensul printr-o interpretare ele gradul al doilea, în care hermeneu- 
tul interpretează ceea ce autorul semnifică în mod concret. Altfel 
spus, analizând acest concept esenţial pentru înţelegerea gândirii 
lui Mircea Eliade, facem cunoscute semnificaţiile pe care autorul le 
acordă conceptului şi, în plus, ne situăm în interiorul coincidenţei 
contrariilor înseşi. Suntem convinşi că, prin această dublă ipostază 
- cea de interpreţi ai semnificaţiilor auctoriale date unui concept 
şi cea de hermeneuţi ai conceptului - ne situăm în esenţa herme¬ 
neuticii. Nu avem de descifrat nici doar un simplu simbol şi nici 
doar opera în care acest simbol este interpretat; ci, referindu-ne în 
permanenţă la unul dintre cele două obiecte ale interpretării noas¬ 
tre, ne referim, în acelaşi timp, şi la celălalt. Această dimensiune 

a interconexiunii dintre ce se interpretează şi ce se spune despre 
ceea ce se interpretează are sorţi de izbândă, întrucât simbolul co¬ 
incidentia oppositorum joacă şi rolul de paradigmă hermeneutică; 
paradigmă care, aplicată la nivelul unei opere, revelează unitatea 
tuturor semnificaţiilor acesteia. în măsura în care acest concept 
este şi interpretat de autorul supus hermeneuticii, el are şi funcţia 
de semnificant al discursului. 

Coincidentia oppositorum uneşte nivelul subiectiv al semnifi- 
cantulni interpretat cu nivelul intersubiectiv al interpretării despre 
demersul hermeneutic al autorului însuşi. Din această perspecti¬ 
vă, se revelează şi sensul hermeneuticii noastre: este actul complex 
ce integrează explicaţia şi înţelegerea, aplicată fiind asupra operei 
unui autor şi asupra conceptului central al acesteia, deopotrivă. 
Interpretantul şi obiectul hermeneuticii îşi schimbă în permanenţă 
locurile, astfel încât semnificaţia interpretării lui Eliade dată sim¬ 
bolului unităţii contrariilor se identifică cu revelarea semnificaţiei 
acestei interpretări pentru gândirea autorului nostru. Coincidentia 
oppositorum se lasă explicat şi explică totodată. De aceea, el este 
mai mult decât un concept şi chiar mai mult decât un simbol: e o 
paradigmă care, odată dezvăluită, îşi impune sensul asupra celui ce 
o descoperă. în cele din urmă, revelează sensul unei căutări perma¬ 
nente a semnificaţiei unice, ca ideal al oricărei hermeneutici. 

Nivelul subiectiv al coincidenţei contrariilor se referă deci la 
interpretarea sensurilor simbolului totalităţii. Dar acesta joacă şi 
rolul de semnificant obiectiv. Ideii de totalitate a semnificaţiilor, 
regăsite în planul subiectiv al hermeneuticii, îi corespunde ideea 
de totalitate ontologică. Aşa cum precizează şi John David Cave*, 
totalitatea, văzută ca o coincidenţă a contrariilor, are, în opera lui 


* în Mircea Eliade’s Vision for a New Humanism, Oxford University Press, 1995, 
p. 21: “Whether in life or in thought, Eliade’s “radical pluralism” in all its variety 
and frequent contradictions, was never without a coeherence of its own. If there 
is any norm to Eliade it comes in the totality of this thought, with this totality 
defined as his new humanism. The whole is the norm”. 

Eliacie, rolul de normă metodologică şi de principiu ontologic, care 
impune coerenţă reflecţiei asupra fenomenului religios. Ca semni- 
ficant subiectiv, coincidentia oppositorum traduce simbolic intuiţia 
existenţei unei unităţi a lumii, reprezentate ca mister al totalităţii, 
aflat în spatele multiplicităţii. în timp ce Brian Rennie vede în acest 
simbol nu o soluţie pentru unitatea lumii - aşa cum e reflectată de 
gândirea filosofică greacă - ci chiar misterul acestei unităţi*, impli¬ 
când o totalitate ce nu anulează opoziţiile, primul exeget al operei 
lui Eliade, Thomas Altizer, consideră că acest concept este principiul 
explicativ al unităţii lumii**. El poate fi considerat un arhetip creator 
întrucât conduce la cele mai îndrăzneţe sinteze spirituale. 

Coincidentia oppositorum este normă hermeneutică, mister sau 
limbaj despre Realitate ori principiu ontologic; interpretările exe¬ 
geţilor nu sunt unitare, cum nici obiectul interpretării nu poate fi 
redus la o unică semnificaţie. Dacă ar fi să sintetizăm sensurile co¬ 
incidenţei contrariilor convergente operei eliadine, se pot identifica 
două niveluri, care prescriu, aşa cum am văzut, şi poziţia herme¬ 
neuticii noastre. Primul nivel are ca normă principiul ontologic al 
coincidenţei contrariilor. La acest prim nivel, coincidentia opposito¬ 
rum este mister al totalităţii, expresia cea mai puţin aproximativă a 
ideii de Dumnezeu. Dumnezeu este Tot: El „închide” în sine toată 
Realitatea, este Fiinţa Absolută, Unul fără contrarii. Ca principiu 
ontologic, Unul-Tot- fără-contrarii este şi un principiu explicativ 
şi generativ. El face ca toate lucrurile să existe şi să se lege între ele 
printr-o tainică uniune. în acest prim plan, Eliade foloseşte sim¬ 
bolul coincidenţei contrariilor pentru a numi Principiul aflat „în 
spatele” Realităţii, aşa cum a fost conceput de misticii creştini sau 

1 A * * ■ 1 * * Jf** 

de gânditorii indieni. 

* Brian Rennie, Reconsiderându-lpe Eliade, Editura Criterion, Bucureşti, 1999, p. 47. 

Thomas J.f. Altizer, Mircea Eliade and The Dialectic of the Sacred, The 
Westminster Press, Philadelphia, 1963, p. 19 

Realitatea în stare de complicatio este contracţia lui Dumnezeu ca explicatio 
- credem că această formulare a lui Cusanus, alături de filosofia indiană, a servit 
ca model gândirii lui Eliade în conceperea ideii de Divinitate. 

Referitor la predispoziţia savantului român de a prezenta o con¬ 
cepţie monistă despre Dumnezeu-Tot, unii exegeţi s-au grăbit să 
afirme că istoricul român al religiilor a fost influenţat de această 
perspectivă.* Deşi este evidentă o oarecare influenţă a doctrinei 
Advăita Vedânta asupra gândirii savantului român, credem însă 
că nu se poate vorbi despre un monism. Coincidentia oppositorum 
se aplică lui Dumnezeu, dar şi lumii. E un concept al diversităţii 
în unitate si nu al unităţii absolute. Ca si Realitatea Ultimă, urnea 

* 5 * 

este pluraJă şi univocă, raţională şi iraţională, statică şi dinamică 
în acelaşi timp. Lucrurile fenomenale „urzesc” împreună, într-o 
ţesătură tainică, acelaşi mister al unităţii contrariilor, aşa cum în 
Dumnezeu „se odihnesc” toate opoziţiile. Din această perspectivă, 
coincidentia oppositorum este mai degrabă o dialectică a Spiritului, 
manifestată în multe perspective interşarjabile, la fel cum lumea sau 
Brahman sunt în gândirea indiană manifestări sau nonmanifestări, 
depinzând doar de perspectiva aleasă/" Acest Urgrund metafizic 
exprimat, simbolic, prin coincidentia oppositorum uneşte în sine 
aspecte logico-ontologice contrare. El se află deasupra ideii de Fiinţă 
şi e înţeles fie ca început ontologic din sânul căruia provin toate 
lucrurile, fie ca început temporal din care apar toate/"" 


A se vedea, de exemplu, Sergiu Al-George, Arhaic şi universal , Editura 
Eminescu, Bucureşti, 1981; Shafique Keshavjee, Mircea Eliade et la coincidence 
des opposes ou Vexistence en duel, Berne, Peter Lang, 1993. 

Coincidentia oppositorum nu este nicio dialectică hegeliană pentru că, la 
Eliade, Spiritul nu se află într-o mişcare continuă, ci este y în acelaşi timp, mai 
multe lucruri; a se vedea, în acest sens, şi David Cave, op. cit., p. 44. 

încă în Oceanografie , Eliade intuieşte existenţa a ceva real, de ordin imperso¬ 
nal, pe care îl numeşte simplu “realul” şi care are rolul de a concilia contrariile: 
„totul se petrece la întâmplare, fără voinţa noastră (...), dincolo de previziu¬ 
nile, de aşteptările şi idiosincraziile noastre. Ceva real, nud, impersonal, pe 
care nu ştii cum să-l numeşti, nu ştii cum să-l valorifici (...) când un fapt e cu 
adevărat real, orice conflict este imposibil, totul se linişteşte”, în Oceanografie , 
Despre adevărurile găsite la întâmplare , în Drumul spre centru f Editura Univers, 
Bucureşti, 1991, p. 12. 

Planul obiectiv al interpretării are în vedere, deci, conceperea 
coincidenţei contrariilor ca principiu ontologic, mister inexprima¬ 
bil, un Tot aflat în spatele multiplicităţii fenomenale. Numeroase 
texte din lucrările lui Eliade justifică această premisă ontologică, 
ce stă la baza metodei istoricului religiilor. într-adevăr, savantul 
român nu e consecvent în a urmări implicaţiile reflecţiei sale asupra 
conceptului. Şi totuşi, el revine obsesiv în mod direct sau camuflat 
în diverse teorii: în teoria inexprimabilităţii Sacrului, derivată din 
teologia negativă, în conceperea unităţii dintre principiul individu¬ 
alei şi cel al pluralităţii (contrar filosofiei peripatetice şi în acord 


cu metafizica Up ani sadelor), în ideea camuflării sacrului în profan, 
ca principală normă metodologică de abordare a fenomenului re¬ 
ligios, ca mister al identităţii ătman-Brăhman, în legătura magică 
dintre diverse niveluri ale realului, care transformă lumea întreagă 
într-o hierofanie şi ontofanie în acelaşi timp, ca interpretare a mi¬ 
tului cosmogonic în calitate de model exemplar, s.a. Toate aceste 
semnificaţii implică, într-o anumită măsură, şi la diverse niveluri, 
concidentia oppositorum. Odată asimilat, integrat şi înţeles, mis¬ 
terul totalităţii ontologice funcţionează ca un principiu explicativ 
al Realităţii şi al tuturor gesturilor semnificative, de la întemeierea 
unui oraş, până la comportamentele „aberante” ale „primitivilor”. 
Pentru că Dumnezeu este Unu-Tot şi întrucât întreaga creaţie res¬ 
pectă modelul divin, coincidentia oppositorum devine arhetipul 
principal al ritualului, care face posibile sintezele creatoare, uniunile 
contrariilor sau tehnicile de atingere a Absolutului.* 

Acest arhetip realizează însă unitatea dintre planul obiectiv şi 
cel subiectiv. Aşa cum Dumnezeu este Totul, camuflându-si for- 
ţa nemanifestă în manifestări „fenomenale”, tot aşa şi sacrul se 


„Cu toate acestea, deşi o astfel de concepţie, în care toate contrariile coincid 
(mai mult, sunt transcendate), constituie în sine o definiţie minima a divinită¬ 
ţii (...) coincidentia oppositorum a devenit un model exemplar pentru anumi¬ 
te categorii de oameni religioşi sau pentru anumite modalităţi ale experienţei 

religioase , in Mircea Eliade, Tratat de istorie a religiilor ; Editura Humanitas, 
Bucureşti, 1995, p. 326, vezi mai departe şi p. 328. 

camuflează în profan, ralizându-se o coexistenţă a celor mai con¬ 
tradictorii aspecte ale realităţii. Misterul coincidenţei contrariilor 
poate fi tradus, în limbaj discursiv, prin problema transformării 
unei experienţe profane într-una sacră.* în acest sens, nivelul obiec¬ 
tiv, al conceperii coincidenţei contrariilor ca mister al Realităţii 
Ultime, este, în acelaşi timp, şi un nivel subiectiv, al interpretă¬ 
rii şi înţelegerii acestui mister. Hermeneutica devine un limbaj al 
coincidentei contrariilor, dar si unul despre coincidentia, utilizat 

* ’ A 

pentru a surprinde unitatea tuturor semnificaţiilor. In faţa unităţii 
lumii, a fenomenelor şi a experienţelor, a misterului identităţii din¬ 
tre Sămsara şi Nirvana - soluţie privilegiată în budismul sunyasin 
- nu se poate aplica decât o hermeneutică universală, totală, menită 


a uni semnificaţiile divergente într-un singur sens. 

Ideea „unităţii divine în opoziţie”, ca model pentru toate tipurile 
de unităţi experimentale ori concrete, ontice, logice ori ontologice, 
creează posibilitatea construirii unei hermeneutici universale, având 
ca punct de plecare un invariant istoric, arhetipul.** Miza acestei 
hermeneutici este descoperirea Totalităţii care precede părţile şi 
care se oglindeşte în fiecare parte. înţelegerea coincidenţei contra¬ 
riilor, realizată la nivelul subiectiv, se produce printr-o descoperire 
reciprocă a interpretantului, semnificantul obiectiv şi interpretatu¬ 
lui, ca semnificat subiectiv. în actul hermeneutic, discursul despre 
operă se uneşte, prin integrarea coincidenţei contrariilor, cu sensul 
operei, fapt ce produce o deplasare a semnificaţiei în însăşi realitatea 
operei ca atare. Construirea semnificaţiei se realizează astfel din 
înţelegerea de sine a celui interpretat şi din semnificaţia acestei în¬ 
ţelegeri revelată de hermeneut. Coincidentia oppositorum, în măsura 
în care este un concept explicativ al gândirii celui care îl utilizează. 


* “Caracterul profan al unui comportament înainte sacru nu presupune o rup¬ 

tură; profanul nu este decât o nouă manifestare a aceleiaşi structuri constitutive 
a omului, care se manifesta înainte prin expresii sacre”, Mircea Eliade, Sacrul şi 
profanul. Editura Humanitas, Bucureşti, 1995, p. 9, a se vedea aceeaşi lucrare, p. 8. 
“ Cf. Cari Olson, The theology andphilosophy of Eliade, St. Martin’s Press, 1992, p. 40. 

joacă rolul de semnificant şi semnificat, fiind un metasens originar 
al tuturor semnificaţiilor. 


B. Confuzii, simetrii, paradoxuri 

Conform lui Ewart Cousins’, care defineşte coincidenta con- 

* } 

trariilor drept un proces de unificare, se identifică trei tipuri de 
coincidentia: 

1. unitate fără dualitate, care naşte perspectiva monistă 

2. diferenţă fără unitate (opoziţie), regăsită în doctrinele dua¬ 
liste gnostice sau în filosofia atomistă greacă 

3. unitate în dualitate (complementaritate), perspectivă în care 
intră teologia creştină sau taoismul. 

Dacă din aceste sensuri se poate schiţa o clasificare a doctrinelor 

religioase ori filosofice, atunci o taxonimie a coincidenţelor ajută 

la identificarea diferitelor modele de situaţii regăsite în gândire sau 

pe plan mitic. Figurile ori situaţiile mitice comportă toate tipurile 
de coincidentia. 

Orice coincidentia este aspectul unui nou principiu, identificabil 
ca un fel de „terţ inclus”, în care problema relaţiilor dintre opuşi 
se rezolvă prin apariţia celui de-al treilea termen, printr-o uniune 
paradoxală, care păstrează sau respinge termenii conjuncţiei, sau 
pur şi simplu prin coexistenţă (complementaritate) ori substituire. 
Este vorba, credem noi, de o altă logică, ce poate fi numită „simbo¬ 
lică”, întrucât exemplele ce confirmă existenţa relaţiei dintre opuşi 

In Ewart Cousins, Bonuventuve and thc Coincidence of Opposites , Franciscan 
Herald Press, Chicago, 1978, pp. 200-206. Istoricul religiilor a fost preocupat, ca 
şi Eliade, de realizarea unui dialog interreligios, mai ales între cele cinci religii 
revelate. Modul ales de a promova ecumenicitatea a fost editarea scrierilor clasice 
din Occident, dar şi din spiritualitatea budistă sau musulmană. 

sunt simboluri sau imagini mitice. Acestea se aplică şi existenţei, în 
general, dar numai în măsura în care situaţiile concrete repetă sau 
redau modelul arhetipal. într-un astfel de sistem logic, există, deci, o 
subordonare a termenilor opuşi, dar şi a relaţiei sintetice ori dialec¬ 
tice rezultate, unui model mitic. Doar o gândire eliberată de sub im¬ 
periul principiilor logice clasice poate cuprinde o relaţie dialectică 
între contrarii. O asemenea gândire poate fi numită, conjunctural, 
„simbolică”, „prereflexivă”, „arhetipală” sau „mitică”. Considerăm 
că Eliade este unul dintre cei mai importanţi teoreticieni ai unei 
astfel de gândiri, funcţională atât ca principiu explicativ al operei 
sale, cât şi ca hermeneutică a fenomenelor religioase. 

De precizat că aceeaşi termeni ai coincidenţelor opuse se pot 
regăsi în relaţii diferite. Explicaţia e că, în contexte diferite, relaţiile 
se desfăşoară conform scenariului mitic căruia i se subordonează, 
în plus, sinteza rezultată anulează relaţia anterioară între aceiaşi 
termeni. De exemplu, Dumnezeu şi Satana se pot afla în relaţii de 
dualism absolut (gnosticism), de confruntare (concepţiile milenaris- 
te, scenariile apocaliptice, chiar o altă etapă gnostică), de alternan¬ 
ţă (ideea că Dumnezeu şi Satana alternează la conducerea acestei 
lumi), destrucţie (biruinţa finală a Luminii faţă de întuneric), du- 
blă-negaţie (Satana, ca rău absolut care neagă tot, inclusiv pe sine) şi 
exemplele pot continua. întrebarea care se pune este: se poate conce¬ 
pe existenţa unor astfel de raporturi reale în lume sau ele sunt doar 
rezultatul interpretărilor noastre? Cu alte cuvinte, cât de fidelă este 
gândirea contrariilor în raport cu realitatea pe care o reprezintă? 

Am încercat să explicăm în lucrarea noastră modul cum poate 
fi privită coincidentia atât în planul finitului, cât şi în cel al infi¬ 
nitului. Pentru planul transcendenţei, coincidentia este un limbaj 
apofatic, ce foloseşte apofanţa (descrierea prin negaţie), ca semn 
al imposibilităţii comprehensiunii descriptorului. într-un astfel de 
limbaj, de exemplu când se utilizează atributul de summum bonum 
pentru a „descrie” totalitatea contrariilor, nu se spune „ceva” despre 
Dumnezeu, ci doar se semnifică în absenţa semnificaţiei, pentru a 

folosi o expresie aproximativă. La fel de bine, se poate aplica dubla 
negaţie „nici (numai)... nici (numai)”, care funcţionează, în acest 
caz, ca o conjuncţie de contrarii „şi... şi”. ( Dumnezeu nu este nici 
Fiinţă nici Nefiinţă sau este şi Fiinţă şi Nefiinţă). Să nu uităm nici 
faptul că, pentru un om religios a cărui gândire este mai sensibilă 
la omologări, totul comunică. Opoziţiile intergenerice şi cele extra- 
generice dispar, iar în noua ordine logică creată Universul devine 
perfect transparent. 

Observăm, astfel, că relaţia coincidenţei contrariilor, ca instru¬ 
ment al gândirii simbolice, cu logica de tip clasic nu este deloc una 
de excluziune. Principiile logice nici nu se suspendă, nici nu se anu¬ 
lează odată cu funcţionarea logicii contrariilor coincidente. Numai 
că aceste principii nu ne mai sunt de folos. Se pare că gândirea 
simbolică funcţionează ca o alternativă la logica aristotelică, la fel 
cum imaginaţia este o completare, şi nu un substitut, al gândirii. 
Evident că cele două logici nu se pot decât completa; nu pot să şi 
funcţioneze concomitent, pentru simplul motiv că vizează relaţii 
diferite între opuşi. Tot ceea ce se poate spune e că există o astfel 
de logică, apropiată oarecum de apofatică, şi care funcţionează ca 
o gândire nonconceptuală. 

Coincidentia oppositorum nu poate fi descrisă separat de o filo- 
sofie a simbolului. Considerăm că Eliade a pus bazele unui astfel de 
studiu - a afirmat, spre sfârşitul vieţii, că a fost fascinat de misterul 
coincidenţei contrariilor, care reprezenta pentru el însuşi sistemul 
existenţei - fără însă să realizeze o cercetare logică a datelor mitice, 
pe care le-a privit doar din perspectiva istoriei religiilor. Cu toate 
acestea, dacă ţineam seama de faptul că istoria religiilor s-a dorit a 
fi, în viziunea savantului român, o hermeneutică universală bazată 
pe documente orale şi pe imagini, putem afirma că s-au schiţat 
principiile acestei gândiri, sistemul noului umanism ecumenic. 



* 

* * 

Tocmai pentru că poate fi înţeles ca o sinteză între doi termeni 
opuşi, coincidentia oppositorum este conceptul cel mai ambiguu 
cu putinţă, rămânând de multe ori inexplicabil unei gândiri obiş¬ 
nuite să conceapă realităţi necontradictorii. încă Aristotel a arătat 
că orice discurs despre Fiinţă, ca paradigmă a rostirii, se supune 
principiilor noncontradicţiei şi identităţii: „(...) este imposibil ca 
aceluiaşi să-i aparţină şi, totodată, să nu-i aparţină acelaşi atribut, 
şi numai după sine (...) Acest principiu este cel mai sigur dintre 
toate (...). Este imposibil, nu încape îndoială, să crezi că este şi nu 
este, precum, după unii, ar fi zis Heraclit. Dacă nu este cu putinţă 
ca aceluiaşi, în acelaşi timp, să-i aparţină, contrarii (...) şi dacă o 
opinie, contradictorie acestei opinii, este şi contrara sa, este limpede 
că nu se poate ca, totdeodată, acel ceva să fie gândit a fi fiind sau 
nu. Cine se înşală în această privinţă, ajunge să aibă opinii contrare 
concomitente. De aceea, orice demonstraţie trebuie să se sprijine 
în acest ireductibil. Căci, în mod firesc, el este principiul celorlalte 
axiome.”* Principiul noncontrad icţiei este deci cel care face posibil 
discursul. Dacă se respinge total legea contradicţiei, atunci orice 
poate fi afirmat şi negat în acelaşi timp. Dar, în acest caz, nimic nu 
ar mai trebui să existe, pentru că, în momentul când ceva ar fi, el 
ar fi în acelaşi timp şi opusul lui, deci în realitate nu ar exista. Cel 
care afirmă aceasta afirmă însă că totul este adevărat şi fals în acelaşi 
timp. O gândire al cărei obiect se modifică în permanenţă este o 
gândire despre nimic, adică o gândire care se anulează pe sine. Prin 
aceasta însă, chiar discursul ce susţine imposibilitatea de a afirma 
sau a nega ceva se întoarce împotriva sa. Orice se afirmă este fals, 
ceea ce duce la incapacitatea de a spune ori de a gândi ceva anume, 

susţine Stagiritul. 

Ceea ce se semnifică în permanenţă într-un discurs este Fiinţa. 
Varietatea sensurilor Fiinţei explică diversitatea limbajelor utilizate. 
Aristotel este primul filosof care face deosebirea dintre limbaj ca 

’ Aristotel, Metafizica, Editura Paidea, Bucureşti, 1998, voi. 1,1005b 10-30, pp. 
42-43. 

semn şi fiinţă ca semnificat.* Toate sensurile limbajului se reduc la 
sensurile multiple ale fiinţei. A nu putea gândi, a nu putea vorbi, a 
nu fi posibilă acţiunea - iată cele trei consecinţe ale nerespectării 
principiului contradicţiei. Toate conduc la ideea că cel care afirmă şi 
concomitent neagă ceva plasează discursul despre fiinţă în nefiinţă: 
„Pentru acela căruia omul nu-i pare o triremă, evident că omul nu 
este o triremă, dar şi este, întrucât contradictoria este adevărată 
(...) Aceştia par a vorbi despre indeterminat, şi când socotesc ei că 
vorbesc despre fiinţă, vorbesc despre nefiinţă”.** S-ar ajunge astfel 
la ciudata situaţie în care s-ar vorbi despre lucruri inexistente, con¬ 
siderate însă ca existente, iar această contradicţie în realitate nu ar 

î 

putea fi gândită. Astfel nu ar putea exista nimic determinat pentru 
vorbire şi gândire şi, în acest sens, nu s-ar mai putea spune nimic, 
întrucât nu ar exista nimic. Unind toate contrariile, cel care spune 
ceva face ca toate lucrurile să fie una, deci nu ar putea zice că ceva 
este într-un fel sau într-altul: „El nu zice nici că este aşa, nici că 
nu este aşa, dar că este astfel şi nu este”. în aceste condiţii, discur¬ 
sul devine autodevorator: „Apoi, dimpotrivă, neagă ambele aceste 
propoziţii, zicând nici aşa nici altfel. Pentru că, dacă n-ar face-o, 
ar urma să determine ceva anume”.*** A spune că un lucru este în 
acelaşi timp şi adevărat şi fals, că ar fi deci şi contrariul său, presu¬ 
pune însă ca toţi cei ce spun ceva să aibă dreptate. Orice discurs ar 
fi, în acest sens, inutil, întrucât dialogul, comunicarea nu mai sunt 
posibile. în plus, „a fi de acord că deopotrivă fiinţa este şi nu este ar 
duce la a afirma că toate sunt în mai mare măsură în repaos decât 
în mişcare. Căci n-ar mai fi nimic în care ceva să poată să se schim¬ 
be. Aceasta întrucât toate atributele ar fi ale tuturor”’***, ceea ce ar 
duce la anularea principiului contradicţiei, ca principiu al mişcării. 


A se vedea, Pierre Aubenque, Problema fiinţei la Aristotel, Editura Teora, 
Bucureşti, 1998, p. 92. 

Aristotel, Metafizica , 1007b, 25, p. 46. 

”* Ibidem, 1008a, 30-35, p. 47. 

’*" Ibidem, 1010a, 35, p. 50. 

„Confuzia” atributelor în starea de repaus presupune imposibilitatea 
acceptării noncontradicţiei, rezultând astfel „încremenirea” realită¬ 
ţii, blocarea în aporie. Aristotel refuză aporiile mişcării, care pun în 
criză principiul contradicţiei şi, ca urmare, nu poate admite ca bază 
a realităţii o altă lege a gândirii. Astfel, orice discurs contradicto¬ 
riu sfârşeşte în tautologie, în tăcere sau în aporie. Pentru Aristotel, 
orice încălcare a principiului contradicţiei blochează discursul şi, 
în acest sens, obsesia lui a fost să dezambiguizeze limbajul. A eşua 
în paradoxuri este, pentru Stagirit, o abatere gravă de la filosofie, 
adică de la înţelepciune. De aici şi importanţa acordată de filosoful 
grec principiului contradicţiei, pe care îl relaţionează cu Fiinţa şi pe 
baza căruia dezvoltă o întreagă teorie ontologică. 

Noncontradicţia nu şi-ar putea avea fundamentul decât în teoria 
despre substanţă; pentru a fi noncontradictorie, realitatea are nevoie 
de un substrat unic, neschimbător, capabil de a primi contrarii, 
dar fără ca el însusi să aibă contrarii. Acest substrat al mişcării 
este substanţa, adică fiinţa individuală. Categoriile nu sunt decât 
nişte determinaţii si auxiliare ale substanţei. Substanţa este deci 

î S J * > 

anterioară categoriilor, de aceea, a defini o categorie presupune a 
defini substanţa care-i stă ca substrat. Substanţa se aplică indivizilor 
separaţi, prin intermediul genurilor şi speciilor, denumite substanţe 
secunde. Este evident însă că individualul determinat nu poate avea 
contrar.* în plus, substanţa nu admite variaţii. Ea e definită ca un 
„receptacul de contrarii”**, întrucât poate primi două determina¬ 
ţii contrare. Acest atribut al substanţei este deosebit de important 
pentru subiectul de faţă. Aristotel admite deci un principiu comp¬ 
lementar celui al noncontradicţiei, principiul individuaţiei, repre¬ 
zentat de substanţă. Dacă individualul este ceea ce este, acest lucru 


A se vedea Aristotel, Categorii, 5, în Organon, voi. I, Editura Ştiinţifică, 
Bucureşti, 1961. 

în Categorii , 5, 4a, 10-13, op. cit., p. 105. 

se datorează faptului că în el se pot succeda atribute opuse. Acestea 
din urmă au ca substrat unic substanţa.* 

Dacă nu s-ar fi admis acest principiu de individuaţie, atunci nu 
s-ar fi putut explica producerea mişcării, ca trecere de la un contrar 
la altul, ceea ce ar fi clătinat serios edificiul principiului contradicţi¬ 
ei. Aristotel consideră substanţa substratul schimbărilor, fiind deci 
un principiu de unitate. Fără înţelegerea lui, se ajungea la aceleaşi 
aporii ale mişcării ca şi în cazul doctrinelor eleate ori megarice. De 
fapt, Aristotel a încercat pe cât posibil să dezambiguizeze gândirea 
şi limbajul, să rezolve paradoxurile şi aporiile şi să găsească o ex¬ 
presie unică a sensurilor multiple ale Fiinţei. Deşi Fiinţa se spune şi 
se aplică în multe sensuri, totuşi aceste sensuri sunt de fiecare dată 
determinate şi nu lasă loc confuziei. 

în sfera coincidenţei contrariilor, limbajul devine oarecum auto¬ 
nom faţă de regulile gândirii bazate pe principiile logice. Exprimând 
coincidentia oppositorum, se ajunge la o limită a discursului şi a 
gândirii noncon rădic ori •, vorbind despre ceea ce nu se poate vorbi 
şi gândind în afara logicii clasice, deci ceea ce nu poate fi gândit. 
Experienţa religioasă este cu precădere domeniul unde se manifestă 
un asemenea gen de ambiguitate discursivă. Soluţiile sunt diverse şi 
de multe ori paradoxale, fapt subliniat şi de Mircea Eliade: „(...) nu 
există o echivalenţă între formulele implicând coincidentia opposito¬ 
rum. Am subliniat în mai multe rânduri: transcenderea contrariilor 
nu conduce întotdeauna la acelaşi mod de a fi (...) Toate riturile, 
miturile şi simbolurile pe care le-am menţionat au drept element 
comun faptul că urmăresc depăşirea unei situaţii particulare pentru 
a aboli un sistem dat de condiţionări şi a accede la un mod de a fi 
total.”** 


A se vedea şi Monique Canto-Sperber (şi colab.), Aristote, în Philosophie 
grecque, Presses Universitaires de France, 1997, p. 331. 

Mircea Eliade, Mefistofel şi androginul, Editura Humanitas, Bucureşti, 1995, 
nota 86, p. 116. 




Surprins de polisemia termenului utilizat încă din primele sale 
scrieri, Eliade se mulţumeşte, de cele mai multe ori, să numească di¬ 
versele experienţe de abolire a contrariilor în termeni de coinciden¬ 
tia oppositorum. Această semnificare aflată la nivelul denotativ se 
află în perfectă concordanţă cu definiţia acestui termen din Tratat... 
sau din Mitul reintegrării : „coincidentia oppositorum este una din¬ 
tre modalităţile cele mai arhaice prin care s-a exprimat paradoxul 
realităţii divine”.* Transcenderea atributelor realizată de mistic pe o 
anumită treaptă a experienţei sale religioase este de fapt o imitatio 
dei o încercare de obţinere a unei stări „totale , comparabilă cu 
totalizarea” extremelor în sânul Divinităţii. Acest concept nu se 
poate reduce la o formulă unică. în planul experienţei religioase, 
situaţii în aparenţă contradictorii comportă aceleaşi soluţii. Orgia, 
„confuzia sexelor”, „androginizarea rituală , dar şi asceza, ritualul 
sau „unificarea” stărilor de conştiinţa ajung la transcendenţa con¬ 
trariilor prin tehnici diferite. 

Uneori, coincidentia oppositorum nu înseamnă soluţia ultimă a 
experienţei, ci însăşi metoda care duce la abolirea condiţiei umane 
şi la iniţierea într-un nou mod de a fi. într-o experienţă religioa¬ 
să oarecare se poate vorbi deci de mai multe opoziţii conciliante. 
Acestea pot fi formule ale iniţierii, care, odată aplicate, pot duce la 
modificarea experienţei sau, în alte condiţii, contrariile identice pot 
reprezenta însăşi soluţia finală a demersului iniţiatic. Altfel spus, 
coincidentia oppositorum este un termen ambiguu, care trebuie 

analizat în toate planurile unde se regăseşte. 

Pe plan logic, „coincidenţa contrariilor” este el însuşi un ter¬ 
men. .. contradictoriu, implicând atât conjuncţie, cât şi disjuncţie de 
contrarii. Acesta se referă, într-un prim sens, la o serie de opuşi care, 
paradoxal, se unesc în decursul unei anumite experienţe. Dar despre 
ce opuşi e vorba? Să ne întoarcem la logica peripatetică; ştim încă 

Mircea Eliade, Traitat de istoric a religiilor. Editura Humanitas, Bucureşti, 
1995, p.376; a se vedea, de acelaşi autor. Mitul reintegrării , Editura Humanitas, 

Bucureşti, 2003, p. 30. 

de la Aristotel că opoziţiile sunt de mai multe feluri: există principii 
opuse, termeni opuşi, realităţi opuse şi propoziţii opuse. Adevărata 
opoziţie însă, crede Stagiritul, se realizează la nivelul judecăţilor. Lor 
li se aplică, în mod special, principiul noncontradicţiei. Propoziţiile 
şi opiniile nu se modifică, întrucât ele trebuie să respecte principiul 
contradicţiei. Dacă devenirea se produce între contrarii, atunci şi 
judecăţile, ca mişcări ale gândirii ce reproduc mişcările fizice, au 
în vedere contrariile. Astfel, la judecăţile contrare, mişcarea are loc 
de la afirmaţie la negaţia acesteia, adică judecăţile se realizează de 
la existenţa unei calităţi la opusul ei. Nu există contrarietate între 
judecăţile afirmative, pentru că, în acest caz, nu poate fi vorba des¬ 
pre devenire. Adevărata contrarietate se produce în esenţă, adică în 
cadrul unui gen, şi nu de la o afirmaţie la alta. 

Pe când contrarietatea neagă doar predicatul care se enunţă 
despre un subiect universal, opoziţia contradictorie neagă uni¬ 
versalitatea subiectului. Altfel spus, judecata contrarie păstrează 
universalitatea subiectului, dar schimbă calitatea propoziţiei, iar 
judecata contradictorie schimbă şi calitatea şi cantitatea unei propo¬ 
ziţii.' „Numesc «contradictorie» afirmaţia opusă unei negaţii, când 
subiectul rămâne acelaşi, afirmaţia este universală, dar negaţia nu 
este universală (...) Dimpotrivă, numesc opuse contrare afirmaţia 
şi negaţia, când amândouă sunt universale, ca în propoziţiile «Orice 
om este alb», «Niciun om nu este alb»”." 

Coincidentia oppositorum apare mai degrabă ca o sinteză între 
termeni opuşi decât ca un fapt de judecată. Opoziţiile dintre termeni 
pot fi însă de două tipuri: opoziţii contrare - când A este diferit de 
B, existând însă posibilitatea existenţei unui al treilea termen C, care 
să nu fie niciunul dintre cei doi termeni; opoziţiile contradictorii 


A se vedea, fîmile Brehier, Histoire de la philosophie, voi. I, Quadrige Presses 
Universitaires de France, Paris, 1997, pp. 159-160, dar şi Mircea Florian, 
Introducere la Organon , în Aristotel, Organon, Editura Iri, Bucureşti, 1997 p. 167. 

Aristotel, Despre interpretare. Organon, voi. II, 23b-24b, Editura Ştiinţifică, 
Bucureşti, 1961, pp. 192-196. 

- când A este total opus lui B, B fiind nonA, fără posibilitatea exis¬ 
tenţei unui al treilea termen. Coincidentia oppositorum poate ex¬ 
prima sinteza dintre doi termeni contrari (de exemplu androginia 
ca sinteză a celor două sexe) sau chiar formula „celui de-al treilea 
termen” (de exemplu în ideea de mono-dualism în cadrul gândirii 
indiene, ca rezolvare a problemei structurii Realităţii). în primul 
caz, coincidentia oppositorum, ca sinteză între doi termeni contrari 
(opoziţie conciliată), exprimă o cointimitate de opuse, în care un ter¬ 
men se conjugă cu altul, iar în supoziţia „celui de-al treilea termen” 
coincidenţa contrariilor apare drept o coexistenţă de opuse, fapt ce 
presupune alternanţa celor doi termeni, numită printr-un termen 
nou, cu o altă sferă, dar situat în acelaşi gen. 

O poziţiile contradictorii exprimă, în planul logic, un conflict 
de opuse, fiind termeni care se exclud reciproc (Viaţă - Moarte, 
Dumnezeu - NonDumnezeu, Fiinţă - Nefiinţă s.a.). Atunci când 
acest conflict „se stinge” într-o unitate misterioasă de ter meni con¬ 
tradictorii, rezultă o coincidentia oppositorum înţeleasă fie ca o con¬ 
fuzie de opuse (în care Fiinţa integrează NonFiinţa, ca în gândirea 
Vedănta sau în unele teorii mistice), fie ca o suspendare a opuselor, 
ca transcendere a lor (ca, de exemplu, ideea transcendenţei atribu¬ 
telor în Dumnezeu). Tipul de gândire ce refuză relaţia de identitate 
a unui termen cu el însuşi, precum şi opoziţiile dintre noţiuni utili¬ 
zează coincidentia oppositorum cu funcţia de principiu gnoseologic. 
Acesta cuprinde toate relaţiile de conciliere existente între doi sau 
mai mulţi termeni.' 

Se poate construi astfel o adevărată „logică a coincidenţei con¬ 
trariilor”, ce trebuie percepută ca o alternativă faţă de logica aristo- 
teliciană, bazată pe principiul identităţii şi pe cel al noncontradicţiei. 


* Coincidentia oppositorum între doi termeni nu se realizează nici la nivelul 
extensiunii, nici cu privire la intensiune, ci intensiv şi relativ. Ea nu înseamnă 
acelaşi lucru şi nici nu se referă la aceleaşi realităţi; totuşi unitatea celor doi 
termeni opuşi face posibilă crearea unei noi intensiuni şi a unei noi extensiuni, 
comportându-se ca un termen suplimentar. 

O logică a „contradictoriilor”, teoretizată, printre alţii, de Stephane 
Lupasco, Pavel Florensky ori de Lev Şestov, este comparabilă cu 
„logica simbolului” gândită de un Paul Ricoeur, Paul Tillich sau de 
Mircea Eliade, scriitori sau hermeneuţi ce privilegiază discursul 
coincidenţei contrariilor, exprimat prin favorizarea ciocnirilor de 
sensuri sau prin utilizarea paradoxurilor logice drept modalităţi de 
cunoaştere. Aceste tipuri de logică acordă un rol important unităţii 
în detrimentul diferenţei dintre termenii opuşi. Altfel spus, orice 
construcţie logică ce utilizează principiul coincidentia oppositorum 
conduce la o poziţie ontologică analogă. Gândirea despre coinci¬ 
dentia oppositorum este una sintetică, simfonică, o uniune, prin 
intermediul simbolului, care ţine loc conceptului şi dihotomiilor 
diverselor niveluri ale realităţii. 

Gândind o coincidenţă a contrariilor, se poate concepe o meto¬ 
dă de interpretare care conduce la surprinderea unei unităţi a lumii 
asemănătoare Unităţii Primordiale gândite sau intuite de mistici. 
Altfel spus, unitatea logică dintre opuse determină o relaţie de con¬ 
vergenţă a diverselor niveluri ontologice. Coincidentia oppositorum 
pe plan ontologic dă naştere la următoarele soluţii metafizice: uni¬ 
tatea lumii sau a diverselor sisteme din cadrul acesteia*; ideea de 
Unu divin, ca soluţie teologică explicativă a unităţii lumii; relaţia de 
asemănare sau chiar de identitate - în misticismul cel mai profund 
al lui Eckhart, Bohme sau Shănkhara - dintre finit-infinit (Lume 
- Cosmos, Ât nan - Brăhman, Nefiinţă - Fiinţă), în care terme¬ 
nul „mai real” din punct de vedere ontologic îl integrează pe „cel 
mai puţin real”. Dar „coincidenţele” se pot produce şi la un singur 
nivel al realităţii; dogma creştină exprimă „coincidenţa” persoane¬ 
lor Treimii în Dumnezeu, ca participare a celor trei ipostasuri la o 
singură Fiinţă, în timp ce, la un alt nivel, limbajul mistic utilizează 



Care explică, de exemplu, magia. A se vedea Mircea Eliade, Folclorul ca instru¬ 
ment de cunoaştere, în Revista Fundaţiilor Regale, Bucureşti, 1937, publicat în 
volumul Insula lui Euthanasius, Editura Fundaţiilor Regale, Bucureşti, 1943 (pen¬ 
tru ediţia studiată, Insula lui Euthanasius, Editura Humanitas, Bucureşti, 1994). 

coincidentia oppositorum ca integrare într-o singură persoană a 
vieţii şi a morţii, condiţie obţinută în urma unor tehnici spirituale 
„iniţiatice” speciale.* 

Deşi în unele tipuri de mistici coincidentia oppositorum pare 
a suspenda principiul identităţii, se pot concepe soluţii în care co¬ 
incidenţa contrariilor şi principiul amintit coexistă. Un exemplu 
în acest sens ar fi experienţa realizării concilierii contrariilor în 
propria fiinţă. Omul accede, astfel, la un plan transpersonal, menţi- 
nându-si totuşi identitatea cu sine însusi. într-o astfel de dialectică a 
contrariilor conciliate, coexistenţa, conjuncţia ori confuzia opuselor 
reprezintă „stări” prin care omul îşi depăşeşte condiţia, aboleşte 
şinele, devine un „om nou”, suspendându-1 pe cel vechi, dar care, 
intr-un mod paradoxal, „participă” la aceeaşi conştiinţă de sine.** 

Coincidentia oppositorum se articulează într-o „unitate de con¬ 
trarii” în cadrul aceluiaşi gen ori ca o sinteză între două unităţi 
generice.*** într-un al doilea sens, se poate vorbi despre o unitate 
extra-generică, în care două realităţi conciliate în ele însele se iden¬ 
tifică ori coexistă. Eliade concepe o astfel de identitate extra-gene¬ 
rică în unele tehnici spirituale (Yoga, de exemplu), care ajung la 
identificarea omului cu Cosmosul. Această paradigmă existenţială 
comportă doi termeni opuşi (Omul şi Cosmosul) şi se realizează în 
două direcţii complementare. Pe de o parte, există o coincidentia 
oppositorum în interiorul fiecăruia dintre cei doi termeni (Omul 
conciliat cu el însuşi şi Cosmosul ca armonie, unitate a tuturor 

Jivanmukta este descris uneori ca un „mort în viaţă”. A se vedea, de exemplu, 
Mircea Eliade, Yoga. Nemurire şi libertate. Editura Humanitas, Bucureşti, 1993, 
p.87. 

" Identitatea de sine face posibilă înţelegerea; în afara acestei identităţi nu se 
poate concepe un discurs coerent despre fiinţă, în viziunea lui Aristotel. Se pune 
problema dacă „picătura din ocean” (âtman) îşi mai păstrează conştiinţa în 
momentul în care se distruge principiul identităţii cu sine, pentru a se postula 
principiul identităţii în Altul (Brăhman). în realitate, instantaneitatea nu este 
posibilă, după cum nu este posibilă nici trecerea de ia o clipă la alta, uitarea clipei 
anterioare în chiar cea anterioară... 

A se vedea Sh. Keshajvee, op.cit., pp. 264-265. 

lucrurilor). Dintr-o altă perspectivă, omologarea se realizează între 
cei doi termeni: omul ca întreg este ideatic cu Cosmosul, văzut ca 
tot. în acest tip de coincidentia se obţine o sinteză a unităţii înse¬ 
şi, corespunzătoare ideii metafizice că numai omul întreg, adică 
ce] care face să înceteze în sine contrariile, poate să corespundă 
Cosmosului.* Coincidentia oppositorum este numele dat acestei 
unităţi finale, care circumscrie limitele unei gândiri incapabile să 
cuprindă o realitate paradoxală. Paradoxul se dezvăluie, în acest 
sens, ca mister; el e termenul unificator al tuturor planurilor de re¬ 
ferinţă într-o sinteză de nenumit. Fiind inexprimabil, el se revelează 
ca mister al totalităţii, o unitate aflată deasupra oricărei alte unităţi. 
Gândirea nu poate sesiza decât unităţile inter-generice - în acelaşi 
plan de referinţă, generice - realizate în planuri diferite, dar nu şi pe 
cele extra-generice - ca unitate a tuturor genurilor. Astfel, Unitatea 
primordială din sânul Divinităţii, Urgrund-vl de nepătruns al mis¬ 
ticilor, este semnificantul ultim al coincidenţei contrariilor, cel care 
face posibile toate semnificaţiile logice, ontologice, existenţiale sau 
hermeneutice, fiind, în acest fel, modelul suprem de coincidentia. 
Dar el este mister, întrucât, deşi se poate concepe o unitate a tutu¬ 
ror genurilor (sau a unităţilor dintre specii), nu se poate în realitate 
demonstra din punct de vedere logic că o astfel de unitate ar exista. 

Coincidentia oppositorum este, astfel, un concept al limitei. în 
lipsa unui discurs coerent ce ar putea semnifica paradoxul acesta 
nu poate fi exprimat decât cu o maximă aproximaţie şi într-un mod 
plurivoc. De aici şi multitudinea interpretărilor şi soluţiilor atribuite 
de-a lungul timpului. 


A se vedea Mircea Eliade, Cosmicul Homology and Yoga, în Journal Indian 
Society Oriental Art, V1937,188-203, republicat în volumul Morfologia religiilor. 
Editura Jurnalul literar, Bucureşti, 1993, pp. 154-164. 

C. Mircea Eliade şi coincidentia oppositorum 


Mircea Eliade a trăit cu obsesia realizării „totalităţii” în propria 
sa viaţă. Ascuns în incidentele biografice sau revelat în experienţa 
culturală a hierofaniei, simbolul coincidentia oppositorum este mode¬ 
lul teoretic reflectat şi trăit de savantul român.’ încă primii interpreţi 
ai operei lui Eliade au înţeles rolul centrai al acestui simbol în scrieri¬ 
le istoricului religiilor. Astfel, Thomas Altizer consideră că simbolul 
coincidentia oppositorum reprezintă simbolul central al gândirii lui 
Mircea Eliade, idee subliniată şi de Dougias Allen, Denis Doeing, 
Ioan P. Culianu sau Shafique Keshavjee**, în timp ce pentru John 
Saliba acesta este un principiu ontologic ce exprimă complemen¬ 
taritatea dintre transcendenţa şi imanenţa lui Dumnezeu.*” David 
Cave vede în discursul esenţialist al lui Eliade o normă metodolo¬ 
gică manifestată prin hermeneutica simbolului, supusă principiului 
identităţii contrariilor.**** Mac Linscott Ricketts îşi centrează exegeza 
asupra operei eliadeşti pe ipoteza existenţei unei unităţi a tuturor 
experienţelor religioase, unitate ce trimite, ca sens principal, la coin¬ 
cidentia oppositorum .**”* Aceasta ar fi, în opinia exegetului american, 
convingerea esenţială a lui Eliade, după care şi-a structurat şi opera, 
în interpretările lui Altizer, Jean Pierre sau Keshavjee, Totalitatea di¬ 
vină perfect identică cu sine şi fără contrarii este principiul ontologic 


* în Jurnal, pe 8 ianuarie 1979, Eliade scria: „problema coincidentia oppositorum 
mă va fascina până la sfârşitul vieţii”, Editura Humanitas, Bucureşti, 2004, voi 
II, p. 376. 

** A se vedea, Ui. Altizer, op. cit., p. 17; Dougias Allen and Denid Doeing, Mircea 
Eliade: An annotated bibliography, New York, Garland Publishers, 1980, p. 211; 
Ioan Petru Culianu, Mircea Eliade, Editura Polirom, Iaşi, 2004, p. 83; de aseme¬ 
nea, Shafique Keshavjee, op. cit., p. 295. 

*” John Saliba, The concept of „Homo Religiosus, în Works of Mircea Eliade: 
An anthropological Evaluation for Reliogious Studies, Catholic University, 1971. 
A se vedea, David Cave, op. cit., p. 21. 

Mac Linscott Ricketts, Mircea Eliade. The Romanian Roots, 1907-1945, New 


**** 


***** 


York, 1988. 

utilizat de Eliade,' ce impune şi ipoteza metodică a reducerii tuturor 
fenomenelor religioase la un sens unic, „total”. 

Pe de altă parte, coincidentia oppositorum este un concept uni¬ 
ficator cu rol de Ipoteză ontologică în gândirea lui Mircea Eliade; 
aceasta este opinia lui Brian Rennie, care, în lucrarea Reconstruction 
Eliade: Making Sense of Religion, consideră că simbolul amintit 
explică relaţia dintre Fiinţa Absolută şi Realitate, ca problemă a 
generării Multiplului din Unu. Exegetul american crede că, în uti¬ 
lizarea acestui concept, Eliade are două surse de inspiraţie: filosofia 
indiană - care îi dezvoltă credinţa în posibilitatea articulării, într-o 
unitate paradoxală, a polarităţilor şi antinomiilor - şi teologia lui 
Cusanus, în care coincidentia oppositorum se aplică Universului 

• jT* * j * * * * 4 i * * * * 

infinit şi Divinităţii. 

în viziunea lui Guilford Dudley, conceptul de coincidentia oppo¬ 
sitorum este un limbaj al mitului: „Limbajul mitic reconciliază ceva 
ce pentru om este ireconciliabil'?** * Ideile de arhetip sau de structură 
reprezintă suporturi teoretice, aşa-numiteleprofecfive belt ale operei 
lui Mircea Eliade, aflate în relaţie directă cu ideea de coincidentia 
oppositorum. Acest simbol al totalităţii contrariilor susţine întreaga 
teorie ontologică a savantului român.**** Conceptul este astfel un 
apriori metodologic. 

„(...) Eliade has an almost inevitable tendency to understand this Symbol (co¬ 
incidentia oppositorum, n. B. S.) in its Hindu, and specifically its Hindu Tantric 
fbrm; that is to say, as pointing to a pretemporal and precosmic Totality”, în 
Altizer, op. cit, p- 17; Keshavjee accentuează aceeaşi idee: „(...) le Dieu d’Eliade 
m’apparaît come une Unite / Totalite ineffable, source de FUnivers spirituel et 
de Funivers naturel. Son Unite / Totalite prolonge des lors FUnite / Totalite ar- 
chaique (Etre supreme, „Chaos”, „Geant anthropocosmique primordial”, etc.), 
chinoise (Tao, houen-touen, etc.), hindoue (Un, Brahman, Krishna, etc.), bou- 
ddhiste („Soi”, „Vacuite”, etc), tantrique (ădvaya), de la Kabbale (En Sof), dTbn 
Arabî (Unite de FEtre), de Maître Eckhart (Grund, Gottheit) ou de la „gnose- 
de Princeton” (Esprit, Dieu inconnu). Elle rend compte aussi de sa lecture de 
Yahweh comme totalite de Petre”, în Sh. Keshavjee, op. cit., p. 436. 

Brian Rennie, op. cit., p. 49. 

*** Guilford Dudley, op.cit., p. 151. 

îbidem, p. 146. 

Acelaşi sens acordă conceptului şi Douglas Allen, în încercarea 
de a reconcilia metoda fenomenologică ( epoche ) cu structurile sim¬ 
bolice autonome şi universale. Coincidentia oppositorum ar impune 
mai multe norme metodologice aflate în deplină concordaţă cu de¬ 
mersul inductiv al fenomenologiei: integrarea simbolurilor într-un 
ansamblu structural, valorizarea diverselor experienţe religioase sau 
construirea, prin intermediul teoriei simbolului, a unei „fenomeno¬ 
logii descriptive”, asemănătoare celei a lui Paul Ricoeur. 

Referinţele româneşti la conceptul utilizat de Eliade sunt relativ 
puţine şi vizează, în majoritatea cazurilor, aspectele metodologice 
ale operei savantului. în interpretarea lui Adrian Marino, simbolul 
unităţii contrariilor determină o schemă teoretică prin care „părţile 
confirmă totalitatea, iar totalitatea se confirmă prin părţi”*’. Un 
asemenea simbol nu poate favoriza decât o manifestare „totală a 
faptelor religioase. De altfel, „cercul hermeneutic şi „precompre- 
hensiunea”, ca acte constitutive ale oricărei hermeneutici, îşi găsesc 
în conceptul de coincidentia oppositorum semnificaţiile origina¬ 
re. Ioan Petru Culianu apropie interpretarea eliadină a simbolului 
amintit de soluţiile jungiene ale problemei: „Conceptul jungian de 
coincidentia oppositorum este aici foarte apropiat de acelaşi concept 
al lui Eliade. în ambele cazuri, este vorba de depăşirea ameninţării 
unui regressus ad infinitum, la care Michel Foucault socotea că 
este supusă însăşi metoda ştiinţei renascentiste. Prin coincidentia 
oppositorum se relevă posibilitatea de a transcende limitele logicii 

umane. 


* Allen Douglas, Mircea Eliade et lephenomene religieux, Payot, Paris, 1982, pp. 
231-232. Pentru M. Eliade, reducerea la esenţă nu se realizează metodologic, ci 
mai degrabă printr-o practică spirituală. Orgia, de exemplu, reduce omul la sta¬ 
rea iniţială de „confuzie a sexelor”. Coincidentia oppositorum este , în acest sens, 
o metodă de reducere la totalitatea primordială, prin intermediul unor tehnici 

cu caracter soteriologic. 

" Adrian Marino, Hermeneutica lui Mircea Eliade, Editura Dacia, Cluj-Napoca, 
1980, p. 136. 

’** Ioan Petru Culianu, Mircea Eliade, Editura Polirom, ediţia a IlI-a, 2004, p. 83. 

In opinia lui Sergiu Al-George, modelul indian al identităţii 
contrariilor, aplicabil atât planului infinitului, cât şi la nivelul expe¬ 
rienţei umane, obligă construcţia hermeneutică a lui Mircea Eliade 
la o abordare totală a fenomenului religios. Această abordare trebuie 
să ia în seamă funcţia totalizatoare a simbolului, care impune şi 
viziunea completă a gândirii simbolice asupra Realului. De altfel, 

funcţia totalizatoare a simbolului coincide cu ideea indiană de „to- 
talizare” a Realului.* 

Şi în interpretarea lui Ştefan Afloroaei, hermeneutica faptelor 
simbolice practicată de Eliade are drept concept central ideea de 
coincidentia oppositorum. Simbolul determină inclusiv actul inter¬ 
pretării, care, in acest sens, „depăşeşte opţiunea pur subiectivă a 
interpretului . Ambivalenţa realităţii iluzorii, conciliată în ideea 
de Măyă, dezvoltă o hermeneutică a sensului şi a datelor simbolice 
şi mentale a priori. Cu alte cuvinte, pentru Afloroaei, realitatea an¬ 
tinomică a Măyă determină atât viziunea ontologică a lui Eliade, cât 
şi pe cea metodologică. în acest sens, „hermeneutica este informată, 
cum ne dăm acum seama, de o logică diferită decât cea aristotelică, 
esenţial neunivocă sau antinomică. Această logică, în care locul 
decisiv îl deţine conjuncţia contrariilor, îi cere interpretului să se 
plaseze acolo unde se intersectează continuu gândirea simbolică şi 
cea conceptuală”***. Considerată astfel, ştiinţa interpretării aplicată 
de Mircea Eliade se înscrie pe linia binecunoscută a epistemologi- 

il°r contemporane de tipul celei a lui Ştefan Lupaşcu sau ale unor 
fizicieni contemporani.**** 


Sergiu ALGeorge, Arhaic şi universal, Editura Eminescu, Bucureşti 1981 dd 
187-188. ’ ’ PP ' 

Ştefan Afloroaei, Cum este posibilă filosofia în estul Europei, Editura Polirom 
Iaşi, 1997, p. 247. 

Ibidem, p. 253. 

"** Aşa cum susţine şi Gilbert Durând în studiul său Eliade ou l’anthropologie 
profonde, în „Cahiers de 1 ’Herne”, nr. 33, 1977. Dar aceste epistemologii con¬ 
temporane admit logici terţiare, care nu se potrivesc cu viziunea „mistică” a 
identităţii fără contrarii, regăsite în ideea „misterului totalităţii”. 

Ca o sinteză a tuturor acestor interpretări, Shafique Keshavjee 
găseşte patru funcţii principale ale conceptului de coincidentia 
oppositorum, aşa cum acestea sunt evidenţiate de o lectură atentă a 
întregii opere a istoricului român al religiilor. Coincidenţa contrari¬ 
ilor îndeplineşte, în primul rând, o funcţie „simbo-logică”, prin care 
conceptul exprimă structura logică a Realităţii Absolute. într-un 
al doilea sens, coincidenţa contrariilor este expresia conceptuală a 
experienţei libertăţii. Când omul devine liber de condiţionări, ex¬ 
perienţa trăită nu poate fi descrisă decât în termeni de coincidentia 
oppositorum. Funcţia de „formalizare analitică a realităţii sintetice” 
se referă la diversele identităţi contrare realizate la nivelul lumii 

IF 

fenomenale, fie ca sinteză a „ultimului termen”, fie ca identitate din¬ 
tre Devenire şi Fiinţă. într-un ultim sens, coincidenţa contrariilor 
exprimă condiţia intimă a necondiţionării ultime, aptă de a revela 
structura profundă a Divinităţii.* 

Ca paradigmă hermeneutică, ontologică, epistemologică sau 
existenţială, „coincidenţa contrariilor” este un termen asemănător, 
în ceea ce priveşte sfera lui, cu noţiunea de „Fiinţă”. Coincidentia 
oppositorum „se spune” în multe feluri, determinând, implicit, 
semnificaţii complexe. Mircea Eliade foloseşte în mod diferit acest 
concept, numindu-1 „mister al totalităţii” (în Yoga. Nemurire şi 
libertate ), „reintegrarea contrariilor” (Briser le toit de la maison ), 
„biunitate” (Mefistofel şi androginul. Nostalgia originilor sau Briser 
le toit de la maison), „paradox” (Mefistofel...), „coexistenţă de opu¬ 
se”, „unitate-totalitate” (Nostalgia...), „transcendenţă a atributelor” 
(Tratat de istorie a religiilor). Coincidentia oppositorum se mai ex¬ 
primă prin denotaţiile: „dialectică a contrariilor”, „uniune de con¬ 
trarii”, „conjuncţii de contrarii” sau „integrare de contrarii”. 

Mircea Eliade utilizează pentru prima oară termenul de „co¬ 
incidentia oppositorum” în articolul intitulat Concezione della li- 
bertă nel pensiero indiano, publicat în 1938 în revista Asiatica, nr. 

A se vedea aceste funcţii ale conceptului de coincidentia oppositorum în 
Shafique Keshavjee, op.cit., p. 441. 

4. Anterior acestei date, savantul român se referă deseori la diverse 
corespondenţe (omologări), unificări, paradoxuri sau utilizează con¬ 
tradicţia pentru a descrie stările „absolute” obţinute de yoghin ori 
pentru a explica identitatea concretă sau abstractă dintre fiinţă şi 
nefiinţă. într-un articol elaborat în 1937, Cosmical Homology and 
Yoga', Eliade descrie experienţele yoghinice în termenii omologării 
Om-Cosmos şi a obţinerii „ruperii de nivel”: „Ruperea de nivel, 
în toate cazurile, realizează acest paradox: face să coincidă fiinţa 
cu nefiinţa, sat cu asat. Acesta este tipul perfect de transcendenţă 


* 1 * V 

indiana 




Ceea ce apare explicit începând ai Mitul reintegrării (1942) sub 
numele de „coincidentia oppositorum” reprezintă o temă centrală 
regăsită în diverse forme încă din scrierile de tinereţe ale lui Eliade. 
în Yoga. Essai sur Ies origines de la mystique indienne (1936), Eliade 
este preocupat de identitatea Âtman-Brăhman, revelată conştiinţei 
„eliberatului”, sau de „conjuncţia contrariilor”, obţinută de yoghin 
în starea de sămădhi. „Sâmădhi se situează pe o linie binecunoscută 
în istoria religiilor şi a misticilor: ca o coincidenţă a contrariilor.””’ 
Starea de sămădhi face să coincidă întregul cu partea, eternitatea 
cu timpul şi transcende bipartiţia realului obiect-subiect. 

Obsesia libertăţii, exprimată în termeni de conciliere a opuşilor, 
este evidentă încă din Oceanografie (1934). Drumul către autentici¬ 
tate duce la încetarea opoziţiilor, la abolirea contrariilor, la totalizare 
şi „întregire a fiinţei”.”” Eliade are intuiţia existenţei unei realităţi 
nefragmentare chiar înainte de anul 1938. Chiar din adolescenţă, 

* Publicat în limba română cu titlul Omologare cosmică şi Yoga , în revis¬ 
ta „Manuscriptum”, 1982, XVIII, nr. 4, pp, 154-164 şi reprodus în volumul 
Morfologia religiilor. Editura Jurnalul literar, Bucureşti, 1993, pp. 213-221. 

** Mircea Eliade, Morfologia religiilor, p. 221. 

*** M. Eliade, Yoga. Nemurire şi libertate. Editura Humanitas, Bucureşti, 1993, 
p. 91. 

**** “Când un fapt e cu adevărat real, orice conflict este imposibil, totul se liniş¬ 
teşte”, Oceanografie, în Drumul spre centru. Editura Univers, Bucureşti, 1991, p. 
13; sau „Numai experimentând totul poţi cunoaşte real viaţa omenească, poţi 
ajunge un om întreg”, ibidem, p. 25. 




tânărul era obsedat de dorinţa de a integra contrariile în propria 
fiinţă, de a deveni universal, conform idealului renascentist de homo 

J * 

universalis, pe care îl încarnează ascetul yoghin, filosoful mistic, dar 
st orice om creator de valori culturale. In urma călătoriei in Italia 
din 1928, descoperă în operele lui Nicolaus Cusanus ceea ce va numi 
mai târziu coincidenţa contrariilor. Ideile revelate pe această cale le 
dezvoltă la un seminar, susţinut la Facultatea de Filosofie, despre in¬ 
terpretarea lucrării De docta ignorantia a teologului german. Astfel, 
aproximativ între 1929 şi 1932 se cristalizează treptat temele majore 
ale operei ulterioare a savantului roman, care implica şi sensuri¬ 
le multiple ale ideii de coincidentia oppositorum. Dovada formării 
unei idei coerente despre simbolul amintit o constituie prezenţa, 
în articolele publicate în presa din acea perioadă, a problematicii 
armonizării contrariilor obţinute în planul existenţei individuale. 
Sunt importante, în acest sens, articolele despre „erotica mistică 
din Bengal”*, precum şi despre problema conjuncţiei contrariilor 
obţinute de yoghin sau aceea a transcenderii opuselor în starea de 
sămădhi ori despre identitatea esse-non esse. Idealul de totalizare 
ia forme proteice în scrierile ulterioare ale savantului român. Din 
ideal de cunoaştere, coincidentia oppositorum se transformă treptat 
în paradigmă creatoare, adică tema centrală a majorităţii lucrărilor 

sale importante. 

Aşa cum concluzionau şi participanţii la simpozionul organi¬ 
zat în aprilie 1978 de Morman Girardot şi intitulat „Mircea Eliade 
ou la coincidence des opposses”, Eliade nu poate fi înţeles în afara 
conceptului de coincidentia oppositorum. Aplicând logica acestui 
simbol, putem spune că orice interpretare este valabilă în măsura 
în care se acceptă creativitatea hermeneutului, care trebuie să aleagă 
dintr-o infinitate de metode pe cea mai apropiată demersului său. 
Dar constatăm că în universul coincidenţelor contrarii sensul se 
suprapune peste libertatea interpretului. în acest context, nu există 


* Apărute în „Vremea”, iunie-iulie, 1932. 
































38 


Bogdan Siîion 


interpretare privilegiată, pentru că orice optimism metodologic este 
obstrucţionat de ocuitarea sensului în polisemantismul termeni- 
lor. Coincidentia oppositorum face posibilă interpretarea, dar o şi 
limitează în acelaşi timp. Acceptând provocarea plurivocităţii sen¬ 
surilor acestui concept, propunem o „hermeneutică a însăşi camu¬ 
flării sensului” prin care nu dorim atât să dezvăluim sensul ultim 
al termenului studiat, ci mai degrabă să construim o interpretare 
pornind de la realitatea semnificaţiilor multiple ale acestuia. înţeles 
ca paradigmă a oricărei situaţii de totalizare a contrariilor, termenul 
studiat uneşte experienţa, opera şi interpretarea celui ce îl utilizează. 
In măsura în care coincidentia oppositorum este un simbol central 
unificator al tuturor sensurilor, el apare ca semnificant şi semnificat, 
mesaj şi mesager, experienţă şi teorie, limbaj şi realitate, în acelaşi 
timp. Fiind o experienţă totală a Realului, el poate fi definit, cu o 
maximă aproximaţie, ca întreg care uneşte în sine părţile şi care se 
exprimă prin părţi. Formula este aproximativă, dar ea dă seama de 
toate semnificaţiile posibile ale termenului şi, în plus, ne introduce 
în „misterul totalităţii”, intuit de mistici şi experimentat de unii 
fizicieni contemporani.* 


Interesant este că fizicieni precum Heinsenberg sau Capra ajung din dome¬ 
niul fizicii cuantice, pe cale experimentală, la aceleaşi consecinţe ale texturii 
lumii, văzute ca o reflectare a întregului in fiecare parte, pe care o experimentau 
nemijlocit misticii sau pe care o intuiau foarte elegant scriitorii. A se vedea, 
Werner Heisenberg, Partea şi întregul. Discuţii în jurul fizicii atomice , Editura 
Humanitas, Bucureşti, 2008, dar mai ales, Fritjof Capra, Taofizica. O parale¬ 
lă între fizica modernă şi mistica orientală, Editura Tehnică, Bucureşti, 2004. 
Coincidentia oppositorum, ca simbol al totalităţii, regăsit atât în mistica arhaică 
(Tai-chi, Tao, in uniunea Brahman-Atman s.a), se poate reflecta şi ca un sim¬ 
bol regăsit în textura intimă a spaţiu-timpului, exprimat în ultimele teorii ce 
încearcă să concilieze principiul relativităţii cu mecanica cuantică; a se vedea, 
de exemplu, modelele teoretico-metodice S şi M, în fizica „energiilor înalte” sau 
eleganta teorie a corzilor, formulată, printre alţii, de Brian Greene. 


II. Ontologia 

COINCIDENŢEI CONTRARIILOR 


A. Misterul Totalităţii Fiinţei 

Coincidentia oppositorum este, înainte de toate, un model onto¬ 
logic care exprimă perfecţiunea Fiinţei Absolute. Premisa ontologică 
în jurul căreia Eliade îşi construieşte teoria fenomenologică a actu¬ 
lui religios este următoarea: Realitatea ultimă nu poate fi concepută 
altfel decât ca o unitate de contrarii. Eliade gândeşte în termenii 
filosofiei arhaice, în care prezentarea, sub formă mitologică, a esen¬ 
ţei Divinităţii reprezintă efortul suprem al gândirii „primitivilor”: 
„Una dintre marile descoperiri ale spiritului uman este în mod naiv 
prezentată, sub aspectul în care, prin intermediul unor simboluri 
religioase, omul descoperă că polarităţile şi antagonismele pot fi 
articulate şi integrate într-o unitate”.* în acest sens, coincidentia 
oppositorum se referă la structura Divinităţii, care transcende toate 
atributele şi absoarbe în sine toate contrariile. Deşi Divinitatea se 
arată a fi, de cele mai multe ori, duală ori bifenomenală, aceste ma¬ 
nifestări contradictorii implică, de fapt, o coincidentia oppositorum 

totală. 

Limbajul nu ne poate ajuta să descriem această „realitate” aflată 
dincolo de multiplicitatea lumii. De aceea Eliade se mulţumeşte să 
enumere şi, de puţine ori, să interpreteze miturile şi simbolurile refe¬ 
ritoare la Realitat ea Ultimă. Numirea este diferită, deşi semnificaţia 


* în Mircea Eliade, Nostalgia originilor, p. 252. 

este aceeaşi: Urgrund, Tao, Unul-Tot sunt câteva dintre formulele 
găsite de istoricul religiilor acestei realităţi aflate dincolo de lume, 
la contactul cu miturile si credinţele arhaice sau moderne. Oriunde 
s-ar regăsi aceste denominaţii, ele joacă rolul de semnificant al unui 
„discurs” care circumscrie, de fapt, limitele limbajului discursiv. 
Realitatea ultimă este o coincidentia oppositorum pentru că exprimă 
un model perfect, este Perfecţiunea însăşi. După o schemă arhaică 
- posibilă idee centrală a oricărei religii - perfecţiunea nu poate fi 
decât unitate, absentă a contrariilor, a dualităţii substanţiale. Ultima 

> * J * 

realitate este Totul pentru că nu poate fi în niciun fel determina¬ 
tă. Ea cuprinde totalitatea realului, de aceea comportă coincidentia 
oppositorum pe toate planurile. 

Mircea Eliade utilizează deseori această schemă teoretică atunci 
când abordează problema mitului, a simbolului sau a diferitelor as¬ 
pecte contradictorii ale divinităţilor arhaice: ab origine. Totalitatea 
nu avea diviziune, Dumnezeu era Unu-Tot în Unu. „La început - 
afirmă în Mefistofel şi androginul - atât în plan cosmic, cât şi în plan 
antropologic, exista o plenitudine care conţinea toate virtualităţile”*, 
viziune identică cu primele încercări filosofice de problematizare 

j * * * * 1 * ** T * * m 1 d * * 

a temei principiului. In consecinţa, orice uniune de contram este 
o referire simbolică la această Totalitate, ce face posibilă multipli¬ 
citatea lumii. Dar ea reprezintă un model şi pentru toate situaţiile 
existenţiale asumate de om în încercarea de a-şi depăşi condiţia. 
Totalitatea joacă astfel rolul de arhetip, de semnificant ultim ce im¬ 
primă sensuri oricărei experienţe religioase. 

Coincidenţa contrariilor în Dumnezeu nu poate fi altfel decât 
absolută, în aceeaşi măsură totală şi paradoxală. Fiinţa absolută este 
biunivocă, manifestându-se contradictoriu prin unirea perechilor 


Mefistofel şi androginul, p. 108. 

De altfel, Eliade consideră că omul arhaic are o metafizică regăsită implicit 
în mitologii, ce trimite către o „logică” total diferită de cea alethică.. Această 
viziune presistematică ar constitui chiar începuturile filosofiei; a se vedea Mircea 
Eliade, Nostalgia originilor. Editura Hurnanitas, Bucureşti, 1994, p. 270. 

de termeni total opuşi. în ea coexistă Binele şi Răul, actul şi po¬ 
tenţa, articulate fie într-o confuzie protologică de opuse, fie într-o 
transcendenţă totală unde opoziţiile dispar cu desăvârşire. Eliade 
realizează o sinteză între concepţiile arhaice despre Divinitate, tri¬ 
butare unei logici contradicţionale, şi perspectiva metafizicii budis¬ 
mului indian, care suspendă orice vorbire şi orice poziţie teoretică 
pentru a putea surprinde, în via negativa, transcendenţa absolută 
a principiului ontologic al lumii. Vacuitatea este limita supremă a 
transcendenţei; aceasta anulează orice discurs semnificativ despre 
Realitatea Ultimă. Doar utilizându-se paradoxul se poate surprinde 
acest mister inexprimabil al Totalităţii. Absolutul este dincolo de 
contrarii şi de polarităţi. 

Pentru Mircea Eliade, adept al unei „logici” arhaice, ca şi pentru 
Nicolaus Cusanus, un creştin ecumenic, disjuncţia contrariilor im¬ 
plică o conjuncţie misterioasă. Este adevărat însă că savantul român 
nu e interesat de o teologie care ar putea revela structura intimă 
a Divinităţii. Dacă pentru Cusanus coincidentia oppositorum este 
un concept relativ care, în lipsa unei surprinderi directe a esenţei 
lui Dumnezeu, explică totalitatea Fiinţei divine, pentru gândirea 
arhaică, identitatea contrariilor este reală. Influenţat, în mare mă¬ 
sură, de concepţia antropocentrică a lui Raffaele Pettazzoni, Eliade 
consideră, cel puţin până în anii 50, Fiinţa Absolută doar un model 
explicativ pentru situaţiile religioase asumate de om în Cosmos. 

într-un alt sens, se pot surprinde contradicţiile din interiorul 
unităţii, ca de exemplu coexistenţa a două atribute contrare sau bife- 
nomenalitatea lui Brăhman. Se poate vorbi astfel despre o coinciden¬ 
tia oppositorum realizată în mod efectiv în Absolut, dar care nu este 
un anumit limbaj despre realitatea ultimă, ci arată cum este această 
Realitate. în plus, omul poate fi părtaş la unitatea absolută, în pofi¬ 
da transcendenţei Fiinţei Supreme. El poate participa in concreto la 
„misterul totalităţii”, fapt imposibil dacă Divinitatea ar fi total tran¬ 
scendentă, adică dacă nu şi-ar revela structura. Eliade utilizează o 
metafizică a sensului foarte interesantă, cu implicaţii asupra întregii 

sale hermeneutici: structura Divinităţii poate fi regăsită în diferite 
comportamente religioase, dar, la rândul lor, aceste experienţe re¬ 
ligioase sunt explicate prin coincidentia oppositorum a Divinităţii. 

Cum afirmam însă şi mai sus, Mircea Eliade nu pare interesat de 
speculaţiile teologice sau filosofice. Istoricul religiilor încearcă să în¬ 
ţeleagă ce tipuri de experienţe religioase comportă această concepţie 
arhaică despre Absolut. însă „logica” divinităţii ori via mistica nu se 
constituie într-o bază ştiinţifică solidă pentru o fenomenologie a re¬ 
ligiei centrată pe arhetip, aşa cum şi-ar fi dorit Eliade. Cele două pot 
reprezenta, cel mult, expresii ale unei experienţe personale şi în cele 
din urmă nu pot explica nimic la nivelul disciplinei Istoria religiilor. 

a 

In construirea unei ştiinţe descriptive care să elimine diletantismul 
în abordarea fenomenului religios un rol important îl au concepţiile 
şi experienţele care îşi justifică manifestarea prin raportarea la ar¬ 
hetip şi care revelează, în acelaşi timp, invariantul obiectiv, creator 
de sens. Este evident că o astfel de ştiinţă, cel puţin aşa cum a fost 
concepută de Eliade, nu poate exista fără postularea unei norme, 
menite a organiza discursul despre religie şi religiozitate în jurul 
unui singur sens. Acesta din urmă se revelează, aşa cum vom mai 
observa, din cercetarea constantelor atemporale şi a structurilor. în 
încercarea de a construi o disciplină autonomă, Eliade postulează 
norma ireductibilităţii fenomenului religi os. Avandu-1 ca aliat în 
construirea unei discipline de sine stătătoare pe Raffaele Pettazzonf, 
istoricul român al religiilor încearcă să concilieze căutarea fenome¬ 
nologică a sensului cu principiul metodologiei istorice de studiere a 
fenomenului religios în propriul plan de referinţă. 


Despre relaţiile şi influenţele dintre cei doi mari istorici ai religiilor, uniţi în de¬ 
mersul comun al constituirii unei discipline autonome, a se vedeacorespondenţa 
dintre cei doi, publicată în volumul Mircea Eliade şi corespondenţii săi, voi. II, 
Editura Humanitas, Bucureşti, 1999-2004; de asemenea, Mircea Eliade-Raffaele 
Pettazzoni. L'histoire des religions a-t-elle un sensîCorrespondance 1926-1959, 
Editura Cerf, Paris, 1994 sau Natale Spineto, Mircea Eliade - istoric al religiilor, 
Editura Curtea Veche, Bucureşti, 2009, pp. 99-140. 

Tema Unităţii primordiale a tuturor opoziţiilor realizează aceas¬ 
tă legătură între normativ şi descriptiv în opera savantului român; 
este o normă metodologică, întrucât impune sensul, transformân- 
du-se în arhetip, şi creează o ştiinţă descriptivă, deoarece explică 
o serie întreagă de fenomene, în aparenţă ireductibile unele faţă de 
altele. în calitate de normă, aceasta determină sensul miturilor, al 
simbolului sau al experienţei religioase. 

Totuşi, în măsura în care interpretează faptele religioase ale 
arhaicilor ca fiind susţinute de un sens ontologic al coincidenţei 
contrariilor, anume de „structura” Divinităţii, Eliade realizează 
un postulat ontologic fără precedent în istoria religiilor: Realitatea 
Supremă este o coincidentia oppositorum şi, cu toate acestea, nu se 
reduce la a fi explicată prin coincidentia. Discursul despre Divinitate 
derivă din acest postulat (şi nu cum s-ar putea interpreta, anume că 
limbajul contradictoriu ar conduce la revelarea acestui sens). Sau, 
altfel spus, Eliade a investit limbajul despre Dumnezeu cu realita¬ 
te ontologică. Dumnezeu, în calitate de coincidentia oppositorum, 
se explică pe sine şi explică, în acest sens, şi orice limbaj despre 
sine. Hermeneutica gesturilor arhaice joacă astfel rolul de epifanie 
a structurii lui Dumnezeu. Interpretând aceste gesturi, se ajunge 
la sensul ultim, absolut, care preexistă acestei interpretări înseşi, 
formând deci cercul precomprehensiunii. 

Revenind la problematica misterului totalităţii Fiinţei, reţinem 
ideea, deosebit de importantă, a conceperii Fiinţei ca un dat onto¬ 
logic. Fiinţa este şi nu se ajunge la ea printr-o construcţie teoretică. 
Ea e ireductibilă şi independentă faţă de conştiinţa omului.' Doar 
având acest caracter, Fiinţa poate constitui un arhetip pentru orice 
situaţie religioasă, impunând sensul experienţei. Descriind-o ca uni¬ 
tate-totalitate, Eliade îi determină, într-un fel, esenţa: „(...) avem de 
a face cu tendinţa Spiritului de a se întoarce la Unu-Tot.” în aceeaşi 
lucrare, explicând doctrina lui Scotus Eurigena, cercetătorul român 


A se vedea, în acest sens, şi Cari Olson, op. cit., p. 106. 

afirmă: „în Dumnezeu nu mai există diviziune, căci Dumnezeu 
este Tot şi Unu”*. Despre principiul ontologic al mitologiei indie¬ 
ne, Eliade vorbeşte în termeni asemănători: „India a fost obsedată 
de problema realităţii ultime, de Fiinţa-Una ascunsă sub aparenţa 
multiplă şi eterogenă. Upanişadele au identificat această realitate 
ultimă cu Brăhman-ătman”". Numai că această realitate, fiind o 
coincidentia oppositorum totală şi reală, şi nu doar o premisă ra¬ 
ţională, cuprinde în sine şi aspecte care ar putea contrazice însăşi 
esenţa sa. Pentru că însumează totalitatea realului. Fiinţa este, în 
acelaşi timp, şi Nefiinţă. Metafizica implicită a mitologiei indiene 
este interpretată de E liade în aceeaşi manieră: Fiinţa serveşte ca 

J 5 

model arhetipal şi se supune coincidenţei contrariilor. Mitologia 
indiană are ca teme principale bi-unitatea divină şi ambivalenţa 
Fiinţei absolute sau a principiilor lumii. Aceste alternanţe de con¬ 
trarii ontologice nu exprimă un dualism radical, cum s-ar putea 
presupune, ci se supun aceleiaşi scheme a unui monoteism cel puţin 
sugerat de Eliade. Alternanţele Mitra-Varuna, Brahma-măyă, pu- 
rusha-parkrti , Siva-Sakti, Sămsara-Nirvăna sunt de fapt manifestări 
ale aceluiaşi principiu Ur u-Tot: „Aceste realităţi duale tind să se au- 
toanuleze într-o coincidentia oppositorum, într-o unitate-totalitate 
paradoxală, într-un Urgrund (.. 

Fundamentul ultim al lucrurilor coincide cu Unul-Urgrund de 
nepătruns. Urgrund, ca stare de absolută nediferenţiere a contrarii¬ 
lor, este simbolul perfect al coincidenţei contrariilor: „(...) realitatea 
absolută, Urgrund-ul, închide în sine toate dualităţile şi polarităţi- 
le reunite, reintegrate într-o stare de absolută Unitate advăya)”””. 
Această unitate primordială este modelul pentru toate tipurile de co¬ 
incidentia oppositorum, arhetipul arhetipurilor. Principiul onto logic 

In Mefistofel şi androginul p. 96. 
îbidem , p. 81. 

*** M. Eliade, Nostalgia originilor, p. 261, de asemenea, pp. 257-258; a se vedea şi 
Mefistofel şi androginul , p. 83 şi urm. 

Mircea Eliade, Yoga. Nemurire şi libertate , Editura Humanitas, Bucureşti, 
1993, p. 182, a se vedea şi Mefistofel şi androginul , p. 110. 

nu numai că rezolvă problema generării, dar soluţionează şi proble¬ 
ma dualităţii. Dualitatea este doar o aparenţă, o iluzie, o imperfec¬ 
ţiune a cunoaşterii noastre, o stare temporară care poate fi abolită 
prin numeroase metode. 

Altfel spus, coincidenţa explică de fapt opoziţia. Schema teoreti¬ 
că propusă de Eliade, interpretând ontologia arhaică, este asemănă¬ 
toare „artei răsucirii” platoniciene. Drumul către mântuire este de 
la opoziţie la coincidenţă, de la dualitate şi iluzie la unitate şi Fiinţă. 
Demersul ultim este refacerea in concreto, pe planul experienţei 
umane, a unităţii de unde au apărut toate lucrurile. Această stare de 
nediferenţiere atemporală este o coincidenţă fără opoziţie. Unitatea 
fără diferenţă este modelul pe care omul trebuie să şi-l asume în 
experienţa sa concretă. Nostalgia Paradisului, temă principală în 
opera lui Eliade, trădează această sete de real a omului, care, după 
modelul Fiinţei absolute, încearcă să articuleze polarităţile într-o 
unitate. Cu alte cuvinte, Totalitatea divină explică tot, în calitate 
de arhetip al arhetipurilor, fiind suprasensul oricărui demers reli¬ 
gios conştientizat ori manifestat sub formă de camuflaj. Ea precede 
creaţia şi o face posibilă - este şi un principiu al unităţii lumii şi un 
principiu creator - justifică orice act creator şi se explică prin mit. 


B. Unitate şi multiplicitate 


Fiecare dintre expresiile „pozitive” prin care se revelează co¬ 
incidentia oppositorum dezvăluie, în aceeaşi măsură, structura 
Realităţii Ultime. Aceasta se arată, în toate contextele, sub forma a 
două aspecte polare, articulate într-o unitate tainică. Deşi miturile 
ce reflectă armonia contrariilor în Fiinţa Absolută sunt diferite în 
semnificaţii, ele se reduc la acelaşi arhetip: toate dezvăluie structura 
intimă a Divinităţii ca o coincidentia oppositorum. La fel ca filosofia, 

mitologia se naşte din reflecţia asupra Realităţii de dincolo de feno¬ 
menalitate, în calitate de principiu ontologic. Acesta este un model 
pentru orice tip de unitate realizată în planul finitului. Astfel, ca 
arhetip primordial, principiul coincidentia oppositorum în Fiinţă 
este ontologic şi cosmogonic totodată. El explică nu doar structura 
Fiinţei, ci justifică şi orice act de creaţie, orice renovatio abstractă şi 
concretă, de Ja faptul complex al creării lumii până la orice sărbă¬ 
toare care trădează o nostalgie a plenitudinii iniţiale. 

Sensul este deci dat şi nu cons cruit, întrucât Fiinţa este un dat 
primordial, ontologic. Diversele concepţii despre structura Realităţii 
Ultime nu fac decât să preia acest sens unic şi să repete la nesfârşit 
invariantul istoric. Expresiile cele mai cunoscute ale „situaţiei-pri- 
mordiale” sunt: androginia divină, bi-unitatea şi ambivalenţa zei¬ 
tăţilor, consubstanţialitatea a două principii opuse precum şi toa¬ 
te miturile ce sugerează lipsa de fundament concret ( IJrgrund ) al 
Fiinţei. Aceste formulări conceptuale ale Totalităţii divine, văzute 
ca o coincidentia oppositorum , sunt tot atâtea soluţii de „realizare” 
a principiului în experienţa religioasă. Este interesant că, deşi ur¬ 
mează o schemă unică, încercările de a explica structura Divinităţii 
prin expresii paradoxale rezolvă în mod diferit problema coinci¬ 
denţei contrariilor şi presupun, în acest sens, şi experienţe diferite. 
Androginia este o coexistenţă de opuse generice, în timp ce bi-u¬ 
nitatea sau ambivalenţa divinităţilor adună termeni contrari din 
genuri diferite. Consubstanţialitatea, consangvinitatea ori „frăţia” 
a două principii antagonice validează alte raporturi între opuşi: 
consubstanţialitatea zeilor determină din punct de vedere logic ca 
principiile contrare să se confunde în interiorul unei unităţi, iar „fră¬ 
ţia” demon i-zei exprimă o bi-unitate unde se păstrează diferenţele, 
chiar dacă unifică provizoriu opoziţiile în sânul aceluiaşi principiu. 

Creaţia lumii nu este act divin gratuit - s-a realizat fie prin 
divizarea unităţii, fie prin dezmembrarea Fiinţei primordiale. Deci 
lumea apare atunci când, printr-o „ întâmplare” sau „eroare”, unita¬ 
tea se „sparge”, multiplicându-se la nesfârşit. Multiplicitatea implică 

astfel o unitate intrinsecă, în care toate lucrurile se reduc la arheti¬ 
pul totalităţii. Modelul pentru unitatea camuflată în multiplicitate 
este cel al fiiosofiei upanishadice, unde „principiul individuaţiei este 
şi principiu al multiplicităţii”*. Infinita multiplicitate a Cosmosului 
explică atât expansiunea lui, cât şi tendinţa tuturor lucrurilor către 
unitate. Drumul este invers: dinspre plural spre individual, schemă 
teoretică ce serveşte lui Eliade drept model explicativ pentru condi¬ 
ţia actuală a omului. Dacă omul nu reuşeşte să supună individualul, 
acesta din urmă ajunge totuşi să fie „suprimat prin însuşi instinctul 
principal, care tinde să se înmulţească la infinit, până la o aglo¬ 
merare totală, care face imposibilă orice limită, orice diferenţiere, 
instaurând haosul, adică imaginea adulterată a Unităţii primordiale, 

nedespicate prin actul creaţiei”**. 

Starea de dualitate creează o tensiune esenţială între două con¬ 
trarii, care nu poate fi anulată decât prin repetiţie. A repeta gestu¬ 
rile Fiinţelor exemplare reprezintă singura „metodă” de recâştiga- 
re a Paradisului pierdut odată cu sacrificiul primordial al Fiinţei 
Absolute. în lume, existenţa contrariilor se explică tot prin referire 
la modelul arhetipal al primordialităţii, al existenţei nediferenţiate. 
Lumea este un „cosmos răsturnat”. Ca să refacă unitatea pierdută, 
omul trebuie să reconcilieze contrariile în propria existenţă. 

Pe planul infinitului, paradoxul coincidenţei contrariilor se ex¬ 
primă cel mai bine prin conceptul apofatic de Urgrund, concept care 
accentuează esenţa tainică a Divinităţii. în schimb, aplicată la nive¬ 
lul realităţii umane, coincidentia oppositorum devine o „metodă” de 
reactualizare a Absolutului, chiar in limitele timpului şi spaţiului 
concret. în acest sens, orice experienţă concretă imită modelul co¬ 
incidentia oppositorum, întrucât implică de fiecare dată arhetipul 
unităţii, văzut ca prototip pentru orice tip de coincidentia reală. 

Gândind în afara coincidentia oppositorum, nu putem articula 
dualismele într-o unitate; acestea se concretizează doar daca forţele 


* în Mircea Eliade, Mitul reintegrării , p. 37. 

îbideniy p. 38 , 

antagonice şi principiile existenţei nu sfârşesc într-o sinteză. Atunci 
când gândirea despre coincidentia oppositorum face abstracţie de 
arhetip, ea eşuează în dualismul şi gnosticism. Tema coincidenţei 
contrariilor în Unu-Tot este apanajul unei gândiri conjunctive care 
unifică antagonismele, fără ca această unificare să necesite conce¬ 
perea unui al treilea termen. Unitatea lumii poate fi salvată numai 
dacă se crede în ideea că opoziţiile se implică reciproc. Eliade nu se 
situează în afara unei astfel de gândiri. Chiar dacă nu îşi exprimă 
în mod direct adeziunea la o doctrină sau alta, prin modalitatea de 
a pune problema, prin obsesia găsirii unui sens unic tuturor mani¬ 
festărilor, prin modul de abordare al hermeneuticii, el este adep tul 
acestei concepţii dinamice, mono-dualiste a principiului. Conform 
acestei teorii specifice unei şcoli indiene clasice, orice dualism se ex¬ 
plică printr-o unitate, fără să se reducă la aceasta. Se constată astfel o 
insuficienţă logică în conceperea unei ambivalenţe a zeităţilor, care, 
în esenţă, exprimă o contradicţie între doi termeni. Zeitatea are 
atribute contradictorii: este bună şi rea, iluzorie şi reală, raţională 
şi iraţională, dar, în acelaşi timp, contradicţia sfârşeşte în unitate. 

Mircea Eliade recunoaşte că principala ispită a hermeneutu- 
m este să reducă multiplicitatea la unitate, la fel cum în ontologia 
arhaică lucrurile îşi trag realitatea din modelul lor ceresc. Eliade 
evită reducţionismul istoricului religiilor abordând fenomenul re¬ 
ligios dintr-o perspectivă strict religioasă. Problema se pune în fe¬ 
lul următor: cum pot fi reduse modalităţile diadice, dihotomiile la 
un singur numitor comun? Eliade sesizează această dificultate. în 
Nostalgia originilor, el afirmă, referitor la aspectele contradictorii 
ale divinităţilor indiene: „Avem aici, pe de altă parte, o formulă 
îndrăzneaţă a ambivalenţei divine, o ambivalenţă exprimată de al¬ 
tfel şi de aspectele contradictorii ale marilor zei vedici, bunăoară 
Âgni şi Varuna. Dar percepem mai ales efortul gândirii indiene de 
a realiza un Urgrund (s. a.) unic, prin care Lumea, Viaţa, Spiritul 

să fie împreună.’" Unitatea contrariilor, ca principiu explicativ al 
lumii, este valabilă numai în planul infinitului, al eternităţii. Dar 
„ceea ce este adevărat în eternitate nu este în mod necesar adevărat 
în timp”." Dacă în eternitate nu există decât un singur principiu 
unificator al tuturor atributelor, în timp există opoziţii şi dualitate. 
Iluzia, ca manifestare a principiului unic, ne face să credem că ar 
exista un dualism ancestral, în timp ce un „iniţiat” ar putea afirma, 
în plin spirit vedantin, că măyă şi Brahman exprimă în fond aceeaşi 
realitate. Din perspectivă umană, dualismul explică monismul, iar 
din perspectivă infinită, unitatea-totalitatea divină este semnifican- 
tul biunităţii, alternanţei sau complementarităţii zeităţilor. Omul 
poate atinge unitatea şi acesta este chiar dezideratul misticului. Din 
perspectiva istoricului religiilor „obiectiv”, dualismul „nu-i decât un 
accident în interiorul unui mecanism ale cărei premise şi rezultate 
sunt perfect moniste”.’" 

Deşi nu concepe un dualism radical, gândirea lui Eliade se apro¬ 
pie foarte mult de gnosticism. „Norma” Totalităţii impune legea 
unităţii lumii. în Comentarii la legenda Meşterului Manole, dar şi 
în alte lucrări, savantul român formulează următoarea lege, ce poate 
fi considerată şi asumpţie ontologică: există o unitate a lumii, unde 
toate lucrurile se leagă între ele."" Doar prin intermediul simbolului 
putem înţelege această unitate magică. Simbolul uneşte structurile 
diverse ale realului şi creează un sistem prin care realitatea este 


Ibidem , pp. 257-258. 

Ibidem, p. 258. 

*** Ioan Petru Culianu, Gnozele dualiste ale Occidentului , Editura Poli rom, Iaşi, 
2002, p. 20. Pentru Culianu, Eliade este un reprezentant modern al gnosticis¬ 
mului, alături de Jung, Evola sau Guenon, în Ioan Petru Culianu, Mircea Eliade , 
Editura Polirom, Iaşi, 2004, pp. 103-104, idee împărtăşită şi de Keshavjee, care 
pune accent pe diferenţele din cadrul unităţii, în timp ce Douglas Allen pare 
a-i atribui lui Eliade poziţia monistă. A se vedea, de asemenea, Robert A. Segal, 
The Poimandres as Myth: Scholarly Theory and Gnostic Meaning , în “Numen”, 
voi. 34, nr. 2,1987, pp. 285-286. 

**** în Mircea Eliade, Comentarii la legenda meşterului Manole , în Drumul spre 
centru y Editura Univers, Bucureşti, 1991, p. 393, p. 397. 

văzută ca o uniune proto-logică a tuturor lucrurilor din Univers. 
Sistemul constituit funcţionează ca magia simpatetică - spaţiul vi¬ 
zualizat este o imensă plasă unde sunt „prinse” toate lucrurile.* 
Astfel, regăsim coincidentia oppositorum şi la nivelul microcos- 
mic, sub forma unităţii de esenţă a tuturor lucrurilor. Unitatea lumii 
nu ar fi posibilă fără o unitate situată dincolo de ea, care o validează 
şi îi impune sensul. Totalitatea implică toate nivelurile; pe planul 
infinit, ea este Urgrund, la nivel ontic exprimă unitatea lumii, în 
plan metafizic are în vederea posibilitatea realizării unei coinci¬ 
denţe paradoxale între timp şi eternitate, iar în plan metodologic 
impune omologia dintre fenomene.** Eliade îşi creează nuvelele pe 
baza acestui „artificiu ontologic”: nimic în Univers nu este singular; 
fiecare întâmplare se leagă de o alta, iar lumea este un imens sistem 
de semne, care trimit, în mod individual, la unitatea din Univers. 
Interpretarea, ca act de iniţiere, este cea care ajută la descifrarea 
semnelor, la dez-legarea lumii. 


C. Nostalgia Paradisului 


Având funcţia unei coincidentia oppositorum, reflecţia asupra 
Realităţii Ultime este un model pentru toate încercările soteriolo- 
gice de obţinere a „stării perfecte”, prin care se aboleşte experienţa 
fenomenală. Androginizarea rituală, „confuzia sexelor”, orgia, ri¬ 
tualul sunt tehnici de ieşire din timp. Aceste experienţe paradoxa¬ 
le demonstrează solidaritatea omului cu misterul totalităţii şi cu 


Ibidem, p. 397. A se vedea, de asemenea, Mircea Eliade, Folclorul ca instrument 
de cunoaştere, în Drumul spre centru, p. 172, Imagini şi simboluri, p. 142 şi urm., 
Mefistofel şi androginul , pp. 152-180. 

Pentru metoda omologiei, a se vedea, Adrian Marino, Hermeneutica lui 
Mircea Eliade, p. 92. 

sacrificiul creator al Zeului. Totalizând fragmentele din existenţa 
sa, omul exprimă, chiar şi la nivel inconştient, „o profundă insa- 
tisfacţie (...) faţă de situaţia sa actuală, de ceea ce numim condiţia 
umană”.* Această condiţie nu este însă definitivă, cel puţin nu pen¬ 
tru omul religios. El e conştient că existenţa îi este precedată de o 
Unitate-Totalitate care îi revelează atât condiţia libertăţii (a realiza 
coincidentia oppositorum în propria fiinţă), cât şi sensul existenţei 
sale (întoarcerea la perfecţiunea dinaintea creaţiei). Altfel spus, nos¬ 
talgia Paradisului exprimă dorinţa de accedere la starea în care con¬ 
trariile coexistau într-o misterioasă unitate.** în acest sens, Mircea 
Eliade consideră coincidentia oppositorum un simbol protoistorie, 
cel mai important de dinainte de „cădere” , pe care omul tinde să 
îl realizeze în actuala sa condiţie. Având în vedere consideraţiile 
despre tendinţa omului către totalizare, coincidentia ar semnifica 
fie această nostalgie****, fie, ca în intepretarea lui Altizer, ar fi chiar 
„mobilul” nostalgiei. în prima accepţiune, coincidenţa contrariilor 
este o consecinţă a discursului teologic sau, în limbaj semiotic, un 
semnificat al Totalităţii. Când Spiritul tinde spre unitatea absolută, 
simbolul totalităţii îndeplineşte funcţia de semnificant, care face 
posibil orice discurs şi orice aspiraţie concretă a omului către rea¬ 
lizarea arhetipului în planul experienţei personale. 

Din scrierile lui Eliade reiese că acestor posibile interpretări li 
se adaugă o treia accepţiune: reintegrarea polarităţilor într-o uni¬ 
tate nu reprezintă atât un scop final al unui demers, cât semnifică 
însuşi acest demers. A uni polarităţile este pentru Eliade şi un act 
de cunoaştere obtinut în urma unei iniţieri.***** Dar actul se explică 


* în M. Eliade, Mefistofel şi androginul, p. 115. 

•* a se vedea Vasile Tonoiu, Ontologii arhaice în actualitate. Editura Ştiinţifică 
şi Enciclopedică, Bucureşti, 1989, pp. 177-178. 

Thomas J.J Altizer, op. cit., p. 88. 

A se vedea Cari Olson, op.cit ., p. 54. 

A se vedea Briser le toit de la maison, Edition Gallimard, Paris, 1986, p. 
305, unde Eliade vede în integrarea principiilor polare de tipul Mitra-Varuna, o 
situaţie mai mult metafizică: aspiraţia omului către unitate, dar şi incapacitatea 


*** 


**** 


***** 

prin chiar arhetipul care face posibil sensul iniţierii. Coincidentia 
în Fiinţa absolută este arhetipul tuturor fenomenelor şi al gesturi¬ 
lor mai mult sau mai puţin religioase. Altfel spus, drumul iniţiatic 
implică arhetipul, iar reintegrarea contrariilor pe planul finitului 
este o imagine aidoma unităţii contrariilor în infinit. Coincidenţa 
contrariilor nu exprimă astfel doar nostalgia Paradisului atemporal 
şi nu e doar capătul drumului iniţiatic, ci reprezintă şi demersul 
concret al neofitului care încearcă să împace în sine contrariile. 
Coincidentia oppositorum este simbolul tuturor simbolurilor, sens 
unic al discursului, regăsit dincolo şi dincoace de Realitate. El are 
strania particularitate de a se explica pe el însuşi. 

într-un alt sens, toate formulele cosmogonice ale omului arha¬ 
ic indică, în viziunea savantului român, modul cum e structurată 
Divinitatea, dar şi funcţia şi, implicit, importanţa mitului. Zeităţile 
sunt modele comportamentale pentru homo religiosus. Gesturile lor 
fixează cadrul ritualic al existenţei umane. Iar mitul povesteşte des¬ 
pre faptele exemplare ale fiinţelor divine sau semidivine. Deja prin 
imitaţie şi repetare se realizează o coincidentia oppositorum, întru¬ 
cât, prin diverse ritualuri. Timpul primordial al gestului exemplar 
irumpe în timpul profan, realizându-se astfel o perfectă identitate 
între durată şi clipă. Legătura dintre actul creator al generării lumii 
din Unu şi lumea în sine se face prin mitul cosmogonic, arhetip al 
tuturor miturilor. Acesta nu numai că explică modul de creaţie a 
lumii, dar arată şi sensul în care trebuie să se îndrepte aceasta. De 
aceea, Eliade prezintă cu insistenţă diferite cosmogonii; ele au rolul 
de a fixa comportamentul uman, de a-i indica omului drumul că¬ 
tre realul semnificativ. Iar coincidentia oppositorum face parte din 
această schemă teoretică. 

în realitate, toate conjuncţiile de opuse au funcţie soteriologică, 
tocmai pentru că pot fi expresii teologice ori ontologice. Mitul este 

omului de a atinge această unitate. încercarea este însă iniţiatică, întrucât omul 
care cunoaşte bipartiţia realului, explicând-o prin unitatea primordială a prin¬ 
cipiilor, caută să o realizeze în plan concret. 

teofanie şi ontofanie în acelaşi timp; imitându-se comportamentul 
divin, se reprezintă şi imaginea Divinităţii. Metafizica arhaică este 
implicată în ritual, şi invers, sensul ritualului poate fi regăsit în ima¬ 
ginea ontologică a coincidenţei contrariilor în Dumnezeu. Schema 
teoretică a presupoziţiei ontologice de bază a lucrărilor lui Eliade 
poate fi redată în următoarea formă:* 

C Unu-Tot [lirgrund) 

O creaţia, prin divizarea părţilor ori 
prin dezmembrarea Unităţii 

. ' 1 ;. , î ' . . . 

Mitul cosmogonic 

O explică felul cum s-a creat lumea 

Ritual 

O actualizează„timpul" creaţiei 

Totalitate ( Unu-T@t ) 

într-adevăr, orice uniune de contrarii este o referire simbolică 
la Divinitate, iar mitul dezvăluie, prin simbol, androginia primor¬ 
dială, ambivalenţa ori biunitatea zeităţii primordiale. Toate aceste 
expresii se reduc, aşa cum am mai amintit, la schema conceptuală 
generală - care funcţionează ca presupoziţie ontologică - a totali¬ 
tăţii primordiale. Chiar dacă Eliade oferă întâietate documentului, 
evitând afirmarea directă a unei atari ipoteze, totuşi, prin însăşi 
alegerea textelor mitologice, se impune o astfel de interpretare: „(...) 

’ Schema teoretică este logică şi ontologică, totodată. Totalitatea „absoarbe” 
termenii, în acelaşi fel în care Timpul mitic atrage către sine timpul profan, 
etern reactualizat. Aceasta este viziunea ciclică despre timp a lui Eliade, în aso- 
nanţă cu ontologia arhaică. Timpul mitic este cronic şi policronic, repetabil şi 
irepetabil, istoric şi anistoric, sincronic şi diacronic. Cauzalitatea mitică poate 
fi deci asociată coincidentei contrariilor. 

Miturile arată că la început, în illo tempore, exista o totalitate com¬ 
pactă - şi că această totalitate a fost secţionată ori fracturată pentru 
ca Lumea sau umanitatea să se poată naşte”*. 


a 

In accepţiunea savantului român a mitologiei arhaice, totalitatea 
este principiul cosmogonic care poate fi reprezentat prin imagi¬ 
nea androginului, a Oului cosmogonic, a Uriaşului antropocosmic 
primordial sau a Haosului hesiodic. Deşi diverse, aceste imagini 
sunt coerente atâta timp cât se reduc la semnificaţia unică a coinci¬ 
denţei contrariilor în Fiinţa Absolută. în toate concepţiile mitolo¬ 
gice întâlnim, în fond, aceeaşi tendinţă a Spiritului de reintegrare 
şi reunificare, de reîntoarcere către Unu-Tot. Modelul mitic este 
de fapt coincidentia oppositorum, aşa cum sugerează şi un subca¬ 
pitol din Tratatul de istorie a religiilor: „Toate aceste mituri (n. n., 
ale reintegrării) ne oferă o dublă revelaţie: 1. ele dezvăluie, pe de-o 
parte, polaritatea a două personaje divine, ivite dintr-unul şi acelaşi 
principiu şi destinate, în diverse versiuni, să se împace într-un illud 
tempus eshatologic; 2. pe de altă parte, coincidentia oppositorum în 
structura profundă a divinităţii, care se dovedeşte, rând pe rând sau 
concomitent, binevoitoare şi înfricoşătoare, creatoare şi distructivă, 
solară şi ofidiană (...)”.’* * Cu ake cuvinte, alternanţă de opuse sau 
identitate absolută, coincidentia oppositorum este modelul ontologic 
al oricărui discurs despre Absolut, perfecţiunea însăşi, necesară a 
fi realizată de om în orice experienţă spirituală, indiferent de com¬ 
plexitatea ei. 

a 

In ceea ce priveşte androginia divină, formula este un mod de 
exprimare a bi-unităţii Fiinţei, pornind de la o gândire „concre¬ 
tă”, legată de experienţă şi evoluând către metafizică: „Androginia 
divină nu este altceva decât o formulă arhaică a bi-unitătii divi- 
ne; gândirea mitică şi religioasă, mai înainte de a exprima acest 
concept al bi-unităţii divine în termeni metafizici (esse-non esse) 

în Mefistofel şi androginul, p. 107. 

Subcapitolul se intitulează „Coincidentia oppositorum - model mitic”, pp. 
325-326. 

sau teologici (manifestat-nemanifestat), a început prin a-1 exprima 
în termeni biologici (bisexualitate)”.* Departe de a fi un alt tip de 
discurs, androginia denotă, în fond, acelaşi sens ca şi consubstanţi¬ 
alitatea divină, ambivalenţa sau Urgrund, exprimate prin simbolul 
coincidenţei contrariilor. Coexistenţa atributelor în Fiinţa absolută 
conduce însă la o uniune diferenţiată, în care atributele, deşi descriu 
Fiinţa, îi afirmă şi mai mult transcendenţa. Totalitatea primordială 
este şi masculină şi feminină, şi manifestă şi nemanifestă, şi simplă 
şi complexă. Este, cu alte cuvinte, dincolo de dihotomiile noastre 
conceptuale. Pe de altă parte însă, Eliade vorbeşte şi de o nedife- 
renţiere a atributelor în Fiinţa primordială, stare care se confundă 
cu o identitate absolută de atribute.’* 

Aceste două poziţii ontologice arhaice - uniunea diferenţiată 
şi transcendenţa absolută - delimitează practic experienţele reli¬ 
gioase. într-o primă accepţiune, ambivalenţa, bisexualitatea sau 
consubstanţialitatea principiilor în Dumnezeu, deşi în aparenţă îi 
subliniază atributele contrare, afirmându-le, în realitate circum¬ 
scriu limitele unui discurs pozitiv. Totalitatea primordială rămâne 
transcendentă, în ciuda manifestărilor ei sau a diverselor numiri, 
într-un al doilea sens, coincidentia oppositorum exprimă identitatea 
tuturor atributelor. Principiul nu este ceva anume, ci cuprinde în 
sine toate atributele. El nu poate fi numit în niciun fel şi de aceea 
orice nume atribuit este doar o aproximaţie lingvistică. Dacă afir¬ 
mând atributele se accede la transcendenţa lui Dumnezeu, negân- 
du-le se acceptă prezenţa tuturor atributelor. Limbajul este unul 
evaziv şi dual: acceptând o anumită poziţie ontologică, se justifică 
de fapt poziţia opusă acesteia. Realitatea ultimă poate fi numită, 

M. Eliade, Mefistofel şi androginul , p. 327. 

* In unele cosmogonii, Haosul primordial sau Oul cosmogonic nu suportă bi¬ 
partiţii, ci constituie un amestec al tuturor opuşilor. Sensul este însă acelaşi: 
polarităţile, ca şi identităţile contrare, îşi au originea în arhetipul Totalităţii 
primordiale. Totalitatea se explică prin părţi, iar părţile revelează Totalitatea. 
Androginizarea rituală şi orgia sunt părţi care revelează întregul, întrucât îl 
repetă, multiplicându-1 la nesfârşit. 

dar rămâne transcendentă, iar, pe de altă parte, este, de exemplu. 
Haos nediferenţiat sau Unul de nenumit, dar se poate reitera peri¬ 
odic prin diverse experienţe. Androginizarea rituală este demersul 
coresp unzător conceperii unui Dumnezeu transcendent, prin care 
se ajunge la o confuzie a contrariilor absolută, identică în fond cu 
transcendenţa atributelor divine: „(...) Nevoia resimţită de om de 
a anula periodic condiţia diferenţiată şi bine fixată, spre a regăsi 
«totalizarea primordială», se explică prin aceeaşi nevoie a «orgiei» 
periodice, în care toate formele se dezintegrează pentru a ajunge la 
recuperarea «Totului-Unu» dinaintea creaţiei.”* 

Imitarea totalităţii nu conduce însă la o asimilare completă a 
individului în totalitatea abstractă; este doar o tendinţă a Spiritului, 
o întoarcere simbolică la unitate-Totalitate, nu si o identitate corn- 

^ î 

pletă dintre Divinitate şi om**. în plus, urmând arhetipul androgi¬ 
niei divine, androginia umană obţinută prin anumite tehnici sau 
ritualuri are un alt scop: abolirea condiţiei umane şi reintegrarea în 
condiţia paradisiacă a omului primordial. Identitatea conceptuală 
ătman-Brăhman aparţine, în esenţă, celui de-al doilea tip de misti¬ 
că: un act de cunoaştere privilegiată poate revela identitatea dintre 
esenţa sufletului şi Fiinţa Absolută, cum se întâmplă în gândirea 
Vedănta. După opinia lui Douglas Allen, Mircea Eliade privilegia¬ 
ză schema teoretică a „uniunii nediferenţiate”, caracteristică mis¬ 
ticismului oriental***. în identitatea ătman-Brăhman, coincidentia 
oppositorum nu mai reprezintă o imagine a Realităţii ultime, ci 
este însăşi această Realitate, fapt subliniat şi de Sergiu Al-George.***‘ 
Identitatea ătman-Brăhman este „revelaţia supremă” - afirmă per¬ 
sonajul Emanoil din nuvela Podul. Revelaţia se atinge realizând 
această identitate prin intermediul ritualului şi al repetării. Ritualul 


Mircea Eliade, Tratat de istorie a religiilor, p. 329. 

Prin identitate completă se înţelege ştergerea diferenţelor dintre cei doi ter¬ 
meni ai identităţii. 

) 

Douglas Allen, op. cit ., pp. 211-212. 

Sergiu Al-George, op. cit., p, 205. 

transformă fiinţa umană într-un mod tainic, îl transportă pe om 
într-o altă lume, întreţinând însă paradoxul: deşi eşti aici şi repeţi 
aceleaşi gesturi, în esenţă eşti dincolo şi realizezi identitatea supremă 
cu Brahman. Coincidentia revelează realitatea ultimă, care nu poate 
fi decât o identitate monistă dintre om şi Divinitate. 

Pentru Shafique Keshavjee, coincidentia oppositorum în Fiinţa 
Absolută nu este nici o formulă a transcendenţei, nici una a iden¬ 
tităţii absolute dintre om şi Fiinţă. Simbolul exprimă mai degrabă 
existenta contrariilor, unitate în diferenţă şi nu o anulare, reabsorb- 
ţie sau transcendenţă totală.* Ambiguitatea enunţurilor lui Eliade în 
acest sens este maximă. în unele cazuri, savantul român vorbeşte 
despre o uniune in concreto, realizată de exemplu în tehnicile tantri- 
ce, iar în alte situaţii ţine să precizeze faptul că realizarea coinciden¬ 
tei contrariilor este numai simbolică. Doar o teorie coerentă despre 
) 

simbol şi rolul acestuia, precum şi o exemplificare a celor mai im¬ 
portante tipuri de experienţe privind realizarea coincidenţei contra¬ 
riilor ne vor conduce la un răspuns ce pune în evidenţă unitatea ab¬ 
solută a contrariilor sau o simplă coexistenţă de opuşi. Oricum am 
privi însă raportarea lui Eliade faţă de conceptul Realităţii Ultime, 
trebuie observat că istoricul religiilor foloseşte de multe ori limba¬ 
jul misticilor orientale şi al filosofiei budiste, unde accentul cade 
mai degrabă pe conjuncţia dintre imanent şi transcendent, decât pe 
opoziţia dintre cele două. în gândirea savantului român, transcen¬ 
denţa lui Dumnezeu este mereu complementară cu imanenţa sa.*‘ 
Actul repetiţiei aduce efectiv sacrul în timpul profan, determinând 
o „coborâre a transcendentului” în lume. Transcendenţa-imanenţa 
Divinităţii impune, în cele din urmă, dialectica sacrului şi a profa¬ 
nului, aşa cum afirmă şi reprezentantul noii teologii postmodernis- 
te, dead-theology, Thomas Altizer: „What the sacred myth knows as 
a repetition continually regenerating the «irreversibility» of profane 
time into the presence of a transcendent eternity, the profane myth 


Sh. Keshavjee, op. cit., p. 334 

Este şi opinia lui John Saliba, în op. cit ., şi a lui B. Rennie, în op. cit., p. 44 

knows as a repetition continually transforming the transcenden- 
ce of eternity into the absolute immanence of de radical profane. 
Both myth revolve about a dialectic movement of repetition: the one 
annulling the profane in its repetition of the sacred, the other an- 
nulling the sacred in its repetition of ther profane (...) Dialectically, 
only the negative presence of an absolutely immanent moment can 
make possible the re petition of a transcendent eternity, just as only 
the negative presence of a transcendent eternity can make possible 
the repetition of Zarathustra’s Now”.‘ 

Sacrificiul şi orice act semnificativ al arhaicului presupun con¬ 
cepţia metafizică a imanenţei transcendentului. Eliade, ca orice 
mistic oriental, crede că drumul către Realitatea Ultimă este de 
fapt o reîntoarcere în „timpul” începuturilor, act spiritual care ar 
conduce la libertate şi regenerare spirituală. Această viziune eshato- 
logică a lui Eliade i-a făcut pe mulţi exegeţi să vadă în cercetătorul 
român fie un umanist care impune modernităţii mesajul metafizicii 
arhaice (Cave), fie un mistic care ar revigora doctrina creştină sau 
destinul umanităţii (Altizer). Indiferent de interpretările date ideii 
de Unitate-Totalitate, aflate dincolo de multiplicitate, dar în acelaşi 
timp creatoare a multiplicităţii, concepţia ontologică a lui Eliade se 
detaşează de orice poziţie dualistă, dar şi de monismul transcen¬ 
dent. Aşa cum am precizat deja, Eliade este un mono-dualist, iar 
gândirea sa este sintetică şi simbolică. 


Thomas J.J. Altizer, op. cit., p. 194. Ceea ce exegetul american găsea în eterna 
repetiţie nietzscheeană - o perfectă identitate dintre sacrul total şi profanul ra¬ 
dical, acum şi aici - la Eliade nu se poate regăsi. Savantul român, crede Altizer, 
nu a conceput niciodată o totală identificare a sacrului cu profanul. Opoziţiile se 
păstrează, deşi ele se unesc într-un mod misterios în actul repetării identicului. 
Repetiţiei lui Eliade îi lipseşte actul ultim al dialecticii - anularea opoziţiilor 
în sinteza ultimă. 


III. Limbajul 

COINCIDENŢEI CONTRARIILOR 


A. Cum se poate vorbi despre 
Dumnezeul de nerostit? 


Mircea Eliade nu a utilizat niciodată termenii vreunei teologii 
doctrinale pentru a vorbi despre Sacru. Cu toate acestea, s-au făcut 
dese speculaţii în legătură cu religiozitatea savantului român. Nu 
ne ocupăm direct de această problemă şi precizăm doar că a fost 
preocupat mai mult de problemele metafizice cu implicaţii soteri- 
ologice ale diverselor teologii şi mai puţin de o anumită teologie. 
Tehnicile de salvare regăsite în toate religiile, care pun nemijlocit 
problema libertăţii şi implică religiozitatea omului contemporan, 
precum şi unele concepte ale filosofiei tradiţionaliste, de factură gu- 
enonistă i-au fost surse de inspiraţie. Poziţia neutră faţă de o religie 
sau alta nu denotă dezinteresul, ci, dimpotrivă, evaluarea pozitivă 
a oricărui demers religios. Locul central ocupat de conceptul de 
coincidentia oppositorum şi abordarea problematicii prin prisma 


* Deşi influenţat, în opinia lui Ricketts, de creştinismul ortodox, Eliade a evitat, 
în caiitate de istoric al religiilor, să problematizeze fenomenul religios din per¬ 
spectiva unei anumite dogme: „sa reticence concernant Ies questions de theolo- 
gie provient problablement de ce qu il se definit avant tout comme un historien 
des religions plutot que comme un theologien, n ayant re<ţu aucune formation 
cette derniere discipline”, în Mac Linscott Ricketts, Mivcea Eliade et la ttxovî de 
Dieu, în „Cahiers de L’Herne”, 1977, nr. 33, p. 112. Cu toate acestea, atât Altizer, 
cât şi Ricketts consideră că poziţia lui Eliade în interiorul disciplinei istoriei 
r^liniilnr pcfp total ostilă teoloeiei occidentale tradiţionale. 

metodei comparatist-istorice explică, în bună măsură, caracterul 
sintetic şi ecumenic al gândirii eliadeşti. 

Deşi nu face afirmaţii directe referitoare la Divinitate, Eliade 

* S 

utilizează un discurs analogic, prin intermediul simbolului coin¬ 
cidenţei contrariilor. Discursul de acest tip este un semn al unui 
limbaj apofatic, chiar dacă intenţia savantului nu este aceea de a 
iniţia cititorul în teologia negativă de tip areopagitic. Coincidentia 

este însă si un semn al unui astfel de discurs, în măsura în care 

* 

nu favorizează un sens unic şi nu explică uneori nimic. Acest tip 
de limbaj este mai mult conotativ, făcând posibile corespondenţele 
diverse, analogiile şi ciocnirile de sensuri. Utilizând coincidentia 
oppositorum, Eliade sugerează o abordare apofatică a problemei 
Sacrului şi, implicit, a structurii Divinităţii. 

Cum am mai afirmat, coincidentia oppositorum se exprimă am¬ 
biguu, paradoxal şi kerygmatic. De aceea, de multe ori când vor¬ 
beşte despre acest simbol, Eliade ori face asumpţii divergente, ori 
tratează problema cu frivolitate. în realitate, ceea ce poate părea 
ambiguitate extremă semnifică însăşi substanţa unui limbaj, el în¬ 
suşi polifonic şi conotativ. Coincidentia nu descrie nimic, întrucât 
nu favorizează un sens regăsit implicit în interiorul discursului, ci 
trimite către diverse sensuri, toate validate de esenţa acestui limbaj. 
Iată un exemplu de exprimare polisemantică, edificator pentru ca¬ 
racterul analogic al conceptului: „Intr-adevăr, dacă pentru gândirea 
indiană condiţia umană se defineşte prin coexistenţa contrariilor, 
eliberarea (adică abolirea condiţiei umane) echivalează cu o stare 
necondiţionată care depăşeşte contrariile, ceea ce este acelaşi lu¬ 
cru cu o stare în care contrariile coincid”.* Altfel spus, coincidentia 
oppositorum favorizează contradicţia şi paradoxul, aducând terme¬ 
nul studiat la paroxism logic; depăşirea contrariilor este, în acelaşi 
timp, coincidenţă sau coexistenţă de contrarii, fapt ce trimite către 
un limbaj independent de logica unei gândiri necontradictorii. Un 


Mircea Eliade, Imagini şi simboluri, Editura Humanitas, Bucureşti, 1994, p. 104. 

astfel de limbaj nu este însă discursiv, din două considerente. în 
primul rând, propoziţiile cu sens nu pot să se refere la niciun fel 
de coincidentia reală. Gândirea este obişnuită să prezinte realităţi 
opuse, ireconciliabile în sensul coexistenţei lor în aceeaşi judecată 
şi sub acelaşi raport. Doar un al treilea termen poate realiza sin¬ 
teza. Numai că, în cazul discursului coincidenţei contrariilor, de 
cele mai multe ori, acest al treilea termen este absent. El poate fi cel 
mult sugerat, dar niciodată numit sau descris într-un anumit fel.* 
Coincidentia oppositorum nu este, în acest sens, o dialectică din care 
ar rezulta o sinteză. Realităţile sunt conciliate, fără însă a se sugera 
prezenţa unui nou obiect al gândirii. într-o a doua accepţiune, un 
discurs logic obişnuit este descriptiv, în timp ce în limbajul ambiguu 
al coincidenţei contrariilor nu se descrie nimic. 

Coexistenţa contrariilor trimite către o stare de necondiţiona- 
re absolută, care este totuna cu o stare în care contrariile coincid. 
Considerăm că prin această afirmaţie nu se descrie o stare de 
lucruri, ci se sugerează doar un sens ce scapă oricărei decodifi¬ 
cări raţionale. Un astfel de limbaj este autoreferenţial, întrucât se 
propune pe sine ca limită a oricărui discurs coerent. în interio¬ 
rul său, sensul este suspendat, iar judecăţile cu caracter normativ 
şi descriptiv lipsesc cu desăvârşire. Evident că un astfel de limbaj 
este apanajul misticilor iconoclaşti, care preferă un discurs negativ 
despre Dumnezeu în locul unuia pur descriptiv. Eliade nu a fos t 
un mistic, dar s-a folosit de „teologia” misticismului oriental, în 
special, pentru a exprima cele mai importante teorii ale sale. Una 
dintre acestea este irecognoscibilitatea misterului, teorie de ordin 
apofatic, în viziunea lui Ricketts.*’ Interpretarea misterelor religioa¬ 
se este eficientă cu condiţia să nu se reuşească descifrarea acestora. 


* Unitatea ătman-Brâhman sau complexul indian Mitravaruna ar putea repre¬ 
zenta un astfel de termen-sinteză, numai că el nu are un alt sens decât cel sugerat 
de unul dintre termenii Mitra sau Varuna. Mitra este şi Variina, în altă ipostază. 
“ în Mac Linscott Ricketts, Mircea Eliade. The Romanian Roots. 1907-1945, voi. 

I, New York, 1988, p. 124. 

Irecognoscibilitatea Sacrului camuflat în profan - temă predilectă a 
lui Eliade, după 1940 - este de fapt lila, conceptul indian ce exprimă 
cel mai bine jocul permanent dintre iluzie şi realitate. Dacă pentru 
omul religios relaţia cu Dumnezeu presupune o experienţă mistică, 
pentru omul desacralizat există numai calea orizontală, a culturii, 
de comunicare cu Divinul. Dumnezeu nu se lasă cunoscut doar pe 
calea experienţei mistice, ci mai ales pe cea a irecognoscibilităţii, ca 
un fel de absenţă-prezenţă. Altfel spus, revelăm u-se, Dumnezeu de 
fapt se ocultează, iar cunoaşterea noastră devine necunoaştere şi, 
bineînţeles, după o logică circulară, prin necunoaştere, prin eşecul 
hermeneuticii se „verifică” prezenţa lui Dumnezeu. în acest sens, 
cunoaşterea este apofatică. De aceea credem că, în discursul despre 
Sacru şi Divinitate, Eliade utilizează metoda apofatică, filtrată cu 
ajutorul logicii contradictorii a lui Năgărjuna. Prezenţa, văzută ca 
absenţă, aparenţa care, în mod paradoxal, devine realitate, repre¬ 
zintă teme frecvente în scrierile logice budiste.* însă, dacă teoria 
budistă se sprijină pe pseudoconceptul de vacuitate, Eliade îşi sus¬ 
ţine teoria camuflajului sacrului în profan prin limbajul universal 
al misticii. 

Este important să evidenţiem un aspect definitoriu pentru 
gândirea lui Eliade: deşi apelează f recvent la discursul apofatic al 

A se vedea Năgărjuna: „A proclama fiinţa în sine a unui lucru care a căpătat 
existenţă şi a susţine distrugerea sa ulterioară, aceasta este o dogmă despre 
nimicire. Atâta timp cât nu veţi fi capabili să stabiliţi existenţa cauzalităţii, a 
legăturilor şi a eliberării, precum şi a celorlalte fenomene, în contextul absenţei 
naturii proprii, orice veţi face pentru eliminarea acestor două dogme, nu veţi 
depăşi pe niciuna dintre ele: abandonând extrema permanenţei, veţi fi constrânşi 
să admiteti extrema anihilării; abandonând extrema anihilării, veţi fi constrânşi 

» ' î î 

să admiteţi extrema permanenţei ”, Năgărjuna, Tratat despre Calea de Mijloc , 
Editura Herald* Bucureşti, 2007, p. 134. La capătul acestui raţionament inex¬ 
pugnabil, ca de altfel al oricărui alt raţionament, se situează vacuitatea tuturor 
lucrurilor, ba chiar a vacuităţii însăşi, cum rezultă din textul următor: „Dacă 
ceva ar fi nevid, ar putea exista ceva vid; dar întrucât nu există nimic nevid, 
cum ar putea să existe (un lucru) vid? Biruitorii au declarat că vacuitatea este 
extirparea tuturor dogmelor şi i-au proclamat incurabili pe cei care fac din 
vacuitate o dogmă”, ibidem, p. 123. 

misticilor, scopul savantului este unul strict „metodologic”. El nu 
e interesat, din punct de vedere teologic ori metafizic, de prezenţa 
unei anumite realităţi inefabile aflate dincolo de multiplicitatea lu¬ 
mii. Pentru istoricul religiilor, Realitatea Ultimă este un principiu 
metodologic, Urgrund, care, în mod paradoxal, face posibilă inter¬ 
pretarea. Dar teoria irecognoscibilităţii miracolului nu poate impu¬ 
ne decât o hermeneutică bazată pe amânarea sensului, pe variaţii 
sau ciocniri de sensuri. Eliade avea nevoie de un astfel de discurs 
pentru a-şi fundamenta concepţia ecumenică asupra hermeneuticii 
creatoare. Coincidentia oppositorum împlineşte acest ideal metodo¬ 
logic. în plus, însăşi metoda fenomenologică utilizată de Eliade se 
bazează pe limbajul apofatic. în viziunea lui Altizer, epoche nu este 
altceva decât un apofatism metodologic, ce are ca scop suspendarea 
limbajului şi favorizarea negaţiei în construirea unei hermeneutici a 
sacrului. Baza teoretică a raportului sacru-profan este manifestarea 
sacrului prin negarea profanului şi invers, fapt ce trimite către o 
suspendare a oricărei judecăţi în procesul de manifestare a sacrului.* 

Sacrul se exprimă mai uşor prin ceea ce nu este decât prin ceea 
ce este, altfel spus printr-un limbaj apofatic. Dar apofaticul este 
seninul coincidenţei contrariilor. întrucât realitatea însăşi este pa¬ 
radoxală, un permanent joc al prezenţei - absenţei sacrului în lume, 
şi limbajul despre această realitate este un joc (lila) descentrat şi 
dual. Coincidentia devine astfel o structură de limbaj ce semnifi¬ 
că realitatea contradictorie. Aşa cum afirmam mai sus, limbajul 
este autoreferenţial, deoarece îşi circumscrie limitele morfologice 
şi sintactice. Acesta se constituie ca o alternativă la limbajul logicii 
obişnuite si face tr mitere, în mod evident, către un Dumnezeu as- 

j y 

cuns, ce nu poate fi definit în niciun fel. 


* A se vedea Th. Altizer, op. cit., pp. 42-43. Pentru Allen, problema epoche-ei 
metodologice a lui Eliade este mult mai complexă. Ea conduce la postulatul 
ireductibilităţii sacrului, care nu are nicio legătură cu apofatismul de tip areopa- 
gitic, a se vedea Douglas Allen, Mircea Eliade et lephenomene religieux, pp. 74-75 

Ajunşi în acest punct, trebuie să precizăm că absenţa discursului 
despre Divinitate la savantul român îşi găseşte explicaţia în această 
incapacitate funciară a limbajului conceptual de a vorbi despre rea¬ 
lităţi transcendente. Mircea Eliade nu foloseşte discursul teologiei 
pozitive întrucât nu crede în valoarea argumentelor raţionale pri¬ 
vind demonstrarea existenţei lui Dumnezeu. Despre Divinitate se 
poate vorbi doar analogic şi, în acest sens, coincidentia oppositorum 
este limbajul perfect pentru cunoaşterea prin necunoaştere. Tăcerea 
savantului în ce priveşte obiectul disciplinei sale - Dumnezeu - nu 
semnifică nici lipsa credinţei şi nici o indiferenţă de tip agnostic. 
Pur şi simplu, Dumnezeu, ca o coincidentia oppositorum totală, nu 
face obiectul niciunui discurs coerent, este suprasensul care face 
posibil orice sens, dar care descentrează toate semnificaţiile posibile. 

Coincidentia oppositorum poate semnifica şi existenţa unui 
limbaj dual despre Dumnezeu, în care nu descrierea atributelor 
Acestuia, ci, dimpotrivă, tăcerea mistică ori metafora analogică II 
pot intui cu adevărat. Prin tăcere se uneşte contradicţia, se sur¬ 
prinde misterul. în nuvela Ivan, misterul existenţei echivalează cu 
Dumnezeul necunoscut. „Evidenţele mutual-contradictorii” repre¬ 
zintă o încercare de a spune în mod apofatic „ceva” despre Realitatea 
Ultimă. în rest, cuvintele sunt neputincioase; doar prin negaţie şi 
amânare a sensului se poate „deschide” misterul. Inefabilul se con¬ 
fundă cu misterul, iar ambiguitatea limbajului semnifică apropie¬ 
rea de Fiinţă. în Podul, coincidentia oppositorum este folosită cu 
sensul de cunoaştere prin necunoaştere a lui Dumnezeu. Sensul 
cunoaşterii apofatice este dat însă nu de teologia areopagitului, ci de 
sintagma upanishadică neti-neti! Prin negare, omul se detaşează de 
obiectele lipsite de esenţă şi se ajunge, în cele din urmă, la identitatea 
primordială ătman-Brăhman. 

în Istoria credinţelor şi ideilor religioase, Mircea Eliade consideră 
că logica Trinităţii este foarte apropiată de concepţia despre dum¬ 
nezeire din Kabbala sau de metafizica lui Năgărjuna. Ca şi pentru 
Dionisie Areopagitul sau Cusanus, şi pentru Eliade Trinitatea este 

simbolul unităţii dintre Unu şi Multiplu. Unitatea treimică reca¬ 
pitulează în sine multiplicitatea, este Fiinţa-fără-de-contrarii, to¬ 
talitate absolută. Vorbind despre teologia Sfântului Bonaventura, 
Eliade susţine ideea unui Dumnezeu „Unu-Tot”, acelaşi în creşti- 
nism si la evrei: coincidentia „este evidentă în monoteismul biblic: 
Dumnezeu este infinit şi personal, transcendent şi activ în istorie, 
etern şi prezent în durată, etc. Aceste contrarii sunt şi mai izbitoare 
în persoana lui Iisus Hristos. Dar Bonaventura elaborează şi or¬ 
ganizează un sistem de coincidentia oppositorum, luând ca model 
Trinitatea, în care Persoana a Treia reprezintă principiul mediator 
şi suveran”.' Doctrina perihoretică continuă astfel ontologia arhaică, 
în care Principiul creator al Universului este conceput ca un Tot. 
Coincidentia opositorum este astfel semnul transcendenţei, cate¬ 
goria cea mai puţin inadecvată pentru a exprima transcendenţa 
polarităţilor: „On pourrait dire que la coîncidence des opposes est 
dans le discours, la structure logique de ce qui, dans lexperience 
religieuse, depasse la logique discursive. Elle est le concept de 1 Ima- 
ge et du symbole, en un mot, le concept du non-concept... Comme 
tout concept, elle narrive pas â exprimer adequatement la realite 
ultime. Mais mieux que tout autre concept, elle tend â le faire. La 

co'incidence des opposes est des lors le concept le moins inacceptable 

. 1 ). • 11 
pour exprimer 1 inexprimable. 

Eliade este departe de a fi de acord cu reprezentanţii teologiei 
morţii lui Dumnezeu, care încercau să extragă consecinţe referitoa¬ 
re la sensul fenomenului religios, pornind de la interpretarea în sens 
culturalist a sintagmei celebre a lui Zarathustra. Dacă Dumnezeu 
e mort, căutarea sensului şi a semnificaţiei nu ar mai fi posibi¬ 
lă. Atitudinea savantului român este specifică teologiei negative: 
„Dumnezeu este ca ceapa, pentru că e bun şi ne face să plângem”. 


Mircea Eliade, Istoria credinţelor şi ideilor religioase, voi. III, p. 201. A se vedea, 
de asemenea, ibidem, p. 65, unde Eliade apropie teologia negativă a lui Dionisie 
Areopagitul cu metafizica Upanişadelor. 

Shafique Keshavjee, op. cit., p. 438. 

Această definiţie a sfântului Silvestru, preluată, de altfel, de Eliade’, 
este o ilustrare a teologiei negative, care nu încearcă să demonstreze 
existenţa lui Dumnezeu, ci lasă loc certitudinilor personale şi sus- 
pendaru sensului. 

„Dumnezeu este coincidentia oppositorum” înseamnă de fapt 
Dumnezeu este mister. Lipseşte semnificaţia ultimă, iar în interiorul 
acestei absenţe Eliade încearcă să construiască, folosind concepte ale 
teologiei negative, disciplina istoriei religiilor. Toate conceptele im¬ 
portante ale acesteia - sacrul, coincidentia oppositorum, hierofanie, 
mana etc. - sunt concepte-minimale, de fapt pseudoconcepte, dato¬ 
rită gradului redus de aproximare. La Eliade, apofatismul, negaţia, 
analogia, simbolul, misterul construiesc semnificaţia şi discursul. 
Dar limbajul apofatic nu este propriu-zis un limbaj, ci un simulacru 
al Realităţii Ultime, care se dezvăluie nu în sensurile cuvintelor, în 

* A j V * t * f* j* 1 1 * 1 *** 

ceea ce se spune, ci in tăcerile semnificative ale istoriei religiilor. 
Limbajul apofatic devine astfel un camuflaj perfect al sacrului. El 
favorizează atât pătrunderea în mister, cât şi participarea în mod 
direct la Realitate. Dacă înlăturăm camuflajul, lumea se dezvăluie 
aşa cum este şi ajungem la identificarea ultimă cu realul semnificat 
de sacru. în nuvela Podul se revelează această epifanie a limbajului 
care poate trimite în mod nemijlocit, fără exprimare analogică sau 
simbolică, la prezenţa obiectului exprimat: „nu simbolismul viţei- 
de-vie interesează, ci o viţă-de-vie, una singură, care ar putea fi şi 
altceva, care ar putea semnifica, bunăoară, prezenţa zeiţei. Observaţi 
că spun: prezenţa zeiţei, prezenţa ei reală, concretă, nu ideea, nici 

în Jurnal, voi. I, Editura Humanitas, Bucureşti, 2004, p. 329. 

A se vedea şi C. Olson, op.cit., p. 54. 

„(...) misterul e de nepătruns (...) Cum să arăţi tăcerile, lungile, aridele tăceri 
care traversează istoria religiilor care, de fapt, alcătuiesc în bună parte istoria 
religiilor, ca şi, de altfel, oricare altă istorie în general?”. Adio (1969) în Proză 
fantastică, voi. III, Editura Fundaţiei Regale Române, Bucureşti, 1991. Eliade 
este convins că piesa de teatru trebuie să arate inefabilul, să încerce să îl joace 
- este singura expresie dramaturgică a unui teatru „apofatic”, în care perso¬ 
najele revelează misterele existenţei. Ele nu interpretează un rol, ci se lasă a fi 
interpretate de inefabil. 

imaginea ei”’. Limbajul devine ritual, superior oricărei forme de 
simbolism. Viţa-de-vie nu semnifică şi nici nu sugerează sensul, ci 
trimite direct către realitatea reprezentată, Marea Zeiţă sau Iisus 
Hristos. Funcţia limbajului nu mai este aceea de a comunica, ci de a 
face posibilă participarea la realitatea pe care impropriu, defectuos, 
o numim într-un anumit fel, de exemplu cu termenul de „sacru”. 
Această participare efectivă la Realitatea Ultimă este posibilă doar 
prin repetiţie eternă. Totul trebuie să se repete - acesta este limbajul 
sacrului, cel care exprimă mereu acelaşi lucru. Redundanţa este un 
semn al puterii de hierofanizare a cuvântului. El nu e un simplu act 
semnificant al realităţii, ci o reconstituire sau o recreere a ei. 

Din citatul prezentat mai sus deducem că Eliade este neîncre¬ 
zător în capacitatea simbolului de a dezvălui misterul. în realitate, 
simbolul este un instrument de cunoaştere superior conceptului, 
dar este şi el limitat în comparaţie cu bogăţia semnificativă a realită¬ 
ţii înseşi. Premisa kantiană se păstrează: esenţa lucrurilor nu poate 
fi cunoscută, fiind obturată de limbaj. Simbolismul, ca şi limbajul 
conceptual, te menţine într-un univers abstract. Dar nu simbolul 
este important, ne transmite Eliade, ci obiectul însuşi în care acesta 
se manifestă. Acesta este misterul, iar dacă dăm vălul la o parte, 
accedem direct. în fond, simbolul nu e decât cortina ce trebuie Înlă¬ 
turată pentru a accede necondiţionat la realitatea ultimă. Eliberarea 
de ignoranţă se face prin participare directă la transcendenţă, în 
tăcere, dincolo de orizontul limbajului. Limbajul non-descriptiv, 
apofatic, suspendă interpretarea şi, în absenţa simbolului, dezvăluie 
realitatea. Acest limbaj autodevorator este tot negativ, întrucât nu 
face posibilă interpretarea, este o revelaţie continuă a misterului 

’ Mircea Eliade, Podul, în Proză fantastică, voi. III, cuvânt înainte şi postfaţă 
de Eugen Simion, Editura Fundaţiei Culturale Române, Bucureşti, 1991, p. 54. 
Considerăm esenţială această afirmaţie. Ea vine să sublinieze caracterul epifa- 
nic al imaginii, care depăşeşte simbolismul abstract. Accesul la realitate se face 
fără intermediar, prin salt ontologic, la fel cum în tehnicile yoga contopirea cu 
obiectul, reprezentarea lui reală sunt posibile prin contemplaţie sau ritual. Viţa- 
de-vie este Zeiţa, şi nu doar un simbol al Ei. 

Spiritului ascuns în materie; dar aceste cuvinte nu spun de fapt 
nimic, întrucât inefabilul ucide totul, inclusiv vorbirea despre el. 

Limbajul conceptual despre sacru este însă derivat din limbajul 
prereflexiv al teologiei negative. Adevărata esenţă a limbajului este 
constituită din „evidenţe mutual-contradictorii”, hierofanii para¬ 
doxale şi camuflaje mai mult sau mai puţin discrete. Acestea con¬ 
stituie „obiectele” istoriei religiilor, de care un cercetător onest tre¬ 
buie să ţină seama. In acest sens, discursul istoricului religiilor este 
non-descriptiv, iar orice normă pe care ar impune-o s-ar baza doar 
pe certitudini personale, în timp ce arhetipurile anistorice nu ar fi 
decât deducţii pe baza varietăţii experienţelor personale, în con¬ 
fruntarea omului cu misterul de nepătruns al lumii. Simbolismele 
arhetipale sunt însă expresii ale unei realităţi extra-lingvistice, care 
suportă o pierdere de sens atunci când se încearcă decodificarea lor 
în unităţi lingvistico-denotative. Interpretarea simbolurilor devine 
partea cea mai importantă a hermeneuticii, numai că acest demers 
este el însuşi unul incomplet şi nesubstanţial. Limitele limbajului 
conceptual sunt şi limitele hermeneuticii care încearcă să traducă 
o realitate de gradul II - simbolul - care deja este interpretare a 
realităţii de gradul I - într-un al treilea nivel, ce pierde însă din 
multivalenţa şi substanţialitatea nivelului anterior. Ambiguitatea 
devine astfel semnul adevăratei realităţi, acea realitate unde lim- 

7 7 

baiul si Fiinţa nu sunt disociate în obiect si subiect al cunoaşterii: 

/ > 3 j y 

„Ontologiquement parlant, le statut des symbolismes archetypaux 
serait donc le suivant: ils sont fondamentalement Ies expressions 
dune realite extra-linguistique; ils se manifestent lâ ou le langage 
«s’ajuste» de plus preş â la realite vecue. Les symboles «codent» la 
realite. On peut les decrypter de multiples faţons et â des degres di¬ 
vers d’interpretation. Ils sont le reflet des enigmes et des ambiguites 
de toute existence, ainsi que des infinies possibilites qui s’ouvrent â 
la demarche philosophique.’” Varietatea interpretărilor rezultă din 


Douglas Allen, Mircea Eliade et le phenomene religteux, Payot, Paris, 1982, 
pp. 231-232. 

plurivalenţa semnificaţiilor simbolului, exprimată prin creativitatea 
hermeneutului. 

Mircea Eliade nu gândeşte doar o transcendenţă a principiu¬ 
lui existentei. Imanenta, concretul au si ele rostul lor. Misterul se 

7 3 " 7 

poate regăsi în fapte banale, în cotidian. Interpretarea prin simbol 
deschide perspective noi, dar nu favorizează accesul la un alt mod 
ontologic. Dobândirea unei noi condiţii ontologice se face prin iden¬ 
tificarea in concreto cu obiectul simbolizat: viţa-de-vie este însuşi 
Hristos, iar în actul liturgic ne identificăm real cu El. 

Pentru Eliade deci, limbajul apofatic are rol soteriologic. El nu e 
folosit explicit, ci sugerat de tăcerile semnificative de care se loveşte 
interpretul. Simbolul nu este exhaustiv şi, de aceea, nici interpreta¬ 
rea nu e perfectă. Dincolo de acestea sunt tăcerile istoriei religiilor, 
al cărei „obiect” îl constituie perfecta camuflare a sacrului în profan. 
Coincidentia oppositorum revelează structura misterului, dar stă 
şi la baza identităţii extra-generice dintre două realităţi contradic¬ 
torii. La Eliade, coincidenţa contrariilor este un discurs nu despre 
Dumnezeu, ci mai degrabă despre paradoxala confuzie din lume 
dintre sacru şi profan. Lumea este paradox, este mister, iar coinci¬ 
dentia nu doar vorbeşte despre acest mister, ci este însuşi misterul. 
Susţinem ideea că, raportat la limbajul apofatic către care trimite, 
coincidentia este, în viziunea lui Eliade, mai mult decât un artificiu 
iconic al misterului, imposibil în alt fel de comunicat; el are rol 
creator în cel mai puternic sens cu putinţă. Limbajul coincidenţei 
contrariilor este un instrument ontologic care construieşte Fiinţa şi 
îi afirmă existenţa; nu corespunde Realităţii semnificate, nici nu este 
o interpretare a ei, este însăşi realitatea construită. Limbajul apofatic 
are putere autonomă de a se manifesta şi de a construi realitatea. De 
aceea, când spunem că Dumnezeu este coincidentia oppositorum, 
dincolo de rolul ontologic al afirmaţiei, se utilizează un limbaj el 
însuşi contradictoriu pentru a exprima contradicţia. Aşa cum am 
văzut, autoreflexivitatea este un semn al apofatismului, dar şi unul 
al absolutei autonomii a limbajului de a instaura o realitate faţă de 

care nu se supune. Realitatea este coincidentia oppositorum, dar 
limbajul este mai mult decât atât. 


B. Fiinţă şi limbaj 

Miza discursului negativ al lui Eliade nu este păstrarea unei 
anumite rezerve faţă de echivocul situaţiei lingvistice, ci de a iden¬ 
tifica, la capătul demersului interpretativ. Fiinţa şi Limbajul. Aşa 
cum Fiinţa se spune în multe feluri şi semnifică diferit, şi limbajul 
coincidenţei contrariilor, primordial şi prereflexiv, este plurivalent. 
Considerăm că limbajul despre Fiinţă nu poate fi decât o coinciden¬ 
tia oppositorum diferenţiată sau, altfel spus, coincidenţa contrariilor 

are ca substrat Fiinţa. în ciuda diverselor moduri de identitate sau de 

1 

unificare a diverselor niveluri onto-logice, limbajul contradictoriu, 
care este în acelaşi timp sintetizator, nu poate „vorbi”, în această 
dublă ipostază, decât despre Fiinţă. Limbajul privilegiat al Fiinţei 
este deci coincidentia oppositorum. El spune Fiinţa aşa cum Fiinţa 
cere un astfel de limbaj. Pentru Eliade însă Fiinţa coincide cu Sacrul. 
Limbajul potrivit Sacrului este simbolul. Despre simbol vom avea 
ocazia să discutăm într-un alt capitol. Aici amintim doar caracterul 
paradoxal al acestui tip de limbaj. 

Contrar cu afirmaţiile lui Aristotel, Eliade consideră că Fiinţa se 

* 1 5 

exprimă paradoxal. Pentru filosoful grec, logica nu permite simbo¬ 
lului libera exprimare. Simbolul este restrictiv la o anumită realitate 
şi nu depăşeşte cadrul logicii binare. Istoricul român al religiilor 
răstoarnă perspectiva: funcţia principală a simbolului este aceea de 
a exprima situaţii paradoxale sau modalităţi ale realităţii ultime care 
altfel nu ar putea fi exprimate. La Aristotel, limbajul nu cuprinde 
decât lucrurile ce se pot concepe. La Eliade, fiind limbaj, Fiinţa se 
supune mai multor sensuri: „Eliade consideră simbolurile ca fiind 

multivalente, ceea ce înseamnă că ele au capacitatea de a exprima 
mai multe semnificaţii în mod simultan şi a căror unitate nu este 
aparentă în planul experienţei imediate.”* în acest sens, cercetătorul 
român se apropie de postmoderniştii de tipul unui Derrida, pentru 
care nu există sens în afara limbajului. Acesta din urmă este, pentru 
Eliade, un semn, o epifanie sacră a sensului. Limbajul face posibil 
sacrul, şi nu invers, cum s-ar putea crede. De fapt, povestind despre 
fapte exemplare, sacrul se arată fără intenţia rostitorului. Ideea unui 
limbaj care dezvăluie Sacrul este redată cu claritate în câteva nuvele, 
în Pe strada Mântuleasa sau în nuvela iniţiatică în curte la Dionis , 
apariţia sacrului este însoţită de semne: amnezia (o temă frecventă, 
ce poate semnifica trecerea de la nivelul discursiv la cel apofatic), 
ilogismul, confuzia planurilor etc. Conflictul fantastic, ce explică 
jocul antinomic al realităţii, nu se poate raţionaliza discursiv. El se 
exprimă cel mai bine prin mit. Mitul este redundant, ciclic şi, în 
plus, este limbaj prin excelenţă. Precum Michel Foucault, Eliade 
susţine unitatea lingvistică a realităţii.** Totul e un ioc de limbaj cu 
miză ontologică. 

Cum se conciliază însă acest panlingvism cu afirmaţia anterioa¬ 
ră, aceea că limbajul apofatic este primordial şi prereflexiv, în fond 
o convenţie care circumscrie limitele discursului logic? în realitate, 
limbajul apofatic nu este discurs, deci nu poate fi decât autoreflexiv 
sau negativ prin excelenţă. Dacă realitatea este însă limbaj, ce fel 
de sens se oferă acesteia, ţinând cont că limbajul apofatic este el 
însuşi în afara vreunui sens? Răspunsul îl dă chiar Eliade, în Tratat 
de istorie a religiilor: între limbajul discursiv şi cel al coincidenţei 
contrariilor există o opoziţie radicală. Dacă realitatea este discurs, 
nu mai e posibil sensul. Căci sensul este dat în limbajul negativ. 
El este prereflexiv, deci preconceptual, primordial faţă de logism. 
Afirmând Totalitatea Realităţii, limbajul analogic ia locul celui logic, 
care nu poate surprinde bogăţia semantică a realului. Dar, vorbind 


* Cari Olson, op. cit, p. 86. 

A se vedea Guilford Dudley > op. cit., pp. 151-152. 

despre totalitate - şi nu se poate vorbi decât la nivelul coincidenţei 
contrariilor - se aboleşte limbajul cotidian şi se inventează unul 
personal, conotativ şi secret. Realul este tot, iar omologările şi co¬ 
incidenţele nu pot fi gândite prin concepte logice: „Noi despărţim 
inevitabil în fragmente ceea ce este şi rămâne întotdeauna un întreg. 
Explicităm cauzal ceea ce a fost perceput intuitiv ca un ansamblu. 
Folosim termenii «pentru că» sau «ca să» atunci când, în conştiinţa 
omului arhaic, le corespunde formula «în acelaşi mod».’” Altfel spus, 
peste limbajul obişnuit se ţese un alt limbaj, care întretaie planurile 
ca o axă orizontală şi revelează Fiinţa. Confuzia dintre planuri şi 
coincidentia apar în punctul de conjunctură a celor două niveluri 
ale realităţii care se exprimă prin limbaje diferite. Orizontul Fiinţei 
se descoperă prin mit. Mitul urzeşte povestea Fiinţei în lumea con¬ 
cretă, ducând la paradoxala confuzie a Sacrului cu Profanul. 

Fiinţa, ca Sacru, se camuflează în obişnuit, în banal. Pentru 
că în lume Fiinţa pare deseori a coincide cu Devenirea, realitatea 
apare ca o contradicţie, raţională şi iraţională, continuă şi disconti¬ 
nuă, prezentă şi iluzorie, totodată. Realitatea este în cele din urmă 
totală, o conjuncţie de opuse dinamice. Aceeaşi schemă este apli¬ 
cată, aşa cum am văzut, şi Realităţii Ultime: Grund este măyă şi 
Spirit Absolut, Timp şi Eternitate, pâra şi apăra, fix şi mobil etc. 
Coincidentia oppositorum exprimă o structură de limbaj ce respectă 
aidoma Realitatea. în fond, niciun alt limbaj nu se potriveşte mai 
bine unei realităţi atât de complexe. Deja, afirmând acest lucru, fa¬ 
cem din coincidentia oppositorum cel puţin un limbaj ambiguu, eva¬ 
ziv; el este apofatic, în măsura în care suspendă la nesfârşit sensul, 
mitologic, pentru că afirmă în mod repetat Fiinţa, antidiscursiv şi 
alogic, întrucât nu respectă funcţiile logice. Coincidentia este limba¬ 
jul care implică mereu un al doilea limbaj, pe care îl poartă cu sine. 

întotdeauna altul, revelând un alt sens decât cel aşteptat, plural 
chiar şi atunci când semnificaţia pare clară, limbajul coincidenţei 


Mircea Eliade, Tratat de istorie a religiilor, ed. cit., p. 134 




contrariilor se supune unui joc infinit al interpretării, fiind un 
semnificant niciodată prins, un etern joc al diferenţei. Limbajul 
mitului, ca şi limbajul diferenţei, este descentrat, un joc dublu; crip¬ 
ticul ascunde fanicul, iar revelaţia trimite tot timpul către ocultare. 
Coincidentia oppositorum se supune cel mai bine conceptului de 
fugă semiozică al lui Eco. Mitul exprimă caracterul magic al unui 
astfel de limbaj, indentificabil, prin puterea de afirmare a Fiinţei, cu 
poezia însăşi: „Poetul descoperă lumea ca şi cum aceasta ar asista 
la cosmogonie, ca şi cum ar fi contemporan cu prima zi a Creaţiei, 
într-un anumit punct de vedere, se poate spune că orice mare poet 
reface lumea, căci el încearcă s-o vadă ca şi cum Timpul şi Istoria 
n-ar exista.”’ Ca şi Heidegger sau Foucault, Eliade vede în limbajul 
mitic lăcaşul privilegiat al Fiinţei, o extansă a Adevărului., veşnic 

repetat şi consacrat prin mit. 

în ipostaza creatoare a limbajului, orice „ceva” poate deveni 
orice „altceva”. E specificul experienţei magice, al gândirii simbo¬ 
lico-religioase şi al expresiei poetice. Limbajul devine magie, iar 
metafora un act creator. Cum prin magie se produc „corespondenţe” 
între diverse obiecte, în metaforă „orice obiect poate fi exprimat 
prin alt obiect”. Eliade mizează astfel pe libertatea imaginilor şi pe 
fantezie, ca expresii ale capacităţii creatoare a limbajului. 

Libertatea imaginilor este specifică limbajului contradic- 
ţional. La fel cum prin magie lumea se poate transforma, şi 

Mircea Eliade, A lituvi, vise , YYiisteTe, Editura Univers Enciclopedic, Bucureşti, 
1998, p. 29. 

** „Foucault’s Vision of o return to the unifying and the generative role of lan¬ 
guage is so radical that it suggests the ascendency of mythic over discursive, 
analytic language — indeed the ascendency of mythic over historical and sci- 
entific accounts of the world. To be sure, what is important for Foucault is not 
the religious content of myth but the poetic language of myth, which speaks 
through the unifying and generative power of symbol and methaphor (...) Eliade 
also understands the power of myth not only ontologically but in the power of 
its language (...) For Eliade it is the world «speaking» through the medium of 
symbolic language, not man speaking about the world through one of this many 
subservient inventions, language”, în Guilford Dudley, op.cit p. 149. 

cuvintele-metafore pot modifica structura realităţii. „în Java un ti¬ 
gru sau un crocodil nu e numit pe numele lui, ci e chemat «Bătrânul 
Domn» sau «Marele Tată». Originea magică a spaimei de a evoca 
prezenţa animalului prin simpla pronunţare a numelui său e evi¬ 
dentă.”* Redundanţa limbajului mitic nu exclude libertatea creatoare 
a gândirii simbolice. Homo symbolicus este un creator de mituri, 
variante infinite ale unui arhetip. Limbajele secrete, intenţionale 
au o funcţie identică cu ritul. Ele sunt forme de cunoaştere şi de 
contemplare şi au rolul de a revela, printr-un limbaj dual. Realitatea 
Ultimă. Caracterul lor metaforic exprimă, de fapt, un apofatism, o 
structură de limbaj nepotrivită cunoaşterii descriptive. Ele se potri¬ 
vesc unei realităţi care nu poate fi descrisă decât prin termenii opuşi 
ai unei conjuncţii, reprezentând astfel „categorii” non-discursive ale 
coincidentia oppositorum. 

Iată de ce niciuna dintre criticile esenţiale privind lipsa de şti- 

inţificitate a deducţiilor ontologice ale savantului român*’ nu atinge 

de fapt esenţa gândirii eliadeşti. Realitatea nu este guvernată numai 

de legile newtoniene sau doar de logica aristotelică. Ea este marcată 

şi de paradox, de impredictibilitate şi de contradicţie. De aceea, 

doar o gândire simbolică, ce conciliază contrariile, poate dezvălui 

caracterul misterios al realităţi i. Este evident în acest sens că orice 

> 

limbaj care ţine seama de complexitatea unei lumi - şi care trimite 
la concepţia antisubstanţialistă a lui Heraclit - este apofatic. El nu 
descrie cum este lumea ci, afirmând o caracteristică a acesteia, în 
realitate i-o neagă. 

Negaţia se comportă la Eliade ca un semn al totalităţii. 
„NetiîNeti!” semnifică „şi-şi”. Simbolul nu poate fi decât total; el 
nu exprimă fragmentarul, individualul: „If reality is of the raţional 


Mircea Eliade, Erotica mistică în Bengal Limbajul secret al misticii indiene, 
„Vremea”, 3 iulie 1932, p. 7. 

” Una dintre cele mai recente este cea a lui Ivan Strenski, în lucrarea Four 
Theories ofMyth in Twentieth - Century History: Cassirer, Eliade, Levi-Strauss 
and Malinowski, Iowa University, 1987. 



and the irrational, of the ordered and the unordered, of the seen 
and the unseen, then it is symbols, through their ability to inte¬ 
grate opposites, that can most comprehensively unite the totality 
of reality.”’ Dacă se înlocuieşte „şi” cu „nici”, rezultă sensul real 
atribuit de Eliade realităţii.” Nu există centru absolut; el este pes¬ 
te tot. Limbajul are libertatea de a construi sensul oriunde. Doar 
coincidentia oppositorum ca limbaj apofatic poate să dea seama de 
dinamica unei realităţi care se dezvăluie şi se ascunde permanent, 
o realitate pe care acest limbaj o întemeiază şi o descentrează în 

permanenţă. 

Pentru Eliade, limbajul nu are caracter explicativ; cel discursiv 
nu e capabil să reprezinte complexitatea realităţii, iar cel non-dis- 
cursiv semnifică mai degrabă prin tăcerile lui decât prin descriere. 
Limbajul apofatic nu e încă un limbaj, căci, în amânarea perma¬ 
nentă a sensului, nu poate decât să se devoreze în permanenţă şi 
să deconstruiască semnificaţia. Este evident că ceea ce propune 
Eliade, referitor la mit, simbol sau limbaje intenţionale, nu este de- 
construcţie în sensul postmodern al termenului şi nici apofatism 
clasic (limbajul nu poate elibera) - deşi ar putea fi recuperat în am¬ 
bele direcţii*”, ci presupune o apropiere de mister, fără încercarea 
de a-1 descifra. Sugestivă, în acest sens, este sintagma „evidenţe mu- 
tual-contradictorii”, folosită în nuvela Ivan. Aceasta exprimă cel 


John David Cave, op. cit., pp. 43-44. 

" Coincidentia oppositorum este un limbaj înte-meietor, întrucât revelează 
Fiinţa şi este des-centrant în acelaşi timp, pentru că se constituie în afara prin- 
cipiilor logice. 

*** Studiile mai recente despre opera lui Eliade evidenţiază apropierea dintre 
gândirea istoricului religiilor român, în ce priveşte unele teme, de postmoder- 
nismul filosofic deconstructivist al lui Derrida sau de gândirea structuralistului 
Foucault ori cea a antropologilor E. Tylor şi Claude Levy Strauss (de exemplu, 
Eliade preia de la structuralism întrebările despre esenţa fenomenelor studiate 
şi despre semnificaţia originară, a se vedea încercarea labirintului , p. 120)^ a 
se vedea, de exemplu Cari Olson, în The Theology and Philosophy of Eliade. în 
ceea ce priveşte „apofatismul” implicit al concepţiei eliadine despre sacru, a se 
vedea Shafique Keshavjee, op. cit. şi David Cave, op. cit. 

mai bine funcţia limbajului şi a simbolului la Eliade. Evidenţele nu 
sunt certitudini raţionale, logice, ci contradicţii misterios conciliate 
pe plan intuitiv. Ele sunt mutuale deoarece nu presupun niciun fel 
de discurs, dar pot fi totuşi înţelese intuitiv, „simpatetic”, şi sunt 
„negative” pentru că nu descriu nimic. Certitudinile de acest tip tri¬ 
mit direct către realitatea aflată „dincoace” de „enstaza” limbajului: 
„Realitatea nu este un Altceva extra-ordinar, ci un Aici intra-ordi- 
nar (...) Spiritul nu este Materie, chiar dacă se învăluie şi se dezvăluie 
în sânul ei.”* Din această fenomenologie a ocultării rezultă enigma 
lumii. Coincidentia „vorbeşte” despre aceasta. în final, coincidentia 
oppositorum este limbajul misterului şi limbajul despre mister, su- 
prasensul care face posibile toate semnificaţiile, începutul absolut 
al cuvântului, de unde ia fiinţă orice rostire. 


Shafique Keshavjee, op. cit., p. 330. 



IV. Coincidentia oppositorum 

CA PARADIGMĂ HERMENEUTICĂ 


După anii '50, Mircea Eliade foloseşte tot mai des termenul de 
„hermeneutică”, probabil şi în urma contactului cu filosofia lui Paul 
Ricoeur.* Ca şi hermeneutul francez, Eliade construieşte edificiul 
disciplinei sale, istoria religiilor, pornind de la interpretarea simbo¬ 
lului. Credinţa autorului Tratatului de istorie a religiilor este aceea 
că simbolul, mitul şi arhetipul nu îşi descoperă sensurile decât în 
urma unui substanţial efort hermeneutic. în măsura în care codifică 
o realitate primordială, chiar constitutivă fiinţei umane, acestea se 
instituie ca semne culturale, limbaje ce trebuie traduse pentru a în¬ 
ţelege universul arhaic. Mircea Eliade, ca majoritatea hermeneuţilor 
contemporani, este convins că explicaţia unui fapt religios, redu¬ 
să la o unitate epistemică de genul unui concept, simbol sau mit, 
se bazează pe comprehensiune. în scrierile sale, istoricul religiilor 
pretinde că posedă o astfel de înţelegere a fenomenului religios. De 
altfel, nu ar fi fost posibilă nicio hermeneutică dacă autorul inter¬ 
pretării nu ar fi fost co nvins de „abilitatea” sa ( subtilitas ) de a explica 
ceea ce a înţeles în prealabil. Hermeneutica, departe de a fi un exer¬ 
ciţiu obiectiv, riguros sau ştiinţific, este, în ultimă instanţă, un act 
de înţelegere, o experienţă subiectivă. Astfel, dacă ne întrebăm în 
ce măsură Eliade face o interpretare corectă fenomenului religios. 

Despre schimburile de idei extrem de prolifice, dintre Eliade şi Ricoeur, a se 
vedea Natale Spineto, op. cit, pp. 79-85; o comparaţie între conceptele celor doi 
gânditori a realizat-o Stanislas Desprez, în Mircea Eliade: la philosophie de sacre, 
L'Harmattan, Paris, 1999. 

suntem puşi în situaţia de a realiza o critică, în sensul kantian al ter¬ 
menului, a puterii de înţelegere a interpretului. Altfel spus, trebuie 
să facem o analiză a modului cum Eliade a înţeles gândirea arhaică 
pe care el încearcă să o traducă în termenii hermeneuticii moderne. 

Confruntându-ne cu dificultatea de a explica interpretarea unui 
autor, suntem puşi în situaţia complexă de a recunoaşte, pe de o 
parte, că termenul investigat coincide cu investigarea propriu-zisă 
(hermeneutica noastră este o hermeneutică de gradul III, ce trebuie 
să judece aceleaşi categorii cu cele care îi sunt date în exegeza autoru¬ 
lui interpretat) şi că, pe de altă parte, demersul hermeneutic nu mai 
reprezintă o artă, ci o chestiune de opţiune personală.* Hermeneutica 
nu-1 recuperează pe „celălalt” - aşa cum Eliade îşi impune ca „pro¬ 
gram” al istoriei religiilor pe care o practică - decât cu scopul, con¬ 
ştient sau nu, de a-1 regăsi pe însuşi autorul ei.’* De aceea, demersul 
nostru exegetic nu constă numai într-o recuperare a gândirii lui 
Mircea Eliade, ci şi într-o regăsi re a punctelor de convergenţă dintre 
gândirea despre autor şi limbajul aferent acesteia. Astfel, opţiunea 
noastră, inevitabilă în contextul de faţă, este de a explica, interpreta 
şi înţelege o altă alegere subiectivă, cea a unei anumite hermeneutici. 
Această hermeneutică exegetică aplicată unui act hermeneutic (her¬ 
meneutică dublă) nu se poate realiza decât mergând fidel pe urmele 
celui interpretat, pentru a reconstrui traseul gândirii sale, pornind 
de la premisa că un concept „total” poate lumina drumul. Acest con- 
cept-simbol, al „coincidenţei contrariilor”, se regăseşte şi la nivelul 
hermeneuticii lui Eliade, ca şi pe planul metodologiei acestui gândi¬ 
tor obsedat de „totalitate”. Cine ştie dacă nu cumva câştigul va consta 
în a vedea chiar ceea ce „vede” interpretul şi nu se va limita la aflarea 
unei „chei” hermeneutice a gândirii unui autor. Hermeneutica despre 

Nu se poate nega seducţia reprezentată de un autor asupra interpretului său, 
astfel încât distorsiunea determinată de implicarea subiectivă a interpretului 
este un fapt esenţial şi constitutiv al oricărei exegeze, faţă de care cea prezentă 
nu este o excepţie. 

încă Platon, în dialogul Ion, considera că „cel mai bun interpret este autorul”, 
în Platon, Opere complete, voi. I, Editura Humanitas, Bucureşti, 1991. 

hermeneutică reprezintă drumul împreună al autorului-interpret şi 
al interpretului-autor. Această evidenţă, a „cercului hermeneutic”, 
este însă tot un simptom al coincidenţei contrariilor. 


A. Hermeneutica totală 

1. Hermeneutica datelor originare 

Hermeneutica lui Mircea Eliade este una a semnificaţiilor origi¬ 
nare, preconceptuale. Ea presupune căutarea sensului sau a semnifi¬ 
caţiei uitate „în istorie” a unei anumite idei sau fenomen. Instanţele 
interpretative sunt constituite din simboluri, mituri, arhetipuri, care 
sintetizează - ţinând locul conceptelor - fenomene sau comporta¬ 
mente religioase.* „Originar” nu trimite către un timp anume, ci 
ţine de însăşi esenţa fenomenului religios. Orice fapt religios este 
originar, în măsura în care este o hierofanie, kratofanie sau epifanie. 
în acest context, hermeneutica lui Mircea Eliade încearcă să dezvă¬ 
luie semnificaţia unui sens primordial, deja dat în orice experienţă 
religioasă.** Structura lumii permite însă o generalizare: orice poa- 


Simbolul, ca şi conceptul, nu se reduce la un singur sens. Dacă însă concep¬ 
tul îşi „câştigă” sensul în propoziţie, simbolul se exprimă prin imagini. în plus, 
structura simbolului uneşte două rea ităti contrare, una „fenomenală” si o alta 

5 } * î 

transcendentă. Deşi conceptul poate fi plurivalent, el exprimă în discurs un sens 
unic, supunându-se principiului univocităţii, al identităţii. Simbolul, în schimb, în 
momentul în care se referă la ceva anume, vizează în acelaşi timp şi altceva. Din 
ontologia simbolului se poate determina infinitatea hermeneuticii, o hermeneutică 
însă „creatoare” în măsura în care foloseşte datele imaginaţiei. Conceptul, exclusiv 
ancorat în principiile gândirii, nu poate avea, într-o singură secvenţă temporală, 
mai multe sensuri. Simbolul are la bază un principiu al discontinuităţii temporale, 
în timp ce conceptul se „desfăşoară” într-o succesiune lingvistică determinată 
„istoric” şi factual. Conceptul este temporal, simbolul este atemporal. 

A se vedea şi Sh. Keshavjee, op. cit., p. 338. „Istoricul religiilor interpretea¬ 
ză creaţiile omului văzut ca simbol, care, la rândul lui, în calitate de homo 

te deveni fenomen religios, un semn al unei manifestări sacre. Aşa 
cum se exprimă un personaj dintr-o nuvelă de Eliade, „lumea este 
plină de semne”. Semnificaţia este pretutindeni, depinde doar de 
abilitatea hermeneutului de a găsi, în multitudinea fenomenelor, o 
prezenţă a sacrului. Subtilitas explicandi nu ţine numai de calitatea 
interpretării. Actul hermeneutic se bazează şi pe puterea de înţele¬ 
gere a interpretului (subtilitas intelligendi). „A înţelege” coincide la 
Eliade cu recunoaşterea unei evidenţe ontologice: sacrul camuflat în 
profan. Orice hierofanie are la bază această dialectică misterioasă. 
Hermeneutica se construieşte pe baza unei circularităţi, ca dublă 
dimensiune a relaţiei sacru-profan: experienţa religioasă determină 
sacrul să irumpă în profan; concomitent, prin creaţie culturală, pro¬ 
fanul revelează sacrul.* Interpretarea urmează îndeaproape această 
„fenomenologie” a revelării; experienţa hermeneutică este una cul¬ 
turală, interpretul încercând să decripteze „mesajele” ascunse în fe¬ 
nomenele culturale. Credinţa lui Eliade în capacitatea hermeneutului 
de a interpreta corect realitatea - care se transformă într-un adevărat 
program optimist de realizare a unui nou umanism - coincide cu ro¬ 
lul atribuit de acesta simbolului: el poate să-l facă pe om creator, să-i 
dezvolte imaginaţia, poate dezvolta o viziune „estetică” asupra lumii. 
Imaginaţia are o funcţie importantă şi în hermeneutică: revelează 
sensuri nesesizate de raţiune: „A avea imaginaţie înseamnă a vedea 
lumea în totalitatea ei; căci puterea şi menirea Imaginilor constau în 
faptul că arată tot ce rămâne refractar conceptului.”** 

Camuflajul sacrului face posibilă hermeneutica, dar o şi ocultea- 
ză; totul devine un semn ambiguu care poate şi trebuie să fie desci¬ 
frat: „Dintotdeauna au existat semne: se schimbă doar camuflajul.”*** 

reiigiosus, descifrează simbolurile lumii”. Eliade recuperează această herme¬ 
neutică intrinsecă a omului arhaic. De aceea, el este mai mult un rememorator, 
adevărat mito-log, în sensul de povestitor al semnificaţiei originare. 

Ibidem, p. 342. 

Mircea Eliade, Imagini şi simboluri, p. 25. 

Mircea Eliade, La umbra unui crin , în Proza fantastică, voi. V, Editura 
Fundaţiei Culturale Române, Bucureşti, 1992, p. 204. 

Camuflarea sacrului în profan, teorie susţinută cu încredere de 
Eliade mai ales după 1960, reprezintă în acelaşi timp limită finală 
şi început pentru hermeneutică. Această situaţie esenţială cauzează 
lipsa comprehensiunii depline a unui fapt religios.* Totuşi, structura 
ambiguă a relaţiei dialectice determină şi o semnificare pozitivă a 
interpretării: prin hermeneutică încercăm să descoperim sacrul în 
plină factualitate. Departe de a micşora orizontul hermeneuticii, 
lipsa unei înţelegeri totale creează numeroase posibilităţi interpre¬ 
tative. Opoziţia relativă dintre sacru şi profan păstrează deschisă 
posibilitatea realizării hermeneuticii. Ea devine, prin însuşi actul 
ocultării semnificaţiei, o semioză nelimitată. 

Deşi interpretarea se supune acestei dialectici ambigue, ea este 
posibilă pentru că urmează îndeaproape o situaţie ce poate fi tradu¬ 
să în concepte, graţie capacităţii simbolului de a reduce semnificaţi¬ 
ile la un sistem unitar. Nu există simbol izolat: orice structură, orice 
hierofanie se integrează într-un sistem, ceea ce este identic cu a spu¬ 
ne că valorile si semnificaţiile se articulează într-un sens. Simbolul 
impune propriul său limbaj, iar hermeneutica trebuie să „asculte”, să 
preia semnificaţia şi să o supună interpretării. „Principiul coerenţei 
sistemului de semnificaţii” instituie hermeneutica.** în sistem totul 
„se ţine”, semnificaţiile „se leagă” între ele, chiar trec unele în altele, 
rezultând arhetipuri ce se manifestă ca nişte puncte convergente ale 
tuturor semnificaţiilor ansamblului simbolic respectiv. 

Hermeneutica este un joc al ocultării care ţine seama de ca¬ 
muflarea sacrului în profan, dar şi unul al descifrării semnelor 
lumii, fiind în acest sens o extensie a unei ontologii presistemati- 
ce, care face afirmaţii coerente despre structura realităţii. Cu alte 
cuvinte, nu există fenomen privat de încercarea de interpretare a 

Jurnal, voi. 1,1 octombrie 1945, p. 548. 

" Mircea Eliade, în Arhitecture sacree et symbolisme, în „L’Herne”, nr. 33/1977, 
p. 145. După Spineto, înţelegerea simbolului doar în raport cu sistemul din care 
face parte este împrumutată de la Nae Ionescu şi se află în relaţie cu morfolo- 
gismul profesorului de filosofie, influenţat, la rândul său, de Goethe, a se vedea, 

Natale Spineto, op.cit, pp. 23-24. 

lui. Hermeneutica este constitutivă fiinţei umane, fiind un intens 

> * 

proces de evaluare, descifrare sau creaţie: „(...) chiar dacă noi am 
vrea - afirmă Eliade în jurnalul său - nu vom putea renunţa la 
hermeneutică pentru că suntem rezultatul unei milenare munci 
hermeneutice. în fond suntem rezultatul interpretărilor şi reinter- 
pretărilor vieţii şi ale morţii, ale conştiinţei, ale creativităţii etc, 
elaborate de la presocratici şi chiar dinainte (...)”*. în raport cu sem¬ 
nificaţia originară, orice hermeneutică este un joc secund instituit 
cu scopul recuperării acestei semnificaţii. Omul este rezultatul, dar 
şi beneficiarul de fapt al interpretărilor şi evaluărilor arhaicului. 
Orice hermeneutică trebuie să ţină seama de aceste date originare, 
care ajung să constituie fiinţa umană. Experienţele fundamentale 
trăite de om îi revelează acestuia înţelesul tuturor fenomenelor.** 

J 

Actul constituirii semnificaţiilor este existenţial, spontan şi origi¬ 
nar. Omul însuşi se transformă, la contactul cu semnificaţia primă, 
intr-o fiinţă semnificatoare. 

în interpretarea fenomenului religios, exegetul se confruntă cu 
„începutul”. Dar acesta, în măsura în care este revelat unei con¬ 
ştiinţe „deschise” către sacru, este un dat originar. Care sunt însă 
aceste date originare ale interpretării? Cu alte cuvinte, ce are de 
înţeles şi de recuperat hermeneutica? Eliade aplică şi hermeneuticii 
funcţia arhetipului creator. Fenomenele sau comportamentele reli¬ 
gioase se reduc la un arhetip, ce reprezintă un sistem de semnificaţii 
divergente supus însă unui singur sens. Arhetipul este un fascicul 
de semnificaţii, o totalitate exprimată prin părţi. Utilizat ca pre¬ 
supoziţie ontologică de către Eliade, acelaşi principiu, aflat la baza 
ontologiei şi logicii arhetipului, se aplică şi în cazul hermeneuticii. 
Astfel, aşa cum arhetipul perfect este mitul cosmogonic, şi inter¬ 
pretarea trebuie să fie paideumatică, perfectă, precum creaţia lumii: 
„Iată de ce hermeneutica se vrea exemplară, aspiră la un model şi 

Jurnal, voi. 1,15 august 1966, p. 569. 

Adrian Marino, Hermeneutica lui Mircea Eliade, în Dosarul Eliade, voi. IX, 

p. 176. 

propune un model. Să corespundă, cu alte cuvinte, condiţiei mitului 
exemplar - să ofere o schemă ideală de interpretare.”* Perfecţiunea 
nu este doar un ideal de nerecuperat, situaţie cauzată de păcatul 
primordial; regăsită sub forma unei nostalgii a originilor, ea poate 
fi recreată in concreto prin tehnici speciale, cum este şi hermene¬ 
utica. Pornind de la arhetip, se poate construi o metodă infailibilă 
prin care s-ar putea recupera sensul originar. Teoria arhetipului îi 
serveşte deci lui Eliade atât ca principiu ontologic, cât şi ca regulă 
hermeneutică. Reducerea figurilor divine la arhetipul lor reprezintă 
o sinteză remarcabilă, de un înalt grad de semnificaţie, care trimite 
către suprasensul tuturor expresiilor. Reducţia semnificaţiilor la 
un arhetip central face parte din metoda fenomenologică aplicată 
de Eliade, care este de fapt un epoche. Arhetipul este, în acest sens, 
sinteza originară a spiritului, semnificaţia primă de unde pornesc 
toate celelalte sensuri. 

Cunoaşterea hermeneutică are deci ca punct de plecare totalita¬ 
tea semnificaţiilor. Eliade îşi propune o cunoaştere în detaliu a păr¬ 
ţilor ce constituie o religie, pentru a se degaja în cele din urmă struc¬ 
tura semnificativă a acestora. Cuprinderea totală a obiectului de stu¬ 
diu este deci unul dintre aspectele cele mai importante ale practicii 
hermeneutice realizate de profesorul de la Chicago. Astfel, Eliade 
îsi numeşte hermeneutica „totală”. Totalitatea este norma reducţiei 

3 5 

fenomenologice a formelor religioase la arhetip, dar şi principiul 
hermeneuticii „creatoare”. Totalitatea semnifică integralitate, uni¬ 
versalitate şi cunoaştere. Hermeneutica devine o formă de cunoaş¬ 
tere, care conduce la înţelegerea globală a realului.*’ „Hermeneutica 
totală”, de care Eliade vorbeşte deseori, este o sintagmă prin care se 
explică de fapt un fenomen originar, ontologic: spiritul uman are 
tendinţa de a totaliza, de a uni contrariile. Arhetipul este sinteza 
ce corespunde, în plan ontologic şi hermeneutic, spiritului. Astfel, 

Adrian Marino, Hermeneutica lui Mircea Eliade, Editura Dacia, Cluj-Napoca, 

1980, pp. 176-177. 

Ibidem, p. 139. 

hermeneutica este o „dispoziţie ontologică” esenţială, aşa cum este 
înţeleasă şi de Martin Heidegger.* 


2. Coincidentia oppositorum, 

paradigma totalităţii şi hermeneutica infinită 

Credinţa în puterea de sinteză a spiritului uman şi în dispoziţia 
hermeneutică fundamentală sunt definitorii pentru întregul demers 
ştiinţific al istoricului român al religiilor. în realitate, un document 
religios nu-şi poate dezvălui sensul original şi nu poate fi înţeles 
decât dacă partea, fragmentul sunt integrate unui sistem. Doar to¬ 
talitatea - ca dialectică a contrariilor - are sens si oferă semnificaţie 

y y 

absolută. Semnificaţia este un proces ce respectă „logica” totalităţii, 
exprimată de coincidentia oppositorum. De aceea, ea nici nu poate fi 
univocă. Ca şi în cazul arhetipului central, şi pentru hermeneutică 
totalitatea dezvăluie o infinitate de posibilităţi. Hermeneutica ast¬ 
fel constituită este infinită şi universală. Temele ce rezultă dintr-o 
asemenea confruntare de semnificaţii nu corespund unei singure 
interpretări: camuflajul, dialectica sacru-profan, problematica li¬ 
bertăţii sunt mai mult situaţii existenţiale, toposuri ontologice în 
permanentă mişcare. Prin aceste evaluări se încearcă doar căutarea 
descifrării prezenţei transcendentului în lume, enigma supremă, 
contradicţia absolută, întruchipată de misterul întrupării. Acolo 
unde sensul hermeneutic se revelează - orice text poate fi descifrat, 
orice întrebare îşi poate găsi răspuns - ea se ajustează şi mai mult, 
urmând aceeaşi dialectică sămsara-nirvăna, profan-sacru, faţă de 
care îi este model. Hermeneutica este infinită pentru că totalitatea 
nu poate fi epuizată printr-o singură interpretare. în plus, interpre¬ 
tarea, întocmai ca şi mitul luat ca model, aspiră întotdeauna către 




*■1 


A se vedea Adrian Marino, Hermeneutica lui Mircea Eliade, în Dosarul Eliade, 
voi. IX, p. 178. 

repetiţie şi este universală pentru că orice interpretare este posibilă 
(nu însă şi definitivă). 

Din această situaţie ambiguă îşi trage esenţa hermeneutica. 
Ea traduce o situaţie regăsită la nivelul universului, unde, aşa cum 
gândea încă Heraclit, domneşte contradicţia. în acest sens, „înţele¬ 
gerea trebuie să accepte şi să interpreteze datul primordial al con¬ 
tradicţiei, să descifreze întreg jocul antinomic al semnificaţiilor”*. 
Comprehensiunea hermeneutică se realizează la acelaşi nivel cu si¬ 
tuaţia existenţială acceptată de yoghin sau de filosoful „vacuităţii”: 
ea reprezintă un angajament, o aventură a gândirii, o dialectică a 
libertăţii, asumarea antinomiilor în existenţa personală. Eliade are 
tot timpul în vedere acest caracter concret, de tehnică spirituală, 
a hermeneuticii: „Hermeneutica creatoare dezvăluie semnificaţii 
care nu erau sesizate înainte şi le evidenţiază cu o asemenea vigoare 
încât, după asimilarea noii interpretări, conştiinţa nu mai rămâ¬ 
ne aceeaşi. Hermeneutica creatoare transformă, în cele din urmă, 

3 * J 

omul: ea depăşeşte simpla instruire, ea este totodată tehnică spiritu- 

ala susceptibila sa modifice calitatea existenţei înseşi. Conjuncţia 
contrariilor defineşte astfel chiar stilul hermeneuticii lui Eliade. Asa 

> y 

cum arhetipul este un centru semnificant de opoziţii descentrante, 
asa si hermeneutica, ce are la bază totalitatea, este destructurantă, 
invariabilă; Eliade nu urmăreşte o singură metodă, o singură teorie, 
ci mai multe deodată, posibil de a fi adevărate împreună. Fiecare 
arhetip impune un fascicol de semnificaţii; de aceea, sensul funda¬ 
mental se „deschide” către o multitudine de alte sensuri, ce pornesc 
de la o imagine centrală, care se despart şi se întretaie, asemenea 
unui dans. „Regula sensului univoc nu mai ţine acum de o putere 
specială. Dimpotrivă, va trece în faţă regula sensului multivoc (...) Cu 
alte cuvinte, adevărul nu-şi mai află în logică singura sa garanţie. El 
devine acum multivoc sau multiplu, ca în reprezentarea mai nouă a 


Adrian Marino, Hermeneutica lui Mircea Eliade, p. 154 
Mircea Eliade, Nostalgia originilor, p. 102. 

lumilor alternative.”* Intr-adevăr, hermeneutica văzută astfel nu mai 
are nimic în comun cu comprehensiunea: ea se aseamănă mai de¬ 
grabă cu jocul de lumini şi motive ale unei mandale sau cu un dans. 
Suntem departe totuşi de a deduce de aici un „scepticism metodolo¬ 
gic”, cum consideră Afloroaei, sau de a constata „zorii relativismu¬ 
lui epistemologic” al imaginarului religios, de la care se revendică, 
de exemplu, unul dintre discipolii lui Eliade, Ioan Petru Culianu.** 
Amintim că la Eliade nu este vorba despre o lipsă de sens sau despre 
un „relativism” al interpretărilor. Dimpotrivă, totul se supune unui 
sens originar, dar unul mai degrabă non-discursiv decât logic com¬ 
prehensibil. Limbajul antinomic al coincidenţei contrariilor impune 
astfel şi (re)lecturarea corectă a scrierilor lui Eliade. Coincidentia 
oppositorum face din hermeneutica lui Eliade una specială, în care 
contradicţiile gândirii sunt simbolul unei noi logici.*** 

3. Hermeneutică si metodă 

y 

sau adevăr fără metodă? 

Demersul hermeneutic al savantului român este ambiguu, prin 
raportarea la sensul originar al ontologiei arhaice. Eliade „arde” câ¬ 
teva etape esenţiale în metoda aplicată; el îşi asumă poziţia omului 
arhaic, care este totuşi o interpretare, şi nu un dat, fără să o filtreze 
critic. în acest sens, mitologizarea faptelor originare coincide cu in¬ 
terpretarea „savantă”. A te plasa în orizontul interpretativ al celuilalt 
(prin povestire, mitul este o interpretare a realităţii, ca orice formă 
de limbaj) înseamnă a avea deja un orizont propriu. întoarcerea 

Ştefan Afloroaei, Cum este posibilă filosofici în estul Europei, ediţia citată, p. 257. 

Culianu este convins că, cel puţin în ultima etapă a vieţii, maestrul său adoptă 
o hermeneutică nietzscheeană, în care „sensul e creat de orice text arbitrar, cu 
condiţia să existe prezentă o minte care să-l descifreze”, în Studii româneşti, p. 383. 

Shafique Keshavjee, op. cit, p. 254: „Hermeneutica lui Eliade conciliază ceea 
ce pare ireconciliabil: subiectivul cu obiectivul, pasivul şi creativul, inductivul 
cu deductivul, descriptivul cu normativul”, (trad. B.S.) 

către trecut şi apropierea dintre interpretarea istorică şi gândirea 
arhaicului conduc la afirmarea unor judecăţi normative care ţin 
locul presupoziţiilor teoretice. Este adevărat că în orice interpreta¬ 
re un loc privilegiat îl are orizontul de aşteptare (pre-înţelegerea). 
Formulate în operă, pre-judecăţile dau sensul căutării. în gândirea 
lui Eliade, cel puţin două presupoziţii au acest rol. 

într-o primă accepţiune, Eliade e convins de existenţa unei unităţi 
de sens pentru toate religiile şi comportamentele religioase. Concepte 
şi motive principale precum „religiozitate cosmică”*, „unitate neoli¬ 
tică a culturilor” sau încercarea de a degaja din fenomenele religioase 
studiate o structură comună, care, de regulă, coincide cu ideea de 
arhetip, fac parte din aşteptările savantului român. Metoda morfo¬ 
logică - sistematizarea numeroaselor forme şi aspecte spirituale - şi. 
metoda comparatistă utilizate de Eliade nu ar putea fi aplicate fără 
presupoziţia amintită. înţelegerea nu este posibilă decât prin inter¬ 
mediul unei comparaţii ale cărei elemente au un fond comun şi o 
unitate de esenţă.** în întrebuinţarea metodei comparatiste, savantul 
român preia cel puţin patru modele: studiul religiilor comparate rea¬ 
lizat de James Frazer, de la care Eliade împrumută modul de prezen¬ 
tare, metoda de plasare a fenomenelor religioase în contextul istoric 
din care provin - caracteristica metodei lui Raffaele Pettazzoni, com¬ 
paraţia actelor religioase cu fenomene luate din sfera altor discipine, 
metodă proprie lui Vittorio Macchioro; în sfârşit, ultima influenţă 
este si cea mai durabilă - cea a maestrului din tinereţe, Nae Ionescu, 

y î 1 * 

de la care preia diferenţa dintre cunoaştere şi înţelegere.*** 

Exprimată prin credinţa că „sacrul se manifestă direct prin misterul fecun¬ 
dităţii şi reînnoirii cosmice, iar nu prin evenimentele cosmice”, Mircea Eliade, 
Memorii , voi. I, Editura Humanitas, Bucureşti, 1991, p. 221. 

Mircea Eliade, Memoriu I> 223 şi scrisoarea datată 18 august 1981, adresată lui 
Constantin Noica, în care vorbeşte despre substratul neolitic comun al culturilor 
şi rolul României, de pod între Orient şi Occident. Aceste concepţii, văzute de 
Eliade ca pe nişte „revelaţii” ale experienţei indiene sunt ideile cu care porneşte 
la drum în constituirea unei ştiinţe a religiilor. 

A se vedea. Natale Spineto, op.cit , pp. 182-190. înţelegerea este o „experienţă 
trăită creatoare”, radical diferită de activitatea de cunoaştere raţională. 

Optimismul ou care Eliade tratează problema secularizării mi¬ 
turilor şi simbolurilor constituie o altă premisă a pre-înţelegerii. 
Miturile decad, iar simbolurile se secularizează; dar nu dispar şi, 
prin urmare, pot fi recuperate/ Această teorie, subordonată dialec¬ 
ticii sacru-profan, implică, pe lângă numeroasele judecăţi norma¬ 
tive, o concepţie despre hermeneutică. Interpretarea şi înţelegerea 
devin etape importante ale istoriei umanităţii, adevărate mediatoare 
pentru un dialog între Occident şi Orient: „Hermeneutica ar putea 
deveni singura justificare valabilă a Istoriei. Un eveniment istoric 
îşi va justifica apariţia atunci când va fi înţeles. Aceasta ar putea să 
semnifice că lucrurile se întâmplă, că Istoria există numai pentru 
a-i obliga pe oameni să le înţeleagă/"" Se reface, astfel, cercul her¬ 
meneutici pentru a fi înţeles, trecutul trebuie asumat, trebuie luat 
cu noi în procesul interpretării şi integrat în orice prezent. Această 
situaţie circulară, ce traduce în fond o premisă simplă, aceea că nu 
se poate înţelege prezentul decât prin trecut şi reciproc, creează deja 
perspectiva metodologică: în interpretarea unui fenomen religios 
nu se poate eluda contextul istoric. 


A se vedea şi C. Olson, op. cit., p. 37. Prima parte a frazei este o ipoteză gue- 
nonistă. Spre deosebire însă de pesimismul principalului reprezentant al “filo- 
sofiei tradiţionaliste* (philosophia perennis), care vede în timpul ca o devoluţie, 
istoricul român al religiilor este convins că prezentul şi viitorul pot fi cadrele 
manifestării unei “noi religiozităţi/ S-a scris mult despre raporturile ideatice 
dintre Eliade şi reprezentanţii philosophia perennis; amintim doar trei studii, 
care ni se par cele mai semnificative: Liviu Bordaş, Din nou despre Eliade şi 
tradiţie , în Timpul , 11 (2003), pp. 10-11, care recenzează cartea lui M. Tolcea, 
Eliade , ezotericul (Timişoara, 2003); Paola Pişi, I «tradizionalisti» e laformazione 
delpensiero di Eliade , în L. Arcella, P. Pişi, R. Scagno (ed.), Confronto con Mircea 
Eliade. Archetipi mitici e identitâ storica , Milano, 1998, pp. 43-133; şi, mai ales, 
William W. Quinn }r., Mircea Eliade and the Sacred Tradition , în Nova religio 
III , 1999, pp. 147-153, republicat în Mihaela Gligor -Mac Linscot Ricketts (ed.), 
întâlniri cu Mircea Eliade , pp. 141-148. Pentru o prezentare generală a influen¬ 
ţelor exercitate de Guenon, Evola sau Coomaraswamy asupra unor concepte 
regăsite în scrierile lui Eliade, a se vedea, Natale Spineto, op. cit , pp. 141-173, 
precum şi Claudio Mutti, Eliade , Vâlsan, Geticus egli altri. La fortuna di Guenon 
tra i romeni, Parma, 1999. 




M. Eliade, Jurnal , voi. 1,2 martie 1967, p. 577. 

Aceste presupoziţii riscă să denatureze interpretarea, mai ales că 
prin intermediul lor sunt evaluate toate orizonturile interpretative.* 
Criticii lui Eliade nu ezită să conteste unitatea ştiinţifică a acestuia. 
Unii dintre ei chiar se folosesc de critica metodei lui Eliade pentru 
a susţine lipsa vreunui criteriu de ştiinţificitate pentru constituirea 
istoriei religiilor ca disciplină autonomă.** Presupoziţiile amintite 
nu numai că nu sunt potrivite unui demers ştiinţific, dar reprezintă 
şi nişte angajamente subiective neverificabile. în acest sens, Eliade 
realizează mai degrabă o filosofie personală, bazată pe afirmaţii 
mistice, decât o disciplină de sine stătătoare, aşa cum a afirmat că 
si-a dorit. Poziţia sa este deci una mistică, iraţională, caracterizată 
prin credinţa în ceva care nu este însă dovedit raţional/"" Structurile 
religioase comune, adică ceea ce se crede a fi dedus în urma unei 
metode riguroase - fenomenologia pe baze morfologice - sunt de 
fapt generalizări pripite, lipsite de coerenţă. Interpretarea devine 


Cari Olson, op. cit., p. 37 

„(...) Istoria religiilor în America de Nord nu va putea continua să existe mereu 
bazându-se pe vagile şi ambiguele paradigme ale lui Wach şi Eliade, ca dihoto¬ 
mia sacru-profan sau ideea că istoria religiilor este o disciplină autonomă sau 
tratează un fenomen sau o realitate sui generis. (...) Fenomenologia religiei, în 
sens riguros, a fost practic abandonată ”, în I. R Culianu, Mircea Eliade , p. 20. 

William Warren Bartley III, în The Retreat to Commitment, New York, 1962. 
Ceea ce este interesant, Bartley consideră că Eliade ajunge la o poziţie iraţională 
dintr-un exces de... raţionalitate. în încercarea de a interpreta datele primordiale 
oferite de gândirea arhaică, face asumpţii speculative, raţionale, raportate la o 
anumită realitate, care uneşte raţionalul cu iraţionalul. Eliade nu ţine cont de 
această caracteristică a gândirii arhaice şi de aceea tot ceea ce afirmă el poate 
fi considerat ca reprezentând o interpretare liberă, personalizată, reducţionistă 
şi antidogmatică, deci iraţională. (A se vedea, în acest sens, şi Brian Rennie, op. 
cit., p. 157. Probabil cel mai înverşunat critic al lui Eliade din ultimii ani. Daniel 
Dubuisson susţine că lipsa unei sheme raţionale în operele lui Eliade predispune 
către un tip de „ontologie antisemită”, care însă nu suportă nicio exegeză critică, 
dar la care istoricul religiilor român speră ca cititorul să adere. A se vedea, în 
acest sens, Daniel Dubuisson, Impostures et pseudo-science. Voeuvre de Mircea 
Eliade , Edition Presses Universitaires du Septentrion, Paris, 2005. Miza politică 
a unui astfel discurs nu face însă obiectul cercetării noastre din acest capitol). 

*** 


astfel mai mult un demers mistic decât unul raţional.* Mai mult, 

J 7 

faptele pe care Eliade le analizează sunt alese subiectiv** şi nu se 
supun criteriului verincabilităţii. 

Pentru Guilford Dudley, de exemplu, structurile arhetipale nu 
pot fi verificate empiric, de aceea cercetarea lui Eliade nu este bazată 
pe procedee empirice pentru testarea şi verificarea datelor.**’* Aceeaşi 
opinie o are şi I.P. Culianu: cercetarea lui Eliade şi mai ales teoria 
despre arhetip nu rezistă unei analize ştiinţifice. Condiţia de bază 
a verificabilităţii ori a falşificabilităţii (dacă se urmează paradigma 
epistemologică a lui Popper) este deductivismul logic, iar demer- 

t * i * 1 • A d w 1 ■ â * ***** 4 i * t 

sul istoricului roman nu respecta aceasta condiţie. Apriorismul 
metodologic al lui Eliade, susţinut de ideea preexistenţei arhetipu¬ 
rilor eterne, imuabile, care constituie unul dintre pilonii teoretici 
ai lucrărilor sale, nu poate fi susţinut de pe poziţiile unei ştiinţe a 
religiilor. Anistorismul dedus din adoptarea unei asemenea poziţii 
face ca structurile rezultate în urma reducţiei fenomenologice să nu 
poată fi istoric falsificate, iar individualitatea religioasă să fie igno¬ 


rată în favoarea monismului structuralist. 


****** 


Teoriile lui Eliade nu 


Anthony Wallace, Religiort: An Anthropological Vîew , New York: Randorn 
House, 1966, citat în G. Dudley, op. cit p. 38. 

Cu predilecţie din aria indiană sau a Iranului, omiţând, de exemplu, lumea 
islamică sau China, a se vedea critica lui Edmund Leach, Sermons of a Man 
on a Ladder. ; New York Revue, 1966 şi a lui John Saliba, Homo Religiosus în 
Mircea Eliade: An Anthropological Evaluation, Journal for the Scientific Study 
of Religion, voi. 17, No. 1 (Mar., 1978), pp. 75-77. 

Aceste din urmă critici sunt şi cele mai numeroase şi aparţin unor autori 
precum Robert Baird, Hans Penner, John Saliba sau Guilford Dudley. 

A se vedea întreaga critică sintetizată în C. Olson, op. cit. % pp. 7-10, Brian 
Rennie, op. cit. , pp. 157-210 şi întreaga lucrare consacrată metodologiei lui Eliade 
a lui Guilford Dudley, Religion on Trial: Mircea Eliade and hi$ Critics . 

Ioan Petru Culianu, Mircea Eliade , p. 24. 

Critica lui Ivan Strenski, Four Theory on Myth in 20th Century , University 
of Iowa Press, Iowa City, 1987 şi Jonathan Smith, Map is not Territory. Studies in 
the History ofReligions , E.J. Brill, Leiden, 1978 pentru ca Da Silva să îi refuze lui 
Eliade statutul de istoric al religiilor, profesorul de la Chicago fiind considerat 
cel mult un fenomenolog al religiilor, anistoric şi reducţionist; Antonio Barbosa 
Da Silva, The phenomenology of religion as a philosophical problem: an analysis of 

au statut de ipoteze ştiinţifice, pentru că nu pot fi evaluate în mod 
liber. Demersul ştiinţific presupune a porni de la gradul zero de 
semnificabilitate a faptelor, fără prezenţa prejudecăţilor sau a vreu¬ 
nei intenţii mistificatoare. Conform lui Dudley, Eliade încearcă să 
demonstreze în operele sale necesitatea dialogului dintre Occident şi 
Orient, bazată pe teoria normativă a redescoperirii religiei arhaice - 
care joacă rolul „formei” religioase perfecte, autentice, către care ar 
trebui să se întoarcă gândirea occidentală - cu scopul „milenarist” 
al regenerării culturii europene.* Această presupoziţie discreditează 
rolul surselor si conduce la afirmarea unor idei care nu corespund 
faptelor. în concluzie, demersul hermeneutic al lui Eliade cade în 

faţa unui test empiric, necesar oricărei evaluări. 

Metodologia bazată pe caracterul universal şi ireductibil al 

fenomenelor religioase nu îi satisface pe istoricii religiilor sau pe 
antropologi, tot mai înclinaţi să acorde faptelor sociale şi istorice o 
importanţă de care Eliade nu ţine seamă. Astfel, Ninian Smart vede 
în hermeneutica acestuia nu atât o metodă, cât o „viziune asupra 
lumii”, care influenţează studiul obiectiv al fenomenelor, o viziune 
tributară „matricei stilistice” româneşti. Ceea ce Eliade numeşte 
„istorie a religiilor” reprezintă, în viziunea cercetătorului american, 
o mistificare metafizică, ce ascunde lipsa vreunei metode raţionale.*’ 
Criticile vin însă şi din tabăra teologilor. Robert Segal contestă şi el 
legitimitatea unei discipline autonome a istoriei religiilor. Studiile 
religioase, consideră teologul american, trebuie să se ancoreze ori 
în teologie, ori în ştiinţele sociale. Refuzul lui Eliade de a se plasa 
într-una dintre cele două tabere compromite disciplina predată la 
Chicago, conchide cercetătorul.** 


the theoretical background of the phenomenology of religion, in general, and of M. 
Eliade’s phenomenological approach, in particular, Lund, CWK Gleerup, 1982. 

* G. Dudley, op. cit., p. 36. 

" Ninian Smart, Beyond Eliade, în Numen, 1978, p. 183. 

A se vedea, Florin Ţurcanu, Mircea Eliade, prizonierul istoriei, Editura 

Humanitas, Bucureşti, 2003, pp. 616-617. 

Dario Rei concluzionează: „Presupoziţia fundamentală a sa¬ 
vantului român - că orizontul sacral al experienţei religioase nu se 
poate reduce la procesele istorice de geneză, dezvoltare şi disoiu- 
ţie ale oricărui alt fenomen cultural - continuă să apară ca «scan¬ 
daloasă» pentru cine pune un hiat de netrecut şi ireversibil între 
conştiinţa religioasă si conştiinţa istorică.”* Este însă evident că o 

concepţie ciclică despre timp, omoloagă cu o viziune statică despre 
„fundamentul” eternei reîntoarceri, arhetipul şi mitul cosmogonic, 
nu poate plăcea unui evoluţionist ca Rei. Este şi mai clar că astfel de 
teorii pot fi mai greu verificate decât cele istoriciste. Demersul lui 
Eliade nu întruneşte condiţiile unei cercetări ştiinţifice clasice, încă 

tributară unei anumite concepţii istoriciste. Dar cercetarea istoricu¬ 
lui religiilor poate fi exclusă din orizontul oricărei epistemologii? Cu 
alte cuvinte, gândirea lui Eliade poate fi totuşi recuperată în vreun 
sens? Mai este ea valabilă? 

Se cunoaşte faptul că Eliade nu a răspuns niciodată criticilor, 
deşi se pare că a avut de mai multe ori intenţia să o facă. în jurnal 
îşi exprimă de altfel regretul pentru că nu şi-a justificat printr-o 
lucrare metoda utilizată.** De aceea, în reevaluarea hermeneuticii 
savantului român, nu ne putem baza decât pe lucrările sale în care 
tratează mai detaliat problemele privind metoda utilizată ( Tratat 
de istoria religiilor. Imagini şi simboluri, dar, mai ales. Nostalgia 
originilor şi articolul său Methodological Remarks on the Study of 
Religions Symbolism, apărut în The History of Religion: Essay in 
Methodology **). 

Dario Rei, Fra storicismo ed ermeneutica religiosa: Note su Mircea Eliade, 1972, 
apud I, R Culianu, Mircea Eliade, p. 121. 

A se vedea Jurnal voi. II, p. 520. 

Eliade schiţează aici un posibil răspuns adresat celor care considerau istoria 
religiilor drept o disciplină care trebuie să se ancoreze fie în teologie, fie în dis¬ 
ciplinele sociologice ori antropologice. Pentru savantul român, istoria religiilor 
are metodă proprie, obiect de cercetare diferit de exemplu, de cel al teologiei, 
precum şi probleme diferite faţă de oricare altă ştiinţă. Mai mult chiar, istoria 
religiilor poate integra, în calitate de disciplină “totală”, rezultatele tuturor ce¬ 
lorlalte discipline. “The procedure of the historian of religions is just as different 


Mircea Eliade şi misterul totalităţii 


93 


Există însă şi istorici ai religiilor, teologi sau fenomenologi care 
adoptă o poziţie neutră (Dudley) ori sunt favorabili metodei gân¬ 
ditorului român (Mac Ricketts sau Douglas Allen). Dar, la fel ca 
şi criticile care, în majoritatea cazurilor, se referă la influenţa, mai 
degrabă ideologică decât culturală, a Gărzii de Fier asupra gândirii 
sale - critici semnate, cum era de aşteptat, de gânditori de stânga 
sau de origine evreiască (Furio Jesi, Moshe Idei, Adriana Berger sau 
Daniel Dubuisson) - şi poziţiile pro-Eliade sunt extrem de subiec¬ 
tiviste, influenţate de charisma personală a profesorului ori pur şi 
simplu de entuziasmul juvenil al unor discipoli. Nu ne rămâne decât 
să relecturăm aceste poziţii pro şi contra" şi să observăm doar că 
Eliade se revendică de la un alt tip de tradiţie decât cea a ştiinţelor 
clasice, bazate pe studiul naturii. Lipsa unei metode poate însemna 
şi impunerea unui alt statut al hermeneuticii decât cel implicat de 
cercetarea ştiinţifică. Savantul român nu crede nici în „specialist”, 
nici în metodologie. De aceea demersul lui nu merge pe linia unei 
tradiţii iluministe, ci încearcă să imprime hermeneuticii un alt rol 
decât cel oferit de d: sciplinele clasice. Revolta împotriva metodei 
istoriciste şi spiritul antiştiinţific sunt primele caracteristici pe care 
le putem desprinde din analiza scrierilor eliadeşti. 

from that of the theologian. All theology implies a systematic reflection on the 
content of religious experience, aiming at a deeper and clearer understanding 
of the relationships between God-Creator and man-creature. But the historian 
of religions uses an empirical method of approach. He is concerned with reli- 
gio-historical facts which he seeks to understand and to make intelligible to 
others. He is attracted to both the meaning of a religious phenomenon and to 
its history; he tries to do justice to both and not to sacrifice either one of them”, 
în Methodological Remarks on the Study of Religions Symbolism, în The History 
of Religion: Essay in Methodology, University of Chicago Press, 1959, p. 8. Tot la 
fel, istoria religiilor se deosebeşte şi de sociologie sau antropologie. Acesta este, 
poate, cel mai consistent articol metodologic al lui Eliade, insuficient însă pentru 
a răspunde tuturor criticilor care i s-au adus privind caracterul neştiinţific al 

hermeneuticii sale. 

* A se vedea şi seria de „Dosare Eliade”, Editura Curtea Veche, Bucureşti, 1998 
- 2001, în care se prezintă majoritatea acestor poziţii favorabile sau nefavorabile 
gândirii lui Eliade. 

Şi, totuşi, chiar dacă istoricul român al religiilor nu practică o 
hermeneutică clasică, nu este lipsit de relevanţă faptul că, în ciuda 
diverselor acuzaţii care i s-au adus, acesta a revoluţionat stiinta re- 

ligiilor. în fond, „importanţa unui autor se măsoară prin ceea ce s-a 
priceput el să exprime într-o epocă în care lumea avea nevoie de ce 
a exprimat el. Şi acesta este cazul lui Eliade, filosoful şi scriitorul”.* 
Ceea ce a reuşit să realizeze poate că nu reprezintă un demers cores¬ 
punzător idealului clasic de ştiinţificitate. Totuşi, paradigmele exis¬ 
tente în epistemologia contemporană acordă rol euristic şi teoriilor 
care nu se bazează pe o cercetare inductivă. Thomas Kuhn, Imre 
Lakatos, Karl Popper ori Paul Feyerabend nu consideră o condiţie 
necesară coincidenta dintre caracterul ştiinţific al unei teorii si ra- 

ţionalitatea acesteia. în ştiinţă se lasă loc creativităţii şi imaginaţiei, 
care nu sunt deloc străine cercetării. Eliade nu respectă criteriile 
ştiinţifice clasice. Nici nu are cum, atâta timp cât metodele utilizate 
de el sunt rupte de o anumită tradiţie a gândirii occidentale, baza¬ 
te pe raţionalism. Hermeneutica sa include simbolul coincidenţei 
contrariilor, care presupune un pluralism metodologic, lipsa „coe¬ 
renţei” unei metode unice, adică exact absenţa a ceea ce presupune 
o cercetare riguroasă. Schimbarea de paradigmă operată de savantul 
român are însă rol euristic, aceasta corespunzând aplicării unei her¬ 
meneutici „totale”, care răstoarnă idealul de Religionswissenschaft .** 
Deşi nu este în totalitate rupt de tradiţia ştiinţei religiilor - in¬ 
fluenţele fenomenologului Van der Leeuw, ale lui Petazzoni sau 
Macchioro fiind de necontestat - Eliade este un creator de para¬ 
digmă în domeniu. în plus, o dată cu generalizarea conceptelor 
psihanalizei şi a teoriilor despre existenţa lumilor alternative, nu se 
mai poate susţine că demersul unui autor este lipsit de presupoziţii. 
Pre-comprehensiunea, gândită încă de un Schleiermacher, dar care 
se distinge ca etapă importantă a hermeneuticii şi în lucrările lui 




Ioan Petru Culianu, Studii româneşti y p. 287. 
A se vedea şi C. Olson, op. cit., p. 26. 

Keidegger şi Gadamer, impune regândirea în alţi termeni a carac¬ 
terului ştiinţific al unei opere. 


Rezumând, în concordanţă cu poziţia lui Guilford Dudley - 
care răspunde criticilor lui Hans Penner despre lipsa de consistenţă 
raţională a teoriilor lui Eliade, reductioniste în esenţă, mergând pe 
dihotomia normativ-descriptiv - putem afirma că „este naiv să-l 
desfiinţăm pe Eliade deoarece teoriile sale nu pot fi verificate em¬ 
piric ori să-l acuzăm de reducţionism. Paradigmei lui Eliade nu-i 
lipseşte puterea explicativă doar pentru că este neverificabilă, cum 
niciunei alte paradigme nu-i lipseşte puterea explicativă doar pentru 
că e reductivă”*. în aceeaşi ordine de idei, o teorie se dovedeşte a fi 
euristică dacă are puterea de a îmbogăţi imaginaţia religioasă şi de 
a aduce semnificaţii filosofice noi, chiar dacă ea ar putea cădea la 
un test empiric autoritar. Hermeneutica lui Eliade se înscrie pe linia 
structuralismului francez, detaşându-se net de istorismul specific 
Religionswissenschaft." 

Nu este mai puţin adevărat că Mircea Eliade se revendică de la 
un alt tip de tradiţie, în care nu există o conştiinţă istorică. Lumea 
miturilor şi a simbolurilor trebuie studiată în propria scară de 
valori, dar raportată la condiţia umană, având funcţia de a emi¬ 
te semne pentru existenţa umană. Metoda lui Eliade conduce la 
generalizări care depăşesc particularitatea fiecărui fenomen religi¬ 
os, dar nu îşi pierde valabilitatea. Posibilul eşec al metodologiei lui 
Eliade, prin care interpretarea se suprapune comprehensiunii, se 
transformă într-o adevărată hermeneutică militantă. Simbolurile 
şi miturile, reduse la structuri, pot transforma existenţa umană. 
Pornind deci de la o structură, la care s-a ajuns printr-o reducţie 
fenomenologică (serii de simboluri reductibile la un singur sistem. 


* Guilford Dudley, op.cit., traducere de Bogdan Silion, p. 135. 

" în încercarea labirintului, p. 138, Eliade îşi arată acordul faţă de acea formă 
de structuralism care caută esenţa fenomenelor, (ed.cit, p. 138). 

care oferă unicul sens valabil), Eliade generalizează la nivelul exis¬ 
tentei umane.* Hermeneutica sa îmbină în mod bizar normativul 
cu descriptivul, în numele totalităţii hermeneutice. Nu există însă 
interpretare corectă sau falsă. Omul se naşte cu dispoziţia herme¬ 
neutică, dar nu şi cu capacitatea interpretării corecte. Orizontul 
interpretului nu este niciodată închis, de aceea şi interpretarea este 
mereu supusă tuturor posibilităţilor. O metodă strictă s-ar fi aplicat 
unor documente invariabile. Dar miturile, simbolurile şi arhetipu¬ 
rile, ca expresii ale sacrului, sunt complexe, polimorfe, în continuă 
mişcare şi întotdeauna cu un plus de semnificaţie. 

Antievolutionismul si antiistoricismul sunt atitudini care expli- 

că opinia detaşată a ui Eliade faţă de ideea evoluţiei istorice a unui 
fenomen religios. Acesta din urmă este studiat în esenţă, pornind 
de la individualitatea sa şi abia apoi introdus în cadrul istoric al 
unui anumit simbolism.** Metoda lui Eliade apare astfel ca o reacţie 
împotriva şcolii antropologice engleze ce reduce toate fenomenele 
religioase la un spaţiu geografic ori geopolitic, dar se construieşte 
şi în opoziţie cu interpretarea lui Pettazzoni în general, referitoare 

la evoluţia strict istorică a unui fenomen. Pentru istoricul român al 

1 

religiilor, documentul faptic are valoare în măsura în care din el se 
poate extrage un sens teoretic ce coincide cu sensurile deduse din 
studierea altor documente. Structura unică a mai multor fenome¬ 
ne religioase determină dispariţia timpului şi spaţiului, ca forme 
de manifestare a sacrului. Simbolurile diverse, din spaţii culturale 
diferite, se încadrează într-un simbolism elementar, redus la o idee 
unică, precum necesitatea sacrificiului uman pentru edificarea unei 
construcţii. Această schemă teoretică joacă întotdeauna rolul mode- 

' Aşa cum afirmă şi profesorul Vasile Tonoiu, „Eliade preferă cel mai adesea 
să prepare, să spele şi să restaureze astfel documentele până ce din ele se iveşte 
chipul generic al omului”, op. cit., p. 109. 

" Istoria credinţelor şi ideilor religioase nu urmăreşte evoluţia în timp a unui 
fenomen religios, cum greşit au considerat unii exegeţi. Dimpotrivă, Eliade vor¬ 
beşte în această lucrare despre perenitatea Sacrului, văzut ca element în structura 
conştiinţei, în ciuda polimorfismului formelor religioase. 

lului exemplar, în jurul căruia este construită semnificaţia. Astfel, 
simbolismul transcende spaţiul şi timpul istoric, întrucât nu are 
valabilitate doar în cadrul unei culturi, ci instituie de fiecare dată 
un comportament religios pentru cel care crede în sacru. In acest 
sens, omul religios de oriunde crede în puterea de semnificare a 
simbolurilor pentru existenţa sa concretă. 

Totalizarea semnificaţiilor şi reducerea lor la o singură structură 
de sens sunt consecinţe ale hermeneuticii totale practicate de Mircea 
Eliade. Aceasta are la bază două metode: cea comparatistă, prin care 
se reţin notele esenţiale comune ale diverselor comportamente sau 
fenomene religioase, şi cea a omologiei.* Aceasta din urmă este de 
fapt coincidentia oppositorum. Pe scurt, omologia surprinde echi¬ 
valenţele morfologico-structuraie, relaţiile şi corespondenţele dintre 
realităţi aparent eterogene. Continuitatea fenomenelor, „curgerea” 
unora în altele (sacrul poate fi şi profan, omul modern poate regăsi 
în el pe cel arhaic, iar Orientul poate fi cunoscut şi integrat în lu¬ 
mea occidentală) sunt implicaţii ale omologiei, utilizată de Eliade 
pe toate planurile ontologice şi la toate nivelurile logice. 

Omologiile Cer-Pământ, Sacru-Profan, modern-arhaic, Orient- 
Occident sau ale diverselor simbolisme ori mituri nu pot fi accepta¬ 
te, după unii cercetători, fără oarecare rezerve. De altfel, inexistenţa 
unei explicaţii logice, furnizate de istoricul român a religiilor pentru 
legăturile magice dintre fenomene înzestrate cu sensuri originare 
diferite, determină puternice contestaţii venite din rândul exegeţilor 
operei autorului studiat. Metoda omologiei favorizează generalizări¬ 
le si, de aceea, scrierile ştiinţifice abundă de afirmaţii neverificabile. 

J J J î J ■* 

De asemenea, omologarea fenomenelor nu e o metodă inductivă, 
adică una care să descurajeze orice încercare de a reduce seriile de 
fenomene unele la altele. Generalizarea inductivă rezultă din studi¬ 
erea faptelor individuale, în timp ce omologia postulează existenţa 
unor relaţii structurale între serii de fenomene diferite, postulat, 


A. Marino, Hermeneutica lui Mircea Eliade, p. 92. 

evident, subînţeles, dar neconfirmat de raţiune in totalitate. Eliade 

nu crede în obiectivitatea ştiinţifică; ceea ce nu înseamnă că aban- 

donează total idealul de raţionalitate. Pur şi simplu, nu se poate să 
fii obiectiv; obiectivitatea în metodologie este tratată „structuralist”: 
„am ţinut cu orice preţ să realizăm o istorie obiectivă a religiei, fără 
să ne dăm totdeauna seama că ceea ce numeam obiectivitate se înca¬ 
dra de fapt în modalităţile de gândire ale timpului nostru”.* 

Minimalizarea evoluţiei istorice a fenomenului religios, preo¬ 
cuparea pentru găsirea structurii comune a fenomenelor religioase, 
precum şi dialectica parte-întreg sunt aspecte ale morfologiei reli¬ 
gioase practicate de Eliade. Suntem de acord cu afirmaţia lui David 
Cave privind metodologia savantului român: morfologia simbolului 
este de fapt o fenomenologie a religiei**, şi aceasta în măsura în care 
demersul principal al lui Eliade este analiza fenomenologică a sem¬ 
nificaţiilor faptelor de care dispune un istoric al religiilor.*** Nu este 
însă mai puţin adevărat că pe Eliade nu l-a interesat tipul de metodă 
folosită. Tot ce a afirmat referitor la utilizarea unei anumite metode 
e reductibil la ideea autonomiei absolute a fenomenului religios, care 
poate fi cunoscut numai dacă este studiat în propriul său plan de 
referinţă: „Metoda cea mai sigură în istoria religiilor, ca şi în toate 
domeniile de altfel, este să se studieze un fenomen în propriul lui 
plan de referinţă, chiar dacă până la urmă rezultatele acestui demers 

se vor integra intr-o perspectiva mai larga. Daca se ţine cont 
de această ipoteză de lucru, se poate înţelege de ce Eliade preferă 
omologiile intragenerice, extragenerice sau intergenerice: toate fe¬ 
nomenele sunt considerate a fi în acelaşi plan de referinţă, întrucât 

Mircea Eliade, Imagini şi simboluri , p. 35. 

David Cave, Mircea Eliade’s Vision for a New Humanism , Oxford University 
Press, 1993, p. 19. 

De altfel, Eliade se defineşte singur ca fenomenolog în The Sacred in the 
Secular World , în www.psc.sagepub.com; pentru discuţiile privind relaţia lui 
Eliade cu fenomenologia, a se vedea lucrarea lui Douglas Allen, Mircea Eliade 
et le phenomene religieux , ed. cit. 

Mircea Eliade, Mituri , vise , mistere , p. 9. 

ele aduc semnificaţii noi pentru cel care le înţelege. Decalajele de 
semnificaţii sunt reduse la minim, astfel încât imagini diferite se 
supun unui singur sens. 

Schematic, metodologia lui Eliade poate fi reprezentată ca o 
structură triadică: fenomen-simbolism-arhetip. Succesiunea meto¬ 
dică este următoarea: fenomen (datul) - interpretarea lui (formarea 
semnificaţiei) - integrarea fenomenului în sistemul din care face 
parte (reducerea la sensul originar) — arhetipul — concepţia care 
traduce complexul simbolic. în realitate, a treia şi a patra parte a 

lanţului semiozic sunt indisociabile.* Este evident, în acest sens, 

» 

că „obiectivul central al hermeneuticii lui Mircea Eliade este mor¬ 
fologia, tipologia şi fenomenologia sacrului, a cărei interpretare 
presupune disocierea fundamentală sacru/profan. Opoziţia sacru/ 
profan este cea mai profundă şi largă relaţie hermeneutică posibilă”. 
Alteritatea sacrului, ca hierofanie, este deci evenimentul central al 
religiei, esenţa acesteia, punctul de unde porneşte interpretarea. 

Din cele prezentate ni se pare că hermeneutica totală aplicată de 
Eliade este o alternativă la hermeneuticile moderne contaminate de 

' Un exemplu de reprezentare a lanţului semiozic: prezenţa hierofaniei anunţă 
apariţia unei sciziuni în obiectul profan, care se transformă, în mod tainic, în- 
tr-un obiect sacru. Procesul hierofanie este luat în primire de conştiinţă, nivel 
unde se produce semnificaţia, prin interpretare - de exemplu, istoricul religiilor 
realizează că este vorba de o prezenţă a sacrului. în următoarea fază, interpretul 
integrează semnificaţia „văzută” în ansamblul din care acesta face parte - de 
exemplu, hierofanie lunară. în acest moment, fenomenul se integrează într-o 
serie de simbolisme (lunare), care se reduc toate la arhetipul lunii, ca simbol cos¬ 
mic. Concepţia care traduce complexul simbolic este dată de funcţia arhetipului. 
Acesta preia semnificaţia individuală a fenomenului şi o supune unui sens ge¬ 
neral - luna, ca arhetip, este şi Thanatos, funcţie prin care se explică fenomenul 
dat. Partea urmează întotdeauna întregul, care substituie semnificaţiile părţilor 
şi le „totalizează”, supunându-le sensurilor pe care simbolul-arhetip le are. 

** Adrian Marino, Hermeneutica lui Mircea Eliade, în Dosarul Eliade, IX, p. 176. 
Hermeneutul român urmează îndeaproape poziţia primului exeget al operei lui 
Eliade, Thomas Altizer, care găsea în opoziţia sacru-profan baza teoretică a gân¬ 
dirii profesorului de la Chicago. în realitate însă, în locul opoziţiei radicale, ar 
putea fi vorba mai degrabă despre o relaţie dialectică şi chiar magică: sacrul de¬ 
vine de cele mai multe ori profan şi invers, profanul se poate identifica cu sacrul. 

sindromul specializării înguste şi al istorismului şi de idealul raţi¬ 
onalităţii. Hermeneutica creatoare nu ţine cont de „obiectivitatea” 
forţată, ci presupune o implicare totală a cercetătorului în progra¬ 
mul cercetării. Eliade îşi asumă o astfel de practică trăită odată cu 
experienţa indiană, care îi dezvoltă setea de totalitate şi îi dezvă¬ 
luie perspectiva pluralismului punctelor de vedere fără existenţa 
deconstrucţiei critice. Este chiar o concepţie specifică darţanelor 
indiene, pe care Eliade nu sfieşte să o aplice şi în modul de a face 
istorie a religiilor. 

De altfel, termenul de „experienţă” este important pentru înţe¬ 
legerea practicii sale hermeneutice. Pentru acesta, experienţa înlo¬ 
cuieşte înţelegerea în triada hermeneutică. în acest sens, are loc o 
modificare a relaţiei hermeneutice înţelegere-interpretare-explicare. 
„Faptul” este văzut de Eliade ca experienţă concretă, prin care indi¬ 
vidul poate modifica, în chip magic, realitatea. „Anumite credinţe 
primitive şi folclorice au la baza lor experienţe concrete”, considera 
tânărul Eliade, în 1937’. Acest articol este deosebit de important 
pentru cunoaşterea metodei savantului român, căci autorul îşi ex¬ 
primă convingerea în existenţa unor experienţe parapsihologice 
trăite de omul religios de pretutindeni. încă de pe acum Eliade se 
detaşează de cercetarea clasică, bazată pe metoda inductivă şi pe 
obiectivitatea cercetătorului. Teoria nu mai este ruptă de contextul 
spiritual al celui care a creat-o. Credinţa arhaicului uneşte teoria 
cu practica. Eliade recuperează această poziţie originară a herme¬ 
neuticii, în care experienţa concretă impune norma metodologică, 
înţelegerea este văzută, astfel, ca experienţă practică, ce nu mai are 
nevoie de o demonstraţie raţională; nu poţi interpreta un fenomen 
religios fără a-1 experimenta. înţelegerea coincide cu experienţa, iar 
interpretarea devine şi ea o parte a înţelegerii. 

Considerentele acestea ne duc la concluzia că dihotomia dintre 
interpretare şi explicaţie, pe care Dudley o găsea definitorie pentru 


Folclorul ca instrument de cunoaştere. Insula lui Euthanasius, în Drumul spre 

centru, p. 174. 

demersul lui Eliade’, este superfluă. în lipsa interpretării, explicaţia 
devine o extensie a înţelegerii prin experienţă directă. în asemenea 
condiţii, înţelegerea este singura activitate hermeneutică prezentă 
în opera lui Mircea Eliade. în lipsa trihotomiei înţelegere-inter- 
pretare-explicare, înţelegerea se comportă ca precomprehensiuner 
Hermeneutica nu mai reprezintă astfel un demers raţional, ci o 
tehnică spirituală; mai exact, o intuiţie, în sensul originar de cu¬ 
noaştere a esenţei lucrurilor.”* Ea devine o abilitate de cunoaştere, 

? * 

* Guilford Dudley, op.cit., p. 132 

** Pentru Brian Rennie, schema generală a hermeneuticii lui Eliade cuprinde 
un singur proces, interpretarea. Chiar şi înţelegerea este o parte a interpre¬ 
tării, pentru că ea presupune aplicare; în Reconsiderându-l pe Eliade, Editura 
Criterion Publishing Co„ S.U.A., 1999, p. 252. Totuşi, considerăm că viziunea 
exegetului american este una exagerată, întrucât, la Eliade, interpretarea este 
un joc secund, care se fundamentează pe comprehensiune. Dacă înţelegerea ar 
fi doar o etapă a interpretării, atunci punctul de vedere al lui Eliade ar coincide 
cu cel al arhaicului. Numai că nu aceasta şi-a propus istoricul român al religiilor; 
din interpretarea universului religios al arhaicului rezultă o serie de consecinţe 
importante pentru omul modern pe care, desigur, omul primitiv nu le-a avut în 
vedere. Interpretarea se deschide astfel în explicaţie, dar aceasta din urmă este 
doar ceea ce se afla deja în orizontul aşteptării interpretului, deci un proces de 
comprehensiune. Eliade înţelege pe arhaic din punctul de vedere al modernului. 
Astfel, hermeneutica practicată de Eliade se apropie mai mult de punctul de 
vedere al lui Gadamer, pentru care „Interpretarea (Auslegung) nu este un act ce 
se adaugă ulterior şi în mod ocazional înţelegerii. înţelegerea este întotdeauna 
interpretare, iar interpretarea este, în consecinţă, forma explicită a înţelegerii. 
Această idee este legată de constatarea potrivit căreia limba interpretării şi con- 
ceptualitatea formează la rândul lor un element structural intim al înţelegerii , 

în Adevăr şi metodă, Editura Teora, Bucureşti, 2001, p. 234. 

*** Interesantă şi revelatoare pentru susţinerea poziţiei noastre privind carac¬ 
terul intuitiv al hermeneuticii lui Mircea Eliade este o mărturie a lui Douglas 
Allen despre felul cum înţelegea istoricul român al religiilor metodologia: „L- 
am întrebat pe Eliade cum a ajuns la generalizări universale de o asemenea 
anvergură, cum ar fi revendicarea unei structuri esenţiale profunde şi a sensului 
simbolismului lunar al arhaicului sau aceea a structurii şi sensului fundamental 
al modului de a fi arhaic sau modern. Câteodată, răspundea într-un fel caie mă 
uimea prin caracterul metodologic moderat şi lipsit de criticism: pur şi simplu 
el priveşte fenomenul religios şi «vede» aceste structuri şi sensuri esenţiale , in 
întâlniri cu Mircea Eliade, Editura Humanitas, Bucureşti, 2007, p. 29. Oricum 
am vedea lucrurile, Eliade rămâne mult influenţat de practicile yoga, mai ales 

prin care se încearcă integrarea obiectului în subiectul cunoaşterii. 
Această adevărată gnoză nu mai este un act de semnificare prin 
intermediul interpretării, adică o reducere a fenomenului la o sem¬ 
nificaţie oarecare. Poziţia hermeneuticii clasice este depăşită, pentru 
a face loc unui act de experienţă cognitivă: hermeneutica este che¬ 
mată să integreze contrariile, să unească metoda cu obiectul intr-un 
singur act spiritual. Ast el este justificată opinia iui David Cave, 
care vede în hermeneutica lui Eliade un demers ce construieşte în 

î 

permanenţă semnificaţia, o construcţie ontologică şi existenţială.* 
Totuşi, actul înţelegerii nu-1 identifică pe hermeneut cu ceea ce 
vrea el să înţeleagă - adică omul arhaic - ci îl ridică dincolo de limi¬ 
tele acestuia din urmă (omul religios, care se identifică cu arhaicul, 
nu este cons tient, de cele mai multe ori, de consecinţele actelor sale 

? J * y 

religioase). Hermeneutul înţelege şi deschide orizontul înţelegerii 
tuturor celor ce doresc să îl urmeze. Această deschidere se identifică 
cu actul interpretării. O astfel de aplicare însă conduce la realizarea 
unei hermeneutici criptice; cel ce se apropie de ea este obligat să îşi 
asume condiţia înţelegerii asumate de hermeneut. Eliade ne invită 
astfel la un act de iniţiere prin hermeneutică, la capătul căreia regă¬ 
sim înţelegerea originară a omului religios, cel care se raportează la 
sacru prin experienţă, nu prin reflecţie. Actul înţelegerii are acelaşi 
rol ca şi arhetipul: organizează, impune sensul şi unifică planurile. 
Hermeneutica înţeleasă astfel şi, implicit, cel care o practică de¬ 
vin arhetipuri pentru condiţia omului în lume, pus să aleagă între 
decriptarea mesajelor camuflate şi pierderea oricărei abilităţi de a 
interpreta semnele timpului. 


cele care vizau modificarea stărilor de conştiinţă prin care se transformă în 
mod calitativ percepţia asupra lumii şi în care raţiunea „curge” într-un fel de 
intuiţie a esenţelor pure. 

David Cave, op. cit., p. 19. 


'i. ' 


in care 

4. Hermeneutica spirituală, 
ca tehnică transformativă 


Ca şi în cazul lui Heidegger, interpretarea textelor îl conduce 
pe Eliade la o înţelegere existenţială a omului. Analiza naturii unui 
fenomen religios, condiţionat istoric şi cultural, luminează diferi¬ 
te aspecte privind condiţia omului; hermeneutica devine astfel o 
căutare a sensului existenţei; are caracterul unei tehnici spirituale 

libertatea” coincide cu a găsi un sens. Practicantul aces¬ 
tei tehnici se schimbă, îşi modifică esenţial şi calitativ existenţa la 
contactul cu obiectul cunoaşterii. Se poate spune că aşa cum prin 
interpretare se transformă obiectul cunoaşterii, la fel şi acesta din 
urmă poate transforma conştiinţa celui care intră în contact cu el. 
într-o astfel de hermeneutică „participativă” are loc o îmbogăţire a 
ambilor poli ai cunoaşterii. 


Deplasarea hermeneuticii dinspre interpretarea textelor către 
semnificaţia „existenţială” impune regândirea unei posibile schimbări 
de paradigmă în „arta interpretării”. Evident, în cadrul acestui pro¬ 
ces, înţelegerea faptului religios este condiţia de bază a transformării 
omului: „în măsura în care înţelegi un fapt religios (...) te schimbi, 
te modifici - şi această schimbare echivalează cu un pas înainte în 
procesul de self-liberation.”* Interpretul e cel care pune întrebarea 
corectă documentului. Acesta îşi revelează sensul, adică se lasă in¬ 
terpelat. Caracterul revelatoriu al documentului religios determină 
spontaneitatea actului înţelegerii. La fel cum vedantinul descoperă 
Şinele ca fiind asemenea lui Brahman, printr-un proces de recunoaş¬ 
tere instantanee a adevărului unic, fără ajutorul raţionamentelor, aşa 
şi prin practica hermeneutică interpretul îşi schimbă modul de a fi. 
Dacă ai înţeles cu adevărat «renunţarea la fructul acţiunii», cheia 
de boltă a Bhăgavat-Gîtei, eşti altul decât cel ce erai în clipa care a 
precedat înţelegerea; şi, dacă te compari cu cel care erai mai înainte, 


M. Eliade, Jurnal, voi. II, p. 592. 

îţi dai seama că eşti mai «liber», că te-ai eliberat de o «iluzie», de o 
«povară», de o «inhibiţie», că ai scăpat de «ceva care te apasă».”* 

De altfel, sursa principală a lui Eliade pentru conceperea icieii de 
hermeneutică creatoare este filosofia indiană şi, în special, sinteza 
teoretică a tehnicilor yoga realizată de Patanjăli. Ca şi în yoga, în 
hermeneutică are loc un act de integrare a conştiinţei, prin „totali- 
zarea” nivelurilor psihismului. „Hermeneutica (...) devine ea însăşi 
un act de integrare a conştiinţei, de unificare a celor două zone, 
cea superficială, a experienţei empirice, şi cea abisală, a experienţei 
fantastice şi simbolice. (...) Ca tehnică spirituală, ea realizează ceea 
ce definea chiar demersul tehnicilor yoga, în ambele cazuri fiind 
vorba de o unificare a stărilor de conştiinţă.”** Dacă în yoga are 
loc o unificare „internă” a diverselor stări (tehnica prănăyăma ca 
unificare a respiraţiei, meditaţia prin concentrarea intr-un singur 
punct, ekagrata , un exerciţiu ce unifică toate simţurile, orientând 
fluxul mental intr-un singur sens), în hermeneutică unificarea este 
un fapt al „totaiizării contrariilor” realizate în interiorul simbolului, 
prin comprehensiune. Interpretul preia deja un sens „totalizat”, prin 
acceptarea şi asumarea simbolului în existenţa sa. Simbolul este el 
însuşi o coincidentia oppositorum, deci şi hermeneutica ce porneşte 
de la simbol, precum şi existenţa care ia contactul cu hermeneutica 
devin coincidentia oppositorum. Hermeneutica totală a lui Eliade 
stabileşte un dialog fecund între experienţa interpretului şi metoda 
savantului. Din această tensiune ia naştere hermeneutica numită 
creatoare, cea care poate modifica, atunci când înţelegerea integrea¬ 
ză interpretarea (sau când experienţa impune metoda), conştiinţa 
practicantului. 

Ibidem. 

Sergiu Al-George, Arhaic şi universal. Editura Eminescu, Bucureşti, 1981, 
p. 208. Noţiunea de „tehnică spirituală” este utilizată de Eliade pentru prima 
dată în Nostalgia originilor, p. 8: „Hermeneutica actelor, structurilor religioase 
arhaice duce la o transformare internă a cercetătorului şi cititorului. De altfel, 
fenomenologia şi istoria religiilor sunt nu numai simple discipline umaniste, ci 
şi «tehnici spirituale propedeutice»”. 

întrebat de Claude Henri Rocquet cum se împacă o atitudine 
religioasă cu una ştiinţifică, făcându-se referire, probabil, la incom¬ 
patibilitatea, sesizată şi de Cioran, dintre credinţă şi ştiinţa despre 
credinţă reflectată în experienţa lui Eliade, hermeneutul român dă 
un răspuns interesant: „Deja demult m-am hotărât să păstrez un 
fel de discreţie cu privire la ceea ce cred sau nu cred. Dar strădu- 
inţa mea a fost mereu să-i înţeleg pe cei care cred în ceva (...). 

El nu răspunde nici ca un savant, nici ca un credincios; punând 
însă accent pe înţelegerea celuilalt, istoricul religiilor răspunde din 
perspectiva hermeneuticii, pe care el însuşi a denumit-o „creatoa¬ 
re”. Astfel, a înţelege nu înseamnă pentru adevăratul hermeneut 
atât a explica, cât, mai ales, a integra, a totaliza, a experimenta. 
Alteritatea reprezintă insă pentru savantul român subiectivitate, 
căci descoperirea „celuilalt” duce la integrarea experienţei acestuia 
în experienţa interpretului. Confruntarea cu „altul” conduce la o 
mai bună cunoaştere de sine. înţelegerea de sine prin înţelegerea 
„celuilalt” este un alt aspect al cercului hermeneutic, prin care în¬ 
ţelegerea obiectivă, ca alteritate a poziţiei hermeneutului faţă de 
obiectul interpretării, se transformă în identitate de sine, printr-un 
act de (rejcunoaştere. Mai mult decât o metodă, hermeneutica lui 
Mircea Eliade este o tehnică spirituală de recâştigare a subiectivităţii 
prin parcurgerea totală a experienţei celuilalt. Hermeneutul Eliade 
este savantul yoghin, cel care înţelege experimentând şi cel care se 
dezvăluie pe sine detaşându-se de sine. Astfel, demersul intepretativ 
este o yoga culturală , adică o metodă de obţinere a libertăţii prin 
depăşirea permanentă a poziţiilor adoptate de om in univers. în 
calitatea lui de hermeneut, istoricul religiilor are menirea nu atât 
de a descifra sensurile ascunse, cât de a transforma, prin practica 
hermeneutică, condiţia umană. 


Mircea Eliade, încercarea labirintului, Editura Dacia, Cluj-Napoca, 1990, p. 115. 
“ A se vedea acelaşi sens şi în încercarea labirintului, pp. 118-119 şi în Mefistofel 

şi androginul, p. 8. 

Deşi tinde către o unificare perfectă între subiect şi obiect, her¬ 
meneutica totală nu are aceeaşi finalitate ca yoga. Dacă în tehnicile 
arhaice eliberatul nu mai este condiţionat social şi cultural, prin her¬ 
meneutică se păstrează conştiinţa identităţii de sine. Documentul, 
ca obiect al interpretării, este el însuşi o interfaţă a omului religios. 
Prin actul înţelegerii se integrează imaginarul „celuilalt” în menta¬ 
litatea occidentalului, într-o zonă a transconstientului, unde distan- 

y J 

ţele spaţiale şi temporale dispar cu totul. Totalizarea experienţelor 
coincide cu regăsirea structurii intenţionale comune pentru arhaic 
şi modern: reintegrarea contrariilor, regresiunea la indistinctul pri¬ 
mordial. Doar structura este comună („religiozitatea cosmică”), nu 
şi experienţele; modernul se întoarce îmbogăţit în urma contactului 
cu imaginarul arhaic - hermeneutica este un act de sinteză, deci di¬ 
alectic, ce aminteşte de „Fenomenologia spiritului”.* Hermeneutica 
reconstruieşte spiritual şi schimbă punctul de vedere al occidenta¬ 
lului. Ontologia arhaică şi atitudinea religioasă a orientalului devin 
arhetipuri către care trebuie să se îndrepte interpretarea. 

întoarcerea către Orient nu înseamnă doar reconstituirea unor 
fapte trecute, paradigmatice pentru existenţa actuală. Sinteza Orient- 
Occident regenerează spiritul, dar se bazează şi pe un principiu pre- 
comprehensiv al unităţii tuturor religiilor, principiu regăsit sub forma 
termenului de „religiozitate cosmică”.** Apărut pentru prima dată în 
eseurile publicate între 1936 şi 1938, conceptul de „religiozitate cos¬ 
mică” este unul dintre primele concepte unificatoare ale lui Eliade. 
Creştinismul nu este o religie ce aboleşte formele vechi de cult, ci le 
revalorifică, într-o sinteză nouă, în care Natura ia parte, ca şi omul, 
la planul mântuirii. Hierofanizarea Naturii devine o etapă necesară 

Totuşi, preocuparea pentru dihotomia a fi - a gândi îl apropie pe Eliade mai 
degrabă de Heidegger. Dacă însă filosoful german se întoarce către originile 
gândirii occidentale, Eliade urmăreşte modificarea conştiinţei occidentale prin 
înţelegerea şi asimilarea spiritului oriental şi arhaic. Emilio Betti şi Paul Ricoeur 
cred şi ei în funcţia regenerativă a hermeneuticii şi se înscriu pe aceeaşi linie cu 
Heidegger sau Eliade. 
încercarea labirintului , pp. 54-55. 

în manifestarea sacrului. Astfel, conceptul de „religiozitate cosmică 
trimite către existenţa a două structuri religioase, ce se regăsesc, ca 
presupoziţii, în actul interpretării fenomenului religios: unitatea de 
esenţă a tuturor experienţelor religioase şi identitatea sacrului ce se 
manifestă arin această experienţă. Din interpretarea acestor două 
structuri se naşte posibilitatea realizării unei istorii a religiilor, ca 
disciplină de sine stătătoare, ce uneşte rezultatele celorlalte disci¬ 
pline.* La nivelul acestei ştiinţe generale se decriptează semnificaţii 
rămase altfel camuxlate cunoaşterii umane şi se revelează adevărul 
ascuns în sufletul omului, un adevăr cunoscut şi de mistici, acela al 
regăsirii sinelui prin contactul cu altul diferit de sine. Prin hermeneu¬ 
tica creatoare, interpretul găseşte un alt sens decât cel trăit in existen¬ 
ţa sa obişnuită, sens care îi oferă o nouă dimensiune spirituală, care 
îi conferă calităţi de creator. Hermeneutica este, în cele din urmă, o 
experienţă de adevăr autentică, revelatoare pentru fiinţa umană în 
esenţa sa. Ea se constituie ca o tehnica ce edifică subiectiv şi impune 
o modalitate de cunoaştere privilegiată.*’ Cunoaşterea hermeneutică 
este ciclică şi simpatetică: la capătul ei, hermeneutul se recunoaşte 

pe sine în „celălalt”, ca într-un act de iubire.**’ 

Eliade îşi gândeşte hermeneutica sa ca pe un sistem compre¬ 
hensiv universal capabil să descifreze toate întâlnirile „istorice ale 






A se vedea şi Natale Spineto, op.cit, p. 183. 

A se vedea şi Şt. Afloroaei, op. cit., p. 242. 

Cristian Bădiîiţă vede în actul cunoaşterii integratoare realizat de hermene¬ 
utica practicată de Eliade o influenţă din partea lui Nae Ionescu, care, in cursul 
său de metafizică Iubirea ca instrument de cunoaştere vedea în iubire un act 
de simpatie între două entităţi diferite, care, prin actul cunoaşterii iubitoare, 
se „recunosc”, se „contemplă” una în cealaltă. Şi pentru Eliade hermeneutica 
creatoare este un act de simpatie între subiect şi obiect, dar credem că această 
idee este inspirată din gândirea magică arhaică pe care Eliade a asimilat-o încă 
din tinereţe. Hermeneutica este un act magic, de transformare a unui obiect în 
altceva, calitativ superior, decât este el. Cunoaşterea magică este integratoare 
şi transformativă, la fel ca şi hermeneutica „totală ; a se vedea Cristian Bădiîiţă 
şi Paul Barbăneagră, întâlnirea cu sacrul. Şapte interviuri cu şi despre Mircea 

omului cu sacrul. Ea impune, în acest sens, o cunoaştere totală, 
prin care spiritul se recunoaşte pe sine în toate creaţiile omului 
religios. Din această cunoaştere rezultă şi credinţa în prezenţa în 
lume a lui homo religiosus, deghizat în comportamente profane, ca 
şi toată fenomenologia ocultării sacrului. Hermeneutica devine un 
act integrator, în care toate opoziţiile se conciliază armonios. 

5. Logica simbolului şi hermeneutica totală 

Ca unităţi de sens, simbolurile nu pot fi explicate, ci doar con¬ 
statate; sunt date imediate ale conştiinţei, fapte pure.* Polivalenţa 
simbolurilor şi semnificaţiile multiple ale arhetipului reprezintă 
paradigme ale interpretării, în măsura în care revelează sacrul. 
Dar sacrul nu poate fi epuizat prin interpretare, întrucât conţine 
o latură incomunicabilă. Contactul cu divinitatea produce vid, ne¬ 
ant, imposibilitate de a comunica experienţa nemijlocită a lui Das 
Ganz Andere. Chiar dacă simbolurile traduc, într-un fel, sacrul, 
va rămâne întotdeauna un rest, un orizont deschis ai manifestării 
adevărului. Ca şi Fiinţa, Sacrul se comunică în multe feluri, prin 
diferitele simbolisme incorporate de hierofanie. Interpretarea este 
infinită, după cum semnificaţia simbolului este multiplă: „Mi se 
pare că mesajele emise de simbolurile fundamentale revelează o 
lume plină de semnificaţie, care nu se reduce numai la experienţa 
noastră istorică şi imanentă (...) ci atinge ceva esenţial şi ceva ce noi 
nu putem asimila.”** Simbolul este deschis, asemenea interpretării. 
Această multiplicitate a sensului ce scapă decodificării exhaustive 
se aplică şi existenţei umane, pe care simbolul şi arhetipul tind să 
o explice în totalitate. 


A se vedea Barabudur şi templul cosmic, în M. Eliade, Fragmentarium, în 
Drumul spre centru. Editura Univers, Bucureşti, 1991. 

Mircea Eliade, încercarea labirintului, p. 114. 

Hermeneutica simbolului nu este o simplă descifrare a formelor 
simbolice abstracte. Ea reprezintă şi funcţia unei gândiri antinomi¬ 
ce, aflată la limita dintre concept şi imagine, o „logică” originară. 
„Logica” simbolului impune şi exigenţa interpretării: un fenomen 
nu este pe deplin înţeles decât dacă ţinem cont de existenţa unei 
„sciziuni” a semnificaţiilor, care solicită din partea interpretului 
renunţarea la categoriile logice, iniţiindu-1, totodată, in universul 
simbolurilor. Acestea din urmă au în structura lor o adevărată co- 
incidentia oppositorum, aşa cum vom vedea într-un alt capitol. In 
acest sens, experienţa de adevăr a hermeneuticii depinde de înţele¬ 
gerea, în cadrul conştiinţei, a universalităţii simbolului. Aşa cum 
afirmam, sensul este dat de formele neschimbătoare simbolice şi 
arhetipale. Chiar dacă simbolizările sunt diferite, hermeneutul tre¬ 
buie să recunoască ceea ce este invariabil, imobil, ceea ce coincide 
cu refacerea sensului originar, prin recunoaşterea „patterns”- urilor, 
a structurii comune a simbolurilor, grupate în sisteme funcţionale. 
Hermeneutica este deci o consecinţă a identificării de către conşti¬ 
inţă a structurilor primare, „care informează conştiinţa în loc de 
a fi informată de ea”‘. Printr-un astfel de proces de recunoaştere, 
hermeneutica îşi depăşeşte simpla misiune de a interpreta voinţa 
zeilor, reflectată în hierofanii, sau de a integra, clasifica ori totaliza 
fenomenele religioase. Exegeza şi interpretarea devin momente ale 
unei cunoaşteri informale, pasive, deosebită de modalităţile logice 
de aprehendare a realităţii. Hermeneutica este o recunoaştere, un 
exerciţiu de anâtnnesis, în care „se vede structura simbolurilor, se 
ia seama de prezenţa unui arhetip printr-un act intuitiv şi nu prin 
deducţie ştiinţifică sau prin reducţie fenomenologică.** 

Ştefan Afloroaei, op.cit., p. 250. 

** Ştefan Afloroaei, urmând interpretarea lui Sergiu Al-George, găseşte sensul 
exact al hermeneuticii lui Eliade: „Hermeneutica este informată, cum ne dăm 
acum seama, de o logică diferită decât cea aristotelică, esenţial neunivocă sau 
antinomică. Această logică, în care rolul decisiv îl deţine conjuncţia contrariilor, 
îi cere interpretului să se plaseze acolo unde se intersectează continuu gândirea 
simbolică şi cea conceptuală”. în Ştefan Afloroaei, op. cit., p. 253. Hermeneutica 

Hermeneutica este încercarea de traducere conceptuală a struc¬ 
turii intime a simbolurilor. Dar ceea ce constituie fundamentul său 
şi puterea sa de a uni semnificaţii diverse reprezintă, în acelaşi timp, 
şi o limită: nu orice realitate poate fi tradusă în „forme” conceptu¬ 
ale. Interpretul trebuie să rămână în interiorul simbolului, să îşi 
modifice percepţia asupra lumii, bazată până acum doar pe logica 
discursivă. Simbolul predispune către tăcerea mistică şi de aceea 
o hermeneutică a sacrului nu poate fi decât una apofatică. Ceea ce 
vrem să susţinem este caracterul de „experienţă” al unei astfel de 
hermeneutici. Şi ni se pare că abia în lumina unei filosofii a simbo¬ 
lului se revelează sensul modificării produse la contactul interpre¬ 
tului cu datele originare.* Pe lângă faptul că hermeneutul descoperă 
existenţa unor instanţe originare, stabile, care oferă fundament şi 
sens vieţii, acesta ajunge, prin tehnica interpretării simbolurilor, 
la cunoaşterea privilegiată, de contact cu Absolutul, identică în ce 
priveşte „efectul” cu orice altă tehnică spirituală. Coincidentia oppo- 
sitorum este „logica” informală a acesteia, un fel de interfaţă dintre 
gândirea simbolică şi limbajul hermeneuticii. Aflată la marginea 
discursului şi a gândirii, coincidentia nu poate fi recuperată herme- 
neutic, ci doar conştientizată în ecstasisul logosului. Altfel spus, la 
contactul coincidenţei contrariilor cu o logică neunivocă, herme¬ 
neutica devine ea însăşi un simptom al totalităţii contrariilor, unde 
centrul este locul „descentrării” sensului, iar interpretarea devine în 
acelaşi timp ocultare şi revelaţie a divinităţii. Natale Spineto înţele¬ 
ge această dublă funcţie a hermeneuticii, de a uni şi de a suspenda 
semnificaţia, ca fiind un rezultat al semnificaţiei reale a simbolului: 


simbolului îşi originează misiunea şi funcţiile în filosofia indiană» mai exact în 
şcoala Vedânta. 

3 

Regăsim această concepţie despre hermeneutica ce porneşte de la simbol la 
Paul Ricoeur; a se vedea Despre interpretare. Eseuri despre Freud, Editura Trei, 
Bucureşti, 1998; Conflictul interpretărilor. Eseuri de hermeneutică, Editura 
Echinox, Cluj-Napoca, 1999; Metafora vie, Editura Univers, Bucureşti, 1984. 
Hermeneutica ce sfârşeşte în simbol este drumul interpretului de la concept la 
metaforă, la capătul căruia acesta se descoperă pe sine. 

„simbolul nu indică neantul, diferenţa, ci revelează sacrul; dar o face 
numai întrucât îi îngăduie sacrului să-şi menţină propria ireducti¬ 
bilitate, întrucât evocă sacrul în mod indirect, întrucât păstrează o 
latură de întuneeric, de ininteligibil”.* în însăşi structura simbolului 
găsim această inadecvare între concept şi obiectul transcendent spre 
care trimite. în cele din urmă, simbolul este o conciliere între două 
realităţi ireductibile una fată de cealaltă, formând prin aceasta o 

y 5 A 

logică a contrariilor incomprehensibilă şi incomunicabilă. In acest 
sens, hermeneutica simbolului apare ca infinită şi incompletă. 


6. Semnificaţii ale hermeneuticii creatoare 

Dar care sunt atributele unei hermeneutici totale? Deja am schi¬ 
ţat câteva semnificaţii ale totalităţii, văzută ca principiu ontologic 
(Unu, ca premisă ontologică), mit explicativ (mitul cosmogonic), 
sistem de structuri universale (totalitate simbolică şi arhetipuri care 
produc omologări, identificări de sensuri) şi dialectică sacru-profan, 
eternitate-timp. Acestea ar putea constitui şi premisele hermeneu- 
tice şi gnoseologice - în măsura în care hermeneutica totală este o 
modalitate privilegiată de cunoaştere, o formă de gnoză - ale gân¬ 
dirii lui Mircea Eliade. Este evident în acest sens că hermeneutica 
totală unifică toate aceste sensuri şi deplasează orizontul interpre¬ 
tării către totalitatea realului. Sintetizând, „hermeneutica totală” se 

-o w "1 t « # * 

bazeaza pe următoarele principii: 

1. studierea tuturor religiilor istorice şi preistorice; 

2. aplicarea morfologiei, ca metodă de reducere la un sistem 
simbolic, reprezentat de mari concepte, grupate în serii mo¬ 
nografice: Cer, Lună, Pământ, Soare, etc. (în Tratat...); 


Natale Spineto, op.cit ., p. 224. 

** Cf. Adrian Marino, Hermeneutica lui Mircea Eliade , Editura Dacia, Cluj- 
Napoca, 1981, p. 140. 

3. descrierea şi explicarea contactelor omului cu sacrul, înţe¬ 
lese ca experienţe totale; 

4. hermeneutica faptelor religioase, ce transformă actul inter 
pretării într-o disciplină totală, capabilă să integreze rezul¬ 
tate obţinute prin metode diferite. Prin aceasta, fenome¬ 
nologia religiei se uneşte cu istoria religiei: „hermeneutica 
totală pe care trebuie să o realizeze istoricul religiilor constă 
în cunoaşterea aspectelor esenţiale ale religiilor istorice şi ale 
religiilor primitive ale Orientului Apropiat, a asimila cerce¬ 
tările specialiştilor şi a le integra într-o perspectivă specifică 

istoriei religiilor”*; 

5. hermeneutica este efortul de a înţelege tot, de a cuprinde tot 
sau de a semnifica tot. 

6. hermeneutica este un angajament al autorului, care se im¬ 
plică în materialul cercetat (hermeneutică participativă, ca 
interacţiune subiect-obiect). 

Prin aceste principii, hermeneutica se întoarce la poziţia origi 
nară a spiritului, care redescoperă, prin intermediul interpretării, 
categoria totalităţii. în aceste condiţii, istoria religiilor dobândeşte 
semnificaţia unui autentic şi nou umanism, în care programul her¬ 
meneuticii totale are valoarea unei soteriologii. Mircea Eliade folo¬ 
seşte această hermeneutică participativă ca un drum către centrul 
fiinţei proprii, ca un act de iniţiere, pe care cu toţii suntem obligaţi 
să îl facem pentru a ne regenera existenţa supusă „terorii istoriei . 
Coincidentia oppositorum reprezintă latura aplicativă a acestei her¬ 
meneutici iniţiatice; ea desăvârşeşte simbolul şi îi oferă o funcţie 
„concretă”, „existenţială”. Paradigma metodologiei lui Eliade ră¬ 
mâne fidelă principiului unităţii opuselor.’* Doar în lumina mistică 

■ M. Eliade, Nostalgia originilor , p. 97. j . „ 

" Pentru Sh. Keshavjee, în metodologia lui Eliade este vorba de o cointimitate 

de opuse ierarhice, în care se păstrează relaţiile de subordonare dintre termeni 
(spiritual-material, eternitate-timp istoric, devenire etc), dar care acţionează de 
fiecare dată împreună, astfel încât apariţia unuia determină prezenţa simultana 
a celuilalt, a se vedea Shafique Keshavjee, op. cit., p. 335 şi p. 339. 

a coincidenţei contrariilor, predispusă a fi o tehnică spirituală de 
recâştigare a Sinelui, putem înţelege omologările, ciocnirile de sen¬ 
suri şi identităţile care fac din hermeneutica lui Eliade un joc infinit 
al interpretării. Hermeneutica astfel concepută se supune, aşa cum 

am mai văzut, unei infinite interpretări, care, tocmai pentru că este 
totală, nu poate fi absolută. 


B. Anâmnesis şi istoria religiilor 

Mircea Eliade a găsit în teoria despre anâmnesis soluţia unei 
continuităţi între ontologia arhaică şi metafizica platoniciană. 
Platon este, prin excelenţă, gânditorul universului specific pentru 
homo religiosus şi aceasta pentru că temele majore ale ontologiei 
arhaice nu sunt decât intuiţii presistematice ale metafizicii originare 
platoniciene. Astfel, iniţierea, mitul cosmogonic ca mit central, ideea 
de repetiţie, cu toate consecinţele care decurg din analiza acestor 
teme şi motive ale gândirii arhaice, nu reprezintă decât imaginea 
în oglindă a teoriei ideilor: „S-ar putea spune că această ontologie 
«primitivă» are o structură platoniciană şi Platon ar putea fi consi¬ 
derat în acest caz filosoful, prin excelenţă, ai «mentalităţii primitive» 
ca şi cum gânditorul ar fi reuşit să valorifice filosofic modurile de 
existenţă şi comportament ale umanităţii arhaice.” 4 

Eliade este unul dintre primii gânditori contemporani care au 
încercat să realizeze o antropologie filosofică utilizând exclusiv da¬ 
tele ontologiei arhaice. Pentru împlinirea acestui deziderat cultural, 
cercetătorul religiilor şi-a însuşit îndeaproape trei filosofii vechi, re¬ 
înviind interesul pentru studierea acestora; este vorba despre plato¬ 
nism, filosofia indiană şi „metafizica” arhaică, ulti na fiind de fapt o 


Mircea Eliade, Mitul eternei reîntoarceri , p. 35* 

evaluare subiectivă a comportamentul religios primitiv. Identificăm 
în teoria anamnezei un model cultural paradigmatic pentru noua 
antropologie filosofică vizată, ca o disciplină ce dorea să anunţe de 
fapt apariţia unui nou umanism. Scopul demersului eliadin a fost 
crearea unei tehnici de salvare, esenţială pentru destinul omului 
contemporan aflat în plină criză a istoriei. 

1. Anămnesis - amintirea mitului central 

„Când abordăm o religie arhaică sau tradiţională trebuie să în¬ 
cepem cu începutul, adică cu mitul cosmogonic.”* Eliade ne arată 
direcţia spre care ar trebui să se îndrepte ştiinţa religiilor. Această 
„răsucire” către începutul arhetipal corespunde cu anamneza. 
Pentru a fi o autentică experienţă de adevăr, hermeneutica trebuie 
să urmeze acelaşi drum, din prezent către origine. Momentul origi¬ 
nar are rolul de centru, de sens esenţial pentru toate semnificaţiile 
temporale.** Metoda şi hermeneutica urmează îndeaproape sche¬ 
ma reducerii realităţii la mitul cosmogonic, al începutului absolut. 
„Răsucirea” este mişcarea inversă, exprimând astfel caracterul ciclic 
al timpului. Tehnica „întoarcerii în urmă” face parte din esenţa 
hermeneuticii creatoare a lui Eliade, care se împărtăşeşte profund 
din teoriile şi practicile indiene ale Yoga-sutra şi din Hătha-Yoga.*** 
Teoria anâmnesis-ului este una dintre premisele concepţiei ciclice 

Mircea Eliade, Încercarea labirintului , pp. 142 şi 164. 

Adrian Marino, Hermeneutica lui Mircea Eliade , p. 116. 
în Yoga-sutra a lui Patanjăli, tehnica „întoarcerii în urmă” este atât una dintre 
siddhi, ce face parte din etapele practicilor yoga, cât şi demersul în sine al teh¬ 
nicilor yoga. în Hătha-yoga, „a merge împotriva curentului” este chiar esenţa 
practicii yoga, ce constă în purificarea extremă a corpului şi în posturi corporale 
severe. Mai trebuie amintit şi faptul că nici filosofia greacă veche nu este lipsită 
de intuiţia importanţei unei astfel de discipline. Astfel, despre Pitagora se spune 
că ar fi ajuns la „performanţa” de a-şi putea aminti mai multe peregrinări ale 
sufletului prin diverse corpuri. Metempsihoză este una dintre consecinţele de 
bază ale teoriei reamintirii si la Platon. 

despre timpul „eternei reîntoarceri”; reamintirea faptelor origi¬ 
nare desfăşoară timpul „în spirală”, reiterând începuturile lumii. 
Prin tehnica reamintirii se parcurge drumul invers dinspre cultu¬ 
ră către centrul fiinţei. La nivelul psihismului profund, desemnat 
de Eliade cu termenul de „transconştient”, se află începutul, care 
nu poate fi descoperit decât printr-un „ocol” prin cultură. Drumui 
spre centru este un act de iniţiere, prin care neofitul urmează să 
îşi amintească - reiterând vestigii, palimseste ale unor simboluri 
păstrate în cultură sau ale miturilor creatoare - despre originea 
tuturor lucrurilor. Iniţierea este interpretată de Eliade ca anămnesis. 
Prin tehnica aducerii aminte, arhaicul îşi aminteşte mitul central 
şi îl ajută să semnifice creator orice gest. Dacă la Platon anămnesis 
este intuiţie superioară a ideilor, pentru arhaic înseamnă repetiţie 
a creaţiei mitice. 

Eliade ne reaminteşte credinţa arhaicului: cel care stăpâneşte 
tehnica întoarcerii în urmă şi ajunge să vadă originea lucrurilor dis¬ 
pune de o putere magico-religioasă, care îi permite să cunoască în 
profunzime, poate intuitiv, funcţionalitatea lumii. înţelegerea, actul 
principal al hermeneuticii, este arhetipul descoperit prin parcurge¬ 
rea drumului invers. Miza este însă una existenţială: prin anămnesis 
se iese din timp: „spre a te vindeca de acţiunea timpului trebuie să 
te întorci înapoi şi să dai de începutul Lumii... (s. a.) Ne eliberăm 
de acţiunea timpului prin rememorare, prin anămnesis. Esenţialul 
este să-ti aminteşti toate evenimentele al căror martor ai fost în 

5 J 

durata temporală.”* în acest sens, hermeneutica devine o tehnică de 
trezire spirituală, iar disciplina în cadrul căreia e aplicată - istoria 
religiilor - devine o ştiinţă cu rol mesianic. Doar istoricul religiilor 
se poate comporta ca un veritabil yoghin (comportamentul yoghi- 
nului rămâne, în final, paradigma tuturor activităţilor profane, fiind 
deci un arhetip existenţial), refăcând drumul „contra curentului”, 
din prezentul istoric către arhetipul etern. Doar el poate surprinde 

* în M. Eliade, Aspecte ale mitului. Editura Univers, Bucureşti, 1978, p. 83 şi 

pp. 84-85. 

asemănările frapante existente, de exemplu, între teoriile australiene 
şi cele platonice ale reîncarnării şi armoniei.* Remitologizând, prin 
anâmnesis , istoricul religiilor reface calea dinspre interpretare spre 
mitul central. Drumul este, asa cum am mai amintit, initiatic. Prin 

7 y ? y 

iniţiere, îţi aminteşti că ai mai fost aici, dar în illo tempore, sub în¬ 
făţişarea Strămoşului sau a Eroului civilizator. Anamneză coincide 

) i J 

astfel cu înţelegerea de sine: „în fond, te repeţi pe tine însuţi aşa cum 
ai fost tu la început, exemplar.”** 

în procesul de reamintire, ătman se recunoaşte pe sine ca 
Brăhman, iar hermeneutica se împlineşte în însuşi sensul acestei 
recunoaşteri. Abia prin anâmnesis se înţelege că mitul cosmogonic 
vizează în mod direct pe fiecare individ şi nu doar pe omul la modul 
generic. Mitul cosmogonic este povestea începutului Fiinţei, dar şi 
a individualului care se afirmă pe sine. Reamintirea este împlini¬ 
rea hermeneuticii, care poate aspira astfel la statutul de „disciplină 
totală”. 

Istoria religiilor se transformă, astfel, într-o tehnică a înţelege¬ 
rii prin excelenţă, înţelegere de sine prin altul, dar şi înţelegere ca 
proces enstatic al transconştiinţei. Pe acest anâmnesis istoriografie 
- istoria religiilor repetă, în mod sintetic, credinţe şi idei vechi - 
El iade încearcă să construiască o ontologie universală, care este, în 
acelaşi timp, şi o antropologie filosofică. 

2 . Căile anamnezei 

Ca tehnică de anâmnesis, istoria religiilor înlocuieşte memoria 
colectivă. Fiind mai mult decât o simplă înregistrare a faptelor para¬ 
digmatice, anamneza culturală este un act iniţiatic, care îl schimbă 
pe practicant. Esenţa oricărei iniţieri este să îţi aduci aminte de 


în M. Eliade, Ocultism, vrăjitorie şi modele culturale, p. 22. 
Mircea Eliade, Jurnal, voi. 1,13 martie 1963, p. 458. 

arhetipul mitului central. Pentru aceasta este nevoie de uitare de 
sine, de parcurgerea drumului invers şi de câteva tehnici speciale. 

Una dintre aceste tehnici speciale constituie un exerciţiu de me¬ 
todă, care, în iumina legii omologărilor, este în acelaşi timp şi un 
exerciţiu spiritual. Pentru istoricul religiilor, suspendarea Eu-lui 
coincide cu „înecarea” în document. Munca savantului de strân¬ 
gere a documentului faptic este o adevărată descendus ad infernos. 
Ca şi în scenariul mitologic, savantul se „scufundă” în text, uită de 
sine, îşi pierde originalitatea. încă din tinereţe, Eliade era convins 
de necesitatea prezenţei şi conştientizării acestui scenariu iniţiatic, 
pentru oricine doreşte să-şi câştige libertatea. Aceasta nu înseam¬ 
nă absenţa constrângerii şi nici individualism sau originalitate. De 
altfel, libertatea negativă de tip contractualist, individualismul şi 
libera voinţă sunt ispite refuzate în permanenţă de cel care vrea 
cu adevărat să se elibereze. Cel care doreşte libertatea trebuie să se 
piardă pe sine, să renunţe la „eu”. Repetiţia, imitarea arhetipului 
sunt singurele acte creatoare. Atunci când omul încetează a mai fi 
creator, devine un prizonier al istoriei sale, se desemnificâ, devine 
„emancipat”, „original”. Cercetând documentele religioase variate, 
istoricul religiilor ucide în sine această iluzie a autenticităţii. 

Disoluţia Eu-lui în document este doar o primă etapă a ana¬ 
mnezei. Pentru ca acest proces să se producă cu adevărat, este ne¬ 
cesară aplicarea altor tehnici speciale, care fac din hermeneutică 
o disciplină spirituală foarte asemănătoare cu cele şapte etape ale 
tehnicilor yoga. Miza constă în depăşirea condiţiei umane, abro¬ 
garea Sinelui şi realizarea unui om nou, spiritualizat. A face acte 
contrare normalului, a merge împotriva curentului sunt tehnici 
experimentate şi de hermeneut. „Drumul invers" 
versarea sensurilor logico-metodologice ale cercetării. Predilecţia 
pentru spaţiile non-occidentale, refuzul metodologiei occidentale, 
dispreţul faţă de specializarea îngustă şi faţă de conceptele euro- 
pocentriste sunt tot atâtea etape ale „drumului invers” care duc, în 
cele din urmă, la anâmnesis. Dar nu numai parcurgerea integrală a 

drumului hermeneuticii conduce la acest proces. Calea experienţei 
personale completează experienţa de adevăr trăită de savant. Eliade 
percepe viaţa ca pe o iniţiere, iar anamneza este una dintre efectele 
acesteia: „intierea stă în miezul oricărei existente umane autentice. 

J » 

Şi aceasta clin două motive: pe de o parte, pentru că orice viaţă 
umană autentică presupune crize profunde, însemnând suferinţă, 
pierderea şi recucerirea eului propriu, «moarte» şi înviere; pe de altă 
parte, indiferent de gradul de împliniri Ia care ai ajuns, la un mo¬ 
ment dat orice om îşi vede viaţa ca pe un eşec. în astfel de momente, 
mai există o speranţă: de a-ţi lua viaţa de la capăt.”* Iniţierea este o 
dimensiune „metaculturală şi transistorică”, care uneşte imaginarul 
primitiv şi cel modern. Ea are deci o funcţie anamnetică şi repre¬ 
zintă „experienţa existenţială fundamentală” a omului.** 

Dacă în lucrările ştiinţifice anamneza apare ca o metodă in¬ 
trinsecă a istoriei religiilor, în nuvelele lui Eliade este un motiv de 
natură soteriologică. Anamneza este marele secret al tuturor teh¬ 
nicilor fiziologice şi spirituale, ni se transmite în nuvela 19 tranda¬ 
firi .*“ Reamintirea nu se produce însă numai la un anumit nivel al 
conştiinţei: întreaga creaţie se transfigurează prin găsirea mesajului 
ascuns în anamneză. Se pare chiar că literatul mistic Eliade con¬ 
diţionează regenerarea Cosmosului de ceea ce se petrece la nivelul 
conştiinţei umane: înţelegerea, care poate coincide cu punerea în¬ 
trebării corecte, declanşează reîntinerirea întregii Naturi, părtaşă 
si ea, ca fiinţa umană, la căderea în uitare. 

Problema reamintirii nu aparţine doar unei conştiinţe izomorfe; 
întreaga fire conţine înscrisă, în profunzimea ei, anamneza. în nu¬ 
vela Les troisgraces, doctorul Tătaru este convins de posibilitatea re¬ 
generării periodice, prin neoplasm, a trupului omenesc. Anamneza 

Mircea Eliade, Naşteri mistice, Editura Humanitas, Bucureşti, 1995, p. 174. 

Ibidem, p. 168. 

A se vedea, de exemplu, în Yoga. Nemurire şi libertate. Editura Humanitas, 
Bucureşti, 1993, pp. 162-163, unde „mişcarea de întoarcere în urmă” conduce la 
regăsirea Timpului primordial, mai bine spus al non-Timpului, prezentul etern 
de dinainte de „cădere”. 

este prezentă deci şi la nivel genetic, ca şi în cele mai ascunse zone 
ale universului. Păcatul primordial a determinat căderea omului în 
istorie, care a adus după sine uitarea. De fiecare dată când omul îşi 
aminteşte, se produce o transformare la nivelul firii: corpul omenesc 
se regenerează, producând celule biologice noi, iar natura întine¬ 
reşte. Ceea ce poate fi interpretat în yoga ca un fapt de conştiinţă 
- enstaza supremă - se regăseşte, ca schimbare reală, în universul 

semnelor lumii acesteia. 

în Les trois graces, Eliade găseşte în istorie şi dovezile prezenţei 
amneziei ca fenomen originar, cauzat de apariţia păcatului; turnul 
Babei vorbeşte despre uitarea limbii originare, iar proliferarea ce¬ 
lulelor în organism şi apariţia tumorii maligne se transformă în 
„coduri” secrete ale întineririi şi regenerării. Toate aceste „efecte” 
ale amneziei sunt descifrate de Eliade în limbaj dublu: unul literar, 
în care fantasticul, care irumpe în planul real, ascunde acest secret 
al Universului; al doilea, mitic, prin care sacrul (sau fantasticul re- 
semnificat într-o altă „cheie” hermeneutică) doreşte să se reveleze, 
dar memoria îl trădează. Tot memoria cauzează ruptura de lumea 
mitică, adică uitarea mitului iniţial sau istoricizarea acestuia, proces 
pe care Eliade îl consideră a fi identic cu banalizarea sacrului, cu 
degradarea simbolurilor şi a misterului. A uita memoria, a suferi de 
amnezie reprezintă, în această accepţiune, o reamintire a mitului 
central, o participare prezentă la cosmogonie. în planul conştiin¬ 
ţei, anamneza înseamnă ruperea discontinuităţii memoriei, deci 
continuitate a prezentului, proces prin care conştiinţa modificată 
nu numai că îşi „aminteşte” trecutul, nu numai că îl recuperează, 
dar îl şi trăieşte efectiv în prezent. Transfigurarea se realizează prin 
negaţie, repetiţie sau paradox şi se prezintă în termenii coincidenţei 
contrariilor: deşi eşti aici şi repeţi aceleaşi gesturi, te afli „dincolo”. 

Anamneza merge însă chiar mai departe: în nuvela Podul, 
personajul Onofrei este amnezic. în urma unei călătorii cu trenul, 
conştiinţa surprinde în mod instantaneu obiectele din jur ca trans¬ 
parenţe ale invizibilului. în acest moment se declanşează anamneza, 

care transformă clipa în eternitate, iar drumul dinspre trecut către 
prezent îl face pe Onofrei să ajungă la originea „creaţiei” sale, adică 
la vederea „ca într-o ghicitură” a însuşi autorului său, în calitate 
de narator. Ideea urmărită de Eliade ţine, de altfel, de yoga. La fel 
ca şi doctorul Zerlendi din Secretul doctorului Honigberger, pentru 
cel care trece printr-un proces de anamneză nu mai există timp şi 
spaţiu; totul devine un punct Aleph, loc unde se realizează confu¬ 
zia planurilor. Coincidenţa opuselor este totală: oamenii devin zei, 
prezentul este trecut, iar sacrul se transformă în profan. în instan¬ 
taneitatea clipei, se unifică fragmentele dispersate ale memoriei, 
iar prin acest proces se leagă începutul de sfârşit, viaţa de moarte. 
Experimentând efectiv moartea, prin anâmnesis se atinge nemuri¬ 
rea.* Doar paradoxul este cel care ne poate trimite către această rea¬ 
litate. Anâmnesis respectă de altfel preceptul lui Heraclit că drumul 
în sus şi drumul în jos sunt, de fapt, unul şi acelaşi lucru, putând fi 
considerat, astfel, şi principalul simbol al coincidenţei contrariilor 
„fără rest” - o coincidentia realizată în plan ontologic şi transpusă, 
ca model, sub forma diverselor „coincidenţe” logice, imperfecte. 
Anamneză este conştiinţa modificată în urma practicilor cu carac¬ 
ter soteriologic. Ea este terapia amneziei omului căzut, numai în 
măsura în care este condiţia nouă obţinută, în cadrele conştiinţei, 

î > J y y ■ 

de „iniţiat”. Noua conştiinţă funcţionează într-un inedit registru 
spaţio-temporal, ca un flux nesfârşit de evenimente, cuprinse într-o 
singură privire, de cel care stăpâneşte o anumită tehnică. Care este 

însă semnificaţia unei astfel de transformări? 

> 

Este evident că procesul de anâmnesis trimite către începutul 
lucrurilor, către momentul de dinaintea creaţiei, în care exista doar 
„Unul Cel fără de margini”. Anamneză te identifică cu arhetipul, 
asa cum, în nuvela în curte la Dionis, Adrian si Orfeu sunt unul 

> J * y 

si acelaşi. întoarcerea în urmă este de fapt o refacere a unităţii 

y > I î 

primordiale, de unde începe totul. Nu este mai puţin adevărat că 

„în măsura în care este uitat, trecutul se identifică cu moartea”, în M. Eliade, 
Aspecte ale mitiului, p. 114. 

trebuie să existe o ocazie potrivită pentru a se declanşa anamneza. 
Aceasta poate apărea spontan, fie în urma unui eveniment banal, 
dar care, într-o altă logică, subordonată dialecticii sacru-profan, 
declanşează „întoarcerea în urmă” şi suspendarea memoriei, fie 
prin intermediul unui „medium al mitului”, înzestrat cu o memorie 
elefantină, ca în cazul lui Zaharia Fărâmă din excelenta nuvelă Pe 
strada Mântuleasa" sau prin „scufundarea în document”, procedeu 
preferat de istoriografi, aceşti „mitografi” ai lumii moderne. 

Indiferent cum se realizează, anâmnesis este o epifanie a sacru¬ 
lui camuflat în lume, ce are ca efect ieşirea din istorie. Rememorarea 
trecutului, ca tehnică „occidentală” a istoriografiei sau arheologiei, 
este o alternativă la rememorarea evenimentelor mitice din cadrul 
societăţilor tradiţionale. Ca şi omul „primitiv”, modernul utilizează 
anamneza trecutului pentru a scăpa de „teroarea istoriei . Această 
recuperare a trecutului îl pune faţă în faţă cu el însuşi, dar îi revelea¬ 
ză şi o gândire „pre-logică”, în care particularul şi individualul lasă 
locul paradigmei, arhetipului. Căci, având ca obiectiv ieşirea din 
istorie, omul modern redescoperă „structura” religiozităţii arhaice, 
la rândul său tributară unei viziuni anistorice, statice. Chiar dacă, 
pentru omul modern, reamintirea se produce la nivel inconştient, 
cu toate acestea paradigma arhetipului creator reprezintă o regăsire 

a Sinelui. 

în acest sens, anamneza trecutului mitic apare ca o soluţie la 
amnezia omului modern. Aceasta este o experienţă de adevăr pentru 
că duce la amintirea istoriei, prin întoarcerea la rădăcinile culturii 
proprii. „Prin anâmnesis, istoricul religiilor reface Fenomenologia 
spiritului”***, dar, mai mult decât atât, aduce aminte de condiţia 

‘ „Aşa începe întotdeauna miraculosul proces de anâmnesis: mă întâlnesc cu 
cineva, cunoscut sau necunoscut, nu pot să-mi dau seama, dar uneori de la pri¬ 
mele cuvinte pe care mi le adresează simt că mi se rac semne , în Mircea Eliade, 
în curte la Dionis, în Integrala prozei fantastice, p. 180. 

** Nuvela este, în opinia noastră, un adevărat manifest al ontologiei arhaice, în 
care Eliade este asemenea unui şaman care restaurează o situaţie iniţială. 

M. Eliade, încercarea labirintului, p. 106. 

omului modern şi regenerează existenţa. Istoria religiilor este locul 
unde se produce anamneza, drumul către înţelegerea asumată, către 
adevărul însuşit ca experienţă. Iată de ce, străbătând drumul iniţia- 
tic al religiilor, ne „scufundăm” în istoria sacră şi ne aducem aminte 
de origine, unde se întâlnesc nostalgiile noastre. Istoria religiilor 
generează apariţia unui om nou, complet şi autentic. 

3. Istoria religiilor şi noul umanism 

Istoricul religiilor este asemenea unui şaman, încercând să res¬ 
taureze, printr-o hermeneutică aplicată corect, legătura omului cu 
sacrul. El nu numai că revelează condiţia actuală a omului, dar ca- 

y ? 

ută să o şi modifice. Eliade transformă miza metodologică într-una 
existenţială: semnele nu sunt doar simple mărci ale obiectelor, care 
trebuie explicate şi interpretate; ele se regăsesc „dincolo” de apa¬ 
rente, chiar în existenta omului. Din stiintă a recunoaşterii acestor 

5 7 > >5 5 

semne,* hermeneutica se transformă într-o operaţie de dezocultare, 
de înlăturare a camuflajului. Fenomenele religioase se dezvăluie 
astfel în înseşi aparenţele lumii desacralizate. 

Structurile religioase nu sunt, deci, izomorfe. Orice schimbare a 
fenomenelor structurale determină atât o schimbare de paradigmă 
în istoria religiilor, cât şi o modificare a comportamentului religios. 
Iată de ce nu este posibilă aplicarea unei singure metode sau a unei 
singure hermeneutici: structura este invariabilă, anistorică, dar sen¬ 
sul este polimorf, întrucât fenomenul se află în continuă schimbare, 
în ciuda acestei aparente diversităţi a lumii, unitatea fundamentală 
a religiilor este o evidenţă. în cele din urmă, structura, şi nu feno¬ 
menul contingent, impune sensul. Istoria religiilor conţine structuri 
invariabile şi paradigmatice, inerente minţii umane. Unitatea reli¬ 
giilor are la bază „textul” mitic al limbajului neconceptualizat, ca 

Matei Călinescu, Imagination et sens. Attitudes esthetiques, în Cahier de l’Her- 
ne. Paris, nr. 33/1977, p. 367. 

element al conştiinţei.’ Prin descoperirea structurilor mitice, istori¬ 
cul religiilor devine „conştiinţa de sine” a vieţii religioase. Unitatea 
religiilor este aidoma unităţii fiinţei umane: „Istoricul religiilor re¬ 
cunoaşte o unitate spirituală subzistând în istoria umanităţii. Orice 
religie ar studia, istoricul religiilor nu are impresia mutării sensului 
într-un demers străin de el.”*’ Astfel, istoria religiilor priveşte în 

mod direct omul, adică este o antropologie. 

De altfel, D. Allen şi I. P. Culianu clasifică demersul lui Eliade 
în rândul celor mai noi antropologii filosofice. în cele din urmă, 
crede exegetul american, istoria religiilor nu este străină de ideile de 
autenticitate şi integralitate. Omul autentic este omul total, deschis 
către transcendent, şi a cărui existenţă creşte calitativ la contactul cu 
sacrul.”* Pentru David Cave însă, miza lui Eliade este crearea unui 
nou model de umanism, bazat pe religiozitate şi întoarcerea către 
tradiţia sacră.”” „Arta răsucirii”, a anamnezei - refacerea drumului 

y 

dinspre prezent către trecut - îl face pe om mai conştient de situ¬ 
aţia sa existenţială şi îl eliberează de un provincialism cultural sec 
şi egocentric.*”” „Conştiinţa planetară ca rezultat al aplicării 
corecte a sensului istoriei religiilor se află în opoziţie cu gândirea 
totalitară şi presupune dispariţia oricărei forme de fanatism religios, 
precum şi acceptarea celuilalt ca „aproape al meu . Nici paradigma 
unităţii, dar nici cea a diversităţii nu caracterizează acest „umanism 

y * * 

planetar”. Având la bază o povestire esenţială, mitul, distribuit în 
mai multe forme (orice mit face trimitere, în cele din urmă la înce¬ 
put), noul umanism planetar este orientat către totalitate. în orizon¬ 
tul totalităţii, orice religie are acces, pentru că oricare presupune o 
tehnică de atingere a totalităţii. Chiar şi religiozitatea omului căzut 
are o tehnică de acest tip: cultura. Prin cultură, omul descifrează 


** 


*** 


**** 


***** 


Guilford Dudley, op. cit., 153. 

Mircea Eliade, Nostalgia originilor , p. 24. 

Douglas Allen, Mircea Eliade et lephenomene religieux , p. 225. 

A se vedea David Cave, Mircea Eliade s Vision of a New Humanism. 

Guilford Dudley, op. cit ., p. 4. 

M Plisrlp Nncfnlcrirt nriainilnr. n. 113. 

simbolurile ascunse, le face accesibile, păstrându-le totuşi gradul 
de mister. Această tehnică hermeneutică are, în fond, acelaşi efect 
ca oricare altă tehnică spirituală: depăşirea istoriei, evadarea din 
timp. Iată de ce istoria religiilor poate fi considerată un nou tip de 
religiozitate, cea a omului căzut, iar hermeneutul, mai mult decât 
un coribant, este un şaman al timpurilor moderne. Descifrând sem¬ 
nificaţii ascunse, hermeneutul realizează identitatea, în orizontul 
înţelegerii, între spaţii culturale diferite. Hermeneutica reface uni¬ 
tatea iniţială a tuturor limbilor şi culturilor, pornind chiar de la 
premisele existenţei Turnului Babei. Prin „întoarcerea în urmă” se 
ajunge la întâlnirea cu celălalt, iar în înţelegerea celuilalt se câştigă 
înţelegerea de sine; între omul arhaic şi cel modern există, astfel, o 
soluţie de continuitate. Hermeneutica „militantă” este o experienţă 
a adevărului, în sensul real al expresiei: efortul de deschidere către 
experienţele celuilalt face din istoria religiilor un excelent instru¬ 
ment de luptă contra rasismului şi a discriminării.' 

Mircea Eliade este convins de rolul important al istoricului re¬ 
ligiilor în edificarea unei noi lumi: „Această disciplină misterioasă 
şi absurdă care este istoria religiilor ar putea avea o misiune regeas¬ 
că: publicaţiile «ştiinţifice» vor constitui un rezervor unde se vor 
putea camufla toate valorile şi modelele religioase tradiţionale...”" 
Accentul nu se pune deci pe revelarea unei structuri transcendente, 
de tipul unităţii primordiale, ci, mai ales, pe îmbunătăţirea condiţiei 
umane, care poate să se transforme într-una „glorioasă”. Noul uma¬ 
nism" ţine astfel de un program hermeneutic consistent, având ca 
scop eliberarea omului de „teroarea” istoriei. Funcţia pedagogică şi 
culturală a acestui nou tip de umanism rămâne însă o „experienţă” 






A se vedea I. P. Culianu, Studii româneşti , p. 392; a se vedea şi M. Eliade, 
Nostalgia originii, p. 113 şi Jurnal 9 aprilie 1976, voi II, p. 232. 

Mircea Eliade, Jurnal I, 23 martie 1962, p. 439, 

Termenul de „nou umanism” este utilizat pentru prima oară în 1927, con¬ 
sideră Ricketts, în op. cit , p. 114. După război, Eliade redescoperă termenul la 
Roger Caillois şi îl foloseşte în legătură cu întâlnirile de la Eranos, a se vedea, 
în acest sens şi Natale Spineto, op. cit, p. 75 şi urm. 

autentică a adevărului, o hermeneutică cu efecte imediate în planul 
vieţii. Prin hermeneutica „participativă” istoricul religiilor retrăieşte 
o serie de experienţe arhaice şi descoperă ontologii presistematice.' 
Această întâlnire cu tradiţia sacră schimbă modul de a fi al cerce¬ 
tătorului. De fapt, anamneza se produce ca efect hermeneutic al 
întâlnirii interpretului cu tradiţia. Ceea ce înţelege hermeneutul 
este „dimensiunea universală” a sacrului: începuturile culturii au 
rădăcini în experienţele şi credinţele religioase de pretutindeni şi 
de oricând. Descoperirea structurii fenomenelor religioase coinci¬ 
de la Eliade cu „întoarcerea în urmă”. Ceea ce se produce pe plan 
hermeneutic - degajarea structurii semnificative a religiozităţii - se 
realizează şi în planul transconştientului: redescoperirea „paradisu¬ 
lui” atemporal, a începutului, unde Fiinţa şi Nefiinţa erau identice. 

Eliade realizează deseori o suprapunere a celor două planuri, cel 
hermeneutic şi cel „existenţial”, chiar dacă ele rămân totuşi apanajul 
istoriei religiilor, respectiv al literaturii. „Hermeneutica creatoare” 
este însă dovada fuzionării celor două planuri. Această coincidenţă 
de planuri reflectă dispoziţia lui Eliade de a totaliza nivelurile, de 
a folosi documentele omului de ştiinţă ca „obiecte” ale experienţei 
personale. 

Pentru interpret, experienţa de adevăr a hermeneuticii se trans¬ 
formă într-o adevărată tehnică spirituală, aşa cum am văzut şi în 
paginile anterioare. Supunându-se totalităţii, printr-o coincidenţă 
de planuri, se câştigă în cele din urmă pe ambele niveluri: istoria 
religiilor încetează a mai fi un „muzeu de fosile”, pentru a deveni 
mesaj, care nu doar povesteşte despre un trecut mort, ci şi desco¬ 
peră situaţii existenţiale fundamentale pentru omul modern.” în 
plus, interpretarea faptelor religioase devine parte din experienţa 
trăită de cercetător: „Atâta timp cât istoricul religiilor recunoaşte 
realul relevat de aceste date, ele constituie pentru el o hierofanie’V" 

în Nostalgia originilor , p. 26. 

Ibidem, p. 7. 

Brian Rennie, op. cit., p. 130. 

Revelarea înţelesului corespunde cu descoperirea sensului anamne- 
zei: numai un istoric al religiilor poate „coborî în infern” pentru a 
descoperi semnificaţia secretă a existenţei sale. în rolul ei de „ştiinţă 
a scufundării”, istoria religiilor este o disciplină totală care contri¬ 
buie la edificarea unui nou om, spiritualizat.* 

în aceste condiţii, noul umanism se constituie ca program al 
hermeneuticii lui Eliade, ca adevărata miză a gândirii sale, constru¬ 
ită în perioada „americană” a existenţei savantului român. „Iată 
pentru ce mă străduiesc să pun în evidenţă semnificaţia faptelor 
religioase. Această semnificaţie nu mai este evidentă; ea trebuie 
stabilită prin exegeză şi comparaţie. Şi dacă generaţia noastră nu 
înregistrează (...) semnificaţiile fenomenelor religioase, această ope¬ 
raţiune va deveni aproape imposibilă pentru generaţiile viitoare”, 
scria Eliade în Jurnal, conştient de rolul „anamnetic” pe care credea 
că îl are.** Cercetarea lipsită de europocentrism, orientată strict că¬ 
tre sensul documentului, va duce la o planetizare a culturii, credea 
istoricul religiilor. Descoperirea semnificaţiei religioase camuflate 
în documente coincide cu un nou tip de religiozitate, exprimat de 
sinteza sacru-profan, o sinteză de opuse necontradictorii. Important 
este să identificăm modul cum contrariile se vor reuni în lumina 
noului umanism profetizat de „anamneticul” Eliade. 


Totalitatea indicată de scrierile lui Eliade se poate pune în opoziţie cu totali¬ 
tarismul ideologic. în acest sens, omul nou, care îşi ucide memoria pentru a-şi 
aminti arhetipul, este o replică la omul nou căzut în memorie, al ideologiilor 
totalitare. Aceasta este una dintre cheile interpretării unor nuvele fantastice cum 
ar fi Les trois graces> Pe strada Mântuleasa , Dayan sau 19 trandafiri , în care este 
vorba de andmnesis , aflat într-o relaţie opusă cu „vremurile” istorice. Nu se ştie 
însă în ce măsură se poate vedea în aceste nuvele o încercare a savantului român 
de a reconcilia propriul trecut cu noua condiţie istorică a omului. 

M. Eliade, Jurnal voi. I, p. 439. 

C. Coincidentia oppositorum şi limitele interpretării 


în hermeneutica eliadescă, totalitatea înseamnă unitate de sens, 
de semnificaţie şi de scop. Am văzut că întreg demersul cultural 
al savantului român stă sub semnul unităţii. Considerăm astfel că 
experienţa hermeneutică propusă de acesta îşi ia ca model mitul 
cosmogonic, cosmocrator şi totalizator al sensurilor. Hermeneutica 
reprezintă, în această accepţiune, căutarea sensului iniţial, care co¬ 
incide cu eterna reîntoarcere la unitatea primordială. Arhetipul 
Unului-Tot este o experienţă de adevăr, trăită deopotrivă, la niveluri 
diferite, de arhaic, de eremit, de mistic sau de istoricul religiilor. 
Totuşi, ceea ce primează este experienţa religioasă, cea care repre¬ 
zintă arhetipul comportamental pentru toate situaţiile culturale 
posibile. Hermeneutica, înţeleasă ca tehnică spirituală, reproduce 
experienţa mistico-religioasă. A sesiza unitatea primordială coin¬ 
cide, de fapt, cu o „revelaţie de gradul doi”, prin care se Adevărul 
se dezocultează. Dintr-o intuiţie ce dă naştere comportamentelor 
religioase. Adevărul existenţei unei Unităţi primordiale se transfor¬ 
mă într-o experienţă culturală. 

Exprimarea conceptuală urmează îndeaproape calea cunoaşte¬ 
rii negative. Limbajul sacrului este, aşa cum am văzut, apofatic. El 
poate fi „cuprins” doar de cel ce experimentează unitatea primor¬ 
dială în cadrul propriei conştiinţe. Cu alte cuvinte, în unificarea 
conştiinţei se revelează misterul Unităţii si al Totalităţii, care devine 

5 J 5 3 * 

hermeneutică, în actul cultural al exprimării savante. Acest pro¬ 
ces al „dezocultării sacrului” poate fi redat, în termenii utilizaţi de 
Nicolaus Cusanus, ca o complicatio care traduce experienţa lui unio. 
în cultură se regăsesc semnele unităţii, dintre care cele mai impor¬ 
tante sunt arhetipurile. Sintezele de gândire, orientarea către un 
centru, riturile de iniţiere la care ne supune viaţa, dar în principal 
experienţa hermeneuticii nu reprezintă altceva decât setea ontică a 
omului de totalitate şi unitate. Dar această „nostalgie a Paradisului” 

descrie, de fapt, o experienţă ezoterică profundă: comuniunea cu 
Unul absolut. Pluralitatea experienţelor justifică, în gândirea lui 
Eliade, dorinţa omul i de a accede la situaţia originară unde toa¬ 
te contrariile sunt unificate. Se poate spune că o hermeneutică ce 
sintetizează datele originare nu poate fi decât totală, dar numai 
dacă este şi plurală; totalitatea are întotdeauna sens de integrare a 
semnificaţiilor plurivalente, dar şi de ramificare a semnificaţiilor. 
O astfel de gândire, totală şi plurală în acelaşi timp, arată şi cadrele 
de gândire în care s-a putut forma. Eliade s-a raportat încă de la 
începutul formării sale culturale la categoriile filosofiei indiene, care 
nu privilegiază un anumit punct de vedere, ci unifică mai multe 
perspective divergente ale Adevărului unic. Darţanele creează şi 
sensul hermeneuticii: plurivocă şi mereu descentrată, aceasta nu 
încetează totuşi de a fi orientată către unitate si centru. 

Prin această dublă condiţie a hermeneuticii. Adevărul, aflat în 
orizontul înţelegerii, dobândeşte un statut special. O hermeneutică 
plurivocă nu poate privilegia o singură semnificaţie, deşi se reduce 
la un singur sens. Dar încă Aristotel a instituit, când s-a referit la 
Fiinţa ca fiinţă, ca sensul unic să se spună în mai multe feluri. în 
aceste condiţii experienţa limbajului devine o adevărată aventură 
a devenirii „Fiinţei”. Sensul primordial se „rătăceşte” în vorbirea 
diversă şi complexă, iar hermeneutica trebuie să ţină seama de pro¬ 
cesul de ocurenţă al limbii. De la Heidegger aflăm că hermeneutica 
nu poate părăsi experienţa temporalităţii şi diversitatea limbajului. 
Nicio hermeneutică nu poate fi, astfel, o experienţă totală de Adevăr, 
ci, cel mult, una mediată de limbaj. în spatele multiplicităţii ling¬ 
vistice, Eliade încearcă însă să regăsească unitatea trăită de fado de 
omul arhaic. Este însă justificată o astfel de încercare? Altfel spus, 
se poate ridica vălul experienţei discursive? 

Eliade nu pare a fi convins de acest lucru. Unitatea se distribuie 
în hermeneutică, dar cum sacrul e camuflat în profan, la fel şi unita¬ 
tea e ascunsă în plurivocitate. Credem că istoricul român al religiilor 
nu doar că a fost convins de imposibilitatea hermeneuticii clasice de 

a recupera unitatea pierdută, dar a intuit şi eşecul gândirii simbolice 
de a pătrunde dincolo de realitatea semnificată. Ceea ce constituie 
eşecul hermeneuticii istorice este imposibilitatea accederii directe 
la realul semnificativ. în schimb, hermeneutica creatoare ar putea 
fi în prezent ocazia pentru o astfel de revelaţie. Reamintindu-şi ce 
a uitat, omul poate spera să păşească dincolo de locul unde îl lasă 
hermeneutica. Dar până acolo el constată eşec • oricărei încercări 
de a dezoculta sacrul din profan, în ciuda tuturor eforturilor de 

înţelegere. 

De unde rezultă acest eşec al oricărei hermeneutici? Am văzut 
că ceea ce constituie punctul ei forte, întoarcerea către unitate, îi 
este si limită. în final, ea nu trimite către nimic altceva decât către 

J 

ea însăşi. Autoreferenţialitatea şi pliul creat în înţelegerea de sine îi 
extind limitele. Acestea sunt, în primul rând, de natură gnoseologi¬ 
că. înţelegerea are întotdeauna o natură reflexivă şi istorică, aşa cum 
gândea, de exemplu, Hans Georg Gadamer. Datorită acestei relaţii 
mediate de gândire dintre Adevăr şi hermeneutică, nu poate exista o 
relaţie directă cu Adevărul pornind dinspre hermeneutică; mai ales 
că distanţa care separă omul modern de locul nonascunderii este 
incomensurabilă. Arhaicul nu poate fi recuperat de cadrele gândirii 

A 

moderne, chiar dacă se reface drumul înapoi, prin anâmnesis. In 
realitate, hermeneutica nu reprezintă altceva decât drumul parcurs 
de Adevăr de la început în prezent, adică ceea ce se numeşte tradiţie. 
Conştiinţa alterităţii urmează îndeaproape problema incomensu- 
rabilităţii Adevărului. Rămâne inevitabilă constatarea că „drumul 
înţelegerii istorice este un fel de ocol inevitabil pe care trebuie să îl 
facă cel care înţelege atunci când nu mai poate avea acces nemijlocit 
la ceea ce este spus în tradiţie”* **. Mediată reflexiv, hermeneutica nu 
poate ţine locul cunoaşterii religioase. Observăm astfel că în nuvela 
Podul, Eliade pune accentul pe această comparaţie dintre experienţa 
logică a hermeneuticii şi revelaţie. Hermeneutica încetează atunci 

* Hans Georg Gadamer, Adevăr şi metodă, p. 452. 

Idem. 



























130 


A I l 


când are loc revelaţia identităţii Ătman-Brăhman. Răspunsul corect 
se obţine prin revelaţie, nu prin „ocolul hermeneutic”, chiar dacă 

acesta are o funcţie anamnetică. 

> 

Cu toate acestea, Eliade nu vede o problemă în incapacitatea 
funciară a limbajului de a exprima realităţi contraditorii, specifi¬ 
ce planului mistico-religios. Omul rămâne o fiinţă cu posibilităţi 
creatoare infinite, în ciuda finitudinii gândirii sale. Relativitatea 
Adevărului înseamnă că nicio ipoteză nu este privilegiată. Dar dacă 
ipotezele şi criteriile adevărului nu se exclud, atunci un fapt poate 
fi valorificat într-o pluralitate de sensuri. Există în acest sens ade¬ 
văruri care nu se supun unui singur plan de înţelegere. Orice idee 
este un punct de vedere relativ la un Adevăr ce nu poate fi postulat.* 
Dacă nu se poate acorda încredere capacităţii gândirii de a concilia 
contrariile, atunci se poate privi mintea umană ca un joc de fractali, 
unde semnificaţii contrare formează sensuri unice, printr-un alt fel 
de legătură, pe care Eliade nu ezită să o gândească în caracterul ei 
magic. Omul autentic, deci şi interpretul perfect, este acela care îşi 
schimbă des părerile, care acceptă jocul infinit al semnificaţiei, dar 
care rămâne în continuare fidel unui Adevăr nediscursiv.** 

Cu alte cuvinte, eşecul înţelegerii nu conduce la o suspenda¬ 
re definitivă a sensului, ci doar la amânarea acestuia sau la ocazia 
producerii evenimentului Adevărului în alt loc decât în cel al con¬ 
ştiinţei istorice. Iată de ce Eliade are nevoie de teoria transconsti- 

> > 3 

entului: pentru a crea un spaţiu mental unde contrariile şi negaţiile 
sunt absorbite într-un tip de înţelegere translogică. în acest spaţiu al 
coincidenţei contrariilor se nasc fantasticul şi dialectica sacru-pro- 
fan. Suspendând logica, fantasticul nu duce la negaţia sensului, ci, 


Mircea Eliade, Puncte de vedere , în Oceanografie , p. 43. Eliade susţine din nou 
poziţia darţaneior indiene, care privesc adevărul din diverse perspective, multe 
dintre ele incompatibile, dar se apropie şi de „filosofia punctului de vedere” a 
lui Ortega y Gasset. 

Mircea Eliade, Despre o anumită experienţă, în Oceanografie, Drumul spre 
centru , p. 14. 

dimpotrivă, la plurivalenţa semnificaţiilor.* înţelegerea eşuează prin 
însăşi dimensiunea sa istoric-determinată. în locul ei apare ambigu¬ 
itatea, ca limită extremă a gândirii, ca indeterminism şi incertitu¬ 
dine: „Fiind propriul său termen de referinţă, fantasticul comportă 
toate Interpretările posibile şi toate semnificaţiile. De aici rezultă 
şi infinita libertate a interpretului, care, în lipsa înţelegerii, se poate 
comporta cu faptul brut ca şi cum l-ar înţelege, transformându-1 pe 
măsura nostalgiilor sau aspiraţiilor sale. Sacrul îşi face apariţia atât 
timp cât semnificaţiile rămân ambigue, iar sensul este suspendat 
ori amânat. Considerăm că o astfel de „ocultare a misterului care se 
arată” este apanajul doar al unei cunoaşteri apofatice, în care limba¬ 
jul este pus între paranteze, iar logica se ambiguizează la maxim. în 
fond, alteritatea absolută a Fiinţei determinată de irumperea absolut 
liberă a sacrului nu poate fi exprimată prin niciun fel de limbaj. Iată 
de ce orice experienţă religioasă rămâne, în esenţă, incomunicabilă. 

Cunoaşterea ni se revelează, astfel, ca un dans al ocultării şi al 
dezocultării, consecventă principiului dialecticii sacru - profan: 
atunci când ceva se arată, altceva se ocultează. în cazul înţelegerii 
hermeneutice, limitele interpretării determină un act autoreflexiv 
ce dă naştere unui nou tip de înţelegere: dacă sacrul sau simbolul 
nu pot fi înţelese, atunci interpretarea lor conduce la descoperire, 
la revelare. Cu alte cuvinte, cripticul sacrului, odată descoperit de 
limbaj, trimite către fanicul experienţei religioase, exprimate prin 
intermediul simbolului. în acest punct, hermeneutica devine alt¬ 
ceva: se transformă, aşa cum am văzut, într-o tehnică spirituală 
care experimentează, şi nu interpretează, simbolul. Eliade pare a 
spune că hermeneutul este chemat să trăiască sacrul şi simbolul, 
să aibă o experienţă spirituală, să fie iniţiat; prin acest act spiritu¬ 
al, obiectivitatea şi reflexivitatea se transformă în subiectivitate şi 
enstază. Pierzând din înţelegere - o idee, odată ce este înţeleasă, 

* a se vedea şi Adrian Marino, Dicţionar de idei literare. Editura Eminescu, 
Bucureşti, 1973, pp. 671-672. 

Ibidem, p. 673. 

se degradează* - hermeneutul câştigă în experienţa apropierii de 
Adevăr. Din acest moment, i se deschid două posibilităţi: dacă ră¬ 
mâne în planul reflexivităţii şi vrea să înţeleagă, atunci fie disociază 
termenii, stabilind o separaţie între sacru şi profan, aşa cum Altizer 
crede că procedează Eliade, fie tinde să unească fenomene opuse; 
în schimb, renunţând la înţelegere şi experimentând Adevărul, in¬ 
terpretul cuprinde adevărata semnificaţie a coincidenţei contrari¬ 
ilor: nu unitate sau complementaritate a sensurilor, ci substituire 
de sensuri, trecere unul în celălalt, printr-o dialectică misterioasă. 

Prin interpretare se pierde caracterul iraţional al ansamblului 


simbolic*’. Raţionalizarea, infantilismul simbolului nu sunt decât 

) J 

consecinţe ale acestei degradări. Transformarea semnificaţiei ori¬ 
ginare se mai produce într-un sens: bariera epistemologică ce se¬ 
pară mentalitatea occidentalului de cea a arhaicului face imposibilă 
apropierea definitivă şi, prin aceasta, înţelegerea. Barierele sunt şi 
de altă natură: lipsa documentelor „orale”, descrierea experienţelor 
religioase în termeni „ştiinţifici” sau existenţa preînţelegerii ca o 
condiţie de bază a hermeneuticii; toate aceste obstacole nu permit 
cunoaşterea integrală a fenomenului religios. Nici chiar „munca” 
de teren a istoricului nu poate reface situaţia-limită a hermeneuticii; 
cea di n urmă rămâne tributară unui alt cadru temporal şi mental, 
incompatibil cu mentalitatea arhaică. Riscul hermeneutului este de 
a recrea documentul, de a-1 imagina şi interpreta, în cadrele rigide 
ale propriei sale istorii. Astfel, ceea ce naşte creativitatea impune 
şi limitele hermeneuticii: doar pentru că simbolismul este opac este 
posibilă interpretarea. Altfel spus, hermeneutica e posibilă datori¬ 
tă imposibilităţii înţelegerii complete; interpretarea presupune o 
precaritate a înţelegerii. Aceasta funcţionează ca o regulă genera¬ 
lă aplicabilă nu doar istoriei religiilor, ci oricărei discipline. Ea se 


Mircea Eliade, Insula lui Euthanasius, Simbolismul arborelui sacru, în Drumul 
spre centru, p. 232. 

Ibidem, p. 371. 

supune unei dialectici a contrariilor, unde sensul pozitiv ia naştere 
din cel negativ. 

Dacă interpretarea nu conduce către înţelegere, eşecul herme¬ 
neuticii este total. Se creează posibilitatea unei semioze nelimitate, 
a unei interpretări infinite, identică în sens cu interpretările post- 
moderne. în realitate, Eliade e conştient de limitele hermeneuticii.’ 
Distorsiunile interpretării arată şi inconsistenţa poziţiei fenomeno¬ 
logiei religioase. Surprinderea „esenţei fenomenelor” este o iluzie 
la fel de mare ca şi teoriile despre mana sau despre totem. O mare 
problemă rămâne înţelegerea corectă a cauzalităţii fenomenelor 
religioase. Dacă nu se descifrează cauzalitatea, înţelegerea nu este 

posibilă. 

Din cauza acestor limite epistemologice, hermeneutica nu poate 
fi niciodată definitivă sau completă.” Acest eşec traduce de fapt 
ideea că, atâta timp cât niciun sens nu se impune cu desăvârşire, 


există o libertate absolută a interpretării. Paradoxal, orice poate fi 
interpretat, odată ce se afirmă lipsa sensului unitar al hermeneuticii, 
într-adevăr, pentru Mircea Eliade nu există o limită a comprehen- 
siunii din punctul de vedere al situaţiilor care pot fi interpretate, 
înţelegerea este condiţionată istoric, aşa cum a gândit Heidegger, 
dar interpretarea se supune doar jocului liber al imaginaţiei. Aşa 
apar fantasticul şi magia. O astfel de libertate impune şi o coinciden¬ 
ţă de sensuri. A ungem deci ia postularea coincidenţei contrariilor 
ca paradigmă hermeneutică de bază pentru gândirea lui Eliade. 


* A se vedea M. Eliade, Şamanismul sau tehnicile arhaice ale extazului, p. 11 sau 
Mefistofel şi androginul, p. 266. 

„Orice document, chiar contemporan, este «spiritual opac», câtă vreme nu 
ajungem să-l descifrăm integrându-1 într-un sistem de semnificaţii... Această 
opacitate semantică poate să ne impună o înţelegere complet eronată cu privire 
la istoria culturii”, în M. Eliade, Istoria credinţelor şi ideilor religioase, voi. I, De 
la epoca de piatră la misterele din Eleusis, Editura Universitas, Chişinău, 1994, 
p. 5. Poziţia istoricului religiilor este similară celei a lui H.G. Gadamer sau R. 

Bultmann. 

A se vedea şi Cari Olson, op. cit., p. 36. 

Istoricul român al religiilor preferă creativitatea, complexitatea, 
misterul în locul unei interpretări univoce şi elementare. Poziţia 
sa coincide, până la un punct, cu viziunea lui Lucian Blaga asupra 
misterului. Ca şi Eliade, poetul-filosof găseşte o incompatibilitate 
ontologică şi gnoseologică, legată de finitudinea fiinţei umane, între 
sesizarea prezenţei misterului şi înţelegerea lui. Dacă filosofia lui 
Blaga sfârşeşte într-un fel de gnosticism, pentru Eliade consecin¬ 
ţele lipsei de înţelegere a misterului sunt de natură hermeneutică. 
Misterul este „promovat” la „rangul” de paradox şi poate fi sesi¬ 
zat doar dacă renunţăm la logică şi dacă ne asumăm contrariile. 
Coincidentia oppositorum aplicată hermeneuticii presupune o arti¬ 
culare misterioasă de sensuri, care atinge cea mai reuşită exprima¬ 
re în dialectica sacru-profan. Această dialectică dictează şi sensul 
întregii opere a savantului român. Opera literară cunoaşte articu¬ 
larea eternului cu temporalul, iar cea ştiinţifică are ca problemă 
fundamentală modul cum se manifestă structurile transistorice, 
arhetipale în sânul realităţilor istorice.* Asumarea contrariilor ar 
coincide cu mutarea întregului orizont al aşteptării de la înţelegerea 
operei (descifrarea misterului) la experienţa depăşirii temporalităţii 
şi a Eu-lui solipsist. Cu alte cuvinte, ceea ce ne propune Eliade este 
experimentarea eşecului hermeneuticii. 

Hermeneutica sa stă sub semnul totalităţii exprimate de sim¬ 
bolul coincidenţei contrariilor şi tocmai în afirmarea acestui prin¬ 
cipiu constă şi eşecul demersului. Totalitatea nu poate fi „gândită”, 
ci doar experimentată in concreto, depăşind însă conştiinţa istorică. 
Hermeneutica rămâne parţială tocmai pentru că se vrea a fi totală, 
păstrând categoriile şi limbajul logic. Ea se dovedeşte a fi un eşec 
exact unde ar trebui să-şi dovedească eficienţa, adică în practică. 
Dar practica hermeneutică ne arată că nici măcar pentru omul reli¬ 
gios nu poate exista o experienţă nelimitată a interpretării. El poate 
distinge, de exemplu, un fenomen natural de unul supranatural, 


A se vedea şi Shafique Keshavjee, op. cit., p. 342. 

poate simţi prezenţa miracolului, dar nu poate descifra sensul aces¬ 
tei prezenţe.* Ceea ce-i rămâne de făcut este acceptarea miracolului 
în viaţa lui, trăirea în orizontul dialecticii sacru-profan, fără dorinţa 
„luciferică” a dezocultării. 

Calea este deci cea a revelaţiei, a conştiinţei-martor, a expe¬ 
rimentării. Revelaţia sacrului camuflat nu e însă privilegiul ori¬ 
cui. Pentru omul religios, existenţa camuflajului este o evidenţă. 
Hermeneutica are rolul de a-i reaminti omului de această prezenţă, 
fiind o ocazie şi nu un mijloc de cunoaştere. Paradigma coinciden¬ 
ţei contrariilor transformă eşecul hermeneuticii în chiar salvarea 
omului, prin trezirea lui din amnezie. Hermeneutica lasă sensul 
în suspensie. Ea se termină acolo unde începe cu adevărat experi¬ 
mentarea sacrului. Prin intermediul tehnicilor de experimentare a 
sacrului, coincidentia oppositorum se transformă, din limită a gân¬ 
dirii, în modalitate privilegiată de accedere la Realul semnificativ. 


C. Olson, op. cit., p. 36. 
























V. COINCIDENTIA OPPOSITORUM 
SI TEHNICILE SOTERIOLOGICE 


A. Tehnicile de salvare 

Atât în biografia cât şi în scrierile istoricului român al religiilor 
se poate cu uşurinţă observa un impuls către totalitate, un „dor” de 
Absolut, fie exteriorizat sub forma cercetării savante, fie exprimat 
concret prin alegerea metodelor de cunoaştere directă ori indirectă 
a Realului semnificativ. Căutarea Absolutului nu reprezintă însă, 
pentru Eliade, un ideal religios, ci, mai degrabă, o „gnoză” superi¬ 
oară, practicată prin intermediul unor tehnici concrete - yoga ori 
alchimia. Tehnicile de câştigare a autonomiei spirituale fac parte 
din praxisul cultural al savantului, praxis ce cuprinde şi experienţa 
indiană. Istoricul religiilor a plecat în India cu o curiozitate savantă 
şi s-a întors cu experienţa posedării unei metode de accedere la 
Realul semnificativ, cu ecouri în lucrările sale ştiinţifice şi beletris¬ 
tice ulterioare. 

Convingerea lui Mircea Eliade este aceea că alchimia, yoga, şa¬ 
manismul sunt gnoseologii arhaice, care facilitează accesul la diverse 
dimensiuni ale Universului, spaţiului şi timpului, dar care au şi ca¬ 
pacitatea de a extinde limitele cunoaşterii umane. De aceea, descri¬ 
erea lor nu presupune neaparat o reducere la o anumită semnificaţie 
a vreuneia dintre ele, ci trebuie să se ţină seama de un anumit sistem 
de afirmaţii, care, odată înţeles, poate lumina semnificaţia istoriei 
religiilor practicată de savantul român. Aceasta se transformă într-o 

tehnică de autocunoaştere, ce schimbă perspectiva asupra obiectului 
cercetării, dar şi pe cercetător, deopotrivă. 

Deşi Eliade a preferat să utilizeze metoda fenomenologică, în¬ 
cercând să surprindă structura comună a tuturor fenomenelor re¬ 
ligioase, adevărata miză a scrierilor sale este identificarea funcţiei 
spirituale a tehnicilor arhaice. Reducţia fenomenologică presupune 
identificarea unui invariant comun, în timp ce Eliade este interesat 
mai mult de „saltul ontologic”, de „ruptura de nivel ontic” corespun¬ 
zătoare unei modificări radicale a conştiinţei, la care fac trimitere 

toate tehnicile descrise şi interpretate de indianist. Sensul scrier ilor 
sale nu este consecinţa aplicării unei metode savante de explicare a 
fenomenelor religioase (deşi se poate identifica şi aceasta, printr-o 
cercetare interdisciplinară), ci însăşi aplicarea gnozei ca o cale de 
obţinere a eliberării, conciliind contrariile, unificându-se planul 
istoriei cu transcendenta. 

Concluzia noastră - savantul yoghin Mircea Eliade a căutat o 
eliberare antiascetică, concretă, în planul istoriei şi în afara oricărei 
religii - poate părea hazardată dacă se are în vedere obsesia savan¬ 
tului român pentru tehnicile „ieşirii din timp”. Deşi Eliade gândeşte 
libertatea şi în aceşti termeni, ca transcendenţă totală, ca depăşi¬ 
re a oricărei condiţionări istorice si morale, credem că nu aceasta 

> 5 

reprezintă viziunea ultimă a savantului. Cel puţin începând cu a 
patra decadă a secolului trecut, Mircea Eliade acordă o semnifica¬ 
ţie importantă şi finală raportului dialectic dintre transcendenţă şi 
istorie, ca o consecinţă a temei dialecticii sacru-profan. Mântuirea 
nu se mai găseşte exclusiv în Spirit, ci se construieşte în „carnea” 
Timpului. Corpul, materialitatea, departe de a avea rolul negativ 
al ispitei din faţa Spiritului, devin, în lumina fiiosofiei coincidenţei 
contrariilor, propedeutici ale libertăţii spirituale. Deşi Eliade ac¬ 
centuează în a doua parte a vieţii această dialectică a contrariilor, 
considerăm că tantrismul şi şamanismul, teme ale unei perioade de 
creaţie anterioare decadei amintite, reprezintă premisele unei astfel 
de teorii soteriologice. 

în plus, se constată faptul că Eliade nu a gândit mântuirea, cel 
puţin după experienţa indiană, ca pe o soluţie mistică şi personală. 
El interpretează şi descrie tehnicile soteriologice cu scopul de a le 
integra tradiţiei culturale şi religioase occidentale, ca o alternativă, 
dar, mai ales, ca o completare la aceasta. Cultura şi Istoria nu sunt 
incompatibile cu libertatea şi transcendenţa. Dialectica sacrului, 
manifestată prin fenomenologia camuflării, exprimă perfect „se¬ 
cretul” experienţei propuse de Eliade; alchimia, yoga, şamanismul, 
orgia, deşi sunt tehnici mistice, au un esenţial caracter pragmatic. 
Ele nu numai că îi salvează pe „practicanţi”, dar îndeplinesc şi un 
rol funcţional pentru cultură. Prin hermeneutică se poate realiza 
sinteza dintre cultura Occidentului şi tehnicile spirituale orientale, 
ca o identitate de contrarii între două metode diferite (omologia şi 
comparaţia, de exemplu) sau între două gnoze (unificarea conşti¬ 
inţei, respectiv dihotomia subiect-obiect; cercul hermeneutic expri¬ 
mă cel mai bine acest dialog... dialectic dintre două lumi diferite). 
Considerăm, deci, că ceea ce gândeşte Eliade ca soluţie revelatoare 
este o dialectică de contrarii care face posibilă unitatea imanentului 
cu transcendentul, a Fiinţei cu Nefiinţa, adică „misterul totalităţii”. 

1. Mircea Eliade şi tehnicile psiho-fizice indiene 

a. Experienţa autenticităţii 

Calea iniţierii lui Eliade începe cu labirintul experienţei per¬ 
sonale, trece prin asceză şi se desăvârşeşte în cultură. Acest drum 
simbolic duce către centrul fiinţei proprii şi este format dintr-o se¬ 
rie de renunţări, exaltări şi tensiuni existenţiale. în centrul tuturor 
experienţelor se situează India. Pentru Eliade, India a însemnat o 
succesiune de etape iniţiatice, ale căror roade l-au călăuzit pe dru¬ 
mul către Sine. 

Atracţia pentru India a fost stimulată de lecturile din adoles¬ 
cenţă ale tânărului Eliade despre ocultism ale lui Eduard Schure, 
aşa cum ne informează Florin Ţurcanu*. Se pare că tânărul aspirant 
la cunoaşterea absolută încerca să găsească o ecuaţie ultimă, care 
să acorde rezultatele tehnicilor de magie, cărora li se dedicase în 
debutul anilor '20, cu anumite experienţe ale istoriei religiilor, care 
să ateste unitatea spirituală a sentimentului religios. Yoga nu ar fi 
fost decât o sinteză ce uneşte experienţele metapsihice cu tehnicile 

şamanului sau ale magicianului „primitiv . 

De altfel, Eliade pleacă în India cu un orizont de aşteptare ce-1 
predispune pentru studiul Yoga. Culianu semnala că „(...) prin me¬ 
todele de control fizic şi psiho-mintal din yoga, metode pe care le-a 
studiat cu Dasgupta şi le-a practicat cu Shivănanda, Eliade a fost 
confruntat cu un concept de libertate abia întrevăzut de el în expe- 
rimentele-i cele mai îndrăzneţe din adolescentă (reducerea orelor de 
somn, omnifagia, etc.)”.**‘ Astfel, yoga găsită în India nu a reprezen¬ 
tat decât o continuare, evident la un nivel superior, a experienţelor 
din adolescenţă, care dezvăluiau predispoziţia către asceză, practici 
ezoterice sau către orice tip de tehnică de împlinire a personalităţii. 

Că yoga nu e altceva decât o destructurare a experienţei fizi- 
co-mentale, Eliade o demonstrează în multe rânduri. Şi totuşi, vrăjit 
de India şi însetat de libertate, tânărul cercetător înţelege că mai e 
nevoie de ceva pentru a ajunge la yoga, în afara acestor dispoziţii 
temperamentale; Eliade nu se aştepta ca acest „ceva” să fie chiar 
experienţa renunţării la Eul istoric. Pe de altă parte, iniţierea în yoga 
însemna ruptura de India istorică, înţeleasă ca sursă a contrastelor 
experienţei personale. Doar prin depăşirea acestei iluzii - Eliade 
nu ezită să o identifice cu mâyă care ia chipul femeii iubite - India 
atemporală, a desăvârşirii spirituale, îi era deschisă; „Mi-am dat 


Florin Ţurcanu, op.cit , p. 88. 

** A se vedea şi Natale Spineto, Mircea Eliade - istoric al religiilor, Editura Curtea 
Veche, Bucureşti, 2009, p. 58. 

I.P. Culianu, Mircea Eliade, p. 234, 

seama (...) că trebuia să cunosc pasiunea, drama, suferinţa, înainte 
de a renunţa la dimensiunea «istorică» a existenţei şi a-mi face drum 
către o dimensiune «transistorică», atemporală, paradigmatică, în 
care tensiunile şi conflictele se anulează de la sine.”* Integrarea în 
„India eternă” trebuia făcută prin renunţarea la „codul pasiunii”, ca 
simbol al experienţei personale. Renunţarea se dovedeşte a fi cu atât 
mai dificilă cu cât reziduurile experienţei personale se transformă în 
ispite puternice. Eliade ia cu sine în ashramul himalayan, pe lângă 
India istorică, reprezentată, în special, de portul şi de obiceiurile 
indiene şi de reziduurile afective, şi o serie de mici vicii „culturale”: 
pasiunea pentru lectură, muzică şi călătorii, activitatea literară - 
scrie articole pentru „Cuvântul”, pregăteşte romanul Lumina ce se 
stinge, studiul Alchimia asiatică şi volumele autobiografice India 
şi într-o mănăstire din Himalaya. Cu toate aceste îndeletniciri „de 
occidental”, văzute ca reziduuri ale unei experienţe ce trebuia arsă 
în totalitate, Eliade continuă, cu oarecare succes şi sub stricta îndru¬ 
mare a lui Swami Shivănanda, practicile yoga începute în camera 
închiriată a pensiunii Perris. Deşi păstrează discreţia asupra rezul¬ 
tatelor practicilor yoghinice - care oricum nu pot fi discursivizate 
pentru că se referă la o cu totul altă experienţă decât cea obişnu¬ 
ită - se poate deduce din notările pe făcute în teza de doctorat şi 
din aluziile din Jurnal, Şantier şi din Memorii că tânărul novice 
experimentează diverse asana, însoţite de tehnici de meditaţie şi, 
probabil, chiar dhyăna „cu suport real”. Credem, de asemenea, că 
experienţele extra-temporale expuse în nuvela fantastică Secretul 
doctorului Hdnigberger sau în Nopţi la Serampore conţin câteva in¬ 
formaţii reale despre experimentele yoghine ale lui Eliade. în lucra¬ 


rea într-o mănăstire din Himalaya ** acesta povesteşte cum un naga 
tânăr îl învaţă tehnica prelungirii conştiinţei în toate cele trei stări: 

* M. Eliade, Memoriu voi. I, Editura Humanitas, Bucureşti, 1991, p. 207. 

M. Eliade, într-o mănăstire din Himalaya , Editura Cartea Românească, 
Bucureşti, 1932, p. 32. 

de la Shivânanda alte tehnici yoga, ceea ce-1 face pe guru să vadă în 
tânărul său discipol un viitor mesager al mesajului himalayan în 
Europa. Eliade însă nu este atras de activitatea de misionar, ci doreş¬ 
te să experimenteze în continuare acest vis fasinant al Indiei eterne. 

E evident că experimentele yoghinice schimbă structura psi- 
ho-mentală a lui Eliade, însă avem prea puţine informaţii despre 
sensul acestor schimbări. Mulţi ani mai târziu, Eliade nota în 
Memorii : „Ceea ce se putea spune despre rezultatele feluritelor exer¬ 
ciţii preliminare le-am descris cât am putut în lucrările mele despre 
yoga. Alte exemple şi experienţe au fost trecute sub tăcere, pentru 
că am ţinut să rămân credincios tradiţiei indiene, care nu acceptă 
decât comunicarea iniţiatică de la guru la discipol. De altfel, mă 
îndoiesc că as fi fost în stare să descriu cu exactitate, adică într-o 

proză ştiinţifică, anumite experienţe, singurul mijloc de expresie 
aproximativ exact ar fi fost un nou limbaj poetic (...)”.* 

Cunoscând-o în ashramul de la Rishikesh pe Jenny, violoncelis¬ 
ta sud-africană aflată în căutarea iluminării, Eliade pierde şi India 
eternă de care se credea atât de apropiat, cu toate că încearcă să 
experimenteze, împreună cu tânăra exaltată, tantra-yoga. De altfel, 
tantra reprezenta pentru Eliade o adevărată obsesie, vizibilă încă din 
perioada în care studia yoga în casa lui Dasgupta. Deşi profesorul 
dorea ca Eliade să stăpânească bine teoria yoga, acesta se simţea 
atras mai mult de tantrism decât de yoga clasică. Recunoaşte de 
altfel că „yoga nu e prea interesantă ca sistem de filozofie. Faţă de 
Vedănta sau mahăyăna, «filoso fia» yoga mi se părea destul de 
oarecare”.** Credem că obsesia lui Eliade pentru tantrism are mai 
multe explicaţii. în primul rând, tânărul entuziasmat vedea în aces¬ 
ta o depăşire, în interiorul experienţei, a experienţei înseşi. Apoi, 
într-un fel, renunţarea Ia tehnicile de meditaţie şi practicarea unei 
erezii yoghine însemna şi abdicarea de la idealul Indiei ascetice. 
Exaltarea existenţei şi setea de libertate, exprimate prin credinţa în 

M. Eliade, Memorii, voi. I, p. 208. 

Ibidem, p. 193. 




„posibilitatea unei existenţe beatifice şi autonome, aici, pe pământ 
şi în timp” intrau oarecum în contradicţie cu pacea, calmul şi se¬ 
ninătatea celorlalţi yoghini din Rishikesh. 

Ştiind că fără un guru practicile tantrice devin periculoase şi în 

lipsa unui iniţiat doritor să le fie maestru celor doi, Eliade acceptă ca 
Jenny să devină nâyâka — partenera consacrată din ritualul tantric. 
înţelege din efectele pozitive experimentate de pe urma practicii că 
tantra este o cale mistică de obţinere a nemuririi în trup, identică 
în demers cu tehnica alchimică. îşi dă seama însă că şi aceasta este 
de fapt o experimentare a iluziei ( măyă ), care îşi făcea din nou jo¬ 
cul prin intermediul unei femei. Constată astfel eşecul integrării 
în India atemporală şi, în consecinţă, renunţă la condiţia de ar hat. 

Care este sensul întregii experienţe yoghice a lui Eliade? Din 
acest amalgam de trăiri contradictorii reiese dorinţa tânărului de 
a realiza o experienţă paradoxală, imposibil de tradus pe plan raţi¬ 
onal, de a trăi paradoxul misterului totalităţii, a conjuncţiei contra¬ 
riilor, obsesie care l-a urmărit pe tot parcursul vieţii. Miza era însă 
depăşirea condiţiei şi a destinului. Acest paradox al unirii contra¬ 
riilor în planul existenţei personale se traducea prin imposibilitatea 
rezolvării pe plan real, raţional a problemelor, prin suferinţă, prin 
simbolistica iniţierii, prin anularea comportamentului normal şi 
intrarea în anormalitate: „încă din adolescenţă încercasem să anu¬ 
lez comportamentele normale, visasem o transmutaţie radicală a 
modului de a fi. Pasiunea pentru yoga şi tantra s , 

nostalgii faustice.”’* Coincidentia oppositorum ţine locul sfinţeniei, 
asumând experienţa până la capăt, în toate extremele ei: „în fe¬ 
lul meu, încercasem să compensez incapacitatea mea funciară de 
a deveni sfânt printr-o experienţă paradoxală, inumană şi care, cel 
puţin, îmi deschidea drumul către misterul totalităţii.”*** Conştient 


Greşeala făcută era aceea de a se considera un iniţiat şi de a începe practica 

tantrică în absenţa unui guru. 

** M. Eliade, Memorii, voi. I, p. 279. 

şi lucid, savantul de mai târziu înţelege că misterul totalităţii stă la 
temelia existenţei proprii. 

După ce renunţă la existenţa culturală pentru India atemporală, 
Eliade se regăseşte pe sine şi înţelege că vocaţia lui nu este sfinţenia, 
ci împlinirea prin cultură. Cercul era complet: încă o dată Eliade 
se comportă ca un jivănmukta, care renunţă la Nirvana pentru a 
preda exerciţii de anâmnesis. India îşi va pune însă decisiv amprenta 
asupra personalităţii savantului yoghin. 

b. India prin Eliade 

„în India a integra, a unifica, a totaliza, într-un cuvânt, a aboli 
contrariile şi a reuni fragmentele constituie demersul de predilecţie 
al Spiritului.”* Eliade foloseşte numeroase exemple pentru a ilustra 
ceea ce în viziunea sa reprezintă esenţa spiritului indian, anume 
coincidentia oppositorum la toate nivelurile. Gândirea semnificaţi¬ 
ilor contradictorii ale diverse or teorii constituie demersul predilect 
al metafizicii indiene. De altfel, Eliade găseşte în scrierile indiene 
majoritatea semnificaţiilor, ca tot atâtea soluţii epistemologice, on¬ 
tologice ori existenţiale pentru „misterul totalităţii”. Din acest plu- 
risemantism - căci India nu este unitară în soluţiile alese - savan¬ 
tul român îsi construieşte multe dintre teorii. Asa cum subliniază 

Sergiu Al-George, Thomas Altizer ori Shafique Keshavjee, cheia de 
boltă a sistemului de gândire eliadian este experienţa indiană. India 
asa cum a fost ea cunoscută de tânărul neofit. 

5 

Interviul acordat lui Claude Henri Rocquet în 1977 este elocvent 
pentru a ilustra ceea ce i-a oferit India lui Eliade. Sensul întregii 
experienţe orientale a istoricului român al religiilor se poate redu¬ 
ce la sensul central al coincidenţei contrariilor. Conştient şi lucid, 
savantul de mai târziu înţelege că misterul totalităţii stă la temelia 
existenţei proprii. Coincidentia oppositorum este modul lui Eliade 


Mircea Eliade, Mefistofel şi androginul, Editura Humanitas, Bucureşti, 1995, p. 89. 

de a fi religios, care este solidar cu orice tip de experienţă religioasă, 
de oriunde. 

Experienţele indiene -au revelat lui Eliade acest paradox al 
existenţei, ce va juca un rol decisiv în destinul său, ascunzându-se 
si revelându-se succesiv atât în „incidentele biografice”, cât şi în 

s 

creaţiile de cultură. Se recunoaşte în această coincidentia opposi- 

torum, descoperită prin practica yoga, dialectica sacrului ce va fi 
o constantă teoretică a istoricului religiilor ceva mai târziu: „(...) 
paradoxul coincidenţei contrariilor se regăseşte la baza oricărei 
experienţe religioase. într-adevăr, orice hierofanie, orice manifes¬ 
tare a sacrului în lume ilustrează o coincidentia oppositorum: un 
obiect, o fiinţă, un gest devin sacre - adică transcend lumea aceasta 
- continuând totodată să rămână ce-au fost până atunci; un obiect, 
o fiinţă, un gest participă la lume şi în acelaşi timp o transcende.”* 
Acesta este şi misterul existenţei lui Eliade: prezenţa în evenimente, 
actualitatea şi, totodată, anistorismul, provincialitatea şi universa¬ 
litatea regăsite în aceeaşi măsură în omul Eliade; de aici provin şi 
experienţele extreme, contradictorii, şi predilecţia pentru tantra, 
văzută de tânărul indianist ca o yoga a „tendinţelor contrare”, ce 
are ca scop restaurarea deplină a omului, redescoperit ca unitate 
dintre corp-spirit-suflet şi unde viaţa nu este jertfită prin asceză, ci 
transfigurată în trup. Poate că această revelaţie l-a făcut pe Eliade să 
descopere o yoga totală, capabilă să unească toate tendinţele opuse: 
experienţa personală, asceza şi existenţa culturală. 

în India, Eliade a găsit „omul universal”. Se poate spune chiar 
că, prin India, Eliade a devenit om universal: hermeneut şi feno¬ 
menolog, yoghin şi savant, istoric al religiilor şi filosof, practicând 
o „stiintă totală”. în acest sens, savantul român a găsit în spirituali- 

tatea indiană ce a căutat de fapt: „misterul totalităţii”, exprimat sub 
forma paradoxului în raport cu condiţia profană, ce traduce în fond 
libertatea absolută pe care o poate dobândi individul. înţelegând 

că această coincidentia oppositorum înseamnă libertate, Eliade a 
încercat să o realizeze chiar în propria viaţă, deci în modul cel mai 
concret posibil. 

De altfel, istoricul religiilor a subliniat în permanenţă caracterul 
concret, experimental, al misterului conjuncţiei contrariilor. Astfel, 
paradoxul este revelat de însăşi jertfa pe cruce a Mântuitorului, de 
caracterul divino-uman al „supremei teofanii”, de dialectica Sacru- 
Profan sau pur şi simplu de experienţa cotidiană. Toate temele im¬ 
portante ale savantului român sunt cuprinse de această revelaţie 
esenţială. Coincidentia oppositorum exprimă o alternativă ontolo¬ 
gică de a fi a omului în lume, cea asumată de „homo religiosus”, 
condiţia mântuirii noastre, un nou „eon dogmatic” sau o modali¬ 
tate de gândire esenţială, aconceptuală, apofatică, validată repetat 
de experienţă. India îi oferă astfel lui Eliade şi una dintre cele mai 
importante aspecte ale concepţiei sale despre dialectica sacrului şi 
a profanului: concepţia unui absolut camuflat şi revelat, totodată, 
în cotidian. Aceasta va constitui şi una dintre temele predilecte ale 
scriitorului român - irecognoscibilitatea sacrului - ale multor nu¬ 
vele scrise chiar şi la mulţi ani distanţă de experienţa indiană. 

Deşi a preluat conceptul de coincidentia oppositorum din opera 
teologului Nicolaus Cusanus, de care s-a simţit în permanenţă fas¬ 
cinat, India l-a făcut pe savantul român să interpreteze, prin grila 
conjuncţiei contrariilor, cele mai importante evenimente din viaţa 
sa. în Nostalgia originilor, Eliade notează: „spiritualitatea indiană a 
fost obsedată de «Absolut». Or, oricare ar fi modalitatea de a conce¬ 
pe Absolutul, el nu poate fi conceput altfel decât ca o depăşire a con¬ 
trariilor (s. n.) şi polarităţilor (...) Absolutul, eliberarea ultimă, liber¬ 
tatea (mokşa, mukti), nu sunt accesibile celor ce nu au depăşit ceea 
ce textele numesc «perechile de contrarii», adică polarităţile (.. .)”* 
Este evident însă că doar simpla speculaţie filosofică nu este sufici¬ 
entă pentru a ajunge la realizarea unei situaţii ce sfidează principiul 


M. Eliade, Nostalgia originilor, Editura Humanitas, Bucureşti, 1994, p. 262. 

identităţii şi pe cel al noncontradicţiei. Coincidentia oppositorum 
nu e doar speculaţie filosofică, ci, mai ales, o experienţă spirituală 
paradoxală, care duce la anularea reciprocă a cuplurilor contrarii, 
prin intermediul unei tehnici de depăşire a condiţiei profane. 

Din dubla perspectivă de indian „convertit” la cultură şi de sa¬ 
vant european „convertit” în yoghin, Eliade a „obligat India să se 
cunoască mai bine pe sine şi să-şi transmită mesajul său Europei în¬ 
tregi. întreaga operă a istoricului religiilor poate fi interpretată prin 
această „cunoaştere prin oglindă”, obiectul cunoscut devenind su¬ 
biectul cunoscător. Recunoaştem în temele principale ale savantului 
român lecţiile filosofice ale Indiei şi, implicit, ale tehnicii spirituale 
yoga: dialectica sacrului imită jocul antinomic al iluziei*, funcţia 
totalizatoare a simbolului aminteşte de coincidentia oppositorum 
realizată de yoghin, iar tehnica hermeneutică are mari similitudini 
cu tehnica yoghinului de cucerire a libertăţii. 

India corespundea astfel cel mai bine idealului de libertate în 
care credea Eliade. Soluţiile pentru obţinerea libertăţii propuse de 
darţanele indiene sunt tot atâtea perspective adoptate neechivoc de 
savantul român. Acesta pare să se simtă atras de formula gândito¬ 
rilor „Şcolii de Mijloc”, pentru care Eternitatea şi Timpul coexistă, 
idee speculată deja de Eliade în legătură cu semnificaţiile ultimei 

etape a practicii yoga, „enstaza supremă”, samădhi. 

Totuşi, în primele eseuri scrise la revenirea din India, Eliade 
abordează o altă concepţie indiană despre libertate, o adevărată pa¬ 
radigmă teoretică pentru primele sale scrieri apărute în limba româ¬ 
nă, la începutul deceniului patru. în colecţiile de eseuri cu tematică 
diversă, apărute în volum cu titlurile de Soliloquii, Oceanografie şi 
Insula lui Eutanasius, se foloseşte des termenul de „autenticitate”. 


* Măyă apare în gândirea indiană ca o realitate antinomică: ea îl revelează şi, 
în acelaşi timp, îl ocultează pe Brahman, realizând prin aceasta perfecţiunea 
unităţii contrariilor. Aceeaşi dialectică a jocului iluzie-realitate o găsim şi la 
Eliade, mai ales în nuvelele sale fantastice. A se vedea, în acest sens şi Sergiu 
Al-George, op.cit., p. 186. 

Contrar concepţiei occidentale moderne despre autenticitate, în 
India toate soluţiile oferite libertăţii au ca formulă răsturnarea tu¬ 
turor valorilor şi desfiinţarea instinctelor vieţii. în interpretarea dată 

de Eiiade filosofiilor indiene, a afirma existenta nu este soluţia eli- 

> > 

berării, aşa cum cred filosofii existenţialişti de exemplu. Autonomia 
spirituală, crede savantul român, nu este obţinută decât de cel care 
neagă pulsiunile vieţii, suprimândii-şi instinctele. De altfel, „dru¬ 
mul către libertate este acesta: a face contrariul decât ceea ce ne 
îndeamnă «viaţa», decât ceea ce este «înnăscut» în om, decât ceea 
ce ne silesc instinctele.”* Interesul pentru India şi pentru Yoga răs¬ 
pundea nevoii tânărului Eiiade de a trăi autentic. Autenticitatea era 
pusă în legătură cu autonomia spirituală şi cu libertatea, înţelese ca 
demersuri practice ce urmăreau atingerea absolutului în mod im¬ 
personal, adică depăşirea în permanenţă a condiţiei umane. Idealul, 
în acest sens, era acel jivănmukta, „eliberatul în viaţă”, care priveşte 
ca un spectator neutru drama condiţiei umane: „Când eliberatul în 
viaţă acţionează, nu gândeşte «eu acţionez», ci «se acţionează», cu 
alte cuvinte, nu implică sufletul într-un proces material.”** Autentic, 
adică liber, nu este cel ce se desprinde de convenţionalismul rigid 
al societăţii prin originalitate, ci cel care se câştigă pe sine negân- 
du-se permanent, debarasându-se de Eu-urile de „împrumut” şi 
adoptând, impersonal, tradiţia, reprezentată de un guru. Yoga, ca 
tehnică, este experienţa cea mai radicală a autenticităţii, ce se opune 
cu hotărâre filosofiei bazate pe raţiune discursivă.*** 

în Bhăgăvăd-Gîta, dar şi în yoga clasică ori în tantrism, Eiiade 
descoperă totuşi un alt sens al libertăţii, care nu mai păstrea¬ 
ză dualitatea dintre lume si Realitatea Absolută, ci anulează cele 
două planuri, cuprinzându-le într-o tainică unitate a contrariilor: 
„India nu cunoaşte doar două poziţii posibile faţă de Timp: una 


Mircea Eiiade, Concepţia libertăţii în gândirea indiană , în Drumul spre centru , 
Editura Univers, Bucureşti, 1991, p. 205. 

M. Eiiade, Psihologia meditaţiei indiene , pp. 14-15. 

Cf. Sergiu AbGeorge, opxit p. 148. 

a neştiutorului, care trăieşte exclusiv în durată şi iluzie, şi alta a 
înţeleptului sau a yoginului, care caută să iasă din timp, ci şi o 
a treia, intermediară, situaţia celui care, deşi continuă să trăiască 
în timpul lui, rămâne deschis Marelui Timp, nepierzând niciodată 
conştiinţa irealităţii timpului istoric.”* Acesta este şi sensul central 
al autenticităţii. Iniţiatul ce ni refuză lumea este o lecţie importantă 
a Indiei, ce îl ajută pe Eiiade să dezvolte dialectica sacru-profan. 
La acest nivel, coincidcntia se exprimă prin paradoxul hierofaniei, 
prin care un obiect oarecare devine un „receptacul al Sacrului, 
continuând totuşi să existe în planul său ontic. Dubla ipostază a 
sacrului exprimă la nivel metafizic condiţia ambiguă a eliberatului, 
care uneşte în sine timpul profan cu clipa eternităţii. în metafizici- 
le indiene cele mai îndrăzneţe, timpul profan nu se deosebeşte de 
enstaza iniţiatului.** „Ieşirea din timp” coincide cu temporalitatea, 

clipa cu durata, viaţa cu moartea. 

Dialectica ocultării sacrului este similară doctrinei Vedănta, 

pentru care măyă ocultează şi revelează, în acelaşi timp, pe 
Brahman. Soluţia acestei misterioase coincidentia oppositorum este 
temă centrală în nuvelele Nopţi la Serampore, Ivan, Podul. De altfel, 
mai ales în nuvelele de după 1970, obsesia unităţii Timp-Eternitate şi 
perceperea lumii ca un „imens sistem de coduri” sunt consecinţe ale 
înţelegerii nedogmatice a sintezelor realizate de gândirea indiană. 

Descriind ambivalenţa zeităţilor indiene, Eiiade înţelege că 
efortul suprem al metafizicilor indiene îl constituie „integrarea 
contrariilor”, regăsită, în formulări diferite, în experienţele mistice 
de oriunde: în Absolut, în Eternitate, Măyă coincide cu Brăhman. 
Mitră-Varuna , ansamblul unitar al aspectului suveranităţii divine 
indiene, oferă modelul universal pentru orice experienţă religioa¬ 
să. întrucât divinităţile sunt „duale”, contradictorii şi androgine, 
omul poate recuceri starea „totală” dinainte de creaţie, prin „unirea 
tuturor aspectelor contradictorii ale vieţii. Mai mult, conceperea 


* Mircea Eiiade, Imagini şi simboluri, p. 113. 

Ibidem, p. 109. 

fundamentului ultim, Urgrund, ca o coincidentia oppositorum 
totală, revelată, în opinia lui Eliade, de Upanishade, a permis re¬ 
alizarea celor mai importante sinteze spirituale indiene: tantris- 
mul, budismul Mădhyamika sau speculaţiile din sistemul Vedănta 
Kevalădvaita al lui C ankarac arya. Coincidentia este sistemul expli¬ 
cativ al tuturor acestor creaţii spirituale, un model epistemologic şi 
ontologic totodată. Complementaritatea Siva-Sakti, Mitra-Varuna, 
purusha-prakrti sau unitatea Nirvăna-Sămsara „tind să se autoa- 
nuleze într-o coincidentia oppositorum, într-o unitate-totalitate 
paradoxală, intr-un Urgrund”.* Coincidentia oppositorum este o 
paradigmă şi pentru experienţele spirituale paradoxale, atât pen¬ 
tru cele realizate în limitele revelaţiei - jîvanmukta, „eliberatul în 


viaţă” - cât şi pentru cele heterodoxe, cum ar fi experienţele tantrice, 
care trec de la experienţa ascetică la cea erotică fără vreo modifi¬ 
care de conştiinţă. Ideea susţinută de Eliade este evidentă şi joacă 
rolul unui discurs paradigmatic: în orice act religios se realizează 
coincidentia oppositorum, care îşi extrage semnificaţia din „imagi¬ 


nea” Divinităţii, exprimată prin limbaj paradoxal, prin ambivalenţa, 
androginia ori „totalitatea” Fiinţei. Orgia, superstiţiile demonolo- 
gice, dualismul de factură gnostică, misticismul ori însăşi gândirea 
filosofică sunt consecinţe ale găsirii principiului coincidentia oppo¬ 
sitorum în structura Divinităţii. 

* 

Dialectica Sacru-Profan este tot o consecinţă a ideii arhaice de 
unitate a contrariilor în Fiinţa Absolută: „Primitivul care se închină 
unei pietre sau unui arbore realizează chiar în acest întunecat act 
religios o coincidentia oppositorum, pentru că piatra sau arborele, 
în conştiinţa lui, devine Tot, rămânând în acelaşi timp parte; este 
un lucru sacru, rămânând în acelaşi timp un obiect oarecare în 
cosmos.”** Această schemă teoretică este amplu utilizată de Eliade 


Mircea Eliade, Nostalgia originilor, p. 261, dar şi în Imagini şi simboluri, ediţia 
citată, p. 112 sau în Mitul reintegrării, Editura Humanitas, Bucureşti, 1991, p. 67. 

Mircea Eliade, Mitul reintegrării, p. 63; a se vedea, de asemenea, Tratat de 
istorie a religiilor, pp. 38 - 39. 

la nivelul prozei fantastice. Pentru că Marea Iluzie Cosmică, Mâyă, 
este o imensă hierofanie, se „justifică” atât camuflajul sacrului în 
profan, cât şi diversitatea nivelurilor semantice ale lucrărilor literare 
eliadeşti ori întrepătrunderea permanentă a planurilor sau suspen¬ 
darea sensului ultim, tehnici des întâlnite în nuvelele fantastice. 

Aparenţa lumii coincide cu Realul însuşi în sincretismele me¬ 
tafizice indiene. în scrierile literare ale lui Eliade, fantasticul există 
în real, păstrând aceeaşi paradigmă teoretică. Aşa cum amintea 
şi Sergiu Al-George, în scrierile lui Eliade lumea pare a exista şi 
a nu exista totodată, aşa cum, de exemplu, Brahman este mani¬ 
fest şi nonmanifest, este imanent şi transcendent. Este imposibil să 
surprinzi, în această coincidentia oppositorum totală, un sens unic. 
Aparenţa este realitate, şi, în acest sens, este imposibil să afirmi 
ceva anume. Realul, sensul se află „suspendat între două „feţe ale 
Adevărului. Această tehnică eliadescă a divergenţei semnificaţiei, a 
„libertăţii” absolute a operei este, credem noi, rezultatul lecturilor 
din budismul sunyasin. „Calea de mijloc” este şi metoda utilizată 
de Eliade pentru a exprima sensul istoriei religiilor. Nu există sens 
unic, după cum nu există Adevăr care să poată fi exprimat într-un 
limbaj noncontradictoriu. Plurivocitatea semnificaţiilor, diferenţa, 
complementaritatea sensurilor, aparentul relativism şi lipsa unei 
poziţii ontologice clar exprimate sunt poziţii asumate de Eliade în 
deplin spirit al budismului mahayanic, pentru care savantul român 

a simţit întotdeauna o atracţie deosebită. 

în India, teoria este subordonată practicii spirituale. Filosofia 

este, astfel, o soteriologie, destinată singurului scop al omului, eli¬ 
berarea. Similar, istoria religiilor este văzută de Eliade ca o ştiin¬ 
ţă soteriologică, ce naşte un nou umanism, bazat pe cunoaştere şi 
libertate creatoare. De altfel, întreaga hermeneutică a savantului 
român poate fi redusă la trei concepte fundamentale: înţelegere, 
libertatea interpretului, transformare. Istoria religiilor este de fapt 
o creaţie spirituală, un fel de „yoga culturală , care îl transformă 
pe cel care aplică grila de interpretare corectă. în opinia noastră, 

această grilă este dată de formula indiană a coincidenţei contrari¬ 
ilor dintre Realitatea Ultimă si Lumea fenomenală. însusi actul de 

s y 

cultură devine o unitate dintre experienţă şi cunoaştere. Autonomia 
hermeneutului este aceeaşi cu libertatea obţinută de yoghin. în am¬ 
bele acte spirituale se atinge o limită a cunoaşterii care dezvăluie 
realitatea, „deschide” camuflajul lumii şi conduce eliberatul la un 
nou nivel al conştiinţei. 


c. Dargana-yoga 

în perioada cât a studiat sistematic filosofia Sămkhya-Yoga în 
casa profesorului Dasgupta, tânărul scriitor român nu s-a arătat 
prea entuziasmat de darţana-yoga pe care o considera „o filosofie 
oarecare”.’ De altfel, încă de la început s-a simţit atras mai degrabă 
de tehnica yoga în sine şi de metodele de stăpânire a conştiinţei. 
Mai târziu însă, Eliade îşi va reconsidera uşor poziţia, afirmând 
într-un final că yoga nu este mistică, magie, igienă sau pedagogie, 
ci sistem;” aceasta după ce în lucrările scrise până atunci îşi expri¬ 
mase interesul pentru acele forme de yoga populare, nesistematice, 
aflate undeva la marginea sistemului clasic, care constituiau dova¬ 
da pre-arianismului tehnicilor yoga, dar, mai ales, care confirmau 
anumite experienţe metapsihice, descrise în lucrările de ezoterism 
citite de tânărul Eliade. Predilecţia pentru yoga populară, neştiin¬ 
ţifică se mai poate explica şi prin faptul că savantul român a oscilat 
între credinţa într-o yoga personală, cu care a intrat în contact în 
mod direct, şi aşa-numita „yoga culturală”, integrată în dialogul 
cultural Orient-Occident, jucând un rol de seamă în revigorarea 
gândirii metafizice sleite a Occidentului. Altfel spus, pe măsură ce 
yoghinul se transformă în om de cultură, yoga devine o doctrină ce 


Primul contact cu tehnicile yoga l-a avut într-o periferie a Calcuttei, în primă¬ 
vara anului 1929 (Florin Ţurcanu, Mircea Eliade , prizonierul istoriei , Editura 
Humanitas, Bucureşti, 2003, p. 184), 

în M. Eliade, încercarea labirintului , p. 58. 

poate servi mentalului european, excesiv „culturalist”. Nu este mai 
puţin adevărat că, indiferent din ce perspectivă a privit yoga, Eliade 
a înţeles că aceasta reprezintă o tehnică spirituală ce se încadrează 
perfect în întreaga metafizica indiană, îmbinând în mod echilibrat 

experienţa cu teoria. 

încă din 1930, tânărul savant român vedea în filosofia indiană 
„o continuă depăşire, prin practică, a experienţei”, o metafizică şi 
asceză totodată, metafizică întrucât cercetează principiile transcen¬ 
dente şi asceză pentru că rezultatele ei angajează întreaga existen¬ 
ţă a gânditorului: „în India, filosofia este o metafizică trăită (...). 
Gânditorul e un ascet pentru că a devalorizat complet lucrurile 
existenţei printr-o totală răsturnare de valori.” Din această per¬ 
spectivă, filosofia indiană este o tehnică de cucerire a libertăţii prin 
răsturnarea valorilor cotidiene, considerate fie reale, fie iluzorii. în 
yoga se remarcă cel mai bine această tendinţă de a armoniza teoria 
cu experienţa, ce reprezintă cu adevărat dimensiunea esenţială a 
filosofiei indiene, în opoziţie totală cu metafizica europeană, unde 
se constată un divorţ între modul de a gândi şi experienţa personală 
a gânditorului. Nu insistăm asupra importanţei acestei idei aplicate 
metodei şi concepţiei filosofice generale ale lui Eliade. Am amintit 
altundeva o teorie importantă a savantului roman, care în mod evi¬ 
dent a fost influenţată de filosofia yoga: este vorba despre înţelegerea 
hermeneuticii ca tehnică spirituală de trezire a conştiinţei. Cert este 
că această sete de concret regăsită în practicile şi teoria yoga repre¬ 
zintă unul dintre mesajele importante ale Indiei adresate filosofiei 
contemporane occidentale, preocupate mai mult de forme abstracte, 
de speculaţie rece, decât de o filosofie experimentală. 

în această ordine de idei, Eliade subliniază continuu caracterul 
antispeculativ al yoga, ca soluţie teist-soteriologică de atingere a 
absolutului. De aici rezultă imposibilitatea darţanei yoga de a duce 
către mântuire fără a ţine seama de tehnica yoga în sine, precum şi 

* M. Eliade, Problematica filosofiei indiene, în „Revista de filozofie”, 1930, ia- 
nuarie-martie, nr. 1, p. 60. 




























154 


Bogdan Silion 


validarea de către indieni a oricărei tehnici concrete de câştigare a 
libertăţii. înţeleasă şi experimentată diferit, yoga „serveşte în gene¬ 
ral pentru a caracteriza orice tehnică de asceză şi orice metodă de 
meditaţie”*, în măsura în care acestea duc la eliberare. Darţana-yoga 
nu face altceva decât să integreze oricare dintre aceste tehnici de 
obţinere a mântuirii şi să traseze liniile directoare care o deosebesc 
de celelalte darţane. 

îndeplinind deci o funcţie soteriologică, Yoga se confruntă încă 
de la început cu un paradox: validează şi, în acelaşi timp, infirmă 
experienţa, presupune o depăşire permanentă a ei şi, concomitent, 
implică o cunoaştere experimentală a realităţilor. Cunoaşterea este 
pusă în slujba experienţei, prin tehnică. Acest aparent paradox poate 
fi înţeles dacă ne gândim că tehnica yoga este un continuu urcuş 
din treaptă în treaptă, prin care se distrug, etapă cu etapă, diferitele 
experienţe psiho-mentale. Pentru a le distruge însă, trebuie să le 
cunoşti, să le experimentezi şi, în cele din urmă, să le negi reali¬ 
tatea, să nu te identifici cu ele. „Neţi! Neţi!”, „Acesta nu sunt eu!” 
sunt expresiile favorite ale yoghinului care ştie că singura realitate 
este dată de identitatea ătman-Brăhman. „Yoga trebuie cunoscută 
prin yoga, yoga se manifestă prin yoga”, ne avertizează iniţiaţii, 
arătând prin aceasta că yoga trebuie urmată pas cu pas, fără a sări 
peste etape, rezultând de aici şi rolul foarte important al unui guru. 
Orice polemică şi orice încercare de critică a sistemului yoga sunt 
de prisos, atâta timp cât cel care face acest lucru nu cunoaşte yoga; 
yoga nu poate fi cunoscută decât prin ea însăşi: „Tăgăduirea reali¬ 
tăţii experienţei yogice sau ascetice anumitor aspecte e gratuită din 
partea unui om care nu are cunoaşterea imediată a practicii, aceasta 
pentru că stările yogice transcend condiţia în care ne aflăm când o 

1 j ^ w d j 11 y * « u « v * 

criticam. Se urmăreşte asttel depăşirea succesiva a oricărei expe¬ 
rienţe, Poziţia nou câştigată trebuie negată mereu, până se ajunge 
la libertatea necondiţionată. 


M. Eliade, Patahjali şi yoga, p. 9. 

M. Eliade, Psihologia meditaţiei indiene, p. 138, 


Mircea Eliade şi misterul totalităţii 


155 


în Svetasvatara Upanishad , calea yoga este descrisă ca o trecere 
de la ritual la asceză, apoi urmează depăşirea ascezei prin contem¬ 
plaţie mistică ( dhărană ) şi meditaţie ( dhyăna ), pentru ca în final 
chiar meditaţia să fie suprimată. Scopul este atingerea vacuităţii 
universale şi identitatea cu Brahman. Această funcţie ambivalenţă 
a experienţelor care „aservesc” omul, dar îl şi îndreaptă către eli¬ 
berare, se regăseşte atât în yoga clasică, cât, mai ales, în acele for¬ 
me de yoga în care se subliniează mai mult tendinţa către concret, 
către act, către verificare experimentală.’ Numai că Sămkhya-Yoga 
pune mai mult accent pe eliberarea prin cunoaştere, în timp ce 
heterodoxiile îmbrăţişează mai mult paradoxul, adus până la ulti¬ 
mele consecinţe în tantrism, prin valorificarea experienţei pentru 


atingerea fericirii, libertăţii sau nemuririi în limitele lumii fizice şi 
totuşi în afara ei. Atunci când defineşte yoga drept „suprimare a 
stărilor de conştiinţă”** *** , Patanjăli însuşi pare a recunoaşte rolul jucat 
de experienţă. Pentru a fi suprimate, fenomenele trebuie cunoscute, 
mai exact, experimentate. De asemenea, Sămkhya, deşi postulează 
un dualism între Natură iprakrtt) şi Suflet ( purusha ), acceptă rolul 
soteriologic al Naturii. De altfel, eliberarea nu ar fi posibilă fără 
cunoaşterea legilor Naturii, cunoaştere care-1 face pe om să sesizeze 
ecuaţia „durere-suferintă-eliberare”. „Cu cât omul suferă mai mult, 
aşadar cu cât este mai solidar cu Cosmosul, cu atât creşte în el do- 

rinta eliberării, cu atât îl frământă mai mult setea de mântuire.”**’ 

> 

Yoga-darţana acceptă şi ea rolul teleologic al Creaţiei, dar refuză 
să vadă în cunoaştere o cale certă pentru obţinerea eliberării; doar 
practica meditaţiei poate dovedi experimental autonomia sufletului. 
Totuşi, şi într-un caz şi în altul, doar prin experienţă ne putem da 
seama de libertatea absolută a Sufletului în raport cu Natura şi de 
importanţa cunoaşterii categoriilor Naturii pentru cel care doreşte 


să se elibereze. 


* Cf. M. Eliade, Yoga. Nemurire şi libertate, pp. 44-45. 

** Patanjăli, Yoga-Sutra, Editura RAM, Bucureşti, 2006,1, 2. 

*** M. Eliade, Patahjali şi yoga, p. 20. 

Fundamentarea caracterului ambivalent al experienţei este şi 
soluţia de continuitate dintre sistemul Yoga şi filosofia Sămkhya. 
Se cunoaşte faptul că Patanjăli nu a făcut decât să reia filosofia 
Sămkhya, subordonând-o unui teism nu foarte accentuat şi subli¬ 
niind funcţia soteriologică a tehnicilor de meditaţie. în această din 
urmă caracteristică vedem şi principala diferenţă dintre Sămkhya 
şi Yoga. Dacă Sămkhya adoptă calea cunoaşterii, înţeleasă ca reve¬ 
laţie a autonomiei Sufletului în raport cu Natura, pentru Patanjăli, 
tradiţia „mistică” a yoga, în care tehnicile de meditaţie au rol soteri- 
ologic, este mai importantă. Cu alte cuvinte, împrumutând filosofia 
Sămkhya, adunând reţetele tehnice de concentraţie, meditaţie şi 
extaz, sintetizând alte documente la care face referire Yoga-Sutra, 
Patanjăli transformă o tradiţie cu evidente rădăcini arhaice într-un 
sistem filosofic. 

Pentru a distruge stările de conştiinţă nu este de ajuns să înlă¬ 
turi ignoranţa. Gnoza este insuficientă, pentru că subconştientul 
alimentează în continuare fluviul psihomental, seria infinită de 
cittavrtti. Aceste văsăna, înţelese ca latente subconstiente ce-si au 

J > î î > 

originea în memorie, dau naştere la karma. Rolul subconştientului 
(văsăna) este considerabil pentru psihologia şi tehnicile yoga şi ex¬ 
primă încă o diferenţiere între yoga-darţana şi Sămkhya. în plus, 
yoga este teistă, iar Sămkhya antiteistă. Eliade subliniază că Isvara 
nu reprezintă Divinitatea în calitatea ei de Creator, ci un arhetip 
al yoghinului, un macroyoghin. Devoţiunea faţă de el îl ajută pe 
practicant să se elibereze. Totuşi, în darţana-yoga, rolul lui Isvara 
este unul minor, întrucât yoghinul poate să atingă eliberarea doar 
prin asceză şi efort personal, fără să apeleze la ajutorul unei forţe 
externe. Patanjăli a introdus pe Isvara întrucât făcea parte din ex¬ 
perienţa unor yogi care practicau o formă de bhăkti-yoga. Este încă 
o dovadă a faptului că darţana-yoga a sintetizat două tradiţii, cea 

a unei yoga pur magice, care apela doar la voinţa şi forţa ascezei, şi 
cea mistică, „în care etapele finale ale practicii yoga erau cel puţin 

înlesnite printr-o devoţiune - chiar foarte rarefiată, foarte intelec¬ 
tuală - faţă de un Dumnezeu”.* 

Diferenţa dintre Sămkhya şi Yoga ca metode soteriologice apare 

clar delimitată în Mokshadarma. Sămkhya înseamnă, în această lu¬ 
crare, „adevărata cunoaştere” sau „cunoaşterea sufletului”, în timp 
ce yoga reprezintă orice tehnică, activitate, forţă, metodă, asceză sau 
meditaţie care conduce sufletul către Brahman. Este evidentă, în 
acest sens, înzestrarea tehnicii yoghine cu o practică mistica pro¬ 
prie, ce completează sistemul Sămkhya. însă in M^ahăhhărata este 
sesizată unitatea celor două sisteme: „Sămkhya şi Yoga îşi laudă 
fiecare metoda sa ca fiind cel mai bun mijloc (...) Cei care se lasă 
călăuziţi de yoga se bazează pe o percepţie nemijlocită, cei care 
urmează Sămkhya se bazează pe învăţături tradiţionale. Consider 
adevărate amândouă aceste învăţături (...) Conformându-te exact 
instrucţiunilor, ambele duc către ţelul suprem. în Bhagavad-Gîtă 
se merge mai departe şi se consideră că „numai spiritele mărgi¬ 
nite opun Sămkhya şi yoga, nu şi înţelepţii . Cel care cunoaşte 
Sămkhya are asigurate şi roadele fructelor yoga, căci „Sămkhya şi 
yoga sunt doar una”"". Această identitate corespunde perfect spi¬ 
ritului sintetic al filosofiei indiene în general şi al Bhagavad-Gîtei 
în special, care validează toate căile soteriologice: acţiunea, fapta, 
mistica, tehnica şi gnoza. Yoga le va cuprinde pe toate deopotri¬ 
vă. Yoghinul poate să fie cel care alege acţiunea, prin renunţarea 
la roadele faptelor sau contemplatorul sannyasin, care renunţă la 
viaţa socială şi atinge yogarudha, reuşind să se elibereze de funcţia 
imaginativă şi fluctuantă a minţii (sankalpa). Tehnici şi metode di¬ 
ferite sunt numite identic, ceea ce arată că „yoga nu a fost, în India, 
o şcoală cu un şef unic, nici o anumită dogmă sau tehnică mistică, 


' M. Eliade, Patanjali şi yoga, p. 91. 

** Mahăbhărata, Editura Paralela 45, Bucureşti, 2005, XII, V, 11043 şi urm. 
”• Bhagavad Gită, Editura Herald, Bucureşti, 2006, V, 4. 

Ibidem, V, 5. 

ci mai degrabă o formulă excesiv de vastă, cuprinzând orice prac¬ 
tică eficace pentru eliberarea de existenţă sau, în orice caz (cum e 
Tantra), pentru depăşirea ei”*. 

Cea mai largă formulă care i se poate da practicii yoga este aceea 
de „metodă de a experimenta Sacrul”, „ce se străduieşte să realize¬ 
ze concentrarea absolută pentru a ajunge la enstază”**. Diferită ca 
demers de orice altă darţana, se confundă în principiile filosofice 
de bază cu sistemul Sămkhya. Alte forme de yoga, deşi participă în 
mod direct la tradiţia aborigenă şi se opun, prin caracterul lor an- 
tiritualist şi antispeculativ moştenirii religioase a indo-europenilor, 
nu pot fi puse alături de nicio altă tehnică „specializată” în contactul 
cu Sacrul. Demersul tehnicilor yoga este unic: depăşirea condiţiei 
umane şi atingerea libertăţii prin meditaţie şi asceză. 


d. Yoga şi coincidentia oppositorum 

Mitologia şi filosofia darţanelor indiene se situează sub semnul 
unităţii contrariilor. Fiind dimensiunea cea mai importantă a spi¬ 
ritului indian, yoga realizează şi ea coincidentia oppositorum. Ca şi 
în alte cazuri, M. Eliade utilizează acest concept în multe contex¬ 
te, oferindu-i nenumărate sensuri. Indiferent însă de interpretările 
date, coincidentia reprezintă adevărata cheie epistemologică prin 
care se pot explica scopul şi metodele utilizate de yoga. 

a 

Intr-un prim sens, yoga este „unitatea respiraţiei, a conştiinţei 
şi a simţurilor”***. însăşi etimologia cuvântului yoga ne dezvălu¬ 
ie scopul acestei tehnici. Astfel, termenul yoga derivă din rădăci¬ 
na yuj, „a lega laolaltă”, „a unifica”, „a ţine strâns” sau „a pune la 
jug”, care determină latinescul jungere, jungum şi englezescul yo- 
*”* Tehnicile yoga îşi propun deci să unifice întâi întreaga viaţă 








M 




Eliade, Psihologia meditaţiei indiene , p 
Eliade, Patahjali şi yoga , p. 198, 
jăli, Yoga-Sutra , VI, 25. 

M. Eliade, Patahjali şi yoga, p. 9. 

psiho-mentală şi apoi să o anihileze. Vom vedea că şi în această 
ultimă etapă, de anihilare a conceptelor şi a fluxurilor psihice, yoga 


realizează coincidentia oppositorum, la un alt nivel. Cert este că, pe 
orice treaptă a iniţierii se realizează omologări, identificări şi uniri 
între contrarii. în acest sens, yoga prelungeşte scenariul oricărui 
comportament religios, ce are ca scop depăşirea cadrului existenţei 

profane şi atingerea sacrului. 

şi practicile acestuia. Aşa cum considera Sylvain Levi, sacrificiul 
trebuie permanentizat, continuat pentru a nu se „desface . Şi prin 
intermediul lui se unesc niveluri diferite ale realităţii, obligându-i 
pe zei să intervină în desfăşurarea vieţii pământeşti. Continuitatea 
sacrificiului este însă, în acelaşi timp, şi o întoarcere la unitatea 


primordială, o reconstituire a lui Prajăpati de dinaintea Creaţiei. 
Acelaşi caracter initiatic de a doua naştere şi de moarte rituală îl 
are şi tehnica yoga.** De altfel, prin aceste omologări şi similitudini 
a fost posibilă asimilarea practicii yoga de către brahmanismul tim¬ 
puriu. în fond, yoga şi sacrificiul nu diferă ca ideologie: ambele se 
referă la renaşterea iniţiatică prin jertfă şi, de asemenea, ambele îşi 
propun abolirea condiţiei umane. Yoghinul substituie însă sacrifi¬ 
ciul exterior, insuficient pentru mântuirea personală, cu un „sacrifi¬ 
ciu interior”, în care, deşi se păstrează scenariul iniţiatic, se accentu¬ 


ează jertfa personală, singura capabilă să înlăture drama existenţei 
umane. Pentru a realiza cu adevărat eliberarea, este necesar însă 
ca întreaga perspectivă profană a condiţiei umane să fie înlăturată. 
A renunţa la această perspectivă înseamnă a face exact contrariul 
a ceea ce natura umană te sileşte să faci, deci a acţiona împotriva 
instinctelor vieţii, împotriva tendinţelor „normale”, „profane”. Din 
acest moment începe yoga: neofitul îşi asumă o modalitate transcen- 
dentă în raport cu planul fizic şi psiho-mental, altfel spus „moare 


* Sylvain Levy, La doctrine du sacrifice dans Ies Brahmanas, Paris, 1848, pp. 
76-80. 

“ M. Eliade, Yoga. Nemurire şi libertate, p. 102. 

faţă de condiţia umană profană. Revine în scenă acelaşi simbolism 
iniţiatic al tehnicilor yoga: „yoginul se străduieşte să «răstoarne» 
complet comportamentul normal; el îşi impune o nemişcare pietri¬ 
ficată a corpului (asana), ritmarea şi controlul conştient al suflului 
(prănăyăma), fixarea fluxului psihomental ( ekăgrăta ), imobilismul 
gândirii, oprirea «seminţei» (...) Răsturnarea comportamentului 
normal îl situează pe yoghin în afara vieţii. El nu se opreşte însă 
la jumătatea drumului: morţii îi urmează o renaştere iniţiatică.”* 
Yoghinului nu i se mai aplică nicio categorie „profană”, întrucât el se 
situează deasupra oricărei perspective „lumeşti”. De aceea, situaţia 
nouă pe care şi-o asumă nu poate fi decât una paradoxală, dar per¬ 
fect coerentă pentru nivelul atins. Toate poziţiile câştigate urmăresc 
acelaşi scop: de a aboli fragmentarea şi multiplicitatea lumii, de a 
o unifica, reintegra şi totaliza, de a „cosmiciza” întreaga existenţă 
umană, practic, de a trece de ia haosul naturii la „cosmosul ’ liber¬ 
tăţii. Cel care renunţă la vechea existentă se situează dincolo de 

? 5 " 'JJPj 

bine şi de rău, căci cele două categorii morale sunt doar manifestări 
naturale, perspective ce trebuie şi pot fi distruse. 

Substituind o realitate alteia, orice etapă din cele opt ale tehni¬ 
cii yoga realizează, pe diverse planuri, coincidentia oppositorum. 
Astfel, prin asana se ajunge la „încetarea absolută a tulburării din 
partea contrariilor”.** Găsirea poziţiei corporale corecte favorabilă 
meditaţiei înseamnă de fapt o răsturnare a tuturor deprinderilor 
funcţionale ale corpului practicantului, dar şi o unificare a diferi¬ 
telor poziţii trupeşti. Concentrându-şi privirea asupra unui singur 
punct (tehnica ekăgrăta), yoghinul nu mai este tulburat de niciun 
fenomen exterior, nu mai este proiectat în afară, încetează mani¬ 
festarea deprinderilor şi a memoriei, este insensibil la contrarii - 
este, deci, „unificat”, „concentrat”. Retras în sine, yoghinul devine 
invulnerabil şi stăpân asupra lumii la care tocmai a renunţat. Ne 


M. Eliade, Patahjali şi yoga, p. 199. 
Patanjăli, Yoga-Sutra , II, 48. 

întâlnim aici cu „yoga magică”: renunţând la lucruri, yoghinul de¬ 
vine stăpânul absolut al lor, în mod concret. 

Prănăyăma este instrumentul prin care conştiinţa devine uni¬ 
ficată. „Unificarea conştiinţei” trebuie înţeleasă ca „pătrundere” a 
yoghinului în toate cele trei stări ale conştiinţei (diurnă, a somnului 
cu vise şi cataleptică), păstrându-şi însă luciditatea şi fermitatea. De 
observat însă că, în mod paradoxal, în prănăyăma, viaţa coincide 
cu reţinerea suflului, ceea ce, în condiţia „profană , la nivelul sacra 
lui, înseamnă „moarte” şi invers. Astfel, deşi „moare” pentru viaţa 
cotidiană, neofitul este „în viaţă”. Acest joc paradoxal al vieţii şi al 
morţii explică performanţele extraordinare ale diverşilor practicanţi 
yoga, care îşi încetineau bătăile inimii pană la nivelul imperceptibil, 
erau îngrooaţi de vii sau acţionau de la distanţă asupra obiectelor. 

Scopul prănăyăma este însă acela de a-1 pregăti pe neofit pentru 
meditaţie. Doar ritmându-şi respiraţia yoghinul poate să se concen¬ 
treze şi să mediteze cu adevărat. Dhărană reprezintă „fixarea gân¬ 
dului într-un singur punct”.* „Concentrarea yoghinică se întinde 
pe durata a douăsprezece prănăyăma. Cu respiraţia unificată, con¬ 
centrat într-un singur punct, practicantul obţine meditaţia yogică 
dhyăna. Ea este definită de Patanjăli ca un „curent de gândire unifi- 

Prin intermediul meditaţiei se ia în posesiune, se asimilează 
obiectul, unificându- se toate funcţiile acestuia, ca şi cum obiectul 
respectiv nu ar mai fi compus din elemente, ci ar fi doar o simplă 
apariţie, în esenţă. Cu greu se pot găsi cuvinte potrivite pentru a 
descrie această „stare”. Trebuie precizat, totuşi, că ea diferă de epo- 
che-ea fenomenologilor sau de intuiţia bergsoniană. în dhyăna, 
se păstrează luciditatea, coerenţa conştiinţei; aceasta nu este nici 
transă, nici extazie, nici act hipnotic, ci un act perfect conştientizat 
şi controlat în permanenţă. Dhyăna este starea în care conştiinţa se 

îbidem , 111,1. 
ibidem , III, 21. 

află „în expectativă”, unde se realizează perfecta coincidenţă dintre 
obiect si subiect.* 

Deja în sămădhi ambiguitatea conceptuală este maximă. 
Enstaza yoghină realizează paradoxul absolut. Ea nu poate fi descri¬ 
să prin conceptele obişnuite, întrucât yoghinul depăşeşte orice com¬ 
portament descriptiv. Coincidenţa contrariilor nu mai este acum 
simbolică, analogică, ci experimentală, efectivă: „Prin sămădhi 
yoginul transcende contrariile şi reuneşte, într-o experienţă unică, 
vidul şi preaplinul, viaţa şi moartea, fiinţa şi nefiinţa.’”* Abolirea 
contrariilor îl duce pe practicant la coincidenţa cu întregul, la re¬ 
cuperarea Timpului primordial, a Unităţii de dinainte de Creaţie, 
la distrugerea relaţiei dintre subiect şi obiect. Se trece astfel de la a 
cunoaşte la a fi. Yoghinul este, în acelaşi timp. Totul şi Nimic. Iluzia 
dispare şi împreună cu ea dispar toate obiectele. Nimic nu mai poate 
deveni obiect al conştiinţei: „Când mintea e definitiv imobilă, când 
nici încă oscilaţia dintre diversele forme ale meditaţiei nu mai tul- 

> y 

bură cit (s. a.), se realizează asamprajnata sămădhi (s. a.), meditaţia 
vacuităţii, fără conţinut senzorial şi fără categorii intelectuale, stare 
care nu mai e experienţă, neexistând relaţie dintre cunoscut şi cu¬ 
noscător, ci revelaţie statică. Intelectul (buddhi), împlinindu-şi sar¬ 
cina, se retrage în natură (prakrti), despărţindu-se de suflet. Sufletul 
rămâne singur, contemplându-se (...) E o moarte filosoficească, ine¬ 
fabilă şi incomunicabilă. Yoghinul a atins libertatea.”*‘*Evident că 
situaţia „eliberatului” nu poate fi decât paradoxală: este suflet pur, 
deşi are un corp, coincide cu Fiinţa întreagă, deşi este doar o parte 
a ei, trăieşte în timp şi totuşi are acces la nemurire etc. întreaga 
personalitate temporală este sacrificată, iar eliberatul participă la 
un prezent etern. El nu mai are o conştiinţă personală, ci o con- 
ştiinţă-martor, caracterizată prin luciditate şi spontaneitate pure.**** 


Cf. M. Eliade, Patanjali şi yoga, p. 86. 

M. Eliade, Yoga. Nemurire şi libertate, p. 91. 

M. Eliade, Psihologia meditaţiei indiene, p. 264. 
Cf. M. Eliade, Patanjali şi yoga, p. 201. 

Noua condiţie înseamnă de fapt nemurire şi libertate. Boddhisatva 
sau jivănmukta nu sunt decât prototipurile oamenilor-zei, cei care 
s-au eliberat. Coincidentia oppositorum circumscrie astfel tăcerea 
eliberatului - este o tehnică de limbaj, ce „exprimă” misterul ine¬ 
fabil al necondiţionatului. Upanishadele, budismul mahayanic sau 
tantrismul încearcă, folosind metode proprii, să explice sau să ex¬ 
perimenteze acest mister. 

în introducerea sintezei Yoga. Nemurire şi libertate, Mircea 
Eliade situa tehnica psiho-fizică în orizontul spiritual al existenţi¬ 
alismului. Yoga ar fi rezolvat cele mai importante probleme ale unui 
„existenţialist”: a disperării, a angoasei în faţa morţii, a libertăţii şi 
a condiţiei umane. „Europa ar avea deci interesul să înveţe: 1) ce 
anume a gândit India despre multiplele „condiţionări” ale fiinţei 
umane; 2) cum a abordat ea problema temporalităţii şi a istorici- 
tăţii fiinţei umane; 3) ce soluţie a găsit ea angoasei şi disperării pe 
care le declanşează inevitabil conştientizarea temporalităţii, ma¬ 
trice a tuturor condiţionărilor.”* Yoga nu numai că şi-a demonstrat 
actualitatea, oferind răspunsuri esenţiale unei culturi occidentale 
agonizante, dar, în plus, prin soluţiile propuse şi prin dezvăluirea 
„tainelor” ei, a depăşit orice provincialism cultural. Putem spune că, 
prin Eliade, yoga şi, implicit. India, a revitalizat cultura europeană, 
a revoluţionat metode ale savanţilor occidentali, a transformat expe¬ 
rienţa culturală într-una universală. Astfel, cunoscând miza tuturor 
tehnicilor mistice indiene - cucerirea libertăţii absolute, ajungem la 
o problemă universală. Prin aceasta, „orice provincialism cultural 
fiind depăşit prin însuşi mersul Istoriei suntem forţaţi - europeni 
ca şi neeuropeni - să gândim în termeni de Istorie Universală şi să 
făurim valori spirituale universale”.** 


M. Eliade, Yoga. Nemurire şi libertate , p. 10. 
Ibidem , p. 12. 

2. Androginie şi maithuna 

Aşa cum am amintit, premisa ontologică a concepţiei metafizice 
eliadeşti coincide cu o ipoteză monistă de tipul Advăita Vedănta: rea¬ 
litatea ultimă este o coincidentia oppositorum sau, în maniera misticii 
eckhartiene, un Urgrund în care toate contrariile coexistă. Icleea poate 
fi regăsită în concepţiilor „esenţial iste” ale lui Heraclit, Mirandolla, 
Cusanus, Eckhart, Bohme sau Hegel. Este evident însă că sursa gân¬ 
dirii lui Eliade este metafizica indiană. Conceptul coincidentia opposi¬ 
torum explică acest principiu al realităţii şi devine, în opera savantului 
român, ipoteza ontologică privilegiată. întrucât conceptul cuprinde 
toate celelalte explicaţii, comportându-se ca un semnificant autore - 
flexiv - ca în dialectica hegeliană - se poate spune că toate sensurile 
subiectiv determinate de acesta devin prezumţii teoretice esenţiale. 

Androginia şi tema Maithuna se înscriu printre aceste prezum¬ 
ţii şi sunt semnificaţii ale coincidentia oppositorum. Ar putea părea 
redundantă această ordonare a sensurilor în jurul unui concept. în 
realitate însă, e vorba despre o complementaritate de sensuri. Eliade 
şi-a însuşit ideea unei „totalităţi” divine care explică fenomenele şi 
comportamentele religioase. Prin aceasta, gânditorul român supra¬ 
pune sensurile şi construieşte un sistem consistent logic. De multe 
ori, avem impresia că istoricul religiilor impune o singură grilă de 
interpretare a fenomenelor, acestea din urmă fiind tot atâtea mani¬ 
festări ale arhetipului unic. Maithuna şi androginia sunt simboluri 
ce confirmă o astfel de ipoteză. 

a. Androginie şi totalitate 

Eliade consideră androginia un simbol al totalităţii primordia¬ 
le.* Gândit în expresie metalogică, androginul exprimă coincidenţa 
contrariilor, căci o „totalitate” nu poate fi înţeleasă decât ca lipsită 

A se vedea şi Thomas J. J. Altizer, Mircea Eliade and the Dialectics ofthe Sacred, 
The Westminster Press, Philadelphia, 1963, p. 99. 


Mircea Eliade şi misterul totalităţii 


de opoziţii. în Mefistofel şi androginul, istoricul român al religiilor 
subliniază identitatea de sens dintre coincidentia oppositorum şi 
mitul androginului. De altfel, această corespondenţă semantică - 
deseori sursă de confuzii - poate fi prezentată, sub raport logic, mai 
degrabă ca o incluziune, în măsura în care sensul androginiei se 
reduce la arhetipul coincidenţei contrariilor. Aceasta nu înseamnă 
însă că identitatea contrariilor este întotdeauna pusă în relaţie cu 
androginia. Ca arhetip, androginia trimite la coincidentia opposi¬ 
torum, fiind o formă de manifestare a acesteia. Subliniem deci că, 
atunci când istoricul român al religiilor se referă la androginie, el 
are în vedere „misterul identităţii contrariilor”, chiar dacă ambele 

„concepte” se explică unul prin celălalt. 

Văzută ca un fenomen cultural’, androginia este modelul exem¬ 
plar al „totalităţii divine”. Prezumţia de la care porneşte Eliade este 
următoarea: omul doreşte să realizeze in concreto androginia de¬ 
oarece are nostalgia „totalităţii” dinaintea creaţiei. Dumnezeu, ca 
tot, este perfect; deci şi omul, pentru a fi perfect, trebuie să redevi¬ 
nă un „tot”. Echivalenţa dintre Zeul Suprem creator şi Androginul 
Primordial explică de ce mitul androginului are la bază mitul 
cosmogonic. Prin aceasta se ilustrează că „la început, in illo tempore, 
exista o totalitate compactă şi că această totalitate a fost secţionată 
ori fracturată pentru ca lumea sau umanitatea să se poată naşte”**. 
Cum se întâmplă şi în cosmogonia indiană, principiul individua¬ 
lei, înţeles ca un Macantrop Cosmic, Ou cosmologic sau Urgrund 
de nepătruns, este, în acelaşi timp, şi principiu al pluralităţii. Prin 
acest simbol se explică generarea ca o „despărţire” de divinitatea 
totală. De aceea, aflat în lume, omul se simte despicat şi „din clipa 
când devine conştient de poziţia lui în Cosmos, este îndreptat că¬ 
tre un singur ţel: suprimarea acestei «despărţiri», refacerea unităţii 


* Mircea Eliade, Mitul reintegrării. Editura Humanitas, Bucureşti, 2003, p. 79. 

** Mircea Eliade, Mefistofel şi androginul, Editura Humanitas, Bucureşti, 1995, p. 107. 

primordiale, reintegrarea lui în «tot» (fie că acest «tot» este conceput 
ca o putere impersonală, ca un Dumnezeu etc)”.* 

Referindu-ne la modelul care a inspirat dorinţa de „totalizare” a 
omului, trebuie spus că Dumnezeul-Androgin este un „nume” care 
circumscrie de fapt absenţa oricăror atribute. Eliade consideră că 
se poate pleca de la acest principiu indeterminat pentru explicarea 
creaţiei.” De fapt, „a spune despre o divinitate că este androgină 
înseamnă a zice că este Fiinţa Absolută, realitatea ultimă””*, ceea ce 
conduce la ideea că androginia ţine locul tuturor atributelor divi¬ 
nităţii ce nu pot fi exprimate decât printr-o formulă „totalizatoare”, 
în formă arhaică, această formulă este „androginia”, iar în expresie 
savantă lipsa de atribute a divinităţii poartă „numele” cel mai puţin 
imperfect de coincidentia oppositorum. 

în manieră proprie, Eliade unifică sensurile atunci când reduce 
consubstanţialitatea divinităţilor sau bisexualitatea lor la Urgrund 
metafizic. Toate formulele paradoxale de reprezentare a principiului 
- consubstanţialitatea Devi-Asuri în India, ambivalenţa reprezen¬ 
tărilor Vrtra- Varuna, Yahve la evrei, Zurvan la iranieni, „perechi¬ 
le” divine Shiva-Shăkti, Nun-Nunet , Ră-Răid, bisexualitatea divină 
a zeilor populaţiilor arhaice ori pur şi simplu androginia lor - se 
pot reduce la ideea că „Dumnezeu este totul” sau, mai explicit, că 
„perfecţiunea, deci, Fiinţa, constă, în ultimă instanţă, într-o unita- 
te-totalitate”**‘*. Eliade face în acest punct o afirmaţie „ontologică”, şi 
nu o simplă expunere a „imaginilor” oamenilor din toate timpurile 
despre Divinitate. Androginia este forma ce explică acest „mister 
al totalitătii” Fiinţei. 

O ipoteză argumentată convingător de savantul român este ace¬ 
ea că Fiinţa este un Urgrund, o Divinitate absolută, venerată de toate 


Mircea Eliade, Mitul reintegrării , p. 63. 

A se vedea, de exemplu, M. Eliade, Mituri, vise , mistere y pp. 185-188; Mitul 
reintegrării , pp. 42, 63 şi 108; Nostalgia originilor , pp. 257-258 şi 260. 

Mircea Eliade, Mituri , vise, mistere , p. 184. 

Mircea Eliade, Mefistofel şi androginul , p. 101. 

culturile paleolotice şi neolitice. Credinţa într-un zeu transcendent 

JL . ^ 

precede orice altă credinţă într-o divinitate sexuată, de tipul Zeiţei- 
Mamă. Aceasta înseamnă că hierogamia este o formă de reprezen¬ 
tare a creaţiei tradusă printr-un mit cosmogonic şi care presupune 
preexistenţa unei unităţi nediferenţiate. Eliade critică argumentele 
reprezentaţilor şcolii istorico - culturale care susţineau predominan¬ 
ţa absolută a matriarhatului şi a credinţei în Zeiţa-Mamă într-o 
anumită etapă a civilizaţiei. Omul arhaic avea intuiţia că androgi¬ 
nia, ca imagine a totalităţii, este situaţia primordială. în acest sens, 
istoricul român aduce ca argument un mit cosmogonic japonez. 
Concluzia argumentării este că abia după separarea celor două 
principii, adică în momentul creaţiei lumii, se poate vorbi despre 
hierogamie. Creaţia îşi are însă originea într-o stare de plenitudine a 
Fiinţei, simbolizată de androginia zeităţilor cosmocratoare. Acestea 
sunt androgine pentru că sunt perfecte. Androginia este semnul 
coexistenţei tuturor atributelor, a totalităţii, adică a lipsei de limită. 

Dar, chiar înainte de a simboliza Fiinţa absolută, androginia, ca 
arhetip universal răspândit, joacă, pentru omul societăţilor primiti¬ 
ve, rolul unei scheme teoretice explicative a Realităţii. Acest model 
teoretic nu are numai un simplu rol descriptiv, ci generează o serie 
de experienţe spirituale de o deosebită importanţă. Eliade consta¬ 
tă că androginia este un „ideal colectiv”**. Altfel spus, totalitatea 
funcţionează pe toate planurile. Ritualurile, sărbătorile, riturile de 
iniţiere, obiceiurile atestate peste tot în lume certifică perceperea 
androginiei drept „model viu” al perfecţiunii. Androginul uman, 
rezultat în urma unui ritual, este o copie a divinului. Este, ca şi divi¬ 
nul, „complet”, „total”, „perfect , „lipsit de contrarii ; este, deci, ar¬ 
hetipul asumat existenţial de fiecare om m parte. Căci tendinţa către 
„totalizare” există ca „dor infinit” al oricărei fiinţe: „Şi această tra¬ 
gică condiţie a individualizării, nămarupa , tinde tot către unitatea 


A se vedea toată argumentarea în M. Eliade, Mituri , vise , mistere , pp. 183 191. 
** în M. Eliade, Mitul reintegrării , p. 96. 

primordială, către Marele Tot nediferenţiat. Este şi această tendinţă 
către infinit o încercare de a depăşi individualul.”* 

Deşi apare la niveluri multiple, tendinţa către totalizare prin re¬ 
integrarea contrariilor se exprimă prin mijloace şi metode complexe 
şi diferite calitativ. Ritualul tantric se săvârşeşte în acelaşi scop ca 
şi orgia colectivă. De asemenea, tehnicile yoga au acelaşi sens ca şi 
mijloacele „profane” de abolire a contrariilor. Diferă doar metoda 
si calitatea actului transcenderii. Dar toate aceste te mici urmează 
un singur arhetip: androginia, ca model al perfecţiunii, trebuie re¬ 
alizată pe toate planurile. înainte de a deveni un concept filosofic, 
androginul, ca atribut al Unului-Tot, a semnificat dorinţa omului 
de a recupera starea primordială, nostalgie exprimată în mituri şi 
credinţe şi împlinită prin ritualuri şi tehnici mistice. Toate acestea 
trebuia să ducă la transformarea omului, dintr-o fiinţă temporală 
perisabilă, într-una eternă, aşa cum era la începuturi. Androginia 
are sensul unui arhetip inconştient (sau transconştient) care orien¬ 
tează către „Tot” întreaga existenţă. Că o face conştient sau nu, omul 
încearcă, prin orice mijloace, contemplative, ascetice, concrete, ori 
pur şi simplu dintr-un instinct al speciei sale, să ajungă la acea stare 
de fiinţă-în-sine, nedespicată prin creaţie: „Omul ca «specie» - în¬ 
tocmai ca şi celelate «specii» din Univers - e stăpânit de acelaşi 
instinct ontologic; el tinde, fără să-şi dea seama, să-şi depăşească 
«individuaţia» printr-o «totalizare» având ca limită Infinitul.”** 
Realizarea androginiei aici, pe Pământ, este visul „ceresc” al fie¬ 
căruia dintre noi. Eliade nu ezită să vadă în realizarea androginiei o 
„obligaţie”, o „datorie” sacră sau, mai bine spus, o necesitate ce ţine 
de însăsi esenţa omului: „Omul e dator să realizeze, chiar numai 


pentru o clipă, această stare paradiziacă, această androginie care în¬ 
seamnă pentru el existenţa reală, autonomă şi bogată în beatitudini 
a lui Adam, a omului primordial, orice nume ar purta acesta. De 


M. Eliade, Pantheon indic, în Universul literar, anul XLVIII, nr. 16,22 aprilie 
1939, p. 5. 

Mircea Eliade, Mitul reintegrării, p. 38. 


’V-ţT- 


III. Ir 





Mircea Eliade şi misterul totalităţii 


169 


altfel, anevoie s-ar putea dispensa un ins de aceste efemere expe¬ 
rienţe ale androginiei, căci, în cele mai importante evenimente ale 
vieţii sale este obligat (s. a.) să o realizeze.”* „Totalizarea fragmen¬ 
telor” trădează profunda insatisfacţie a omului faţă de condiţia sa 
efemeră. Eliade consideră starea actuală a omului o „cădere” şi, în 
acest sens, androginia apare ca o reintegrare în sacru.** 

Am văzut până în acest punct că mitul androginului joacă, în 
opera lui Mircea Eliade, roluri diferite: principiu explicativ al lumii, 
arhetip, ideal colectiv sau atribut al divinităţii. Cu toate acestea, 
sau, mai bine spus, mai presus de toate aceste sensuri, androginia 
exprimă unitatea principiilor masculin şi feminin, contopirea lor, 
deci o stare de nediferenţiere sexuală. Este greşit, crede Eliade, să se 
conceapă androginia ca o anumită stare sexuală, fie în sensul lipsei 
organului sexual, fie în sensul unei transsexualităţi obscure. A fi 
androgin nu înseamnă a fi nici travestit, nici transsexual, ci „unit , 


adică „total”, nici numai feminin, nici numai masculin. Feminitatea 
sau masculinitatea zeilor şi ale oamenilor sunt forme ale creaţiei 
sau, ca să ne exprimăm într-un limbaj aristotelician, sunt potenţe 
ale stării de increat, ale „totului”.*** Dorul de „totalizare” a omului 
exprimă, de altfel, dorinţa de reintegrare a principiilor feminin şi 

masculin în propria fiinţă. 

Acest proces de transformare internă realizată prin diverse teh¬ 
nici face posibilă şi alchimia. în esenţă, alchimia urmăreşte trans¬ 
formarea omului, prin integrarea masculinului şi a femininului: 
Alchimistul care dobândea Rebis-ul în laborator realiza el însuşi 
o stare androginică. Toate operaţiile alchimice se reduceau, în cele 
din urmă, la prefigurarea misterioasei uniuni dintre principiile cos¬ 
mice masculin-feminin şi e greu de crezut că o asemenea uniune nu 


Ibidem, pp. 107-108. 

A se vedea şi Th. Altizer, op. cit., p. 100. 

A se vedea, în acest sens, Mircea Eliade, Mituri, vise, mistere, pp. 


187-188. 

era încercată şi în faţa alchimistului.” 4 Scopul alchimiei este, deci, 
realizarea androginiei. Astfel se explică de ce Eliade consideră o 
asemenea ştiinţă veche o tehnică spirituală de aceeaşi factură cu 
yoga sau şamanismul. 

Nu doar practicile mistice pot realiza starea de androginizare, 
ci şi gnozele hermetice sau creştine ori actele cele mai fireşti ale 
omului, cum ar fi dragostea. Experienţa dragostei este paradoxală; 
ea transformă persoana care iubeşte în persoana iubită, dotată cu 
calităţile caracteristice sexului opus: „(...) actul esenţial al dragostei 
aduce după sine o experienţă - fireşte, foarte palidă - a androgi¬ 
niei. Bărbatul care se îndrăgosteşte capătă calităţi feminine: graţie, 
supunere, devotament etc, iar femeia care iubeşte se îmbogăţeşte 
cu virtuţi masculine: spirit de iniţiativă, dorinţa de a proteja, de 
a domina, de a conduce etc. Numai după asemenea transformări 
preliminare poate nădăjdui un ins realizarea în condiţii optime a 
experienţei dragostei, care este pierderea de sine, trecerea în celă¬ 
lalt.”” Androginia este astfel sensul implicit, deseori inconştient, ca 
un „dor de nemurire”, al iubirii dintre sexe. în India, androginizarea 
joacă rolul unei adevărate metafizici practice, fiind sensul explicit 
al ritualurilor erotice. Experienţa acuplării îi face pe cei doi îndră¬ 
gostiţi să transceandă planul concret şi să acceadă către o stare de 
„totalizare”, „divină” prin excelenţă. Dragostea este, în fond, uni¬ 
rea principiului masculin cu cel feminin într-o singură persoană: 
femeia iubită experimentează natura masculină existentă în stare 
latentă în ea, iar bărbatul se transformă, actualizând şi el putinţa 
feminină, sub acelaşi impuls erotic.*” Ambii se „divinizează” însă 
prin practica erotico-rituală. 


Mircea Eliade, Mitul reintegrării, p. 83; Alchimia asiatică, p. 603; Cosmologie 
şi alchimie babiloniană, p. 512 şi urm., ultimele două în Drumul spre centru. 
Editura Univers, Bucureşti, 1991. 

Mircea Eliade, Mitul reintegrării, pp. 108-109. 

Mircea Eliade, Naşteri mistice. Editura Humanitas, Bucureşti, 1995, p. 64. 

Descriind practicile erotico-mistice pentru realizarea andro¬ 
giniei, Mircea Eliade se înscrie pe linia unui curent spiritualist re¬ 
prezentat, printre alţii, de Ananda Coomaraswamy, Julius Evola 
sau Rene Guenon, care, urmând idealul romantic, de origine pla- 
toniciană, al iubirii, văd în realizarea efectivă a androginiei prin 
dragoste atât o etapă a cunoaşterii umane, ce constă într-o nouă 
revelaţie a spiritului, cât şi un mijloc de eliberare din condiţia dra¬ 
matică a existenţei. De aici şi interesul istoricului Eliade pentru 
mitul androginului şi credinţa sa că toate epocile istorice şi toate 
misticile religioase, inclusiv creştinismul şi misticismul, s-au referit 
la androginie atunci când au avut în vedere perfecţiunea omului sau 

asemănarea cu Dumnezeu.* 

b. Androginizarea rituală - maithuna '* 

Mircea Eliade a fost interesat mai mult de acele tehnici spirituale 
care au ca scop realizarea în planul experienţei imediate a arhetipu¬ 
lui androginiei; aşa se explică şi obsesia curioasă a savantului român 
de a descrie în amănunt maithuna, adică experienţa acuplării fizice 

la tantricii indieni. 

Experienţa sexuală poate fi considerată o „androginizare ritua- 
lă”‘‘‘, căci unirea principiilor masculin şi feminin (Shiva şi Shâkhti) 
prin ritual îl transformă pe practicant în androgin. Textele tantrice, 
ca de pildă Hevajra Tantra, vorbesc despre „starea de totalitate” 
atinsă prin maithuna, stare în care elementul feminin se transformă 
în principiu masculin . Uniunea Shiva-Shăkti reproduce uniunea 

* în iudeo-creştinism, ca şi în gnosticism, Adam şi Hristos erau consideraţi an¬ 
drogini. A se vedea M. Eliade, Mitul reintegrării, pp. 85-92 şi M. Eliade, Mefistofel 

şi androginul, p. 100. 

" Rădăcina sanscrită ( mith ) poartă sensul de încetare a opoziţiilor contrare, 
„doitate” în unitate. La sculptorul Constantin Brâncuşi, Absolutul este redat in 
forma îmbrăţişării totale - ca în „Sărutul”, de exemplu. 

*" Julius Evola, Yoga secretă a puterilor divine, p. 1 14. 

Ibidem. 

cuplului divin şi reinstaurează starea de plinătate a Fiinţei dinain¬ 
tea creaţiei. Maithuna divină reprezintă, de altfel, modelul mistic 
al experienţei erotice pământeşti. Orice act preliminar erotic este 
valorizat în acest sens: dorinţa sexuală corespunde forţei magice 
care ucide pe Kăma, zeul dorinţei amoroase, femeia goală este pra- 
krti nediferenţiată, iar actul sexual, în starea de sămarâsa, produ¬ 
ce eliberarea şi gnoza supremă, pentru că şi Buddha, practicând 
maithuna, a reuşit să-l înfrângă pe Măra şi a devenit omniştient şi 
stăpân asupra forţelor magice. 

Indiferent de scenariile de reprezentare a tehnicii maithuna în 
tantrismul budist sau în cel hindus, actul sexual cunoaşte două 
planuri. într-un prim sens, maithuna derivă din practici vrăjito¬ 
reşti, specifice culturilor populare ori de origine magică (cum ar 
fi cazul unor secte budiste care au ca scop dobândirea unor forţe 
magice - siddhî). Evola crede că „modelul acestor practici obscure 
este analog celui al practicilor iniţiatice”', descris de Eliade atunci 
când se referă la ceremenoniile iniţiatice de pubertate sau cele de 
regenerare a forţelor cosmice sleite** sau la practicile hătha-yoga de 
ridicare a energiei kundalîni prin cele şapte ţhăkras", în scopul 
atingerii iluminării. Ceea ce ne interesează în capitolul de faţă este 
semnificaţia dată de Mircea Eliade acestor practici „obscure”, aflate 
undeva la periferia doctrinei yoga. 

Savantul român consideră că nu calitatea tehnicilor în sine con¬ 
tează, ci semnificaţia sau scopul lor. Deşi tehnicile nu sunt canonice, 
ele revelează aceeaşi dorinţă de libertate resimţită de indian prin 
metafizică ori prin practica yoga. Altfel spus, tehnicile yoghinice, 
orice structură ar avea, sunt tehnici de câştigare a autonomiei spi¬ 
rituale faţă de constrângerile actelor normale săvârşite cu intenţii 
hedoniste. Dar libertatea nu înseamnă, aşa cum vom vedea, alegere 
absolută, ci are la bază, întotdeauna, un model pe care îl imită. 

Julius Evola, Yoga secretă a puterilor divine, p 141. 

A se vedea Mircea Eliade, Naşteri mistice, p. 16 şi p. 119. 

Mircea Eliade, Yoga. Nemurire şi libertate, pp. 21-115. 

Androginia fiinţelor primordiale este arhetipul ce trebuie imitat 
prin fiecare dintre practicile misti ce sau religioase primitive. 

în acest sens, şi maithuna derivă din ceremoniile orgiastice 
colective ori din hierogamii, ca exerciţii supuse aceluiaşi model 
exemplar, de data aceasta al androginiei hierogamice dintre Cer şi 
Pământ. Astfel, în timpul uniunii, femeia este „consacrată” sacri¬ 
ficiului de către partener: „sânul este altarul, părul gazonul, pielea 
teascul de soma, focul din mijloc, vulva”*. Omologarea este plină de 
semnificaţii: corpul practicianului este corp divin, partenera devine 
încarnarea Zeiţei-Mamă, a Pământului, a forţei sacre, iar actul sexu¬ 
al, ca act cosmic, integrează în „tot” pe cei doi îndrăgostiţi.** Pentru 
Eliade, această sacramentalizare progresivă a vieţii fiziologice este o 
semnificaţie a dialecticii sacru-profan, prin care, printr-o activitate 
aparent profană, în urma omologărilor potrivite, omul are acces la 
sacru. Altfel spus, în procesul dialectic, hierofania devine ontofa- 
nie- ea revelează aceeaşi coincidenţă a contrariilor dintre Fiinţă şi 
Nefiinţă, dintre sacru şi profan, dintre viaţă şi moarte. 

Aceeaşi dialectică este prezentă şi în practicile orgiastice. Eliade, 
ca şi Evola de pildă, consideră orgia ca un act cultural cu sensuri 
pozitive pentru omul societăţilor arhaice. Orgia uneşte niveluri ale 
realităţii aparent ireductibile, contopeşte toate lucrurile, suprimă 
limitele, suspendă regulile, în final, „totalizează realitatea, cosmici- 
zează lumea: „Că e vorba de orgii ale unor populaţii primitive şi exo¬ 
tice sau de serbări analoage din Antichitatea occidentală, numitorul 
comun îl constituie înlăturarea temporară a tuturor interdicţiilor, 
a tuturor deosebirilor de condiţie socială şi a tuturor obligaţiilor, 
datorită căreia erosului i se refuză de obicei orice manifestare sub 
formă elementară... Se tinde aşadar la o eliberare cvasitotală.”**’ 

* Brhadăranyaka-Upanisad, VI, 4,30, apud M. Eliade, Yoga. Nemurire şi liber- 
tate t p. 219, 

” Mircea Eliade, Homology and Yoga, în Morfologia religiilor. Editura Jurnalul 
literar, Bucureşti, 1993, pp. 218-221 

*** Julius Evola, Metafizica sexului, Editura Humanitas, Bucureşti, 1994, p. 169; 
a se vedea, de asemenea, Mircea Eliade, Nostalgia originilor, p. 262 şi M. Eliade, 

Totuşi, niciun ritual arhaic nu urmăreşte direct eliberarea in- 
dividului, cu excepţia ritualului tantric maithuna, care are intenţie 
soteriologică. Indienii privesc maithuna nu ca pe o relaţie sexuală 
obişnuită, ci ca pe o ceremonie sacră ce presupune o pregătire spi¬ 
rituală prealabilă, în vederea realizării „totalităţii”. Semnificaţia ei 
este paradoxală, atât timp cât, printr-un act concret, carnal, conside¬ 
rat în genere „profan”, practicantul obţine eliberarea. Ca şi în yoga 
clasică, în tantrism libertatea nu poate fi înţeleasă decât ca paradox: 
„nu e de mirare că printre metodele propuse pentru cucerirea unui 
atât de paradoxal mod de a fi, ascetismul cel mai sever şi nenumă¬ 
ratele tehnici de meditaţie coexistă cu maithuna şi consumarea de 
kundagolâka”*. 

Ca tehnică însă, maithuna poate fi considerată o practică yoga, 
ce are la bază unirea fără emisie seminală si în condiţiile ritmării 
respiraţiei ori chiar a reţinerii acesteia o perioadă de timp.** Dar mai 
corect ar fi să considerăm actul sexual ceremonial un rit, având în 
vedere faptul că, în timpul ritualului, partenerii se transformă în 
zeu, respectiv zeiţă, şi se eliberează de karma . Această soluţie para¬ 
doxală aleasă de unele secte indiene pentru eliberarea individului 
din lanţul karmic se exolică prin credinţa că, în kăli-yuga , doar prin 
transformarea actelor fiziologice normale în ritualuri se poate atin¬ 
ge Nirvăna. în Kulanava-tantra se arată chiar că lumea şi samsăra 
reprezintă adevăratul loc unde se produce eliberarea, ceea ce presu¬ 
pune că, la fel ca în budismul Madhyămika , Nirvăna şi Samsăra sunt 
identice, în sensul că reprezintă manifestări ale aceleaşi realităţi, 

Mitul reintegrării , p. 24. 

Kundagolâka este un amestec de semen virile şi secreţie vaginală, ce trebuie 
efectiv consumată de practicanţi, după un ritual special; a se vedea M. Eliade, 
Ocultism , vrăjitorie şi mode culturale , pp. 129-130. 

Mircea Eliade, Erotica mistică în Bengal , în Arta de a muri , pp. 100-101 şi în M. 
Eliade, Yoga. Nemurire şi libertate , pp. 222-227. Maithuna nu presupune, totuşi, 
în mod necesar, retenţia seminţei. în unele practici ale „Căii Mâinii Stângi”, 
beatitudinea se atinge în momentul în care sămânţa, văzută ca „epifanie lumi¬ 
noasă”, este eliberată - a se vedea, în acest sens, M. Eliade, Ocultism , vrăjitorie 
şi mode culturale , p. 125. 


Mircea Eliade şi misterul totalităţii 


175 


ontologic identică cu sine, dar logic diferită. Reflectând caracte¬ 
rul sintetic, tantrele budiste consideră atingerea stării de Nirvăna 
ca fiind identică cu realizarea vidului desăvârşit ( sunya ), ca şi în 
Mahăyăna. în timpul actului sexual, oprirea seminţei trebuie să 
se realizeze concomitent cu oprirea fluxului mental şi respirator, 
fapt ce conduce la conştientizarea vidului şi realizarea iluminării. 
Această filosofie practică a actului sexual face din maithuna un 
„fapt de cunoaştere mistică”, ce produce un rapt între conştiinţa 
normală şi şinele transfigurat prin obţinerea stării de sămarasa (co- 
itul ritual), „suprema fericire”. Vacuitatea reprezintă atât suportul 
mental al maithuna, cât şi cel fizic* sau trans-individual, ca stare 
ultimă de „non-ego”, când individul îşi pierde conştiinţa Sinelui 
şi se identifică cu starea de „supremă beatitudine” în întunericul 

desăvârşit al binelui.** 

în acest sens, nu este neaparat necesar ca maithuna să reprezinte 
un act concret. Se cunosc diverse practici Vajrayăna în care maithu¬ 
na devine un ritual interiorizat, cu un scenariu mistic ce foloseşte 
abundent metaforele interiorităţii. După Pahcakrama, maithuna 
reprezintă, de fapt, o succesiune de mudră, adică gesturi, poziţii 
corporale şi imagini puternic vizualizate prin meditaţie. însăşi par¬ 
tenera consacrată este obiect de meditaţie internă şi poate să nu fie 

prezentă ca parteneră concretă. 

Este destul de dificil să desprindem toate semnificaţiile atâ¬ 
tor varietăţi de tehnici de „androginizare rituală”, mai ales că cea 
mai mare parte dintre ele urmează un scenariu iniţiatic în care 
se împletesc limbajul intenţional alegoric şi tehnica reală. Ritualul 
initiatic interiorizat trebuie însă deosebit de ritualul concret, care 
cunoaşte o dezvoltare amplă în mistica vişnuită sub forma ei devo- 
ţională (krişnaită). Sub aspectul ritualului concret, care, de regu¬ 
lă, nu-1 exclude pe cel intenţional, maithuna presupune o serie de 

în plan concret, tânăra fată dintr-o castă inferioară este cea mai bună „ocazie 

pentru a atinge starea de vacuitate. 

*' Mircea Eliade, Yoga. Nemurire şi libertate, p. 223. 

exerciţii pregătitoare. Astfel, neofitul trebuie să-şi stăpânească ia 
perfecţie simţurile şi să-şi aleagă o parteneră potrivită, pe care să 
o transforme, prin rugăciuni, imnuri, libaţii sau mantre, în zeiţă. 
Vom reda într-un citat mai lung acest ceremonial complex pentru 
experimentarea beatitudinii: „Neofitul trebuie să-şi stăpânească la 
perfecţie simţurile şi, în acest scop, trebuie să se apropie în etape 
de «femeia evlavioasă» (năyikă) şi s-o transforme, printr-o drama¬ 
turgie iconografică interiorizată, în zeiţă. Pentru aceasta, el trebuie 
s-o slujească pe durata primelor patru luni ca servitor, să doarmă 
în aceeaşi cameră cu ea, apoi la picioarele ei. în următoarele patru 
luni, continuând să o servească la fel ca înainte, el doarme în acelaşi 
pat cu ea, de partea stângă. Timp de încă patru luni va dormi pe 
partea dreaptă, după care vor dormi îmbrăţişaţi etc’”. 

în literatura tantrică şi în Săhaja se pune foarte mult accent 
pe sănătatea corpului. Voinţa de a stăpâni corpul pentru a-1 trans¬ 
forma într-un trup „divin” este mai mult poziţia Hâtha-yoga ; în 
schimb, celelalte scoli tantrice văd acest control desăvârşit doar un 

* y J 

mijloc necesar pentru practicarea maithuna, dar nu şi un scop în 
sine. Hătha-yoga urmează calea desăvârşirii prin intermediul fizi¬ 
ologiei subtile. înălţarea energiei kundalînl, simbol al însăşi zeiţei 
Shăkti, prin tehnici speciale, conduce la uniunea finală ( unamani ) 
a lui Shiva cu Shăkti. Aceasta este „maithuna mistică”. într-o altă 
tehnică, în timpul unei mudră trebuie obţinută concomitent imo¬ 
bilitatea sufletului, a gândirii şi a seminţei**. Se ajunge, în cele din 
urmă, la transformarea seminţei în gând şi la asimilarea lui bindu 
(semen virile) cu suflul vital. Atât timp cât bindu se păstrează în 
corp, practicantul e nemuritor. Moartea apare odată cu „plecarea” 
suflului din corp. 

Textele tantrice insistă asupra analogiei dintre semen virile 
şi lumina creaţiei. în metafizica Vajrayăna, bindu este înţeles ca 
„epifanie solară”. Corespondenţa sămânţa-lumină apare încă în 

Mircea Eliade, ibidem , p. 227. 

Ibideniy p. 214. 

Rig-veda, unde semen virile era considerată a fi „explozia lumi¬ 
noasă”. în Guhyasamăja Tantra, atribuită celebrului gandrakriti, 
se vorbeşte despre experimentarea în timpul maithuna cu suport 
meditativ, a cinci lumini mistice interioare: „Qandrakriti pretin¬ 
de că, în timpul meditaţiei, discipolul trebuie să şi-l imagineze pe 
Buddha într-o lumină orbitoare (...). Comentând uniunea mistică 
a lui Buddha cu o sakti corespunzătoare, Qandrakriti şi Tson k a 
pa afirmă că boddhicitta (gestul iluminării) este picătura bindu (s. 
a.), care curge din vârful capului şi umple cele două organe sexuale 
cu o explozie de lumină.”* Cu alte cuvinte, partea divină din om, 
boddhicitta, coincide cu semen virile şi de aceea ea trebuie păstrată 
în corp. Dar revelaţia ei, epifania, se realizează doar prin maithuna, 
adică printr-o stare „totală” de unitate, de reintegrare a principiilor.** 
Odată reţinută sămânţa, se ajunge la sămarăsa, o „transă ac- 
, în care are loc fuziunea principiilor masculin {shiva) şi fe¬ 
minin {shăkti). Orgasmul coincide cu realizarea stării de „necon¬ 
diţionat” {sahăja), care imită uniunea necreată a cuplului divin. 
Dorinţa trăită de cuplul uman şi starea de sămarăsa sunt imitaţii 
ale „pasiunii” şi „uniunii divine”. Se ajunge la starea de „unitate în 
doitate”, când încetează opoziţia contrariilor, Absolutul dinaintea 
creaţiei, redat în forma îmbrăţişării totale, doi in unul (androgi¬ 
nul) cel mai abstract.**** Partenerii sunt deja „unificaţi”, dincolo de 
lume, de timp şi de moarte. Maithuna devine un act paradoxal de 

cunoaştere, tehnica retenţiei având ca rezultat obţinerea stării de 

£ 

vid, corespunzătoare transcendenţei totale. 

* Mircea Eliade, Ocultism, vrăjitorie şi mode culturale, p. 125. 

Mircea Eliade, Mefistofel şi androginul, pp. 33-34. 

Julius Evola, Yoga secretă a puterilor divine, p. 152. 

““ Transcenderea polarităţilor a fost reprezentată, în lipsa conceptelor care să o 
descrie, în forma plastică a „Sărutului lui. Constantin Brâncuşi. Sculptorul s a 
lovit de dificultatea exprimării prin cuvinte şi a recurs la redarea prin imagine. 
’*“* „Textele vorbesc despre «imobilizarea regelui spiritului prin identitatea plă¬ 
cerii în stare nemanifestată», care are drept rezultat atingerea imediată a prin¬ 
cipiului aflat la baza oricărei magii şi anume, transcenderea trupului şi a mor- 

Metafizicii tantrice îi este specifică celebra tehnică de „a merge 
împotriva curentului”, pe care Eliade in centrul „ideologiei” yoga. 
întreaga sexualitate este transfigurată şi transformată într-un com¬ 
plex cosmic. Fără această „cosmicizare”, maithuna nu este decât 
orgie şi, implicit, moarte. Ritmicizarea actelor fiziologice şi regula¬ 
rizarea respiraţiei, coroborate cu retenţia seminală, conduc la ade¬ 
văratul ţel al împreunării sexuale: beatitudinea sufletului dezrobit 
de fenomenalitate şi atingerea stării de vid desăvârşit; nimic din 
aportul pasional al dragostei, nicio prezenţă a senzualităţii. Eliade 
subliniază acest rol de ritual, lipsit de egoism, al practicii maithu¬ 
na. Erotica indiană, departe de a afirma libertatea sexuală, este o 
cale de mântuire, o soteriologie exprimată în termeni biologici. Şi 
acest tip de coincidentia oppositorum face ca Nirvana să coincidă cu 
Samsăra, timpul cu eternitatea, profanul cu sacru, fiind una dintre 
„soluţiile” funcţionale ale dialecticii sacru-profan. Nu întâmplător, 
chiar din maithuna tantrică se inspira tânărul Eliade, atunci când 
făcea „apologia virilităţii”, manifest voit anti-pozitivist şi anti-ma- 
terialist, prin care îşi propunea să impună primatul spiritualului 
asupra materialului. 

c. Androginia şi maithuna 

- paradigme ale gândirii lui Mircea Eliade 

Paradoxala soluţie găsită de spiritul indian l-a sedus foarte mult 
pe Mircea Eliade. Se poate spune chiar că modul eliadesc de înţele¬ 
gere a existenţei corespunde soluţiei date de „Calea Mâinii Stângi”. 
Dialectica sacru-profan urmează îndeaproape teoria coincidenţei 
Nirvăna-Samsăra, exprimată de budiştii „Şcolii de mijloc” şi de mis¬ 
tica Vajrayăna. Aşa cum afirmam, virilitatea, temă regăsită în câteva 
eseuri din tinereţe, dar şi în romane şi nuvele, pare a semnifica 


cunoaşterea iluminatorie, organele şi secreţiile femeii) şi vajra (ce simbolizează 
principiul spiritual activ şi organul viril), având drept consecinţă apariţia stării 
de vid”, Julius Evola, Yoga secretă a puterilor divine, p. 153. 

forţa cosmică, aidoma principiului shăkti. De altfel, pansexualismul 
lui Eliade este, de fapt, o concepţie vitalistă, atât timp cât savan¬ 
tul practicant al tehnicilor yoga face chiar o „apologie a virilităţii” 
în operele sale literare din tinereţe. Departe de a fi un pornograf, 
Eliade se situează într-un alt plan decât cel al sexualităţii. Ceea ce 
pare a fi o scenă erotică se doreşte a deveni o ceremonie cosmică, 
unde sunt implicate energii, principii, forţe şi mai puţin persoane. 
Acestea din urmă ajung la o cunoaştere privilegiată (şi) prin inter¬ 
mediul erotismului. Totul se reduce, în fond, la înţelegerea iubirii 
ca „enstază a individualului”, ca libertate, nu în sensul de libertinaj, 
ci de transfigurare a individualului/ Pentru Eliade, toate gestur ile 
omeneşti imită un arhetip şi participă la sacru. Dragostea însăşi 
este un ritual şi, ca oricare ceremonie sacră, se reduce la un model. 

Se poate vorbi astfel, la Eliade, nu doar despre experienţa india¬ 
nă, ci şi despre o adevărată gnoză, bazată pe experimentarea para¬ 
doxală a realităţii. Aşa cum am văzut, atât metoda hermeneutului 
român, cât şi viziunea ontologică şi stilul general al operelor sale 

urmează aceeaşi „schemă teoretică indiană, în care androginia şi 

? * 

maithuna sunt simboluri ale „totalităţii” creatoare. Departe de a 
semnifica simple excentricităţi intelectuale, androginia şi maithuna 

* în acelaşi sens înţelege Eliade şi mişcarea hippy, ca un fel de prelungire a 
semnificaţiilor cosmice acordate de tantrism iubirii: „Protestez împotriva ace¬ 
lora care consideră că tendinţa spre sexualitate şi orgie a tinerilor hippy face 
parte din mişcarea de eliberare sexuală ce are loc în întreaga lume. în cazul 
lor, e vorba mai ales de ceea ce s-ar putea numi nuditatea paradisiacă şi unirea 
sexuală înţeleasă ca ritual. Ei au descoperit sensul profund, religios al vieţii 
(...) au regăsit dimensiunea sacralităţii cosmice, experienţa demult tăgăduită, 
de pe vremea Vechiului Testament”, în M. Eliade, încercarea labirintului, pp. 
101-102. Apologia virilităţii poate fi regăsită în M. Eliade, Itinerariu spiritual. 
Scrieri de tinereţe, din Lucrurile de taină. Editura Eminescu, Bucureşti, 1995; 
despre critica adusă savantului român referitoare la presupusa pornografie din 
unele lucrări literare, a se vedea Dosarul Eliade, voi. II, Editura Curtea Veche, 
Bucureşti, 1999, p. 213 (pentru critica lui George Călinescu) şi Dosarul Eliade, 
voi. VI, ed.cit. (pentru critica lui Nechifor Crainic); de asemenea, pentru critica 
pansexualismului lui Eliade, a se vedea articolul lui Laurenţiu Dumitru, Hristos 

si tinerii, www.sfaturiortodoxe.ro. 

traduc un ideal soteriologic. Cele două teme constituie alternative 
ori chiar reacţii împotriva mortificării existenţei impuse de asce¬ 
tismul cel mai sever. Acestea arată că viaţa, în toate aspectele ei, 
poate fi afirmată fără să se ajungă la tensiuni existenţiale, disperare, 
angoasă sau decadenţă. Nu este mai puţin adevărat însă că valoare 
reală au doar actele care acordă existenţei un sens spiritual. 

Androginia şi maithuna exprimă o experienţă care, deşi de¬ 
pinde de un anumit discurs, transcende, în calitate de paradox al 
concilierii contrariilor, orice logică a vreunui discurs. Libertatea 
atinsă de practicantul yoga este inefabilă, la fel şi stările obţinute 
în urma „androginizărilor rituale”. Toate aceste experienţe traduc 
coincidentia oppositorum ca stare de libertate absolută a Divinităţii. 
Ele trădează deci o „nostalgie a paradisului”, a stării primordia¬ 
le de necondiţionare ontologică, în care toate contrariile coexistă. 
Androginia şi maithuna reprezintă arhetipuri ale omului aflat în 
căutarea Paradisului pierdut. Fie că sunt realizate efectiv sau nu, 
fie că sunt conştientizate ori nu, aceste modele însoţesc experienţa 
umană. Mai mult decât a fi simple fapte sau mode culturale, cele 
două ipostaze ale coincidenţei contrariilor explică paradoxul in¬ 
finitului finit, al transcendentului imanent, reconciliat în planul 
libertăţii absolute, înţelese ca depăşire a condiţiei umane. De aceea, 
discursul religios urmează îndeaproape un discurs al libertăţii. 

3. Alchimia - calea regală de cunoaştere 

Nimic nu este separat în Univers; totul se leagă într-o „plasă” 
magică. Omologiile sunt funcţionale şi explică legături dintre rea¬ 
lităţi diferite. Şi alchimistul se supune acestei „teorii” arhaice, care 
sugerează că Universul este un loc al corespondenţelor. Omologiile 
creează „ideologia” alchimiei: aflându-te la un anumit nivel, se pot 

obţine rezultate pentru toate nivelurile corespunzătoare.’ Astfel, şi 
în alchimie se intuieşte prezenţa misterioasei coincidentia opposito¬ 
rum în „textura” Universului. în acest sens, alchimia face parte, ca 
toate celelalte tehnici spirituale, din structura simbolului, care tra¬ 
duce de fapt o realitate ontologică prezentă in sânul Naturii. „Ştiinţa 
se opreşte la hotarele logicii, nu şi natura, care înfloreşte acolo unde 
nicio teorie n-a pătruns vreodată. Venerabila natură nu se opreşte 
în faţa contrastului, ci se slujeşte de el pentru a alcătui din elemen¬ 
te adverse o nouă făptură.”” Seriile de omologii funcţionale pot fi 
sesizate numai de acela care experimentează, in concreto, o astfel de 
unitate a contrariilor. Iată de ce alchimia este o tehnică spirituală 
cu caracter mistic şi pragmatic în acelaşi timp, şi nu o pre-chimie, 
aşa cum o caracterizează unii cercetători, marcaţi de spiritul po¬ 
zitivismului ştiinţific, crede Mircea Eliade. în aceeaşi perioadă in 
care Eliade scria despre alchimie că ar fi o modalitate diferită de 
înţelegere a realităţii faţă de orice ştiinţă modernă — de aceea nu 
poate fi o pre-chimie — Julius Evola vorbea cam in aceeaşi termeni 
despre „arta regală” alchimică. Alchimia are o valoare spirituală şi 
un caracter cosmologic, prin corespondenţele realizate între dife¬ 
ritele niveluri ontice.”’ 

Scopul alchimiei este căutarea nemuririi, prin transformarea 
elementelor naturii în principii cosmice. Nu este vorba de un pro¬ 
ces de reducere sau de raţionalizare. Principiile au rol de arhetipuri. 
Alchimia, ca toate tehnicile spirituale, se reduce la arhetipul crea- 

* Mircea Eliade, Făurari şi alchimişti, Editura Humanitas, Bucureşti, 1996, p. 
125; de exemplu, transmutaţia metalelor corespunde transmutaţiei omului, per¬ 
fectibilităţii lui. 

” Cari Gustav Jung, Psihologia transferului, p. 189, apud Ioan Petru Culianu, 
Mircea Eliade, p. 83. 

*** a se vedea Julius Evola, Tradiţia hermetică: simbolurile ei, doctrina şi „arta 
regală"’. Editura Humanitas, Bucureşti, 1999. Referitor la influenţele din parztea 
lui Evola asupra gândirii lui Eliade, în special asupra evoluţiei teoriei despre 
alchimie la Eliade, a se vedea studiul Paolei Pişi, Evola, Eliade e l 'alchimia, în 

Studi evolianu 1999, pp. 43-133. 

”** Mircea Eliade, Alchimia asiatică. Editura Humanitas, Bucureşti, 1990, p. 9. 

tor, mitul cosmogonic, generator al seriei de omologii funcţionale 
pe diverse niveluri ontice. în esenţă, scenariul iniţiatic al „morţii 
şi învierii metalelor” corespunde mitului sacrificial: „Eliade afir¬ 
mă, în Forgerons et Alchimistes, că arhetipul mitologic nu numai 
al alchimiei, ci şi al multor altor tehnici soteriologice, se află în 
sacrificiul primordial al unei divinităţi cosmice (sau al unei fiinţe 
primordiale cosmice).”* Fiecare etapă alchimică explică o etapă din 
suferinţa zeului. Universalitatea scenariului iniţiatic se exprimă prin 
aplicarea la toate nivelurile a schemei ontologice pe care se pare 
că Eliade şi-a însuşit-o, punând-o pe seama „mentalităţii arhaice”. 
Astfel, „regresia alchimică la stadiul fluid al materiei (n. n., tehnica 
„fluidizării mercurului”) corespunde în cosmologie stării haotice 
primordiale, iar în ritualurile iniţiatice, «morţii neofitului»”.** *** **** „Baia 
de mercur” are şi ea semnificaţia întoarcerii la materia primă. în 
plus, „moartea şi învierea” metalelor, „coacerea” lor în pământ sau 
„suferinţa” acestora corespund mitului originii, la timpul în care 
zeul „suferea” şi „murea”. 

Devine evident că procesul de raţionalizare a acestor fenomene, 
iniţial mistice, precum şi desacralizarea Universului au coincis cu 
transformarea alchimiei într-o stiintă. Chimia s-a născut astfel din 

î î 

descompunerea ideologiei alchimice, adică din „uitarea” arhetipului 
creator. 

Să nu uităm însă ce semnifică toate variantele mitului cosmo¬ 
gonic. Indiferent de scenariile ab origine, mitul cosmogonic trimite 
către o stare de necondiţionare absolută, unde contrariile coincid. 
Realitatea fundamentală, Urgrund, trimite către starea paradoxală 
a perfecţiunii, sacralitatea. Aceste aspecte transfenomenale, traduse 
sub forma coincidenţei contrariilor, impun semnificaţiile oricărei 
situaţii. Este evident astfel că miza „reintegrării în origini”, ca ideal 
al alchimiei, este obţinerea stării paradisiace, divine, reconcilierea 


Ioan Petru Culianu, Mircea Eliade, p. 83; ibidem, pp. 79-80. 
M. Eliade, Făurari şi alchimişti, p. 155. 

contrariilor.* Acest caracter soteriologic transformă alchimia într-o 
tehnică spirituală: „Aici nu e vorba de o prechimie, de o ştiinţă 
embrionară, ci de o tehnică spirituală care, deşi operând asupra 
«materiei», caută în primul rând perfecţiunea spiritului, eliberarea 
şi autonomia.”** Simbolurile şi operaţiile alchimice sunt mărci ale 
dorinţei de eliberare a practicantului, care înţelege că, în sistemul 
de omologii, nu poate să obţină autonomia spirituală fără a „cola¬ 
bora” cu natura. A-i „grăbi” acesteia transformarea - fapt realizat 
prin intermediul „tehnicilor metalurgice” - este, pentru Eliade, un 
simbol al dorinţei misticului de a ieşi de sub legea Timpului.**’ în 
acest sens, toate operaţiile alchimice sunt în legătură cu idealul de 

libertate absolută în care a crezut Eliade. 

„Eliberarea din timp” căutată de alchimist coincide, în demers, 
cu practicile yoga. Răsayăna (tehnicile alchimice indiene) combină, 
tot pe baza asemănărilor structurale de tipul omologiei „funcţiona¬ 
le”, tehnicile fiziologice, cum ar fi ritmarea respiraţiei sau consumul 
de mercur ori de aur în scopul întineririi, cu practicile „metalurgi¬ 
ce”, de prelucrare a metalelor. Alchimiei ezoterice i se suprapune, 
astfel, o alchimie exoterică, dezvoltarea celei din urmă conducând la 
apariţia primelor operaţii chimice.’*'* Până la transformarea într-o 
preştiinţă, alchimia respecta legea omologării Cosmos-Om, care 
susţinea legătura „magică” indestructibilă dintre transformările din 
I Jnivers si cele din interiorul fiinţei umane. Aceleaşi ritmuri stă- 
pânesc pe om şi Cosmosul; de aceea, orice modificare în structura 

* Aceasta este şi semnificaţia Pietrei filo sofale, ca ideal de cunoaştere absolută, 
perfectă, a Rebisului sau a tuturor tehnicilor de „prelucrare” a metalelor, care 
urmăresc transmutaţia Cosmosului, în vederea eliberării, deopotrivă, a Omului 
sau a Naturii; a se vedea M. Eliade, Făurari şi alchimişti , p. 169 şi p. 173. 

Mircea Eliade, Yoga. Nemurire şi libertate , p. 241; a se vedea, de asemenea, 
rolul alchimiei, ca tehnică soteriologică în M, Eliade, Alchimia asiatică , p. 22, 
şi, de acelaşi autor, Cosmologie şi alchimie babiloniană , p, 13. 

*** Mircea Eliade, Yoga. Nemurire şi libertate , p. 246. 

**** Despre cele două tipuri de alchimii, ezoterică şi exoterică, în M. Eliade, 
Alchimia asiatică, p. 34 şi p. 62 şi, de acelaşi autor, Cosmologie şi alchimie ba¬ 
biloniană, p. 110. 

Universului impune o modificare de comportament. De exemplu, 
reducerea fluidităţii mercurului, o tehnică utilizată în alchimia 
indiană şi în cea chineză, echivalează cu practica yoga a „fixării 
conştiinţei”, fără nicio modificare de durată.* 

y * * 

Doar spiritul ştiinţific stabileşte diferenţe între alchimie şi yoga. 
în realitate însă, cele două tehnici spirituale urmăresc acelaşi scop: 
eliberarea din universul condiţionărilor. Alchimia este şi ea „o teh¬ 
nică de fiziologie subtilă”, care, la fel ca Hătha-Yoga sau ca tehnicile 
yoghine clasice, conduce la „transmutarea corpului” şi la „unificarea 

4 * * L * » ** 

conştiinţei . 


Aceeaşi semnificaţie a obţinerii libertăţii absolute o au si tehni- 

î J I * * 

cile exclusiv alchimice, cum ar fi, de exemplu, transmutarea metale¬ 
lor în aur. „Desăvârşirea Naturii” coincide cu perfecţiunea omului. 
Alchimistul care reuşeşte transmutarea îşi preschimbă condiţia sa 
iniţială, profană, „evadând” în necondiţionatul originar. în acest 
sens, modificările sunt corporale şi analogice, în spirit; printr-o mo¬ 
dificare petrecută la un anumit nivel se produc modificări în întreg 
Universul: corpul alchimistului se transformă în „corp divin”, con¬ 
ştiinţa se „fixează”, iar sufletul devine liber. Aceleaşi transformări 
se produc şi la nivelul materiei: metalele „impure” se transformă 
în aurul „sacru” sau mercurul „tratat” devine „elixirul nemuririi”, 
având proprietatea de a prelungi viaţa. Alchimia este, în cele din 
urmă, o tehnică de stăpânire a Timpului, anamnesis al începutu¬ 
lui. Ca şi în şamanism sau în yoga, se păstrează schema teoretică a 
absorbţiei semnificaţiilor de către mitul central, cosmogonic, care 
joacă rolul de arheu, creator al semnificaţiilor (vezi capitolul VII al 
acestei lucrări, schema 5). 


Toate elementele Universului participă la „legea mistică” ex- 
plicitată prin scenariul iniţiatic al morţii şi suferinţei: viaţa eternă 


M. Eliade, Făurari şi alchimişti , p. 135. 
îbidem, p. 137. 

nu se poate obţine fără suferinţă şi fără moarte. Acesta este re¬ 
gimul Spiritului, care dictează legea în Univers. Doar prin probe 
iniţiatice se obţin libertatea şi nemurirea. Participând la această 
lege. Cosmosul întreg se transfigurează într-o stare paradoxală şi 
de neconceput, pentru că suspendă legile obişnuite şi se integrează 

în regimul de funcţionare a Spiritului.** 

Noua condiţie pe care o dobândeşte orice practicant al unei teh¬ 
nici spirituale se supune logicii coincidenţei contrariilor. înţelegând, 
fie şi intuitiv, legile funcţionale din Univers, neofitul se integrează 
în ritmurile acestuia, depăşind astfel realitatea guvernată prin lo¬ 
gica noncontradicţională. în magie, orice modificare în planul on¬ 
tic produce transformări analogice în planul conştiinţei. Alchimia 
modifică Natura, dar şi sufletul practicantului. De aceea, de multe 
ori, operaţiile alchimice se produc chiar în interiorului sufletului 
alchimistului. Realitatea influenţează viaţa conştiinţei pentru că, 

de fapt, ambele exprimă viaţa Spiritului. 

Teoria condiţionării reciproce dintre materie şi spirit, consecin¬ 
ţă, de altfel, a aplicării metodei omologiei, explică o altă presupo¬ 
ziţie utilizată de Eliade, aceea a prelungirii unei anumite structuri 
mentale în etapele ulterioare ale istoriei mentalităţilor. în ciuda di¬ 
ferenţelor de poziţie „asumată ontologic , omul modern păstreză 
imaginea arhetipală, pe care arhaicul o actualiza prin diverse teh¬ 
nici spirituale sau prin ritualuri. Realitatea se modifică şi produce 
modificări si în conştiinţă, cum am văzut, dar Universul „poartă 
cu sine” arhetipul etern realizat in imaginile inconştientului ori 
în comportamentele aparent proiane ale omului modern. Aşa se 
explică şi supravieţuirea simbolurilor alchimice în mentalitatea şti¬ 
inţifică a Occidentului. „Mitul progresului ştiinţei” este alimentat 
de ideologia alchimistului. Dorinţa de a schimba şi de a transforma 
Natura, într-un cuvânt, de a o stăpâni, supravieţuieşte în programul 


185 


* A se vedea M. Eliade, Cosmologie şi alchimie babiloniană, p. 80; vezi şi I.P. 

Culianu, Mircea Eliade , pp. 79-80. 

** M. Eliade, Făurari şi alchimişti, p. 132. 

societăţii industriale care vizează transformarea Naturii în energie.’ 
De asemenea, visul alchimic al abolirii Timpului, deci al obţinerii 
nemuririi, se prelungeşte, în timpurile moderne, în prepararea sin¬ 
tetică a vieţii în laborator şi constituie un proiect controversat din 
punct de vedere moral, dar extrem de actual, al geneticii. 

în legătură cu aportul imaginii simbolice asupra cadrului men¬ 
tal al modernului, Eliade concluzionează: „Plasându-ne în planul 
istoriei culturale, putem deci afirma că alchimiştii, în dorinţa lor 
de a se substitui Timpului, au anticipat esenţialul ideologiei lumii 
moderne.”” însă, chiar dacă simbolurile alchimice supravieţuiesc, 
camuflate, în mentalitatea omului modern, ele nu îndeplinesc ace¬ 
eaşi funcţie „operaţională” ca în cazul gândirii „magice” a lumii 
arhaice. La un moment dat, orice simbol se degradează, îşi pierde 
semnificaţia spirituală. Această „descompunere a semnificaţiei ori¬ 
ginare” se supune legii degradării sensului, adică uitarea semnifica¬ 
ţiei originare. Am văzut că, în concepţia omului arhaic, însuşită de 
Eliade, toate nivelurile realităţii „corespund” în mod magic. Orice 
modificare în planul conştiinţei impune o pliere a noilor imagini 
mentale pe realitatea fenomenală. „Scara creează fenomenul” expri¬ 
mă, indirect, această viziune a nivelurilor ontice interdependente. 
Uitarea sensului iniţial - fenomen supus procesului progresiv de 
ocultare a sacrului - modifică profund mentalitatea omului: ceea ce 
înainte avea un sens mistic dobândeşte cu timpul semnificaţii pro¬ 
fane. Alchimia se supune la rândul ei acestui proces de degradare a 
sensului prin camuflarea semnificaţiei originare. Mircea Eliade aso¬ 
ciază legea degradării sensului sacru a unui fenomen cu transfor¬ 
marea produsă la nivelul conştiinţei. „Conştiinţa paradisiacă”, de tip 
extatic, care îşi explica fenomenele pe baza omologiei substanţiale 


Ibidem, pp. 182-183; de asemenea, în M. Eliade, Briser le toit de la maison, pp. 
348-349. Mai departe, el afirmă: „în plus, progresul ştiinţific a răspuns nevoii 
imemoriale a omului de a-şi prelungi viaţa (...) suntem condamnaţi la imorta- 
litate”, în M. Eliade, Briser le toit de la maison , p. 351. 

M. Eliade, Făurari şi alchimişti, p. 184. 

a elementelor Cosmosului, se transformă într-o „conştiinţă feno¬ 
menală”, orientată extrinsec, specifică spiritului ştiinţei moderne. 
Dintr-o disciplină spirituală, alchimia devine o pre-chimie, o şti¬ 
inţă embroniară. Chiar si aceasta este modelată de idealul soteri- 

* J 

ologic al tehnicii spirituale: „Când asistăm la un asemenea proces 
de descompunere a sensului primordial al unei tehnici — suntem 
întotdeauna siguri că încep să intre în joc alte facultăţi omeneşti, 
profane. Bunăoară, în cazul nostru, când sensul şi rostul unei ope¬ 
raţii alchimice se întunecă - operaţia prilejuieşte şi provoacă o cu 
totul altă atitudine mentală: ceea ce mai înainte se petrecea pe un 
nivel mistic sau cosmologic, se petrece acum numai în laborator, 
şi mintea operatorului încetând a mai înţelege sensul originar al 
experimentului, începe să vadă aspectul exterior, imediat, al proce¬ 
selor chimice. Ceea ce mai înainte presupunea concentrare, asceză, 
meditaţie, metafizică - lasă de acum înainte loc spiritului de obser¬ 
vaţie, curiozităţii, imaginaţiei, răbdării, spiritului ele precizie (...).”’ 

Stîinta modernă s-a născut tot în urma acestei descompuneri 

? y 

a sensului sacru.” Eliade nu numai că explică apariţia ştiinţei, dar 
realizează şi o subtilă critică a poziţiei asumate de omul ştiinţific, în 
opoziţie cu homo religiosus. Abandonarea „paradisului arhetipuri¬ 
lor” nu s-a produs fără consecinţe. Modernul se află în permanenţă 
în căutarea Sinelui, a centrului salvator. Dar lipsa lui de unitate, 
uitarea sensului primordial îl îndepărtează de mântuire. Eliade, ca 
şi Jung, are convingerea că arhetipul nu poate fi realizat decât de 
cel care obţine o anumită condiţie spirituală, identificabilă chiar cu 
condiţia divină. Dar omului areligios nu i-a rămas decât nostalgia 


* M. Eliade, Cosmologie şi alchimie babiloniană, p. 110. 

** M. Eliade, Făurari şi alchimişti, p. 181. Eliade, împreună cu Richard Hestfall 
sau Rene Guenon, este convins că ştiinţa modernă a apărut ca urmare a mari¬ 
ajului dintre tradiţia hermetică şi filosofia mecanică. Modernitatea lui Newton 
a asimilat ambele tradiţii, cea alchimică şi cea ştiinţifică, fiind astfel un punct 
de echilibru între cele două mentalităţi. ( Ibidem, pp. 179-181); a se vedea, de 
asemenea, M. Eliade, Cosmologie şi alchimie babiloniană, p. 13; de asemenea, 
aceeaşi idee în M. Eliade, Briser le toit de la maison, p. 346. 

paradisului, pe care însă o trăieşte mai mult la nivel inconştient. A 
înţelege unitatea translogică a lumii presupune un efort spiritual pe 
care omul de ştiinţă nu îl poate realiza „artificial”. Doar experienţa 
concretă sau mărturia personală pot conduce la o înţelegere identifi¬ 
cabilă cu eliberarea. încă o dată, hermeneutica, pornind în căutarea 
sensurilor pierdute, camuflate, oferă şansa unei iniţieri complete în 
fenomenologia complexă a lumii. 

4. Şamanismul - tehnica supremă a extazul ui 

Arhetipurile structurale ale Yoga, alchimiei şi zborului şamanic 
sunt regăsite în spaţiul şi timpul concret. Ele sunt, în acelaşi timp, şi 
tehnici spirituale pentru că îl pot conduce pe practicant la eliberare, 
în viziunea lui Eliade, libertatea absolută este identică stării de ne- 
condiţionare, al cărei model îl constituie Fiinţa supremă sau Omul 
primordial. în acest sens, orice tehnică spirituală este o recuperare 
a condiţiei paradisiace a începuturilor, prin „realizarea” imaginii 
arhetipale. Sistemul de omologări funcţionale la care participă în 
mod real şi simbolic neofitul este consecinţa aplicării unei ideolo¬ 
gii ce transformă imaginile arhetipale, din simboluri, în patternuri 
structurale, care, asimilate corect prin tehnici de meditaţie, contem¬ 
plare sau extatice, produc eliberarea. Altfel spus, tehnicile spirituale 
nu produc o ascensiune tipic evoluţionistă de la o anumită stare la 
alta superioară, ci aduc în planul conştiinţei o identitate „omologă” 
între un act profan şi o imagine sacră, transformând efectiv con¬ 
diţia umană limitată într-o nouă condiţie, „glorioasă”. Omologia 
funcţionează ca un spaţiu magic unde lucrurile devin, în urma unei 
dialectici misterioase - în fond, o coincidentia oppositorum regă¬ 
sită în însăsi structura Universului - altceva decât erau ele iniţial. 

* . * 

Imaginile arhetipale, ca simboluri universale, au rolul de a modifica 
o imagine locală şi de a o integra în sistemul de omologii. Acelaşi 
proces dialectic se realizează şi în şamanism. Extazul, ca element 

principal al „ideologiei” şamanice, se înscrie într o semnificaţie 
tipică şi structurală, a zborului, care trimite, în cele din urmă, la 
imaginea libertăţii totale: „simbolismul ascensiunii extatice la Cer 
se înscrie în simbolismul universal răspândit al «zborului magic» 
care, deşi atestat în toate samanismele şi magiile «primitive», depă- 
şeşte sfera şamanismului”.* 

Scopul şamanismului, ca tehnică a extazului, este cu totul evi¬ 
dent în simbolismul ascensiunii. Totuşi, consecinţele aplicării unei 
astfel de tehnici coincid, în structură, cu yoga sau alchimia; chiar 
dacă şamanul îndeplineşte o funcţie socială, fiind un mesager al 
zeilor pentru membrii comunităţii sale, importantă este pentru 


Eliade latura spirituală a tehnicii: şamanismul este, în acest sens, o 

o locir-u A\n timn” a abolirii Istoriei, identică. în demersul 


ultim, cu celelalte tehnici prezentate.** Spontaneitatea yoghinului, 
ca şi extazul şamanic, sunt de fapt recâştigări ale stării paradisiace. 
Ambele forme de iniţiere se reduc ia un mit cosmogonic, care, la 
rândul lui, povesteşte despre starea de dinainte de cădere: „Extazul 
şamaniilui reface libertatea şi beatitudinea primordiale ale timpu¬ 
rilor în care, conform miturilor, omul putea să urce la Cer în carne 
si oase si să se întreţină cu zeii.”*** Mitul traduce, în limbaj simbolic, 

j 5 ^ 

imaginea - arhetip a Paradisului pe care, prin intermediul tehnicii 

spirituale, omul îl poate retrăi în mod concret. 

Dar yoga, alchimia sau şam anismul sunt tehnici arhaice, ce cu 

greu îşi mai pot găsi locul în societatea tehnologizată de astăzi. Mai 
mult chiar, alchimia s-a transformat în chimie, iar yoga, cel puţin 


* Mircea Eliade, Yoga. Nemurire şi libertate , p. 278. 

** Ibidem, p. 287. Culianu afirmă, la rândul său: „De fapt, în şamanism se găsesc 
structurile cele mai evidente, cele mai lesne relevabile, având premise existenţi¬ 
ale analoge şi făcând parte din acelaşi univers imaginar arhaic pe care-1 găsim 
la baza tehnicilor yoga”, Ioan Petru Culianu, At ir ce ci Eliade , p. 76. Reducerea 
eidetică la structura invariantă este ceea ce transformă un fenomen oarecare 
într-o tehnică sacră. Analogiile şi asemănările au la bază deci structura comună 

a fenomenelor religioase. 

*** T7 1 1 

Ibidem . 

în dimensiunea ei arhaică, nu mai este experimentată. Tehnicile 
' spirituale s-au transformat, în spiritul ştiinţei, în activităţi profane, 

! alchimia a devenit metalurgie, caracteristicile extazului şamanic 

s-au camuflat în visele noastre, iar yoga nu este mai mult decât 
un exerciţiu fizic. Cum se mai poate realiza eliberarea, dacă aceste 
tehnici, altădată soteriologice, şi-au pierdut din valoarea lor iniţială? 
Sau, la modul general, se mai poate elibera omul de sub teroarea 
: istoriei, odată ce şi-a asumat condiţia temporală, profană? 

Eliade este convins că există cel puţin două soluţii de conţinu- 

T 

itate între tehnicile arhaice şi cultura modernă. Una dintre ele a 
fost anticipată: imaginile arhetipale se comportă ca nişte structuri 
universale şi absolute şi nu dispar niciodată; camuflate în visele, 

|i. 

idealurile şi comportamentele noastre, aceste imagini continuă să 
supravieţuiască şi să îşi săvârşească rolul iniţiatic. Cultura este scena 
unde se manifestă simbolurile. în al doilea rând, rolul tehnicilor 

1“ 

spirituale este preluat de hermeneutică, cea care poate să transforme 
conştiinţa interpretului aidoma modificărilor produse de yoga, al- 
s chimie sau şamanism. Există, deci, două camuflaje: al simbolurilor 

şi miturilor care ascund sacrul şi, respectiv, al tehnicilor spirituale, 
ale căror roluri sunt preluate de hermeneutică. în cele din urmă, 
ideologia tehnicilor spirituale se supune sensului dialecticii sacrului, 
ca ipoteză principală a operei lui Mircea Eliade. 

Pentru ca hermeneutica să-şi atingă scopul, trebuie făcută dife- 

|T 

i renta între ceea ce înseamnă structură si diversele adaosuri teoretice 

> * 

realizate în timp. în acest sens, interpretul trebuie să recunoască, 
printr-o abilitate specială, esenţa unui fenomen religios. Astfel, şa¬ 
manul este un „specialist al sacrului”, iar comportamentul său nu se 
poate reduce la patologic. Puterile magice ale şamanului - regăsite 
printre siddhi yoghine - sunt reale şi nu rezultatul unor tulburări ale 
conştiinţei. Eliade este convins de capacitatea Spiritului de a stăpâni 
materia prin puterile manifestate în anumite condiţii.* Şamanul este 

Dintre puterile şamanului amintim stăpânirea focului, zborul, ubicuitatea, 
zoomantia, transformarea în animale, capacitatea de a-şi “vizualiza” corpul ori 

în posesia acestor puteri, de cele mai multe ori fără voia lui. Mai 
degrabă medium aflat în posesiunea spiritelor decât aspirant către 
mântuire, „specialistul sacrului” este, în acelaşi timp, tămăduitor 
şi psihopomp, îndeplinind rolul cel mai important în comunitatea 

în care trăieşte. 

Eliade sintetizează cele mai importante caracteristici ale tuturor 
tipurilor de şamanism: iniţierea (dezmembrarea, moartea, coborâ¬ 
rea în infern şi ascensiunea), călătoria extatică şi manifestarea pu¬ 
terilor magice. în ciuda numeroaselor semnificaţii care li se pot da, 
cele trei atribute converg într-o direcţie unică: depăşirea condiţiei 
umane profane, adică eliberarea. De aceea, indiferent de diversele 
tipuri locale, şamanismul îşi păstrează caracterul principal de teh¬ 
nică a extazului.* Toate puterile, precum şi prestigiul şamanului, 
decurg din această capacitate extatică: „şamanul e vindecător şi 
psihopomp, întrucât cunoaşte tehnicile extazului: sufletul său poate 
să părăsească fără primejdie trupul şi să hoinărască la mari distan¬ 
ţe, putând să pătrundă în Infern şi să urce la Cer. El cunoaşte din 
propria experienţă extatică itinerariile regiunilor extra-terestre (...) 
Consacrat de iniţiere şi înzestrat cu spiritele păzitoare, şamanul e 
singura fiinţă umană capabilă să înfrunte riscul şi să se aventureze 

a r . . • ^ 

mtr-o geografie mistica. 

Eliade îsi asumă concluzia că extazul este o formă privilegiată de 

J 1 

cunoaştere. Şamanismul, ca şi yoga, poate conduce la o cunoaştere 
enstatică, deşi nu aceasta este funcţia sa principală. Ca metodă con¬ 
templativă, şamanismul se situează pe acelaşi rang gnoseologic cu 
yoga sau cu alchimia. De fapt, aşa cum am mai văzut, valoarea lor 
ca tehnici soteriologice îşi are fundamentul în capacitatea acestora 
de a-1 face pe practicant să recupereze starea primordială, unde, 

regresia în timp. Dintre acestea, cel puţin ultimele două sunt şi caracteristici ale 
tehnicilor yoga. Pentru un anumit tip de religiozitate, aceste puteri sunt reale, 
latente şi pot fi “trezite” prin anumite tehnici. 

* Mircea Eliade, Şamanismul , în Enciclopedia doctrinelor mistice , Editura 
Amarcord, Timişoara, 1997, voi. I, p. 41. 

Ibidem , p. 64. 

conform lui Eliade, se a 1 ă „matricea” tuturor posibilităţilor crea¬ 
toare, a situaţiilor existenţiale si a cunoaşterii însesi: „(...) dintr-un 
anumit punct de vedere toate experienţele contemplative devin 
echivalente: peste tot regăsim voinţa de a depăşi condiţia profană, 
individuală, şi de a atinge o perspectivă trans-temporală; fie că e 
vorba de reimersiunea în viaţa originară, spre a dobândi reînnoirea 
spirituală a întregii fiinţe, sau (ca în mistica buddhistă şi în şama¬ 
nismul eschimos) de eliberarea de iluzia trupească, rezultatul este 
acelaşi: regăsirea într-un anumit fel a însusi izvorului vieţii spiritu- 

3 O î > JT 

ale, care e atât «adevăr» cât şi «viaţă».”* în realitate, arhetipul ultim 
este chiar viaţa Spiritului, Centrul şi Originea existenţei, starea de 
început, identică în esenţă cu toate formele Paradisului regăsite în 
imaginarul religios de pretutindeni. 


B. Autonomia spirituală 

Dacă, în scrierile din tinereţe, Eliade punea accentul pe ideea 
de autenticitate în gândirea problemei libertăţii, mai târziu, acesta 
se orientează predominant către sensul transcendent al libertăţii, 
care coincide, în această accepţiune, cu tema „Eliberării”. Indiferent 

Ibidem, p. 59. Această trimitere subtilă la principiile dogmei creştine - Iisus 
Hristos este Calea, Adevărul si Viata - este plină de semnificaţii: izvorul vieţii 

^ ) j r » ? 

spirituale este „adevăr” şi „viaţă” doar în măsura în care orice atitudine spi¬ 
rituală primeşte această credinţă creştină. Credem că Eliade afirmă intrinsec 
revalorizarea tuturor religiilor sau practicilor religioase în termenii revelaţiei 
creştine, reflectate în teologia Cuvântului. Dacă Principiul spiritual este izvor al 
vieţii şi al Adevărului, atunci starea de început a lumii pe care o reiterează orice 
iniţiat în tehnicile mistice este însuşi Iisus Hristos. O posibilă interpretare în 
acest sens se poate găsi în nuvela Podul. Experienţele mistice au cost accesibile 
omului odată cu încercarea acestuia de a recăpăta Paradisul pierdut, deci din 
cele mai vechi timpuri. Scenariile, deşi asemănătoare, diferă, dar exprimă toate 
nostalgia Paradisului, locum refrigerii, unde toate contrariile coincid. 

însă de abordare, istoricul religiilor revine obsesiv in toate scrierile 
sale asupra problematicii libertăţii, în special ca o soluţie dialectică 
- uneori chiar ca o rupere de nivel - a raportului dintre devenire 
şi eternitate. Deplasarea de sens dinspre o tratare „existenţială” a 
chestiunii libertăţii şi una mistică, specifică darţanelor indiene, nu 
înlătură, totuşi, convingerile iniţiale. Libertatea înseamnă auten¬ 
ticitate, vitalitate, nonconformism, atât în aspectele sale concrete, 
cât şi în sens mistic. Continuitatea dintre cele două poziţii, cea din 
tinereţe şi cea cristalizată în perioada „exilului”, este asigurată de 
dimensiunea individuală, aproape ascetică, în orice caz, asocială 
şi interioară, pe care o are libertatea, in toate sensurile vizate de 

savantul român. 

Astfel, a fi autentic înseamnă a participa la real, „a te deperso¬ 
naliza”, „a depăşi orgoliul afirmării Eu-lui”*, a fi original. Eliberarea 
de individual şi renunţarea la sine sunt retoricile unei astfel de li¬ 
bertăţi. Ea este cu atât mai autentică cu cât te angajează rnai mult, 
te responsabilizează şi te descătuşează. Departe de a fi abstractă, 
libertatea astfel concepută este o adevărată „tehnică a realului”, 

"Ah- 

prin intermediul căreia câştigi eliberarea hic et nune. In drumul 
către eliberare, afirmarea Sinelui este privită ca o povară ce trebuie 
înlăturată. în cele din urmă, treptele libertăţii sunt identice etape¬ 
lor premergătoare ale tehnicilor clasice de yoga, prin caie ascetul 
câştiga dreptul de a trece la un nou nivel. De la depersonalizare, ca 
adevărata autenticitate, împotriva viziunii „politice” contemporane 
ce reduce libertatea la un drept ’**, Eliade ajunge la libertatea văzută 
ca o formă de cunoaştere. Autenticitatea exprimă, astfel, o puternică 
sete ontologică de cunoaştere a realului, la fel ca dragostea, care are 
şi ea calitatea de a modifica percepţia asupra realităţii. 


în Oceanografie, Drumul spre centru , p. 28. 

M, Eliade, Fragmentarium, O anumită libertate, în Drumul spre centru , p. 134. 
*** Ibidem, p. 134: „Teama de responsabilitate sileşte omul modern să renunţe 

la libertate pentru drepturi”. 

Eliade pune deci accentul pe libertatea interioară şi refuză orice 
încercare de identificare a acesteia cu tipul de drept politic care este 
considerat nu un câştig al democraţiei, ci, dimpotrivă, o pierdere, o 
deposedare a sensului esenţial, originar al libertăţii.* Este evident, 
astfel, că savantul român nu poate fi înscris în moda culturală a 
timpului său, căci viziunea sa despre libertate nu e similară cu cea 
a existenţialismului, a structuralismului sau a diverselor „soluţii” de 

y 7 5 

stânga, precum mişcarea hippie sau freudo-marxismul. în primul 
caz, deşi Sartre, de exemplu, vorbeşte despre o libertate absolută 
care nu poate fi înţeleasă decât dacă se neagă ideea de Dumnezeu, 
existenţialismul este departe de concepţia savantului român. De 
asemenea, structuralismul, care pune omul în relaţie cu diferitele 
episteme ce „gândesc” în absenţa „gânditorului”, este un pesimism 
incongruent cu opiniile lui Eliade. în ciuda faptului că tinerii hippie 
l-au văzut ca pe un guru şi în ciuda simpatiei savantului român 
pentru liderii acestei mişcării, ca Huxley sau Ginsberg, Eliade nu 
crede în mijloacele exterioare care pot „favoriza” eliberarea. Opiul, 
cocaina, alcoolul sunt „forme inferioare ale misticii”, exprimând 
mai degrabă o situaţie disperată a omului din societatea postin- 
dustrială şi dorinţa lui de a „evada” prin astfel de mijloace, pe care 
însuşi savantul român le-a „cunoscut”, mai ales în mediile anglo- 
fone din cartierele Calcuttei**. 

Imaginea libertăţii perfecte este pentru Eliade „Eliberarea”, în¬ 
frângerea karmei şi uciderea voinţei. De aceea, modelul îl reprezintă 
jivănmukta, „eliberatul în viaţă”, care, deşi deposedat de fenome¬ 
nalitate, îşi continuă existenţa printre oameni, fără însă ca actele 
sale să mai „încarce” Karma. „înţeleptul poate vedea cum coincid 
extremele şi se topesc contrariile în unitatea divină, în absolut.”**’ 


Ibidem. 

Ibidem, p. 155: „Când nu te mai poate salva dragostea, te salvează alcoolul, 
opiul sau cocaina”. 

M. Eliade, Mitul eternei reîntoarceri, pp. 50-51. 

Spre deosebire de majoritatea contemporanilor săi, Eliade con¬ 
cepe libertatea ca pe o stare paradoxală, de conciliere a contrariilor, 
viaţa cu moartea, sacrul cu profanul. Deşi uneori metodele utilizate 
sunt extreme - a se vedea ritualul tantric maithuna, prezentat ante¬ 
rior sau chiar unele tehnici yoghine, şamanice sau alchimice - liber¬ 
tatea se obţine doar atunci când se produce o modificare radicală a 
conştiinţei. De aceea, toate tehnicile ascetic-contemplative îl învaţă 
pe înţelept să rămână indiferent în faţa contrariilor. Libertatea poate 
fi găsită în unitatea paradoxală a transcendentului cu imanentul, în 
„zona” transconştientului, acolo unde se produce concilierea con¬ 
trariilor. Ea presupune, deci, „rupere de nivel”, alchimie organică, 
o anumită maturitate spirituală. Chiar dacă eliberarea se produce 
spontan, aceasta are la bază exerciţii preliminare, asceză şi trans¬ 
formare a conştiinţei. A face contrariul actelor obişnuite omeneşti 
este o condiţie indispensabilă pentru atingerea libertăţii absolute. 
Discursul lui Eliade se adânceşte într-o mistică personalizată şi ex¬ 
perimentată în mod concret în India: singurul mod de eliberare 
este depăşirea contrariilor. „Cel care doreşte să se elibereze trebuie 
să totalizeze în sine toate contrariile - acesta este semnul spiritului 
pur.”* Libertatea vizată în acest fel are ca model Divinitatea în care 
se „odihnesc” toate extremele. Lipsa contrariilor şi pacea absolută 
sunt „stările” ce trebuie atinse de omul aflat in căutarea Paradisului 
pierdut. Singurul mod de a reface unitatea de dinaintea păcatului 
este depăşirea contrariilor existenţei fragmentare şi integrarea în 
„totul” realului. 

în viziunea lui Eliade, relaţia dintre cunoaştere şi libertate este 
deosebit de puternică. O cunoaştere veritabilă conduce spiritul către 
eliberare. Etapele evoluţiei cunoaşterii coincid cu treptele obţinerii 
eliberării. La început, cel care se îndreaptă pe calea „spiritului pur” 
trebuie să înţeleagă faptul că toate modificările trăite şi contrariile 
întâlnite sunt doar iluzorii. Coincidentia oppositorum este astfel un 


Idem . 

ideal pe care omul îl poate realiza în mod concret în lumea aceasta. 
De aceea, ca arhetip al eliberării, coincidenţa contrariilor îl urmăreş¬ 
te pe neofit pe parcursul drumului său către obţinerea autonomiei 
absolute. Asceza - ca unificare fiziologică, în trup, a contrariilor - şi 
contemplarea - corespunzătoare meditaţiei yoghine, ca unificare a 
conştiinţei - sunt acte făcute împotriva cursului normal al vieţii. 

> y JT i y 

Această adevărată „întoarcere înapoi” este fundamentală pentru 
obţinerea eliberării. în mod paradoxal, „mijloacele” libertăţii sunt 
percepute de ochiul profan ca excese. în fond, „excesele” ascetice 
sau chiar cele antiascetice, care duc trupul şi conştiinţa către limitele 
absolute ale funcţionării lor, urmăresc abolirea condiţiei umane 

j J y 

şi „îmbrăcarea” unei condiţii supranaturale, divine. Eliberatul se 
situează deasupra oricărei etici sau forme sociale şi de aceea actele 
lui nu sunt aplicabile legilor omeneşti.* 

Eliade ajunge deci la un fel de amoralism şi anomism prin 
postularea existenţei „dincolo de bine şi de rău” a „eliberatului”. 
Coincidentia oppositorum este însă semnul libertăţii absolute, ca- 
re-1 identifică pe om cu atributele - mai degrabă spus cu lipsa lor 
- Divinităţii. Ceea ce în planul cunoaşterii discursive era un simplu 
simbol care sfida legile gândirii necontradictorii şi ceea ce la nivelul 
transconştientului juca rolul de arhetip structural, devine, în pla¬ 
nul libertăţii, chiar „substanţa” libertăţii, identică, în esenţă, cu ea. 
Coincidenţa contrariilor nu poate fi numită „atribut”, „concept” şi 
nici „simbol arhetipal”. Coincidentia oppositorum nu descrie nimic, 
este chiar libertatea totală, de nerostit, obţinută de neofit. De aceea, 
credem că nu este deloc exagerat a considera că, în planul libertăţii, 
coincidentia oppositorum este similară enstazei yoghine, cea aflată 
dincolo de cuvinte. 

Astfel, se depăşeşte simpla conceptualizare a unui termen. 
Libertatea este coincidentia oppositorum, care dezleagă omul de cu¬ 
noaşterea iluzorie. De fiecare dată când vorbeşte despre libertate. 


A se vedea, printre altele, M. Eliade, Yoga. Nemurire şi libertate, p. 253. 

Mircea Eliade se referă la „totalizarea extremelor” ce înseamnă, în 
fond, o cunoaştere absolută. Coincidenţa contrariilor nu disocia¬ 
ză deci termenii de „libertate” şi de „cunoaştere”; doar gândirea 
noastră discursivă este supusă acestui instinct al „conceptualizării . 
în realitate, libertatea este cunoaştere, la fel cum în Advăita recu¬ 
noaşterea lui Ătman ca Brahman coincide cu eliberarea. Pe ultima 

y 

treaptă a „eliberării”, omul devine un spirit pur, unind în sine li¬ 
bertatea şi cunoaşterea, într-un proces de „topire a contrariilor”. 
Lumea fenomenală încetează a se mai manifesta, spaţiul şi timpul 
devin un continuum, viaţa şi moartea se contopesc. Cel puţin aşa 
percepe Eliade existenţa nnni jivănmukta. El este un „mort în viaţă , 
în sensul că, eliberat, nu se mai supune regulii noncontradicţiei; 
pentru el, toate opoziţiile au încetat, aşa cum în Dumnezeu „se 

odihnesc” contrariile.* 

Pentru omul profan, care a încetat să mai aibă o relaţie privile¬ 
giată cu sacrul, adică pentru cel „căzut” din paradisul arhetipurilor 
şi repetării, în istorie şi fenomenalitate, se păstrează doar nostalgia 
acestei stări. Reluându-se procesul invers, dinspre transcendenţa ab¬ 
solută, către imanenţă, coincidentia oppositorum îşi modifică treptat 
structura si funcţia. Din libertate, ea devine un arhetip, un model, 

J > 

pentru ca, în ultima treaptă a „căderii”, să se transforme într-un 

„vis” inconştient. Oricum, „integrarea principiilor polare” nu are o 

funcţie socială, asa cum credea Dumezii, ci este un fapt existenţial, 

) * 

realizabil concret şi de care depinde mântuirea. Ea exprimă» în pla¬ 
nul profan» „dorinţa omului de a-şi depăşi condiţia, de a se elibera”/* 
Textele lui Eliade demonstrează din plin faptul că despre li¬ 
bertate se poate vorbi doar ca nostalgie a originilor şi că ea nu este 

* De aceea ne detaşăm de opinia interpreţilor lui Eliade, şi mai ales de cea a lui 
Shafique Keshavjee, care vede în coincidentia oppositorum „calea regală către 
libertate” (op. cit., p. 440). Aceasta nu reprezintă decât într-un anumit sens o 
„cale”. Mai exactă ar fi definirea coincidenţei ca sens al libertăţii sau, chiar mai 
simplu, ca denominaţia perfectă pentru libertatea absolută. Coincidentia oppo¬ 
sitorum este imaginea „stării” lui Dumnezeu. 

M. Eliade, Briser le toit de la maison, pp. 305-306. 

efectivă decât după ce se depăşeşte „istoria” şi fenomenalitatea. 
Libertatea adevărată este opusă „terorii istoriei”: omul „istoricist” 
nu este liber; liber e doar cel ce trăieşte în orizontul arhetipurilor 
şi repetării.* în aceste condiţii, nu putem să adoptăm decât o logi¬ 
că detensionată de prezenţa contrariilor, care poate să ne sugereze 
prezenţa libertăţii. Aplicate la nivelul existenţei umane, soluţiile 
trans-logice ale coincidenţei contrariilor conduc la ideea libertăţii. 
Altfel spus, şi aici, în planul existenţei profane, se poate identifica o 
cale către libertate. Aceasta poate fi numită o „tehnică a realului”, 
care constă în „a te abandona, a te lăsa trăit la întâmplare”, având ca 
miză ieşirea din istorie, iar în planul cunoaşterii - pentru că Eliade 
nu disociază niciodată libertatea de cunoaştere - presupunând a 
cunoaşte nemijlocit, direct,** prin experienţă. Cel ce se înscrie pe 
calea libertăţii experimentează totul. De altfel, experimentarea ex¬ 
primă cel mai bine ideea de libertate. A experimenta înseamnă „a 
face ca totul să coincidă cu orice”.*** Liber e cel care conciliază în el 
contrariile, care nu se supune niciunei forme şi care „se lasă trăit” 
de evenimente. 

în esenţă, libertatea nu e o dispoziţie transcendentală a omului. 
Modul de a fi liber nu este dat în Univers. Preluând această con¬ 
cepţie indiană, Eliade susţine existenţa unei diferenţe substanţiale 
între a fi şi a deveni, pe de o parte, şi între liber arbitru şi libertate, 
pe de altă parte. într-un prim sens, omul nu se naşte liber; el are 
nevoie de o serie de iniţieri - în sensul acesta iniţierea coincide cu 

J ? 

experimentarea realului - pentru a deveni liber. Libertatea câştiga¬ 
tă de om este o nouă dimensiune în Univers, care nu se regăseşte 
în „planul” creaţiei. Această viziune gnostică, apropiată, în esenţă, 
de filosofia gânditorului rus Nikolai Berdiaev, nu face totuşi alt¬ 
ceva decât să ducă până la capăt premisele teoretice ale filosofiei 
indiene despre autonomia absolută. Aceasta din urmă, alături de 

A se vedea M. Eliade, Mitul eternei reîntoarceri, p. 117. 

M. Eliade, Oceanografie, în Drumul spre centru, p. 13. 

Idem. 


XX* 




Mircea Eliade si misterul totalităţii 


199 


dogma pneumatoforă, a libertăţii Duhului Sfânt, serveşte cel mai 
bine ideii de libertate absolută a Spiritului. Dacă Spiritul este liber, 
omul devine liber, după modelul Divinităţii, pentru care nu există 
nicio deosebire între a fi şi a deveni. Jivănmukta exprimă cel mai 
bine acest ideal. Libertatea spirituală a iniţiatului transcende morala 
religioasă, iar în această separare a ideii de libertate de virtuţile 
eticii se poate observa diferenţa dintre liberul arbitru şi autonomia 
spirituală. Doctrina liberului arbitru nu poate face separaţia netă 
între etică, norme morale şi alegere. Niciuna dintre acestea trei nu 
se regăseşte în concepţia libertăţii îmbrăţişată de Eliade: înţeleptul 
transcende contrariile; libertatea finală nu este o alegere - doar ca¬ 
lea, metoda poate fi aleasă, adică tehnica de câştigare a autonomiei 
- ci o iluminare. Procesul final al eliberării coincide cu anâmnesis, 
fiind, deci, o formă de cunoaştere. Moralitatea este prezentă cel 
mult în etapele intermediare, pentru ca apoi neofitul să se supună 
principiului coincidenţei contrariilor, care suspendă ideile de Bine 

si de Rău. 

) 

Dialectica hierofaniilor exprimă, la rândul ei, principiul au¬ 
tonomiei absolute a Spiritului. Sacrul se poate manifesta în ori¬ 
ce. Libertatea Spiritului este, în acest sens, nelimitată. Aceasta nu 
presupune o simplă alegere între mai multe posibilităţi, ci un act 
absolut gratuit, ce păstrează caracterul de imprevizibilitate şi au¬ 
tonomie. Profanul încorporează sacrul în mod neaşteptat şi para¬ 
doxal. Acest principiu al dialecticii hierofaniei este evident în fiecare 
dintre obiectele înzestrate cu o anumită semnificaţie sacră. De la 
hierofania elementară la „suprema întrupare a Logos-ului”, Sacrul 
se manifestă în acelaşi fel: liber şi paradoxal.* Limitarea Sacrului este 
modelul libertăţii absolute, în sensul acceptării comuniunii dintre 
spirit şi materie. Dar, de fiecare dată, „alegerea” aparţine Spiritului. 
Astfel, „transcendentul care coboară”, după expresia lui Noica, este 


„întruparea divinităţii revelează libertatea (s. a.) sa de a lua orice formă, ca 
şi condiţia paradoxală a sacrului ce poate coincide cu profanul, fără să anuleze 
propria sa modalitate de a fi”, Mircea Eliade, în Tratat de istorie a religiiilor, p. 37. 

expresia adevăratei libertăţi, care nu înseamnă depăşire, ci unitate 
de contrarii. 

A fi liber înseamnă a depăşi determinaţiile, a ieşi dintre limite, 
a cunoaşte în mod autentic şi real. în libertate se ajunge la realiza¬ 
rea efectivă - în spirit, şi nu în concept - a coincidenţei contrarii¬ 
lor. Altfel spus, abia prin autonomie spirituală se unesc contrariile. 
Coincidentia oppositorum exprimă starea de necondiţionare abso¬ 
lută, ca arhetip unic al tuturor comportamentelor cu sens misti- 
co-religios. Sensul este transcendental, este o „categorie formativă”, 
situată la nivel inconştient. Coincidentia se transformă, din „nă¬ 
zuinţă formativă” categorială, în stare efectivă de necondiţionare, 
dar abia după realizarea in concreto a libertăţii. înţeleptul detaşat 
de contrarii exemplifică cel mai bine modul cum poate fi realizat 
arhetipul la nivelul limitat al fiinţei umane. 

Problema libertăţii exprimă astfel transformarea unui sens ca¬ 
tegorial, mediat hermeneutic prin limbaj - coincidenţa contrariilor 
ca nostalgie ascunsă a omului către Paradisul arhetipului - în sens 
mistic, fără însă a presupune transcendenţă absolută, ci unitate în 
concret a contrariilor. Din principiu ontologic, gândit şi exprimat 
în cuvinte, coincidentia oppositorum devine stare inefabilă, în care 
contrariile se unifică în chiar fiinţa omului. Distribuită aidoma cate¬ 
goriilor Fiinţei, coincidenţa contrariilor este un principiu alternativ 
al existenţei, care poate fi numit „Principiul Spiritului Autonom”. 


C. Cultură şi soteriologie 

Tehnicile soteriologice aduc la nivelul existenţei umane o soluţie 
de ieşire din individualitatea extremă şi deschid drumul către auto¬ 
nomia spirituală. Dar limitele ontologice ale omului „istoric” nu-i 
permit acestuia să treacă peste barierele gnoseologice şi să ia calea 

dificilă a iniţierii prin asceză şi spiritualizare. Am arătat că iniţierea 
obţinută prin asceză şi spiritualizare progresivă este destinată unui 


număr redus de indivizi, în general aleşi, cu.m este cazul şamanilor, 
asociali ori „extremişti”, ca în cazul yoghinilor şi tantricilor devoţi- 
onali. însă Eliade este interesat mai mult de metodele non-ascetice, 
asa cum este „totalizarea extremelor” în tantrismul „Mâinii Stângi”. 
Si în cadrul acesteia se urmăreşte o depăşire a condiţiei umane 

J 

obişnuite, prin iniţiere fizică şi spirituală severă. Astfel, se poate 
spune că trecerea de la profan la sacru se poate face doar abrupt, 
fără soluţie de continuitate. 


Totuşi, Eliade nu este consecvent în a urma această cale „tran- 

y 7 

scendentă” de obţinere a libertăţii. Atitudinea sa de savant şi o 
anumită deziluzie privind diferenţa dintre filosofia yoga şi practica 
yoga, trăită în ashramul de la Rishikesh, îl conduc către teoretizarea 
unei alte „metode” de realizare a libertăţii, comună şi larg accesibilă: 
cultura. Deoarece rezultatele unei vieţi culturale sunt similare cu 

JF 

cele obţinute prin intermediul tehnicilor spirituale, omul se poate 
„elibera”: „departe de a despărţi pe om de Natură, de a-1 izola în 
mijlocul Cosmosului, cultura solidarizează pe om, în acelaşi timp, 
cu Viata si Eternitatea.”* 

> î 

Dar dincolo de similitudinile simbolice cu tehnicile spirituale, 
altele sunt motivele pentru care cultura poate îndeplini runcţia op¬ 
timistă de „eliberare” de sub povara Timpului. în primul rând, tot 
teoria arhetipului şi a simbolului este cea care stă la baza viziunii 
„culturaliste” a lui Eliade, servindu-i ca sens primordial. Cultura 
se află şi ea sub semnul Totalităţii. Aceasta nu numai că realizează, 
prin hermeneutică, Totalitatea, dar ajunge şi să „totalizeze fiin¬ 
ţa umană în raport cu Cosmosul: „cultura prelungeşte viaţa reli¬ 
gioasă şi simbolismul care-1 unea pe om cu Cosmosul’. Funcţia 


* Mircea Eliade, Convorbiri cu Lucian Blaga, în Vremea , an X, 22 august 1937, 

pp. 10-11. 

“ Mircea Eliade, Briser le toit de la maison, p. 27 şi, de acelaşi autor, Naşteri 
mistice, p. 164. 

simbolului se păstrează pentru că, odată cu interpretarea, se ajunge 
la actul de simbolizare, înzestrat cu acelaşi sens. Altfel spus, cultura 
este structurată la fel ca simbolul: are în centru arhetipul creator 
care-i organizează şi îi determină toate funcţiile şi sensurile. 

In plus, Eliade vede în actul creator o „intenţie transcenden¬ 
tală”, dar şi o dispoziţie ontologică. în lipsa unui contact direct cu 
Sacrul, categoriile formative ale conştiinţei îl predispun pe om la o 
atitudine culturală. în acest sens, hermeneutica preia rolul tehnici¬ 
lor spirituale, prelungind scenariul iniţierii, specific acestora. Deci, 
iniţierea prin cultură se justifică prin faptul că scenariile iniţiatice, 
care „aduc” cu ele arhetipurile creatoare, s-au păstrat în inconştien- 
tul omului şi îl însoţesc pas cu pas: „Fiecare om doreşte să cunoască 
anumite situaţii periculoase, să înfrunte încercări de excepţie, să se 
aventureze în lumea de dincolo şi el trece prin toate aceste experi¬ 
enţe la nivelul vieţii sale imaginare ascultând ori citind basme sau, 
la nivelul existenţei sale onirice, visând.”* 

Conştiinţei transcendentale a arhetipului i se adaugă însă o 
conştiinţă istorică. După „căderea în timp”, pe care Eliade, după 
modelul brahmanic kăli-yuga, al devoluţiei temporale, o consideră 
o a doua „cădere”, după cea originară, omul nu mai poate să resta¬ 
bilească legătura cu Sacrul sau cu unitatea primordială decât prin 
cultură. Simbolul se degradează în istorie, transformându-se din 
„fapt viu”, concretizat prin mit şi ritual, într-un fapt cultural. Dar, 
pentru că existenţa omului areligios ascunde arhetipurile omului 
religios, cultura poate prelua funcţia ritualului sau a mitului. Chiar 
simplele acte de a citi, a medita şi a înţelege un text echivalează în 
prezent cu o iniţiere. Intrarea arhetipului în istorie şi realizarea lui 
în mod concret presupun prezenţa culturii în viaţa omului. Astfel, 
„omul este condamnat să primească revelaţia prin cultură”*', limită 


M. Eliade, Naşteri mistice, p. 164. 

M. Eliade, Încercarea labirintului, p. 59. Arşavir Acterian, în Convorbiri cu şi 
despre Mircea Eliade (Editura Humanitas, Bucureşti, 1998, p. 22), observa efecte¬ 
le trecerii de la tradiţia orală la cea scrisă: „Condamnaţi să descifrăm «misterele» 

care, în acelaşi timp, „nu limitează”. „Condamnarea” e expresia im¬ 
posibilităţii omului de a extirpa sacrul din fiinţa proprie. Omul este 
situat în orizontul permanent al culturii care îi determină şi modul 
de existenţă, deoarece el poartă cu sine, ascuns în inconştient, ar¬ 
hetipul. Orice formă istorică încearcă să imite arhetipul, astfel încât 
cultura, ca simbioză între forma perenă şi conţinutul temporal, este, 
în acelaşi timp, arhetip şi temporalitate. De aceea, în fiinţa umană 
se contopesc cele două orizonturi: temporalitatea, ca destin al fiin- 
ţei-întru-moarte, şi eternitatea. 

Conştiinţa umană, marcată de aceste două instanţe transcen- 
dentale, se situează ea însăşi în orizontul logicii contradictorii. 
Creaţia culturală, ca act al acestei conştiinţe, dobândeşte, în acelaşi 
timp, o semnificaţie contingenţă, ce ţine seama de limitele fiinţei 
umane, şi un sens transcendent, care face ca Centrul să fie peste tot, 
iar Eternitatea să înceapă încă din acest moment. Această simbioză 

şi să «descoperim» drumul către mântuire prin cultură, adică prin carte (nu prin 
tradiţiile orale, transmise iniţiatic de la maestru la discipol), nu avem nimic mai 
bun de făcut decât să adâncim dialectica misterioasei coincidentia oppositorum, 
care ne îngăduie nu numai să descoperim «sacrul» camuflat în «profan», dar şi 
să resacralizăm creator momentul istoric, adică să-l transfigurăm, acordându-i 
o dimensiune sau o «intenţie» transcendentală . 

* Aceasta este, în viziunea lui Altizer, credinţa finală a lui Eliade; a se vedea Th. 
Altizer, op.cit., p. 195. în realitate, dialectica sacru-profan nu justifică o astfel de 
interpretare. Cultura este, în acelaşi timp, limită gnoseologică, prin imposibilita¬ 
tea realizării unei interpretări totale a faptului religios, dar şi o creaţie continuă, 
prin care se dă răspunsul esenţial, de altfel singurul posibil, lui Dumnezeu. Ca 
dispoziţie transcendentală, cultura este o fuziune între cele două orizonturi. 
Considerăm că această interpretare, care îl apropie pe Eliade de Blaga sau de 
Berdiaev, este mult mai aproape de ceea ce credea de fapt istoricul religiilor. 
Interpretarea noastră are avantajul că ţine cont de existenţa misterului coinci¬ 
denţei contrariilor, care îşi afirmă logica ambiguă prin suspendarea unei poziţii 
definitive ori prin acceptarea ambelor contrarii. Ca un exemplu, se poate susţine 
ideea că tocmai opacitatea limbajului este o “înţelegere” ce trimite dincolo de ea 
însăşi. Limita este, pentru oricine foloseşte simbolul coincidenţei contrariilor, 
însuşi Centrul care dă naştere unei noi semnificaţii. Limbajul trimite dincolo 
de el însuşi, către inefabil. Aşa cum am arătat deja, coincidentia oppositorum 
rămâne simbolul privilegiat al limbajului apofatic. 

de orizonturi este o extensie a dialecticii sacru-profan, care repre¬ 
zintă, în fond, modelul coincidenţei contrariilor. Şi hermeneutica, 
dar şi creaţia umană sunt supuse acestei dialectici contradictorii. 

Creaţiile omului sunt arhetipice - se realizează în permanenţă 
în jurul unui centru şi sunt semnificate de prezenţa simbolurilor. 
Chiar şi degradat, simbolul îşi păstrează funcţiile în cadrul cul¬ 
turii. în plus, principiul omologiei sau al simultaneităţii (simbo¬ 
lul participă la două realităţi contradictorii) ce stă la baza lui îşi 
dezvăluie semnificaţia doar în cadrul culturii. Este adevărat însă 
că imperfecţiunea hermeneuticii, supusă, cum afirmă Heidegger, 
limitei transcendentale a temporalităţii Daseinului, face imposi¬ 
bilă surprinderea esenţei a-logice a simbolului. Acesta din urmă 
rămâne doar un semn, o marcă a realităţii, care nu poate fi decât 
recunoscută în mod spontan şi nicidecum abordată „discursiv”. 
Totuşi, însăşi înţelegerea limitei determinate de limbaj transformă 
cultura într-un act esenţial şi peren. Doar prin creaţie simbolul îşi 
poate dezvălui semnificaţia, deşi esenţa nu si-o dezvăluie decât unei 

r * * s y y 

conştiinţe care depăşeşte, în anumite condiţii, caracterul intentio- 

y y ± y y J y * j 

nai. Impresia este că prezenţa sacrului în lume este actul libertăţii 
absolute a Divinităţii si nu o „activitate” conştientă a omului. Sacrul 

I j j 

se manifestă unde vrea şi când vrea, de la cele mai banale lucruri 
până la misterul întrupării. De aceea, credinţa lui Eliade este că 
revelaţia se produce dinspre Divinitate către om şi doar o conştiinţă 
„afectată” de Sacru poate să mai primească o astfel de revelaţie: „Şi 
tot el are să-l vadă cel dintâi, când Dumnezeu adevărat îsi va arăta 

* y 

din nou faţa nu în biserică, nici în universităţi, ci se va arăta pe 
neaşteptate, deodată, aici între noi, poate pe stradă, poate într-un 
bar, dar noi nu-1 vom recunoaşte şi nu vom mărturisi pentru El.”* 
Paradoxal, imposibilitatea funciară a omului de a recunoaşte sim¬ 
bolul face posibilă şi necesară cultura. Ea reprezintă, în viziunea 
lui Eliade, „scena” unde se manifestă Sacrul. în acest sens, lectura, 


în Mircea Eliade, O fotografie veche de 14 ani, în Integrala prozei fantastice, 
voi. II, p. 403. 

concertele, spectacolele pot constitui locuri de unificări care permit 
transcenderea polarităţilor existenţei.* 


D. Cultura, ca dispoziţie hermeneutică 

Astfel, cultura şi, implicit, necesitatea omului de a descoperi 
prin intermediul hermeneuticii structurile perene ascunse în „fap¬ 
tele” culturale reprezintă „materia” esenţială, unica posibilă, pentru 
intenţiile creatoare ale omului. Individul obişnuit nu mai poate sur¬ 
prinde în mod spontan Sacrul, de aceea experienţa directă este în¬ 
locuită cu dispoziţia hermeneutică. Aceasta devine singura legătură 
posibilă cu sursele originare ale vieţii. Istoria spirituală a omenirii 
este o devoluţie, prin care se pierde treptat orice intuiţie fundamen¬ 
tală. Legea degradării fantasticului (a Sacrului), care funcţionează ca 
o normă hermeneutică esenţială pentru demersul literar şi ştiinţific 
al lui Eliade, impune şi sensul creaţiei umane: Sacrul camuflat în 
profan nu mai poate fi intuit direct, ci doar „interpretat”, recuperat 
prin limbaj şi gândire orientate corect. Calea sinuoasă a herme¬ 
neuticii nu exclude însă utilizarea limbajului simbolic; mai mult 
chiar, pentru că hermeneutica, la fel ca şi simbolul, are ca arhetip 
Totalitatea, se poate aspira la dezocultarea misterului. Dar drumul 
pe care trebuie să-l facă interpretarea este exact calea „împotriva 
curentului”, dinspre prezent către trecut. Orientată către origini , 
hermeneutica îşi găseşte Centrul în preistorie şi chiar în protois¬ 
torie. Acest „plonjon” către origini, asemănător „plonjonului” 


A se vedea în acest sens şi Sh. Keshavjee, op. cit., p. 422. Această dialectică 
paradoxală, a actelor culturale care trimit către transcendenţă, este leit-motivul 
nuvelelor fantastice ale lui Eliade. 

** Drumul invers al gândirii este metoda indicată şi de Heidegger pentru regă¬ 
sirea „originii” Fiinţei în gândirea greacă. 

cosmogonic, căruia îi este cu siguranţă model, este singura moda¬ 
litate rămasă omului „căzut în istorie” de a-şi recupera paradisul 
pierdut. Această încercare de recuperare echivalează cu repetiţia 
mitului creator şi cu ritualul prin intermediul cărora orice act do¬ 
bândeşte „pecetea” Sacrului. 

De fapt, cercetătorul astfel orientat - precomprehensiunea îşi 
pune amprenta în orice cercetare - ia cu el întreaga experienţă is¬ 
torică şi culturală, altfel spus, toată „istoria” sa, ca destin al său, şi 
o întoarce către trecut. Doar o conştiinţă istorică poate descoperi 
importanţa marilor creaţii ale spiritului. Chiar etapele vieţii men¬ 
tale ale omenirii sunt în legătură cu metalurgia sau cu agricultura. 
Acestea din urmă au creat noi sinteze spirituale, noi experienţe, 
care, la rândul lor, au dat naştere omului actual. Este vorba despre 
o viziune originară asupra Cosmosului: orice modificare în Univers 
conduce la o modificare în mentalul şi comportamentul omului. 
Această adevărată lege a Universului, fundamentată pe ideea soli¬ 
darităţii Om - Cosmos, nu mai este „asumată” de omul „istoric”. 
El a pierdut experienţa directă dar îşi poate reaminti sensul acestei 
pierderi, prin aplicarea unei hermeneutici corecte.* 

Sintezele mentale realizate de agricultură şi metalurgie sunt 
factori de evoluţie spirituală şi psihică,** pentru că, odată cu fiecare 

Nu ştim încă exact dacă Eliade a crezut cu adevărat că prin anâmnesis se 
poate schimba şi comportamentul omului. Anamneză produce modificări în 
conştiinţa umană sau rămâne doar un act hermeneutic izolat de orice gândire? 
Eliade lasă să se înţeleagă că orice experienţă, orice modificare în sistemul de 
valori ori fiecare metodă urmată are puterea să producă modificări importante şi 
directe în comportamentul omului. Conceptul de „hermeneutică participativă” 
sau unele ipoteze din nuvelele fantastice ne fac să credem că, de fapt, Eliade a 
vizat chiar o astfel de modificare esenţială. în fond, însăşi legea Universului 
dictează o astfel de transformare: în Univers totul se „leagă” printr-un sistem 
de corespondenţe magice, astfel încât orice modificare a unei structuri produce 
o modificare a întregului sistem. Nu ştim dacă Eliade a gândit până la capăt o 
astfel de consecinţă, dar credem că, cel puţin în sensul interpretării noastre, se 
poate justifica o asemenea ipoteză. 

“ A se vedea > de exemplu, în Prefaţa la M. Eliade, Cosmologie şi alchimie babi- 
lonianâ , p. 9. 

descoperire, omul experimentează un nou ordin al realităţii. Aceasta 
deoarece în orice sinteză se păstrează arhetipul-model al oricărei 

creaţii. 


Evidenţierea structurii arhetipale perene păstrate în orice formă 
religioasă este sarcina hermeneuticii. Relaţia cu tradiţia îmbracă 
forma unui program cultural îndrăzneţ, aflat la baza ecumenis- 
mului prezent sau viitor. Arhetipul explică şi influenţele proto- 
culturale asupra culturii occidentale. Omul prezent este creaţia 
omului arhaic, religios, cel care s-a raportat într-un anumit fel la 
Cosmos. Şi chiar dacă premisa magică ce a stat la baza acestei ra¬ 
portări nu mai este asumată de omul actual, se poate vorbi, totuşi, 
de o continuitate. Creştinismul „popular”, miturile desacralizate 
sau obiceiurile rurale stau mărturie pentru prelungirea credinţelor 

civilizaţiilor arhaice ale vânătorilor şi cultivatorilor. în orizontul 

) J 

arhaic al timpului circular şi al repetării se pot integra unele creaţii 
contemporane - sculpturile lui Brâncuşi, de exemplu -, precum şi 
fenomenele religioase care continuă, într-un fel sau altul, creaţiile 
omului religios (folclorul oricărui popor dm imaginarul colectiv 
dominat de arhetipuri). 

Imaginile arhetipale fac posibil dialogul dintre culturi şi explică 
unitatea profundă dintre Orient şi Occident, între civilizaţii diferite 
şi îndepărtate în timp. Subliniem că doar repetarea arhetipului este 
creator. Deşi Occidentul s-a îndepărtat tot mai mult de creativitatea 
populară - singura care a păstrat legătura directă cu sacrul - există, 
totuşi, soluţie de continuitate: folclorul. Creaţia populară este cea 
care universalizează întreaga civilizaţie europeană. Dacă se stu¬ 
diază folclorul diferitelor popoare, se pot desprinde cu uşurinţă 
structuri comune. Ele sunt determinate de prelungirea creativităţii 
civilizaţiilor neolitice, de „boicotul” faţă de istorie al ţăranului din 

orice parte a lumii. 

E. Cultura română - pod între civilizaţii 

JT 3 


în scrisoarea adresată lui Constantin Noica, datată 8 august 
1981, Eliade îşi decriptează sensul renunţării la idealul ascetic al 
Indiei; credinţa în structura comună a culturilor şi speranţa rea¬ 
lizării unui nou umanism, pornind de la unitatea dintre Orient şi 
Occident, au fost adevăratele „mesaje” primite din India. în acest 
sens, rolul României si al Peninsulei Balcanice în realizarea uni- 
tăţii dintre culturi este unul important: „România nu e numai o 
răscruce, ci mai ales un pod între Orient şi Occident.’” Civilizaţia 
neolitică, reprezentată de credinţele, tradiţiile sau de portul popular, 
este podul de legătură între civilizaţii şi mentalităţi. Dar mai presus 
de acestea, creaţia populară românească reprezintă simbolul unităţii 
dintre cultura europeană şi cea orientală, pe de o parte, şi dintre 
civilizaţia creştină şi cea precreştină, pe de altă parte. Creaţia po¬ 
pulară de origine neolitică este adevărata sinteză a culturii, pentru 
că aceasta valorizează în istorie arhetipul, ca structură comună a 
tuturor culturilor. Este evident că fiecare popor realizează sinteze 
individuale, unice; însă nu pe baza acestor individualităţi etnice se 
creează istoria, ci în raport cu miturile, legendele sau credinţele po- 

. în unitatea sintetică a contrariilor dintre creaţia individuală 
şi fondul neolitic comun culturilor se realizează sensul generic al 
fenomenului cultural. Cultura este sinteza dintre creaţia unui po¬ 
por şi arhetipurile universale. Arhetipul se dă tuturor în acelaşi fel; 
stilul şi straturile diverse fac diferenţa între culturi. Iată de ce prin 
preistorie, şi nu prin contemporaneitate, fiecare popor participă la 
istoria comună a umanităţii: „Poporul român, care nu a avut un Ev 
Mediu glorios (în sens occidental) şi nici Renaştere, şi deci n-a par¬ 
ticipat la istoria şi la crearea cul turii europene - are o preistorie şi o 



Mircea Handoca, Convorbiri cu şi despre Mircea Eliade, Editura Humanitas, 
Bucureşti, 1998, p. 244.. 

protoistorie de egală valoare cu a oricărei naţii europene importante 
şi are un folclor incontestabil superior tuturora”.’ 

Unitatea civilizaţiilor se explică tot prin funcţia universală a 
simbolului. Acesta există ca structură transcendentală şi se difu¬ 
zează în fiecare „matrice stilistică”. „Religiozitatea cosmică” pe care 
Eliade o descoperă în urma călătoriilor printre triburile de santali 
din India este elementul de sinteză al culturii, cheia de înţelegere 
a unităţii culturale a umanităţii. Aşa cum, în civilizaţia Indusului, 
substratul prearian reprezintă elementul creator al culturii indiene, 
ce a stat la baza tuturor sintezelor hinduiste sau budiste, şi în cultura 
română substratul dacic creează matca unde s-au „topit” toate cele¬ 
lalte influenţe. Civilizaţia neolitică este, astfel, stratul comun tuturor 
culturilor, din India până în Portugalia.” De aceea, analiza oricărui 
sistem de simboluri (simbolism) conduce la înţelegerea universu¬ 
lui arhaic al popoarelor: „Mi se părea că, prezentând aportul ele¬ 
mentelor preariene în cultura indiană sau comentând simbolismul 
templului din Barabudur, eram mai aproape de universul spiritual 
al ţăranului român şi contribuiam şi mai temeinic la înţelegerea 
acestui univers decât, bunăoară, traducând pe Kant (...). 

Cultura este sinteza Spiritului. Prin hermeneutica simbolului 
este descoperit arhetipul unificator al tuturor creaţiilor umane. 
Metoda fenomenologică, a reducerii oricărui fenomen la structura 
de bază, are deci aceeaşi miză ca şi „sintezele Spiritului”, alchimia 
sau yoga. De data aceasta, prin hermeneutica simbolului se ajunge 
la libertate şi creaţie. Această hermeneutică este tot o coinciden- 
tia oppositorum, în măsura în care culturi diverse au, pornind de 
la structura lor comună, acelaşi limbaj. Prin identificarea unităţii 
culturilor, pe baza stratului neolitic unic, Eliade regăseşte sensul 
căutărilor sale în studierea simbolismului religios, care trimite 


* Prefaţă la M. Eliade, Cosmologie şi alchimie babiloniană, p. 8; aceeaşi idee 
în M. Eliade, Fragmentarium, Editura Humanitas, Bucureşti, 1994, pp. 42-44. 
" Mircea Eliade, Memorii, voi. I, p. 221. 

Ibidem, p. 223. 

către arhetipul oricărei căutări. Acesta este „podul” dintre Orient şi 
Occident descoperit în India. Alegând să studieze simbolul, savantul 
român unifică, în mod paradoxal, istoria cu mitul, creaţia culturală 
cu simbolul. Dialectica misterioasă sacru-profan se revelează, astfel, 
în însăşi experienţa culturală. Fără a nega importanţa tehnicilor 
spirituale - pe care, de altfel, le integrează în actul cultural - Eliade 
vede în cultură sinteza creatoare ce poate duce atât la o nouă înţele¬ 
gere, cât şi la un nou umanism, supus, la rândul său, unei înţelegeri 
speciale a simbolului coincidenţei contrariilor. Adevărata trezire 
spirituală se produce în „materia” istoriei şi coincide cu înţelegerea 
sensului simbolului pentru existenţa umană. 



I 

î 




VI. Limbajul Sacrului 


A. Dialectica sacrului şi a profanului 


Teoria arhetipului şi a simbolului conferă o perspectivă feno¬ 
menologică operei istoricului roman al religiilor. Manifestările sa¬ 
cre şi profane sunt semnificaţii ale aceleaşi structuri bifenomenale. 
Modelul indian al bifenomenalităţii Divinităţii, care dobândeşte 
aspecte contradictorii, surprinse de un limbaj antinomic, apare şi 
în viziunea ontologică a lui Eliade. Arhetipul este sacru în struc¬ 
tură şi profan în manifestări. Din punct de vedere logic, opoziţia 
dintre sacru şi profan se produce în cadrul aceluiaşi gen. Sacrul este 
structura neschimbătoare, perenă, iar profanul reprezintă specia, 
translatată în plan ontologic ca aspect fenomenal al aceleaşi realităţi. 
Dincolo de această opoziţie (sacru-profan), există o unitate a contra¬ 
riilor ce funcţionează în interiorul arhetipului imuabil, ce „naşte” 
însă o opoziţie logică. Cu alte cuvinte, pe baza unei structuri comu¬ 
ne, se produc modificări ample, în care opoziţiile se „înfăşoară şi 
se „desfăşoară”, în esenţă structura rămânând aceeaşi.’ 

Pe baza acestei structuri a „religiozităţii” se produc toate modifi¬ 
cările istorice sau comportamentale. Sacrul se poate degrada, oculta, 

* în filosofia Vedânta apare aceeaşi idee: indiferent de manifestările Sinelui, el 
rămâne unic, indivizibil, etern, adică este Brăhman. Recunoaşterea Adevărului, 
a identităţii Ătman-Brâhman se produce spontan, fără efort. Eliade modifică 
puţin perspectiva: pentru că omul nu mai poate primi revelaţia spontan, este 
nevoie de un „ocol hermeneutic pentru a surprinde structura comună a com¬ 
portamentului uman. Hermeneutica documentelor religioase, care camuflează 
sacrul, preia astfel funcţia tehnicilor spirituale sau a gnozelor indiene. 

chiar transforma în profan, dar nu dispare niciodată în totalitate; el 
îşi camuflează prezenţa, îşi distribuie structura în manifestările cele 
mai paradoxale, fiind chiar arhetipul creator de sens. Dialectica sa¬ 
crului şi a profanului, rezultată din această viziune monistă - struc¬ 
tura unică este substratul schimbărilor din Univers - şi reprezentată 
prin cele mai paradoxale imagini, este substanţa gândirii lui Mircea 
Eliade. Aceasta deoarece dialectica uneşte teoria arhetipurilor şi a 
simbolului cu viziunea ontologică şi existenţială, creând astfel o 
concepţie unitară şi coerentă despre cultură, existenţă şi religio¬ 
zitate. în opera savantului român toate se „leagă”, exact aşa cum 
toate lucrurile în Univers se armonizează: teoria arhetipului creea¬ 
ză perspectiva „gnoseologică” prin descoperirea, în spaţiul psihic 
al transconştientului, a unei structuri „ontologice” - sacrul, care 
„informează” hermeneutica despre existenţa unei unităţi intrinseci 
a lucrurilor din Univers. Unitatea lumii constituie modelul comple¬ 
mentarităţii operei literare si a celei ştiinţifice a lui Eliade. în acest 

? JT > > * ** 

sens, dialectica misterioasă a sacrului şi profanului se revelează, în 
plan hermeneutic, drept structură a întregii sale opere. Paradoxul 
trecerii sacrului în profan explică toate temele majore ale creaţiei 
literare şi ştiinţifice: incomprehensibilitatea simbolului, irecognos- 
cibilitatea sacrului, continuitatea sacu-profan sau hierofanizarea 
întregii Creaţii. 

în teoria arhetipului regăsim principiul esenţial al acestei dia¬ 
lectici: un obiect poate încorpora sacrul, rămânând în acelaşi timp 
el însusi. Dacă, iniţial, Eliade considera că doar creaţia folclorică se 
supune acestei „logici” speciale*, ulterior, istoricul religiilor utili¬ 
zează ideea ca principiu metodologic explicativ atât al plurivalenţei 
interpretării, cât şi al metodei antireducţioniste a istoriei religiilor: 
faptele nu se reduc unele la altele, ci se supun unei structuri comune. 

Dialectica sacrului şi a profanului implică, de altfel, această 
teorie. Doar conceperea unei echivalenţe funcţionale între sacru 


A se vedea M. Eliade, Comentarii la legenda Meşterului Manole, în Drumul 
spre centru, Editura Univers, Bucureşti, 1991. 

şi structura fenomenelor religioase — funcţională, dar nu logică 
poate să ne reveleze intenţia lui Eliade. Numai arhetipul poate fi 
creator, pentru că numai acesta este universal. Teoria arhetipului 
susţine logic edificiul operei lui Eliade, aşa cum dialec 
are acelaşi rol în plan ontologic. Structura fenomenelor religioase 
este cronotipul perfect al sacrului, căci originea lumii este sacră. 
Totul se supune acestei structuri, în absenţa căreia nimic nu are 

semnificaţie. 

De aceea, din punct de vedere structural, nu există o opoziţie 
mai evidentă ca cea dintre sacru şi profan. Sacrul este universal, 
creator, etern şi liber, iar profanul este nesemnificativ, coruptibil 
- devreme ce poate fi contingent - şi determinat în timp. De la 
această diferenţă radicală dintre sacru şi profan porneşte Eliade 
analiza sa morfologică. O primă definiţie a sacrului este chiar cea 
prin care se arată contradicţia esenţială între cele două structuri 
ale lumii: sacrul este acel „ceva” opus în mod radical profanului. 
Influenţat de Roger Caillois, care în celebra lucrare L’Homme et le 
sacre îşi construia teoria despre sacru pe baza opoziţiei radicale 
dintre acesta şi profan, dar şi de Emile Durkheim, ce definea sacrul 
în aceiaşi termeni, Eliade îşi începe şi el lucrarea sa fundamentală, 
Sacrul şi profanul , cu o definiţie negativă. Despre sacru nu se poate 
spune că este ceva - deşi poate fi asimilat arhetipului, structurii sau 
chiar simbolului, fiind însă diferit logic de toate acestea” - ci doar 
că poate fi gândit în relaţie de opoziţie cu profanul. Urmând calea 
unei analogii inverse,”* observând opacitatea unui obiect oarecare, 

* în Mircea Eliade, Sacrul şi profanul, Editura Humanitas, Bucureşti, 1995, p. 
12, şi, de acelaşi autor, Tratat de istorie a religiilor. Editura Humanitas, Bucureşti, 

1995, p. 13 şi p. 35. 

** între sacru şi arhetip există, totuşi, o „unitate contradicţională”. 

Se poate observa uşor că în această definiţie, ca şi în oricare altă definiţie 
negativă, se comite o încălcare a logicii. O definiţie corectă trebuie să ne spună 
ceea ce este, nu ceea ce nu este obiectul definit. în plus, analogia este o inducţie 
care porneşte de la ceea ce se cunoaşte, pentru ca apoi să se extragă acele carac¬ 
teristici ale cunoscutului, extrapolându-se la nivelul realităţii incognoscibile, 
pe baza asemănărilor ori chiar a identităţilor structurale. Or, definiţia sacrului 

ce nu simbolizează nimic în afara semnificaţiei sale „naturale”, se 
poate constata că sacrul este „altceva” decât profanul. Este Dasganz 
andere, cum ar spune Rudolf Otto, adică sustras devenirii, liber, 
etern şi absolut. Acceptând premisele logice ale unei astfel de defi¬ 
niţii, Eliade îi înţelege caracterul aproximativ, dar tot la fel se poate 
spune că depăşeşte limitele acesteia. 

în primul rând, se poate uşor constata că definiţia sacrului nu 
este reversibilă. Profanul nu poate fi definit pornind de la sacru, 
pentru simplul fapt că nu întotdeauna se poate tranşa net diferenţa 
dintre cele două atribute. în procesul de hierofanizare, obiectul pro¬ 
fan primeşte calităţile sacrului. Deci, se poate spune că sacrul este 
agentul activ al raportului dialectic, iar profanul este cel pasiv, care 
primeşte modificarea. Opoziţia logică rămâne doar la nivelul ter¬ 
menilor. în realitate, dialectica sacrului imprimă celor doi termeni 
semnificaţii complexe, care nu se reduc la simple opoziţii concep¬ 
tuale. Sacrul poate fi recunoscut prin simpla negare a profanului, 
iar profanul poate să fie ceea ce sacrul nu este. Definiţia sacrului 
iniţiază dialectica. Această metodă este, de fapt, un simptom al te¬ 
ologiei negative. 

în al doilea rând, chiar şi sacrul poate dobândi dimensiuni pro¬ 
fane, însă continuând să rămână ceea ce este. în procesul dialectic, 
deşi sacrul se comportă ca o structură perenă, poate să se limiteze 
în mod liber. Această minimizare a sacrului exprimă, de altfel, şi 
libertatea acestuia: el se poate manifesta într-un fragment izolat, 

nu se face nici prin analogie, fiind chiar opusul acesteia. Apofatismul logic al 
construcţiei definiţiei sacrului face ca întregul edificiu teoretic al sacrului să nu 
pornească de la principiile logice. Acest paricid logic, de fapt o logică inversată, îl 
scuteşte pe teoreticianul care îl utilizează de critici ştiinţifice. De aceea, a spune 
că dihotomia sacru-profan e generică, aşa cum afirmă Dario Rei (Fra storicismo 
ed ermeneutica religiosa ; Note su Mircea Eliade, în Revista di storia e letteratura 
religiosa, 3/1972, pp„ 535-562), pentru că, pe de o parte, sacrul ar fi indefinibil, 
iar, pe de alta parte, deoarece profanul se defineşte ca opus sacrului, ar fi un re¬ 
proş excesiv. în realitate, cercul hermeneutic nu poate fi depăşit pentru că sacrul 
nu reprezintă decât un semn al experienţei religioase, care, odată recunoscut, 
transcende logica şi definiţiile nominaliste. 

material. în fond, acesta este şi principiul iierofaniei, care ascunde 
în sine dialectica misterioasă, văzută ca o coincidenţă dintre sacru 
şi profan. 

înainte de a descrie sensul dialecticii sacru-profan, subliniem 
că Mircea Eliade depăşeşte simpla definire a sacrului prin nega¬ 
rea profanului. în interpretarea lui Sh. Keshavjee, pentru Eliade 
sacrul este un fapt de experienţă, mai degrabă decât o determinaţie 
ontologică.* Ruptura existentă între sacru şi profan determină şi 
semnificaţia experienţei spirituale: la sacru se ajunge numai prin 
depăşirea condiţiei umane. Sacrul apare astfel ca un semn al unei 
anumite experienţe spirituale. La nivel terminologic, este un fel de 
, lucru în sine” kantian, o realitate incognoscibilă, utilizat ca adjectiv 
(un obiect este sau devine sacru) al fenomenelor religioase sau ca 
atribut al Fiinţei, la fel ca şi termenii „numinos” sau „divin”.** 

De altfel, Mircea Eliade a perceput relaţia sacru-profan ca pe 
o opoziţie radicală care nu e însă ireconciliabilă. Această afirma¬ 
ţie paradoxală urmează îndeaproape sensul dialecticii sacrului şi a 
profanului. Este incomplet a spune că, în dialectica sacru-profan, un 
termen îl neagă pe celălalt, aşa cum consideră, de exemplu, Altizer. 
în opinia noastră, sacrul neagă profanul doar pentru a-l îmbrăţi¬ 
şa, astfel, ca pe ceva total diferit de el. De aceea, nu opoziţia este 
caracteristica definitorie a dialecticii, ci, dimpotrivă, unitatea. Un 
obiect devine hierofanie în momentul în care încetează a mai fi un 
simplu obiect profan, deci, atunci când ei se transformă, cel puţin 
parţial, în semnificaţia opusă. De asemenea, dialectica presupu¬ 
ne alegere, singularizare a unui obiect: „un obiect devine sacru în 


în viziunea cercetătorului indian, trei sunt accepţiunile lui Eliade despre sacru: 
a. obiect al experienţei subiectului; b. structură a priori a subiectului care permi¬ 
te experimentarea obiectului; c. revelaţia obiectului în subiect şi experienţa prin 
subiect a obiectului. Sh. Keshavjee, Mircea Eliade et la co'incidence des opposes 
ou L’existence en duel, Berne, Peter Lang, 1993, p. 356. 

** A se vedea Mircea Eliade, Mitul reintegrării, Editura Humanitas, Bucureşti, 
1991, p. 124. 

măsura în care încorporează altceva decât pe sine.”* Libertatea de 
manifestare a sacrului determină si sensul coincidentei: sacrul se 

y y 

manifestă prin altceva decât este el însuşi, acceptând să se autolimi- 
teze. Hierofania exprimă această libertate a sacrului de a alege să se 
„exprime” prin şi în profan, în ciuda opoziţiei radicale faţă de acesta: 
„sacrul este calitativ diferit de profan, totuşi, el poate să se manifeste 
oricum şi oriunde în lumea profană, având puterea de a transfor¬ 
ma orice obiect cosmic în paradox prin intermediul hierofaniei.”** 
încorporând sacrul, profanul primeşte o a doua determinaţie, rămâ¬ 
nând în aparenţă neschimbat. Nici teoria participării - profanul nu 
participă la sacru -, nici analogia logică - atributele profanului nu 
sunt analoge celor ale sacrului - nu ne ajută să înţelegerii dialectica 
misterioasă prin care sacrul se manifestă în profan. Aceeaşi logică 
a simbolului se regăseşte şi în conceperea paradoxului hierofaniei: 
„manifestând sacrul, un obiect oarecare devine altceva, fără a înceta 
însă să fie el însuşi, deoarece continuă să facă parte din mediul său 
cosmic.”*** Asa cum simbolul uneşte două realităţi contradictorii, 

? y î J 

şi hierofania implică o paradoxală unitate de contrarii. Odată ce 
sacrul se autolimitează, el nu elimină profanul, ci îl transfigurează, 
păstrându-i, totuşi, aparenţa materială. Un obiect profan nu devine 
sacru, ci este în acelaşi timp şi sacru şi profan. 

Dialectica sacrului favorizează limbajul anagogic, transfigura- 
tiv, pentru a arăta modul cum absolutul dobândeşte determinaţii 
limitative. Limbajul lui „ca şi cum” stă mărturie unui tip de analogie 
„forţată” în care sensurile opuse se revelează din ciocnirea terme¬ 
nilor şi nu prin opoziţia acestora; modelul e reprezentat de atribu¬ 
tele contradictorii ale esenţei Realităţii Ultime: „deşi Atoatestiutor, 

y î J 7 y > * 

Visnu se arată ca şi cum ar fi lipsit de cunoştinţe; deşi spirit, el se 
arată ca şi cum ar fi materie, s.a.m.d.”**** Nicio prezenţă a sacru- 


Mircea Eliade, Tratat de istorie a religiilor, p. 26. 
Ibidem, pp. 38-39. 

Mircea Eliade, Sacrul şi profanul, p. 14. 

Mircea Eliade, Tratat de istorie a religiilor, p. 37. 

lui intr-un obiect profan nu-i anulează acestuia semnificaţia, ci, 
dimpotrivă, manifestarea sacrului o dublează. 

Mircea Eliade îşi găseşte, în acest sens, sursa teoriei despre hi- 
erofanie în creştinismul mistic; prin libertatea de a se autolimita. 
Sacrul intră în istorie si o modifică. Paradoxul libertăţii si autolimi- 

y y y 

tării sacrului are ca model arhetipul întrupării lui Hristos. Misterul 
întrupării impune şi principiul dialecticii sacru-profan: Totul poate 
deveni parte, participând la realitatea fragmentară. Principiul on¬ 
tologic al identităţii contrariilor îmbracă astfel forma exemplară, 
semnificativă a încarnării Logosului în istorie. Momentul Absolutei 
Revelaţii certifică orice hierofanie. Cu toate acestea, în esenţă, orice 

y y 

manifestare a sacrului exprimă acelaşi paradox: arătându-se, sacrul 
se autolimitează. 

Vizibil influenţat de Cusanus, Eliade îsi asumă si metoda trans- 

y * y y 

figurativă utilizată de cardinalul german. Totalitatea există şi poate 
fi cunoscută prin părţi, întrucât „se înfăşoară” ( contractio ) în frag¬ 
ment, în timp ce partea „explică” (explicatio) Totalitatea, fiindcă o 
manifestă în structura sa. Metoda transfigurativă presupune, ca 
urmare, „asamblarea părţilor în totalitate cu scopul de a descoperi 
totalitatea care precede părţile”*. Dialectica sacru-profan apare 
astfel ca o manifestare a acestei înfăşurări-desfăşurări a Totalităţii 
în şi din parte. Fără să anuleze fragmentul. Totul coincide cu aces¬ 
ta si, cu toate acestea, nu devine un „ceva” limitativ. încarnarea 
Logosului în istorie reprezintă coincidenţa dintre sacrul absolut şi 
un obiect profan fragmentar. Transparenţa misterului întrupării, la 
care creştinul se face părtaş prin actul liturgic, exprimă cel mai bine, 
de altfel, coincidentia oppositorum, pe care, la un alt nivel, conştiinţa 
arhaică o reprezenta în vise, mituri şi ritualuri: „primitivul care se 
închină unei pietre sau unui arbore realizează (...) o coincidentia 
oppositorum, pentru că piatra sau arborele devine în conştiinţa lui 
Tot, rămânând în acelaşi timp parte; este un lucru sacru, rămânând 



Sh. Keshavjee, op. cit., p. 364; A. Marino, Hermeneutica lui Mircea Eliade, 
Editura Dacia, Cluj-Napoca, 1980, p. 133. 

în acelaşi timp un obiect oarecare în cosmos”.* Cea mai umilă hie- 
rofanie şi cea mai terifiantă teofanie au, în fond, aceeaşi structură, 
ceea ce determină funcţionarea principiului identităţii sacru-pro- 
fan ca model exemplar pentru toate tipurile de coincidentia. Prin 
întruparea lui Hristos, ceea ce înainte era „opus” devine „acelaşi”. 

Hierofania exprimă la modul ideal paradoxul coexistenţei în acelaşi 
obiect a două realităţi radical contrare. 

Hierofania şi dialectica sacru-profan transformă principiile re¬ 
alităţii, inaugurând o nouă logică, alternativă la gândirea bazată pe 
principiul identităţii: „sensul care se descoperă aparţine unui strat 
mult mai profund decât cel la care se situează sensul raţiunii dis¬ 
cursive, căci el se găseşte inserat în această zonă paradoxală în care 
contradicţia apare ca opoziţie complementară, instaurând o coeren¬ 
ţă nelipsită, totuşi, de mister”. Gândirea care îmbrăţişează misteru 1 

î J 

este informată de revelaţia identităţii sacru-profan, de aceea este o 
gândire enstatică, ce primeşte - şi nu produce - revelaţia. Aşa cum 
am mai arătat, în procesul dialectic Sacrul deţine libertate absolu- 

9 

tă. Ca semn, el trimite totuşi doar către o realitate transcendentă. 
Abia în relaţia sa paradoxală cu profanul se instaurează coinciden¬ 
tia oppositorum , un mister nerezolvat al identităţii dintre esenţă si 

* y y 

contingenţă. Departe însă de a semnala doar ambiguitatea relaţiei 
dialectice, Eliade foloseşte acest principiu al identităţii contrariilor 
(contrarii care îşi păstrează identitatea cu sine; sacrul este în ace¬ 
laşi timp profan, dar continuă să rămână el însuşi, iar profanul nu 
încetează a fi profan, în ciuda faptului că primeşte un sens sacru) 
ca o soluţie existenţială: „pentru el (n. n., pentru creştin) nu există 
ieşire pentru că încarnarea a avut loc în Istorie, pentru că venirea lui 
Hristos marchează ultima şi cea mai înaltă manifestare a sacralitâtii 


M. Eliade, Mitul reintegrării, p. 63. 

Sergiu Al-George, Arhaic şi universal. Editura Herald, Bucureşti, p. 191. 

în lume - creştinul nu se poate salva decât în viaţa concretă, istorică, 
viata aleasă si trăită de Hristos”.* 

j y 

Dialectica sacru-profan nu sfârşeşte, totuşi, într-o identitate 
panteistă ori monistă. Sacrul şi profanul nu sunt aceleaşi realităţi, 
în procesul dialectic, Sacrul poate deveni Profan, dar el nu este 
niciodată profanul însuşi. Identitatea absolută nu este posibilă: spi¬ 
ritul nu este materie, chiar dacă se înfăşoară şi se desfăşoară în 
jurul acesteia. Coincidenţa contrariilor în hierofanie, precum şi în 
dialectica sacru-profan este un tip special de coexistenţă de opuse, 
ce poate fi numită şi „contradicţie unilaterală”. Coexistenţa opuse¬ 
lor nu presupune existenţa unui substrat. Conversiunea, trecerea 
sacrului în profan şi invers, este de factură „magică”, exprimând 
de fapt jocul aparenţelor, lila. 

Relaţia ambiguă dintre sacru şi profan favorizează mai degrabă 
negaţia, ca expresie a unei identităţi imposibile, decât conjuncţia 
contrariilor. între sacru şi profan nu există nici (doar) deosebire, 
nici (doar) asemănare; este în acelaşi timp o asemănare care de¬ 
osebeşte si o deosebire care identifică. Doar într-o astfel de reia- 
ţie, unde conjuncţia nu este posibilă între termeni opuşi, ci între 
judecăţi - fiind astfel o contrarietate transfigurativă - poate să se 
producă transformarea sacrului în profan şi invers. Ca să rămânem 
consecvenţi acestui limbaj ambiguu, „nici-nici” nu trimite către o 
separaţie radicală, ci, dimpotrivă, printr-o dialectică misterioasă, 
este un „si-si”. 

J j 

Relaţia bi-univocă dintre sacru şi profan are corespondent doar 
în filosofia indiană. în gândirea indiană, Măyă primeşte atributul 
echivocităţii. Ea este şi nu este în acelaşi timp, este esenţă şi apa¬ 
renţă a Iui Brahman. După cum Măyă este esenţă şi manifestare 


* Mircea Eliade, Mituri, vise, mistere. Editura Univers Enciclopedic, Bucureşti, 
1998, p. 162. Pentru Eliade, mesajul creştinismului de a accepta istoria ca „scenă” 
a prezenţei miracolului nu este departe de soluţia indiană a „non-ataşamen¬ 
tului”. Ca şi în Noul Testament, în Bhagavad-Gîta, istoria nu este negată, ci, 
dimpotrivă, este asumată de neofit. 

a Spiritului absolut, şi realitatea este, în aceeaşi măsură, sacră şi 
profană. Sacrul şi profanul sunt manifestări ale unei realităţi di¬ 
verse din punct de vedere logic, dar identice în esenţă, din punct 
de vedere ontologic. Dialectica este de fapt o faţă a unui simplu joc 
cosmic, care întreţine situaţia ambiguă: jocul vizează extinderea 
experienţei cognitive, dar şi eliberarea de această experienţă. Este, 
de fapt, şi premisa de la care sunt revelate toate tipurile de coinci- 
dentia: „fascinaţia pentru coincidentia opposito um porneşte de la 
recunoaşterea că lumea profană este, în totalitatea şi diversitatea 
sa, revelatoare a ontologiei autentice, a existenţei reale, a sacrului. 
Existenta, asa cum ni se înfăţişează, nu este decât o coincidentă a 

y > y y J j 

contrariilor, atât sacră, cât şi profană, atât reală, cât şi nereală. Este o 
tăinuire, cât şi revelare a realului”.* Separaţia radicală există doar în 
planul logicii, ca expresie a realităţii fenomenale. în planul Unităţii, 
nu există separaţie. Orice hierofanie dezvăluie această coincidenţă 
paradoxală a sacrului cu profanul, a fiinţei cu nefiinţa, a absolutului 
cu relativul. Dialectica se stinge în cele din urmă într-o coincidentia 
oppositorum, în care contrariile se absorb unele în altele. 

Prin cele trei atribute esenţiale ale sale - convertirea unui obiect 
din profan în sacru şi invers, paradoxul coincidenţei sacru-profan 
în acelaşi obiect şi misterul limitării absolutului * - fenomenologia 
manifestării şi a ocultării sacrului se constituie ca model exem¬ 
plar de coincidentia oppositorum. Ambiguitatea relaţiei dialecti¬ 
ce este determinată de lipsa identităţii absolute sau, dimpotrivă, 
a opoziţiei radicale dintre cei doi termeni. Deşi diferit de profan, 
sacrul nu îl transcende fiindcă nu poate să se manifeste în afara 
lui. Manifestându-se, sacrul acceptă să se încorporeze în profan, 
pentru că altfel nu poate constitui o hierofanie. Credinţa lui Eliade 
în libertatea absolută a sacrului îl conduce pe acesta la postularea 
sacralităţii întregului Univers. întrucât este liber, sacrul nu se poate 


Brian Rennie, Reconsiderându-l pe Eliade: o nouă viziune asupra religiei. 
Editura Criterion, Bucureşti, 1999, p. 46. 

A se vedea Al-George, op. cit, p. 164. 

comporta în mod previzibil. Orice poate deveni hierofanie; toate 
manifestările lumeşti, oricât de aberante ni s-ar părea, pot revela 
sacrul. Hierofanizarea creaţiei rămâne o posibilitate, în perspectiva 
eshatonului. în aşteptarea hierofaniei ultime - care se va manifesta 
ca o identitate absolută de contrarii - putem vedea în orice fragment 
un semn al sacralităţii. Transformarea obiectului profan în sacru, 
ritualul sau procesul de simbolizare reprezintă tot atâtea modalităţi 
de a primi „revelaţia” unui Univers hierofanie, în care „orice act 
este apt să devină act religios, aşa cum orice obiect cosmic este apt 
să devină o hierofanie”.' Nimic nu există fără a fi în mod potenţial 
hierofanie. în fond, orice comportament religios revelează unitatea 
misterioasă a sacrului cu profanul. în orizontul supremei revelaţii 
a identităţii perfecte dintre sacru şi profan, putem gândi, la fel cum 
face vedantinul, că orice moment, indiferent de calitatea lui, poate 
fi un semn al sacrului: „coincidenţa contrariilor este şi mai bine 
pusă în evidenţă prin imaginea clipei (kşana) care se transformă în 
moment favorabil. Aparent, nimic nu deosebeşte un fragment oare¬ 
care de Timp profan de clipa atemporală obţinută prin iluminare. 
Pentru a înţelege bine structura şi funcţia unei astfel de imagini, 
trebuie să ne amintim dialectica sacrului: un obiect oarecare devine 
paradoxal o hierofanie, un receptacol al sacrului, continuând totuşi 
să participe la mediul lui cosmic înconjurător (...)”.** Dialectica Măyă 
impune şi sensul acestei coincidentia: cel care doreşte să se iniţieze 
nu trebuie să se identifice cu istoria, deşi este necesar, totuşi, să 
continue să trăiască în ea. 

Istoria este, pentru Eliade, o „propedeutică a eternităţii”.*" Orice 
fragment din univers revelează întregul. Deşi sacrul nu încetează să 
se manifeste mereu în şi prin profan, continuă să rămână întreg şi 


Mircea Eliade, Tratat de istorie a religiilor, p. 358. 

** Mircea Eliade, Imagini şi simboluri. Editura Humanitas, Bucureşti, 1994 p. 

105. 

*’* I. P, Culianu, Studii româneşti, Editura Nemira, Bucureşti, 2000, voi. I, pp. 
243-244. 

total. Omul primeşte revelaţia în limitele Istoriei sale, aici şi acum. 
In acest sens, orice fapt aparent banal, orice situaţie absurdă as¬ 
cunde semnificaţii nebănuite. Urmând îndeaproape consecinţele 
dialecticii sacru-profan, dacă fiecare clipă coincide cu eternitatea, 
absurdul se poate converti în semnificativ, Istoria se poate transcen- 
de. Identitatea paradoxală dintre cei doi termeni este o identitate 
care păstrează opoziţia, dar şi o opoziţie care uneşte. Dialectica 
sacru-profan urmează în cele din urmă paradoxul Logosului care 

s-a făcut trup, justificând astfel conjuncţia contrariilor văzută ca o 
cointimitate de opuse. 

1. Sacrul şi ontofania 

„Sacrul este diferit de profan” şi „sacrul este identic cu profa¬ 
nul” exprimă două perspective ce descriu aceeaşi Realitate. Ambele 
afirmaţii, deşi contradictorii, îşi pot găsi funcţionalitatea în pla¬ 
nuri diferite. Dialectica sacrului şi a profanului uneşte cele două 
idei opuse, permiţând atât o gândire a conjuncţiei, cât şi una a 
disjuncţiei. Afirmaţiile contradictorii despre sacru arată, pe de o 
parte, imposibilitatea gândirii de a uni contrariile, circumscriind 
astfel limitele discursului logic, iar, pe de altă parte, susţin poziţia 
darşanelor indiene care identifică sintagmele de tipul „nici-nici” 
cu cele de tipul „şi-şi”. Cea mai potrivită expresie pentru a descrie 
raportul dialectic este „ca şi cum”, care păstrează ambiguitatea, la 
fel cum în ideea de Măyă se identifică toate afirmaţiile. Sacru! se 
manifestă ca şi cum ar fi profan, păstrându-şi, totuşi, atributele. 
Coincidentia oppositorum se transformă dintr-un discurs apofa- 
tic despre Dumnezeu într-un limbaj despre misterul paradoxalei 
confuzii din lumea aceasta dintre sacru şi profan. Coincidenţa este, 
astfel, evidentă în orice experienţă religioasă: „orice hierofanie, orice 

manifestare a sacrului în lume este ilustrarea unei coincidente a 

* 

contrariilor: un obiect, o fiinţă, un gest devin sacre - cu alte cuvinte 

reusesc să transceandă această lume - continuând totodată să fie 
ceea ce au fost întotdeauna până atunci (...) Acestea transcend lu¬ 
mea, participând totodată la această lume”.* 

în procesul dialectic însă, Sacrul este cel care impune regula 
transformării şi a devenirii lucrurilor. Sacralitatea se dezvăluie ca 
adevărata natură a Spiritului, revelată prin intermediul hierofani- 
ei. în acest sens, se poate spune că orice hierofanie este, în acelaşi 
timp, o ontofanie, întrucât dezvăluie structura Fiinţei.** Aşa cum 
vom arăta în capitolul următor, mitul cosmogonic are rol de arhetip 
pentru orice tip ce creaţie, ritual sau tehnică soteriologică. Povestea 
mitologică referitoare la origini are rol de adevăr apodictic: „aşa este 
pentru că aşa se spune că este”.*** Orice situaţie originară este para¬ 
digmatică deoarece declanşează energiile creatoare, ce pot trece, în 
procesul hierofanizării, în orice obiect profan. De aceea, atunci când 
se referă la sacru, Eliade are în vedere şi atributele forţei, fecundită¬ 
ţii, opulenţei, singularului, excepţionalului. Sacrul cuprinde toate 
aceste atribute. Mai mult chiar, el este Realitatea prin excelenţă, pa¬ 
radigmă pentru orice situaţie religioasă. Mitul cosmogonic trimite 
deci direct către atributele Fiinţei, care, într-o altă accepţiune, sunt 


Mircea Eliade, Memorii, Editura Humanitas, Bucureşti, 1991, voi. I, p. 358. 

Afirmaţia lui Eliade din Sacrul şi profanul, „manifestarea sacrului întemeiază 
ontologic lumea” (p. 22), ne face să credem că savantul român identifică Fiinţa 
cu Sacrul. Prin dialectica sacru-profan, ni se arată însă că sacrul este cel mult 
un semn al Fiinţei, un atribut al acesteia. Dacă Eliade identifică Fiinţa cu Sacrul, 

y * 1 

atunci acesta confundă dimensiunea ontică cu cea ontologică. Sacrul apare, pe 
de o parte, ca atribut al unei realităţi transpersonale, iar pe de altă parte, ca forţă, 
putere, mana, deci ca atribut al lucrurilor. Este drept însă că Eliade nu a părut 
niciodată a descrie sacrul altfel decât în raport cu profanul sau cu sentimentul 
pe care îl trezeşte. Rămânând în limitele dialecticii sacru-profan, se poate spune 
că poziţia lui Eliade este asemănătoare cu cea a lui Cusanus: profanul este con¬ 
tras din sacru, astfel încât sacrul reprezintă, în accepţiunea aceasta, „năzuinţa 
formativă” a lucrurilor, arhetipul către care se îndreaptă orice obiect imperfect 
din lumea aceasta, forma perfectă, ca entelehie a lucrului. Hermeneutica ar 
fi, astfel, tehnica privilegiată prin intermediul căreia se caută forma perfectă, 
centrul, Realul. 

Mircea Eliade, Sacrul şi profanul, p. 84. 

identice cu ideea de sacralitate. Dar pentru că orice mit povesteşte 
despre situaţiile excepţionale, Sacrul dobândeşte întâietate onto¬ 
logică. Mitul cosmogonic ne vorbeşte despre modul în care orice 
realitate poate deveni sacră. Participarea la sacru se face însă de sus 
în jos: sacrul se autolimitează, participând el însuşi la temporalitate. 
Dar el îşi păstrează rolul de arhetip creator al lucrurilor: „lumea 
se întemeiază pe experienţa sacrului şi cea mai elementară dintre 
religii este înainte de toate o ontologie”.* 

începutul este întotdeauna legat de ideea de sacru. Repetarea 
cosmogoniei face ca timpul profan să coincidă cu timpul sacru al 
originii. Cel care repetă cosmogonia se proiectează, în chip magic, 
la începuturi, acolo unde sacrul absoarbe în mod absolut profanul, 
fiind o sumă a tuturor virtualităţilor. Repetiţia actului cosmogonic 
devine astfel tehnica terapeutică prin excelenţă, care îi stinge omu¬ 
lui setea ontologică de sacru.** Omul religios se situează în centrul 
lumii, la izvorul creaţiei, în sacru, în deschiderea ce înlesneşte co- 

J j * J y 

municarea cu zeii. 

Credinţa omului „primitiv” este că sacrul pur, absolut, nea- 
mestecat cu profanul, se află ia începutul Timpului. Povestea mi¬ 
tologică, cu rol de tehnică de întoarcere la origini, instaurează o 
situaţie sacră. „Esenţialul precedă actuala condiţie umană”*** şi o 
construieşte. Semnificaţia are la Eliade statut ontologic şi se consti¬ 
tuie în raport cu „norma” sacrului. în afara acestei „norme” totul 
este ireal, efemer, relativ, nesemnificativ. Sacrul se constituie, deci, 
ca o experienţă care instaurează ordinea, semnificativul în univers: 
„Prin experienţa sacrului, spiritul omenesc a surprins deosebirea 
dintre ceea ce se revelează ca real, puternic, bogat şi semnificativ, şi 
ceea ce nu posedă aceste calităţi, adică fluxul haotic şi primejdios 
al lucrurilor, apariţiile şi dispariţiile lor întâmplătoare şi lipsite de 


Ibidem, p. 183. 

Ibidem, p. 73. 

Mircea Eliade, Mefistofel şi androginul. Editura Humanitas, Bucureşti, 1995, 
p. 9. 

sens”.* Situaţia profană se constituie astfel ca o opoziţie relativă la 
sacru: deşi multe dintre activităţile umane nu mai participă la sacru, 
ele au fost sau au putut fi cândva sacre. Acest lucru înseamnă că 
sacrul este semnificantul principal al comportamentului uman, iar 
religiozitatea exprimă, de fapt, esenţa omului ca fiinţă-întru-sacru. 
Sacrul exprimă dispoziţia ontologică a omului, dorinţa acestuia de 
a se întoarce la începutul Lumii, acolo unde nu exista separaţie şi 
nici conflicte. Conştiinţa devine informată de această dispoziţie 
semnificativă şi dobândeşte, în prezenţa sacrului, o intenţionalita¬ 
te exclusiv religioasă. Omul profan îl „ascunde” pe omul religios, 
iar conştiinţa omului cuprinde sacrul, ce se constituie astfel ca o 
structură paradigmatică a acesteia. 


2. Sacrul - element constitutiv al conştiinţei 

Mitul cosmogonic, ca model al oricărei situaţii „existenţiale , 
demonstrează că experienţa sacrului este inerentă omului. Prin 
povestirea mitică, omul descoperă Realul, ca opus Haosului, şi îşi 
construieşte „lumea” în jurul structurii sacre. Experienţa sacrului 
este legată strict de semnificaţie. în afara semnelor, ce ţin de pa¬ 
radigmele care le dau naştere, nu există nimic coerent. De aceea, 
experienţa sacrului, ca semnificant subiectiv al arhetipului creator, 
este indisociabil legată de efortul omului de a construi o lume sem¬ 
nificativă.*’ Statutul semnificaţiei este fundamental ontologic, iar 
ceea ce se află în afara ei dobândeşte caracterul de Haos, inform, 
nesemnificativ. Lumea profană are aceste caracteristici, rezultate din 
lipsa semnificaţiei. în cele din urmă, Sacrul nu se opune profanului, 
deoarece el nu este un semnificant istoric. Profanul însă se opune 
sacrului, fiind o modalitate legată de alegerea omului. Sacrul, în 

Mircea Eliade, Nostalgia originilor. Istorie şi semnificaţie în religie. Editura 
Humanitas, Bucureşti, 1994, p. 6. 

” Mircea Eliade, Jurnal, Editura Humanitas, Bucureşti, 2004, voi. I, p. 596. 

schimb, poate fi ales doar în condiţiile în care omul a cunoscut şi 
• existenţa profană. în realitate, structura sacralităţii face parte din 

conştiinţa omului, nefiind doar un episod istoric al acesteia. Sacrul 
nu a apărut într-un timp anume. Realitatea însăşi este sacră pentru 
că se „leagă” de modele eterne, se fundamentează illo tempore, acolo 
unde Fiinţa nu cunoştea opoziţia. 

Odată însă ce omul a cunoscut condiţia profană, altfel spus din 
momentul în care, în urma „căderii ”, a introdus în Univers sciziu¬ 
nea contrariilor, sacrul s-a transformat, dintr-o experienţă funda¬ 
mentală care informează conştiinţa de prezenţa sa, într-o structură 
intenţională. Introducând istoria în Univers, omul nu mai poate 
avea acces direct la Sacru. Calea revelaţiei, a hierofaniei sau ocolul 
j hermeneutic sunt singurele modalităţi de a recunoaşte sacrul. Nu 

1 este deci vorba de o dispariţie a Sacrului din Lume: structurile sunt 

•î ' 

eterne, iar Absolutul nu poate fi extirpat, mai ales că El reprezintă 
1 şi modelul Realităţii; Sacrul se „camuflează” în lume, îsi „ascun- 

de” funcţiile, păstrându-şi însă autonomia. Sacrul devine astfel un 
„obiect” intenţional, o structură situată la nivelul conştiinţei, acce- 

î J j 7 

sibilă omului doar prin intermediul istoriei. 

„Căderea” omului în istorie aduce cu sine si consecinţa inevi- 
tabilă a confuziei opuşilor. Conştiinţa intenţională modifică per- 
j spectiva asupra aceleiaşi realităţi: un act este sacru sau profan doar 

în funcţie de intenţie. în planul istoriei, experienţa sacrului devine 
constitutiv diferită de experienţa profanului: „altfel spus «cel care 
ştie» are o experienţă cu totul diferită decât aceea a unui profan, 
ceea ce înseamnă că orice experienţă profană poate fi transfigurată 
şi trăită pe un alt plan, transuman”.* Disjuncţia dintre cele două 
moduri de a exista produce şi modificări în percepţia realităţii. 
Hierofania, deşi este un semn al transcendenţei sacrului, nu poate 

I :■ ‘ . '!* "• î‘ . .i •>>" " " te. ‘ ‘ » ^ “ . ' ‘ V ' h A,” * * . t 1 - 

Mircea Eliade, Sacrul şi profanul, p. 148. în aceeaşi semnificaţie se înscriu şi 
| diversele tehnici spirituale care, dintr-o perspectivă sunt „sacre”, iar dintr-o alta, 

| sunt de-a dreptul scandaloase. 

revela structura în absenţa obiectului profan.* Esenţa hierofaniei 
rămâne un „lucru în sine”. într-o hierofanie nu se schimbă obiectul, 
ci percepţia asupra lui. Altfel spus, conştiinţa este locul unde se ia 
seama de existenţa contrariilor. Ele rămân de neconciliat în cadrul 
conştiinţei intenţionale. 

5 > > 

Mircea Eliade nu se situează departe de ideea conceperii sa¬ 
crului ca un semn al conştiinţei, aşa cu m considera, de exemplu, şi 
Rudolf Otto. Totuşi, aşa cum am afirmat deja, sacrul este un element 
în structura conştiinţei; prin urmare nu poate fi o creaţie a acesteia. 
Conştiinţa emite semnul sacrului fără a-1 produce; sacrul rămâne 
o structură de care este informată conştiinţa. însuşi actul intenţiei 
are la bază dispoziţia ontologică a omului de a fi o fiinţă întru sacru: 
„Omul găseşte sacrul în fiinţa sa dată înainte, dar nu cronologic, 
ci ontologic, în fiinţa sa mai fundamentală decât fiinţa în Cosmos 
şi pe care o numim fiinţa-întru-sacru. Cu alte cuvinte, sacrul este 
un mod de a fi şi nu o facultate, o cunoaştere sau o posibilitate care 
uneori este si alteori nu.”** Constiinta-a-ceva este, în acelaşi timp, 
şi o conştiinţă-pentru-ceva, structurată întru sacru. Afirmaţia vine 
să concilieze ideea conform căreia sacrul este o structură ontolo- 
gic-formativă, iar în procesul „căderii în istorie” acesta se transfor¬ 
mă cronologic, împreună cu profanul, într-o structură intenţională. 
Sacrul este un element fundamental constitutiv conştiinţei omului, 
în acest sens, el se descoperă ca structură apriorică, ce nu poate fi 
„dedusă” din experienţa concretă.*** Rezultă că, în lumea aceasta. 


Hierofania cuprinde trei elemente: obiectul material; acel cu totul altceva - in¬ 
stanţa revelatoare, invizibilă; obiectul natural sacralizat - mediator, transparent, 
care face să se reveleze altceva (Vasile Tonoiu, op. cit., p. 319). Hierofania este 
modelul perfect al „sintezei termenilor opuşi”, fiind în acest sens o dialectică 

implicită. 

Wilhelm Dancă, op.cit., p. 63. 

Pentru interpretarea conform căreia sacrul este, pentru Eliade, o categorie 
apriorică; a se vedea, în acest sens, Douglas Allen, Mircea Eliade et le phenomene 
religieux, Payot, Paris, 1982, p. 208, Adrian Marino, Hermeneutica lui Mircea 
Eliade, p. 210. 

sacrul „în stare pura’ nu se mai regăseşte, iar dialectica hierofaniei 
exprimă această prezenţă-absenţă. 

Orice persoană este religioasă în aceste condiţii, întrucât conşti¬ 
inţa fiecăruia este afectată de prezenţa sacrului. Potenţial, omul este 
deschis către o experienţă ontologică, epistemologică şi soteriologi- 
că total diferită de experienţa obişnuită, ce apare odată cu uitarea. 
Omul areligios nu este cel care nu are o conştiinţă afectată de sacru; 
acest lucru nu este posibil: orice om este o fiinţă-întru-sacru şi se 
situează în deschiderea orizontului religios. Despre omul areligios 
se poate spune doar că nu recunoaşte această prezenţă, este opac, 
deci sacrul nu produce semne pentru existenţa sa. Cele două situaţii 
asumate de om de-a lungul istoriei sale sunt solitare ca experienţe 
existenţiale. Omul areligios nu-1 exclude în totalitate pe cel religios, 
doar îl camuflează. 

Diferenţa dintre omul religios şi cel areligios nu este, deci, una 
structurală, ci vizează comportamentul fiecăruia. Lumea este cos¬ 
mic „legată”, dar „asumată” diferit. Am văzut că acelaşi act poate 
conduce la pierzanie sau poate să mântuiască. Diferite nu sunt de¬ 
cât experienţele. în realitate, „perspectiva creează fenomenul”, iar 
comportamentele umane demonstrează această idee de bază a epis¬ 
temologiei fenomenologice. Structural, lumea este aceeaşi, identică 
în esenţă, nu însă şi în manifestare. 

Cu alte cuvinte, ceea ce îl diferenţiază pe omul religios de cel 
areligios este statutul semnificaţiei. Pentru homo religiosus semni¬ 
ficaţia are caracter ontologic, pentru cel profan nu există semnni- 
ficaţie în afara existenţei sale istorice. Omul a pierdut semnificaţia 
transcendentă a actelor sale. Cu toate acestea, continuă să se com¬ 
porte la nivelul său profan, în mod religios. Pseudoreligiozitatea sa 
este un efect al secularizării lumii, al lipsei legăturii cu modelele 
exemplare. Pentru Eliade, a relega ( religio ) omul de modelele onto¬ 
logice reale, eterne, arhetipale reprezintă misiunea oricărui istoric 
al religiilor. Nu contactul cu o anumită religie îl apropie pe om mai 
mult de Dumnezeu, ci refacerea legăturii - prezentă în conştiinţă 

ca semn - cu Cosmosul. Homo religiosus este, astfel, modelul pa¬ 
radigmatic al situaţiei sacre. El trebuie „realizat” în fiecare om, şi 
nu creştinul, budistul sau musulmanul. Sacrul este prezent în con¬ 
ştiinţa noastră, iar el nu este mai potenţial sau mai diminuat în 
vreo religie. Orice apariţie a sacrului este o explozie de creaţie, de 
energie, de forţă, astfel încât fiecare întâlnire a omului cu sacrul este 
importantă. Centrul este peste tot, plurivoc şi descentrat, întrucât 
libertatea Sacrului care îl manifestă este infinită. 

Conştiinţa ce ia act de prezenţa sacrului, altfel spus conştiinţa 
afectată de sacru, „leagă” aspectele complementare ale Realităţii. 
Ea este o conştiinţă „unificată” aproximativ în acelaşi mod ca şi în 
cazul enstazei yoghine. Istoria religiilor re-leagă omul de Cosmos, 
prin intermediul omologiilor transfigurative. Hierofania, prin care 
conştiinţa este informată de prezenţa sacrului în lume, este şi ea un 
aspect al acestei metode. O conştiinţă astfel determinată ontologic 
este una modificată ca regim de funcţionare, devenind „sensibilă” 
la omologiile din Univers. Omul religios se formează la incidenţa 
unei astfel de modificări a conştiinţei, un fel de „logos superior” ce 
ia seama de complementaritatea obiectelor din lume. Omul modern, 
desacralizat, are o conştiinţă „istorică”, dezvoltată „pe orizonta¬ 
lă”. Comportamentul omului areligios nu mai este paradigmatic 
şi nu mai poate recepta şi emite semnele sacrului. Dacă repetarea 
gesturilor religioase este un semn al religiozităţii, atunci repetiţia 
golită de conţinut, eterna reîntoarcere a identicului conduce la ni¬ 
hilism, angoasă şi disperare, ca semne ale unei conştiinţe amnezice 
si schizoide. 

Deoarece conştiinţa omului cuprinde în sine o ambiguitate a 
semnificaţiei sacrului - pe de o parte structură semnificantă, pe de 
altă parte construcţie raţională - se pune întrebarea cum poate fi re¬ 
alizată unificarea ei, cum se poate ajunge la unitate. Altfel spus, dacă 
omul îşi duce existenţa pe două planuri paralele, contradictorii, pe 
de o parte nivelul istoric, sursa disperării, angoasei şi alienării, pe de 
altă parte nivelul mitic, ca structură fundamentală, organizat după 

o schemă simbolică, atunci cum pot aceste planuri să corespundă 
la nivelul conştiinţei? Nu cumva din această conştiinţă schizoidă 

y y yy 

omul nu poate să iasă, nu poate fi decât fie religios, fie nereligios? 
Dualitatea percepută astfel pune şi problema comportamentului 
contradictoriu în faţa sacrului; dacă însăşi conştiinţa omului are 
statutul dublu de semnificaţie si semnificant, atunci si atitudinea 
omului în faţa sacrului este ambivalenţă: „pe de o parte, omul este 
obsedat de dorinţa de a scăpa din situaţia sa particulară şi de a 
reintegra o modalitate transpersonală, pe de altă parte el este pa¬ 
ralizat de teama de a-şi pierde identitatea şi de a se uita pe sine.’” 
Coincidentia oppositorum, ca sciziune a opuselor „unificată” în con¬ 
ştiinţă, devine astfel experienţa prin excelenţă a sacrului. Ocultarea 
şi camuflarea revelează ambiguitatea esenţială a experienţei religi¬ 
oase si ambivalenţa sa. 

* y 

Astfel, Eliade unifică demersul ontologic cu cel gnoseologic des¬ 
pre sacru, printr-o viziune „existenţială” despre raportul contingen¬ 
ţă - necesitate. Chiar dacă în planul istoriei nu se poate realiza saltu 
absolut către o identitate completă a sacrului cu profanul, totuşi, nu 
este necesară o ruptură definitivă a planurilor pentru a face ca opu¬ 
sele să coincidă. A fi în lume şi a redobândi planul sacru sunt po¬ 
ziţii compatibile. însuşi modelul hierofaniilor justifică o asemenea 
poziţie. Prin hierofanie nu se transcende realitatea, ci, dimpotrivă, 
se coboară transcendentul la nivelul imanenţei. Astfel, întruparea 
Logosului în istorie rămâne, cum am mai amintit, modelul ideal 
pentru orice tip de coincidentia din lumea aceasta. Hierofania su¬ 
prapune, în acest fel, două logici contradictorii, asemenea simbolu¬ 
lui. Creştinismul, ca încununare a tuturor hierofaniilor elementare, 
este exemplul cel mai elocvent al acestei unităţi de planuri. 

In acest sens, „problema centrală a condiţiei umane este aceea 
de a sti cum să echilibrezi contrariile şi totuşi să ie menţii ca forte 

* y y > > 

complementare’”', aşa cum problema creştinismului este cum poate 


Mircea Eliade, Mefistofel şi androginul , p. 116. 
M. Eliade, Nostalgia originilor ; p. 25. 

fi înţeles paradoxul „unităţii separatoare” dintre Om şi Divinitate. 
Revelaţia constă deci în descifrarea simbolului coincidenţei contra- 

3 

riilor, regăsit în chiar structura profundă a lumii, prin descoperirea 
identităţilor misterioase din jurul nostru. Coincidentia oppositorum 
se situează la nivelul unei hermeneutici infinite, ce identifică identi¬ 
tatea contrariilor cu o trecere a fanicului în criptic şi invers. Lumea 
apare astfel ca un cod care nu poate fi niciodată descifrat integral, 
ca o unitate între sacru şi profan, realizată pe scena istoriei, de care 
conştiinţa doar ia act, fără să o poată înţelege complet. 


B. „Fenomenologia” camuflării 

Fenomenul religios se formează din întâlnirea şi opoziţia dintre 
sacru şi profan. încorporat profanului, sacrul transformă obiectul, 
ce devine altceva decât era iniţial, rămânând, totuşi, el însuşi. Tot 
astfel se constituie şi sensul religiozităţii. După scrierea Tratatului 
de istorie a religiilor, Mircea Eliade a fost tot mai mult interesat de 
relaţiile paradoxale dintre sacru şi profan. Dialectica hierofaniei 
dobândeşte noi semnificaţii, mai profunde. Tot universul este un 
cifru cauzat de camuflajul sacrului in profan. Din această situaţie a 
ocultării îşi trage esenţa şi hermeneutica istoriei religiilor, care are 
rolul de a descoperi şi înţelege camuflajul. Orice fapt aparent banal 
trimite către semnificaţia unei aparenţe corijate de o transparen¬ 
ţă.* Pentru istoricul religiilor, semnificaţia este peste tot şi în orice 
comportament, ca un semn al prezenţei sacrului în tot şi in toate. 
Raportul omului cu sacrul este chiar esenţa hermeneuticii, pe care 
istoria religiilor o are în vedere ca obiect al său: „o întreagă serie de 

* “La nature, qui met sur l’invisible le masque du visible, est une apparence 
corrigee par une transparence” - Eliade citează din Victor Hugo, în Jurnal, voi. 
I, Editura Humanitas, Bucureşti, 2004, p. 224. 

raporturi religioase între Om şi Cosmos pot fi descifrate în actele 
prin care omul caută, îşi procură sau produce hrana (...) în ultimă 
instanţă, acest Cosmos ne apare ca un cifru; el vorbeşte, îşi trans¬ 
mite mesajul prin structurile, modalităţile şi ritmurile sale. Omul 
ascultă sau citeşte aceste mesaje şi, în consecinţă, se comportă faţă 
de cosmos ca si cum acesta ar fi un sistem coerent de semnificaţii.”* 
Camuflajul perfect al sacrului este, astfel, realitatea banală, sem¬ 
nificată de urma lăsată de prezenţa acestuia. Dialectica sacrului 
instaurează o fenomenologie a ocultării care este, în acelaşi timp, şi 
o dialectică a revelaţiei. în spiritul hermeneuticii plurivoce, de inspi¬ 
raţie indiană, în care ciocnirile de sensuri favorizează complexitatea 
relaţiilor dintre termeni, Eliade vorbeşte despre camuflarea sacrului 
în profan, ca sens rezultat din „metafizica” hierofaniei. Limbajul 
ce ia seama de semnificaţia ascunsă a realităţii este el însusi un 

limbaj ambiguu, negativ, care, în cele din urmă, ascunde sacrul. 
Povestind despre realitatea sacră, limbajul camuflează semnifica¬ 
ţia, desfăşurând-o şi înfăşurând-o concomitent: „în timp ce ceva 
«sacru» se manifestă (hierofanie), în acelaşi timp, ceva se ocultează, 
devine criptic. Aici stă adevărata dialectică a sacrului: prin sim¬ 
plul fapt că se arată, sacrul se ascunde.’”* Sensul este suspendat, se 
ascunde în spatele aparenţei, care nu mai semnifică nimic. însăşi 
aparenţa joacă rolul realităţii. Semnificaţia lasă locul „evidenţelor 
mutual-contradictorii”. Enigma revelării Sacrului în materie arată 
chiar sensul camuflajului. Prin autolimitarea şi ocultarea sacrului, 
semnele devin cifruri ascunse în existenţa cotidiană. Rolul herme¬ 
neuticii este de a recunoaşte şi de a recupera aceste sensuri.*** 


Mircea Eliade, Mefistofel şi androginul, p. 151. 

Mircea Eliade, Jurnal , voi. I, p. 548. 

A se vedea şi Matei Calinescu, în Cahier de VHerne , Paris, 1977, p. 367. în 
nuvela La umbra unui crin, ocultarea sacrului apare ca o enigmă a Spiritului, o 
epifanie a realului: „Lumea este plină de semne... întotdeauna au existat sem¬ 
ne; se schimbă doar camuflajul” în M. Eliade, Proză fantastică, voi. V, Editura 
Fundaţiei Culturale Române, Bucureşti, 1992, p. 204. 

Este posibil ca această extraordinară fenomenologie a ocultării 
să fie inspirată de teologia lui Cusanus. Cardinalul german, ale cărui 
lucrări erau cunoscute de Eliade, susţinea o teorie asemănătoare di¬ 
alecticii sacru-profan. Dumnezeu se „înfăşoară” în lucruri, aşa cum 
sacrul, invizibil, se manifestă în fiecare lucru vizibil.* în schimb, din 
obiectele sensibile se poate „contrage” Dumnezeu. Nu aceasta este 
însă şi sensul dialecticii exprimate de Eliade? Profanul afi rmă (con- 
trage-contractio ) sacrul, în aceeaşi măsură în care sacrul „complică” 
(complicatio) în sine profanul. Materia este oglinda Spiritului, iar 
acesta din urmă este „transparenţa” materiei. 

în dialectica sacru-profan, aparenţa şi transparenţa lumii de¬ 
vin două atribute complementare ale Spiritului. Fără a încerca să 
rezolve paradoxul identităţii dintre ocultare şi revelare - o conse¬ 
cinţă a marelui mister al identităţii Fiinţă-Nefiinţă - Eliade preferă 
să adâncească misterul, să-l substituie filosofării ori teologhisirii.** 


' „Stă scris că Dumnezeu rămâne ascuns de ochii tuturor înţelepţilor, iar orice 
lucru invizibil se ascunde în cele vizibile (vizibil este ceea ce se arată ochilor, iar 
invizibil ceea ce este depărtat de ei) (...) Finalitatea lucrului vădit este cel ascuns, 
iar finalitatea extrinsecului este intrinsecul”, în Nicolaus Cusanus, De ludo globi 
(Despre jocul globului), tradus în limba română de MJ hnea Moroianu, apărut în 
volumul Coincidentia oppositorum. Editura Poiirom, Iaşi, 2008, p. 375. 

” Istoricul român al religiilor a avut un instrument care-i era foarte cunoscut 
şi care a rezolvat raţional problema „camuflajului Fiinţei”: teologia cardina¬ 
lului german Nicolaus Cusanus. Coincidentia oppositorum este un principiu 
ontologic care poate fi „conciliat” logic prin problema contragerii maximului 
din minim. Maximul se explică prin lucruri, iar lucrurile complică maximul 
infinit. „înfăşurarea” şi „desfăşurarea” Infinitului în finit determină transfor¬ 
marea principiului coincidenţei contrariilor într-un principiu unic de explicare 
a realităţii, care trimite însă, ca sens ultim, către Dumnezeu. Totuşi, Eliade nu 
ia prea mult în seamă acest tip de teologie. Pentru el, problema nu este în ce 
măsură se poate ajunge la Dumnezeu prin intermediul lucrurilor finite. Savantul 
român este adâncit mai degrabă în descrierea diverselor tipuri de coincidenţe ale 
contrariilor realizate în planul istoriei şi al existenţei umane. Sintetizând, putem 
spune că Nicolaus Cusanus încearcă să pătrundă camuflajul lumii, rămânând 
însă în interiorul doctei ignoranţe, în timp ce Eliade păstrează misterul, ca joc al 
devenirii şi eternităţii ce nu poate fi descifrat. Jocul aparenţei şi al realităţii amin¬ 
teşte mai degrabă de filosofia indiană decât de teologia cardinalului german. 




































234 


Bogdan Silion 


Camuflajul Fiinţei tinde către perfecţiune, iar omului îi este din 
ce în ce mai greu să îl descifreze. Tot ce poate face este să îl recu¬ 
noască. Dar orice recunoaştere coincide cu o revelaţie; aceasta nu 

> ) ; 

presupune o înlăturare a voalului, ci doar o descoperire a Fiinţei sub 
infinitele sale camuflaje. Măyă este vălul Fiinţei, iar a şti acest lucru 
este totuna cu a spune că iluzia trimite direct către realitate. Relaţia 
dintre aparenţă şi realitate este, astfel, redundantă: Fiinţa nu se poa¬ 
te dezvălui decât prin aparenţă, prin camuflaj, iar prezenţa Fiinţei 
înseamnă, implicit, prezenţa ocultaţiei. Altfel spus, relaţia dintre 
iluzie şi realitate traduce ideea esenţială a dialecticii sacru-profan: 
sacrul poate dobândi semnificaţii profane şi invers. 

Deci, Eliade pare a spune mai mult decât faptul că sacrul poa¬ 
te deveni profan; sacrul nu se poate revela decât prin intermediul 
profanului. Am arătat mai sus că hierofania funcţionează conco¬ 
mitent în ocultare şi în revelaţie, ca o complementaritate de opuse.’ 
în acelaşi timp, hierofaniile arată şi camuflează sacrul. Acest lucru 
explică aparenta identitate dintre sacru şi profan: Sacrul, deşi dife¬ 
rit radical de profan, se comportă ca şi cum ar fi identic cu acesta. 
Prin această „aparenţă corijată de o transparenţă” lumea este ceea 
ce pare că este, adică esenţa se confundă cu aparenţa. Camuflajul 
perfect arată, de fapt, nu numai imposibilitatea sacrului de a se 
revela în absenta materiei, dar si o oarecare similitudine între ceea 

y y 

ce se camuflează şi ceea ce este camuflat. Lumea apare astfel ca o 
scenă unde se desfăşoară o „operă de travestire”, aparenţa luând 
forma realităţii.” 

5 

Eliade interpretează misterul ultimei ocultări ca o desacrali- 
zare totală. Secularizarea simbolurilor coincide, paradoxal, cu o 
resacralizare a lumii. Opoziţia rămâne doar la nivelul situaţiilor 
existenţiale; dacă omul arhaic încerca să descopere sensul în realul 


Sergiu Al-George, Arhaic şi universal, Editura Eminescu, Bucureşti, 1981, p. 
164. 

Ibidem, p. 153. 

ontologic, în ultima etapă a desacralizării, modernul caută sensurile 

ascunse în ceea ce este observabil. 

Nu se poate spune, cu siguranţă, cât de mult a vizat Eliade o 


identitate între sacru şi profan. Cert este că „irecognoscibilitatea 
sacrului”, perfecta ocultare a sacrului in profan devine, m ultima 
etapă a operei sale, principiul unificator. Istoricul roman al religiilor 
afirmă deseori că sacrul a dispărut complet sau că el se prezintă 
camuflat în formele, instanţele şi semnificaţiile aparent profane, 
în Jurnal, de exemplu, se regăsesc trei însemnări identice despre 
modul în care dialectica sacrului şi a profanului are ca principiu de 
bază irecognoscibilitatea sacrului: „Azi, experienţa religioasă este 
irecognoscibilă pentru că e camuflată in contrariul ei, in aspiritu- 
alitate, antireligie, opacitate, etc.”” Prin urmare, Eliade susţine că 
Sacrul a devenit irecognoscibil, dar nu crede într-o reală identificare 
a acestuia cu profanul. Sacrul se ascunde, dar nu devine, cel puţin 
din punct de vedere logic, profan. Se are în vedere mai degrabă o 
incapacitate a raţiunii de a recunoaşte sacrul decât o identificare 
reală a acestuia cu profanul. în acest sens, descoperirea camufla¬ 
jului coincide cu o adevărată revelaţie. Dar a descoperi sacrul as¬ 
cuns în profan presupune a recunoaşte că realitatea este înlocuită 

de aparenţă. 

Dialectica sacrului şi a profanului, ca dialectică a ocultaţiei şi a 
revelaţiei, dobândeşte semnificaţia ultimă in acest aspect al opacită¬ 
ţii absolute a sacrului. Ocultarea semnificaţiei religioase nu coincide 
însă cu dispariţia totală a religiozităţii: sacrul rămâne „norma exis¬ 
tenţei umane. Se poate spune chiar că, prin teoria ocultaţiei, Eliade 
încearcă să justifice momentul istoric, singurul care ne îngăduie să 
descoperim sacrul camuflat în profan. Nu e mai puţin adevărat că 
savantul român explică teoria despre irecognoscibilitate prin para¬ 
doxul reprezentat de misterul întrupării. Istoria este, în creştinism, 
o propedeutică a eternităţii; ea camuflează, în evenimentele cele mai 

* A se vedea, Mircea Eliade, Briser le toii de la maisom, p. 26. 

Mircea Eliade, Jurnal , voi. II, p. 36. 

neobişnuite, semnificaţii transistorice profunde. Eliade adânceşte 
semnificaţia întrupării Logosului, punând-o pe aceasta în relaţie 
cu doctrina logicianului indian Năgărjuna, cu mitul androginu¬ 
lui sau cu ideea camuflajului Fiinţei în nefiinţă la Heidegger.* încă 
din Oceanografie, Eliade se simţea atras de paradoxala dialectică a 
aparenţei şi a realităţii, transpusă prin filtrul filosofiei indiene, dar 
justificată şi de misterul întrupării. Irecognoscibilul este „forma 
perfectă de revelaţie divină”**, aşa cum Măyă este o manifestare a 
lui Brahman. 

„Prezenţa ca absenţă” - dar şi „absenţa prezentă” - devine dis¬ 
cursul final privilegiat al lui Mircea Eliade. în fond, această prezenţă 
care nu se face cunoscută este un semn al limbajului anagogic şi 
al gândirii paradoxale. In accepţiunea finală a dialecticii sacru - 
profan, semnificaţia religioasă dobândeşte un statut dublu: pe de 
o parte, ea se refugiază în inconştient***, pe de altă parte, se reve¬ 
lează în opusul ei, în antireligiozitate, opacitate, antispiritualitate. 
Dubla condiţie a semnificaţiei determină forma paradoxală sub care 
se revelează misterul: dacă sacrul este camuflat în lumea aceasta, 
atunci totul poate deveni revelaţie. Orice lucru aparent banal poate 
dobândi semnificaţii profunde. Adevărata coincidentia oppositorum 
se află aici, în planul confuziei dintre semnificaţia sacră şi cea pro¬ 
fană. Important este deci să dăm semnificaţie lumii acesteia, şi nu 
să o refuzăm sau să ieşim din ea. Dialectica-ocultării-ca-dialectică- 

y 

a-revelaţiei impune, în cele din urmă, un tip de tehnică a realului 
care acordă contingenţei o semnificaţie deosebită: „(...) niciodată 

A se vedea M. Eliade, Ocultism , vrăjitorie şi mode culturale , pp. 62-64. 

M. Eliade, Oceanografie , în Drumul spre centru , p, 97. „Dumnezeu nu se mai 
lasă cunoscut numai pe calea experienţei mistice..., ci se lasă cunoscut mai ales 
pe calea irecognoscibilităţii”, Ibidem , p. 193. 

„Sacrul supravieţuieşte în prezent la nivelul imaginarului. Prin însuşi faptul 
că omul trăieşte, prin experienţe personale, evenimentele non-istorice, continuă 
să se îndrăgostească, să meargă la teatru, să asculte muzică, să citească, să vadă 
filme, el rămâne ancorat într-un sacru situat la nivelul imaginarului. Istoricul 
religiilor vine să descifreze semnificaţiile religioase ale acestor experienţe per¬ 
sonale sau ale universului imaginar.”, în M. Eliade, Nostalgia originilor p. 6. 

nu s-a pus cu atâta urgenţă problema: cum pot fi găsite semnificaţii 
transistorice într-o existenţă condamnată să se desfăşoare exclusiv 
în imanentă şi opacă banalitate? Semnificaţia spirituală, religioasă 
şi, deci, «mesajul salvific» al unei experienţe este camuflat în ordinea 
profană, în fluxul întâmplărilor cotidiene. Recunoaşterea sensului 
transistoric echivalează cu o operaţie de decodare, cu descifrarea 

. i • »* 

mesajului. 

Creaţiile culturale camuflează perfect sacrul în profan. Acestea 
devin semne ale ocultării sacrului. în ultima etapă a camuflajului, 
omul nu mai poate avea acces direct la realitate; el trebuie să urmeze 
drumul sinuos al culturii şi al hermeneuticii pentru a-şi resemnifica 
existenţa. Este şi metoda aplicată de Eliade, istoria religiilor deve¬ 
nind o tehnică spirituală anamnetică: „Convins că Asia va reintra 
în istorie şi că absolutul va fi ocultat în India şi Extremul Orient, am 
ales cealaltă metodă, a culturii, a creativităţii (livreşti) şi a hermene¬ 
uticii. Cred că am avut dreptate. Condamnaţi să decifrăm misterele 
şi să descoperim drumul către mântuire prin cultură, adică prin 
carte (nu prin tradiţiile orale transmise iniţiatic de la maestru la 
discipol) nu avem nimic mai bun de făcut decât să adâncim dia¬ 
lectica misterioasei coincidentia oppositorum, care ne îngăduie nu 
numai să descoperim sacrul camuflat în profan, dar să resacralizăm 
creator momentul istoric, adică să-l transfigurăm, acordându-i o 
dimensiune sau o intenţie transcendentală (...)”.** Din chiar eşecul 
hermeneuticii - omul nu mai poate interpreta decât urmele lăsate 

de sacru - rezultă importanţa revelaţiei. 

în mod paradoxal, dar în profund spirit al tantrismului, cu 
cât există mai multă opacitate spirituală, cu atât cresc şansele de 
a întâlni miracolul. Eliade este convins că toate aspectele culturii 
noastre desacralizate pot da naştere la noi şi nebănuite forme de 


M. Eliade, Jurnal voi. II, p. 141. 

** Scrisoarea lui Eliade către Barbu Brezeanu, 9 ianuarie 1979, în Mircea 

Handoca, Convorbiri cu şi despre Mircea Eliade , cu Arşavir Acterian y Editura 
Humanitas, Bucureşti, 1998. 

manifestare a sacrului; arta abstractă, mişcarea hippie, chiar feno¬ 
menele de tip kitsch pot constitui „masa amorfa” pentru un nou tip 
de religiozitate: „(...) ne aflăm într-o epocă de radicală desacralizare, 
în care scenariile iniţiatice supravieţuiesc în universurile onirice şi 
artistice. Dar numai acolo? Dacă acceptăm ceea ce am numit «dia¬ 
lectica camuflării sacrului în profan», trebuie să admitem şi această 
posibilitate: că un anumit tip de iniţiere se împlineşte, în zilele noas¬ 
tre, sub ochii noştri, dar atât de perfect camuflat în profan, încât 
nu poate fi recunoscut ca atare.”* Irecognoscibilitatea miracolului, 
adevăratul fundament al metafizicii ocultaţiei şi revelării, predis¬ 
pune la o doctă ignoranţă. Cu alte cuvinte, doar la nivelul cunoaş¬ 
terii prin necunoaştere, misterul se adânceşte în aceeaşi măsură 
în care sacrul se ocultează. „Recunoaşterea” camuflajului devine 
singura atitudine cognitivă posibilă în faţa misterioasei dialectici. 
Tradusă în plan hermeneutic, experienţa cunoaşterii paradoxului 
nu înseamnă nimic altceva decât „scufundarea” tot mai adâncă a 
subiectului cunoscător în obiectul cunoaşterii. 


C. Fantasticul şi sacrul 

Aşa cum am văzut, sacrul ia forme variate şi stranii, fiind obiec¬ 
tul activ al dialecticii pe care o instaurează. Dialectica sacru-profan 
este exemplul tipic al modului în care un limbaj mistic se ascunde 
„în spatele” discursului logic. Intr-un asemenea discurs deviant, 
semnificaţia este ambiguă, iar sensul se insinuează, cuvintele camu¬ 
flează simboluri şi conceptele se transformă în imagini. Lumea, isto¬ 
ria, conştiinţa nu sunt decât nişte camuflaje ale unei realităţi străine, 
posibil transcendente, care uneori irumpe în realitatea imediată. 


M. Eliade, Jurnal, voi. II, pp. 233-234. 

Ocultarea sacrului şi prelungirea sa în lume reprezintă temele 
principale ale literaturii eliadiene. Altfel spus, dialectica sacrului 
ca fenomenologie a ocultării fundamentează concepţia savantului 
român despre fantastic. Sacrul este arhetipul operei lui Eliade, iar 
semnificaţiile sale ambigue, determinate de jocul dintre fanic şi 
criptic, se constituie în tot atâtea ipostaze ale fantasticului narativ. 
Dacă semnificantul este mereu în mişcare - pe măsură ce sacrul se 
revelează, el se ascunde, rămâne irecognoscibil - literatura nu mai 
este o tehnică de revelare a misterului, ci o formă de recunoaştere 
a prezenţei acestuia în lume. Rolul literaturii rămâne doar acela de 
a înregistra hierofaniile şi nu acela de a le dezvălui.* 

Incapacitatea hermeneuticii de a înlătura camuflajul indică 
însă şi sensul către care trebuie să se îndrepte literatura: aceasta 
poate recompune creator lumea, dar, în acelaşi timp, o orientează 
ontologic, o priveşte „în mod simbolic”, ca pe o imensă hierofanie 
cosmică, plină de mistere şi miraculoasă. Această dublă semnifi¬ 
caţie - de recompunere a sensului şi de orientare simbolică înspre 
mister - face ca literatura fantastică a lui Eliade să fie de factură apo- 
fantică, infuzată de sacru, informată, şi nu creatoare de simboluri.** 
Realitatea nu este construită de conştiinţă, ci doar o descoperă pe 
aceasta din urmă ca miraculoasă. Simbolul se formează ca un fel 
de „cenzură transcendentală”, ca să folosim un termen consacrat în 
filosofia românească, din intenţia conştiinţei de a da jos voalul care 
acoperă realitatea. Fantasticul reprezintă, astfel, rezultatul acelui 
„altceva” pe care conştiinţa nu îl poate asimila. El se naşte din două 

* A se vedea şi Eugen Simion, Scriitori de azi, voi. II, Editura Cartea Românească, 
Bucureşti, 1976, pp. 319-336, în Dosarul Eliade, IX, p. 115. 

** Orientarea lui Eliade în fantastic este apofantică - interpretarea aparţine lui 
Nicolae Steinhardt, care face distincţia între un fantastic oriental, care acceptă 
miraculosul, şi unul occidental, pentru care orice miracol este un horror, un 
tremens sublimat cultural şi istoric, în Nicolae Steinhardt, Dosarul Eliade, IX, 
pp. 136-138. Fantasticul lui Eliade nu vrea să şocheze prin senzaţional, ci doar 
să recunoască misterul: „Orice nuvelă (fantastică) a lui Mircea Eliade este rela¬ 
tarea (din belşug împodobită cu fasturile şi fanteziile artei literare) unei revelaţii 
fortuite”, op. cit., p. 140. 

conflicte, între lumea naturală şi cea supranaturală, pe de o parte, 
şi între cunoaştere şi realitate, pe de altă parte. 

Mircea Eliade nu este atât un creator de fantastic, cât un mesa¬ 
ger al prezenţei sacrului în lume. De foarte multe ori, notaţiile din 
jurnalele scrierilor sale literare sunt mărturiile unei creaţii impuse 
peste voinţa naratorului, ca un fel de forţă magică ce dictează asupra 
destinului personajelor. Autorul se supune şi el acestor forţe magice 
declanşate de prezenţa sacrului în lume/ 

Această specificitate a literaturii lui Eliade, în speţă ideea că nara- 
ţiunea, destinul personajelor şi chiar autorul însuşi se supun „logicii 
sacrului”, determină o viziune magică asupra lumii. Matei Călinescu, 
unul dintre cei mai importanţi interpreţi ai literaturii fantastice a 
savantului român, consideră concepţia acestuia dominată de un fel 
de „realism magic”/* * Acest tip de fantastic utilizează semnificaţiile 


Ca un exemplu, în acest sens, stă mărturia scriitorului în procesul creării fina¬ 
lului romanului său cel mai important, Noaptea de Sânziene . Acesta, mărturiseş¬ 
te scriitorul, s-a impus de la sine, împotriva voinţei autorului, care, în acest sens, 
se transformă intr-un mesager neutru şi oarecum neputincios al unei realităţi 
transcendente planului uman: „Am scris în ultimele zile luptând nu numai cu 
tristeţea, dar cu o presiune aproape fizică. Mi-a fost peste putinţă să mă împo¬ 
trivesc destinului care hotărâse demult, şi fără ştirea mea (s. B. S.), să-i piardă 
pe Ştefan şi Ileana...” Ceea ce pare a fi o tehnică specifică artei narative este, de 
altfel, un aspect, poate cel mai important, al dialecticii sacrului: irecognoscibili- 
tatea, camuflajul perfect al acestuia în profan. Acest aspect, care reprezintă tema 
majoră a operei literare a lui Mircea Eliade, se regăseşte în scrierile ştiinţifice în 
credinţa autorului că, după întrupare, transcendentul se camuflează în lume, 
unde devine irecognoscibil. în acelaşi fel îşi concepe autorul „viaţa” personajului 
Pavel Anicet, din romanul întoarcerea din rai (Editura Humanitas, Bucureşti, 
2003). Destinul incapabil îl conduce pe Anicet la sinucidere. Nu este vorba aici 
numai despre un fatalism caracteristic generaţiei anilor ’30, ci şi despre imaginea 
unei literaturi capabile de a-şi crea singură o „viaţă”, faţă de care cel care o scrie 
nu este decât un mesager. 

în studiul său, „Despre Ioan Petru Culianu şi Mircea Eliade”, Editura Polirom, 
Iaşi, 2002. Caracterizând „realismului magic”, Călinescu vorbeşte despre un 
punct de plecare realist, dar pe măsură ce se înaintează în naraţiune apar dis¬ 
continuităţile şi rupturile stranii, care indică apariţia tulburătoare a sacrului. 
O a doua caracteristică a realismului magic este chiar un atribut al întregii 
gândiri a lui Mircea Eliade: prezenţa gândirii mitice, implicit a logicii simbolice, 

dialecticii sacrului şi a profanului în contextul literaturii de ficţiu¬ 
ne, irecognoscibilitatea sacrului camuflat în profan devenind tema 
principală a literaturii de gen. Sacrul adoptă aparenţele profanului, 
rupe echilibrul naraţiunii şi determină ambiguizarea la maxim a 
referinţei. Pe planul firului narativ nu se poate şti cu siguranţă care 
e sensul povestirii; naraţiunea se spune pe ea însăşi, urmăreşte des¬ 
tinul unui personaj anume sau transmite mesaje ascunse? 

Dar realismul magic nu este doar o tehnică narativă şi nici o 


simplă aplicaţie a dialecticii sacru-profan. Acesta îşi are originea 
în credinţa profundă a lui Eliade că opera literară şi cea folclorică 


pornesc de la experienţe autentice. Folclorul - sursa permanentă de 
inspiraţie pentru istoricul român al religiilor - şi literatura scrisă au 
ca izvor experienţa sacrului. Tocmai pentru că sacrul este arhetipul 


creaţiei, aceasta din urmă nu poate fi originală. Eliade afirmă, de 
altfel, că sursa autenticităţii nu este originalitatea, ci prelucrarea fap¬ 
tului pur, căutarea izvorului iraţional, care, de cele mai mult ori, se 
prezintă sub forma misterioasei coincidenţe a contrariilor. De aceea, 
nu contează descifrarea simbolurilor sau semnificaţia faptului, ci 
sublinierea prezenţei lui fantastice. Rolul scriitorului este similar ce¬ 
lui al mitologului: el spune drama aşa cum este ea, fără originalitate.* 
Fantasticul este, deci, un fapt de experienţă, pe care şi-l asimi¬ 
lează scriitorul. Experienţa este susţinută de credinţa în existenţa 


magiei simpatetice, prin care toate lucrurile se leagă unele cu altele 


printr-un sistem complex de corespondenţe şi omologări. Ipoteza 
ontologică a unităţii intrinseci a lumii devine, în opera literară, 
normă hermeneutică. Altfel spus, opera literară are un substrat 

ml pepntu 1 il'SI't'it T^1*P fiii 




sistentă lumii. Realitatea nu e conformă cu descrierea naratorului, 

î 


care favorizează experienţa mistică, (op.cit., pp. 114-115). Eliade demonstrează, 
mai ales prin literatura sa, că îşi are rădăcinile în tradiţia spirituală hermetică, 
gnostică şi indiană, aceeaşi care i-a influenţat pe Guenon, Evola sau Steiner. 

* Mircea Eliade, Folclorul ca instrument de cunoaştere, în Insula lui Euthanasius, 
Editura Humanitas, Bucureşti, 1994. 

el însuşi fiind martorul prezenţei miraculosului în lume. Sacrul se 
instaurează în deplină libertate, fără voinţa noastră. Limbajul care 
ia act de prezenţa sacrului, prin ambiguitatea esenţială, devine un 
semn, o epifanie. Astfel, literatura (in)vesteşte prezenţa Sacrului în 
lume. Orice s-ar spune - şi mai ales ceea ce nu s-ar putea spune - 
conduce la concluzia că literatura lui Mircea Eliade are la bază ideea 
precedenţei esenţei în raport cu existenţa; acesta pare a fi mesajul pe 
care se sprijină realismul magic al operei lui Mircea Eliade. 

Nu este mai puţin adevărat însă că, aşa cum am arătat, existenţa 
este cea care justifică esenţa. Aici este locul unde sensurile sunt 
camuflate şi unde misterele pot fi descifrate. Tema realului încar¬ 
nat în ireal, predominantă cel puţin în ultima perioadă a creaţiei 
e iadiene, conciliază sensurile, făcându-le rec uctibile unele la altele. 
Sacrul se explică prin profan, iar profanul îşi determină sensul doar 
atunci când e „infuzat” de sacru. Aşa cum, în opera ştiinţifică a lui 
Eliade, se articulează structurile transistorice în sânul schimbărilor 
istorice, tot aşa, în opera literară, se realizeză unitatea dintre etern 
şi temporal.* ** 

1. Atributele fantasticului lui Mircea Eliade 

în literatura lui Mircea Eliade, fantasticul îndeplineşte acelaşi 
rol ca mitul cosmogonic în opera ştiinţifică a acestuia. Ambele re¬ 
prezintă instrumente privilegiate de cunoaştere, prin intermediul 

cărora se accede la realitatea transcendentă. Ca si mitul, fantas- 

? * 

ticul conciliază extremele, supunându-se, deci, aceleiaşi logici a 

Shafique Keshavjee, op.cit ., p. 342. Matei Călinescu consideră că metoda utili¬ 
zată de Eliade în literatura sa este opusă „hermeneuticii suspiciunii”, practicată, 
printre alţii, de Marx şi Freud. Dacă aceştia ne-au învăţat să descoperim profanul 
în sacru, Eliade urmează calea inversă, de a găsi sacrul în profan (în Despre Ioan 
Petru Culianu şi Mircea Eliade , pp. 149-150). Se poate vorbi astfel la Eliade de 
o psihanaliză inversă, în aceeaşi măsură în care savantul român se dezice şi de 
orice formă de materialism, colectivism social sau psihism. 

coincidenţei contrariilor. Totuşi, relaţiile dintre fantastic şi mit sunt 
de asemănare, nicidecum de identitate. Ambele funcţionează în 
acelaşi registru logic, dar, în timp ce fantasticul menţine tensiunea 
dintre opuşi, suspendând semnificaţia, mitul elimină ambiguitatea, 
reducând semnificaţia la începuturi, acolo unde contrariile coincid 

la modul absolut." 

„în nuvelele mele încerc mereu să camuflez fantasticul în coti¬ 
dian”, explică Eliade."" Fenomenologia camuflării este utilizată ca 
tehnică literară, care are ca efect o suprapunere de planuri, similară 
teoriei supraimpoziţiei budiste. Lumea este un amestec de aparenţă 
şi realitate, un joc dintre Fiinţă şi Nefi inţă. Realitatea se ascunde în 
spatele aparenţei, dar îşi trimite semnele tocmai prin intermediul 
iluzoriului, dând naştere unei cauzalităţi subtile care scapă con¬ 
trolului raţional."*" Fantasticul creat în urma acestei crize a ideii de 
cauzalitate logică este un scandal al raţiunii, provocator de spaimă 
şi confuzie în acelaşi timp. în raportul dintre conştiinţă şi ceea ce 
se arată acesteia, fantasticul este iluzie, ceva ce nu poate fi cunoscut, 
ceea ce nu există, aparenţă care se face, totuşi, prezentă. De aceea, 
atitudinea de spaimă, de terifiere apare ca o consecinţă a ambigu¬ 
ităţii semnificaţiei prezenţei a ceva ce pare a fi doar un spectru, o 

umbră a unei realităţi intangibile. 

Nu este însă mai puţin adevărat că fantasticul lui Eliade nu 

încearcă să şocheze, ci doar să semnalizeze prezenţa Sacrului ca¬ 
muflat, sub diferite forme, în lumea fenomenală. Cu toate acestea, 
el se impune unei conştiinţe estetizante şi demitizante, obişnuite 


* A se vedea, în acest sens, David Cave, op. cit., p. 77. Fantasticul este un tip de 
coincidentia care păstrează termenii opoziţiei, oscilând chiar între unul şi celă¬ 
lalt, în timp ce mitul este o coincidentia oppositorum absolută, dar extrinsecă, 
pentru că duce semnificaţia la nivelul zero ontologic, la începuturi, acolo unde 
nu există opoziţie. 

** Mircea Eliade, încercarea labirintului , p. 203. 

A se vedea, în acest sens, şi Adrian Marino, Dicţionar de idei literare , p. 668: 

cauzalitatea tradiţională este suspendată şi înlocuită cu o cauzalitate ascunsă, 

misterioasă, ininteligibilă. 







































244 


Bogdan Silion 


să-şi reprezinte realitatea în scheme raţionale. Literatura fantastică 
este, în acest sens, o consecinţă a opacităţii omului modern, inca¬ 
pabil să-şi lege existenţa de sacru. De aceea, pentru a înţelege rolul 
fantasticului la Mircea Eliade trebuie să ne reamintim de relaţ a pe 
care o gândeşte istoricul religiilor între omul religios şi cel areligios. 
Omul religios are o conştiinţă discriminatorie; pentru el există o 
diferenţă netă între mit şi realitate. Fantasticul este un fenomen 
modern, întrucât, pentru arhaic, nu există ruptură între sacru şi 
profan." Orice atitudine în faţa fantasticului este justificată de acest 
disconfort raţional resimţit de omul demitizat în urma ruperii or¬ 
dinii şi a răsturnării valorilor la confruntarea cu altă lume, total 
diferită de a sa. 

Fantasticul înseamnă, în acest sens, discontinuitate, contradic¬ 
ţie, fiind asemuit cu anormalul. Dar Eliade nu rămâne la o simplă 
distincţie formală între cele două atitudini asumate de om. După 
cum ştim deja, omul areligios poartă cu sine pe omul religios, exis¬ 
tenţa sa fiind încă plină de semnele sacrului. Omul simte în incon¬ 
ştient o atracţie tainică spre acest necunoscut insinuat în existenţa 
lui. Nuvelele lui Eliade vorbesc despre condiţia omului modern, 
opac în faţa sacrului, agnostic sau de-a dreptul ignorant, care însă 
mărturiseşte, de cele mai multe ori fără să-şi dea seama, despre pre¬ 
zenţa sacrului în lume. în acest sens, chiar dacă se arată doar unei 
conştiinţe decadente, fantasticul reprezintă un semn al sacrului, 
îndeplinindu-şi, astfel, funcţia anamnetică. 

Dialectica sacrului şi a profanului îşi găseşte semnificaţia în 
opera fantastică, unde are loc o conciliere între lumea naturală şi 
cea supranaturală. Eliade uzează de libertatea de scriitor pentru a 
impune tehnica unităţii contrariilor ca mesaj al operei sale. Lumea 
aceasta poate emite semne pentru altă lume, aşa cum sacrul se ma¬ 
nifestă camuflându-se. Există o unitate magică a lumii, care implică 
o coexistenţă de planuri, chiar trecerea unuia în celălalt, uneori 


îbidem y p. 676. 

păstrându-se diferenţele, alteori fuzionând într-o unitate tainică, 
în ciuda suspendării semnificaţiei, care face posibil jocul infinit al 
interpretărilor privind modul de conciliere a contrariilor, se păs¬ 
trează, totuşi, sensul modificării: lumea este cea care îşi schimbă în 
permanenţă forma la contactul cu o altă realitate, iar conştiinţa ia 
seama de această primenire. Literatura fantastică a lui Eliade, de fac¬ 
tură realist-magică, afirmă un sens, fără a privilegia o semnificaţie 
anume. Fiind propriul său termen de referinţă, fantasticul suportă 
toate interpretările şi semnificaţiile posibile, interpretai bucurân- 
du-se de o libertate absolută. 

Plurivalenţa semnificaţiilor, generată de prezenţa sacrului, tri¬ 
mite, totuşi, către inefabil. Semnificaţia nu poate fi epuizată pri 
semioza nelimitată a interpretării, ci, dimpotrivă, ea nu se poate 
produce, fiind mereu suspendată între două sensuri contradicto¬ 
rii. Această incapacitate a interpretării de a ajunge la înţelegere are 
drept cauză imposibilitatea explicării coincidenţelor contrare din 
lumea aceasta. Ceea ce este şi mai straniu, chiar dacă se încearcă 
reducerea unităţii contrariilor la arhetip sau la origini, aşa cum se 
produce, de exemplu, prin mit, comprehensiunea tot nu poate fi 
realizată în absenţa termenului ultim al dialecticii. între sacru şi 
profan, între aparenţă şi realitate nu există un termen conciliator. 
Or, conştiinţa nu poate înţelege tehnica suprapunerii planurilor ori 
a identităţii esenţelor contrare. Fantasticul lui Eliade apare pe acest 
fond al relaţiilor magice dintre lucruri, care face ca planurile să se 
întrepătrundă şi să se continue unul pe celălalt.* Acestei idei, expri¬ 
mate implicit de autor, i se adaugă dialectica revelaţiei şi a ocultării. 
Tehnica aceasta care se sustrage înţelegerii, a revelării realului ca¬ 
muflat în aparenţe, determină o succesiune a evenimentelor, aparent 
nelegate de vreun fir cauzal. Raţiunea ajunge astfel într-un impas, 
neputând funcţiona în afara ideii de cauzalitate. în acest sens, orice 
explicaţie ţine locul inefabilului, pe care, ce altfel, îl şi semnifică. 


A se vedea, Sergiu Al George, Arhaic şi universal , Editura Eminescu, p. 185. 

La nivelul conştiinţei, fantasticul este o funcţie a imaginii. Dacă 
ţinem seama de rolul atribuit de Eliade imaginii, acela de prototip 
spiritual prioritar faţă de concept*, se conturează şi importanţa fan¬ 
tasticului pentru cunoaştere. Acesta reprezintă o formă privilegiată 
de acces la real, o transformare a conştiinţei produsă de sacru, o 
prelungire, în conştiinţă, a hierofaniei. în acest sens, fantasticul con¬ 
tinuă dialectica sacrului, fiind chiar o tehnică a realului instaurată 
de modul în care sacrul „alege” să se autolimiteze, camuflându-şi 
funcţiile în ordinea obişnuită a lumii. Aşa cum sacrul se prezintă 
sub mai multe forme, la fel şi fantasticul cunoaşte mai multe iposta¬ 
ze, relative la modurile de cunoaştere diferite pe care le instaurează. 

2. Ipostazele fantasticului 

în dialectica sacru-profan există mai multe tipuri de raporturi 
între cei doi termeni. Uneori, fantasticul coincide cu realul, făcând 
imposibilă diferenţa dintre planuri (confuzie totală, cauzatoare de 
alogism); alteori, sacrul întretaie planul profan, modiftcându-1 (ipo¬ 
teza forţelor magice manifestate de explozia sacrului - omologie 
ce păstrează diferenţa). In multe dintre nuvelele fantastice ale lui 
Eliade sacrul se arată camuflându-se, formând o dialectică a reve¬ 
laţiei şi ocultării, în care există o cointimitate de opuse. Toate aceste 
forme ale manifestării sacrului creează metafizici si situaţii existen- 
ţiale diferite. în toate ipostazele sale, fantasticul reprezintă un fapt 
de experienţă iniţiatică şi o modalitate privilegiată de cunoaştere. 
Experienţa stă la baza literaturii, faptul iniţial constituindu-se ca 
modalitate de raportare la alte niveluri ontologice. 

Dacă prin lucrările ştiinţifice Eliade prelucrează acest fapt pur şi 

îl semnifică raţional, prin literatura fantastică faptul iniţial este nud, 
neinterpretabil. Eliade suspendă în mod intenţionat interpretarea 


A se vedea Mircea Eliade, Insula lui Euthanasius, în Drumul spre centru. 
Simbolismul arborelui sacru. 

deoarece este convins că orice om poate avea acces la realităţi prin 
simplul contact cu faptul pur, care conţine în sine energiile univer¬ 
sului. în acest sens, literatura fantastică a lui Mircea Eliade poate 
fi considerată o tehnică de accedere la semnificativ, o gnoză supe¬ 
rioară, care explică, înfăşoară şi construieşte semnificaţia operei 

ştiinţifice. 

Lipsa unui sens al interpretării, explicabilă fie prin intenţia au¬ 
torului de a lăsa evenimentele să-şi urmeze cursul liber, fie prin 
inefabilul instaurat de fantastic, face ca sacrul să-şi desfăşoare sem¬ 
nificaţia în profan aparent într-o confuzie totală. Istoria, prezentul 
devin locurile hierofaniei. Orice căutare iniţiatică trebuie să înceapă 
din această lume, unde planurile se întrepătrund. Nu este nevoie de 
niciun salt mistic, de niciun tip de asceză. Căutarea iniţiatică este, 
după expresia lui Culianu, o „divinaţie în istorie . Orice punct din 
Univers este un centru, pentru că este potenţial hierofantic. Centrul 
este peste tot, în infinitezimala fiecărui loc din Univers; aceasta pen¬ 
tru că oricare loc este plin de sacru şi reflectă structura Universului. 
Urmând aceeaşi logică, se poate afirma că fiecare scriere literară 
devine un punct Aleph , o mandala care, descifrată corect, revelează 

esenţa Universului. 

Fantasticul rezultă, deci, din dialectica sacrului şi a profanului. 
Din această perspectivă, se pot identifica trei etape ale operei lite¬ 
rare eliadiene**, în funcţie de raporturile instituite în sânul dialec¬ 
ticii. în aşa-numitul „ciclu indian”, reprezentat de nuvelele Nopţi 
la Serampore şi Secretul doctorului Honigberger, sacrul apare brusc, 
manifestându-se brutal în ordinea cotidiană. Profanul este abolit, 
iar situaţia creată se caracterizează printr-o ruptură de nivel: „în 
acea clipă, simţii brusc dogorându-mi obrajii şi răsuflarea aproape 
mi se opri în piept, ivl-am clătinat şi fără îndoială aş fi căzut jos, dacă 
nu mă susţinea braţul ferm ai lui Swami Shivananda. Mi se părea că 
mă trezesc în altă lume. Răcoarea nopţii himalayene dispăruse ca 


* Ioan Petru Culianu, Studii româneşti, p. 249. 
îbidem, pp.323-325. 

prin farmec, lăsând loc nopţii calde, umede, a ţărilor de sud. Nu¬ 
mi dădeam bine seama ce se petrece cu mine (...)”* Aceasta este, de 
fapt, prima manifestare a sacrului. El întretaie profanul, îl absoarbe, 
determinând realitatea să funcţioneze după alte principii, ale logicii 
contradicţionale. Este etapa „numinosului”, a unui sacru magic, 
care modifică realitatea şi o supune unei cauzalităţi simpatetice. 

Etapa ocu tării sacrului în profan determină sensul cel mai con¬ 
sistent al dialecticii, motiv pentru care Eliade descrie deseori această 
etapă ca fiind un fel de Kăli-yuga, o ultimă consecinţă a raportului 
sacru-profan. Pentru că savantul român este profund convins de 
ipoteza guenonisto-indiano-gnostică a unei degradări a sacrului ce 
are drept consecinţă descompunerea fantasticului, nuvelele origina- 
te de această teorie trec din sfera misticismului religios într-un tip 
de misticism ocult, laic, care lasă loc unei profunde manifestări a 
epicului.” De aceea, Pe strada Mântuleasa, La ţigănci , Douăsprezece 
mii de capete de vită sau în curte la Dionis sunt nişte capodopere 
ale genului, de referinţă pentru literatura fantastică. Dar, aşa cum 
afirmam, în aceste nuvele, fantasticul este diminuat; el se amestecă 
în permanenţă cu profanul, dând naştere unei relaţii paradoxale. 
Ambiguitatea este întreţinută şi de atitudinea personajelor prin¬ 
cipale, care se situează într-un raport antinomic faţă de situaţia 


Mircea Eliade, Nopţi la Serampore, în Proză fantastică II, Editura Fundaţiei 
Culturale Române, Bucureşti, 1991, p. 92. 

în viziunea lui Eliade, istoria este străbătută de o lege a degradării continue 
şi a morţii tuturor intuiţiilor fundamentale, regulă pe care istoricul religiilor o 
pune în legătură cu ideile mitologice ale căderii progresive a omului în istorie. 
Această regulă a „descompunerii sacrului” impune şi sensul „căderii”. Astfel, 
există mai multe etape ale „laicizării sacrului”: de la religios, la dramatic (epic), 
pentru ca în ultima etapă fantasticul să se predea în şcoli, deci căzând în didac¬ 
tic. în acest sens, prin nuvelele sale, Eliade încearcă să realizeze o re-ontologizare 
a fantasticului, prin care să se reînnoade posibilitatea omului de a lua contact 
cu realităţile extraistorice şi prin intermediul fantasticului. Acesta nu trebuie 
să rămână doar la nivel didactic, ci ar trebui să contribuie la o nouă gnoză. 
Despre legea descompunerii fantasticului, a se vedea, printre altele, M. Eliade, 
Cosmologie şi alchimie babiloniană. 



instaurată de sacru: deşi „li se arată semne”, ele nu înţeleg ce se 
întâmplă, sunt opace şi nu recunosc sacrul camuflat în situaţiile 
cotidiene. Dacă în ciclul indian avem de-a face cu iniţiaţi, cu per¬ 
soane care stăpânesc forţele magice instaurate de sacru, în cel de-al 
doilea ciclu, pe care Culianu îl numeşte „al idiotului”, sugerând, 
evident, o legătură directă între „docta ignoranţă” a lui Cusanus şi 
„înţelepciunea candidă” a personajelor lui Eliade, avem de-a face 
cu agnostici ori chiar cu atei. Conştiinţa lor este opacă, nu reflec¬ 
tă transcendentul, deşi se află in plin mister. între conştiinţa lui 
Gavrilescu, de exemplu, şi realitatea circular-iniţiatică pe care aceas¬ 
ta o are de înfruntat există o ruptură totală, fără nicio posibilitate de 
comunicare. Astfel, cele două realităţi, cea sacră şi cea profană, se 
manifestă în paralel, după două logici care nu se întâlnesc niciodată. 
Dacă Fărâmă posedă un fel de inconştient colectiv, fiind un mitolog, 
care, fără voia sa, leagă pe om de realitatea ultimă prin intermediul 
mitului, inspectorul secui ist Albini, personaj al mai multor nuvele, 
este modelul perfect al omului ce funcţionează numai în tiparele 
logicii clasice. Acesta din urmă refuză orice explicaţie transcen¬ 
dentă; pentru el nu există simbol, ci doar înlănţuire cauzală care 
desfăşoară evenimentele pe orizontală, dintr-un punct într-altul. 

Cu toate acestea, cele două logici nu rămân ireconciliabile. Pe 
un plan pe care nu îl cunoaşte nici inspectorul, nici anchetatul (şi 
pe care nu îl stăpâneşte nici măcar autorul), cele două logici inter¬ 
ferează. Astfel, Albini ajunge să aibă o viziune despre lume la fel 
de fantastică precum cea pe care o combate: „în această povestire 
(n. n.. Pe strada Mântuleasa), stilul devine un contrapunct pentru 
naraţiunea care înfăţişează întâlnirea a două lumi mitologice dife- 

j J î ^ 

rite, antagonice şi, totuşi, până la urmă, identice (...) In frustrantul 
proces de interogare, cele două lumi se ciocnesc şi intră treptat în 
contact una cu cealaltă, iar lumea birocratică începe să funcţioneze 
în chip fantastic.’” După aceeaşi dialectică misterioasă, care identifi- 


Matei Călinescu, op.cit, , p. 173. 

ca Măyă cu Nirvana, se realizează şi unificarea celor două tipuri de 
conştiinţe: una profană, funcţională în cadrul logicii „orizontale” şi 
una simbolică, orientată după principiul coincidenţei contrariilor. 
Cele două lumi sunt izomorfe; nu există treceri spectaculoase în 
etapa camuflajului. Identitatea contrariilor se realizează prin su¬ 
prapunerea planurilor, în funcţie de cele două fire narative care se 
desfăşoară în paralel, lectorul fiind invitat să urmeze unul dintre 
ele sau pe amândouă odată, fără a le confunda. Această identitate... 
contradicţională păstrează termenii contradicţiei, deşi realizează, 
în acelaşi timp, unitatea contrariilor. Măyă rămâne Iluzia cosmică, 
dar este, în acelaşi timp, dintr-o altă perspectivă, identică Nirvanei. 

O identificare totală între sacru şi profan are loc în ultima etapă 
a creaţiei literare a lui Mircea Ii iade. Pe planul conştiinţei, mesajul 
este decodificat în mod clar de emiţător, dar mai puţin clar de re¬ 
ceptor.* Firul narativ se complică din ce în ce mai mult, chiar dacă 
el este complet absorbit de cunoaşterea la care accede personajul 
principal al naraţiunii. Această etapă este numită de Culianu „ciclul 
criptografiei, al spectacolului”, în primul rând pentru a sublinia 
tema principală a nuvelelor (spectacolul, piesa de teatru ca tehnică 
de înlăturare a camuflajului), iar în al doilea rând pentru a scoate 
în evidenţă ideea că, în Uniforme degenerai. Pelerina, 19 trandafiri, 
Dayan sau Les trois grâces, lumea dobândeşte aspectul unei hie- 
rofanii, a unui spectacol. Lumea este scena unde se „desfăşoară” 
sacrul. Aici şi acum se produc miracole, iar semnele schimbării sunt 
evidente pentru o conştiinţă ce înţelege simbolul. 

Literatura lui Mircea Eliade confirmă teoriile savantului român 
exprimate în scrierile ştiinţifice. Este vorba, în primul rând, de cre¬ 
dinţa lui Eliade în puterea şi eficienţa magiei, care determină chiar 
şi un mod de a gândi apropiat ontologiei arhaice. Orice relaţie in¬ 
stituită între sacru şi profan are la bază această credinţă. Percepţia 
lui Eliade asupra lumii este, astfel, de factură magică. Chiar dacă 


A se vedea A. Marino, Dicţionar de idei literare , pp. 684-685. Acesta este un 
fantastic al simbolurilor şi imaginilor, cum îl numeşte hermeneutul român. 

se pot surprinde mai multe raporturi între sacru şi profan, ceea ce 
menţine atmosfera fantastică a nuvelelor o constituie corespondenţa 
între diferitele niveluri ontologice, între Cosmos şi Lume în special, 
o legătură reală şi nu doar un simplu artificiu „literar”. Eliade con¬ 
firmă prin literatura sa că nuvelele au la bază un act de experienţă, 
care poate fi atât personală, a scriitorului practicant de yoga, cât şi 
colectivă, al cărei model îl reprezintă „conştiinţa unificată” a omului 

arhaic. 


* 

X- X- 

Dialectica sacru-profan îşi revelează funcţiile şi sensurile în 
raporturile diferite dintre sacru şi profan, evidenţiate de literatura 
fantastică. Aceste raporturi se înscriu în orizontul logicii simbolice, 
care nuanţează diverse relaţii între contrarii, privilegiind în special 
construcţiile de tipul coincidentia oppositorum, adevăratul principiu 
al cunoaşterii de tip magic. Fantasticul îşi face apariţia numai în 
cadrul unor relaţii dialectice între termenii opuşi, în care sensurile 
diferite se succed sau se desfăşoară simultan, fără însă ca opoziţiile 
să se surmonteze. în opinia noastră, în literatura fantastică a lui 
Mircea Eliade se pot identifica mai multe tipuri de coincidentia, pe 
de o parte, în funcţie de modul de percepţie al sacrului, iar pe de 
altă parte, prin relaţiile stabilite între sacru şi profan. 

Astfel, în nuvela de mari dimensiuni Domnişoara Christina sa¬ 
crul este perceput din perspectiva modului cum acesta afectează 
conştiinţa. Sacrul se manifestă ca un „ceva terifiant , un tremens 
insinuat brutal în lumea profană. în acest sens, între nivelul pro¬ 
fan şi planul sacru există o opoziţie totală, ireconciliabilă în starea 
normală a vieţii conştiente. Contactul dintre cele două lumi se re¬ 
alizează în afara conştiinţei, în vis, stare în care contrariile pot fi 
conciliate. în planul realităţii imediate, se păstrează opoziţia. Relaţia 
logică instaurată între contrarii este de opoziţie, manifestată prin 
ciocnirea puternică a planurilor. Din imposibilitatea concilierii pe 

planul conştiinţei se naşte teama de sacru, perceput ca un rapt faţă 
de normalul cotidian. Fantasticul astfel instaurat este cel al folclo¬ 
rului, generator de forţe magice necruţătoare, de impersonal şi de 
putere (mana). El rupe ordinea existentă, destramă structura raţi¬ 
onală şi, de aceea, trebuie înfrânt, pentru a se restabili echilibrul. 
Fantasticul generator de teamă şi suspans este o apariţie inedită în 
cadrul literaturii fantastice a lui Eliade, ca şi genul pe care îl insta¬ 
urează în literatura română, genul noir. Domnişoara Christina este 
astfel o nuvelă gotică, o povestire horror, bazată pe credinţa impo¬ 
sibilităţii acceptării raţionale a forţelor magice instaurate de sacru 
şi venite din altă lume. La nivelul dialecticii sacru-profan se poate 
vorbi de o opoziţie ireconciliabilă între planuri, sacrul fiind văzut 
ca o rupere de nivel, un „altceva” care nu poate fi asimilat. 

Ideea sacrului ascuns în profan, temă importantă a operei lui 
Eliade, apare în nuvela de inspiraţie folclorică Şarpele. Ocultarea 
sacrului în profan creează în cadrul dialecticii o confuzie a contra¬ 
riilor. Andronic este zeul dragostei, un Eros camuflat, trickster şi 
magician, aşa cum în nuvela de aceeaşi factură în curte la Dionis, 
Andrei este un Orfeu deghizat, şi, în acelaşi limbaj mitologic, Leana, 
fata care cântă în cârciumă, este Euridice. în aceste nuvele, ambi¬ 
guitatea este semnul miracolului. Se emit semne, numai că lipseşte 
codul corect de interpretare a acestora. Pentru că sensul este ca¬ 
muflat în aparenta normalitate a vieţii cotidiene, situaţiile rămân 
suspendate între două logici: una a cotidianului şi o alta simbolică. 
Opoziţia astfel manifestată între două planuri creează un joc ambi¬ 
guu între aparenţă şi realitate. Sensul este şi aparent şi real - depinde 
de perspectiva interpretării. 

Tema ocultării sacrului, iniţiată în Şarpele, se păstrează în ma¬ 
joritatea nuvelelor scrise după 1960. Dacă, în scenariile anterioare 
camuflajul sacrului, păstra o transparenţă care trimitea către un 
sens mai mult sau mai puţin evident, într-o altă serie de scrieri, 
Eliade duce până la capăt consecinţa ultimei etape a dialecticii sa¬ 
crului şi a profanului. în romanul Nuntă în cer, camuflajul pare 

a fi perfect: miracolul îşi face simţită prezenţa, dar nu i se poate 
descifra mesajul. Sensul se ascunde definitiv, iar moartea apare ca 
singură posibilitate de a te afla de partea cealaltă a camuflajului, 
ascunsă ochiului profan. Identitatea parţială dintre sacru şi profan 
- profanul devenind, prin excelenţă, instrumentul de manifestare 
a sacrului - creează un tip de coincidentia ce poate fi numită uni¬ 
tate similitudinală. Sacrul îşi sprijină sensul pe lumea profană, iar 
profanul dobândeşte, pe alocuri, caracteristicile sacrului. în această 
ipostază a dialecticii se percepe diferenţa dintre cele două lumi, 
sacră şi profană, dar opoziţia este surmontată de legătura existentă 
între cele două planuri. Ele nu se mai ciocnesc violent, ca în ciclul 
indian, de exemplu, şi nici nu există în paralel, ca în seria mai sus 
amintită. Sensul sacru abia se întrevede în opacitatea cotidianului, 
iar comprehensiunea se loveşte de imposibilitatea ruperii legăturilor 
dintre sensurile contradictorii. în plus, în afara planului profan, 
sacrul este lipsit de semnificaţie. Cu alte cuvinte, sensul este sacru, 
dar semnificaţia e profană; acelaşi lucru se poate spune şi despre 
profan. Sacrul şi profanul se transformă din opuşi contradicţionali 
(a se vedea Domnişoara Christina, de exemplu), în contrari care au 
caracteristici simieşti unul în raport cu celălalt. 

Tema camuflajului este prezentă şi în nuvelele La ţigănci. Pe 

strada Mântuleasa sau Douăsprezece mii de capete de vită. In aceste 
scrieri există un alt raport între sacru şi profan: se păstrează dis¬ 
tincţia dintre cele două lumi, dar se inversează relaţia. Dacă, în 
romanul Nuntă în cer, sacrul se exprimă prin profan, în ciclul idiota, 
sacrul este agentul activ, entelehia care organizează şi dă sens lumii 
profane lipsite de semnificaţie, monotone, banale. în La ţigănci, 
de exemplu, lumea aceasta nu semnifică nimic, este caragialian de 
simplă. Primele fragmente ne amintesc de lipsa de sens logic din 
Căldură mare: personajul principal, Gavrilescu, un profesor ratat 
într-un Bucureşti banal, se opreşte, în drumul său zilnic, în faţa unei 
case vechi din mahala. Călătoria cu tramvaiul, drumul obişnuit pe 
stradă nu Iasă să se întrevadă ideea că destinul lui Gavrilescu este 

unul iniţiatic şi că întreaga nuvelă este de fapt o mitologie a morţii; 
profesorul de muzică moare, dar ruptura lui de lume se realizează 
greu, conştiinţa trimiţând în continuare semne pentru lumea pe 
care tocmai o părăseşte. Profesorul de muzică găseşte, aparent fără 
să caute, calea de intrare către o altă lume, simbolizată de casa ţi- 
găncilor. Universul paralel lumii profane în care intră personajul dă 
sens şi organizează scenariul. în spatele ignoranţei lui Gavrilescu 
se ascunde geografia mitică a lumii celeilalte, exprimate prin sim¬ 
boluri ce utilizează elementele lumii profane. Naraţiunea evoluează 
între cele două logici opuse; unificarea planurilor se realizează, în 
cazul acesta, prin simbol. Lumea apare ca o epifanie, un loc unde 
se produc semne pe care conştiinţa profană nu le poate percepe. 
„La ţigănci nu îşi propune să rezolve o enigmă, ci să fundeze una: 
o enigmă, un univers, un mit. Povestirea începe ca o descriere a 
realităţii zilnice si sfârseste ca o intuiţie mitică a realităţii reale care, 

camuflată, se manifestase de fapt de-a lunga întregii povestiri”/ 
în La ţigănci, ca şi în Pe strada Mântuleasa, simbolul şi mi¬ 
tul organizează discursul. Prin intermediul acestora se realizează 
transfigurarea lumii. Lumea cotidiană este lipsită de semnificaţie, 
iar lumea sacrului este cea care dă sens şi organizează. Scenariile, 
univoc în La ţigănci, labirintic în Pe strada Mântuleasa, se supun 
arhetipului mitului cosmogonic, ce recreează lumea prin intruziu¬ 
nea sensului transcendent.*’ Profanul este transfigurat de prezenţa 
sacrului, care „hierofanizează” lumea. Coincidentia, prin cele două 
planuri, unul expozitiv, celălalt insinuant, poate fi numită opoziţie 
transfigurativă, întrucât unul dintre termeni dobândeşte un nou 
sens, determinat de manifestarea prezenţei sensului termenului 
opus. Se păstrează şi în cadrul acestor nuvele tema imposibilităţii 
descifrării miracolului, cauzată de perfectul camuflaj al sacrului, 
în La ţigănci, interpretul se confruntă cu o prezenţă a elementului 
simbolizat, fără să înţeleagă mesajul final al povestirii. în Pe strada 


Matei Calinescu, op. cit., p. 142. 
Ibidem , pp. 138-141. 

Mântuleasa *, problema interpretării se pune în mod direct: poves¬ 
tea nu poate fi înţeleasă decât prin redundanţa infinită a sensului. 
Povestirea iniţială trimite către o altă povestire, care are la bază 
un alt scenariu, şi aşa la infinit. Oricare dintre istorisirile spuse de 
Zaharia Fărâmă declanşează alte şi alte povestiri şi trimite către 
alte sensuri şi simboluri. Astfel, gândirea mitică, exprimată prin 
infinitatea interpretărilor posibile, prin repetiţia arhetipului etern 
al mitului cosmogonic, este singura care poate trimite către sacru, 
în condiţiile renunţării la logosul discursiv. Fabulaţia mai are însă şi 
un alt rol decât aceia de a prelungi mitul în existenţa profană: apără 
individul de „teroarea istoriei . A asculta poveşti şi a repovesti re¬ 
prezintă activităţi privilegiate, în raport cu care orice altă activitate 
cognitivă este o „cădere” şi care, evident, nu sunt recunoscute ca 
atare. în procesul de autodezvăluire, de sfâşiere a voalului, repetiţia 

este esenţială. 

în ultimele nuvele, scrise în anii 70 şi ’80, care pot fi incluse în 
„ciclul geniului”, contradicţia dintre sacru şi profan se stinge într-o 
absorbţie totală a profanului (răului) în sacru (bine). Aceste nuvele 
exprimă miraculoasa convertire a profanului, fie sub forma unei noi 
modalităţi existenţiale câştigate în urma unor experimente medica¬ 
le (Les trois grâces), cauzate de un accident (Tinereţe fără de tinereţe) 
ori datorate unor tehnici speciale în care arta, spectacolul deţin un 
rol important (Adio, 19 trandafiri ori Uniforme degenerai), fie prin 
trecerea bruscă de la un registru ontologic la altul (Ivan sau Dayan). 
Locul magicului, prezent mai ales în nuvele din „ciclul indian” sau 
în cele de inspiraţie folclorică, este luat, în această etapă, de mitic, 
manifestat în universul inconştient al omului modern. 


* Povestirile sunt de fapt scenarii ale unor mituri diferite: al reînnoirii, al cobo¬ 
rârii în infern, al creaţiei, al erosului etc, toate organizate ciclic in jur ul mitului 
cosmogonic, care constituie arhetipul întregii opere a lui Mircea Eliade. 

*’ A se vedea Eugen Simion, Postfaţă la seria de nuvele fantastice editate de 
Editura Fundaţiei Culturale Române, Bucureşti, 1991-1992, p. 210. 

Nu ne propunem să analizăm literatura lui Mircea Eliade şi nici 
să clasificăm fantasticul lui în nişte tipologii laxe. Ne interesează 
doar formele pe care le ia relaţia dintre sacru şi profan în context 
literar. Considerăm că aceste forme pot desluşi anumite raporturi 
şi idei ce stau la baza gândirii lui Mircea Eliade şi, mai ales, ne 
pot aduce clarificări asupra înţelegerii conceptului de coincidentia 
oppositorum. Am descoperit, astfel, că există mai multe tipuri de 
relaţii între opuşi, prezente în literatura lui Mircea Eliade. Ceea 
ce mai putem constata este rolul coincidenţelor şi suprapunerilor 
textuale în aceste scrieri. Tot timpul este vorba despre un subtext 
care se cere a fi desluşit pentru a ajunge la esenţa textului de bază, a 
naraţiunii. Credem că în această ţesătură de texte si sensuri se clari- 

fică şi conceptul de coincidentia oppositorum. în faţa coincidenţelor 
stranii dintre obiecte, persoane, scenarii, mituri sau evenimente, 
pe care Eliade le cultivă cu asiduitate, se poate exprima misterul 
coincidenţei contrariilor sub forma regăsită în nuvela Ivan , „serii 
de evidenţe mutual contradictorii”. Această expresie ne arată sensul 
către care trebuie să ne îndreptăm: nu prin intermediul gândirii 
disociative putem ajunge la esenţa realităţii, ci prin redundanţă, de 
la un sens la altul, cu alte cuvinte prin repetare şi imitaţie. Cultura 
nu înseamnă, pentru Mircea Eliade, a crea ceva cu totul nou, ci 
doar a crea sub semnul arhetipului central, singurul către care se 
îndreaptă toate sensurile. Dar sensul acestui arhetip este inefabil 
(nu întâmplător, unul dintre personajele nuvelei Ivan, Darie, re¬ 
cunoaşte misterul coincidenţelor stranii sub forma Dumnezeului 
necunoscut), ceea ce presupune că întotdeauna comprehensiunea 
va fi doar aproximativă. 

Ceea ce ne propune Eliade, în schimb, este experienţa, înţeleasă 
fie sub forma unei „tehnici a realului”, cum este regăsită în seria 
romanelor „realiste”, fie sub forma simbolicului şi a miticului, ale 
căror semnificaţii le putem găsi camuflate chiar în lumea noastră. 

a 

In acest sens, pluralitatea sensurilor declanşate de poveştile din in¬ 
teriorul poveştilor, aparent fără legătură între ele, consti tuie cheia 

înţelegerii „evidenţelor mutual-contradictorii”. Miturile camuflate 
în fiecare poveste din Podul sau din Pe Strada Mântuleasa, şi care 
declanşează coincidentele stranii din lumea aceasta, trimit către 

) J ; 

arhetipuri. Ele sunt accesibile, însă nu gândirii discursive, ci ima¬ 
ginilor. Amnezia personajelor este semnul disoluţiei memoriei şi 
al identităţii de sine, cele care pun limită simbolului şi coinciden¬ 
telor. Amnezia face trecerea dintre cele două lumi; odată ce se tre- 
ce dincolo, toate poveştile se „înfăşoară” laolaltă, „desfăşurând” 
Spiritul încarnat în Materie. Tot în planul simbolului şi al arhetipu¬ 
rilor, Identitatea de sine se dizolvă într-o coincidentă dintre suflet 
şi Principiu Ultim, ca o consecinţă a coincidenţei dintre Fiinţă şi 
Nefiinţă. 

y 

„Pentru mintea noastră realitatea ultimă, fiinţa, e un mister 
şi eu definesc misterul: ceea ce nu putem recunoaşte, ceea ce este 
irecognoscibil. Asta însă poate însemna două lucruri: ori că nu pu¬ 
tem cunoaşte niciodată realitatea ultimă, ori că o putem cunoaşte 
oricând, cu condiţia să învăţăm să o recunoaştem sub infinitele 

7 y y y 

ei camuflări în aparenţe, în ceea ce numim realitatea imediată, în 
ceea ce indienii numesc Măyă, termen pe care l-aş putea traduce 
prin irealitatea imediată. Aţi înţeles la ce fac aluzie: la întâmplări, la 
evenimente, la întâlniri fortuite, la ceea ce, aparent, ar putea sa nu 
aibă nici o semnificaţie. Zic aparent. Dar dacă aparenţa asta e numai 
o cursă pe care ne-o întinde Măyă, vrăjitoarea cosmică, materia în 
devenire? De aceea vorbeam de coincidentia oppositorum, de acest 
mister în care fiinţa poate coincide cu nefiinţa.’” Am ales acest citat 
din Podul pentru a ilustra sensul dialecticii sacru-profan. Opoziţia 
conciliantă dintre cei doi termeni ai dialecticii explică şi modul în 
care se produce coincidenţa contrariilor. Tema camuflajului sacrului 
în profan este o consecinţă directă a soluţiilor indiene ce privesc 
„misterul totalităţii”. Identităţile aparenţă-realitate, devenire-fiin- 
ţă, ătman-Brâhman, care se regăsesc, în diferite ipostaze, în toate 


Podul, în Mircea Eliade, Proză fantastică. Editura Fundaţiei Culturale Române, 
voi. V, pp. 37-38. 

scrierile fantastice ale lui Mircea Eliade, construiesc semnificaţia 
literaturii scriitorului român. Misterul coincidentei contrariilor, ca 

y * 

principiu al existenţei ce determină ca faptele diferite să coincidă în- 
tr-un alt plan decât cel profan, dar şi ca semn al sacrului, este sursa 
de bază a acestei literaturi. Dialectica sacrului şi a profanului sfâr¬ 
şeşte, astfel, într-o coincidentia oppositorum ce dă sens discursului 
şi ambiguizează în acelaşi timp interpretarea, comportându-se exact 
ca realităţile descrise, anume jocurile dintre aparenţă şi realitate, 
dintre logic şi alogic, ca feţe ale aceluiaşi principiu, de nenumit însă. 

Literatura lui Eliade demonstrează, la rândul său, imposibilita¬ 
tea identificării sensului, în orizontul straniu al coincidenţelor con¬ 
trare. Acest lucru ne arată că, pentru scriitorul român, ea este mai 
degrabă experienţă iniţiatică decât un exerciţiu de hermeneutică. In 
calitate de act de iniţiere, literatura apare ca o mandala, ca desenul 
din covor, care, odată descifrat, revelează dintr-o singură privire 
unitatea destinelor umane, deloc diferite de „viaţa” Universului. 




t 


VII. Coincidentia oppositorum 

SI LOGICA SIMBOLULUI 



A. „Logica” simbolului 

1. Filosofia simbolului 

Limbajul Sacrului se poate institui doar ca „logică” a simbolului, 
întrucât doar simbolul poate converti ireductibilitatea sacrului, ca 
„alteritate totală”, la o formă comunicabilă. Diversitatea interpretă¬ 
rilor, limitările conceptuale inerente prezenţei-ca-absenţă a structu¬ 
rii sacrului nu pot fi înţelese decât în interiorul unei logici diferite, 
capabile să compenseze lipsa de adecvare a limbajului în exprimarea 
unor experienţe religioase. „Logica simbolică funcţionează, în acest 
sens, ca un limbaj ireductibil la concept, care deschide interpretarea 
experienţei religioase şi orientează înţelegerea către surprinderea 
sensului fundamental al ontologiei arhaice: „Funcţionarea gândirii 
arhaice nu foloseşte exclusiv concepte sau elemente conceptuale, ci, 
de asemenea şi mai ales, simboluri (...) Manevrarea simbolurilor se 
face după o logică simbolică. Urmează de aici că aparenta sărăcie 
conceptuală a culturilor primitive implică, nu o incapacitate de a 
face teorie, ci apartenenţa lor la un stil de gândire net diferit de „sti¬ 
lul” modern fondat pe eforturile speculaţiei elene.”* Ajunşi pe acest 
domeniu, al simbolismului religios, apar două noi observaţii; în 



* Mircea Eliade, Tratat de istorie a religiilor, Editura Humanitas, Bucureşti, 

1992, p. 41. 

primul rând, se poate constata prezenţa unei adevărate coincidentia 
oppositorum revelată de structura simbolului, în al doilea rând, din 
punct de vedere metodologic, metoda omologiilor funcţionale (a co¬ 
respondenţelor între diversele niveluri ale realităţii) devine metoda 
principală de interpretare coerentă şi general-universală a gândirii 
arhaice, ce porneşte de la explicarea şi înţelegerea simbolului şi a 
relaţiei de simbolizare. 

Pentru Mircea Eliade, simbolul este în primul rând religios; 
el infuzează hermeneutica şi joacă rolul de „concept primar” pen¬ 
tru toate fenomenele religioase. Simbolul nu este funcţional doar 
în perimetrul gândirii arhaice. în opinia majorităţii teoreticienilor 
simbolului, acesta apare ca un fapt consubstanţial fiinţei umane, 
originar, ca un mod de gândire prereflexiv şi esenţia .’ în nume¬ 
roase studii si articole, Eliade face o remarcabilă hermeneutică a 

> f 

simbolului, susţinând preeminenţa sa asupra altor forme de gân¬ 
dire umane. Ca şi la Gilbert Durând, nici pentru istoricul român 
al religiilor nu există o ruptură între raţional şi imaginar. Dacă 
însă pentru antropologul francez imaginarul exprimă totalitatea 

Amintim, în acest sens, pe cele mai importante, în care autorii au ajuns la 
concluzii asemănătoare cu cele ale lui Eliade: Gilbert Durând, Structurile an¬ 
tropologice ale imaginarului , Editura Univers Enciclopedic, Bucureşti, 1998 şi, 
de acelaşi autor, Aventurile imaginii . Imaginaţia simbolică. Imaginarul , Editura 
Nemira, Bucureşti, 1999; Paul Ricoeur, Conflictul interpretărilor. Eseuri de her¬ 
meneutică voi I-II, Editura Echinox, Cluj-Napoca, 1999 şi, de acelaşi autor, 
Despre interpretare . Eseu asupra lui Freud , Editura Trei, Bucureşti, 1998; Ernst 
Cassirer, La philosophie desformes symboliques, Editions de Minuit, Paris, 1991 
(în traducere românească, Ernst Cassirer, Filosofia formelor simbolice , voi. I~II, 
Editura Paralela 45, Piteşti, 2008); Cari Gustav Jung, Arhetipurile inconştientu¬ 
lui colectiv > Editura Trei, Bucureşti, 2003; Opere complete . Voi. 14/1, Mysterium 
Coniunctionis. Separarea şi compunerea contrariilor psihice în alchimie , Editura 
Trei, Bucureşti, 2005; Opere complete. Voi. 14/2, Mysterium Coniunctionis. 
Cercetări asupra separării şi unirii contrastelor sufleteşti în alchimie , Editura Trei, 
Bucureşti, 2006; Opere complete. Voi. 14/3, Mysterium Coniunctionis . Cercetări 
asupra separării şi unirii contrastelor sufleteşti în alchimie. Volum suplimentar. 
„Aurora consurgens £ \ Editura Trei, Bucureşti, 2006 sau Rene Guenon, Orient 
et Occident , Edition de Maisnie, Paris, 1987 sau, de acelaşi autor, Simboluri ale 
stiintei sacre y Editura Humanitas, Bucureşti, 1997. 

psihicului, iar raţiunea integrează în mod total funcţia simbolică, 
exprimată prin echilibru al imaginilor antagonice - perspectivă 
deschisă de Jung - la Eliade rolul imaginarului nu este acela de a 
echilibra psihicul, ci de a trimite către structura ultimă a realităţii. 
Imaginii^ ţin locul gândirii discursive, care nu poate sesiza doar 
prin ea însăşi realităţile contradictorii. „(...) Imaginile sunt prin în¬ 
săşi structura lor plurivalente. Dacă spiritul recurge la imagini spre 
a sesiza realitatea ultimă a lucrurilor, o face tocmai pentru că această 
realitate %e manifestă în chip contradictoriu şi, ca atare, n-ar putea 
fi exprimată prin concepte.”* 

Miza unei teorii a simbolului este, pentru Eliade, crearea unei 
soteriologii bazate pe rolul ontologic al simbolului de reflectare a 
transcendentului.*' Imaginea este, pentru Eliade, o formă de cu¬ 
noaştere ce depăşeşte sfera concretului şi uneşte contrariile; de ace¬ 
ea, ea nu poate fi tradusă intr-un limbaj coerent: „Aşadar, adevărată 
este Imaginea ca atare, Imaginea ca fascicol de semnificaţii, iar nu 
doar una, singură dintre semnificaţiile ei sau unul singur dintre nu¬ 
meroasele ei planuri de referinţă (s. a). A traduce o Imagine într-o 
terminologie concretă, a o reduce la numai unui dintre planurile 
ei de referinţă este mai grav decât a o mutila; înseamnă a o anihila, 
a o anula ca instrument de cunoaştere.”*” Cum este însă posibil ca 
Imaginea, care cuprinde o multitudine de semnificaţii, să poată 
sintetiza a priori cunoaşterea Realităţii? Imaginile au acest rol, de a 
se grupa în simboluri, care, pe măsură ce se universalizează, adică 
devin arhetipuri, unesc din ce în ce mai multe contrarii. Altfel spus, 


în M. Eliade, Imagini şi simblouri , Editura Humanitas, Bucureşti, 1994, p. 19, 
aceeaşi id^e ia p. 25. Se cunosc eforturile disperate ale unor teologii şi metafizici, 
orientale <^a şi occidentale, de a exprima prin mijloace conceptuale coincidentia 
oppositoriim y un mod de a fi exprimat facil şi, de altfel, abundent prin imagini 

şi simboluri. 

Ibidem j pp. 215-216: „Imaginile constituie «deschideri» către o lume 

transistorică”. 

Ibidem y p. 19. 

imaginile sunt investite cu o multitudine de semnificaţii, pe care 
doar simbolul le face eterogene. 

în structura simbolului se regăseşte, astfel, coincidentia opposi- 
torum, reflectată de puterea imaginii de a uni contrariile. „Logica” 
simbolului se articulează pe această unitate a contrariilor. Simbolul 
este semnul imaginii şi logica internă a acesteia. Pluralismul imagi¬ 
nilor care leagă realităţi diverse determină o logică specială, bazată, 
în concepţia lui Durând, pe principiul „terţului dat”, iar în gândirea 
lui Eliade, pe legea corespondenţelor între diferitele planuri ale re¬ 
alităţii. Conform acestora, două realităţi opuse pot participa la un 
invariant comun, unde invariantul este puntea de legătură a celor 
două realităţi. De exemplu, Moartea şi Viaţa, ca principii, partici¬ 
pă la realitatea Lumii, cea care unifică, în semnificaţie, cele două 
principii. Deci, A şi non A sunt în B, astfel A = A + BşiA + B = 
non A. Identitatea contradictoriilor imaginarului se realizează nu 
intr-un „subiect” comun, care ar constitui genul, ci într-o ţesătură 


relaţională, care constituie „obiectul”.* Sau, în varianta omologiilor 
transfigurative, în care credea istoricul român al religiilor, logica 
simbolului are, prin intuiţia existenţei unui spaţiu-plasă corelat re¬ 
alităţii, o structură magică. 

Magia explică, de altfel, simbolul. Acelaşi „principiu” care „sus¬ 
ţine” fenomenologia Măyă construieşte şi semnificaţia simbolului: 
„orice fapt magico-religios este o kratofanie, o hierofanie ori o te- 
ofanie (...) Dar ne aflăm adesea în faţa unor kratofanii, hierofanii 
sau teofanii mediate (s.a.), obţinute printr-o participare sau inte¬ 
grare intr-un sistem magico-religios care e întotdeauna un sistem 
simbolic, adică un simbolism.”** Simbolul este intermediar între 
magie şi hierofanie. El poate fi semnul emis de actul magic de „prin¬ 
dere” a obiectului sau marca de apariţie a Sacrului. Orice obiect 


Gilbert Durând, Imaginarul. Eseu despre ştiinţele şi filosofia imaginii, în 
Aventurile imaginii. Imaginaţia simbolică. Imaginarul, Editura Nemira, 
Bucureşti, 1999. 

y ' 

Mircea Eliade, Tratat de istorie a religiilor, p. 347. 

poate fi transformat, printr-o magie simpatetică, într o hierofanie. 
Coincidentia oppositovum reflecta în structura simbolului acest ca¬ 
racter magic al lumii, a cărei ţesătură este revelată de simbol 

Ţesătura de imagini contradictorii, unite într-o veritabilă coin¬ 
cidentia oppositovum în simbol, nu este altceva decât o reprezentare 
„magică” a lumii în esenţa ei. Contrariile generice şi cele extragenerice 
coincid. Această unitate de contrarii traduce, de fapt, o ontologie ce 
regăseşte ecuaţia unei transformări a lumii sensibile în transcendenţă, 
şi invers. Semnul nu este de ajuns pentru a reflecta aceasta unitate de 
contrarii. Un simplu arbore nu poate trimite către o imagine tran¬ 
scendentă. Este nevoie de o gândire magică, cea care să transforme, 
printr-un fel „analogie transfigurativă , un obiect în altceva, pen¬ 
tru ca obiectul sensibil să fie omologat modelului său transcendent, 
„Arborele poate deveni, fără îndoială, un simbol al Universului (...) 
dar pentru o conştiinţă religioasă arhaică, arborele este Universul, 
şi este Universul pentru că îl repetă şi îl rezumă şi, în acelaşi timp, îl 
simbolizeză (...) Simbolul îşi datorează validitatea faptului că lealita 
tea pe care o simbolizează îi este incorporată. Deşi trimite către o 
semnificaţie detaşată de imaginea reprezentată, simbolul este înzes¬ 
trat cu un sens pe care nu îl primeşte „din afară . Acesta se prezintă 
conştiinţei religioase ca o mediere între formă şi conţinut, conciliere 
care face posibilă cunoaşterea unui „altceva decât ceea ce prezintă 
unitatea conţinut-formă din structura simbolului. Simbolul îşi con¬ 
struieşte, astfel, logica în afara conceptelor gândirii. El realizează o 
primă coincidenţă a contrariilor dintre finit şi infinit — unitate care 

naşte semnificaţia şi care nu se poate raţionaliza. 

Eliade susţine că raţionalizarea degradează simbolismul, îl 

închide”; chiar si asa, simbolul continuă să „semnifice , m plan 

® y ® 


* Ibidem, p. 217, ci. şi ideii „(...) degradat sau coerent, simbolul continuă să joace 
un rol important în toate societăţile. Funcţia lui rămâne invariabilă, să trans 
forme un obiect sau un act în altceva (s. a.) decât se dovedeşte a fi acel obiect sau 
acel act în perspectiva experienţei profane”, ibid. p. 345. Simbolul revelează şi 
continuă dialectica hierofaniei. 

inconştient. Altfel spus, chiar dacă se degradează, îşi păstrează 
funcţia „magică”, de a transforma un obiect sau un act în altceva 
decât este. în cazul raţionalizării excesive - caracteristică a culturii 
contemporane - gândirea însăşi se transformă: prin intermediul 
simbolului, aceasta se concentrează asupra unei idei centrale, care 
determină mişcarea gândirii; este ceea ce se numeşte, într-un sens 
larg, ideologie. Numai că o gândire simbolică ţine cont de plurali¬ 
tatea sensurilor, incompatibilă cu o gândire „totalitară”. Şi aceasta 
fiindcă simbolul poate fi redus la un arhetip central, dar nu suportă 
doar o singură semnificaţie. El se oferă gândirii cu o multiplicitate 
de sensuri, care poate determina, desigur, o concepţie generală uni¬ 
ficatoare de contrarii ori de sensuri diferite, dar în niciun caz o idee 
unică, preconcepută, despre lume sau Univers. Iată de ce simbolul 
este antiideologic şi funcţionează, mai degrabă, ca o idee propulsivă. 

A 

In structura sa se regăsesc imagini diverse, conciliate sub forma 
unei totalităţi abstracte sau concrete, dar care nu sfârseste niciodată 

î ' y y 

prin a da gândirii o direcţie ideatic-normativă. Totalitatea este nor¬ 
ma, nu în sens „dogmatic” însă. Simbolul mediază între contrarii 
şi susţine o cunoaştere mai degrabă non-discursivă. Caracterul său 
magic-mediator îl determină să se prezinte conştiinţei celui care îl 
„trăieşte” ca o gnoză. 

Simbolul dobândeşte, astfel, o funcţie anagogică: trimite către 
un sens superior, la capătul căruia se află o realitate transcendentă. 
Eliade regăseşte în operele misticilor şi, în special, în gândirea lui 
Cusanus, tributară apoiatismului corpusului areopagitic, acest sens 
intrinsec al simbolului, ca principală modalitate de cunoaştere a 
Absolutului.* 

A se vedea, în acest sens, şi Hans Georg Gadamer, Adevăr şi metodă. Editura 
Teora, Bucureşti, 2001, p. 65. Hermeneutul vorbeşte cam în aceeaşi termeni 
despre simbol, trădând o influenţă din partea fenomenologiei religioase sau, 
de ce nu, a lui Eliade însuşi. (Gadamer a scris celebra lucrare Adevăr şi metodă 
între anii 1950-1960, când Mircea Eliade elaborase deja primele teorii despre 
simbol şi simbolism. Lăsând la o parte articolele din perioada interbelică din 
diversele publicaţii ale vremii, putem aminti doar Tratat de istorie a religiilor, 

Deşi se prezintă ca un limbaj indirect, simbolul determină o 
cunoaştere concretă, experimentală. Prin actul de simbolizare, sem- 
nificantul dezvăluie, în mod epifanic, semnificatul. Transcendentul 
semnificat se revelează în semnificam în formă figurativă. Se poate 
spune, astfel, folosind o expresie binecunoscută, că simbolul este 
„un transcendent care coboară”, care se face cunoscut. Dar aceasta 
este şi logica „internă” a oricărei hierofanii. Simbolul prefigurează, 
prelungeşte şi, de cele mai multe ori, se identifică cu hierofaniile 
elementare ori complexe. 

2. Caracteristicile si funcţiile simbolului 

Funcţia magică a simbolului determină şi celelalte caracteristici 
ale acestuia. Simbolul se arată a fi un element în structura conştiinţei. 
Acesta are un caracter transcendental şi constituie un model para¬ 
digmatic pentru existenţa umană. Geneza sa este una spontană, ar- 
hetipică, iar apriorismul său se explică prin necesitatea omului de a 
participa concret şi la o altă realitate decât cea obişnuită: „Indiferent 
la ce ontologie a aderat raţionai, omul cunoaşte, experimental, şi 
o ontologie de structură epifanică.”* De altfel, funcţia principală a 
simbolului este cea ontologică, de revelare a celor mai secrete moda¬ 
lităţi de a fi. Valoarea ontologică derivă din relaţia existentă dintre 
microcosmos şi macrocosmos: partea revelează întregul, iar întregul 
se revelează prin fiecare parte. Prin actul simbolic, obiectul înce¬ 
tează a mai fi un fragment izolat în Univers, integrându-se într-un 
sistem de semnificaţii omologabile. Această funcţie totalizatoare, 
care uneşte fragmentele izolate şi diferitele niveluri de semnificare 
şi le integrează într-un sistem total de obiecte sau de sensuri, este o 

editat în 1949, sau Imagini şi simboluri, tipărit în 1952, lucrări în care istoricul 
român al religiilor îşi elaborează o adevărată filosofie a simbolului, pe baza 
documentelor arhaice). 

Mircea Eliade, Jurnal, voi. II, 1966, p. 567. 

coincidentia oppositorum. Totul tinde către o formă perfectă, imo¬ 
bilă, originară. în acest sens, simbolul reconstituie unitatea lumii, 
dinainte de creaţie. Imperialismul formelor religioase nu semnifică 
altceva decât faptul că lumea este un Cosmos, iar unitatea ei este 
realizată prin simbol: „La limită, un obiect care devine simbol tinde 
să coincidă cu Totul, aşa cum hierofania tinde să încorporeze sacrul 
în totalitatea lui, să epuizeze, ea singură, toate manifestările sacra- 
iităţii. Orice piatră din altarul vedic, devenind Prajăpati, tinde să 
identifice cu sine întreg Universul, aşa cum fiecare zeiţă locală tinde 
să devină Marea Zeiţă şi, în ultimă instanţă, să-şi anexeze toată 
sacralitatea disponibilă (...) această tendinţă de anexare se regăseşte 
în dialectica simbolului. Nu doar pentru că orice simbolism aspiră 
să integreze şi să unifice cel mai mare număr posibil de zone şi sec¬ 
toare ale experienţei antropocosmice, ci şi pentru că orice simbol 
tinde să identifice cu sine cel mai mare număr posibil de obiecte, 
situaţii si modalităţi.”* 

T ? * 

Dar principala caracteristică a simbolului, coincidenţa cu Totul, 
nu trebuie interpretată drept o confuzie între semnificantul percep¬ 
tiv şi semnificatul transcendent; partea devine întreg prin reducerea 
multiplicităţii la o situaţie unică: „tendinţa de a coincide cu Totul 
trebuie înţeleasă ca o tendinţă de a integra «totul» într-un sistem, 
de a reduce multiplicitatea la o «situaţie» unică, în aşa fel încât s-o 
facă totodată cât mai transparentă.”** Un simbol local tinde, astfel, să 
devină paradigmatic, prin integrarea sa într-un sistem complex de 
asociaţii simbolice. Dar sistemul reflectă unitatea lumii. Realităţile 
eterogene încorporate de simbol în structura sa îi construieşte logi¬ 
ca. Logica simbolului înseamnă că simbolurile sunt mereu coerente 
şi sistematice şi trimit în permanenţă către o unitate de contrarii 
realizată, în mod real, în planul ontologic.*** 


Mircea Eliade, Tatat de istorie a religiilor, p. 350. 

Idem. 

Ibidem, p. 351. 

Ambiguitatea logică a relaţiei dintre semnificant şi semnifi¬ 
cat trimite către o coerenţă sistemică, de tip ontologic: simbolul 
integrează realităţi eterogene într-un sistem de semnificaţii ana¬ 
logice, în care termenii analogiei (fenomen sensibil-infinit) sunt 
opuşi. Totuşi, pentru a înţelege un simbol, este necesar ca acesta 
să fie integrat într-un sistem de alte simboluri, în mod structu¬ 
ral. Preocuparea lui Eliade nu este aceea de a interpreta un simbol 
izolat pentru a-i dezvălui logica internă sau structura sa intimă, ci 
aceea de a face cunoscut simbolismul în care se integrează. Altfel 
spus, ceea ce validează (şi corectează) diversele semnificaţii ale hie- 
rofaniilor este ansamblul simbolic. E necesar însă ca fenomenologia 
simbolului să fie completată cu o morfologie structurală: pentru a 
deveni universal-valabil, un simbol nu trebuie redus la esenţa sa; 
sistemul de asociaţii simbolice este cel care-i face comprehensibil 
sensul, prin integrarea tuturor hierofaniilor, înţelese ca revelaţii. 
Mai mult chiar, simbolismul face transparentă structura unei hi- 
erofanii: „Am menţionat mai sus simbolismul lunar al desenelor 
preistorice şi protoistorice. Desenele de acest tip prelungesc fără 
îndoială hierofania lunară, dar, considerate în ansamblu, spun mai 
mult decât oricare altă epifanie lunară. Ele ne ajută să degajăm din 
toate aceste epifanii simbolismul lunar (s. a.), care are avantajul de 
a putea revela, mai bine decât toate celelalte epifanii lunare laolaltă 
şi, totodată, de a putea revela simultan şi panoramic ceea ce dezvă¬ 
luie (...) ceielate epifanii.”* în afara sistemului - ce reprezintă însăşi 
ontologia arhaică, adică ansamblul de concepţii teoretico-metafizice 
ale arhaicului** - hierofania nu mai poate fi înţeleasă în sensul ei 
originar. Ea continuă să emită semne pentru existenţa personală a 
omului religios, dar, desprinsă de simbolismul în care se integrează, 
ajunge să se degradeze. Incapacitatea unui simbol de a mai fi trans¬ 
parent, de a trimite către un sens abstract ori reducerea sa aproape 


Ibidem , p. 347. 
Ibidem , p. 341. 

exclusiv la o funcţie socială sunt, în viziunea lui Eliade, simptome 
ale procesului de infantilism al simbolului.* 

în acest sens, rolul istoricului religiilor este de o importan¬ 
ţă remarcabilă. Printr-o hermeneutică adecvată se poate înţelege 
sensul unui simbol. Dar hermeneutica instaurează un sens privi¬ 
legiat numai dacă dobândeşte ea însăşi o dimensiune simbolică. 
Raţionalizarea ar fi cea mai mare ispită a interpretului faptelor sim¬ 
bolice. Aceasta ar însemna pierderea funcţiilor metafizice, ontolo¬ 
gice sau religioase ale simbolului şi suspendarea logicii sale interne. 
O gândire pornind de la simbol, cum anticipa Ricoeur, nu poate 
fi realizată decât printr-o gândire simbolică. Acest tip de gândire 
privilegiază, aşa cum am văzut, discursul ambiguu şi, pe alocuri, 
alogismul specifice unui discurs indirect. Simbolul are capacitatea 
de a reinvesti limba, de a crea un limbaj cultural, pornind de la 
funcţiile sale. 

3 

Coincidentia oppositorum este logica internă a acestui limbaj, 
unind diversele niveluri ontice ori epistemice. Teoria sensului şi 
a semnificaţiilor actului de simbolizare se înscrie în această logi¬ 
că ce privilegiază unificările de contrarii. Semnificantul se repetă 
şi integrează în sine însuşirile cele mai contradictorii ale imaginii 
obiectului. Această imagine nu este o simplă percepţie, întrucât 
obiectul simbolizat, chiar şi în partea lui vizibilă, este „corectat” 
de fiecare dată de semnificantul natural. Absenţa unei imagini 
unice, coerente, a obiectului, interpretat chiar în momentul sur¬ 
prinderii lui prin actul perceptiv, determină non-convenţionalitatea 
si inadecvarea semnificantului fată de obiectul sensibil.” Ceea ce 

3 3 

transformă simbolul într-un semn este însă semnificatul transcen¬ 
dent. în semnificaţie, simbolul trimite dincolo de lucru şi ţine lo¬ 
cul obiectului sensibil. Obiectul vizat în mod direct este desemnat 


Ibidem , p. 344. 

G. Durând, Imaginarul Eseu despre ştiinţele şifilosofia imaginii , în Aventurile 
imaginii. Imaginaţia simbolică. Imaginarul Editura Nemira, Bucureşti, 1999, 

pp. 19-20. 

însă printr-un proces indirect de semnificare. Prezenţa lui este un 
simulacru, obiectul fiind „corectat in permanenţă de semnificaţii 
contradictorii. Acesta este semnalat şi integrat într-un sens. în plus, 
semnificatul transcendent, indicibil, necunoscut, ambiguizează de¬ 
semnarea, care se realizează oarecum în absenţa obiectului. Astfel, 
simbolul apare, în semnificat, ca un semn ce se referă la un sens, şi 
nu la un obiect.* Raportul dintre semnificant şi semnificat devine 
unul extrem de ambiguu. Semnificantul evocă, astfel, în mod ana¬ 
logic, urma semnificatului transcendent. Dar evocarea - care are, 
conform lui Durând şi Ricoeur, o semnificaţie epifanică - nu im¬ 
plică o semnificaţie directă. Simbolul devine apanajul unei gândiri 
indirecte, care semnalează (ca semn) obiectul, dar nu-1 semnifică. 
Obiectul se dă, în semnificaţia sa transcendentă, semnificantului. 
Altfel spus, simbolul comunică altceva decât ce există printr-o sim¬ 
plă desemnare convenţională. Dar, prin aceasta, se afirmă ambigu¬ 
itatea procesului de semnificare. 

Dacă relaţia dintre semnificant şi semnificat este una directă, 
iar desemnarea este indirectă, doar o logică liberă ne poate conduce 
către adevărata realitate încorporată de simbol. Prin intermediul 
acestei logici, pe care o putem numi a contradictoriului, ne situ¬ 
ăm pe tărâmul apofatismului şi al unei gnoseologii soteriologice. 
Simbolul vizează transcendentul, deci el poate conduce omul către 
ceva aflat dincolo de lumea aceasta. Dar principala sa virtute este, 
în acelaşi timp, şi un obstacol. Cum putem participa în mod direct 
la transcendentă, dacă simbolul nu semnifică şi, în plus, se situează 

3 

cu o parte în sensibil? Sau, într-o altă manieră de exprimare, cum 
este posibil ca simbolul să trimită în semnificant către semnificaţie 
şi în ce măsură poate fi realizată o unitate dintre semnificant şi sem¬ 
nificat? Este o problemă tratată de Eliade într-o serie de nuvele, cum 
ar fi Podul sau 19 trandafiri. Actul de simbolizare devine insuficient 
în a exprima o atare unitate. Prin simbolism se dezvoltă o realitate 


' A se vedea, Paul Ricoeur, Conflictul interpretărilor. Eseuri de hermeneutică, 
voi. I, p. 285. 

superioară semnului natural, ceea ce arată că simbolul trimite că¬ 
tre o realitate absentă din structura semnului. Acest sens „secret” 
apare ca o transfigurare a reprezentării concrete şi reprezintă actul 
magic al simbolului, care „leagă” imaginea - deja o sinteză de figuri 
antinomice - de un sens redundant, revelat. Odată constituit, sensul 
se repetă la nesfârşit şi se oferă semnificantului. 

Teoreticienii simbolului nu merg însă decât până la demon¬ 
strarea legăturii dintre semn - semnificant - semnificat în simbol. 
Concilierea contrariilor are loc, într-o primă fază, în semnificant, 
prin concentrarea imaginilor polare, antagonice, într-un semn per¬ 
ceptibil natural. în cea de-a doua fază, aceste imagini se integrează 
într-o sinteză superioară, unde semnul transcendent se suprapu¬ 
ne pe sau în interiorul semnului natural. Durând vorbeşte de un 
sens secund, în care cuvintele devin fraze, lucrurile se organizează 
în Univers, iar obiectele devin paradigme. De altfel, antropologul 
francez consideră că imaginile care circumscriu un simbol îşi au 
coerenţa în ele însele, coerenţă ce oferă sens, independent de orice 
caracter mediat al semnului.' Reconcilierea dintre semnificant si 
sensul transcendent se face pe planul conştiinţei, fiind un construct 
intelectual. 

Mircea Eliade merge însă mai departe cu explicarea structu¬ 
rii simbolului. Concilierea contrariilor se realizează ca sinteză sau 
ca sistem numai dacă privim simbolul din punct de vedere logic. 
Ontologic însă, simbolul este mai mult decât o reconciliere logică 
a opuşilor. El nu este numai un semn al medierii, şi nici doar un 
semn al transcendentului. Simbolul se confundă cu realitatea însăsi, 
ceea ce înseamnă o coincidentia oppositorum totală între imaginea 


Gilbert Durând, Structurile antropologice ale imaginarului , Editura Univers 
Enciclopedic, Bucureşti, 1998, p. 173; a se vedea, de asemenea, Paul Ricoeur:„Eu 
numesc simbol orice structură de semnificaţie în care sensul direct, primar, 
literal desemnează, pe deasupra, un alt sens - indirect, secundar, figurat, ce nu 
poate fi sesizat decât prin mijlocirea celui dintâi”, în Conflictul interpretărilor. 
Eseuri de hermeneutică , voi. I, Editura Echinox, Cluj-Napoca, 1999. 

abstractizată şi simbolul concret. Imaginea simbolică este însăşi re¬ 
alitatea pe care o încorporează. 

Noutatea teoriei eliadeşti este afirmarea principiului coinciden¬ 
tia oppositorum , ce depăşeşte o simplă analiză a raportului între 
semnificant si semnificat. Totuşi, nu trebuie să vedem în această 
coincidentia o totalizare a contrariilor: realitatea este semn, dar 
complexitatea primeia implică dinamismul imaginilor semnifi- 
cante. Imaginile sunt mobile, trec unele în altele, producând mo¬ 
dificări în structura realităţii simbolizate. Simbolismul „deschide” 
obiectul, îl trimite către un sens secundar, îl face să devină altceva 
decât este el, dar îi păstrează structura proprie şi sensul iniţial: 
„Simbolismul adaugă o nouă valoare unui obiect sau unei acţiuni, 
fără ca prin aceasta să le prejudicieze valorile proprii şi nemijloci¬ 
te. Aplicându-se la un obiect sau la o acţiune, simbolismul le deter¬ 
mină să devină «deschise». Gândirea simbolică «sparge» realitatea 
imediată, fără s-o împuţineze ori să o deprecieze; în perspectiva 
ei, Universul nu este închis, nici un obiect nu rămâne izolat în 
propria-i existenţialitate: toate se leagă între ele, printr-un sistem 
strâns de corespondenţe şi asimilaţii.”* Coincidentia oppositorum, 
în cazul acesta, reprezintă un tip de proces de reducere a realităţii 
şi a imaginilor la o temă comună, un invariant structural. Semnul, 
imaginea şi realitatea determină, însă, o suprapunere de sensuri 
identice (aparente, dacă este să le privim logic, sau reale, dacă luăm 
în considerare mentalitatea prelogică a gândirii simbolice). Cert 
este însă faptul că polisemantismul simbolului, plurivalenţa sa, 
capacitatea de a exprima simultan mai multe sensuri, rezultă din 
coincidentia oppositorum, postulat ca principiu ontologic de factu¬ 
ră magică. Echilibrul contrariilor se menţine nu printr-o sinteză 
de polarităţi, ci printr-un sistem de contrarii. Sistemul reprezintă 
actul de simbolizare, interpretarea simbolului de către cel căru¬ 
ia i se revelează sensul. Simbolul devine, astfel, modul însuşi de 


Mircea Eliade, Imagini şi simboluri, p. 220. 

integrare eidetică, de structură din care converg toate sensurile: 
„Una din trăsăturile caracteristice ale simbolului este simulta¬ 


neitatea sensurilor pe care le dezvăluie (...) în această privinţă, 
simbolismul se prezintă ca un limbaj (...) care exprimă simultan, 
în acelaşi grad, condiţia socială, «istorică» şi psihică a persoanei 
ce poartă simbolul şi raporturile ei cu societatea şi Cosmosul.”* 
Cu toate că se integrează într-un sistem coerent de semnificaţii, 
simbolurile continuă să-şi păstreze caracterul amfibolic (ambigu¬ 
itatea dintre un sens care se dă şi un semnificant care e dat) şi cel 
parabolic (un semnificant cvasisuficient şi inadecvat sensului).** 
Eliade înţelege că experienţele simbolice contrazic logica ordi¬ 
nară şi îl obligă pe om să se comporte altfel decât în mod obişnuit.*** 
Permanenta prezenţă a contradictoriilor sfârseste într-o dialectică 

î" 

existenţială în care se menţine tensiunea dintre opuşi. Simbolul 
uneşte toate nivelurile realităţii fără să le anihileze, menţinând în 
permanenţă un raport deschis între semnificant şi semnificat. Din 
semn al transcendentului, el devine o structură existenţială prin 
care omul se integrează ritmurilor cosmice pe care le unifică, iniţial 
pe planul conştiinţei şi apoi în actul de simbolizare. Dar unificarea 
produce înţelegerea. Un simbol îşi îndeplineşte funcţia de totalizare 
doar dacă „deschide conştiinţa omului, adică dacă este înţeles si 
asumat. Prin actul de simbolizare produs la nivelul conştiinţei, care 
ia seama de adevărata semnificaţie a simbolului, are loc procesul de 
integrare a semnificaţiilor. înţelegând şi asumând simbolul, omul 
însuşi devine un centru simbolic, integrator al tuturor sensurilor. 
Simbolul „deschide” omul către universal, îl face să iasă din starea sa 
particulară, îl „totalizează . Dintr-o gândire care porneşte de la sim¬ 
bol, conştiinţa omului total devine ea însăşi simbolică. Individualul 


Mircea Eliade, Tratat de istorie a religiilor, p. 349. 

~ A se vedea Gilbert Durând, Imaginarul Eseu despre ştiinţele şifilosofia ima¬ 
ginii, în Aventurile imaginii. Imaginaţia simbolică. Imaginarul , p. 24. 
j în Mircea Eliade, Mefistofel şi Androginul, p. 75. 

se transformă în transpersonal*, iar conştiinţa, integrată ritmurilor 
cosmice, devine un cosmos.** Homo symbolicus este fiinţa autentică, 
omul real, reconciliat, integrat, unificat, adică total: „Toate sistemele 
şi experienţele antropocosmice sunt posibile în măsura în care omul 
devine el însuşi un simbol (s. a.) (...) Omul nu se mai simte un frag¬ 
ment impermeabil, ci un Cosmos viu, deschis către toate celelalte 
Cosmosuri vii care-1 înconjoară. Experienţele macrocosmice (...) îl 
conduc spre el însuşi, îi dezvăluie propria existenţă şi propriul des¬ 
tin.”*** Simbolul asumat de om în propria existenţă se transformă în 
arhetip şi dobândeşte o dimensiune transcendentală. în acest sens, 
rolul simbolului este de a universaliza, de a deveni model, exemplu 
pentru orice activitate umană. El îşi impune această funcţie chiar 
dacă omul nu este conştient în mod direct de semnificaţia sa. 

* J 

Omul integral, transformat în „cosmos viu” produce, la rân¬ 
dul său, simboluri. Aceasta înseamnă că, pe de o parte, tot ceea ce 
produce omul poate dobândi caracter simbolic, iar, pe de altă par¬ 
te, pentru homo religiosus orice poate deveni simbol. Experienţele 
religioase generează simboluri religioase, capabile să se trai sforme 
în arhetipuri. Dar, chiar dacă omul este subiectul acestor experi¬ 
enţe, realitatea încorporată de simbol nu este una umană. Sacrul 
este semnificantul care formează structura simbolului şi tot el se 
regăseşte şi în conştiinţa omului religios. în cele din urmă, simbolul 
se instituie ca limbaj al sacrului, dar care se referă în permanenţă 
la omul „aşa cum este el”, ca homo religiosus. 


Mircea Eliade, Solilocvii, Editura Humanitas, Bucureşti, 1990, p. 58. 

Deloc surprinzătoare această concepţie o omului total, ca homo symboli¬ 
cus, asemănătoare cu ideea omului care îşi modifică starea de conştiinţă prin 
samădhi. în fond, filosofia simbolului îi este revelată lui Eliade în India. A se 
vedea, în acest sens, încercarea labirintului, p. 52. 

Mircea Eliade, Tratat de istorie a religiilor, p. 352. 



































274 


Bogdan Silion 


3. Simbol si hermeneutică 


Aşa cum am arătat, simbolul exprimă în mod indirect uni¬ 
tatea lumii. înţelegerea sa nu poate fi decât una mediată, total 
diferită de înţelegerea de tip hermeneutic ( Verstehen ). Omul se 
„cosmicizează” în contact cu un simbo , chiar şi fără ca întreg 
actul hermeneutic să se producă. De altfel, Eliade este convins de 
faptul că înţelegerea simbolului se produce abia după ce acesta este 
format, după ce şi-a cristalizat structura şi s-a „maturizat”. Abia 
în perioada maximă de dezvoltare îşi revelează simbolul semnifi¬ 
caţiile. Rolul istoricului religiilor este acela de a integra, metodic, 
simbolul observat în sistemul de semnificaţii din care acesta face 
parte. Dar, astfel, nu se produce o modificare directă a conştiin¬ 
ţei cercetătorului la contactul cu obiectul „viu” al cercetării sale. 
Istoricul religiilor nu devine în mod direct un homo symbolicus, 
ci, aplicând rezultatele obţinute istoriei, deci culturii, el semni¬ 
fică actul cultural în sine. Prin urmare, simbolul, interpretat şi 
semnificat, poate produce semne pentru cultură; altfel spus, in¬ 
staurează un limbaj cultural. El reprezintă o cunoaştere mediată 
prin intermediul culturii. Unificând niveluri ontologice diferite, 
situaţii existenţiale sau logici conflictuale, revelând în mod indi¬ 
rect si intuitiv o structură a lumii altfel inaccesibilă conştiinţei 

5 S S 

discursive, simbolul sfârşeşte prin a fi un semn cultural. în plan 
hermeneutic, aceste funcţii diferite constituie tot atâtea etape ale 
comprehensiunii. Interpretarea variantelor simbolice, prin ana¬ 
lizarea unui număr considerabil de exemple, conduce la compre¬ 
hensiunea structurii simbolului si a ansamblului din care face 
parte.* Simbolul este înţeles doar prin încadrarea lui în sistem, 
iar acesta din urmă, la rândul său, nu poate fi înţeles pe deplin 
decât prin înţelegerea fiecărui simbol în parte. Fiind un semn cul¬ 
tural, simbolul poate realiza sinteze diferite de la o cultură la alta, 


A se vedea M. Eliade, Mefistofel şi androginul, pp. 189-190. 

păstrându-şi însă aceleaşi funcţii. El revelează acele modalităţi ale 

Fiinţei, inaccesibile unei gândiri conceptuale. 

Coincidentia oppositorum apare, astfel, fie ca un element im¬ 
portant al structurii simbolului, fie ca un simplu nume al tran¬ 
scendentului.* Limbai sau structură ontologică, coincidenţa con¬ 
trariilor imprimă sensul simbolului. în planul comprehensiunii, 
coincidenţa contrariilor ţine de înţelegerea simbolului ca sistem, 
ce integrează diverse semnificaţii; la nivel ontologic, redă coin¬ 
cidenţa dintre parte şi întreg, ca model pentru orice tip de sim¬ 
bolism: întregul este revelat prin parte, iar fiecare fragment din 
cosmos este un întreg, într-un mod magic. Mai mult, coincidentia 
oppositorum integrează funcţiile simbolice şi la nivel gnoseolo¬ 
gic. Semnificantul este integrat în semnificat, pentru ca, în mod 
indirect şi adecvat unui sens transcendent, această unitate să re¬ 
veleze o cunoaştere mediată semantic, dar autentică, a Totului. 
Cunoaşterea simbolică este, pentru Eliade, un Weltanschauung 

ce conferă sens existenţei umane. 

Aminteam mai sus despre caracterul ambiguu al simbolului. 
Jumătate transcendent şi jumătate imanent, semn şi metasemn, 
acesta provoacă gândirea şi îi testează limitele. Mai degrabă un apa¬ 
naj al gândirii indirecte, simbolul nu descrie realitatea, nu o face 
mai inteligibilă, ci îi subliniază tensiunea existentă pe orice nivel, 
în cadrele unei gândiri simbolice, realitatea rămâne enigmatică, 
contradictorie în esenţă. Cel mai important simbol al lui Eliade, 
Centrul, este dominat nu de consistenţă ontologică, ci, paradoxal, 
de fragilitate şi de forţe antagonice. Centrul exprimă aspectele cele 
mai contradictorii ale realităţii. Iată de ce toate interpretările care se 
pot da Fiinţei, în cheie simbolică, rămân sortite eşecului: Realitatea 
nu este decât o îngrămădire de contradicţii, revelate şi sistematizate 

de simbol. 

* Coincidentia oppositorum, ca element al structurii simbolului, în M. Eliade, 
Tratat de istorie a religiilor, pp.339-357, iar ca nume al Divinităţii, în Mefistofel 
şi androginul sau în Mitul reintegrării . 

Mircea Eliade, de altfel, nu face foarte clar distincţia între in¬ 
terpretarea simbolului şi simbolul propriu-zis. într-un oarecare fel, 
structura lumii revelată de simbol este originară în raport cu in¬ 
terpretarea, iar aceasta din urmă rămâne ambiguă, ca şi realitatea 
interpretată. Simbolul se prelungeşte în conştiinţă, dând naştere 
interpretării, în mod indirect însă. Ceea ce condiţionează interpre¬ 
tarea nu este realitatea contradictorie, ci însuşi actul de simbolizare, 
ce urmează sintezei mentale a imaginii. Actul de simbolizare coin¬ 
cide la Eliade cu simbolismul, mai exact cu reducerea unei imagini 
a realităţii la o structură transcendentală. Simbolismul este procesul 
de simbolizare care prelungeşte hierofania în conştiinţă. Aceasta 
din urmă poate fi înţeleasă ca epifanie a simbolului. Simbolul este o 
realitate de gradul doi, iar interpretarea lui urmează sintezei menta¬ 
le produse de imagine. Prin interpretare, imaginea mentală iniţială 
devine o structură a conştiinţei. 

> y 

Schematic, construirea semnificaţiei de la imagine la structură 
poate fi reprezentată astfel: 

Fenomen (+ perceperea lui) -> Imagine (simbol) -> 

Interpretare -> Structură (arhetip) 

Un exemplu a! relaţiei dintre fenomen, simbol şi interpretarea 

lui îl constituie ritualul de iniţiere la unul dintre triburile africa- 

> 

ne, ritual descris de Eliade. Fenomenul care declanşează actul de 
simbolizare îl constituie apariţia menstruaţiei la tânăra fată din 
tribul mandja. Aceasta este izolată de restul comunităţii şi dusă în 
pădure, unde este supusă la diverse încercări cu caracter iniţiatic. 
Odată declanşat fenomenul, acesta aduce cu sine o serie de i nagini 
şi relaţii simbolice, cum ar fi imaginea foetusului, imitat de femeia 
în agonie, simbolul unei anumite culori, intrarea într-o colibă întu¬ 
necoasă, viziunea monştrilor etc. După apariţia imaginilor urmează 
reducerea acestora la modelul arhetipal al cosmogoniei. Legătura 
dintre imaginile terifiante ale iniţierii şi arhetipul taumaturgic se 
realizează prin interpretarea simbolurilor: întreaga iniţiere nu este 

decât o întoarcere în Noaptea cosmică, în Haos, de unde începe o 
nouă viaţă.* Modelul arhetipal al iniţierii este naşterea. Fără această 
pre-viziune arhaică a naşterii nu se poate explica legătura existentă 

între imagine şi ritual. 

Deseori, Eliade simplifică mult procesul de transformare a unei 
imagini în arhetip. Dacă, în Sacrul şi profanul, tendinţa este aceea 
de a reduce fenomenul (comportamentul) la arhetipul cosmogonic, 
în Imagini şi simboluri - ca să luăm două dintre lucrările în care 
savantul român realizează o hermeneutică explicită a simbolului - 
se porneşte de la imaginea ca arhetip pentru a se studia apoi com¬ 
portamentul religios. 

însă aceste delimitări între simbol, simbolism şi actul de inter¬ 
pretare nu se pot face decât din raţiuni metodologice; în realitate, 
simbolul coincide cu simbolismul: „Termenul «simbolism» este de 
asemenea folosit pentru a desemna un ansamblu coerent sub ra¬ 
portul structurii; se vorbeşte, de exemplu, de simbolismul acvatic, 
a cărui structură nu poate fi descifrată decât prin examinarea unui 
număr mare de fapte religioase aparent eterogene: rituri de botez 
şi purificare, cosmogonii acvatice, mituri referitoare la potopuri 
sau la catastrofe marine, mituri ale fecundităţii prin contactul cu 
apa, etc.”*’ Metodologic însă, studiul simbolismului uneşte feno¬ 
menologia, prin reducerea simbolului la o structură intenţională, 
cu cercetarea morfologică şi istorică. în acest sens, etapele herme¬ 
neuticii simbolului sunt următoarele: a. descifrarea simbolismului 
unui rit sau mit; b. cercetarea morfologică şi istorică a simbolului, 

* A se vedea M. Eliade, Sacrul şi profanul, pp. 168-170. Fenomenele studiate se 
supun, la râţndul lor, unei analize comparative, în vederea eyxtragerii structutrii 
comune, iată cu,m este folosită metoda comparativă de Eliade, în accepţiunea 
lui Spineto: „Eliade propune o temă şi alege anumite exemple; extrage apoi din 
aceste exemple un întreg coerent, o structură. Identifică această structură cu 
un arhetip şi explică complexul simbolic la care a ajuns referindu-se la poziţia 
omului în cosmos”, în Natale Spineto, Mircea Eliade — istoric al religiilor, p. 189. 
Ideea-cheie a comparatismului este următoarea: în spatele fenomenului religios 
se găsesc reţele simbolice, idei-arhetipuri, op. cit, p. 190. 

” Mircea Eliade, Mefistofel şi androginul, p. 191. 

evaluat în contextul socio-cultural şi din punct de vedere genetic 

şi structural; c. identificarea situaţiei existenţiale care i-a favorizat 

acestuia apariţia.* Această ultimă etapă a cercetării, „existenţială”, 

confirmă convingerea lui Eliade că simbolul este de fapt o sinteză 

transpersonală , conciliind, misterios şi precomprehensibil, contra¬ 
dicţiile existenţei umane. 

în mod paradoxal, prin structura sa ambivalenţă, simbolul îşi 
revelează funcţia totalizatoare şi transpersonală. La contactul cu o 
imagine ambivalenţă, conştiinţa omului se modifică radical: nodu¬ 
rile „leagă magic, dar şi „dez-leagă” ritual de boli, aduc moartea, 
dar o şi îndepărtează.** Universul întreg este un simbol, pentru că 
exprimă, în plan macrocosmic, ceea ce se întâmplă la nivelul fie¬ 
cărui fenomen. Ţesătura magică, cea care urzeşte, aidoma iluziei 
indiene, destinul lumii, uneşte toate nivelurile realităţii, într-o co- 

incidentia oppositorum totală: conştientul cu inconştientul. Fiinţa 
cu Nefiinţa, Viaţa cu Moartea. 

A 

In actul de simbolizare, însăşi conştiinţa interpretului se mo¬ 
difică. Hermeneutul primeşte sensul şi nu îl construieşte subiectiv. 
Simbolul îşi păstrează puterea de semnificare chiar şi atunci când 
hermeneutica nu-i cuprinde sensul integral. Actul de interpreta¬ 
re este integrat procesului de simbolizare. Simbolul emite semne 
pentru hermeneut. Sarcina interpretului este să integreze toate 
aceste semne intr-un sistem coerent de simboluri. Hermeneutica 
se transformă intr-un proces de recuperare a sensurilor ascunse ale 
simbolurilor. Fantasticul semnifică suspendarea regimului logic şi 
intrarea intr-un alt nivel gnoseologic, unde hermeneutul, „receptor 
de simboluri”, integrează semnificaţia simbolică din interpretarea 
propriu-zisă intr-un act unic, în care interpretarea potenţează în 


Idem. 

A se vedea, M. Eliade, Imagini şi simboluri , pp. 139-140. 

permanenţă simbolul, iar simbolul transformă întreaga hermene¬ 
utică intr-un anâmnesis al transcendenţei.* 

3 i 


4. Aprioritatea simbolului 

P 

Ca unitate imanentă şi transcendentă totodată. Lumea, ca şi 
Cosmos, este trans-simbolică, deasupra oricărui semn. Logica 
simbolică intuieşte urzeala magică a lumii, unitatea conştiinţei, 
pe cea din urmă percepând-o ca pe o transconştiinţă, unde se si¬ 
tuează arhetipul creator. Logica simbolică devine, astfel, o logică 
a transconştientului, preformală, o formă de cunoaştere a simbo- 
lurilor-imagini, arhetipice, intuite aprioric. Tendinţa către „forma 
perfectă” a oricărui simbol universalizează şi creează adevărata 
istorie. Deşi orice eveniment aduce semnificaţii noi, el păstrea¬ 
ză, totuşi, „structura” imaginii primordiale, din care a izvorât. 
Pornind de la premisa unităţii simbolurilor grupate în jurul unei 
structuri comune, Eliade concepe o filosofie a istoriei care i-a adus 
numeroase critici de-a lungul timpului. Nu este mai puţin adevărat 
însă că savantul român este consecvent teoriei sale despre simbol 
ca structură arhetipală. In fond, dacă simbolul este a priori , con¬ 
stitutiv vieţii umane, el nu poate decât să conserve timpul, să-l 
concentreze în jurul său. 


* A se vedea, în acest sens, şi Jean Starobinski, Textul şi interpretul , Editura 

Univers, Bucureşti, 1985, pp. 60-61. Anâmnesis se produce la contactul cu simbo¬ 
lul, dar, pentru hermeneut, el este un proces lung şi inegal ca valoare. înţelegerea 
nu are loc o dată cu interpretarea, ci este un act secundar, care presupune perce¬ 
perea hermeneutului a întregului proces de simbolizare şi integrarea diverselor 
simboluri în semnificaţia (simbolismul) iniţial. înţelegerea se produce, astfel, 
doar în perioada de maturitate a simbolului, atunci când acesta îşi integrează 
semnificaţia în sistemul simbolic din care face parte. A se vedea, în acest sens, 
şi Sabina Fînaru, Eliade prin Eliade , Editura Univers, Bucureşti, 2003, p. 19. 

Figura 1 - Relaţia dintre simbol şi istorie 



Explicaţie: Imaginea unui cerc cu o rază în mişcare; punctul din mijloc 
este simbolul-arhetip, iar cercul este „istoria” 


„Orice nouă valorizare a unei imagini arhetipale încununea¬ 
ză şi desăvârşeşte pe cele vechi.”* Simbolul, redus la o structură a 
conştiinţei, impune viziunea unui timp ciclic, etern repetabil: orice 
„formă” istorică ori religioasă porneşte de la arhetip şi tinde să se 
întoarcă la arhetip. 

Viziunea istorică a lui Eliade poate fi considerată ciclică, deci 
ea nu este statică, căci centrul, aşa cum am văzut, este într-o per¬ 
manentă mişcare. O dată cu deplasarea acestuia se deplasează şi 
istoria. Aceasta devine o serie de structuri genomice, în funcţie de 
arhetipul dominant. Cu toate acestea, aşa cum vom vedea mai jos, 
orice simbol, orice imagine ce este arhetip se reduce la imaginea 
Totului cosmogonic.** 

M. Eliade, Imagini şi simboluri , p. 203. 

Aceasta este şi principala diferenţă dintre Eliade şi Hegel, filosofia istoriei 
concepută de german influenţând doar la suprafaţă gândirea lui Eliade. Dacă, 
pentru filosoful german, Spiritul Universal era agentul mişcării istorice, pen¬ 
tru istoricul religiilor, structura arhetipică a imaginilor, supusă suprastructurii 
Totului primordial, „decide” „deplasarea” istoriei dintr-un punct şi întorcerea 
în punctul de unde aceasta a pornit. 

Figura 2 - Structura simbolului, exemplificată prin simbolismul 


arborelui cosmic 


TOTALITATEA 


Explicaţie: Punctul este arhetipul Totului, iar celelalte puncte de cerc 
sunt imaginile. Cercurile care reprezintă imaginile sunt variantele cul¬ 
turale, straturi istorice ale imaginarului. Se observă că, în sens, simbolul 
trimite către transcendenţă, iar în semnificaţie uneşte imagini diferite. 
Coincidentia oppositorum se produce în structura simbolului, care are o 
parte vizibilă - semnificantul obiectiv - şi una transcendentă, invizibilă, 
care-i constituie sensul. în plus, simbolul uneşte imagini contrare, substi¬ 
tuind funcţia reprezentativă a imaginii, ca semn al realităţii, cu funcţia 
sintetic-simbolică, în calitate de structură intrinsecă. Totalitatea joacă rolul 
de normă creativă, funcţională şi structurală, atât pentru imagini, cât 
şi pentru simbol. Schema grafică poate reprezenta şi structura gândirii 
simbolice, dar şi simbolica gândirii. Aceasta tinde să reducă semnifica¬ 
ţiile divergente la un sens unic; dar aceasta este şi structura simbolului; 
’de unde rezultă că simbolul este un mod de gândire redundant (are ca 
substrat Totalitatea), absolut (impune sensul), indirect (cunoaşterea este 
determinată de prezenţa imaginilor şi a arhetipului cosmocrator) şi a priori 

(universal şi formativ). 

Totul, la nivelul căruia contrariile formează o unitate insepa¬ 
rabilă, este arhetipul primordial al gândirii simbolice. La „Tot” se 
poate ajunge doar într-un mod mediat, fie prin ritualul care, oricât 
de „specializat” ar fi, cosmicizează, fie printr-un efort de gândire. 

Si în cel de-al doilea caz, cunoaşterea Totalităţii situată dincolo de 
> ' > * 

multiplicitatea lumii nu poate fi decât una mediată prin simbol. 
Condiţionată istoric şi cultural, cunoaşterea prin intermediul sim¬ 
bolului are la bază funcţia apriorică a imaginilor, care, aşa cum am 
văzut, uneşte contrarii dintre cele mai diverse, toate supuse Imaginii 
centrale a Totului, care este, concomitent, un arhetip istoric, gnose¬ 
ologic şi ontologic. Simbolul apare, în acest sens, ca o succesiune de 
imagini, multe dintre ele contradictorii, concentrate în jurul unei 
teme centrale cu rol de arhetip cosmocrator. 


B. Mit si simbol 

1. „Realitatea” mitului 

Chiar dacă, din punct de vedere structural, simbolul are o exis¬ 
tenţă de sine stătătoare - structurile sale regăsindu-se în conştiinţa 
omului sub formă de imagini - acesta nu se poate exprima singur, ci 
doar prin intermediului limbajului mitologic. Mitul este o dramati¬ 
zare a simbolului , ceea ce coincide cu a afirma că este semnificantul 
obiectiv al experienţei religioase. Obiectiv, pentru că aparţine unei 
comunităţi istorice, în timp ce simbolul, ca invariant structural, are 
rol de centru, de arhetip în jurul căruia sunt construite semnifica¬ 
ţiile. Mitul, ca obiectivare a simbolului, face legătura între simbol 
şi realitate; este o poveste despre timpul începuturilor, constitu- 
indu-se ca semn transparent - şi totuşi ambiguu - al simbolului. 
Altfel spus, înţeles ca intermediar lingvistic între simbol şi realitatea 
istorică, mitul este semnificat de simbol (semnificantul mitic, numit 

de Gilbert Durând mitizantul, se identifică cu simbolul). Sistemul 
simbolic coincide cu producţia mitologică, căci, aşa cum am văzut, 
simbolul nu poate fi înţeles decât raportat la un sistem structurant 
de alte simboluri coerente. înlănţuirea de simboluri este însuşi mi¬ 
tul povestit, care reprezintă, în acest mod, discursul logic al simbo¬ 
lului. Se poate astfel afirma că simbolul formează structura mitului, 
de aici şi toate caracteristicile contradictorii şi ambigue ale oricărei 
povestiri. în replică, mitul dezvăluie, ca semnificant obiectiv, aceas¬ 
tă structură formată din imagini contradictorii. 

Mitul se afirmă, în contextul precizat, ca o formă de limbaj 
situată în siajul simbolului. Dar, întrucât acesta reflectă structura 
simbolului, este, în acelaşi timp, şi o formă de gândire despre Fiinţă. 
Se poate vorbi astfel despre o relaţie de reciprocitate între semn şi 
realitatea mitică subiectivă. Aceasta din urmă este discursivizată, 
adică exprimată printr-un limbaj coerent, spre deosebire de simbol 
care are ca formă de cunoaştere un obiect de sine stătător şi pre- 

w 

supune un limbaj ambiguu. Este adevărat că simbolul, ca şi mitul, 
nu poate fi înţeles decât în interiorul unei reţele de sensuri care 
se adaugă unele altora sau se suprapun. Dar, în timp ce simbolul 
Arborelui Cosmic, de exemplu, este un invariant istoric, ce joacă 
rolul de arhetip aflat în relaţie cu alte imagini arhetipale, mitul im¬ 
pune un discurs obiectivizat al simbolului, în urma căruia simbolul 
respectiv se integrează într-un scenariu semnificativ pentru viaţa 
comunităţii unde se manifestă. Credem că fără această deosebire 
dintre obiectiv şi obiectivizare, dintre sens simbolic şi semn miti- 
zant, nu se poate construi o teorie coerentă despre mit şi cu atât mai 
puţin despre simbol. într-un limbaj dezambiguizat, se poate afirma 
că simbolul leagă două realităţi în care una semnifică (este transcen¬ 
dentă), iar cealaltă se lasă semnificată (obiectul concret), în timp ce 
mitul exprimă o povestire sacră. Nu este însă deloc lipsit de impor¬ 
tanţă faptul că, în ceea ce priveşte structura şi funcţiile sale, mitul 
este simbol. Prin interpretarea mitologică a simbolului (ce coinci¬ 
de, la Eliade, cu ideea de simbolism înţeles ca sistem de simboluri 

coerente) se dezvoltă o realitate superioară semnului natural, care 
nu poate fi reprezentată decât printr-un simbol. Simbolul însă, aşa 
cum am văzut, trimite întotdeauna către o realitate neregăsită în 
structura unui semn. Acesta mediază între semnificant şi semnifi¬ 
cat, fără a putea construi semnificaţia în mod direct.’ Simbolul nu 
poate instaura o realitate independentă de semn, deşi poate impune 
un model reprezentativ şi semnificativ pentru comunitatea unde 
apare. Doar prin mit simbolul poate să se integreze în istoria co¬ 
munităţii care-1 reprezintă. 

Funcţia de unificare a imaginilor contrare este explicată prin- 
tr-o poveste mitică. Aceasta este întotdeauna adevărată pentru că se 
centrează pe imaginea arhetipală a simbolului, văzut ca integrator 
de sensuri convergente. Astfel, mitul constituie sensul simbolului 
(simbolul se reduce întotdeauna la o poveste mitică) şi nu se poate 
constitui decât pe baza unui simbol central; de aceea, simbolul este 
semnificantul mitului. Caracterul redundant al mitului si al sim- 

5 

bolului intercondiţionează cele două semne ale prezenţei sacrului 
în lume. Simbolul este invariantul mitului, ceea ce constituie sensul 
povestirii, iar mitul este forma de exprimare a simbolului. Ca formă 
de limbaj simbolic care, odată exteriorizat, primeşte o existenţă au¬ 
tonomă, mitul îndeplineşte aceeaşi funcţie principală ca şi simbolul. 
Scopul mitului este de a furniza un model logic pentru rezolvarea 
unei contradicţii. De exemplu, mitul cosmogonic, fie că urmăreşte 
imolarea unei Fiinţe primordiale, fie că adoptă scenariul creaţiei ex 
nihilo, explică o situaţie originară, care, poate cu excepţia gândirii 
iudeo-creştine, se revelează sub forma unei anumite coincidentia 
oppositorum. Contrariile sunt unite printr-o logică a simbolului, 
specifică unei gândiri substanţialiste.” 


A se vedea, în acest sens, şi Tratat de istorie a religiilor, p. 331. 

Claude Levi Strauss, citat de M. Eliade în Nostalgia originilor ; p. 205. Douglas 
Allen preia această idee: „Mitul are ca funcţie rezolvarea problemelor umane 
care înalţă statutul logic al contradicţiei", în Mircea Eliade et le phenomene 
religieux , Payot, Paris, 1982, p. 84 (traducere Bogdan Silion). 

Mitul şi simbolul împărtăşesc, deci, aceeaşi formă de cunoaş¬ 
tere. La fel cum adevărul unui simbol este valabil o dată pentru 
totdeauna, şi mitul instaurează un adevăr valabil pe toate planurile. 
Logica simbolică se defineşte prin caracterul ambiguu al adevărului, 
manifestat pe mai multe planuri. Nivelurile semnificaţiei sunt unite 
prin simbol. Rezultă astfel că mitul, ca dramatizare a simbolului, 
este un produs al unei gândiri „speciale”, ce reuneşte, deopotrivă, 

imagini dualiste, contradictorii sau contrare. 

Mircea Eliade exemplifică deseori capacitatea mitului de a lega 
realităţi diverse, dar nu teoretizează o astfel de predilecţie a gândirii 
mitice. Totuşi, prin intermediul numeroaselor exemple luate din 
istoria popoarelor unde mitul mai este viu (a se citi: unde oamenii 
cred încă în mituri), istoricul român al religiilor surprinde polimor¬ 
fismul şi polivalenţa mitului, care îmbrăţişează întotdeauna, într-o 
formă analogică, o povestire reală, amintind de un eveniment sacru. 
Pentru a ilustra acest polimorfism, deopotrivă al gândirii mitice 
şi al limbajului despre mit, luăm ca exemplu un mit polinezian, 
re-povestit de Eliade în lucrarea Aspecte ale mitului: „Cuvintele mul¬ 
ţumită cărora Io a modelat Universul (...) sunt folosite în ritul fecun¬ 
dării unei matrici stilistice. Cuvintele mulţumită cărora Io a făcut 
să strălucească lumina prin beznă sunt folosite în riturile menite să 
înveselească un suflet amărât şi abătut, neputinţa şi sensibilitatea, 
să răspândească lumina asupra lucrurilor şi a locurilor ascunse, să-i 
inspire pe cei care compun cânturi dar şi în înfrângerile suferite în 
război, precum şi în multe alte împrejurări care îl împing pe om 
la disperare. în toate cazurile similare acest rit care are drept scop 
răspândirea luminii şi a bucuriei, reproduce cuvintele de care Io s-a 
folosit ca să învingă şi să risipească bezna.’” Povestind, Eliade re-ac- 
tualizează evenimentul sacru, deci re-mitizează. Pe drept cuvânt, 
oricine reface un mit este un mito-log, un mito-pomp, fiind, pentru 
cel care povesteşte, un vehicul al transcendentului. Indiferent că un 


* Mircea Eliade, Aspecte ale mitului. Editura Univers, Bucureşti, 1978, p. 30. 

povestitor de mituri crede sau nu în povestea lui, el propagă o onto¬ 
logie sacră, care este în acelaşi timp teofanie şi hierofanie, deci este 
un metafizician esenţialist. Mitologul este un mesager al Sacrului 
pentru că aduce tradiţia sacră în comunitate. Eliade crede în pu¬ 
terea mitului şi deseori îi afirmă prezenţa, mai mult sau mai puţin 
conştientă, în viaţa noastră. Astfel, mitul se prezintă, în concepţia 
savantului român, ca un model existenţial, re-născut de fiecare dată 
în visele, temerile, teoriile ori ideologiile noastre. Acesta, împreună 
cu simbolul şi arhetipul, constituie „matricea imaginarului”, model 
ontologic, ce pune omul în legătură cu ideile de fiinţă, realitate şi 
sens.’ 

Mircea Eliade încearcă să construiască o poziţie ontologi- 
co-existenţială, subliniind rolul central al mitului pentru exis¬ 
tenta umană. Raţionamentele si observaţiile sale se centrează pe 

trans-semnificatia mitului. Transpersonalitatea si transconstiintio- 

nalitatea sunt termeni-cheie pentru savantul român, în încercarea 

de a uni teoria hermeneuticii creatoare cu intenţiile sale soteriolo- 

> 

gice, de transfigurare a existenţei umane. întrucât mitul semnifică 
o poveste spusă de zei, el trimite către o semnificaţie transcendentă 
conştiinţei umane. Ca semn transcendent, el poate avea un mesaj 
universal. Cu toate că este recurent, mitul nu trebuie considerat un 
arhetip. El îndeplineşte rolul de model exemplar numai pentru că 
este un vehicul al arhetipului, purtător de sens. în Tratat de istorie a 
religiilor, Eliade explică de ce mitul poate fi considerat model exem¬ 
plar, fără a fi confundat cu arhetipul: „Mitul, de orice natură ar fi, 
este întotdeauna un precedent şi un exemplu, nu numai în raport 
cu acţiunile («sacre» sau «profane») ale omului, ci şi în raport cu 
propria lui condiţie; mai mult: un precedent pentru modurile rea¬ 
lului în general.”” Pentru savantul român, mitul este o istorie sacră, 
eveniment, fapt ce se petrece, ce poate fi memorat. 


A se vedea, în acest sens şi Sabina Fînaru, op. cit., p. 48. 
Mircea Eliade, Tratat de istorie a religiilor, p. 324. 

Recunoaştem dialectica imanent-transcendent, istorie-arhetip 
şi în teoretizarea structurii mitului: mitul povesteşte despre irum¬ 
perea sacrului în lume, deci se referă atât la sacru, ca invariant is¬ 
toric, cât şi la manifestarea sa în lume, deci la „istoria” sa. în acest 
sens, menţionăm rolul şi funcţia mitului, aşa cum apar acestea, în 
interpretarea lui Adrian Marino, în lucrările lui Eliade: „mitul este 
o revelaţie a unei manifestări creatoare, povestirea unui eveniment 
real, care a avut loc”*, nici doar istorie şi nici numai o realitate sacră. 

Naraţiunea mitică apare astfel ca intermediară între realitate 
sacră şi eveniment, funcţie care o apropie de hierofanie. Mitul nu 
poate exista în sine, fiind doar o poveste, un limbaj prelungit în 
ritual. în acest sens, mitul este semnificaţia realităţii sacre şi expli¬ 
caţia (sensul) oricărui ritual. Şi doar în accepţiunea aceasta, a unui 
semnificant ce se lasă semnificat, se poate constitui mitul ca model 
exemplar. Adevăratul model exemplar este însă arhetipul, adică 
realitatea descrisă de mit. Ca formulă, mitul este anterior chiar şi 
ritului, fiind un limbaj descriptiv despre acesta. Doar realitatea on¬ 
tologică este anterioară, deci doar aceasta poate avea rol de arhetip: 
„Că mitul a urmat câteodată ritului (...) constatarea nu diminuează 
cu nimic caracterul sacru al ritualului. Mitul nu este tardiv ca for¬ 
mulă, dar conţinutul său este arhaic şi se referă la sacramente, adică 
la acte care presupun o realitate absolută, extramundană.”*’ 

Mitul, împreună cu simbolul, dezvăluie conştiinţei o semni¬ 
ficaţie ce nu este inclusă în structura acesteia. Semnificaţia mitică 
depăşeşte conştiinţa, îi determină acesteia intenţia şi transcendenta- 
litatea. Structurile mitice sunt a priori - ele fac parte din structurile 
obiectivizate ale imaginaţiei creatoare, dar sunt subiectivizate în 
orice act de creaţie. Eliade interpretează şi în manieră psihologi¬ 
că mitul: conştiinţa se ajută de mit pentru a surprinde structura 


* Adrian Marino, Hermeneutica lui Mircea Eliade, Editura Dacia, Cluj-Napoca, 
1980, p. 389. 

“ Mircea Eliade, Mitul eternei reîntoarceri, în Eseuri, Editura Ştiinţifică, 
Bucureşti, 1991, p. 30, 

analitică a realităţii.* Altfel spus, mitul fixează realitatea sacră, o 
pune în faţa conştiinţei, determinând-o pe aceasta să funcţioneze 
prin categorii transpersonale şi universale, să-şi cunoască limitele. 
In acest sens, mitul încorporează o realitate ce nu poate fi surprin¬ 
să raţional. De aceea, conştiinţa are nevoie de mit pentru a putea 
produce semnificaţie, pentru a decodifica o realitate pe care nu o 
regăseşte între categoriile obişnuite ale intelectului: „mitul exprimă 
plastic şi dramatic ceea ce metafizica şi teologia definesc dialectic.”** 
Ceea ce pentru raţiune pare paradoxal, în interiorul gândirii mi- 
tico-simbolice este uniune paradoxală de contrarii, manifestate în 
cadrul oricărei experienţe religioase. 

Coincidentia oppositorum este însăşi realitatea revelată de mit. 
In sens arhaic, a totaliza contrariile coincide cu a regăsi perfec¬ 
ţiunea. Căci ceea ce se situează illo tempore este perfect, fiindcă 
este creat de Zei. Perfecţiunea este un model exemplar pentru toate 
comportamentele. între model şi comportament se interpune mi¬ 
tul. Pentru a merge pe seria echivalenţelor logice, ontologice, so- 
teriologice ori epistemologice pe care, în mod paradoxal, Eliade le 
produce în scrierile sale ştiinţifice, se poate afirma că, din punct de 
vedere conotativ, „totalizare”, „perfecţiune”, „semnificare” şi „model 
exemplar” sunt termeni echivalenţi. Termenii respectivi se referă 
la realitatea ontologică inaccesibilă experienţei logice, pe care doar 
mitul şi simbolul o pot surprinde. Fiind termeni care impun toate 
celelalte semnificaţii, se poate spune că orice experienţă existenţială 
de totalizare a extremelor are ca model perfecţiunea de dinaintea 
creaţiei, pe care doar povestirea mitică o poate reconstitui. Limbajul 
reprezentativ pentru acest tip de gândire are la origine o echivalenţă 
între propoziţiile care folosesc termenul de arhetip şi cele care utili¬ 
zează termenul de coincidentia oppositorum. Coincidenţa contrarii¬ 
lor în sânul Divinităţii este arhetipul oricărei situaţii, derivată direct 
sau trecută prin filtrul unei alte semantici. Miturile coincidenţei 


A se vedea Ioan Petru Culianu, Mircea Eliade , p. 118. 
Mircea Eliade, Tratat de istorie a religiilor ; pp, 325-326. 

contrariilor sunt însă diferite, iar semanticile diferite impun cono- 
tatii diferite. 

Totuşi, asa cum toate miturile se reduc la mitul central al ere- 
aţiei, aşa şi toate tipurile de comportamente se reduc la o singură 
coincidentia, „cea mai totală” dintre toate, cea care presupune stin¬ 
gerea contrariilor, şi anume coincidentia oppositorum în Divinitate. 
Ceea ce rămâne comun tuturor miturilor este tema - aceasta se 
referă întotdeauna la o creaţie făcută la începutul timpurilor de zei. 
Indiferent de transformările în timp ale miturilor, acestea rămân 
fidele modelului care le face posibile. Limbajul se naşte, astfel, din 
conceperea raţională a ambiguităţii supreme: coincidentia opposito¬ 
rum în Divinitate. De aceea, orice fel de a spune despre transcendent 
nu poate fi decât o analogie imperfectă, metafore cu sens revelatoriu. 
Limbajul mitologic nu face excepţie: deşi foloseşte cuvinte obişnuite, 
acestea trimit către o realitate extra-mundană, neobişnuită şi, prin 
aceasta, limbajul care utilizează astfel de noţiuni este poliseman¬ 
tic şi multivalent, neeepuizându-se printr-o singură interpretare.* 
Dar am arătat într-un capitol anterior că doar un limbaj apofatic, 
nondescriptiv, analogic şi conotativ poate fi potrivit logicii miti- 
co-simbolice, care vorbeşte despre un lucru necunoscut, servind, în 
acelaşi timp, ca model experienţei, chiar şi celei profane.*’ Mitul este 
un limbaj apofatic ce vorbeşte în termeni aproximativi despre sacru. 
De aceea, el nu poate fi o ficţiune, aşa cum credea Xenofon, dar nici 
nu este o revelaţie primordială, cum consideră ezoteriştii. Eliade 


Ibidem, p. 332: „Mitul, ca şi simbolul, are propria sa «logică», o coerenţă in¬ 
trinsecă ce-i permite să fie «adevărat» pe multiple planuri, oricât de îndepărtate 
ar fi acestea de planul în care s-a manifestat mitul la origine”; şi mai departe, 
în continuarea aceleiaşi idei: „Ca toate marile mituri, mitul lui Vrtra este deci 
multivalent şi nu i se poate epuiza interpretarea într-un singur sens. Se poate 

chiar afirma că una din principalele funcţii ale mitului e de a fixa, de a legaliza 
nivelurile realului care se dovedesc, atât pentru conştiinţa imediată cât şi pentru 
gândire, multiple şi eterogene”. 

Experienţa profană este caracterizată, în viziunea lui M. Eliade, de o nostal¬ 
gie inconştientă a lumii arhetipurilor, a Paradisului, deci şi aceasta este supusă 
schemei generale de interpretare care pune în centru mitul creator al originii. 

critică, de altfel, ambele poziţii.* Pentru savantul român, mitul este o 
istorie sacră, pentru că vorbeşte despre izbucnirile sacrului în lume.” 
Teoria lui Eliade despre mit nu se revendică de la tradiţia sacră de 
tip ezoteric, aşa cum crede William W. Quinn*”, ci de la un alt tip 
de tradiţie, ce tinde mai mult către metafizică speculativă. Heraclit, 
Cusanus sau Năgârjuna sunt modelele de gândire a-logică urmate 
de istoricul român al religiilor. Fără a fi un eveniment natural, o 
fabulă, o proiecţie psihologică sau un fapt m isterios - deşi poate fi 
recuperat şi în aceste ipostaze, întrucât mitul stimulează creativita¬ 
tea - mitul are ca model coincidentia oppositorunv. „Heraclit ştia că 
zeul este ziua şi noaptea, iarna şi vara, războiul şi pacea, saturaţia şi 
foamea, toate opoziţiile sunt în el (...) Mitul revelează mai profund 
decât experienţa raţională structura însăşi a divinităţii, care se si¬ 
tuează deasupra atributelor şi reuneşte toate contrariile.””” 

Mitul este, în acest sens, o ontologie povestită, transferată la ni¬ 
velul limbajului. „A spune” coincide, în limbajul mitico-simbolic, 
cu „a arata cum ceva a luat naştere . „A spune cum inseamna 
însă a participa la dezvăluirea sacrului, la manifestarea sa. De aceea, 

In M, Eliade, Aspecte ale mitului , p, 3. 

Ibidem , p. 6. 

în întâlniri cu Mircea Eliade, volum coordonat de Mihaela Grigor şi Mac 
Linscot Ricketts, Editura Humanitas, Bucureşti, 2007. Cercetătorul ameri¬ 
can îl consideră pe Eliade un reprezentant al „tradiţiei sacre”, alături de un 
Coomaraswamy, Guenon sau Schuon. „Pentru cei nefamiliarizaţi, ea (n.B. S. 
tradiţia sacră) este, pe scurt, credinţa în existenţa unei tradiţii ezoterice, primor¬ 
diale, bazate pe un set de principii prime a priori, imuabile, de natură metafizică, 
adevărate acum şi-ntotdeauna, care a avut reprezentanţi în toate locurile şi-n 
toate timpurile”. Şi continuă acelaşi autor: „Se crede că aceşti reprezentanţi au 
fost, în multe cazuri, dar nu în toate, întemeietori de noi religii. Au folosit al¬ 
ternativ simbolurile şi metaforele religioase existente ca mijloace euristice de a 
elucida aceste principii prime care sunt înnăscute în toate religiile şi filozofiile 
premoderne ale lumii. De un interes special în contextul de faţă este faptul că 
aceste principii prime pot fi identificate ca temeiuri, într-o formă sau alta, ale 
multor din noile mişcări religioase care au apărut începând cu mijlocul anilor 

60”, p. 221. 

Mircea Eliade, Tratat de istorie a religiilor > p. 326. 

Mircea Eliade, Mituri, vise , mistere, p. 11. 

limbajul mito-logic impune şi o cunoaştere participativă, în care 
limbajul însuşi este o hierofanie. Se acceptă astfel definiţia minimală 
a mitului ca semn al sacrului , cu condiţia ca „semnul” să fie înţeles 

i * ^ j 

în relaţie directă cu existenta umană. Mitul este solidar cu onto- 

y y 

logia, deci şi cu existenţa, căci sacrul este cauza ultimă a oricărei 
existenţe. Orice existenţă raportată la realitatea adevărată - adică 
la ceea ce mitul povesteşte - este transfigurată de atingerea sacru¬ 
lui. Mitul este, astfel, povestire adevărată ce implică o conectare a 
omului la cauza ultimă a existenţei. 

Conexiunea om-realitate sacră are la bază o cunoaştere de tip 
magico-religios. Am văzut cât de importantă este magia pentru 
înţelegerea simbolului. Cunoaşterea mitologică implică puterea 
magico-religioasă. A cunoaşte originea a ceva înseamnă a dobân¬ 
di puteri magice, prin care se poate reproduce şi controla obiec¬ 
tul cunoaşterii.* Limbajul mitologic aduce cu sine puterea magică 
asupra lucrului cunoscut. Mitul ne proiectează „în chip magic” la 
începuturi, pentru a participa la creaţie. Doar într-o viziune magi- 
co-religioasă, participarea efectivă conduce hic et nune la regene¬ 
rarea energiilor creatoare: omul devine creator prin forţa magică a 
participării simpatetice la cosmogonie: „recitarea rituală a mitului 
cosmogonic implică reactualizarea acestui eveniment primordial; 
cel pentru care este recitit mitul, este proiectat în chip magic la «în¬ 
ceputurile Lumii» şi devine contemporan cu cosmogonia. Acesta 
se întoarce la Timpul originii, în scopul terapeutic de a-şi relua 
existenţa de la capăt, de a se naşte încă o dată.”” Magia realizează o 
falie temporală, prin care oamenii pot călători la începuturile tim¬ 
pului, acolo unde sunt toate energiile creatoare şi potenţatoare ale 
Universului. Prin intermediul mitului, aceste energii irump în lume: 
este, de altfel, aceeaşi problemă a generării care pentru primitiv ia 


A se vedea, Douglas Allen, Mircea Eliade et le phenomene religieux, Payot, 
Paris, 1982, p. 92 şi M. Eliade, Aspecte ale mitului, p. 15. 

M. Eliade, Sacrul şi profanul, p. 73. 

| formă simbolică şi pe care filosofia greacă a transferat-o la nivelul 

discursului metafizic. 

întotdeauna unde apare un mit sau un simbol este vorba des¬ 
pre creaţie. Mitul determină sacrul să se manifeste. Nu este însă 
mai puţin adevărat că omul poate crea realitatea prin intermediul 
limbajului mitic: „Mitul este o creaţie autonomă a spiritului: prin 
acest act de creaţie se efectuează revelaţia, iar nu prin materia sau 
evenimentele pe care le foloseşte. Pe scurt, mitul lui Tammuz este 
cel care revelează drama şi învierea, nu invers.”* Limbajul mitolo¬ 
gic are puterea de a revela, simbolic, situaţii existenţiale dintre cele 
mai complexe. Prin aceasta, omul realizează, nu printr-un efort de 
gândire, ci prin puterea de semnificare a imaginii, că drama Fiinţei 
primordiale îl priveşte în mod direct; ea este şi drama condiţiei sale 
şi a condiţiei umane în general. Imaginea mitică poate deci trans¬ 
forma o situaţie individuală într-un model exemplar şi evenimentul 
originar într-o categorie: „ontologia arhaică transformă memoria 
istorică într-un eveniment impersonal, folosindu-se de categoriile 
simbolice paradigmatice care proiectează evenimentul într-o zonă 
semantică transpersonală - aceasta este geneza mitului”.** 

Memoria mitică este selectivă: ea retine doar ceea ce este sem- 
nificativ, adică paradigmatic pentru individ. în plus, limbajul mi- 
tico-simbolic face saltul de la individual la general, în sensul în 
care generalul este însuşi transcendentul. Dar individul nu trăieşte 
izolat, ci într-un ansamblu de relaţii sociale. Arhaicul se simte so¬ 
lidar cu drama cosmogonică, nu numai pentru că cea din urmă 
exprimă situaţia lui, ci şi pentru că poate constitui un model pentru 
comunitate. Astfel, există o solidaritate magică între om şi comu¬ 
nitatea din care face parte, solidaritate care explică de ce individul 
integrează în sfera sa socială cunoaşterea obţinută prin imitarea ar¬ 
hetipului. Omul religios nu este interesat de consecinţele metafizice 

M. Eliade, Tratat de istorie a religiilor, p. 330. 

Ioan Petru Culianu, Experienţă, cunoaştere, iniţiere, în Studii româneşti, voi. 

I, p. 231. 

ale cunoaşterii sale, ci de caracterul concret, direct al acesteia. Or, 
această „sete de concret”, corespunzătoare dorinţei de mântuire, 
nu se poate împlini decât prin participarea, prin intermediul ritu¬ 
alului, la viaţa comunităţii. Acesteia din urmă i se adresează mitul. 
Societatea tinde să impună individualului forma sa şi modelul in¬ 
spirat din exemplul cosmogoniei. De aceea, orice concepţie des¬ 
pre mit trebuie să ţină cont de rolul comunităţi i, al societăţii, chiar 
preeminent asupra individului. Mitul explică prin el însuşi, fără să 
fie explicat printr-o speculaţie filosofică. El este autonom şi implică 
o poziţie metafizică cu nimic inferioară speculaţiei filosofice. 


2. Mitul cosmogonic 

- arhetip central şi model hermeneutic 

în interpretarea dată de Mircea Eliade ontologiei arhaice, 
cosmogonia se află în centrul universului mental al „primitivu¬ 
lui”, întrucât este modelul exemplar pentru toate tipurile de cre¬ 
aţie. Mitul povesteşte despre realitatea originară, de aceea este în¬ 
totdeauna povestea unei creaţii. Ceva semnificativ s-a petrecut la 
începuturi, iar mitul dezvăluie sacralitatea acestui început. Timpul 
originii este sacru, fiindcă este „creat” de Fiinţe Supranaturale; de 
aceea joacă rolul de „veşnic reînceput”, de timp ciclic, la care se 
raportează orice gest religios. 

Pentru Eliade, nu numai actele creatoare reiterează timpul în¬ 
ceputului. Nu doar noul, originalul este pentru omul religios timp 
sacru reactualizat, ci toate acţiunile semnificative, toate gesturile cu 
implicaţii în activităţile cele mai banale au rezonanţe mai puternice 
sau mai vagi în cosmogonie. Mitul cosmogonic este arhetipul unui 
întreg ansamblu de mituri şi sisteme rituale.' In extenso, se poate spu¬ 
ne că orice mit este cosmogonic, pentru că „vorbeşte despre apariţia 


Ibidem , 320. 

unei situaţii cosmice devenită paradigmatică’”. Rememorând eve¬ 
nimentele primordiale, mitul cosmogonic reiterează începuturile 
sacre ale lumii. Repetarea implică întotdeauna adevăr absolut, în 
sensul existenţei unui principiu creator, care este, în acelaşi timp, 
şi model unificator, abstract, dar şi paradigmatic, concret. De aici 
rezultă o altă premisă ontologică, alături de cea a credinţei într-un 
principiu cosmocrator, pe care se pare că Eliade şi-a asumat-o stu¬ 
diind civilizaţiile arhaice: realitatea este construită pornind de la 
un nivel transcendent, ce poate fi integrat în viaţa omului religios. 
Ritualul este cel care menţine legătura între realitatea transcendentă 
şi viaţa cotidiană. El este povestirea mitică „pusă în mişcare”. Se 
remarcă astfel la Mircea Eliade o viziune ciclică a Universului, care 
porneşte de la o imagine primordială şi se continuă, prin ritual, în 

activitatiie umane. 

Figura 3 - Redundanţa simbolului (circularitate temporală). 

Participarea fenomenului religios la arhetip 



Explicaţie: Simbolul este o realitate mediată. Imaginea primordială sub for¬ 
ma unei spirale reprezintând modelul ontologic perfect. Spirala imprimă o 
mişcare circulară cu trei straturi: primul strat este simbolul , ca o concentrare 


Ibidem , 324, 

A se vedea M. Eliade» Aspecte ale mitului , p. 132. 

de imagini; al doilea strat este povestirea mitologică , expresia lingvistică a 
simbolului; al treilea strat este ritualul, ca act concret de unire a realităţii 
încorporate de simbol şi exprimate prin mit , cu evenimentul concret din 
viaţa comunităţii (ritual colectiv) sau a individului (ritual de iniţiere). 


în acest sens, orice act uman devine o creaţie în măsura în care 

j 

se reduce la mitul cosmogonic. Mai mult decât un arhetip, mitul 
creaţiei joacă rolul de model explicativ al formării instituţiilor, al 
apariţiei credinţelor şi al originii comportamentelor omului religi¬ 
os. De aceea, el este si initiatic, întrucât revelează ritualic diverse 

J J > 

modalităţi de a fi: „ascultând un mit, omul înţelege nu doar cum un 
lucru sau altul a venit la existenţă, ci cum trebuie să se procedeze 
pentru a deveni creator.’” Eliade este convins, astfel, că există o con¬ 
tinuitate indubitabilă între mit şi cultură; cultura este o prelungire 
profană a ontofaniei sacrului. înainte de a fi homo sapiens, omul 
este homo fabef *, pentru că îşi însuşeşte condiţia de creator, ca o 
consecinţă a conştientizării, ca om religios, a gesturilor Fiinţelor 
primordiale, cosmocratoare. Orice act de cultură este, deci, o creaţie 
ce respectă aidoma arhetipul mitului cosmogonic. Mai mult decât 
atât, actul creator al omului devine, prin participarea la cosmogonie, 
o hierofanie, o manifestare a sacrului, atemporal şi exemplar. De 
aceea, redescoperirea mitului şi asumarea lui integrală în conştiinţa 
omului modern poate duce la o nouă creaţie, corespunzătoare unui 
nou umanism. Acesta este programul cultural al savantului român. 

Dacă omul arhaic îşi poate regenera istoria urmând scheme¬ 
le repetitive ale creaţiei primordiale, omul modern nu mai poate 
participa în mod direct la mitologie, dar are la îndemână un alt 
instrument de cunoaştere: literatura. Aceasta este o „mitologie 
transferată”, întrucât este tot o naraţiune, redusă, în cele din urmă, 
la arhetipul cosmogoniei. Numai că ceea ce omul arhaic realiza 

* Mircea Eliade, Structura şi funcţiile mitului, în Briser le toit de la maison. La 
creativite et Ies symboles, fidition Gallimard, Paris, 1986, p. 81; a se vedea şi 
schema 3 din capitolul curent ai lucrării de faţă. 

Ibidem, p. 86. 

efectiv, şi anume participarea mediată prin limbaj, dar autentică, 
la realitatea dezvăluită de naraţiunea mitologică, omul modern nu 
mai poate face - nu mai poate participa la ontofanie - decât printr-o 
realitate interpretată, filtrată. Literatura, în calitatea ei de imitatoa¬ 
re ( mimesis ) a naraţiunii mitologice, este o degradare a acesteia, 
în relaţia mit-literatură, Eliade identifică o dialectică a contrari¬ 
ilor: asemănătoare ca funcţie cu mitul, literatura este în realitate 
o imagine secularizată a acestuia. Adrian Marino vede în această 
disociere însăşi originea hermeneuticii. Dacă literatura ar fi mit, 
atunci hermeneutica nu ar mai fi posibilă. însă pentru că literatura 
urmează mitului, se creează spaţiul real al hermeneuticii, în urma 
confuziei produse între o realitate sacră şi una profană, în care, 
totuşi, spaţiile sunt apropiate. Confuzia de planuri sacru-profan îl 
obligă pe hermeneut să descopere adevărata interpretare, care să 
corespundă momentului iniţial, când mitul era încă literatură, deci 
când sacrul nu era disociat de profan.” 

Coincidentia oppositorum s-ar naşte, în acest sens, în conşti¬ 
inţa hermeneutului, ca o tehnică interpretativă ce ar avea la bază 
relaţia dintre mit şi literatură şi, implicit, cea dintre creaţia umană 
şi arhetipul cosmogonic. Consecinţa unei astfel de interpretări ar 
fi că pentru omul arhaic nu ar exista o coincidentia oppositorum 
efectivă.** Ceea ce tace posibilă coincidentia este interpretarea, în 
încercarea iluzorie a omului de a înţelege o realitate care, în ultimă 
instanţă, îi scapă. Contradicţia născută din dihotomia explicare - 
înţelegere (hermeneutul explică ceea ce „primitivul” înţelege) insta¬ 
urează un model de reconciliere a planului mitic cu cel hermeneutic. 

Adrian Marino, Hermeneutica lui Mircea Eliade , p. 387 şi urm. 

Chiar dacă are intuiţia unei unităţi primordiale, ca fascicol de contrarii, mai 
mult ca sigur că ceea ce ne apare nouă raţional ca o coincidentia oppositorum, 
pentru arhaic era o stare pe care acesta nu şi-o explica în termeni logici. De 
aceea, coincidentia oppositorum este mai mult un instrument hermeneutic cu rol 
explicativ. Simbolul totalităţii este conceptul cel mai aproximativ cu putinţă, un 
fel de concept-minimal, care are rolul de a forţa gândirea să funcţioneze intr-un 
alt registru decât cel pur discursiv, către nefiresc şi supranatural. 

Coincidentia oppositorum este reprezentarea „lingvistică” a acestei 
pradigme. Prin coincidenţa contrariilor, limbajul mitologic se uneş¬ 
te cu cel discursiv, discursivitatea transferând categoriile exemplare 
ale gândirii mitice în planul contradicţiei. Drept consecinţă, co:atra- 
dicţia nu poate fi rezolvată decât prin anularea categoriilor gândirii 
obişnuite şi prin punerea în funcţiune a unei „logici arhetipale”, în 
care conceptele devin simboluri, iar categoriile se transformă în 
personaje „exemplare”. Problema apare când raţionalizarea excesivă 
a arhetipului conduce la o degradare a mitului. 

Totuşi, Eliade crede că se poate construi un nou limbaj şi o 
nouă formă de cunoaştere pornind chiar de la evidenţa degradării 
mitului. în ciuda distantei existente între conştiinţa omului arhaic 

j j y 

şi cea a omului modern, nu se poate vorbi despre o ruptură totală 
de mit. Imaginile, simbolurile şi realităţile pe care acestea le repre¬ 
zintă supravieţuiesc, într-o oarecare formă, în inconştient. Istoria 
religiilor poate constitui o tehnică de salvare pentru omul modern 
numai dacă se ţine seama de evidenţa existenţei „camuflajului mi¬ 
tologic”. Influenţat de teoriile budiste şi de speculaţiile metafizice 
ale dogmei întrupării lui Hristos („suprema hierofanie”), Eliade este 
convins că mitul, chiar dacă nu mai are aceeaşi forţă expresivă ca 
în societăţile tradiţionale, nu dispare din actualitatea psihică, ci îşi 
schimbă doar aspectul, camuflându-şi funcţiile.* Existenţa camu¬ 
flajului este salvarea omului modern. El poate recupera paradisul 
arhetipurilor şi repetării, nu recitând sau remitologizând efectiv, 
aşa cum făcea arhaicul, ci realizând o legătură indirectă cu reali¬ 
tatea primordială prin înţelegere hermeneutică. Preotul, şamanul, 
recitatorul sunt înlocuiţi, în societatea contemporană, cu istoricul 
religiilor, cu hermeneutul, adică cel care face mitul inteligibil şi in¬ 
tegrat condiţiei umane. 

Camuflajul comportamentului religios dă sens existenţei 
umane; prin camuflaj, mitul îşi prelungeşte existenţa.** în lipsa 


A se vedea, printre altele, M. Eliade, Mituri, vise, mistere, p. 21. 
Ibidem, p. 27. 

contactului direct, simpatetic cu mitul, semnificaţia este reconstrui¬ 
tă pe baza urmei mnezice lăsate de acesta. Prin ocolul hermeneutic, 
văzut ca o întorcere înapoi, o răsucire în sens platonician, mitul 
este integrat într-un lanţ semiozic nesfârşit, la un capăt aflându-se 
mitul cosmogonic (dacă ne întoarcem către origini, găsim arhetipul 
principal, care face posibilă hermeneutica, întrucât, pornind de la 
începuturi, situate, pentru Eliade, în centru, se semnifică nelimitat 
fiecare gest uman), iar la celălalt capăt al lanţului omul, ca semni- 
ficant final al mitului. 


Figura 4 - Lanţul semiotic 


ARHETIPUL 

(SENSUL) 


SIMBOL 



HERMENEUTICA OMUL 

(ÎNŢELEGEREA) 



MITUL 

(SEMNIFICAŢIA) 


Explicaţie: Arhetipul mitului cosmogonic, ca model original şi formativ, 
creează sensul, iar mitul este lanţul semiozic nelimitat, producţia interpre¬ 
tativă, într-un cuvânt semnificaţia. Omul se situează la capătul spaţiului 
hermeneutic, în locul unde se produce înţelegerea. Prin hermeneutică, 
omul se cosmicizeazâ, devine total, se integrează el însuşi lanţului semi¬ 
otic. Mitul imprimă sensul; prin creaţie, omul nu numai că are acces la 
fundamentul ultim al realităţii, dar, prin participarea la experienţa sacră, 
se totalizează, se salvează. 


Literatura urmăreşte acest drum către centru, căci poate înlocui 
mitul. „Căderea în timp”' coincide, în mod paradoxal, cu încercarea 


Despre sensurile căderii şi felul cum Eliade înţelege episodul căderii din 
Paradis, a se vedea David Cave, op. cit., p. 81 şi Douglas Allen, op. cit., p. 49. 

disperată de a recupera Timpul primordial. Refacerea drumului 
înapoi se face fie prin tehnici soteriologice, accesibile doar iniţiaţilor, 
fie prin vizionarea unui film, distracţie sau lectură, toate văzute ca 
modalităţi de ieşire a omului de sub povara timpului*. Altfel spus, 
mitul se degradează, dar nu-şi pierde nici funcţiile, nici structura, 
nici importanţa," căci el rămâne camuflat la nivelul imaginaţiei. 
Tot ceea ce se modifică este semnificaţia sa pentru om. Cu alte 
cuvinte, schimbarea se produce în conştiinţa omului, care, învă¬ 
ţată să gândească speculativ şi orientată pragmatic, nu mai poate 
avea un contact direct cu sacrul, ci doar prin ocolul hermeneutic."' 
Diferenţa dintre miturile omului religios şi cele ale omului modern 
se păstrează: miturile omului modern nu se pot ridica la nivelul 
ontologic al celor adevărate, pentru că nu se adresează omului total 
şi nu transformă o situaţie particulară într-una exemplară."" 

Cu toate acestea, mitul continuă să joace un rol important în 
cultură. Fără a mai fi un „simbol viu”, el explică tot, inclusiv istoria 
sau ideologiile contemporane.'"" Totalitatea este invariantul abso¬ 
lut, ce funcţionează ca o schemă pentru mit, indiferent de felul cum 
este „reprezentat” în conştiinţă. Aceasta este „povestită” în mit, care, 
la rândul său, îşi transmite mesajul în literatură. Deci literatura este 
un mit povestit, un limbaj de gradul trei""", un scenariu ce respectă, 
totuşi, cele două caracteristici esenţiale ale mitului: exemplaritatea 
şi totalitatea. Opera literară fundează propriul său univers, la fel 
cum miturile ne dezvăluie felul cum este creată lumea, comporta¬ 
mentele sau instituţiile. 


' A se vedea M. Eliade, Mituri, vise, mistere, pp. 29-31. 

'* M. Eliade, Tratat de istorie a religiilor, p. 334 şi, de acelaşi autor, Jurnal, voi. 
II, p. 590, p. 592 şi p. 294. 

*** Expresia utilizată de noi este împrumutată de la Paul Ricoeur, principalul 

filosof contemporan al simbolului. 

M. Eliade, Sacrul şi profanul, p. 184. 

M. Eliade, Mituri, vise, mistere, p. 25. 

Literatura este o explicitare a realităţii, mediată prin limbajul mitologic, 
deci o povestire despre limbaj, care trimite, în dublă mediere, către realitatea 
ontologică - iată sensul degradării mitului. 


+ * + * 


***** 


****** 

in Jurnal, Eliade prezintă asemănarea structurală dintre mit 
şi literatură: atât literatura, cât şi mitologia vorbesc despre crea¬ 
ţie.* în plus, anumite structuri şi figuri mitologice (eroul civiliza¬ 
tor, personaje încărcate cu puteri supranaturale sau pur şi simplu 
modele umane, exemplare care luptă împotriva răului, întruchipat 
fie de personaje, fie de situaţii ce tind să distrugă ordinea existentă 
etc.) se regăsesc în universurile imaginare ale literaturii. Cea mai 
importantă continuitate este însă una funcţională: literatura func¬ 
ţionează, ca şi mitul, ca o tehnică de ieşire din timp. Altfel spus, 
literatura schimbă pe cel care o înţelege, întrucât este înzestrată cu 
un sens transmundan, supunându-se aceleiaşi scheme funcţionale 
ca si mitul. 

S 

Referindu-se la acest aspect al prelungirii mitului în literatură, 
Ioan Petru Culianu pune în funcţiune conceptul de trans-semnifi- 
caţie, prin care atât literatura, cât şi mitul îşi reduc sensurile diver¬ 
gente la o semnificaţie transcendentă, după modelul cosmogoniei 
şi în care ambele îndeplinesc o misiune soteriologică: „Naraţiunea 
poate deveni deci «adevărată» în măsura în care se străduieşte să 
ajungă la sorgintea unei situaţii, la originea ei mitică; trebuie «să 
povesteşti ca să te salvezi» (...). Pentru Eliade, naraţiunea are chiar 
această funcţie. A povesti înseamnă a stabili relaţii între nişte serii 
fenomenologice aparent eterogene (...); a nu mai vedea ceea ce par a 
fi obiectele, ci ceea ce sunt «realmente» (în mentalitatea omului pre¬ 
modern): a restabili trans-semnificaţia hierofanică a obiectelor (...). 
Ritul căsătoriei, al dansului sau al plantei se vădesc astfel a fi nişte 
hierofanii cu trimitere la arhetipurile lor, ele îmbracă o trans-sem- 
nificaţie.”** Dacă se poate vorbi despre un program hermeneutic 
al lui Eliade, atunci cu siguranţă se poate spune că toate planurile 
operei (fantastic, istoric ori literar) se conjugă după ideea că există o 
semnificaţie transcendentă, care organizează toate nivelurile operei 

A se vedea, Mircea Eliade, Jurnal, voi. 1,1968, p. 590. 

Ioan Petru Culianu, Experienţă, cunoaştere, iniţiere, în Studii româneşti, p. 
244. 

şi că orice scenariu este în acest sens o propedeutică a eternităţii. 
Arhetipul, ca totalitate normativă, este semnul eternităţii, ce trans¬ 
formă si conştiinţa intenţională într-una transcendentală, călăuzită, 

> } S > 

deci, de modele a priori, repetitive şi universale. 

Orice mit cosmogonic explică dualitatea sau multiplicitatea 
prin unitate. Altfel spus, ab origine, coincidentia precede opusele.* 
Dacă existenţa este fragmentară, polară, conflictuală, în schimb, 
Realitatea din illo tempore este o coincidentia oppositorum totală. 
Opoziţia existentă în cadrul realităţii nu este decât aparenţă; în esen¬ 
ţă opusele sunt feţe ale unităţii arhetipului organizator. Diversitatea 
lumii se originează în această unitate pură, fie sub forma Fiinţei 
androgine sau bisexuate, fie reprezentată de oul primordial sau de 
haosul nediferenţiat. 

Unitatea originară se reintegrează în imaginea centrului, ca 
simbol al unităţii lumii. Coincidentia oppositorum este, astfel, atât 
un simbol al centrului, cât şi un demers teoretic de soluţionare a 
problemei polarităţilor. Unul Suprem este însă modelul exemplar 

A 

pentru toate tipurile de coincidenţe de opuse. In măsura în care 
mitul cosmogonic povesteşte despre situaţia originară de coinci¬ 
dentia oppositorum, el este un model exemplar pentru toate situa¬ 
ţiile existenţiale. Asfel, schema teoretică a gândirii lui Eliade despre 
raportul dintre mit şi coincidentia oppositorum plasează existenţa 
unităţii nediferenţiate la început, din ea derivând mitul cosmogo¬ 
nic, ca arhetip pentru orice situaţie. în acest sens, metoda lui Eliade 
este aceea prin care se reduce varietatea miturilor ia mitul central, 
cel cosmogonic, pentru ca din coincidentia oppositorum exprimată 
prin el să se fundamenteze toate celelalte teorii importante despre 
simbol, despre poziţia omului în cosmos sau despre nostalgia ori¬ 
ginilor, resimţită de omul religios. 


A se vedea şi Shafique Keshavjee, op. cit., p. 236 

Figura 5 - Niveluri de semnificaţie ale mitului. Libajul mitologic 

şi coincidentia oppositorum 

Explicaţie: Limbajul mitologic (povestirea) are rolul de a face legătura 
dintre planuri. în cadrul gândirii simbolice, apanaj al omului care nu şi-a 
pierdut contactul cu paradisul arhetipurilor (omul arhaic), coincidentia 
explică pluralitatea fenomenologică a lumii. Pentru o gândire speculativă 
însă, unitatea urmează pluralităţii. 


Am văzut într-unul din capitolele anterioare că, pentru Eliade, 
unitatea se confundă cu totalitatea, aşa cum, pentru Cusanus, Unul 
era în acelaşi timp Maximul, Pluralul, Totul. De fapt, mitul vor¬ 
beşte despre această Totalitate-Unitate primordială, o coincidentia 
oppositorum totală. Dintr-un simbol ontologic, el devine o normă 
hermeneutică pentru interpret. Autorul, consideră savantul român, 
urmăreşte, în textul său, totalitatea, repovestită în orice scriere. 
Mitul împrumută limbajul său creatorului de literatură - adică de 
mituri transferate - care, astfel, re-mitologizează. Arhetipul Unului, 
ca simbol al perfecţiunii, stă însă ca fundament pentru orice proces 
creator. Opoziţiile, pluralitatea sensurilor, echivocul sunt în realitate 

jocul descentrant al Centrului, care „fixează” încă de la început 
„destinul” operei. „Logica” simbolului determină unitatea oricărui 
plan al operei. Semnificatul devine eterogen în raport cu semnifi- 
cantul. La fel cum existenţa pare conflictuală, polară, un teatru al 
opoziţiilor, putând fi însă reintegrată într-o unitate, la fel şi textul 
se reduce la un semnificant central, conotativ, reprezentând o in¬ 
terpretare a mitului cosmogonic. Conjuncţia contrariilor ia, astfel, 
forma Realităţii ontologice reprezentate de mitul cosmogonic. 

Simbolul coincidentia oppositorum rămâne expresia cea mai 
adecvată a Totalităţii ontologice. Dar el este în acelaşi timp şi o 
construcţie lingvistică remarcabilă, care sugerează un monism. 
Mitul este cea mai bună formă de exprimare a acestui simbol. El 
funcţionează ca un instrument de cunoaştere ce elimină ambigui¬ 
tatea structurii sacrului (povestind faptele extraordinare ale fiinţelor 
creatoare, misterul se estompează şi poate fi gândit) şi, în acelaşi 
timp, uneşte contradicţiile. Doar în formă mitologică, timpul sacru 
intră în relaţie dialectică cu timpul profan, existând în acest timp 
şi putând fi cunoscut în cadrul lui. Istoria este astfel o hierofanie a 
sacrului, iar mitul revelează această irumpere în lume a energiilor 
creatoare.* 

Mitul surprinde, în chip magic, totalitatea realului. Acesta ex¬ 
plică tot şi salvează, dar are şi puterea de a „susţine” lumea. în mit, 
orice realitate se conjugă cu ceea ce în mod obişnuit este gândit ca 
opus. Prin funcţia sa magică, mitul transformă arhetipul în istorie, 
fără a-şi pierde din caracterul exemplar, banalul devine semnifica¬ 
tiv, iar sfârşitul este un început. Timpul este circular, iar spaţiul-pla- 
să este centrul, locul unde se produce iniţierea. Din model arhetipal, 
mitul devine o paradigmă existenţială. El face posibilă iniţierea, ca 
principală modalitate de trecere de la un registru ontologic la altul, 

superior. 


A se vedea şi David Cave, op. cit. y pp. 76-77. 

3 . Funcţiile mitului 

* 

în calitate de arhetip, mitul explică istoria, întrucât o precede. 
Orice povestire mitologică urmează un model transistoric. Am vă¬ 
zut în paginile anterioare că acest model ia forma unei cosmogonii, 
cu rol funcţional pentru fiecare gest, sacru sau profan, al omului. 
Din ceea ce s-a prezentat anterior se poate postula rolul central al 
mitului în existenţa omului. El nu reprezintă doar o parte din viaţa 
lui; însăşi structura conştiinţei este dominată de categoriile simbo- 
lico-mitice; „Gândirea simbolică nu este apanajul exclusiv al copi¬ 
lului, al poetului sau al dezechilibratului; ea este consubstanţială 
fiinţei umane: precedă limbajul şi gândirea discursivă (...) Imaginile, 
simbolurile, miturile nu sunt creaţii arbitrare ale psihicului; ele răs¬ 
pund unei necesităţi şi îndeplinesc o funcţie: dezvăluirea celor mai 
secrete modalităţi ale fiinţei.’” Mitul nu este deci un episod din 
conştiinţa omului, ci face parte chiar din intenţionalitatea psihică; 
este vorba aici de o modalitate de cunoaştere privilegiată, singura 
capabilă să dezvăluie misterul existenţei. Iată de ce mitul poate fi 
asumat de om ca fiinţă totală şi nu se adresează doar inteligenţei 
sau memoriei. 

Cu toate că mitul încă mai poate produce semnificaţie pentru 
existenţa umană, el a fost supus de-a lungul timpului unui amplu şi 
sistematic proces de desacralizare. Această desacralizare progresivă 
este considerată de Eliade a fi o cădere majoră a omului din faza 
paradisiacă a existenţei sale: „(...) non-religia echivalează cu o nouă 
«cădere» a omului: omul areligios pare să-şi fi pierdut capacitatea 
de a trăi conştient religia, deci de a o înţelege şi de a şi-o asuma; 
în străfundurile fiinţei sale, urmele însă nu s-au sters cu totul, tot 
aşa cum, după prima «cădere», deşi orbit spiritual, strămoşul lui, 
omul primordial, Adam, mai păstrase destulă înţelepciune ca să 
poată regăsi urmele lui Dumnezeu în Lume. După prima «cădere», 


Mircea Eliade, Imagini şi simboluri, p. 15. 


Mircea Eliade şi misterul totalităţii 


305 


religiozitatea se prăbuşise la nivelul conştiinţei sfâşiate; după cea 
de-a doua, s-a prăbuşit şi mai jos, în străfundurile inconştientu¬ 
lui, şi a fost uitată.’” Iudaismul, creştinismul şi filosofia greacă sunt 
principalele consecinţe ale acestei căderi, în urma căreia sacrul şi 
tot ceea ce tine de el devin elemente în structura conştiinţei si nu 

y y y y 

o realitate vie, aşa cum era pentru „primitiv”. Procesul de raţio¬ 
nalizare la care a fost supusă religia, şi implicit mitologia, a dus la 
transformarea mitului dintr-o naraţiune exemplară într-un element 
al inconştientului. în urma căderii omului în istorie s-a produs şi o 
despărţire de mitul viu, care influenţa în mod direct, prin rit, via¬ 
ţa omului. Prin participare rituală, individul avea acces la singura 
realitate adevărată, cea care trebuia repetată şi reţinută de membrii 
comunităţii religioase. 

Istoricitatea mitului, secularizarea simbolisticii religioase re¬ 
prezintă o ultimă etapă a căderii. Din arhetip funcţional, mitul a 
„căzut” în inconştientul omului. Această parte a psihicului este o 
adevărată „imaginerie” mitică. Numai că, spre deosebire de Jung, 
care crede că mitul îşi are originea în psihism, savantul român vede 
originea mitului în eternitate; conştiinţa mitică (mitomenul) pre¬ 
cede istoria umană, dar si inconştientul colectiv.” însăşi dialectica 
specifică logicii simbolice răstoarnă perspectiva pesimistă într-o 
viziune optimistă a existenţei. Ceea ce constituie sursa căderii, is¬ 
toria, este şi locul apariţiei unei noi spiritualităţi. Deşi camuflată în 
inconştient, religiozitatea omului poate renaşte la contactul direct 
cu urmele culturale lăsate de mit. Repovestind mituri, Eliade ne 
aminteşte în permanenţă că Absolutul nu dispare niciodată, ci doar 
se degradează, până când ajunge să fie irecognoscibil. 

Omul nu numai că poate gândi mitic, ci poate chiar să aibă ex¬ 
perienţe directe sau indirecte legate de mit. Principala caracteristică 
a unei astfel de gândiri mitico-simbolice este, aşa cum am văzut, 
unirea contrariilor, în totalitatea înţelesurilor logice ale acesteia. 


în M. Eliade, Sacrul şi profanul, pp. 185-186. 

A se vedea în acest sens şi David Cave, op. cit., p. 69. 

Conjunctio contrarii nu duce însă, ca la Jung, la procesul de indi¬ 
vidualizare, la centrul reprezentat de Sine, ci la un anumit tip de 

iniţiere.* Eliade subliniază mai mult funcţia culturală si existenţială 

5 > > ? 

a iniţierii produse de mit. Acesta este o formă de (auto)cunoaştere: 
a şti, adică a învăţa mitul central presupune o recuperare a unei 
gândiri ce poate transforma omul, printr-un profund exerciţiu de 
anâmnesis, într-un adevărat Cosmos viu, punându-1 în legătură cu 
ritmurile Universului. Cosmicizarea îi conferă omului capacitatea 
de a concilia contrariile, transformându-i gândirea, dintr-o mo¬ 
dalitate discursivă de cunoaştere, într-una intuitivă, bazată pe o 
conştiinţă imediată, nemediată de limbaj, în care cele mai diver¬ 
se niveluri ale realului sunt percepute ca eterogene. Dar ceea ce 
se poate transmite printr-un limbaj mitologic, apanaj al gândirii 
simbolice, la care însă se ajunge doar la capătul iniţierii, poate fi 
regăsit de fiecare om în straturile cele mai profunde ale psihicului. 
In realitate, crede Eliade, ca şi Jung de altfel, structura profundă a 
psihicului este reglată de aceleaşi patterns care, pentru omul „pri¬ 
mitiv”, constituiau modele paradigmatice ale existenţei. Ceea ce 
înainte era transmis prin naraţiune, deci prin limbaj, astăzi poate 
fi recuperat prin anâmnesis. Literatura, dar şi muzica sau artele 
plastice pot constitui astfel de exerciţii, adevărate căi de iniţiere în 
sacru, care înlocuiesc tehnicile arhaice de salvare.** 


In Imagini şi simboluri , p. 17, Eliade accentuează importanţa inconştientului 
pentru viaţa omului: „Căci inconştientul nu e populat doar de monştri: îl locu¬ 
iesc în aceeaşi măsură zeii, zeiţele, eroii, zânele; de altfel, monştrii inconştientu¬ 
lui aparţin, şi ei, mitologiei, deoarece continuă să îndeplinească aceleaşi funcţii 
pe care le-au avut în toate mitologiile: în ultimă instanţă ~ să-l ajute pe om să se 
elibereze, să-si desăvârşească iniţierea”. 

' S J ) 

A se vedea, în acest sens, şi I.P. Culianu, în Mircea Eliade şi opera sa , în Studii 
româneşti , p. 321. Credem, de altfel, că opera literară a lui Eliade, mai ales cea 
fantastică, este un lung drum ai iniţierii care provoacă cititorului anamneza 
necesară pentru o metanoia , o schimbare a perspectivei de gândire şi a compor¬ 
tamentului, dinspre faptic către simbolic. Rolul cel mai important în iniţiere îl 
joacă, totuşi, istoria religiilor. 

Mitul salvează : aceasta este funcţia cea mai importantă. El îl 
„salvează” pe om de individualism şi de confuzie, înlesnindu-i con¬ 
tactul cu Sacrul/ Astfel, existenta omului redevine semnificativă. 
Prezenţa sacrului în istoria omului profan nu numai că transformă 
orice eveniment într-un spaţiu hierofanic, dar facilitează şi înţele¬ 
gerea. Altfel spus, mitul salvează, întrucât îl face pe om să înţeleagă 
originea tuturor lucrurilor, inclusiv a lui însuşi. Hermeneutica ia 
naştere din prezenţa mitului, iar, în această situaţie, interpretarea 
coincide cu anamneza. Deşi realitatea prezentată de mit nu poa¬ 
te fi integrată în acest proces hermeneutic, întrucât gândirea nu 
este capabilă de a şi-o asuma în mod direct, omul îşi apropie, în 
mod indirect, prin prezenţa interpretării mitice, realitatea sacră a 
începuturilor. 

Povestirea mitologică determină astfel nu numai înţelegerea, 
ci şi limitele existenţei umane. Povestind despre faptele Fiinţelor 
Supranaturale, mitul se situează la graniţa dintre disperare şi spe¬ 
ranţă - disperare în lata condiţiei banale a omului si speranţă că 

y Jl j î y L y 

prin repetiţie şi ritual acesta poate avea acces la condiţia fiinţelor 
mitice. în acest sens, cea mai importantă funcţie a mitului este, în 
opinia lui Eliade, aceea de a revela modele exemplare pentru toate 
activităţile, modele orientative ale omul către ceea ce este etern, ne- 

y * 

pieritor, adică sacru/* Mitul obligă astfel omul să realizeze o ruptură 
a conştiinţei temporale, fiindcă întoarcerea către origini înseamnă 

Şi aceasta este o diferenţă principală dintre Jung şi Eliade. Calea găsită de Jung 
duce către fiinţa proprie: omul îşi regăseşte, la capătul iniţierii Şinele; pentru 
Eliade însă, miza este mult mai mare: simbolul şi mitul, nu numai că revelea¬ 
ză esenţa omului, acel Ătman vedantin, dar conduce si la un nou umanism, 

? * ^ î * 

prin reconectarea omului la sursa existenţei autentice, la sacru. Omul, în an¬ 
samblu, este salvat, căci mitul este un produs cultural, chiar dacă existenţial! 
„Mistagogul salvează”, cum spune Culianu, dar nu se salvează numai pe sine, 
ci întreaga umanitate. „Mitul este umanitatea din om”, Ioan Petru Culianu, în 
Mircea Eliade şi opera sa , în Studii româneşti , p. 323. 

A se vedea, în M. Eliade, Aspecte ale mitului , p. 8, Tratat de istorie a religiilor , 
p. 319, Mitul eternei reîntoarceri , Briser le toit de la maison y p. 81, dar şi Brian 
Rennnie, op. cit ., p. 85 şi David Cave, op. cit. , p. 68. 

ieşire din timp. Prin însuşi faptul povestirii cosmogonice, adevă¬ 
rul este repetat, pentru că el a fost spus o dată pentru totdeauna. 
Limbajul care se repetă în permanenţă pe sine, regenerându-se, este 
un semn al anistoricităţii. Povestind sau ascultând povestea des¬ 
pre faptele primordiale ale Fiinţelor din „timpul visului”, omul se 
„sustrage” devenirii şi memoriei istorice. Originalitatea nu mai este 
posibilă, în schimb creaţia poate să se producă chiar în condiţiile 
unei viziuni ciclice, mereu repetabile, a timpului. Arhetipul mitului 
cosmogonic orientează creaţia şi o urmează în oricare act al ei.‘ 
El este centrul imaginarului, în jurul căruia se ţese orice poveste. 
Fiecare act creator devine astfel atemporal, anistoric, întrucât repetă 
la nesfârşit cosmogonia. 

Revenind la predilecţia lui Eliade pentru problemele libertăţii 
şi ale salvării, subliniem accentul pus de savantul român pe ca¬ 
pacitatea mitului de a suprima timpul şi istoria, de a provoca o 
ruptură de conştiinţă. Mitul imprimă omului un salt calitativ, on¬ 
tologic. în acest sens, el este o tehnică de salvare care integrează 
pe cel care îl înţelege într-un timp paradisiac, dincolo de istorie: 
„prin reiterarea unui mit «omul» este smuls din devenirea profană 
şi regăseşte Marele Timp”.’* Suntem convinşi că, prin această inter¬ 
pretare, Mircea Eliade s-a gândit cu siguranţă să valorizeze enstaza 
yoghină prin trimiterea directă la faptul firesc al arhaicului de a 
ieşi constant, prin ritual, din timp. Conştient că singura scăpare 

din teroarea limitării determinate de condiţionarea istorică, reve- 

) J 

lată la contactul cu mitul, este depăşirea condiţiei istorice şi, prin 
aceasta, şi a determinărilor biologice, arhaicul, ca şi yoghinul, folo¬ 
seşte aceeaşi schemă intuitivă. Dacă în cazul mentalităţii populare 
„teroarea istoriei” este depăşită prin transformarea evenimentelor 


A se vedea, în acest sens, şi Sabina Fânaru, „mitul şi simbolul au valoarea unor 
arhetipuri care organizează creaţia literară şi dezvăluie esenţa operei literare”, 
op. cit., p. 51. 

M. Eliade, Tratat de istorie a religiilor, p. 333. 

în categorii şi a personajelor istorice în arhetipuri*, pentru menta¬ 
litatea „cultă”, ieşirea din istorie se face printr-o tehnică specială. 
Ceea ce vrem să subliniem este nu atât înrâurirea filosofiei indiene 
asupra gândirii lui Eliade, ci justificarea poziţiei savantului român 
referitoare la mit, înţeles ca tehnică de atingere a Absolutului prin 
intermediul ritualului. Aceeaşi sete de Absolut o are însă şi omul 
„istoric”, „profan”, care îşi camuflează comportamentele religioase, 
sublimându-le prin artă sau literatură. Altfel spus, omul modern „îşi 
satisface inexistenţa vieţii religioase prin universurile imaginare ale 

t *4 * yy** 

literaturii si artei. 

Concluzia apare astfel ca o evidenţă: „Pare improbabil că o so¬ 
cietate poate să se elibereze complet de mit, căci din notele esenţiale 
ale comportamentului mitic - model exemplar, repetare, ruptură 
a duratei profane şi reintegrare într-un timp primordial - cel pu¬ 
ţin primele două sunt consubstanţiale oricărei condiţii umane.”*** 
Ca arhetip şi model structural al conştiinţei, mitul supravieţuieşte 
oricărei epoci istorice, chiar mai mult, dă sens istoriei, o transfi¬ 
gurează, făcând posibilă trecerea de la evenimentul profan, banal, 
la cel fabulos, exemplar, la Marele Timp. Transcendentul este deja 
aici, dar camuflat în banalitatea cotidiană, deci irecognoscibil.**** în 
plus, evenimentele cotidiene au semnificaţie doar dacă reactuali¬ 
zează timpul real, continuu, adică dacă are modele mitice. Timpul 
cosmogonic este model pentru toate timpurile sacre. Mitologia ex- 
p ică istoria şi impune un sistem de valori valabil în orice timp şi 
în orice condiţii. 

A se vedea, în acest sens, Vasile Tonoiu, Ontologii arhaice în actualitate , 
Editura Ştiinţifică, Bucureşti, 1989, p. 219 

** Mircea Eliade, Jurnal, voi. 1,1964, pp. 509-510. 

M. Eliade, Mituri, vise , mistere, p. 25, şi, de acelaşi autor, Nostalgia originilor, 
p. 9. 

M. Eliade, furnal, voi. I, p. 467. Credinţa lui Eliade că, după împlinirea “mis¬ 
terului întrupării” transcendentul se camuflează în lume, este o adevărată nor¬ 
mă metodologică pentru literatura sa. Dialectica sacru-profan, o altă expresie 
a ideii camuflării şi irecognoscibilităţii transcendentului, are acelaşi rol pentru 
opera ştiinţifică a istoricului religiilor. 

C. Arhetip şi structură 

1. Sensuri ale arhetipului 

Simbolul, ca şi mitul, instituie modele de comportamente atât 
sacre, cât şi profane. în afara acestei funcţii cu caracter „existenţi¬ 
al”, cele două nu sunt decât abstracţiuni lipsite de consistenţă rea- 
lă. Mitul şi simbolul nu pot constitui modele semnificative pentru 
existenţa umană decât dacă sunt înţelese ca date a priori , ca esenţe 
necesare si universale ale conştiinţei. Sacrul, ne aminteşte Eliade, 
nu este un epifenomen al conştiinţei, ci face parte din însăşi struc¬ 
tura acesteia. Afirmând aceasta, istoricul român al religiilor susţine 
ideea unităţii indestructibile dintre realitatea ontologică şi gândi¬ 
rea despre această realitate, ca o specie a identităţii Fiinţă-Gândire. 
Aşa cum în centrul realităţii se situează mitul cosmogonic, toate 
comportamentele reducându-se la acesta sau repetându-1, la fel şi 
conştiinţa are un „centru” în jurul căruia îşi organizează categori¬ 
ile. Toate categoriile intelectului se reduc la scheme structurale, la 
sisteme de concepte, cu rol de arhetipuri cosmocratoare. Departe 
de a fi însă doar nişte concepte a priori - deşi reprezintă adevăra¬ 
tele cadre ale gândirii noastre, cum pare a demonstra şi Eliade - 
arhetipurile sunt structurate ca nişte universalii ante rem care au 
consistenţă ontologică. Universaliile - dacă ar fi să păstrăm acest 
concept consacrat în perioada scolastică - sunt arhetipurile crea¬ 
toare, modele preformale, anistorice, care ţin de esenţa gândirii sau 
de însâsi structura realităţii.* 

î î 

în funcţie de rolul gnoseologic ori ontologic atribuit arhetipului se remarcă, 
pe de o parte, filosofii care au apropiat arhetipul de esenţa conştiinţei (Aristotel, 
Dionisie Areopagitul, scolasticii medievali sau Jung) şi, pe de altă parte, cei 
care au identificat arhetipul cu esenţa ontologică a realităţii (Platon, Goethe sau 
Spinoza). Mai există însă o poziţie care identifică cele două aspecte ale arheti¬ 
pului. în viziunea acestei categorii de gânditori, arhetipul uneşte, în structura 
sa, realitatea ontică, fenomenală cu cea a conştiinţei (ideea de Spirit Universal 
la Hegel, de Brăhman-Ătman în Upanişade etc). Această poziţie de sinteză o 


311 



Mircea Eliade şi misterul totalităţii 


Ca şi în cazul altor concepte importante ale gândirii sale, şi în 
ceea ce priveşte înţelesul termenului de arhetip, Eliade oscilează 
între o interpretare esenţialistă, de tip platonic, în ceea ce priveşte 
structura şi funcţiile arhetipului, o alta fenomenologică, de tip hus- 
serlian, şi a treia, psihanalitică, în sensul modei culturale din anii 
’60 - ? 70, al cărei principal reprezentant a fost Cari Gustav Jung, 
unul dintre apropiaţii cercului „Eranos”, frecventat şi de Eliade. 
Unii dintre interpreţii operei lui Eliade, de orientare fenomenologi¬ 
că, consideră că baza înţelegerii teoriei arhetipului este fenomeno¬ 
logia husserliană. N. Spineto, I. P. Culianu, U. Bianchi sau D. Allen 
apreciază că arhetipul funcţionează la Eliade ca un fel de epoche 
fenomenologic, în sensul posibilităţii reducţiei structurii sacrului la 
categorii anistorice sau transculturale, care au rol de „intuiţii arhe¬ 
tipale”.* Evident că, în ansamblul gândirii istoricului român, cheia 
de boltă este reprezentată de teoria arhetipului, cea care poate fi uşor 
asimilată reducţiei fenomenologice. în acest sens, arhetipurile sunt 
date a priori, au o structură intenţională şi pot fi deduse în urma 
unei analize morfologice a fenomenelor religioase: „Căci modul său 
de lucru (n. B. S., al iui Mircea Eliade) nu se reduce la a constata 
existenţa a posteriori a structurilor religioase, ci ajunge la concluzia 
de netăgăduit că asemenea structuri reprezintă «fenomene origina¬ 
re» care informează conştiinţa în loc de a fi formată de ea”.‘* Cu alte 

J | 

cuvinte, fenomenologii afirmă legătura dintre structurile formative 
ale conştiinţei şi lume. Arhetipul este, în această accepţiune, model 
acosmic şi, uneori, precosmic, al obiectelor reale. El nu este un dat 


adoptă, cum vom arăta în lucrarea de faţă, şi Eliade; a se vedea, în acest sens şi 
Sabina Fânaru, op . cit., p. 8. 

Spineto este mai tranşant în a explica modul de gândire specific lui Eliade: 
arhetipurile sunt esenţe fenomenologice, sesizate prin epoche , şi nu idei platoni¬ 
ciene intuite raţional; a se vedea, Natale Spineto, în întâlnirea cu sacrul , Editura 
Echinox, Cluj-Napoca, 2001. 

Ugo Bianchi, La religione nella Storia delle religioni , voi. 1, Padova, 1975, p. 
27, în I. P. Culianu, Mircea Eliade , p. 120. 

ontologic, cum îl înţelege Platon, ci un element al conştiinţei, făcând 
posibilă funcţionarea acesteia, în calitatea sa de „conştiinţă a ceva”. 

Deşi textele lui Mircea Eliade susţin şi o astfel de interpretare, 
nu se poate afirma totuşi un singur sens al arhetipului. însuşi isto¬ 
ricul român al religiilor pare a apropia teoria sa despre arhetip de 
filosofia ideilor platonic ană.’ De foarte multe ori, Eliade identifică 
ontologia arhaică cu teoria ideilor lui Platon. Filosoful grec nu re¬ 
prezintă, de fapt, decât o expresie a gândirii arhaice, Platon fiind, 
prin aceasta, filosoful prin excelenţă al omului „primitiv”, cel care 
„trăieşte” în paradisul arhetipurilor şi al repetării. Thomas Altizer 
şi Adrian Marino susţin o interpretare oarecum platoniciană a ideii 
de arhetip la Eliade. Cert este că savantul român a folosit termenul 
de „arhetip” mai degrabă într-o accepţiune ontologizantă, influenţat 
de neoplatonismul lui Eugenio d'Ors. Sensul de „structură a con¬ 
ştiinţei” a arhetipului este folosit de Eliade ori de câte ori istoricul 
român al religiilor explică o situaţie istorică proprie omului arhaic, 
deci mai mult din raţiuni metodologice. Este evident astfel că latura 
obiectivă a arhetipului, ca structură efectivă a Realului, primează 
faţă de accepţiunea psihologizantă ori structurală. 

Realitatea Ultimă are model arhetipal, iar omul participă, prin 
diverse acte religioase, la aceasta. Regenerarea periodică a timpului 


A se vedea, în acest sens, M. Eliade, Comentarii la legenda Meşterului Manole. 
Ricketts consideră că Eliade foloseşte prima dată termenul de arhetip în aceas¬ 
tă lucrare, din 1943; a se vedea, Mac Linscott Ricketts, Mircea Eliade. The 
Romanian Roots } 1907-1945 , voi. II, New York, 1988, p. 138 (p. 162, în trad. ro¬ 
mânească). Totuşi, aşa cum arată şi Natale Spineto, Eliade foloseşte pentru prima 
oară termenul de “arhetip” încă din 1937, în lucrarea Cosmologie şi alchimie 
babilonianăy cu sensul de model originar, care, prin omologii, uneşte simboluri 
diferite; a se vedea, Natale Spineto, Mircea Eliade - istoric al religiilor , Editura 
Curtea Veche, Bucureşti, 2006, p. 192. Este adevărat însă că din 1943, anul pu¬ 
blicării Comentariilor... Termenul de “arhetip” intră în vocabularul tehnic al sa¬ 
vantului român, dobândind semnificaţii jungiene şi platonice; a se vedea Natale 
Spineto, op. cit , pp. 192-194; conform cu ceea ce spune Eliade însuşi, în Prefaţa 
la Cosmos and History y New York, 1959: “eu folosesc termenul de «arhetip» exact 
ca Eugenio d'Ors, ca sinonim pentru «model exemplar» sau «paradigmă»”. 

prin ritual are exact acest rol, de a lega existenţa umană de universul 
arhetipurilor primordiale şi eterne. Arhetipul presupune participa¬ 
re, prin repetare, la realitatea sacră. Tocmai de aceea arhetipul nu se 
reduce doar la o structură preformală a conştiinţei; el este şi o rea¬ 
litate ontologică, chiar înainte de a fi o intuiţie originară a omului 
religios. Nu numai că arhetipul „centrează” gândirea, reducând-o 
la teme mitologice, la imagini sau simboluri, dar influenţează, în 
acelaşi timp, şi orientarea generală a omului religios în faţa existen¬ 
ţei, fiind o paradigmă, un prototip regenerator. 

Revenind la semnificaţiile diverse date ideii de arhetip de istori¬ 
cul român al religiilor, se constată o evoluţie în timp a conceptului, 
înţeles iniţial în manieră platoniciană, ontologică, iar mai târziu în 
accepţiune psihanalitică. Eliade utilizează termenul de paradigmă 
în primele sale scrieri, pentru ca deja în Mitul reintegrării (lucrare 
apărută în 1942) să îl folosească în sensul generai de model prefor- 
mativ al conştiinţei, posibilitate categorială a acesteia.’ 

Aşa cum afirmam şi mai sus, istoricul român al religiilor osci¬ 
lează între înţelegerea arhetipului ca structură ontologică şi inter¬ 
pretarea sa ca model categorial al conştiinţei, şi aceasta din raţiuni 
metodologice. începând cu lucrarea Mitul reintegrării, Eliade a 
realizat importanţa găsirii unei idei centrale, capabile a organiza 
întregul material de care dispune un istoric al religiilor. Arhetipul 
şi ideea mai generală de sacru sunt categorii obiective, dar şi de¬ 
ducţii fenomenologice, care oferă un oarecare caracter ştiinţific 
ansamblului unei opere. începând cu anii ’50, când Eliade deja se 
decisese să urmeze calea cercetării ştiinţifice, abandonând posibila 
carieră de scriitor, ideea de arhetip se va regăsi constant în scrierile 
sale. Nu înseamnă însă că acest concept se va cristaliza imediat 
într-o unitate de sensuri. Eliade se va distanţa treptat de sensurile 


Despre sensurile ideii de arhetip la Mircea Eliade, a se vedea Ioan Petru 
Culianu, Mircea Eliade, p. 55 şi urm. şi Doina Ruşti, Dicţionar de simboluri 
din opera lui Mircea Eliade, ediţia a treia revăzută şi adăugită, Editura Tritonic, 

Bucureşti, 1995. 

psihanalitice ale arhetipului, pentru a trece la o caracterizare „mor¬ 
fologică” a conceptului. Nici nu se putea altfel: materialul religios 
divers studiat impunea găsirea unor semnificaţii complexe, care nu 
se puteau reduce la perceperea arhetipului ca model transcendental 
al conştiinţei. îmbinând teoria fenomenologică cu cea morfologi¬ 
că, aceasta din urmă inspirată din lucrările cercetătorului olandez 
Gerardus van der Leeuw dar şi din filosofia lui Goethe, Eliade va 
concepe arhetipul ca o categorie morfologică, rezultată din descri¬ 
erea fenomenelor religioase. în acest sens, arhetipul este obiectul 
cercetării istorice, esenţa fenomenelor religioase, invariantul repe¬ 
titiv al formelor temporale. Categorie transcendentală, dat a priori, 
dar şi structură a imaginarului, arhetipul primeşte şi determinarea 
unei structuri transconştiente, cu rol ontologic, creator, dar şi meto¬ 
dologic. Cu alte cuvinte, această nouă orientare, prezentă în special 
în scrierile de maturitate, culminând cu monumentalul Tratat de 
istorie a religiilor, surprinde arhetipul ca pe o structură organizatori¬ 
că a conştiinţei, dar şi ca model real ontologic, structură repetitivă, 
model precosmic şi acosmic, la care se referă sau se conformează 
„ceva”. Eliade realizează, astfel, o sinteză între transcendentalismul 
preconceptual şi acosmismul ontologic de sorginte platoniciană. 
Ceea ce rezultă este o categorie preformativă, morfologică şi anis¬ 
torică, menită să descrie esenţa fenomenului religios. 

Aşa cum am văzut în subcapitolul despre simbol, sistemul în 
care se integrează orice fenomen reduce multitudinea de imagini la 
un motiv central, cu rol de arhetip creator. Arhetipul este schema 
comună tuturor religiilor, scenariul acestora.* Simbolul, ca şi mitul, 
uneşte realităţi contradictorii în esenţă, prin intermediul unui arhe¬ 
tip, cu rol de coincidentia oppositorum. Aceeaşi schemă se regăseşte 
în toate miturile, de aceea întreaga varietate morfologică se reduce la 
o unitate sistemică. Arhetipul este creator pentru că modifică struc¬ 
tura realităţii şi impune un model de comportament. El joacă rolul 


A se vedea, în acest sens, M. Eliade, Mituri, vise, mistere, p. 220. 

de „punct Aleph”, categorie totalizatoare, ce răspunde, în cele din 
urmă, tendinţei lui Eliade de a privi cultura în mod „globalizator”. 
Surprinderea elementului comun, anistoric, regăsit, prin practica 

hermeneutică, la nivelul oricărui strat cultural, face parte din esenţa 
metodei savantului român. 


2 . Arhetip, simbol şi istorie 

în calitate de categorie ontologică, arhetipul impune schema 
generală a oricărei situaţii istorice: orice fenomen religios porneşte 
de la arhetip şi se întoarce la arhetip;* aceasta este viziunea ciclică 
a istoriei, cu ajutorul căreia Eliade concepe timpul şi istoria ca re¬ 
petiţii sau variaţii ale arhetipului primordial. Metoda comparatistă 
- explicarea similitudinilor dintre diferitele fenomene religioase - 
se bazează de fapt pe schema prezentată. Arhetipul este structura 
faptelor religioase, atât ca formă a acestora, cât şi ca element fun¬ 
damental al realităţii. 

Am arătat în capitolele anterioare că orice act de repetiţie se re¬ 
duce, în cele din urmă, la mitul cosmogonic, cu diferitele sale scena- 

a 

rii» In esenţă, mitul cosmogonic este un simbol arhetipal, repetitiv, 
care se „spune” de fiecare dată când este vorba de o nouă creaţie." în 
acest context, arhetipul este , de fapt, situaţia ontologică primordială, 
punctul de unde se creează lumea şi în jurul căruia se „construieşte >} 
istoria. El poate avea fie rolul de „holomer” - termen consacrat în 
ontologia nicasiană - fie rol de model organizator, formă perfectă, 
centru, totalitate ontologică, ce uneşte toate nivelurile realităţii 


A se vedea Figura 1, capitolul VII al lucrării de fată. 

Intre cuvânt şi manifestările creatoare poate fi concepută o legătură magică. 
Mitul este o poveste exemplară, care, odată „povestită”, irumpe în lumea profană 
energiile începuturilor. Mitul îndeplineşte astfel o funcţie magică şi îşi păstrează 
puterea de a transforma realitatea, menţinându-se ca arhetip regenerativ. 

Toate formele istorice încearcă să imite arhetipul: „locmai 
această tendinţă către arhetip, către restaurarea formei perfecte (...) 
face posibilă istoria religiilor.”* Credinţa lui Eliade în instaurarea 
unei forme perfecte în orice moment istoric, temporal, implică 
credinţa în realul general: orice manifestare a sacrului urmează 
o „logică”, ce se poate caracteriza prin reducerea oricărei instanţe 
individuale la general; acesta este un mod de gândire totalizator, 
care îl apropie pe Eliade de istoricismul hegelian, dar şi de viziunea 

ontologică a lui Constantin Noica.’* 

David Rasmussen*** considera, de exemplu, că în lucrările sale 
Eliade face cel puţin două asumpţii cu caracter metodologic. Intr- 
un prim sens, arhetipul este centrul către care se orientează orice 
manifestare religioasă. Centrul este creator pentru că atrage la sine 
realitatea ontologică şi existenţială. Arhetipul-centru este plinul de 
energie, matca tuturor lucrurilor, locul de regenerare a lumii şi a 
existenţei „istorice”. în al doilea rând, orice fenomen tinde către 
sistematizare. Am văzut şi în teoria simbolului rolul sistemului, ca 
totalitate a semnificaţiilor, în gândirea lui Eliade. Mai trebuie pre¬ 
cizată doar ideea conform căreia ceea ce este conceput ca un sistem 
simbolic de semnificaţii reprezintă, de fapt, structura invariantă a 
oricărui fenomen religios, forma perfectă, arhetipul. Această încer¬ 
care a istoricului român al religiilor de a reduce toate fenomenele 


M. Eliade, Imagini şi simboluri, p. 151. 

** Pentru Constantin Noica, individualul este nesemnificativ din punct de ve¬ 
dere ontologic. Pentru a dobândi importanţă în acest aspect, el trebuie să se 
ridice la nivelul generalului, prin toate determinaţiiie sale. Doar un individual 
“supus” generalului poate fi un “model ontologic”; a se vedea Constantin Noica, 
Devenirea întru fiinţă, Editura Ştiinţifică şi Enciclopedică, Bucureşti, 1981, p. 
254 şi urm. Şi pentru Eliade, arhetipul, deşi se comportă ca o imagine indivi¬ 
duală, are importanţă doar în măsura în care aduce la sine toate simbolurile, în 
acest sens, el uneşte semnificaţiile contrare ale imaginilor, oferind consistenţă 
ontologică realităţilor încorporate de aceste simboluri. 

*** David Rasmussen, Hermeneutique structurale et philosophie, text accesibil 
la adresa de internet http://www.numilog.fr/package/extraits_pdf/e261832.pdf, 

pp. 100-101. 

religioase la o formă ideală este similară preocupării de a descoperi 
structura unui simbol, esenţa acestuia, acel atribut ce-1 face să fie 
universal. „Esenţa” simbolului nu poate fi decât centrul acestuia, 
structura repetitivă, invariantul istoric al oricărei forme religioase. 
Acest element, care conferă universalitate simbolului, este însusi 

J y 

arhetipul. El este semnificantul simbolului, centrul unificator al tu¬ 
turor simbolismelor locale. Prin arhetip, orice simbol local se trans¬ 
formă într-unul universal.* Istoria poate adăuga semnificaţii noi 
unui simbol, dar nu-i poate distruge structura, aceasta fiind eternă 
şi consubstanţială simbolului. Arhetipul este acel patterns semnifi¬ 
cativ care stă la baza istoriei religiilor; cu alte cuvinte, este substratul 
comun realităţii şi al gândirii unificatoare a contrariilor. Din aceas¬ 
tă formă perfectă rezultă un fascicol de semnificaţii, care, în mod 
normal, se supun unui sens principal. Există mai multe centre sacre 
care se pot concentra într-un singur centru mitic. Hierogamiile, 
riturile, construcţiile arhitecturale se produc în acest centru mitic.** 
Pornind de la această schemă metodologică a arhetipului văzut ca 
centru al oricărei manifestări religioase se poate schiţa şi o filosofie 
a culturii. Ea s-ar putea baza pe ideea unităţii arhetipale dintre orice 
act de creaţie umană şi orice povestire mitică. 

Intr-o altă accepţiune, prin ideea raportării oricărei forme is¬ 
torice la arhetipul ei, Mircea Eliade se distanţează de viziunea na¬ 
ţionalistă, pe care el însuşi o susţinea în anii ’30. în realitate - şi 
aceasta este atitudinea îmbrăţişată total după anii ’50 - orice religie, 
indiferent de forma naţională adoptată contextual, nu poate avea 
pretenţia de exclusivitate, întrucât aceleaşi imagini arhetipale se re¬ 
găsesc la nivelul oricărei alte religii. Există mai multe centre, de ace¬ 
eaşi valoare, de aceea orice poziţie exclusivistă cu caracter naţional 

Cf. cu M. Eliade, Imagini şi simboluri, p. 203. De exemplu, Crucea, ca simbol 
universal, joacă rolul de arhetip, pentru că unifică toate semnificaţiile simbolice. 

Rezultă deci că, în gândirea lui Eliade, un simbol universal este sau devine un 
arhetip. 

Cf. Douglas Allen, Mit şi religie la Mircea Eliade, Editura Casa Cărţii de 
Ştiinţă, Cluj-Napoca, 2011, p. 221. 

ar trebui să fie anulată prin această unitate culturală totalizatoare; 
imaginile religioase, ca şi cele culturale de altfel, sunt bunul comun 
al întregii umanităţi.* Cu alte cuvinte, dacă, în perioada interbelică, 
Eliade împreună cu unii prietenii ai săi de la Criterion susţineau 
propăşirea culturii române prin ceea ce aceasta are specific, după 
exil, se poate schiţa o altă viziune, mai ecumenică, universalistă, 
centrată pe ideea de arhetip: nu există o idee naţională valabilă, de¬ 
cât în măsura în care aceasta se raportează la o form ă perfectă, uni¬ 
versală. Nu există deci exclusivism naţionalist - orice naţionalism 
tinde să se provincializeze, să se transforme într-un fel de „religie 
secundară”, care nu ia parte la o formă universală. Aşa se explică 
şi reticenţa lui Eliade faţă de orice ideea naţională, după anii ’50, 
precum şi lipsa de implicare a acestuia în activităţile culturale din 




România comunistă. 


A se vedea M. Eliade, Imagini şi simboluri, pp. 197-199. 
în realitate, Eliade nu mai era de acord cu viziunea culturală a generaţiei sale. 
La întâlnirea din anul 1942 cu Noica, acesta din urmă îi reproşează lui Eliade 
lipsa de activism, de militantism cultural şi critică îndepărtarea acestuia, şi a 
celorlalţi foşti legionari, de viziunea naţionalistă: „Dinu îi acuză (n. B. S., pe 
Mircea Vulcănescu, subsecretar de stat la Ministerul Finanţelor, şi pe alţi legi¬ 
onari aflaţi în funcţii importante) că-şi fac culcuş comod la adăpostul formulei 
«noi ne mulţumim să fim tehnicieni si să servim statul sub orice formă ar avea-o 

î 7 

el». Dinu îi întreabă: «Ce-aţi făcut când a fost ucis Codreanu? Când aţi votat 
Constituţia? Plebiscitul?»”, în Mircea Eliade, Jurnalul portughez şi alte scrieri , 
Editura Humanitas, Bucureşti, 2006, iulie 1942, p. 133. Eliade însă nici nu mai 
simţea nevoia să se justifice - lucrările sale, începând cu Tratatul ., subliniau im¬ 
portanţa arhetipului universal, unic pentru toate culturile. De altfel, în Memorii , 
istoricul român al religiilor lasă să se înţeleagă ideea că puntea de legătură între 
Orient şi Occident nu îl reprezintă bizantinismul creştin, cum greşit credeau 
legionarii, ci caracterul universal al motivelor civilizaţiei neolitice, care ar repre¬ 
zenta, în viziunea lui Eliade, primul internaţionalism din istorie. Deci, cultura 
română era chemată de Eliade să participe la cultura universală nu prin ceea 
ce avea ea specific, ci prin ceea ce avea comun cu aceasta - fondul neolitic, acel 
„creştinism cosmic”, vizibil în toate cultele populare din Europa. în seria de 
articole grupate în lucrarea De la Zalmoxis la Genghis-Han apare această viziune 
universalistă, totalizatoare, a culturii române, care se integrează, prin fondul 
comun tuturor religiilor, la cultura universală. Devenind adeptul „culturii pla¬ 
netare”, care ar păstra fondul arhaic, Eliade nu renunţă la cultura română; numai 

Prin arhetip, orice istorie locală se transformă în istorie univer¬ 
sală. Eliade vede în această idee explicaţia supravieţuirii poporului 
evreu în istorie - atâta timp cât o istorie provincială a fost transfor¬ 
mată de creştinism în istorie universală s-a depăşit naţionalismul 
exclusivist şi s-a trecut de la planul mântuirii individuale la cel al 
mântuirii universale. Istoria devine, în acest fel, locul privilegiat al 
manifestării Sacrului, al revelaţiei divine. Programul cultural asu¬ 
mat de Eliade are, deci, un mesaj universal/ 

într-o altă accepţiune, prin raportarea la arhetip, orice simbol 
devine universal. Crucea, Pomul Vieţii, Golgota, departe de a fi 
doar simboluri creştine, sunt arhetipuri regăsite, în forme diferite, 
în toate credinţele religioase. Culturile se salvează prin ceea ce 
au universal, adică prin arhetip: „orice istorie locală poate deveni 
sfântă, dacă este o istorie exemplară, adică dacă reia şi desăvâr¬ 
şeşte imagini transpersonale”/* Arhetipul asigură continuitate şi 
permanenţă simbolului. Eliade nu consideră niciodată simbolul 
ca pe un concept izomorf, separat de formele sale istorice de ma¬ 
nifestare. Simbolul se împlineşte şi se manifestă activ în istorie. 
Arhetipul, adică structura permanentă a simbolului, este scheletul 
ce susţine istoria şi, în acelaşi timp, de unde începe creaţia. Acesta 
conservă structura unei creaţii, ca, de altfel, orice formă culturală, 
indiferent de momentul temporal în care îşi face apariţia. în rea¬ 
litate, istoria, ca şi creaţia, tiu reprezintă altceva decât varietăţile 


că nu se mai plasează pe poziţii exclusiv naţionaliste, ci pe coordonatele unei 
filosofii a istoriei. în acest sens, critica celor care susţin naţionalismul implicit, 
de factură legionară, de după 1950, al lui Eliade - Daniel Dubuisson, Adriana 
Berger sau Moshe Idei - nu ţine cont de ecumenismul concret al acestuia din 
a doua perioadă a vieţii. Aceşti critici îşi fundamentează poziţia utilizând ar¬ 
gumentul implicării lui Eliade în politica legionară, în anii J 30, implicare ce ar 
dăuna rigurozităţii ştiinţifice a operei savantului de mai târziu. 

Puntea dintre Occident şi Orient este descoperită cu prilejul experienţei indi¬ 
ene, fiind una dintre „lecţiile” Indiei. 

M. Eliade, Imagini şi simboluri y p. 209. A se vedea şi Guilford Dudley III, op. 
cit y pp. 120-121. 

unui arhetip, forma constantă a oricărei imagini sau a fiecărui 
comportament. 


Eliade, de altfel, nu este interesat de dezvoltarea istorică a unui 
fenomen, de ordinea sau de succesiunea evenimentelor, ci doar de 
„forma” apariţiei lor. Dacă, pentru Pettazoni de exemplu, arhetipul 
este condiţionat istoric, pentru istoricul român al religiilor forma 
conservă structura, o dezvoltă într-un fel prin fiecare manifestare 
istorică. Această viziune structuralistă a istoriei, văzută ca mani- 

L 

festare a aceleiaşi iorme repetitive şi invariante, nu conduce însă la 
o concepţie dialectică despre timp. Istoria nu îşi împlineşte sensul 
printr-o evoluţie constantă, ci poate fi chiar locul unde se mani¬ 
festă sacrul. Eliade, departe de a fi un „dialectician istoricist, este 
orientat către o viziune ciclică, atâta timp cât istoria repetă, mereu, 
aceleaşi forme. Totul tinde către arhetip, de aceea nu există o sinteză 

ultimă, de tipul unui al treilea termen. 

Concepţia despre istorie a lui Eliade este mai degrabă integra¬ 
toare şi ciclică decât sintetică: evenimentelor li se pot sustrage o 
structură comună, redundantă. Acest lucru nu implică ideea că is¬ 
toria se repetă: evenimentele sunt diferite, ca şi semnificaţiile unui 
simbol sau creaţiile artistice - ceea ce le unifică pe acestea este 
forma, arhetipul la care acestea se reduc. Şi am văzut în capitolul 
anterior că acest arhetip este sau, cel puţin, are legătură cu mitul 
cosmogonic. Istoria nu este decât o repetare a cosmogoniei, la fel ca 
şi creaţia artistică. De exemplu, tendinţa artei moderne de a distruge 
formele se explică prin cosmogonie: orice act care imită haosul ini¬ 
ţial este un act creator: aglutinarea formelor este asemuită de Eliade 
cu Haosul precosmogonic, din care ia naştere lumea. 

Savantul român este convins că atâta timp cât arhetipul se păs¬ 
trează, el dă naştere unei creaţii originale. La fel, şi orice act istoric se 
justifică prin arhetip: un eveniment care pare a nu avea niciun sens, 
cum ar fi, de exemplu, războiul, poate fi înzestrat cu un sens sau 
poate avea cel puţin o explicaţie, chiar dacă aceasta este oarecum 
paradoxală. Războaiele se integrează şi ele unei imagini arhetipale, 


Mircea Eliade şi misterul totalităţii 


321 


ce implică o disoluţie absolută a formelor istorice. Urmând aceeaşi 
schemă a imaginii regeneratoare, se poate vorbi despre apariţia unei 
noi lumi din haosul instaurat de catastrofa nucleară, de exemplu. 
Raportarea la imaginea absolută a cosmogoniei explică aspectele 
iraţionale ale istoriei: orice act aparent fără niciun sens se înscrie 
într-un fel de logică transpersonală, care face să se unească, în mod 
tainic, contrariile. 

Această viziune nu este deloc departe de istoricismul lui Hegel, 
pentru care tot ceea ce este real este şi raţional. Pentru Eliade însă, 
tot ce e real coincide cu repetiţia unui act primordial sau a unei 
structuri universale. însă nu Spiritul Universal impune logica istori¬ 
ei, ci dialectica sacru-profan, în care nu există un termen de sinteză, 
ci o coincidentia oppositorum , de tipul chiar a unei confuzii onto¬ 
logice. Totul tinde către o formă pură: acest lucru pare a salva orice 
fenomen de contingenţă. Am văzut că, în mod paradoxal, forma 
anistorică descrie istoria şi fenomenul. Din perspectivă arhetipală, 
totul devine semnificativ. De exemplu, aspectele aberante ale orgiei 
rituale sau ale ceremoniilor de sfârşit ori de început de an au sem¬ 
nificaţie transistorică, la fel ca şi orice manifestare iraţională din is¬ 
torie, fapt explicat de Eliade în Tratat * Această viziune apropiată de 
istoricismul lui Hegel nu vine însă în justificarea raţională a istoriei. 
Istoria în sine nu are valoare, nu poate salva omul. Adevărata istorie 
este mito-istorie, care reţine doar gesturile arhetipale ale fiinţelor 
primordiale, repetându-le la nesfârşit." 

De altfel, Eliade încearcă să recupereze istoria, stabilindu-i sen¬ 
sul oarecum în afara ei. Evenimentele transistorice sunt arhetipurile 
recurente ale timpului. Acesta din urmă îşi câştigă sensul numai 
dacă poartă cu sine urmele „atemporale” ale sacrului. Timpul profan 

„Nu există formă religioasă (n. B. S., şi nici istorică, am completa) care sa 
nu tindă să se apropie cât mai mult posibil de propriul său arhetip, adică să se 
purifice de aluviunile şi sedimentele sale istorice. Orice zeiţă tinde să devină o 
Mare Zeiţă, încorporând toate atributele şi funcţiile pe care le comportă arhe¬ 
tipul Marii Zeiţe”, p. 359. 

Ibiderriy pp. 312-313. 

este „materia” lumii, în care se „încarnează” arhetipul creator. Orice 
legătură a timpului cu sacrul implică, însă, o autentică renovatio: 
istoria se transfigurează, timpul o ia de la capăt, iar natura devine 

scena unde se produc „rupturile de nivel”. 

Nimic în opera lui Eliade nu lasă să se întrevadă o viziune uni¬ 
laterală, de tipul atemporalităţii sau istoricităţii, cum crede, printre 
alţii, Douglas Allen. întotdeauna savantul român uneşte contrariile, 
gândeşte istoria ca epifanie a arhetipului, iar acesta din urmă îşi 
construieşte semnificaţia numai intr-un raport direct cu istoria. 
Se păstrează, totuşi, ideea că orice contact dintre sacru şi profan 
este locul de început, de unde se (re)creează lumea, se (re)generează 
timpul: „în aspiraţia de a reîncepe o viaţă nouă în sânul unei cre¬ 
aţii noi - aspiraţie făţiş prezentă în toate ceremoniile de sfârşit şi 
început de an - străbate şi dorinţa paradoxală de a reuşi să se inau¬ 
gureze o existenţă anistorică, adică de a putea trăi exclusiv într-un 
Timp sacru, ceea ce înseamnă a proiecta o regenerare a întregului 
timp, o transfigurare a duratei în eternitate”.* Sensul întoarcerii la 
origini nu este acela al defetismului, în sensul blagian al refuzului 
istoriei (atitudinea anabasică), ci o reevaluare a timpului profan, o 
restaurare a duratei, mai bine spus, o „lucrare împreună” a sacru¬ 
lui cu profanul. Sacrul impune sensul, iar profanul oferă scena de 
manifestare, semnificaţia, forma de exprimare. în cele din urmă, 
arhetipul este modelul ontologic perfect, locul începuturilor, unde 
contrariile se conjugă. El este centrul, unde timpul curge fără du¬ 
rată; reprezintă, deci, „forma” încarnată în timpul profan, care-1 
transfigurează, transformându-1 în eternitate. împlinirea modelului 
are loc însă în temporalitate. Mai mult decât atât, arhetipul este el 
însuşi o istorie, întrucât conţine gesturi, acte care s-au întâmplat. 

Ibidem, p. 313 

** M. Eliade, Mitul eternei reîntoarceri , p. 113; la Eliade, forma urmează deseori 
materia, fenomenul. Astfel, orice arhetip se împlineşte în mai multe tipuri de 
comportamente profane; de exemplu, arhetipul androginiei se poate realiza în 
comportamentele aparent banale: căsătoria, dragostea, orgia, actul sexual sau al¬ 
chimia. Manifestări istorice diferite îndeplinesc acelaşi rol, fapt ce demonstrează 

Raportate la acestea, evenimentele cotidiene dobândesc semnificaţii 
transmundane. 


3. Arhetipul, coincidentia oppositorum 
şi ecumenismul religios 


Orice manifestare fenomenală este arhetipală - ideea aceasta 
este una dintre premisele metodologice ale lui Eliade. Nu putem 
înţelege un fenomen fără a-1 integra într-un sistem, într-o structu¬ 
ră recurentă. Arhetipul poate fi recognoscibil, întrucât lasă urme 
în istorie, urme ce pot fi descifrate. Scopul analizei comparative a 
religiilor este căutarea acelui element universal manifestat în fiecare 
fapt particular.* Arhetipul fenomenului reprezintă obiectul de stu¬ 
diu al istoriei religiilor şi oferă şi criteriile ştiinţificităţii. 

Istoria este, în fond, o imitare variată a aceloraşi structuri perene 
- totul se integrează într-un sistem unitar de semnificaţii, în care 
arhetipul este chiar sistemul integrator. Această structură invaria¬ 
bilă şi eternă face posibilă interculturalitatea, dialogul, ca elemente 
de bază ale istoriei religiilor. O structură stabilă nu înseamnă însă 
şi un sistem de semnificaţii stabil. Dialogul este, în cele din urmă, 
o manifestare a unităţii limbajului, locul unde arhetipul unificator 
se comunică. Din perspectiva umanismului religios, istoria şi mito¬ 
logia, limbajul şi simbolul se împletesc într-o coincidentia opposito¬ 
rum, instrumentul logico-discursiv al structurii universale şi eterne. 
Coincidentia este dedusă din însăşi esenţa arhetipului etern, dar 
aplicat temporalităţii, genotop şi cronotop, transcendent şi imanent, 
asemenea simbolului. 


caracterul unificator al arhetipului, care este o paradigmă pentru orice tip de 
comportament, nu numai pentru cel religios. 

A se vedea şi Douglas Allen, Mircea Eliade et lephenomene religieux , p. 39. 

Figura 6 - Unitatea contrariilor în structura arhetipului 



Explicaţie: Arhetipul îmbină armonios timpul şi eternitatea. în cele din 
urmă structura sa este o coincidentia oppositorum cronotopică. 


Figura confirmă ideea Sabinei Fânaru, unul dintre noii cerce¬ 
tători ai operei lui Mircea Eliade: „arhetipul originii nu reprezintă 
doar un moment absolut şi reversibil, reprezentare aniconică (nefi ¬ 
gurativă) a transcendentului, ci e un cronotop informai transcen¬ 
dent si transcendental, din care se desface un fascicul de semnificaţii 

> * y 

(...)”.* Sacrul irumpe în prezent, iar spaţiul locuit de fiinţele primor¬ 
diale devine o renovatio infinită. Arhetipul este locul permanenţei, 
spaţiul absolut repetabil, centrul primordial care se actualizează 
cu fiecare aducere aminte. Prin simbolistică se leagă memoria unui 
spaţiu de prezenţa unui alt spaţiu, din împletirea dintre sacru şi 
profan rezultând o lume ce se regenerează continuu. Imaginea ar¬ 
hetipului este cea a şarpelui Uroboros autodevorator şi cronotopic. 
Arhetipul este locul unde spaţiul se transformă în timp, formând 
momentul clipei, nune stans. 

Mircea Eliade foloseşte paradoxala dialectică sacru-profan ca 
instrument literar; arhetipul nu numai că se actualizează în per¬ 
manenţă, dar regenerează şi fiecare moment istoric. Convingerea 
istoricului român că sacrul este un substrat al schimbărilor tuturor 


Sabina Fânaru, op. cit., pp. 9-10. 

lucrurilor îl apropie de poziţia monistă. Totuşi, Eliade face prea 
puţine speculaţii metafizice; scopul lui este mai degrabă acela de 
a fundamenta o filosofie a istoriei care, treptat, să se transforme 
într-un mesaj ecumenic, pe aceeaşi filiaţie intelectuală cu Tilich sau 
Berdiaev. Dacă, pentru primul, orice religie exprimă o nostalgie a 
„întoarcerii la origini şi, în cele din urmă, toate religiile se vor în¬ 
toarce în timpul originar de unde au izvorât, Iar pentru gânditorul 
creştin Berdiaev, universalitatea religiilor se bazează pe lucrarea 
liberă şi împăciuitoare a Sfântului Duh, ce transfigurează istoria, 
pentru Eliade, rolul arhetipului în revelarea semnelor sacrului, evi¬ 
dente în cultură şi în comportamental omului, este unul semnifi¬ 
cativ Istoricul religiilor pune arhetipul în centrul concepţiei sale 
despre ecumenicitate. 

Arhetipul nu numai că este un semn al permanenţei sacrului 
în lume, dar impune şi sensul, „destinul” istoriei. Iar acest sens 
nu se reduce la imitare şi repetiţie; se poate regăsi şi într-un text, 
o naraţiune, un eveniment sau într-un element al experienţei. Cu 
alte cuvinte, arhetipul explică tot, iar logica sa, care este cea a coin¬ 
cidenţei contrariilor, devine fundamentul dialecticii sacru-profan. 
Eliade depăşeşte, astfel, ecumenismul creştin, susţinând o poziţie 
culturalistă: sacrul, împreună cu modelul său recurent, arhetipul, 
se distribuie în istorie, poate fi recuperat prin anâmnesis , în fiecare 
text sau prin comportament/ 

Din arhetip se desprinde, aşa cum am mai precizat, o multi¬ 
tudine de semnificaţii, toate fiind în legătură cu ideea de sacru. 
Observăm cum la Eliade, poate mai bine decât la oricare alt gândi¬ 
tor, metoda istoriei religiilor se sprijină pe asumpţii ontologice. în 
cazul teoriei despre arhetip, aşa cum rezultă din mai multe lucrări 
ale savantului român, ontologia este esenţială pentru înţelegerea 
comportamentelor religioase. Deci nu este de ajuns să spunem că 


I. P. Culianu, înţelegând foarte bine această viziune despre arhetip, iniţiază 

chiar o nouă metodă de interpretare a textului, mitanaliza, continuând ideile 
maestrului său. 

prin imitaţie se ajunge la arhetip, ci că imitaţia, repetarea, revelează, 
în esenţă, ontologia în care crede Eliade: „Un obiect sau un act de¬ 
vine real în măsura în care imită sau repetă un arhetip.’” Repetarea 
arhetipurilor este ceea ce Eliade numeşte „mitul eternei reîntoar¬ 
ceri”. Lucrurile se repetă la infinit, iar această sentinţă este valabilă 
nu doar pentru omul religios. Repetiţia nu este o roată care se în¬ 
vârte în gol aşa cum este, de exemplu, pentru Nietzsche şi pentru 
toţi nihiliştii; pentru Eliade, ea are sensul de participare a omului 
la Realitatea eternă. Repetiţia impune norma religiozităţii, dar este 
si un criteriu de evaluare ontică a lucrurilor: un lucru este real dacă 
participă, prin imitare, la modelul său ceresc, teorie ce reprezintă, 

în esenţă, un platonism sui-generis. 

Arhetipul se poate recrea prin imitaţie - aceasta este principala 
sa caracteristică. Fără să denote un indicator redundant, repetiţia 
este un fapt de creaţie. Acest fapt poate fi lesne înţeles dacă obser¬ 
văm ce anume se repetă în fiecare comportament religios: un mit 
cosmogonic. Reiterând momentul creaţiei, lumea se regenerează - 
este încă o dovadă a viziunii magice a lumii pe care o împărtăşeşte 
Eliade, precum oamenii societăţilor arhaice. Cosmogonia joacă roi 
de model exemplar pentru toate acţiunile şi situaţiile ce vor repeta 
acest eveniment primordial. Dacă imitarea modelului sacru ar fi fost 
doar o caracteristică a omului religios, acest fapt nu ar fi fost foar¬ 
te important; sunt foarte mulţi oameni care nu-şi asumă condiţia 
religioasă şi, în acest sens, imitaţia nu ar avea valoare universală. 
Eliade realizează însă o generalizare interesantă: nu numai faptele 
omului religios sunt imitaţii ale modelului arhetipal; întreaga creaţie 
culturală a omului, simbolurile reproduse de el la nivel inconştient 
trimit către un arhetip central. Arhetipurile se pot regăsi la nivelul 
inconştientului. Nu este necesară întoarcerea către sine; simplul 
contact cu mitul declanşează anamneza. Prin recitarea rituală sau 


* In M. Eliade, Mitul eternei reîntoarceri, p. 15. 

prin simpla povestire a mitului, arhetipul ajunge de la nivelul in¬ 
conştientului la suprafaţa conştiinţei.* 

Se poate impune, astfel, o primă concluzie: conştiinţa poate 
doar să surprindă fenomenul, ea fiind întotdeauna o conştiinţă in- 
tenţională („despre ceva”), dar nu are capacitatea de a recunoaşte 
arhetipul. Cum e posibil, deci, ca pe plan raţional să fie surprinsă 
o realitate supraconştientă? Eliade introduce în acest context con¬ 
ceptul de transconştiinţă. Transconştiinţa este, de fapt, conştiinţa 
religioasă care îşi recunoaşte arhetipurile - este o realitate pe ju¬ 
mătate ontologică, pe jumătate psihologică, în care simbolurile se 
reunesc într-o primordială unitate. Conştiinţa sesizează unitatea 
(de aceea transconştiinţa şi inconştientul nu se identifică), dar nu-i 
pătrunde semnificaţia (deci nu este propriu-zis o „conştiinţă a ceva”, 
atâta timp cât obiectul este incognoscibil). Ideea de transconştiinţă, 
preluată de Eliade din yoga, vine să explice cum un simbol afec¬ 
tează conştiinţa. La nivelul transconstiintei - un fel de „conştiinţă 

î ) î J J î 

enstatică”, modificată - se produce „ruperea de nivel ”; tot aici se 
poate sesiza unitatea primordială dintre contrarii şi tot la acest ni¬ 
vel orice formă istorică se „purifică”, transformându-se într-un act 
religios. Această concepţie este dominantă în gândirea lui Eliade 
încă din primele sale lucrăr i ştiinţifice: „orice act religios ca şi ori¬ 
ce act magic se reduce la o rupere de nivel (s. a.) - realul coincide 
cu non-realul, totul cu partea, eternul cu efemerul etc.’”* Ideea de 
transconştiinţiozitate reprezintă una dintre cheile epistemologice 
ale gândirii lui Eliade.*** Ea se aplică atât unei probleme ontologice - 
arată modul cum se manifestă sacrul, influenţând conştiinţa omului 

* J > ) 

religios, cât şi comportamentelor arhaice: recunoaşterea sacrului 
conduce la transformarea unui personaj istoric în erou mitic sau 


A se vedea şi David Cave, op . cit, p. 82 

în M. Eliade, Comentarii la legenda meşterului Manole , în Drumul spre centru, 
Editura Univers, Bucureşti, 1991, p. 446; de asemenea, şi în Tratat de istorie a 
religiilor, de acelaşi autor, ediţia citată, p. 360. 

Şi în opinia lui G. Dudley, op. cit., p. 114. 

a unui eveniment istoric în istorie exemplară. Altfel spus, originea 
arhetipurilor se regăseşte în primul raport al omului cu cosmosul, în 
momentul în care individul ia cunoştinţă de poziţia sa în cosmos/ 

Eliade consideră că această raportare a omului arhaic la realita¬ 
tea arhetipului reprezintă principalul mod de a fi creator al indivi¬ 
dului. Repetiţia, imitarea modelului primordial şi reducerea orică¬ 
rui act la simbolismul religios sunt constantele creaţiei, în general, 
şi ale celei folclorice, în special. Arhetipul se regenerează continuu, 
fiind un model pentru orice act de creaţie populară. în realitate, a te 
supune unui model creator şi regenerator înseamnă, în viziunea lui 
Eliade, a păstra în orice act creator o imagine universală, arhetipală, 
care, reprodusă în permanenţă, dă naştere la noi şi noi forme. 

Dacă iniţial Mircea Eliade a fost preocupat de formele a pri- 
orice ale gândirii populare, mai târziu, savantul român a extins 
ideea creativităţii omului prin întoarcerea la arhetip; creaţia este 
impersonală, arhetipică. Arta este mimesis, dar nu al Naturii, ci al 
formelor pure, anistorice. Individualul, în speţă forma creatoare, 
se supune generalului, înţeles ca o categorie arhetipală. Interesant 
este că, aproximativ în aceeaşi perioadă, Constantin Noica îşi 
concepea modelul său ontologic, în care individualul se împlinea 
prin general. Istoricul român al religiilor îmbrăţişează şi el această 
idee: în fond, întoarcerea la arhetip regenerează individualul. în 
Comentarii la legenda Meşterului Manole, Eliade constată diferenţa 
dintre mentalitatea arhaică şi cea modernă: mentalitatea populară 
reţine individualul în măsura în care acesta repetă un arhetip şi 
în care se integrează în sistemul de semnificaţie simbolic. Creaţia 
este, în acest sens, o „uitare de sine”, o pierdere, mai degrabă decât 
o recâştigare, a individualului. Manifestându-se creator, omul este 
„vocea” sacrului în lume; el construieşte conform normei arhetipi- 
ce, pictează, sculptează după nişte modele eterne (chiar şi pictura 
contemporană, aniconică, nonfigurativă, se întoarce, după opinia 


A se vedea, M. Eliade, Comentarii la legenda meşterului Manole, p. 143 şi 
aceeaşi idee în Mitul reintegrării. 

lui Eliade, la un model precosmic, haosul primordial), scrie pentru 
a „aminti” de arhetipuri etc. 

în articolele scrise în ultima perioadă a vieţii, grupate în lucra¬ 
rea postumă Briser le toit de la maison, Eliade s-a arătat preocupat 
de raportul existent între creaţia umană şi arhetip. Astfel, convin¬ 
gerea ultimă a savantului român a fost că arhetipurile, miturile şi 
simbolurile îşi prelungesc existenţa în creaţiile moderne. Acestea nu 
presupun originalitate, ci repetare, constanţă arhetipică şi orientare 
către o formă perfectă. Cultura poartă cu sine, în mod latent, aceas¬ 
tă formă perfectă, către care tinde, ca spre un ideal de perfecţiune, 
orice creaţie. 

Fiind în esenţă cosmocrator, în măsura în care este regenerator, 
arhetipul semnifică existenţa umană şi o îmbogăţeşte. La toate nive¬ 
lurile, acesta continuă să valorifice existenta si să creeze noi valori 

î y 

culturale, ceea ce înseamnă că „Absolutul nu ar putea fi extirpat: 
e susceptibil doar de degradare. Şi spiritualitatea arhaică supravie¬ 
ţuieşte, în felul său, nu ca act, nu ca posibilitate de împlinire reală I 

pentru om, ci ca o nostalgie creatoare de valori autonome: artă, | 

■USB 

ştiinţă, mistică socială etc.”* Pentru fiecare dintre aceste domenii J 

* 

m 

ale vieţii există câte un arhetip creator. De exemplu, Dionysos este 
arhetipul eroului, în raport cu care orice personaj literar se iniţiază. f 

Scenariul iniţiatic al lui Dionysos impune modelul tematic, miezul 

* ■/!< 

oricărui roman modern. Ideologiile contemporane urmează şi ele 
un arhetip: al creaţiei, al Vârstei de Aur sau al eroului civilizator. j 

Mai mult chiar, însăşi existenţa umană este arhetipică: omul recu- 1 

noaste în viaţa sa un fel de pattern al situaţiilor sale; integrând acest f 

model în proiectul personal de viaţă, individul îşi poate orienta co- 1 

rect existenţa, înţelegând semnele manifestării sacrului. Eliade este, j 

de altfel, încrezător în capacitatea omului de a se întâlni cu sacrul, | 

la nivelul transconştiinţei la care are uneori acces, prin intermediul j 

M. Eliade, Tratat de istorie a religiilor, p. 336. | 

unor tehnici speciale sau prin salturi calitative în interiorul propriei 
sale vieţi. 

Arhetipul se dezvăluie, în cele din urmă, ca o armonie de ima¬ 
gini contrare, reduse la un simbol principal. Felul cum se realizează 
coincidenţa contrariilor în arhetip ne este sugerată de una dintre 
cele mai impresionante sinteze ale umanităţii - sinteză posibi¬ 
lă tot pe baza unei coincidentia oppositorum regăsite în structura 
Universului - ideea de Magna Mater, Zeiţă a Naturii. Am ales acest 
exemplu, folosit deseori de Eliade, pentru a exemplifica modul „al¬ 
chimic” de realizare a coincidenţei contrariilor, ca principiu unifi¬ 
cator, în cadrul unui simbol arhetipal. Magna Mater, ca Divinitate 
a Totului, este, în opinia lui Eliade, primul ecumenism din istorie. 
Marea Mamă, Zeiţa ce încorpora în principal semnificaţii ale unei 
societăţi agricole, de tip matriarhal, regăsite în diverse culte ale fer¬ 
tilităţii, orgiastice, se transformă cu timpul, din zeitate a pămân¬ 
tului în mamă a tuturor zeilor şi a oamenilor, deopotrivă. De fapt, 
transformarea zeiţei se înscrie într-o schemă generală a simbolului. 
Conform acesteia, orice zeiţă locală devine universală, păstrându-şi 
vechile funcţii şi încorporând şi alte semnificaţii, date de geniul 
creator uman, în conformitate cu timpul istoric al realizării sintezei. 
Magna Mater are, în acest sens, rolul „formulei care unifică” toate 
contrariile, prin contrarii înţelegându-se semnificaţiile diferite, de 
cele mai multe ori contradictorii.* 

Exemplul luat din scrierile lui Eliade ne sugerează faptul că 
se pot stabili mai multe înţelesuri ale coincidenţei contrariilor. In 
primul rând, principiul unificator se regăseşte la nivelul structurii 
arhetipului. Arhetipul este format dintr-o succesiune impresionantă 
de imagini, simboluri, din semnificaţii divergente sau convergente, 
raportate la o temă unică, totalizatoare - în exemplul prezentat, 
tema Magna Mater ca Divinitate a Totului. Totul are funcţia unui 
principiu al infinitului, din care rezultă un fascicul de semnificaţii 


M. Eliade, Mitul reintegrării, p. 20. 

contrare sau unitare. Această caracteristică a arhetipului, de a recrea 
în permanenţă semnificaţii pornind de la o temă centrală, este şi 
esenţa morfologismului, pe care Eliade îl preia, ca metodă, de la 
Goetiie. Totuşi, „viziunea lui Eliade se deosebeşte de cea goetheană, 
întrucât renovarea nu implică doar întoarcerea la străvechile Mume; 
ci legându-se deopotrivă de ideea arhaică de renovans , acest crono- 
top este în acelaşi timp mobil şi ecumenic: el rupe spaţiul printr-o 
multitudine de centre şi durate prin aducerea în prezentul istoric 
a prezentului sacru”/ Prin această viziune, mai mult speculată din 
exemplul prezentat, Eliade poate fi un reper contemporan pentru 
modul în care metoda fenomenologică se poate transforma într-un 
postmodernism sui-generis, în măsura în care se presupune exis¬ 
tenţa mai multor centre creatoare, în funcţie de atitudinea omului 

' y 

fată de sacru.** 

> 

Coincidentia oppositorum se realizează nu numai prin reducerea 
la o temă unică a semnificaţiilor, ci şi prin unitatea semnificaţiilor 
contradictorii a imaginilor ce provin din mai multe surse religioase. 
Acest tip de coincidentia oppositorum nu este doar structural, regăsit 
în arhetip; el poate fi şi funcţional, atâta timp cât este un principiu 
esenţial al istoriei religiilor. Arhetipul uneşte imagini diverse pentru 
că simbolul însuşi care stă la baza lui integrează imagini contrarii/” 
Mai mult chiar, simbolul creează coincidentia , prin concilierea din¬ 
tre două lumi opuse, una vizibilă şi alta invizibilă. 

Arhetipul realizează şi o altă sinteză, unificând realităţile con¬ 
ciliate într-o nouă formulă, ecumenică. Marea Mamă este o imagi¬ 
ne centrală în toate religiile primitive, dar şi în tradiţiile populare 

Sabina Fînaru, op. cit., p. 14. 

Faptul că omul se comportă diferit, dar de fiecare data creator, este una din 
constantele teoretice ale gândirii lui Eliade. Totuşi, nu poate fi vorba de un post¬ 
modernism în structura gândirii profesorului de la Chicago, atâta timp cât lipsa 
de privilegiere a vreunui centru nu impune un instanteism sau relativism meto¬ 
dic, ci, dimpotrivă, din acest polimorfism, se poate extrage o lege a priori, o con¬ 
stantă hermeneutică, aceea a reducerii semnificaţiilor diverse la o temă unică, 
*** A se vedea subcapitolul despre simbol, în capitolul curent al lucrării de faţă. 

creştine (cultul Fecioarei) sau budiste (tantrismul). Totuşi, reprezen¬ 
tările sunt diverse: Isis nu coincide cu Maria si nici cu Săhkti, dar, 

7 

cel puţin simbolic, ele sunt Zeiţa-Mumă, proniatoarea Universului. 
O imagine unică explică toate celelalte imagini. Arhetipul pune 
astfel bazele unui ecumenism cultural. Istoria religiilor este posibilă 
doar dacă se acceptă această coincidentia oppositorum, ca unitate 
de imagini contrarii , cu trimitere directă la o religie naturală, căreia 
Eliade, de altfel, îi recunoaşte dreptul la existenţă. Religia natura¬ 
lă susţine ideea că toate religiile au un filon comun. în opinia lui 
Eliade, această unitate nu provine în mod necesar dintr-o sursă 
comună, ci este mai degrabă efectul transconştiinţei, ca patrimo¬ 
niu comun al umanităţii, în care există aceleaşi arhetipuri, regăsite 
nu doar în religii, ci şi în nostalgiile şi aşteptările noastre. Vorbind 
despre religii, savantul român are în vedere, de fapt, religiozitatea. 

Cultul Marii Zeiţe impune însă şi o coincidentia oppositorum 
regăsită în experienţa religioasă ce decurge din înţelegerea acestui 
cult. Semnificaţia directă a arhetipului creator de sensuri al Marii 
Zeiţe ar fi răsturnarea valorilor şi instaurarea haosului prin coinci¬ 
denţe contrarii pe toate planurile: „experienţa religioasă realizată în 
cultele agricole făcea să coincidă suferinţa trupească cu beatitudinea 
spirituală”.* Sensurile se întrepătrund, realitatea se ajustează până 
când se transformă într-un punct care semnifică unitatea începu¬ 
turilor. în acest punct, normalitatea coincide cu desfrâul, durerea 
cu beatitudinea s.a.m.d. Zeiţa Timpului şi a Destinului este, în cele 
din urmă, un arhetip al Totului fără de început, care declanşează 
toate comportamentele şi deschide un mănunchi de semnificaţii, 
multe dintre ele contrare între ele. 

Pe plan ontologic, coincidentia oppositorum în structura arheti¬ 
pului este o totalizare de niveluri, unificate într-un centru arhetipal. 
Centrul face posibilă repetiţia, prin care se aduce în planul con¬ 
tingentului modelul etern şi imuabil al comportamentul religios. 


M. Eliade, Mitul reintegrării , p. 32. 


Repetarea arhetipurilor este ceea ce Eliade numeşte „mitul eternei 
reîntoarceri”. Arhetipul impune, astfel, şi sensul comportamentu¬ 
lui - forma arhetipală explică totul şi către ea se îndreaptă gesturile 
omului. Totul se reduce însă la presupoziţia existenţei unei unităţi a 
Cosmosului, o unitate de niveluri ontice, coincidentia oppositorum, 
epifanie a sacrului, o formulă simplă a întregii realităţi. Arhetipul 
este ecuaţia care unifică spaţiul şi timpul, este punctul de înce¬ 
put, unde se concentrează toate energiile creatoare ale Cosmosului, 
punct cosmogonic, centru spaţio-temporal ce conciliază în mod 
absolut toate contrariile. 

















VIII. CoiNCIDENTIA OPPOSITORUM 

Şi NOUL UMANISM 


A. Coincidentia oppositorum ca model biografic 


Am arătat în paginile anterioare că simbolul coincidenţei con¬ 
trariilor este arhetipul cosmocrator al operei lui Mircea Eliade. Că 
reprezintă un limbaj privilegiat despre sacru, că este înţeles ca un 
principiu ontologic care „susţine” orice situaţie existenţială sau că 
are rol de centru al înţelegerii de tip hermeneutic ori de concept al 
totalităţii simbolului, coincidentia oppositorum oferă sensul către 
care trebuie să se îndrepte orice exegeză despre opera lui Mircea 
Eliade. Aceasta din urmă, aşa cum am mai afirmat, se desfăşoară 
în jurul ideii-arhetip de „totalitate”, indicând o abordare „totală” 
a lucrărilor istoricului român ai religiilor, din perspectiva tuturor 
sensurilor implicite ale operei sale. Cum o gândire a „totalităţii” 
nu este posibilă din cauza limitelor temporale sau spaţiale - pe de 
o parte, orice cercetare despre un autor nu poate surprinde totul, 
iar, pe de altă parte, se desfăşoară în condiţii fragmentare, ale unui 
timp şi spaţiu percepute discontinuu - ceea ce ne rămâne este a 
vorbi separat despre aceste sensuri, urmând a Ie unifica, a le trece 
unele în altele, în mod centriped. 

Coincidentia oppositorum, tocmai pentru că este un simbol al 
totalităţii văzute ca o conjuncţie a disjuncţiei, nu suportă o inter¬ 
pretare singulară. Cum am afirmat şi anterior, simbolul totalităţii 
permite deplasarea centrului în direcţia oricărui sens. Astfel, în 

opera lui Eliade nu există un centru fix, de unde ar urma să por¬ 
nească toate interpretările. Orizontul înţelegerii se deplasează în 
permanenţă, împreună cu arhetipul pe care îl poartă cu sine. A 
vorbi despre „tot” este ca şi cum ai utiliza toate gramaticile, sen¬ 
surile şi limbajele posibile. în această infinită polisemie, tot ce se 
poate realiza este descrierea - mai mult decât interpretarea - acestei 

unităţi intrinseci a întregii opere. 

De aceea, atunci când vorbim despre unitatea operei lui Mircea 
Eliade - şi în general a oricărui autor - ne referim la continuitatea 
dintre biografie şi activitatea literar-ştiinţifică. într-un cuvânt, sin¬ 
teza ar putea fi dată de expresia „viaţa ca operă”, ce ar descrie mai 
bine modul cum funcţionează coincidentia oppositorum în interio¬ 
rul unei gândiri dialectice. Simbolul totalităţii aduce în prim-plan 
ideea unei unităţi indisolubile dintre viaţă şi operă, astfel încât una 
o explică pe cealaltă şi, în plus, arată faptul că ambele experienţe, 
asumate de interpretant, sunt coordonate de aceleaşi principii. 

Ne aşteptăm să găsim deci, în biografia gânditorului român, 
o confirmare a teoriilor sale exprimate în operele literare sau şti¬ 
inţifice. Caracteristica ideii de „totalitate” este însă faptul că orice 
conjuncţie este posibilă, chiar şi în condiţiile în care sensurile sunt 
corelate. Astfel, se poate spune, în principiu, că viaţa lui Mircea 
Eliade este - sau poate fi interpretată ca fiind - continuă, dar şi 
discontinuă, obsedată de totalitate, dar şi de fragment, sincronică 
şi diacronică, nocturnă şi diurnă, paradigmatică, dar şi demoniacă 
pe alocuri, contradictorie şi unitară, în acelaşi timp. Să ne amintim 
principiul hermeneutic aplicat operei lui Eliade, conform căruia 
toate sensurile funcţionează simultan. Simultaneitatea centrelor, 
conjuncţia polilor şi coincidenţa contrariilor sunt feţele aceluiaşi 
discurs despre „totalitate”, arhetipal şi descentrant totodată. 

Nu este deloc surprinzător, în aceste condiţii, de ce vom postula 
unitatea existentă între biografia lui Mircea Eliade, ecumenicitatea 
simbolului coincidenţei contrariilor şi sensurile acestuia. în fond, 
această metodă hermeneutică se supune principiului totalităţii , el 

însuşi explicat în opera savantului român. Suntem deci în situaţia 
de a ne regăsi interpretarea în oglinda autorului, ca într-o ghicitură. 
Ceea ce avem de explicat, totalitatea, este cuprins în însăşi opera pe 
care o încercăm să o înţelegem. Ne gândim astfel că hermeneutica 
operei unui autor este interpretarea autorului despre el sau chiar 
mai mult, înţelegerea acestuia asupra noastră. Ca un ochi care se 
priveşte pe sine, interpretarea informează limbajul şi conştiinţa de 
prezenţa unei situaţii originare, în care autorul şi interpretul lui îşi 
construiesc semnificaţia, unul din inter pretarea celuilalt. 

* 

* * 

Avem impresia că atunci când ne referim la viaţa unui autor 
ne aflăm în momentul zero al interpretării operei sale. Sperăm de 
fiecare dată să găsim în datele biografice sensurile primordiale, pe 
urmele cărora să călcăm cu încredere. Ne dăm seama însă că, atunci 
când judecăm o operă din perspectiva simbolului central al ei - în 
cazul operei lui Eliade „totalitatea” - nu poate exista un unic punct 
de pornire. Interpretarea exegetică este aidoma unei imagini re¬ 
versibile: aşa cum viaţa explică opera, tot în asemenea mod opera 
continuă biografia. Aşa cum afirmam, centrul există, dar el este 
polimorf şi se poate regăsi în orice loc. Hermeneutica operei, de 
exemplu, întâlneşte centrul structurat conceptual, la fel cum studiul 
biografiei este o arheologie ce vorbeşte, în alţi termeni, de acelaşi 
arhetip. De oriunde am porni, semnificaţia se construieşte circular 
şi se revelează doar ca totalitate a demersurilor hermeneutic, bio¬ 
grafic şi exegetic. 

Mircea Eliade a ştiut că semnificaţia operei sale stă în această 
unitate existentă între scriere şi biografie, unitate ce are ca model 
totalitatea contradicţiilor, identitatea sensurilor contradictorii (con¬ 
juncţia disjuncţiei) şi care sugerează, în spiritul interpretării psiho¬ 
logice, căutarea unui centru al existenţei. Coincidentia oppositorum, 
percepută, în acelaşi timp, ca arhetip şi ca pluralitate, este modelul 

biografic şi hermeneutic ce explică paradoxurile istoriei religiilor, 
dar şi pe cele ale vieţii lui Eliade: „Ambivalenţa şi polaritatea se ve¬ 
rifică nu numai In orice cultură şi pe orice plan (...), dar şi în viaţa 
individului (...) Am ajuns la această teorie, urmărindu-mă cu atenţie 
pe mine însumi (subl. n.). Rareori polaritatea se verifică mai senza¬ 
ţional ca în viaţa mea: asceză şi orgie, persoană şi setea de colectiv, 
creaţie şi degradare în erudiţie. Multilateritatea este când un efort 
către universal, când o cădere în fragment.”* Toate contradicţiile se 
unesc în personalitatea, în „Eu-1” Mircea Eliade. Istoricul religiilor 
îşi atrage de partea sa interpretarea aspectelor contradictorii ale 
realităţii, pe care o foloseşte ca model explicativ pentru situaţiile 
existenţiale. Demersul unificator reliefează, încă o dată, că Eliade 
utilizează coincidentia oppositorum cu sens totalizator, ca paradig¬ 
mă a întregii sale experienţe. 

Cu alte cuvinte, discursul despre totalitate, care in-formează 
întreaga operă â savantului român, exprimat printr-o unitate pa¬ 
radoxală a contrariilor, este el însuşi un limbaj paradoxal. Acesta 
trimite către locul, regăsit oarecum dincolo de sens, unde se con¬ 
struieşte semnificaţia psihologică, a hermeneuticii despre autor. 
Considerăm astfel că această miză a discursului despre totalitate, 
această obsedantă, fascinantă şi, uneori, redundantă repliere a lim¬ 
bajului în siajul experienţei, traduce de fapt aspiraţia către libertate a 
gânditorului român. El însuşi afirmă că existenţa finită, fragmentul, 
se poate salva doar atunci când acesta coincide cu infinitul: „nu 
pot salva finitul decât reabsorbindu-1 în totalitate şi încercând să 

dobândesc printr-un elan spiritual această totalitate”**. în această 

reintegrare a unicului în Absolutul totalizator, Eliade vede o mo¬ 
dalitate privilegiată de transcendere a condiţiei umane, de fapt mo¬ 
delul existenţial pentru orice „eliberare”.’** Sensul profan trimite. 


Mircea Eliade, Jurnalul portughez şi alte scrieri, ediţia citată, voi. I, p. 151. 
Ibidem, p. 271. 

Coincidenţa misterioasă dintre fragment şi Tot este o dezvoltare a dialecticii 
sacru-profan exprimate în operele ştiinţifice şi literare, care determină, în mod 

în context religios, către o semnificaţie sacră. Astfel, istoria, care 
deseori coincide la Eliade cu „păcatul”, este semnificativă pentru 
că ea poate cuprinde, chiar în limitele sale, infinitul: „Pentru mine, 
fragmentul poate coincide cu Totul; rămânând în finit, omul poate 
cuprinde totuşi infinitul, prin riturile şi miturile arhaice, omul ştia 
să rămână şi să se bucure de lumea concretă, fără a cădea totuşi în 
lume.”’ în acest sens, miza este reîmpăcarea omului cu timpul, prin 


încercarea de a depăşi „teroarea istoriei , pe care acesta o resimte 
dacă nu se poziţionează în proximitatea Absolutului. 

A. 

Modelul reconcilierii dintre profan şi sacru este Incarnarea 
Divinităţii, care oferă sens istoriei, o resemnifică în planul coinci¬ 
denţelor contrare dintre fragmentar şi total: „creştinismul împli¬ 
neşte până la istovire paradoxul care a obsedat omul încă din pre¬ 
istorie, a coincidenţei Totului cu un fragment.”** Teologia încarnării 
justifică şi prezenţa dialecticii istorie-eternitate, temă constantă a 
literaturii lui Eliade. „Creştinismul cosmic” este conceptul principal 
rezultat dintr-o astfel de viziune. Acesta unifică planuri care, în 
logica obişnuită, sunt disociate: Natura şi Istoria, tradiţia şi noul, 
simbolul şi conceptul. Tot pe aceeaşi linie ideatică, Eliade conjugă 
spiritul cu ideologia sau cultura cu politica. Urmând poziţia conci¬ 
liatoare, Eliade acordă momentului istoric în care trăieşte un statut 
privilegiat. Istoria este mediul potrivit de apariţie a fantasticului 
mitic si simbolic. 


misterios, coincidenţa sacrului cu profanul. 

Ibidem, p. 284. 

** Ibidem, pp. 273-274. Ideea acestui model de coincidentia este dezvoltat şi în 
operele ştiinţifice ale savantului român 

Adeziunea de credinţă la mişcarea legionară se explică tot prin această con¬ 
vingere în puterea principiului coincidenţei contrariilor, un principiu spiritual, 
de a realiza sinteza dialectică, în interiorul lumii acesteia, dintre transcendenţă şi 
imanentă. Transcendenta la care face trimitere simbolul este unită cu imanenta 

s > * 

istoriei. Din această sinteză complexă a luat naştere şi mişcarea legionară; a se 
vedea, Florin Ţurcanu, Mircea Eliade . Prizonierul istoriei. Editura Humanitas, 
Bucureşti, 2003, p. 349. Eliade a văzut în mişcarea legionară o răbufnire a fon¬ 
dului autohton împotriva aculturaţiilor succesive. Mişcarea condusă de Corneliu 

Aşa cum am văzut deja, concepţia lui Eliade despre libertate se 
exprimă în termenii paradoxali de unitate a contrariilor, preluaţi 
din spaţiul spiritualităţii indiene. Unitatea „contrară” dintre tota¬ 
litate şi fragment - exprimată fie prin simultaneitatea apariţiilor 
fenomenelor, fie prin absoluta identitate a sensurilor - explică şi 
geneza scrierilor. Din mărturisirile autorului,* Tratatul de istorie 
a religiilor, de exemplu, s-a născut din încercarea de reconciliere 
dintre ştiinţele umaniste şi metafizica arhaică. în alte cazuri, co¬ 
incidenţele sunt şi mai paradoxale. Emil Cioran îşi aminteşte, de 
exemplu, că personalitatea prietenului Eliade este duală, caracte¬ 
rizată prin coexistenţa contrariilor esenţă şi accident, atemporal şi 
cotidian, mistică si literatură.’* 

Fără nicio legătură cu formaţia sa intelectuală, dar în concor¬ 
danţă cu dorinţa de totalizare a extremelor, Eliade înglobează, în 
planul existenţei personale, cultura umanistă cu cea ştiinţifică - 
aflate astăzi în divorţ - dar şi erudiţia cu aventura. în jurnalul scris 
în perioada portugheză, diplomatul român se caracterizează, dese¬ 
ori, în numeroasele momente de introspecţie, în termeni contradic¬ 
torii. Dorinţa de a „împăca philosophia perennis cu experimenţi- 
alismul celui mai luxuriant individualism”"" este omologabilă, ca 
sens, „atracţiei trupeşti către aventura ieftină, comodă”, pe de o par¬ 
te, şi „pasiunii pentru Absolut”, pe de altă parte."""" Altfel spus, orice 


Zelea Codreanu era, în opinia lui Eliade, o revoltă a străvechiului substrat autoh¬ 
ton împotriva modernismului reprezentat de eclectism. Probabil, istoricul ro¬ 
mân al religiilor asocia această revoltă spirituală cu rezistenţa culturilor arhaice 
în faţa expansionismului cultural european. Să nu uităm că tânărul european 
aflat la studii în India privise cu simpatie mişcarea de emancipare indiană de sub 
colonialismul britanic, deoarece văzuse în aceasta o încercare de supravieţuire a 
lumii arhaice, dominată de simbol, în faţa lumii occidentale, desacralizate. Altfel 

spus, Eliade a fost întotdeauna de partea arhaicului, ca paradigmă alternativă la 
imaginea omului modern individualist. 

M. Eliade, Jurnal, voi. I, p. 223. 

Emil Cioran, Exerciţii de admiraţie , Editura Humanitas, Bucureşti, 1993. 

M. Eliade, Jurnalul portughez, p. 133. 

“ Ibidem, p.293. 

corespondenţă metodologică, funcţională sau magică pe care Eliade 
o găseşte în istoria religiilor este similară unei situaţii din „viaţa” sa 
cotidiană. Hermeneutica practicată de istoricul religiilor se situează 
pe aceeaşi cale mijlocitoare dintre empirism, pozitivism şi scientism, 
respectiv intuitiv, mistic şi subiectiv, ca şi existenţa practicantului 
unei tehnici de eliberare spirituală. Arhetipul totalităţii, ilustrat cel 
mai bine prin mitul cosmogonic, are aspect funcţional şi asupra 
gândirii lui Eliade. Activitatea literară a acestuia se identifică cu cea 
ştiinţifică, dar şi cu polarităţile existenţei sale. Putem spune astfel că 
literatura este o prelungire a mitului cosmogonic, opera ştiinţifică 
este un discurs despre mit, iar opera autobiografică este in-formată 
de prezenţa mitului, sub forma totalităţii contrariilor.’ 

Recunoaşterea dualităţii, ca semn al totalitâtii, ce traduce, în 

y ii ^ * * 

cele din urmă, o dorinţă de Libertate Absolută, explică la Eliade şi 
formulările, în termeni paradoxali, ale coincidenţelor contrare din 
existenţa sa; dorinţa erotică sau scufundarea în tenebrele existentei 

75 y 

fac parte din dialectica păcatului şi a mântuirii, având ca semnifica¬ 
ţie independenţa Spiritului faţă de orice tip de morală. Suspendarea 
principiilor morale prin afirmarea libertăţii absolute are rol terape¬ 
utic, chiar soteriologic, în măsura în care contrariile se reintegrează 
într-o sinteză dialectică superioară: „când deznădejdea atinge un 
punct culminant (...) fiinţa întreagă se refugiază în dorinţa erotică 
(...) Dorinţa de a iubi, de a îmbrăţişa, de a te prelungi în fiinţă. Şi mai 
e ceva: imboldul către «totalizare». Fiinţa mea, fără ca eu însumi să 

y 

fiu raţional sau măcar conştient, îsi caută un nou echilibru, chiar în 

' ) ^ î J 

această tragedie, asimilând această tragedie, reintegrând elementele 
contrare într-o nouă unitate, superioară”"". „Extremismele” specifice 
sectelor indiene reprezintă tiparul în care Eliade gândeşte problema 

A se vedea Shafique Keshavjee, op. cit., p. 316. 

M. Eliade, Jurnalul portughez şi alte scrieri , p. 170. Regimul nocturn al 
Spiritului, scufundarea în întunericul Nefiinţei au acelaşi caracter de renova- 
tio. Eliade încearcă deseori să-şi recupereze echilibrul printr-o întoarcere la 
haos: „Iubesc până la demenţă nopţile şi rătăcirile prin mahalalele întunecate. 
Iubesc nu numai faptul cosmic în sine, ci însuşi regimul nocturn al spiritului, 

intenţionalităţii actului „păcătos”. Din anumită perspectivă, sam- 
săra duce la eliberare. 

„Religia voinţei”,* * exersată de scriitor în romanele „realiste”, se 
înscrie şi ea pe linia soluţionării paradoxale, în spiritul unor „filo¬ 
sofii” indiene, a problematicii libertăţii şi mântuirii. Din concilierea 
libertăţii conştiinţei cu ideea eliberării spirituale a rezultat şi acest 
pasaj esenţial pentru întreaga gândire dialectică a lui Eliade: „Ispite 
şi păcate se găsesc peste tot în drumul cărnii, şi aceasta e ferici¬ 
rea omului. Păcătuind se eliberează de stupidităţi, de creştinism, 
de demoni. Ajunge simplu şi curat. Lumina nu vine din lumină, 
ci din tenebre”**. „Spiritualizarea trupului” este, pentru Eliade, o 
coincidentia oppositorum realizată în planul existenţei, aşa cum, 
în mod similar, în plan teoretic, eternizarea clipei sau identitatea 
dintre fragment şi întreg reprezintă idealul mistic. Suferinţa şi mar¬ 
tiriul ascezei sunt refuzate pentru a se da importanţă concretului. 
„Desfătarea în carne, rămânând totuşi un duh”*** este sinteza con¬ 
trariilor aplicată în existenţă, o coincidentia oppositorum concretă, 
ce inspiră tendinţa către paradox şi antinomie „transfiguraîivă”. 


abandonarea în întunericul nefiinţei, în adâncurile telurice ori în matricea tu¬ 
turor virtualităţilor şi odihnelor”, în M. Eliade, Jurnalul portughez..., p. 258. 

* Expresia primului biograf al lui Eliade, Mac Linscott Rickets, care afirmă în 
Mircea Eliade. Romanian Roots. 1907-1945, voi. I, p. 72, că adevărata religie a 
lui Eliade este cea a voinţei. 

î 

Mircea Eliade, Isabel şi apele diavolului, în Opere, Editura Minerva, Bucureşti, 
1993, pp. 61-62. Acest adevărat manuscris gnostic - prima lucrare cu adevărat 
literară a lui Eliade - cuprinde numeroase teme dualiste. De exemplu, ideea 
aceasta a Luminii ce provine din tenebre este o evidentă înrâurire a teoriei 
gnostice despre creaţia nu prin FIAT LUX, ci prin ESTO ZdFOS (’Eotu) (o<poc; 
- Să fie întuneric!). După unii gnostici, Creatorul nu ar fi Dumnezeul cel bun, 
ci un Diabolos (Aia|3oÂoc;) - lumina se naşte din întuneric; a se vedea şi loan 
Petru Culianu, Gnozele dualiste ale Occidentului, ediţia a Il-a, Editura Polirom, 
Iaşi, 2002 („gnosticismul neagă bunătatea Creatorului, existenţa ecosistemică 
ce ordonează universul vizibil. Lumea - chiar când nu formează obiectul unor 
aprecieri de-a dreptul negative - este întotdeauna rezultatul unei erori, iar de¬ 
miurgul este în orice caz ignorant în momentul creaţiei, chiar dacă pe urmă 
ajunge vrednic să primească iluminarea”, op. cit., p. 15). 

M. Eliade, Jurnalul portughez şi alte scrieri, p. 294. 

Deşi premisele sunt antimistice („misticismul este o invenţie 
tardivă, a oamenilor care nu mai erau capabili să suporte carnea 
alături de Dumnezeu, care trebuiau să aleagă”*), concluziile savan¬ 
tului yoghin sunt în spiritul misticismului vedantin sau creştin. 
Căutarea centrului existenţei nu coincide însă cu găsirea echilibru¬ 
lui spiritual. Drumul este abrupt, anevoios, iar soluţiile „existenţi¬ 
ale” nu aparţin unei anumite religii; ele sunt, mai degrabă, sinteze 
personale, în care îşi găsesc locul, deopotrivă, creştinismul „cosmic” 
şi magia, erotismul şi simbolurile arhaice: „de fapt, tragedia vieţii 
mele - repetă obsesiv Eliade - se poate reduce la această formulă: 
sunt un păgân clasic, care încerc să mă creştinez. Pentru mine, rit¬ 
murile cosmice, simbolurile, semnele, magia, erotica - există mai 
mult şi mai «imediat» decât problema mântuirii.”** Iată de ce apelul 
la dezmăţ şi la experienţe sexuale nu trebuie privit doar ca excentri¬ 
cităţi ale personalităţii lui Mircea Eliade, ci ca dorinţă de totalizare 
a contrar: ilor, ca încercări de recâştigare a „centrului” existenţei, 
identice, în sens, cu experienţele spirituale. 

Spiritualul este cel care primează totuşi. Eliade visa să realizeze 
o adevărată revoluţie spirituală, prin afirmarea rolului simbolului în 
gândire. „Spiritualizarea” trupului are acelaşi sens, credem noi, ca şi 
implicarea tânărului indianist în mişcarea legionară. Şi într-un caz, 
şi în celălalt se urmăreşte eliberarea totală a Spiritului prin asuma¬ 
rea fragmentului, individualului, reprezentat, în cele două situaţii 
amintite, de trup, respectiv de istorie. Tot primatul Spiritului faţă 
de momentul istoric îl îndemnase pe Eliade să creadă în apariţia 
unui om nou, în strânsă legătură cu virilitatea trupească şi spirituală 
sau cu modelul de jîvanmukta, înţeleptul eliberat de condiţionările 
istorice şi culturale. Gânditorul român susţinea, de fapt, o revoluţie 

Ibidem, p. 296. 

Ibidem, p. 134. Eliade crede, aşa cum am mai arătat, că nu poate exista un om 
perfect areligios. Modernitatea, în care se situează, cel puţin sistemic, şi istoricul 
religiilor, nu a putut să-l suprime pe homo religiosus, ci doar pe christianus. A se 
vedea, M. Eliade Jurnal, voi. I, p. 441. Ceea ce Eliade afirmă despre omul modern 
poate fi extrapolat la nivelul existenţei sale. 

spirituală, fără implicaţii politice: „In cazul în care revoluţia viitoare 
nu va fi expresia unui «primat al spiritualului», nu un om nou apare, 
ci cel mai vechi om, deşi cel mai atractiv, Barbarul.”" 

„Incidentele” biografice, marcate de această sete de libertate, 
exprimate prin coincidenţe paradoxale, se situează în continuarea 
ideilor regăsite în lucrările literare sau ştiinţifice ale scriitorului şi 
istoricului religiilor. Când acesta afirmă că iniţierea se continuă şi 
în prezent în visele şi biografia omului, acest lucru este aplicabil şi 
vieţii sale. Eliade interpretează momentele semnificative ale existen¬ 
ţei ca tot atâtea „semne” care trimit către arhetipul iniţierii. Acest 
model are la bază ideea de centru, care, odată recuperat şi integrat, 
conduce la apariţia unui om nou. Moartea soţiei sale, Nina, drumul 
către celebritate, exilul, perioada indiană, scrierile însele, chiar şi 
visele sunt tot atâtea încercări iniţiatice/* Drumul iniţierii are ca 
model simbolul labirintului. Labirintul iniţierii începe cu orientarea 


Mircea Eliade, Oceanografie y Editura Humanitas, Bucureşti, 2003, p. 146. 
Eliade, de altfel, mărturisise că nu a crezut niciodată în destinul politic al gene¬ 
raţiei sale, a se vedea, în acest sens, Memorii , voi. I, pp. 347 şi 350. Dovadă pentru 
această mărturisire stă şi lipsa unui angajament ferm de partea Gărzii de Fier, 
ca şi tăcerea cu care profesorul de la Chicago a tratat problema implicării sale 
politice şi care în mod eronat a fost considerată a fi o recunoaşte tacită a greşelii 
de a fi făcut parte dintr-o mişcare fascistă. Mărturisirea, în cazul acesta, nu se 
poate realiza, credem noi, deoarece lipseşte orice intenţie de afirmare a puterii 
politice şi ideologice. Eliade nu a crezut în ideologia politică legionară, ci doar în 
simbolurile spiritual-religioase ale acesteia. Deci, istoricul religiilor nu a crezut 
în biruinţa politică a mişcării, ci doar în victoria ideii spirituale pe care o purta 
cu sine. Această idee poate fi regăsită, conjunctural, în orice altă manifestare 
„istorică” sau culturală, într-o proporţie la fel de mare într-o dargana indiană ca 
şi într-o situaţie existenţială. Credem că această idee care i-a fascinat pe Eliade 
este o consecinţă a coincidenţei contrariilor: victoria spiritului asupra materiei, 
a religiei asupra obscurantismului ateu, a libertăţii asupra constrângerii. Elita 
spirituală în care credea Eliade şi pentru care a scris un adevărat manifest in¬ 
titulat îtinerariu spiritual , urma să pregătească sosirea „omului nou”, în esenţă 
spiritual, care totalizează în sine experienţele culturale şi umaniste ale înaintaşi¬ 
lor. Această idee, de factură nietzscheeană, joacă un rol important în programul 
urmărit de Eliade, de realizare a unui nou umanism. 

A se vedea, de exemplu, în Jurnal , voi. I, p. 348. 

tânărului Eliade către experimenţialism şi cultură de performanţă şi 
se sfârşeşte, simbolic, cu arderea bibliotecii personale, incident căru¬ 
ia omul de cultură nu i-a supravieţuit prea mult. De altfel, încă din 
India, Eliade înţelege că destinul său aparţine culturii şi că doar în 
orizontul acesteia îşi poate proiecta toate simbolurile existenţei. Se 
poate vorbi astfel, la Eliade, de o viaţă trăită şi explicată prin inter¬ 
mediul culturii. Cea din urmă preia funcţia iniţierilor şi o continuă 
în simboluri si mituri. Sensul devine, în aceste condiţii, un abirint, 
care nu poate fi descifrat în totalitate de gândire. încercările iniţi- 
atice coincid cu replierile semnificaţiilor în spatele semnelor. Dar 
o gândire care încearcă să recupereze aceste semne este ea însăşi o 
gândire labirintică. Dialectica ocultărilor şi a revelărilor succesive 
dictează şi sensul interpretării existenţei lui Eliade: o existenţă situ¬ 
ată în orizontul creaţiei, faţă de care orice experienţă nu este decât 
un semn: „Nina n-a plecat de lângă mine de voia ei, ci Dumnezeu 
mi-a luat-o pentru a mă face să gândesc în mod creator, adică pentru 
a-mi facilita mântuirea. Plecarea Ninei va avea pentru viaţa care 
mi-a mai rămas un sens soteriologic. Despărţirea de Maitreyi, acum 
19 ani, a avut şi ea un sens: am fugit din India, am abandonat Yoga 
şi filozofia indiană pentru cultura românească şi pentru literatura 
mea.”* Cultura devine creuzetul unei noi iniţieri, o nouă tehnică 
de realizare a Absolutului în chiar carnea şi opacitatea Timpului 
profan. 


Mircea Eliade, Jurnalul portughez şi ale scrieri, voi. I, pp. 270-271. 

B. Unitatea contrariilor, etica tolerantei 

5 

şi ecumenismul religios 

\ 

Coincidentia oppositorum esce arhetipul central şi totodată des- 
centrant, în jurul căruia se organizează orice argumentare a istori¬ 
cului român al religiilor. Simbolul amintit joacă rolul de principiu 
explicativ, structural şi funcţional, informând gândirea despre un 
tip de ordine, diferită de cea cu care ne-am obişnuit. Coincidentia 
oppositorum vrea să afirme, astfel, existenţa conjuncţiilor de con¬ 
trarii în mijlocul disjuncţiilor, a unităţii lumii în diversitatea opo¬ 
ziţiilor, a unui centru care deplasează şi atrage cu sine multe alte 
centre, egale valoric. Prin intermediul unei iniţieri, orice punct 
periferic poate genera o nouă creaţie, un nou centru.* Din perspec¬ 
tiva darganelor indiene, pe care am văzut că Eliade şi le-a însuşit 
ca sinteză metodologică de bază, nu există centru privilegiat. în 
oricare dintre punctele Universului, timpul şi spaţiul se pot uni, 
formând un nou început, abolind formele vechi. Ca şi concept al 
simbolului, coincidentia oppositorum este, în acelaşi timp, un simbol 
al ecumenismului cultural şi religios. Dintr-o gândire descentrată 
a centrului se întrevede calea către dialogul interconfesionai. Unul 
dintre principiile acestuia este de a recunoaşte oropria poziţie ca un 
centru, alături de alte centre. 

Mai mult decât un gânditor ecumenic, Eliade s-a angajat, prin 
întreaga sa operă, să realizeze un dialog interreligios autentic cu alte 
tradiţii religioase decât creştinismul. Demersul său este cu atât mai 
credibil cu cât, în această încercare programatică, istoricul religiilor 
a renunţat deseori la perspectiva orizontului propriu pentru a adop¬ 
ta orizontul „celuilalt”. Totuşi, el nu şi-a suspendat niciodată iden¬ 
titatea, chiar dacă în India a fost tentat să renunţe la ea. Spiritul de 
creştin, contrabalansat din plin de temele indiene ale gândirii sale. 


David Cave, op. cit., pp. 159-160. 

au făcut din Eliade un gânditor european ce a deplasat orizontul său 
în centrul gândirii orientale. Din această fuziune de orizonturi s-a 
născut o înţelegere extrem de originală, care s-a dorit a semnifica un 
mesaj soteriologic, transmis cu scopul de a transforma omul vechi 
într-unul nou. Acesta nu este nici un om european, îmbogăţit cu 
„semnificaţii” orientale, dar nici un „arhaic deghizat” în haine de 
european. Omul nou închipuit de Eliade este un homo religiosus 
care adaugă fiinţei proprii o înţelegere de tip hermeneutici* Homo 
symbolicus este rezultatul acestui proces, în esenţă hermeneutic, de 
înţelegere specifică a orizontului în care gândirea se deplasează, în 
speţă cel european, completată de dimensiunea spirituală a omului 
arhaic. Noul tip de existenţă, provenită din această sinteză, este una 
simbolică şi exprimă o conştiinţă modificată de prezenţa arhetipu¬ 
rilor si a simbolurilor. 

Mircea Eliade ne propune astfel, într-o oarecare măsură, şi o 
terapie psihanalitică. Câştigarea centrului fiinţei proprii coincide, la 
savantul român, cu deplasarea simbolului şi a arhetipului din incon¬ 
ştient la nivelul conştiinţei. Această psihologie abisală transformă 
inconştientul, populat de instincte oarbe, în transconştient - terito¬ 
riu al simbolurilor şi miturilor conştientizate. Transconstiinta este 
locul unde se produc sintezele de contrarii;** ea atrage diversitatea 
contradictorie a realităţii, unificând niveluri altă dată divergente. 
Prin aceasta, transconştientu devine identic cu gândirea simbolică 
unificatoare de contrarii. 

Din această perspectivă, a unei noi gândiri, experienţa religi¬ 
oasă devine una universală.*** Principiul ecumenismului este astfel 

” — •r^r=T.i -- ' ""■' 1 ' 1 ' liii. •_ •..! 

„Omul complet nou este cel totalizat, care integrează în el cunoaşterea logică 
şi cea simbolică” afirmă Mircea Eliade în Jurnal, voi. II, p. 231. 

Transconştientul, şi nu inconştientul cum credea exegetul român Florin 
Ţurcanu (a se vedea Florin Ţurcanu, op. cit., pp. 497-498), este „locul” de întâl¬ 
nire al omului modern cu ceilalţi reprezentanţi ai culturilor tradiţionale. 

*** Tot din perspectiva unei gândiri sintetice, Eliade postulează identitatea dintre 
filosofie şi religie, ambele unificate în metafizica arhaică; a se vedea, în acest sens, 
M, Eliade, Jurnalul portughez..., voi. I, p. 161. 

formulat în însăşi esenţa gândirii totalizatoare a coincidenţei con¬ 
trariilor. El se compune din semnificaţia universală a sacrului, per¬ 
manenţa şi continuitatea arhetipului şi din credinţa în motivaţiile 
religioase ale comportamentelor umane, drept consecinţe ale pos¬ 
tulării prezenţei universale a lui homo religiosus. 

In ceea ce priveşte prima premisă a ecumenismului religios şi 
cultural, privind caracterul universal şi arhetipal al sacrului, se poa¬ 
te vorbi de un comportament identic, din punct de vedere structu¬ 
ral, pentru toţi oamenii religioşi. Am văzut că tendinţa lui Eliade 
este să explice comportamentele religioase prin „reducerea” la o 
structură unică. De exemplu, comportamentul arhaic al şamanu¬ 
lui, care de fiecare dată are un scenariu original, se poate explica 
prin modelul teoretic al „căderii originare”, tributar, la rândul său, 
imaginii mitului cosmogonic. Astfel, extazul este o încercare de 
reconstituire a situaţiei primordiale, ce recuperează condiţia uma¬ 
nă premergătoare „căderii”. Dar acest comportament este similar, 
în sensul reducerii la un arhetip structural, oricărui gest ritualic 
sau profan; liturghia creştină, precum şi împodobirea bradului de 
Crăciun sunt gesturi religioase ce „camuflează” dorinţa omului de 
a recupera o situaţie existentă înainte de „cădere”. 

Pe fundamentul unei structuri comune multor comportamente 
religioase se poate construi un dialog ecumenic între culturi diferi¬ 
te. Omul are posibilitatea de a participa la mai multe „lumi”; poate, 
de asemenea, să-şi „glorifice” existenţa, fiind, în acelaşi timp, în cen¬ 
trul lumii. Permanenta structurii oferă sansa unei continuităţi de 

y > î 

planuri, fără o „ruptură de nivel”. Semnificaţia religioasă şi „mesajul 
salvific” sunt ascunse în fluxul evenimentelor cotidiene.* Dialectica 
sacrului şi a profanului devine o propedeutică a mântuirii, dar şi o 
veritabilă punte de legătură între religii. Pentru că profanul poate 
ascunde sacrul, orice fapt devine semnificabil, înscris în ordinea 
mântuirii. Dialogul cultural se construieşte por nind şi de la această 


Mircea Eliade, Jurnal, voî. II, pp. 140-141. 

instantaneizare a timpului: experienţe diferite, petrecute în mo¬ 
mente diferite, sunt similare, ca sens, prin reducerea lor la aceeaşi 
structură. 

într-un al doilea sens, permanenţa şi continuitatea unui arhetip 
(structura rămâne aceeaşi) ne permit să participăm la universul re¬ 
ligios al unei culturi diferite de a noastră.’ Ca şi simbolul, arhetipul 
universalizează şi face din experienţa religioasă una totală. Unitatea 
şi ordinea primordiale se regăsesc în aspiraţiile culturale, sociale 
şi istorice ale oamenilor. Ele reflectă arhetipurile unificatoare” şi 
creează posibilitatea realizării unui dialog de pe poziţii diferite, dar 

unitare în esenţă. 

> 

Conceptul antropologic de homo religiosus este cel care unifică, 
intrinsec, caracterul permanent şi universal al sacrului cu teoria 
despre arhetip. Homo religiosus este, în acest sens, un arhetip al 
sacralităţii, o formulă unică de înţelegere a caracterului originar 
religios al omului. Unitatea dintre expresiile individuale ale spiritu¬ 
lui şi aspectul universal al sacrului, ca fenomen originar, determină 
unitatea vieţii religioase. Istoria religiilor reprezintă, astfel, conşti¬ 
inţa de sine a omului religios, ce devine una planetară şi ecumeni- 

\j Y 1 A ii â v 1 * * Ţ * w 

ca. Iar daca înţelegem aceasta disciplina ca o ştiinţa totala, care 
uneşte demersurile religioase, filosofice şi artistice şi care creează 
un spaţiu real de dialog între Orient şi Occident, atunci ne situăm 
în maxima proximitate a gândirii lui Mircea Eliade, pentru care 
istoria religiilor este, în acelaşi timp, o filosofie a culturii. Din fiecare 
lucrare ştiinţifică transpare mesajul ecumenic, construit pe univer- 
salitatea istoriei religiilor. In acest sens, dacă lucrările despre Yoga 
reprezintă un efort de a face fiiosofia indiană inteligibilă conştiinţei 
europene, Sacrul şi profanul sau Mitul eternei reîntoarceri - pentru 
a aminti doar cărţile des citate de specialişti - încearcă realizarea 


Cari Olson, op. cit, p. 40. 

D. Cave, op. cit., p. 55 şi Joseph Kitagawa, The quest for Human Unity . A 
Religious History , Minneapolis, M. N. Forty Press, 1990. 

Guilford Dudley, op. cit., p. 17. 

unui adevărat pod între Orient şi Occident, prin intermediul pat- 
fern-urilor şi al temelor simbolice, dintre care cele mai importante 
sunt mitul cosmogonic şi conceptul de homo religiosus* Studiul 
comparat al istoriei religiilor anticipează dialogul religios: adevă¬ 
rul se distribuie, aidoma unor piese de puzzle, în toate religiile şi 
credinţele religioase. Piesele sunt structurile, imaginile regăsite, sub 
formă de mituri sau teorii, în toate religiile, care, puse cap la cap, 
scot în evidenţă funcţia generală a religiei şi conturează imaginea 
unui nou umanism. 

Referitor la funcţia religiei, trebuie precizat că Eliade, abordând 
foarte multe religii, a dezvăluit importanţa religiozităţii pentru exis¬ 
tenţa umană. Imaginile şi simbolurile universale oferă schema para¬ 
digmatică ce îl ajută pe individ să rezolve crizele existenţiale.** r bate 
experienţele sunt privite, din perspectiva religiozităţii, ca manifes¬ 
tare a unei singure structuri, rezultate din afirmarea unei ontologii 
arhaice. Dacă sacrul aparţine conştiinţei, religiozitatea primează în 
faţa unei anumite forme religioase. Iată de ce Eliade nu a practicat 
nicio religie în special, deşi a fost atras de tradiţia ezoterică sacră, 
regăsită ca filon „de aur” în toate religiile. în spiritul toleranţei re¬ 
ligioase, „sistemul lui Eliade nu se constituie în valorizarea unei 
anumite religii, ci a religiei însăşi, a caracterului religios pe care îl 
consideră universal uman. Gândirea sa este intrinsec, aproape a 
priori, pluralistă. Ea militează împotriva areligiozităţii, ca formă a 
autoamăgirii (...) şi nu în favoarea unei anumite forme de religie”.*” 

Dacă nu se poate vorbi de o valorizare pozitivă a unei anu¬ 
mite religii în gândirea lui Eliade, totuşi, perspectiva - decisivă în 
orientarea metodologică - prin care este privită istoria religiilor 
este noneuropeană. Convingerea savantului român este că dialo¬ 
gul Occident-Orient se poate realiza doar în condiţiile asumării, 


Ibidem, p. 27. 

Douglas Allen, Mircea Eliade et le phenomene religieux, p. 217 şi Cari Olson, 
op. cit., p. 46. 

Brian Rennie, op. cit., p. 282. 

de o parte şi de alta, a alterităţii. Eliminarea „alterităţii radicale”, 
incantarea altuia* nu se poate face decât într-un singur sens: când 
vorbim despre om să nu ne gândim numai la european sau, dimpo¬ 
trivă, numai la noneuropean. Conceptul de homo religiosus salvează 
specificitatea în numele dialogului interconfesional. Omul religios 
este un simbol structural, generic, care îşi găseşte totuşi o mai bună 
semnificaţie în Orientul îndepărtat sau în culturile aşa-zis „primi¬ 
tive”. Noul umanism ar presupune, prin urmare, şi descoperirea 
existenţei religiozităţii în afara spaţiului european, în universurile 
spirituale ale lumii arhaice.** 

Totuşi, Mircea Eliade şi-a construit programul de cercetare în 
acord cu credinţa că spiritualitatea orientală ar trebui să devină 
sursă sau teorie principală pentru gândirea europeană. Esenţa feno¬ 
menelor religioase studiate se regăseşte în tradiţia orientală, faţă de 
care manifestările europene nu sunt decât nişte simboluri degrada¬ 
te. Dacă hermeneutica are rolul de a recupera semnificaţiile ascunse 
în formele secularizate ale comportamentelor religioase occidentale, 
tehnicile soteriologice, ca yoga sau şamanismul, conduc direct că¬ 
tre esenţa fenomenului religios. Aşa cum am arătat, hermeneutica 
preia rolul acestor tehnici şi readuce la nivelul înţelegerii arhetipu¬ 
rile şi structurile religioase. înţelegerea hermeneutică şi tehnicile 
soteriologice arhaice, deşi diferite ca forme de manifestare şi ca 
scop, produc aceleaşi transformări în conştiinţa „practicantului”. 
Hermeneutica este, la rândul ei, un mijloc de revelare, prin interme¬ 
diul înţelegerii, o metodă de cunoaştere autentică, ce urmează doar 
o altă cale. Istoricul religiilor este cel care realizează puntea de legă¬ 
tură între disciplina hermeneuticii şi tehnicile spirituale, înglobând 

Conceptul de „alteritate radicală” a fost introdus în filosofie de Marc 

Guillaume, pentru a descrie reducerea Altului la Celălalt şi dispariţia unui dialog 
real, a unei confruntări culturale directe; a se vedea, Jean Baudrillard şi Marc 
Guillaume, Figuri ale alterităţii. Editura Paralela 45,2002, p. 8. 

Această descoperire ar coincide, în viziunea lui Eliade, cu o nouă revoluţie 
spirituală, opusă celei materialist-dialectice a proletariatului; a se vedea Mircea 

Eliade, Jurnal, voi. I, p. 223. 

rezultatele acestor două metode de accedere la Absolut şi abordând, 
prin intermediul acestora, esenţa fenomenului religios. Acesta nu 
se situează în afara istoriei - deşi doar printr-o oarecare detaşare 
de evenimentul istoric poţi avea acces la semnificaţie - după cum 
nici yoghinul sau şamanul nu se detaşează de concret. în acest sens, 
„istoria religiilor (...) este o disciplină «eliberatoare» (saving disci¬ 
pline). Hermeneutica ar putea deveni singura justificare valabilă a 
Istoriei. Un eveniment istoric îşi va justifica apariţia atunci când va 
fi înţeles. Aceasta ar putea să semnifice că lucrurile se întâmplă, că 
Istoria există pentru a-i obliga pe oameni să le înţeleagă”.* 

Istoria religiilor contribuie, deci, la „planetizarea culturii”. Noul 
umanism devine identic cu o hermeneutică totală. Şi cu siguranţă 
nu e întâmplător că ultima mare contribuţie realizată de Eliade a 
coincis cu o sinteză, în care, de data aceasta, nu a fost vorba de o 
realizare personală, ci de un program de cercetare colectiv, finalizat 
după moartea iniţiatorului său, Enciclopedia religiilor. Primul capi¬ 
tol al acestei uriaşe sinteze colective, coordonate de savantul român 
coincide, în titlu şi în conţinut, cu mesajul ecumenic, cu programul 
cultural asumat de Mircea Eliade. El se numeşte A New Humanism 
şi corespunde gândirii unui Eliade marcat de o etică a „toleranţei”, 
susţinută atât de viziunea sa despre cercetarea ştiinţifică, văzută ca 
o solidaritate a savanţilor „în care oamenii îşi răspund la idei unii 
altora şi le poartă mai departe”**, dar şi de convingerea că depăşirea 
provincialismului cultural şi istoric nu se poate realiza decât prin 
acceptarea celuilalt în orizontul propriu. Chiar dacă metodologiile 
savanţilor colaboratori ai Enciclopediei sunt diferite, chiar irecon¬ 
ciliabile, în spiritul noului umanism ecumenic cercetările lor îşi 
găsesc locul în cadrul disciplinei conciliatoare a istoriei religiilor. 

„Noul umanism” propovăduit de Eliade este în strânsă legă¬ 
tură cu metoda morfologiei participative şi cu ideea de totalitate. 

’ Ibidem, p. 577. 

** Nancy Auer Falk în întâlniri cu Mircea Eliade > volum coordonat de Mihaela 
Gligor şi Mac Linscott Ricketts, p. 90. 


j 


Mircea Eliade si misterul totalitâtii 353 


Am mai subliniat importanţa acestui program cultural în gândirea 
lui Mircea Eliade.* Acum nu facem decât să recunoaştem în ideea 
unui „nou umanism” un ecumenism construit pe baze structurale 
şi nu dogmatice ori cronologice; aceasta este şi deosebirea dintre 
demersul ecumenic al lui Mircea Eliade şi mişcările spiritualiste 
de tip milenarist ori ortodoxiste în genul metafizicii lui Berdiaev. 
Pentru istoricul religiilor, moştenirea universală comună se bazea¬ 
ză pe prezenţa universală a simbolului.'* Simbolul universalizează 
şi transmite experienţa sacrului în contexte culturale variate, păs- 
trându-şi însă funcţiile. Structurile comune se recunosc cu ajutorul 
studiului comparat al religiilor, care, în aceste condiţii, joacă rolul 
de anâmnesis. Prin anâmnesis, omul se salvează, se întoarce către 
modele, le identifică si le introduce în existenta sa. Noul umanism se 

J J > 

conturează din această întrepătrundere de imagini contingente isto¬ 
ric şi modele arhetipale suprapuse imaginilor. Studiul comparativ al 
religiilor, similar în demers cu morfologia participativă şi cu istoria 
religiilor, uneşte momentele istorice diferite, abolind prezentul şi 
„răsucindu-1” către arhetipuri. Eterna reîntoarcere, ca recuperare a 
modelelor exemplare, simbolizează nu numai un timp mitic reac¬ 
tualizat la infinit, ci si momentul enstatic al iluminării conştiinţei, 

J > î 5 1 

când, în orizontul unei înţelegeri atotcuprinzătoare, homo religiosus 
se regăseşte pe sine îmbogăţit cu experienţa celuilalt. 

Dacă se poate vorbi despre un mesaj final al lui Eliade, recuperat 
din comportamentul său în ultimii ani din viaţă, din lucrările finale 
ori din mărturiile contemporanilor, atunci el poate fi sintetizat în 
aceste rânduri ale scrisorii expediate de profesorul de la Chicago 
prietenului său islandez, profesorul Stig Wikander: „Cred că trăim 
sfârşitul provincialismului occidental. în măsura în care cultura 
va supravieţui, ea va fi ecumenică sau ceva asemănător. Trebuie să 
ne pregătim să dialogăm cu oameni care aparţin altor moduri de 

Capitolul IV, II, c; a se vedea, de asemenea, lucrarea lui David Cave consacrată 
acestei probleme, Mircea Eliade's Vision of a New Humanism, ediţia citată. 

David Cave, op. cit., p. 17. 

existenţă - numiţi-1 «primitiv», asiatic, şamanist etc. Oricum, în nici 
un alt fel nu poate deveni umanitatea mai conştientă de propria sa 
«istorie» şi de propriul său destin decât prin intermediul studiului 
(inteligent!) al religiilor. Umanismul este, cred eu, datoria pe care 
noi, istoricii religiilor, am neglijat-o până azi.”* 

Globalizarea culturii şi internaţionalizarea schimburilor cul¬ 
turale sunt valorile civilizaţiei noastre. Aceste cuceriri ale politi¬ 
cii democratice nu ar fi fost posibile fără destrămarea modelelor 
identitare dominante în cadrul universurilor ideologice şi, implicit, 
fără afirmarea conceptelor „toleranţei”. Dintre acestea, coincidentia 
oppositorum uneşte acolo unde opoziţiile identitare destramă. O 
hermeneutică a acestuia sau o predilecţie a limbajului de a utiliza 
concepte ale dialecticii contrariilor — exclusiv pe planul Spiritului, 
adică al gândirii, şi nu în planul dialecticii — creează premisele re¬ 
alizării unui ecumenism cultural-religios. Gândind totalitatea şi 
totalul prin intermediul simbolului şi al arhetipului, Mircea Eliade 
pune în discuţie categoriile gândirii clasice. Prin aceasta, el se în¬ 
scrie pe linia gândirii „tolerante”, conciliatoare, care nu poate fi 
decât o gândire totală. 


^_ 

Scrisoarea lui Mircea Eliade adresată lui Stig Wikander din 22 iulie 1955, în 

Mihaela Timus şi Eugen Ciurtin, Andrei Timotin (traducători), întotdeauna 

Orientul. Corespondenţa Mircea Eliade-Stig Wikander, Editura Polirom Iaşi 
2005. 


Concluzii 
Un nou eon logic? 


Descrierea aspectelor paradoxale ale dialecticii sacru-profan 
are ca intenţie finală revelarea structurilor universale caracteris¬ 
ticii culturii umane. Acesta constituie programul de cercetare şi 
mesajul final al operei lui Mircea Eliade. Ca o realitate constitutivă 
existenţei umane, sacrul se poate dezvălui în orice obiect şi sub 
orice formă. Homo religiosus este capabil să integreze contradicţiile 
şi paradoxurile realităţii în „totalităţi” coerente semnificative. în 
mesajul final al istoricului român al religiilor, explicarea existenţei 

structurii universale a sacrului coincide cu credinţa în existenta 

* » 

unei realităţi ultime lipsită de conflicte. Aceasta este şi premiza de 
bază a gîndirii simbolice: universalitatea sacrului presupune de fapt 
conştientizarea unităţii lumii şi a identităţii dintre Fiinţă si esenţă. 

Gândirea prereflexivă, de care Eliade aminteşte deseori, se des¬ 
făşoară cu instrumentele coincidenţei contrariilor, adică ale unei 
logici ce pliază gândirea pe esenţa realităţii, identificată încă de 
Heraclit ca o „armonie a contrariilor”. Posibilitatea existenţei unei 
astfel de gândiri, ce funcţionează cu simboluri şi cu imagini în loc 
de concepte, este premiza cea mai importantă a logicii simbolului, 
pe care considerăm că Eliade a dorit să o folosească drept tehnică 
soteriologică, o alternativă la gândirea specifică omului „căzut”, deci 
profană, excesiv raţională, ideologică. Savantul român crede că se 
poate concepe o astfel de logică a simbolului, unde imaginaţia pre¬ 
ia rolul gândirii şi unde mitul e „realitate primordială”. Gândirea 
prereflexivă are structură parmenidiană (este enstaza unui timp 
suspendat), platoniciană (are în centru ideea de arhetip) şi indiană 

(este opusă gândirii discursive şi orientată soteriologic). Ontologia 
arhaică, domeniul privilegiat de aplicare a logicii simbolului, este 
realitatea-model, adevărata filosofie a simbolului, întrucât reflectă 
natura autentică a sacrului. Mitul, simbolul, arhetipul sunt catego¬ 
riile gândirii simbolice, care trimit către realitatea primordială, cu 
rol de model creator pentr u orice tip de realitate profană. 

Mircea Eliade extinde însă ocurenţa logicii simbolice la toate 
nivelurile ontologice. Nu numai ontologia arhaică poate fi cunos¬ 
cută prin intermediul gândirii simbolice, ci şi realitatea fenomena¬ 
lă. Această extindere generalizată a funcţionării gândirii simboli¬ 
ce se explică prin caracterul originar al imaginii şi al simbolului, 
care preced funcţia discursivă. Simbolul, crede Eliade, în acord cu 
Bachelard, Evola, Guenon, Tucci ori Ricoeur, precede limbajul şi 
chiar îl face posibil. El are o putere ontologică mai mare decât ra¬ 
ţiunea speculativă, aceasta din urmă fundamentând cunoaşterea 
pe caracterul reprezentării, în calitate de marcă a realităţii. Spre 
deosebire de reprezentare, simbolul realizează alte tipuri de legături 
între obiectul şi subiectul cunoaşterii. Aşa cum am spus în capitolul 
despre simbol, gândirea prereflexivă tinde să aibă caracter sistemic, 
unind contrariile în interiorul aceluiaşi simbolism. De exemplu, 
simbolismul Lunii este un sistem al tuturor polarităţilor. 

Polarităţile anulate reciproc într-o coincidentia oppositorum ex¬ 
primă funcţia simbolică a gândirii prereflexive. Coincidenţa este 
posibilă atât prin anularea opoziţiei, cât şi prin unitatea în contra¬ 
dicţie (conjuncţia disjuncţiei, ca formă logică propriu-zisă şi nu doar 
simbolică), adică armonia contrariilor, care traduce, în fond, starea 
originară. în Istoria credinţelor şi ideilor religioase Eliade schiţează 
modul de funcţionare a gândirii contradicţionale: ea urmează rea¬ 
litatea constituită din polarităţi alternante şi complementare ce se 
implică reciproc, dar care se rezolvă periodic într-o unitate-totalita- 

te de tip coincidentia oppositorum * Totalitatea primordială rezultată 


Mircea Eliade, Istoria credinţelor şi ideilor religioase , voi. III, p. 222; cf. şi Brian 
Rennie, Reconsiderându-lpe Mircea Eliade, p. 48. 

din medierea funcţiei simbolice rezolvă contradicţia şi păstrează, 
în acelaşi timp, opoziţia originară. Modelul ontologic, arhetipul 
totalităţii, este o conjuncţie logică de contrarii ontice, entelehia re¬ 
alităţii empirice; lumea profană este, în totalitatea şi complexitatea 
sa, revelatoare a ontologiei autentice, a existenţei reale, a sacrului. 
Existenţa este, astfel, o coincidentia oppositorum , în acelaşi timp 
sacră şi profană, reală şi nereală, camuflaj şi transparenţă.* 

Relaţia de simbolizare înlocuieşte simpla percepţie şi face cu¬ 
noscute unităţile sistemului prin intermediul legăturilor dintre re¬ 
alitatea simbolizată şi simbolul însuşi. Aceasta înseamnă, pentru 
Eliade, că „timpul şi spaţiul sacre nu pot fi înţelese în afara ideii 
de timp şi spaţiu profan; sacralitatea feminină este în relaţie cu sa- 
cralitatea masculină, simbolismul lunar al schimbării cu simbolis¬ 
mul solar al stabilităţii, aspectul binevoitor al zeităţii cu aspectul 
răuvoitor, Samsăra cu Nirvana, Yin cu Yang etc”.** Simbolurile se 
confundă cu realitatea semnificantă, deoarece gândirea prereflexivă 
se suprapune peste gândirea discursivă. 

Eliade susţine rolul imaginaţiei în cultură şi, prin aceasta, acor¬ 
dă o forţă magică mitului, în calitate de poveste exemplară. Mitul 
poate schimba realitatea şi i se poate substitui acesteia. Puterea lui 
stă în faptul că exprimă arhetipul, modelul civilizator şi ontologic, 
altfel spus, conţine Fiinţa. Limbajul mitului, apanaj al gândirii sim¬ 
bolice, nu numai că afirmă Fiinţa, dar face ca ontologia şi logosul să 
coincidă. Cu alte cuvinte, Fiinţa este limbaj, prin caracterul magic 
al substitutului cuvântului, simbolul, iar lucrurile sunt instituite 
prin rostirea cuvintelor prin care sunt denumite. Această relaţie 
funcţională între Limbă si Fiinţă este o caracteristică esenţială a 

* J > 3 

realismului lingvistic tributar magiei. 

Gândirea sistematică este, astfel, precedată de gândirea simbo¬ 
lică. Aceasta din urmă nu substituie şi nici nu se suprapune peste 
raţiune. Tot ceea ce se poate spune e că raţionalitatea şi imaginaţia 


B. Rennie, op. cit., p. 49. Marea Iluzie este, în esenţă, o hierofanie, 
G. Dudley, op. cit., p. 145 (traducere Bogdan Silion). 

coexistă, iar simbolul prelungeşte cuvântul şi rostirea: „raţionalita¬ 
tea este impregnată de iraţionalitate şi viceversa, de vreme ce ambele 
au la bază o coerenţă percepută, care precede reflecţia raţională 
şi care, totuşi, posedă un sistem (n. n., este vorba despre sistemul 
simbolic în care este „prinsă” realitatea), devenind astfel într-un fel 
raţională.’” Din cauza acestui aspect nu se poate distinge cu certitu¬ 
dine între raţiune şi lipsa acesteia; realitatea este dincolo de imagine 
şi cuvânt, care nu sunt decât nişte interfeţe. La Realitatea Ultimă nu 
se poate ajunge decât dacă se acceptă contradicţia sau în condiţiile 
revelării unei paradoxale unităţi a contrariilor. Dezvăluirea adevă¬ 
ratei realităţi nu se face însă prin limbaj. Coincidentia oppositorum 
nu exprimă mai mult decât transcendenţa realităţii; este un artificiu 
de limbaj ce ascunde, mai degrabă decât revelează. Gândirea con¬ 
trariilor revelează realitatea, camuflând-o în acelaşi timp. 

Dar dacă se vorbeşte în termeni de coincidentia oppositorum, 
atunci nu cumva acest limbaj ascunde o realitate de acelaşi grad? 
Altfel spus, limbajul coincidenţei contrariilor poate cu adevărat 
surprinde o contradicţie intrinsecă regăsită, sub multiple forme, în 
lume? Am afirmat că acest simbol, al totalităţii contrariilor, implică 
existenţa complementarităţii termenilor opuşi, ca semn al totali¬ 
tăţii realului. Limbajul preia contradicţia unificată şi o reproduce 
la nivelul gândirii. în acest sens, limbajul antinomic este identic 
cu limbajul mitologic, fiind, de fapt, o aplicaţie a acestuia. Mitul 
cosmogonic este forma care „inspiră” realitatea limbajului, dar şi 
esenţa lumii. Existenţa dobândeşte (sau pare că ar conţine) aspecte 
contradictorii, alternanţe de contrarii, unite, uneori, în aceeaşi „sub¬ 
stanţă”. Dar, arătând acest aspect, se arată de fapt că realitatea imită 
modelul cosmogonic, pentru care este semn. Realitatea mitică este 
şi ea plină de contrarii, „conciliate”, de cele mai multe ori, în aceeaşi 
„esenţă : „întocmai după cum în romanele lui Dostoievski un erou 
îşi dezvăluie aspecte neaşteptate şi îşi contrazice comportamentul 


Brian Rennie, op. cit 0 p. 157. 


359 


Mircea El iade si misterul totalitâtii 

* * 


sau opiniile de la un capitol la altul, tot aşa se întâmplă cu unii zei 
indieni (Varuna, Indra etc.). După ce înveţi că Varuna e un zeu 
celest, cosmocrator, ş.a.m.d., afli că este şi «fratele Şarpelui», că e o 
«viperă», că are ceva din Marele Şarpe Vrtra. După ce ţi s-a exaltat 
eroismul lui Indra în aceste versuri, afli că după victoria asupra 
lui Vrtra i-a fost frică şi a fugit, s-a ascuns, s-a făcut mititel etc.”* 
Din model mitic, coincidentia oppositorum devine model arhetipal 
pentru toate experienţele religioase şi ale tuturor actelor creatoare. 
Androginia divină, polarităţile complementare de tipul Yin-Yang, 
maithuna devin modele reale pentru situaţii posibile. Chiar dacă 
aceste arhetipuri sunt realizate fără intenţia de a fi „atinse”, ele îşi 
dovedesc funcţionalitatea atât în planul conştient, cât, mai ales, cre¬ 
de Eliade, la nivelul inconştientului. 

* i 

Limbajul privilegiat al logicii simbolice, coincidentia opposito¬ 
rum, semnifică Realitatea primordială exemplară - care se prezintă 
ca mister al polarităţii divine, ca unitate a două aspecte complemen¬ 
tare (păra-apăra) - dar îşi dezvăluie sensul în realitatea imanentă. 
Ca limbaj mitic, coincidentia este apofatică: orice prezentare a as¬ 
pectelor contradictorii ale realităţii mitice este, de fapt, o trimitere 
către transcendenţa contrariilor: absolutul este un Urgrund, dincolo 

1 * mm* 1 m i ^ 

de contrarii si polaritati. 

y X y 

Dar funcţia mitului îşi găseşte aplicabilitatea în viaţa omului. 
Eliade, ca şi Claude Levy Strauss, este convins că mitul rezolvă 
contradicţiile puternice din viaţa omului, reprezentate de opoziţiile 
viaţă-moarte, natură-cultură, unitate-multiplicitate, existenţă-no- 
nexistenţă etc. Totuşi, istoricul român al religiilor nu reduce mitul 
la o funcţie existenţială. Realitatea mitică are propriul său limbaj, 
mai puternic şi esenţial în raport cu limbajul discursiv al gândi¬ 
rii bazat pe principiul noncontradicţiei. Astfel, mitul dezvoltă un 


Mircea Eliade, Jurnal, voi. I, p. 534. 

Brian Rennie, op. cit., p. 47. Dudley vede în simbolul coincidenţei contrariilor 
„o modalitate prin care limbajul mitic poate îmbrăţişa motive diametral opuse”, 
în Guilford Dudley, op. cit., p. 150 (traducere Bogdan Silion). 

model logic capabil să unească opoziţiile şi care poate fi translatat 
la nivelul existentei umane.* 

5 

în această perspectivă, coincidentia oppositorum apare ca unica 
modalitate prin care mitul uneşte realităţile contrare. Acest lucru 
este echivalent cu a spune că limbajul mitic are putere autonomă 
faţă de gândire. Gândirea conceptuală nu poate reprezenta parado¬ 
xul, nu poate unifica, în plan real, contrariile. Coincidentia oppo¬ 
sitorum arată, o dată în plus, preeminenţa limbajului în raport cu 
gândirea**, precum şi excelenta fidelitate a acestuia faţă de realitatea 
dezvăluită / ascunsă. Gândind contrariile, se gândeşte în interiorul 
limitei cunoaşterii, dincolo de care se instaurează tăcerea metafizi- 

J * 

că. Coincidentia este, astfel, un limbaj-limită pentru cunoaştere şi 
pentru vorbirea însăşi. 

* 

* * 

Coincidenţa contrariilor poate fi privită, aşa cum de altfel am 
şi încercat pe parcursul acestei lucrări, din mai multe perspective 
ale cunoaşterii. Indiferent însă de perspectiva urmărită, coinciden¬ 
tia este apanajul gândirii simbolice, prereflexive, în măsura în care 
imaginea, simbolul, mitul exprimă realitatea autentică, arhetipală 
şi se substituie discursivităţii. Din perspectivă logică, a gândi unita¬ 
tea contrariilor face parte din logica terţului inclus*’* - teoretizată, 


A se vedea Cari Olson, op.cit., pp. 83-84. Despre funcţia mitului la Claude 
Levy Strauss, a se vedea Antropologia structurală, Editura Politică, Bucureşti, 
1982 şi, de acelaşi autor, Les structures elementaires de laparente, Paris, Presses 
Universitaires de France, 1949. 

Ca şi Michel Foucault, de exemplu, Mircea Eliade pune accent pe autonomia 
limbajului, în calitate de creator de epistemă, în cazul acesta, ca model al cosmo¬ 
gonici (pentru complementaritatea relaţiei dintre cei doi gânditori, a se vedea 
G. Dudley, op. cit., p. 150 şi C. Olson, op. cit., p. 120 şi urm.). 

Aceasta nu mai este propriu-zis o logică, ci mai degrabă o filosofie sau chiar 
o dialectică de factură hegeliană. 

printre alţii, de Stcphane Lupasco* - ce apare ca o alternativă a lo¬ 
gicii clasice, de tip a ristotelic, bazată pe principiul noncontradicţiei 
şi al terţului exclus, văzute ca legi ale gândirii corecte. Conform cu 
logica aristotelică, cel care încalcă aceste principii se situează în 
afara oricărei coerenţe şi nu semnifică nimic. Limbajul coincidenţei 
contrariilor ajunge însă la o uniune omogenică a contrariilor, prin 
care opoziţiile sunt conciliate.** Se cunoaşte faptul că, în cazul logicii 
clasice, între contrarii nu poate exista decât o uniune heterogenă, 
contrariile neputând fi conciliate, cel puţin în practica discursului. 
Am văzut însă că principiul coincidenţei contrariilor este o conjunc¬ 
ţie ce păstrează de multe ori termenii conjuncţiei. El nu se desfă¬ 
şoară, totuşi, doar pe planul gândirii; coincidentia oppositorum este 
şi un principiu ontologic, referindu-se la o realitate mitică de forma 
unei coincidenţe ce precede opoziţia, sciziunea. 

Ca limbaj despre realitatea primordială, coincidenţa contrariilor 
este instrumentul gândirii mistice prin excelenţă. în acest sens, el 
exprimă ceea ce este inexprimabil, fiind un concept al nonconcep- 
tului.**’ în această calitate, el nu descrie nimic, nu prezintă ce fel este 
Realitatea Ultimă, ci doar arată Misterul, înaintând - pentru a folosi 
limbajul lui Cusanus - în docta ignoranţă. Astfel, coincidentia este 


o metodă apofatică de cunoaştere a Realităţii Ultime. Dar aceasta 
constituie - la un alt nivel, dar în cadrul aceleiaşi gândiri - arhetipul 
libertăţii. Fiind inconditionată. Realitatea Ultimă devine modelul 
situaţiilor existenţiale care transcend contrariile. Coincidentia oppo¬ 
sitorum apare şi ca un limbaj al transcenderii polarităţilor condiţiei 

Dintre lucrările acestui important gânditor de origine română, din păcate 
puţin cunoscut, amintim: Logique et contradiction , P.U.F., Paris, 1947 (tradusă 
cu titlul Logica dinamică a contradictoriului Bucureşti, Editura Politică, 1982), 
Le principe d antagonisme et la logique de V energie - Prolegomenes â une Science 
de la contradiction (Coli. Actualites scientifiques et industrielles , no. 1133, Paris, 
1951), unde enunţă principiul antagonismului, pe baza căruia fundează o logică 
non-aristotelică, a „terţului inclus”, sau Les trois matieres , Julliard, Paris, 1960. 
A se vedea Sh. Keshavjee, op. cit., pp. 272-273. 

G. Dudley, op.cit ., p. 438. 

Ibidem , p. 439. 

umane, un limbaj care nu doar semnifică ideea de Libertate, dar, în 
acelaşi grad, determină eliberarea individului din lumea condiţio¬ 
nărilor. Limbajele anagogice, alegorice şi toate cele care trimit către 
o semnificaţie transcendentă ori care dublează semnificaţia au ca- 
racter soteriologic. Misterul nu este doar „atributul” nondescriptiv 
al Totalităţii, ci si un adevărat „sistem” al existenţei, sintetizat de 

j J > y 

expresia „serii de evidenţe mutual-contradictorii”. Acest „sistem” 
coincide cu enigma Spiritului camuflat în Materie*, mai exact cu 
dialectica sacrului şi a profanului. 

Chiar dacă prin limbajul paradoxal al coincidenţei contrariilor 
se interpretează realitatea, despre care se spune că este atât sacră, 
cât şi profană, totuşi, coincidenţele nu ţin de percepţie sau de inter¬ 
pretare, aşa cum crede, de exemplu, Brian Rennie.'* Limbajul sim¬ 
bolic este analog realităţii, o marcă a acesteia, în sensul că realitatea 
este exprimată prin acest limbaj. Orice atribut al acestei realităţi se 
transmite şi asupra limbajului care o denumeşte. De aceea, cuvin¬ 
tele-simboluri au puterea de a trimite către realitatea originară, re¬ 
alizând saltul de la existenţa profană la cea sacră. La capătul celălalt 
al saltului de la profan la sacru se află coincidenţa dintre Fiinţă şi 
Nefiinţă. Cu alte cuvinte, schema universală a oricărui tip de co- 
incidentia este următoarea: dualitatea îşi găseşte rezolvarea într-o 
unitate primordială sau ultimă.*** Această unitate, la rândul său, 
este un element funcţional pentru orice tip de situaţie. Coincidenţa 

Fiinţă-Nefiinţă reprezintă modelul identităţii real-nereal din cadrul 

* * **** 

existentei umane. > 

Ibidem, p. 331. 

” “Percepţia identifică experienţa ca fiind atât sacră, cât şi profană... Dar eve¬ 
nimentul real se află dincolo de trăirea noastră... Sacralitatea evenimentului 
depinde deci de interpretarea noastră ulterioară” în Brian Rennie, op. cit., p. 30. 

*** Shafique Keshavjee, op. cit., p. 276. Limbajul coincidenţei contrariilor este 
întotdeauna cu dublă semnificaţie: deşi se referă si semnifică o anumită situaţie, 
el trimite către modelul-arhetip al situaţiei primordiale. 

Pentru Brian Rennie, această coincidenţă dintre real şi nereal, cu toate va¬ 
riantele sale, este corolarul ideii de autenticitate în gândirea lui Eliade, op. cit., 

p. 21. 

Mircea Eliade si misterul totalitătii 


Un limbaj care unifică opoziţiile nu poate aparţine decât unei 
gândiri mitice. Simbolul realizează corespondenţe pe care le inte¬ 
grează într-un ansamblu; el atrage, deci, două realităţi antagonice. 
Doar magia poate să unifice opoziţiile absolute. Omologiile dintre 
diversele niveluri ontologice, descrise de Eliade atât în Tratat, cât şi 
în lucrările despre yoga sau în ultima carte scrisă - de fapt o colecţie 
de articole din ultima perioadă a vieţii - Briser le toit de la maison, 
ne fac să tratăm magia drept o funcţie importantă a gândirii sim¬ 
bolice. Iar dacă luăm în considerare importanţa pe care Eliade a 
acordat-o corespondenţelor simpatetice dintre lucruri, putem spune 
chiar că el a crezut în existenţa unei gândiri magice, capabile de a 
modifica raporturile dintre lucruri şi ordinea categoriilor gândirii. 

Coincidentia oppositorum apare astfel ca o unitate, în interiorul 
gândirii simbolice, dintre mistică, apofantică şi magie. El funcţi¬ 
onează ca un principiu explicativ, deci ca un concept hermeneutic 
pentru întreaga operă a lui Mircea Eliade. Prin acest concept se 
revelează şi programul cercetării istoricului român al religiilor, ce 
pune în lumină avatarurile unui nou umanism, bazat pe relaţia in¬ 
destructibilă dintre un anumit tip de gândire şi limbaj. Credem că, 
prin dorinţa de a realiza un nou tip de hermeneutică, participativă, 
prin utilizarea simbolurilor şi miturilor cu sensul de arhetip, Mircea 
Eliade se înscrie pe linia gânditorilor care pun fundamentele unei 
noi gândiri. în interiorul acesteia, toate conceptele vechi nu mai sunt 
funcţionale, pentru că nu se mai aplică aceleiaşi realităţi. Ideea de 
ordine - logică sau ontologică - dobândeşte semnificaţii noi, la fel ca 
însăşi modalitatea de a gândi. Aşa cum teoretiza Stephane Lupasco, 
„logica terţului inclus” ne întâmpină astăzi în matematicile supe¬ 
rioare, în fizică, în metodologia ştiinţifică în general. Deşi nu orice 
alternativă la logica aristotelică este o coincidentia oppositorum, 
fiecare dintre tipurile noi de episteme se încadrează în categoriile 
unei gândiri inovatoare, pe care îndrăznim să o numim simbo¬ 
lică. Aceasta e caracterizată prin: rolul important al imaginii în 
reprezentare, concilierea opuşilor, caracterul globalizator, sintetic şi 

sistemic sau relaţia paradoxală dintre parte şi întreg, Fiinţă-Nefiirslă, 
fenomen-arhetip, imanent-transcendent. 

Mircea Eliade a fost preocupat mai mult de aplicaţiile în planul 
existenţei umane a principiului coincidenţei contrariilor. Aceasta 
este, în opinia noastră, şi caracteristica principală a gândirii sale 
conciliante, care îl distinge de restul gânditorilor aflaţi în vecinăta¬ 
tea ideilor sale: Evola, Guenon, Berdiaev, Ricoeur, Florensky, ca să-i 
amintim doar pe reprezentanţii noului tip de umanism, creştin sau 
ezoteric. Pentru Mircea Eliade, coincidentia oppositorum ţine locul 
religiozităţii, fapt dovedit de trecerea tuturor religiilor importante 
prin filtrul acestui simbol. Religia ce rezultă astfel este un umanism: 
„nu trebuie să uit că timpul totalizează, contopeşte extremele. Asta 
este marea lecţie a romanului meu (n. n.. Noaptea de Sînziene ): că 
omul nu se poate desăvârşi dacă nu «totalizează» în el toate extre¬ 
mele, dacă nu izbuteşte să iubească duşmanii, dacă nu depăşeşte 
pasiunile politice nu printr-o asceză indiană sau placiditate scep¬ 
tic olimpică, ci prin trăirea mesajului creştin: iubeşte pe aproapele 
tău!.” Iar dacă ţinem seama de faptul că noul umanism teoretizat 
de Eliade are ca instrument gândirea totalizatoare a coincidenţei 
contrariilor, înţelegem atunci de ce trebuie regândită actualitatea şi 
posteritatea acestui gânditor, în orizontul identităţilor... globaliste 
ale prezentului. 


Mircea Eliade, Jurnalul portughez şi alte scrieri, voi. I, p. 102. 

Orice coincidentia este aspectul unui 
nou principiu, ce poate fi identificat 
ca un fel de „terţ inclus", în care 
problema relaţiilor dintre opuşi se 
rezolvă prin apariţia celui de-al treilea 
termen, printr-o uniune paradoxală, 
care păstrează sau respinge termenii 
conjuncţiei, sau pur şi simplu prin 
coexistenţă (complementaritate) ori 
substituire. Este vorba, credem noi, de o altă logică, ce 
poate fi numită „simbolică", întrucât exemplele care 
confirmă existenţa relaţiei dintre opuşi sunt simboluri sau 
imagini mitice. Acestea se aplică şi existenţei, în general, 
dar numai în măsura în care situaţiile concrete repetă sau 
redau modelul arhetipal. Intr-un astfel de sistem logic, 
există, deci, o subordonare a termenilor opuşi, dar şi a 

relaţiei sintetice ori dialectice rezultate, unui model mitic. 

/ 

Doar o gândire eliberată de sub imperiul principiilor 
logice clasice poate cuprinde o relaţie dialectică 
între contrarii. O asemenea gândire poate fi numită, 
conjunctural, „simbolică", „prereflexivă", „arhetipală" 

Considerăm că Eliade este unul dintre cei 


sau 


mitică" 


mai importanţi teoreticieni ai unei astfel de gândiri, care 
funcţionează atât ca principiu explicativ al operei sale, cât 
şi ca hermeneutică a fenomenelor religioase. 

Autorul 



ISBN 978-606-711-415-7 


9 


786067 



114157 


































